
PREFAŢĂ 


„etrache Poenaru, ctitor al în- 


vățămîntului în ţara noastră, este o lucrare meritorie 
în care autorul, după o migăloasă cercetare în arhive 
şi biblioteci, scoate din uitare un om şi activitatea sa 
culturală multilaterală. Lucrarea este cu atît mai 
valoroasă cu cît, pentru întocmirea ei, autorul a 
cercetat un bogat material inedit (documente, seri- 
sori etc.) sau. răspîndit în diferite publicaţii devenite 
rare, de acum o sută şi mai bine de ani. 

Prin lucrarea de faţă, apare în adevărata sa lu- 
mină figura lui Petrache Poenaru, ctitor al învăţă- 
mântulua românesc de toate gradele, pedagog iscusit 
şi luptător progresist, în perioada de sfîrşit a orîn- 
duirii feudale şi de început a orînduirii capitaliste în 
România. 

Născut la 10 ianuarie 1799, în comuna Benești 
(Vîlcea), dintr-o veche familie de boiernași scăpătaţi, 
şi-a început învăţătura la Craiova şi a continuat-o 
la București, la vechiul Colegiu de la Sf. Sava şi la 
Academia Grecească de la Măgureanu. A fost elevul 
marelui dascăl Gh. Lazăr, întemeietorul învățămîn- 
tului superior din Tara Românească şi apoi profesor 
şi coleg cu maestrul său, la aceeași școală. Puțin 
mai tîrziu devine secretar şi om de încredere al lui 
Tudor Vladimirescu. În această calitate este trimis 
la Leibach în delegaţia ce trebuia să prezinte, din 
partea lui Tudor, un memoriu cancelarului Metter- 
nich. 


După înăbuşirea răscoalei şi omorîrea conducăto- 
rului ei, Petrache Poenaru, cu ajutor material de la 
diferiți binefăcători şi mai apoi cu bursă din partea 
statului, poate să studieze în străinătate între anii 

1822 şi 1832. Din acest timp se păstrează o cores- 
pondenţă inedită, deosebit de interesantă. 

În timpul studiilor în străinătate, neavînd mijloace 
materiale să-și cumpere cursurile şi tratatele de care 
avea nevoie, a trebuit pe multe dintre ele să le co- 
pieze cu mîna. Această îndeletnicire l-a condus la in- 
ventarea tocului rezervor, invenţie ce i-a fost re- 
cunoscută de guvernul francez prin brevetul eliberat 
la 25 mai 1827. Dar n-a ştiut să-și valorifice practic 
invenţia, care a fost dată uitării atît în ţară, cît şi 
în străinătate. 

Intors în țară (1832), Petrache Poenaru este numit 
director al Eforiei Școalelor Naţionale (echivalent cu 
ministru al Învățământului), funcție pe care o de- 
ține pînă în 1848. În această calitate și cu sprijinul 
larg al generalului Pavel Kisselef, desfăşoară a vastă 
şi permanentă activitate cultural-știinţifică, străduin- 
du-se să pună în aplicare tot ce cunoscuse bun în 
țările înaintate în care studiase atîția ani. Mare or- 
ganizator şi îndrumător de şcoală, entuziast sprijini- 
tor al artelor, Petrache Poenaru s-a străduit o viață 
întreagă să contribuie la ridicarea maselor populare 
prin învățământ şi cultură. 

Insufleţit de convingerea că ridicarea poporului şi 
progresul social se pot realiza numai prin cultură 
— prin şcoală —, Petrache Poenaru a căutat să în- 
fiinţeze cît mai multe școli primare. Pentru a da 
posibilitatea copiilor de oameni săraci să învețe 
carte, a încercat să dea şcolilor o organizare lancaste- 
riană, Dindu-şi seama de importanţa manualelor 
pentru bunul mers al învățămîntului, a încurajat 
profesorii să scrie manuale şi lucrări didactice şi a 
devenit, el însuşi, autor de manuale, vocabulare şi 
hărți şcolare. 

Dezvoltînd în condiţii grele opera sa de organizare 
a învățămîntului, a înființat “primele biblioteci şco- 
lare în capitalele de județ. La Colegiul Sf. Sava a 
creat o mare bibliotecă — pentru acel timp — pe 
care a înzestrat-o cu peste 10000 de volume, co- 
lecţii de cărţi vechi, manuscrise şi documente pro- 
venite de la diferite mănăstiri, 

Pentru îndrumarea părinţilor, şcolarilor şi sluji- 
torilor şcolii, Petrache Poenaru a întemeiat şi a fost 
redactor al unor periodice apreciate: „Foaia satului“, 
„Învățătorul satului“, 

Opera de organizare a învățămîntului — deși cu 
totul remarcabilă — nu epuizează activitatea vastă 
şi multilaterală a lui Petrache Poenaru, El a spriji- 
nit cu același entuziasm şi dezvoltarea artelor şi în- 
temeierea așezămintelor de cultură, A încurajat ti- 
neri talentaţi ca Theodor Aman, Const. Lecca, I. D. 
Negulici, Sava Henţia și alţii. După sugestiile şi in- 
dicaţiile lui Poenaru, Th, Aman a executat portretul 
atît de expresiv al lui Tudor Vladimirescu, Și tot 
din îndemnul lui Poenaru și pe baza bogatei sale in- 
formaţii orale, C, D. Aricescu a scris lucrarea despre 
răscoala populară de la 1821. A sprijinit pe profe- 
sorul Wallenstein să deschidă prima expoziţie de de- 
sen și pictură în București, dezvoltînd astfel gustul 
pentru artele frumoase în rîndul publicului, 

A fost un iniţiator al Muzeului Naţional de An- 
tichități, al Societăţii de agricultură a Romîniei, al 
fermelor-model, al Grădinii Botanice. A salvat Te- 
zaurul de la Pietroasa pe care l-a pus în bună păs- 
trare la muzeul înființat, la început, în localul Spita- 
lului Colțea, 

L-a ajutat pe Nicolae Bălcescu să scoată la iveală 
cele cinci volume din „Magazin istoric pentru Dacia“ 
(cu colaborarea lui August Treboniu Laurian), care 
au fost tipărite chiar în Colegiul Sf. Sava unde 
adusese mașini și literă nouă de la o mare casă de 
editură din Paris. A fost întemeietor şi președinte al 
Societăţii pentru cultura poporului; membru al Aca- 
demiei Române, 

Intreaga activitate a lui Petrache Poenaru are un 
caracter democratic moderat; el nu era luptător re- 
voluţionar ca N. Bălcescu, Cezar Bolliac, Gh. Magheru 
și alţii din generaţia de la 1848. El a fost un gînditor 
iluminist care socotea că înlăturarea luptei dintre 
clase, luminarea şi ridicarea materială a poporului şi 

întregul proces al dezvoltării societăţii se pot face 
numai prin cultură, prin şcoală. 

Animat de această concepţie, Petrache Poenaru a 
muncit o viaţă întreagă pentru organizarea și dez- 
voltarea învățămîntului, pentru propășirea artei şi 
culturii. Dar toată strădania lui de a ridica masele 
populare prin cultură se izbea de nepăsarea și re- 
zistența regimului burghezo-moșieresc care n-avea 
nici un înteres să ridice oamenii muncii din mizerie 
şi întunericul în care erau ţinuţi. 

Petrache Poenaru a fost un reprezentant al burghe- 
ziei în formare, al burgheziei progresiste. Din acest 
motiv a fost dușmănit de boierimea puternică şi 
retrogradă. Din același motiv, şi după moarte, a ră- 
mas un nedreptăţit și un uitat cu totul pînă în anii 
orînduirii puterii populare. 

În timpul din urmă s-au scris despre el mai multe 
articole, iar prin lucrarea de faţă se recunoaste și se 
cinstește rolul său progresist în dezvoltarea socie- 
tătii românesti. 

Ceea ce s-a străduit să facă Petrache Poenaru — 
dar fără gurree — în orîndmiren capitnlictă în do- 
meniul culturii si învătământului, s-a înfăptuit şi se 
înfăptuieşte în zilele noastre. 

A fost lichidat analfabetismul: toți copiii de vîrstă 
şcolară sînt cuprinși în învățămîntul elementar; 
școala de 7 ani a devenit generală şi obligatorie. În 
urma Congresului al III-lea al Partidului Muncito- 
resc Romîn s-a trecut la învățămîntul general de 8 
ani, iar școala de cultură generală s-a extins pe 12 
ani. A fost dezvoltat în anii puterii populare învăță- 
mântul mediu și superior, învățământul profesional și 
tehnic. A fost întărită baza materială a învăţămîn- 
tului de toate gradele. 


Numărul elevilor şi studenților trece azi de 
3 000 000. S-a mărit mult capacitatea internatelor 
școlare, a căminelor si a cantinelor studentești. S-au 
desființat toate taxele școlare, iar elevii din clasele 
I—VII primesc în mod gratuit manualele școlare de 
care au nevoie. 

Numai în zilele noastre învățămîntul a deschis 
larg porţile culturii pentru copiii oamenilor muncii, 
așa cum visa Petrache Poenaru, iar şcoala a devenit 
în adevăr o şcoală a poporului. 


* 


Lucrarea tov. prof. dr. George Potra este cea mai 
completă din cîte s-au scris pînă acum despre 
Petrache Poenaru. Ea este foarte utilă şi binevenită 
fiindcă o dată cu prezentarea figurii luminoase a lui 
Petrache Poenaru, lămureşte și multe probleme legate 
de dezvoltarea culturii în țara noastră în perioada 
1822—1866. Ea poate fi de folos profesorilor, studen- 
ților, elevilor și tuturor acelora care se interesează 
de trecutul şcolii şi culturii poporului nostru, atât 
de mult apăsat şi exploatat în orînduirea burghezo- 
moşierească. 


Acad. Prof. 
I. G. MURGULESCU 
Preşedintele Academiei 
R.P.R. 

Introducere 


După Gheorghe Lazăr, care 
rămâne întemeietorul învățământului superior româ- 
nesc în Tara Românească, în prima jumătate a seco- 
lului al XIX-lea, Petrache Poenaru apare ca un 
ctitor al școlii elementare româneşti şi ca un viguros 
organizator al învățământului de toate gradele. Prin 
opera sa, înfăptuită cu multă stăruinţă, pricepere şi 
modestie, el este una dintre figurile interesante ale 
culturii noastre din prima jumătate a secolului trecut, 
epocă de adinci transformări social-economice -şi po- 
litice. 

Inceputul secolului al XIX-lea se caracterizează 
prin accentuarea procesului de descompunere a feu- 
dalismului în ţările române şi de trecere treptată spre 
orînduirea capitalistă. Acest proces a căpătat un ritm 
mai viu ca urmare a dezvoltării producţiei de mărfuri 
pe piaţa internă, a intensificării schimbului în interior 
şi a atragerii ţărilor române în circuitul internațional 
de mărfuri. 

Dar dezvoltarea noilor forţe şi relaţii de producţie 
şi lărgirea pieței interne erau frinate nu numai de 
orînduirea feudală ci şi de dominaţia otomană. Răz- 
boaiele victorioase ale Rusiei împotriva Turciei au 
dus la slăbirea acestei dominaţii, la întărirea auto- 
nomiei interne şi la crearea condiţiilor pentru eli- 
berarea de sub stăpînirea otomană. Burghezia în 
formare, interesată în înlăturarea acestei dominaţii, 
îşi intensifică lupta sa, pe care o împletește cu lupta 
pentru înlăturarea privilegiilor feudale, pentru cuce- 
rirea puterii politice. Dar forța motrice principală 
a luptei de eliberare o formau masele populare de la 

orașe și sate, interesate atît în înlăturarea jugului 
otoman, cît și a exploatării feudale. Pentru masele 
țărănești şi orăşenești lupta naţională era însepara- 
bilă de lupta de eliberare socială. 

Creșterea noilor relaţii de producţie care își fac 
loc în sînul societăţii feudale în descompunere deter- 
mină o transformare corespunzătoare în suprastruc- 
tura societăţii: în conştiinţa oamenilor, în cultură și 
în organizarea politică. 

Astfel, încă din primele decenii ale secolului al 
XIX-lea, în țările romîne se intensifică frământările 
social-politice și se dezvoltă elementele culturii naţio- 
nale: Gh. Lazăr pune bazele învăţămîntului superior 
românesc la București, iar Gh. Asachi la Iaşi. Tot 
acum apar şi se răspîndesc primele creaţii lirice ale 
poeţilor munteni (Văcăreșiii) şi moldoveni (Costache 
Conachi, Gh. Asachi, Alex. Beldiman etc.). Dezvol- 
tarea relaţiilor de producţie capitaliste făcea să se 
simtă tot mai mult nevoia de oameni cît mai învă- 
țați, care să deschidă drumuri noi și să dezvolte 
cultura în țările romîne. 

Printre cei care au avut un rol important în această 
acțiune şi au contribuit, printr-o muncă neobosită, 
la organizarea învățămîntului nostru, se numără, 
fără îndoială, Petrache Poenaru. Acest tînăr „mintos 
şi pacinic“!, cum îl caracterizează Alex. Odobescu, 
a fost alături de Gh. Lazăr și Gh. Asachi, unul dintre 
puţinii oameni care au înţeles necesităţile culturale 
şi științifice ale acestei epoci, care au luptat pentru 
crearea instituţiilor noi capitaliste. 

Produs al epocii sale, Petrache Poenaru este ini- 
țiatorul organizării învățămîntului elementar, în 
prima jumătate a secolului al XIX-lea. Prin educaţia 
şi pregătirea sa temeinică, pe care și-a însușit-o în 
țările din apusul Europei, unde capitalismul începuse 
să se dezvolte mai de timpuriu, iar burghezia, după 
cucerirea puterii politice, crease instituţii corespun- 


1 Alex. Odobescu, Petrache Poenaru, Cuventare asu- 
pra vieții şi activității sale, Bucureşti, 1889, p. 9. 

zătoare cu interesele sale de clasă, Petrache Poenaru 
a devenit unul din promotorii ideii de răspîndire 
a culturii în masele largi din Țara Românească, ideie 
care, pusă în aplicare prin înființarea şcolilor, a sti- 
mulat dezvoltarea noilor relaţii de producţie. 

Scrisorile ce ni s-au păstrat din perioada studiilor 
sale în străinătate sînt o mărturie a părerii lui 
Petrache Poenaru că, fără d pregătire multilaterală, 
nu-şi va putea ajunge scopul propus, acela de a-și 
ajuta ţara, cu devotament, printr-o pregătire ştiin- 
țifică temeinică. Din aceste scrisori rezultă truda sa 
dîrză și voința neclintită de a rămîne — cu orice risc, 
chiar şi al foamei — în acele țări unde putea învăța 
mai mult. 

Întreaga sa corespondență vădește rivna de a-şi 
însuşi cultura modernă şi setea unei cunoașteri enci- 
clopedice, învățînd mai multe limbi străine şi avînd 
o preocupare multilaterală, cum mărturiseşte în 
scrisoarea! trimisă din Viena, către unchiul său 
Iordache Otetelişanu la 16/28 noiembrie 1822, în 
care face o amplă expunere a programului său zilnic, 
uimitor de meticulos întocmit pentru un tînăr plecat 
singur, ceea ce arată însă dorinţa sa fierbinte de 
a se instrui. 

Stăruinţa sa în această direcţie e cu atît mai 
demnă de relevat cu cît alţi tineri, care aveau mai 
multe posibilităţi materiale, nu s-au dedicat cu ace- 
eași rîvnă muncii de pregătire ştiinţifică şi culturală 
pentru care fuseseră trimişi în străinătate. Această 
pregătire îi deschide un orizont mai larg şi-i dă posi- 
bilitatea să vadă starea de înapoiere a ţării noastre, 
în comparaţie cu aceea din ţările unde capitalismul 
triumfase, şi să întrevadă necesitatea dezvoltării în 
aceeaşi direcție a economiei, organizării politice şi 
culturii în Tara Românească. În această constatare 
trebuie căutate primele năzuinţe ale lui Petrache 


1 Vezi Ioan C. Filitti, Corespondenţa lui Petrache 
Poenaru, în „Arhivele Olteniei“ XIII (1934), nr. 14—176, p. 351; 
scrisoarea este datată greșit 28/16 noiembrie. 

Poenaru pentru o reformă a învăţământului, pe care 
avea s-o facă mai tîrziu în țară. 

Din nefericire, arhiva documentară a lui Petrache 
Poenaru, vastă şi importantă, nu ni s-a păstrat în 
întregime, ci numai o mică parte din corespondenţă 
şi acte pe baza cărora, în studiul de față, încercăm 
să prezentăm activitatea sa atît de strîns împletită 
cu dezvoltarea culturii naționale. 

Ceea ce are o deosebită importanţă este faptul că 
Petrache Poenaru a fost unul dintre puţinii tineri 
care s-au ridicat, construindu-se pe sine însuşi, cu 
o voinţă extraordinară, împinsă şi alimentată mereu 
de un spirit luminos și plin de mari năzuințe con- 
structive. Setea de cunoaștere şi asimilare a unei 
învățături cât mai temeinice îl frămînta adînc pe 
Poenaru îndemnându-l să ceară, adesea cu desperare, 
sprijinul rudelor, al oamenilor influenți şi în special 
al Eforiei $coalelor din Țara Românească, pentru a i 
se trimite bursa la timp. Permanent a fost însă con- 
ştient că va fi folositor patriei sale şi că banii chel- 
tuiţi pentru sprijinirea lui la învăţătură nu vor fi 
dați în zadar, ci dimpotrivă, răsplătiți prin mari fapte 
de interes obştesc. 

Epoca în care și-a început viața reprezintă o 
perioadă de adînci frămîntări sociale și naţionale. 
Tăranii din Transilvania se ridicaseră la luptă în 
1784, sub conducerea lui Horia, Cloşca şi Crișan, 
pentru a scăpa de aspra iobăgie, devenită insupor- 
tabilă. Mişcări mai mici dar cu acelaşi scop se pro- 
duc în Moldova și Muntenia, iar în 1821, exploatarea 
şi asuprirea fac ca poporul să se răscoale sub condu- 
cerea lui Tudor Vladimirescu. 

Europa întreagă era la o răscruce de mari trans- 
formări în toate domeniile: social-economice şi 
politice. 

Popoarele pășesc spre progres cu paşi şi mai repezi 
decît pînă acum. Toate acestea şi-au găsit oglindi- 
rea şi în ştiinţă şi în cultură, care cunosc progrese 
mari faţă de trecut. 

In acest climat se formează educaţia și cultura lui 
Petrache Poenaru. Ele trebuie să fi fost cu atît mai 

puternic influențate de condiţiile social-politice ale 
epocii, cu cît acest tînăr mersese la studii după ce el 
însuși participase activ la marile frămîntări revo- 
luţionare contemporane în răscoala populară con- 
dusă de Tudor Vladimirescu. 

Petrache Poenaru, cu toate că participase direct la 
răscoala populară cu caracter antifeudal şi antioto- 
man, după înăbușirea ei şi omorîrea lui Tudor Vladi- 
mirescu, nu mai este un luptător combativ pe acest 
drum orientîndu-se spre o pregătire ştiinţifică temei- 
nică, spre o învățătură mai înaltă, ceea ce i-a dat 
posibilitatea să treacă mai tîrziu, la reorganizarea 
învătământului în Tara Romînească. 

Pentru tot ceea ce a făcut el pentru școală, pentru 
truda lui de o viaţă întreagă închinată binelui poporu- 
lui pe care voia să-l vadă cit mai repede luminat 
prin învățătură şi într-o stare materială mai bună, 
se cuvine să acordăm vieții şi activităţii lui Petrache 
Poenaru întreaga prețuire ce i se cuvine și, după 
aproape nouăzeci de ani de la moartea lui, să înlă- 
turăm uitarea condamnabilă a istoriografiei burgheze, 
care a așternut vălul tăcerii asupra acestui reprezen- 
tant al culturii noastre şi să arătăm întreaga sa acti- 
vitate pusă în slujba progresului. 


Deoarece o bună parte din cuprinsul acestei lucrări 
conține material documentar, este de datoria noastră 
să lămurim pe cititor că acest material, atît inedit 
cît şi editat, a fost selecționat și nu a fost publicat, 
fragmentar sau în întregime, decât acela care a repre- 
zentat o importanță deosebită pentru lucrare. Părțile 
care au avut un caracter prea familial, sau lipsite 
de interes, au fost înlăturate. 

El se găsește în fondurile Academiei R.P.R., Arhi- 
vele Statului din Bucureşti, colecţia autorului, şi în 
alte colecţii particulare. 

Am reprodus, de asemenea, o parte din cuvântările 
ținute de Petrache Poenaru la sfîrșitul anilor şcolari, 
pentru a scoate în evidență zelul cu care a muncit pe 
ogorul învățămîntului, planurile de viitor, sfaturile 

date tinerelor generaţii și apelul necontenit făcut 
domnitorului şi autorităţilor pentru a sprijini cît mai 
mult prosperarea învățăturii pentru toţi copiii din 
țară, indiferent de situaţia lor politico-socială etc. 

Cele mai multe dintre aceste cuvântări au fost 
tipărite în periodicele din acea vreme, dar fiindcă 
acestea au devenit foarte rare, unele găsindu-se în 
exemplare unicate şi inaccesibile maselor pentru a 
le putea citi, am căutat să le reîmprospătez în cadrul 
acestei luorări. 

Întreg materialul trecut în anexă a fost comparti- 
mentat în trei capitole: I. Scrisori, memorii, rapoarte, 
adrese, petiţii etc., adresate lui Petrache Poenaru; 
II. Scrisori în legătură cu Petrache Poenaru; III. Cu- 
vântări ale lui Petrache Poenaru în legătură cu învă- 
țământul (1832—1872). 

Impărțirea materialului în aceste trei grupe mi s-a 
părut cea mai nimerită; ea nu rupe succesiunea cro- 
nologică a faptelor şi nici nu încurcă pe cititor în 
urmărirea lor. De altfel, în cadrul fiecărei grupe, 
materialul este redat cronologic, numerotat, avînd 
fiecare scrisoare, document sau cuvântare un mic 
rezumat la început pentru a se ști despre ce este 
vorba în cuprinsul lor. 

Fiecare rezumat este precedat de anul, luna, ziua, 
localitatea de unde a fost emis, iar atunci cînd loca- 
litatea nu figurează în actul respectiv, dar a fost 
identificată din conţinut, ea a fost pusă în paranteze 
drepte. 

Pentru scrisorile vechi, chirilice, s-a adoptat sis- 
temul transcrierii interpretative fonetic; cele fran- 
țuzeşti au fost redate în traducere românească. 

Cuvintele slavoneşti, din textul românesc, au fost 
păstrate, prezenţa lor însă e remarcată prin caractere 
cursive. 

Pentru uşurarea lecturii şi a tiparului, toate cuvin- 
tele prescurtate au fost întregite. Astfel: cinst. = cin- 
stit, cinstită, cinstitei; dum. = dumneata, dumnealui, 
dumnealor; dumi. = dumitale; dumv. = dumneavoa- 
stră; med. =medelnicer; par. = parale; plecă. = ple- 
căciune; prof. = profesor, profesori, profesorilor; 

tl. = taleri; de asemenea, numele tuturor lunilor, 
scrise prescurtat, au fost întregite. 

Cuvintele nearticulate s-au articulat, iar adaosu- 
rile au fost puse în paranteze drepte | ]; de asemenea, 
verbele şi substantivele care erau puse la singular şi 
trebuiau puse la plural. Ex.: capitalul], claslă], fii[i], 
limbi[i], omeniri[i], şcolari[i]; acestela], afla[u], ajun- 
gea[u], era[u], făcealu], rîvnea[u]. 

Unele cuvinte care au avut lipsă anumite litere, au 
fost întregite prin punerea în paranteze drepte a 
acestor litere. Ex.: ce-m[i], nu-mli], grablă], priete[n], 
etc. De asemenea cuvintele presupuse lipsă au fost 
puse tot în paranteze drepte. 

Părțile din textul documentelor: indescifrabile, 
rupte, şterse etc. au fost puse în paranteze rotunde 
între care s-a scris situaţia locului, după cum era 
cazul. 


G. P., 

Capitolul I 
VIAȚA LUI PETRACHE POENARU 


etrache Poenaru a avut o viaţă 
lungă, plină de osteneli şi închinată muncii. Este 
viața omului care numai prin muncă înţelege să-și 
deschidă drum în lume și să-și asigure existența. 
Munca lui începe de timpuriu, cînd nu pășşise încă 
pragul adolescenţei și continuă pînă în ultimele clipe 
ale vieţii. A fost o muncă închinată celor mulţi, sus- 
ţinută puternic de un ideal cald și luminos, pentru 
care nu s-a dat în lături de la nici o jertfă. A primit 
lovituri, i s-au pus piedici, dar a ştiut să le înfrunte, 
să renunţe la sine şi să meargă neşovăitor înainte. 


1 


NEAMUL POENARILOR 


În ţara noastră sînt mai multe familii care poartă 
numele de Poenaru, fără să aibă însă între ele nici 
o legătură de rudenie, 

Arborele genealogic al familiei lui Petrache Poe- 
naru este foarte complex și se urcă pînă în vremea 
domniei lui Mircea Ciobanu. Obiîrşia, după datele 
documentare ce cunoaștem, merge pînă la jumătatea 
secolului al XVI-lea, la „Nica ot Poiana“ și la fiica 
acestuia Ioana. 

Din acest „Nica ot Poiana“, adică Poenaru, au re- 
zultat trei feciori dintre care Neagoe s-a stins fără 
urmași, iar Dragul (Drăghici) şi Barbu au avut des- 
cendenţi care au ajuns pînă în zilele noastre. 

Barbu, care pornise de la ranguri mici de boierie 
pe vremea voievodului Gavril Moghilă, ajunsese a fi 
mare ban, mare stolnic în timpul lui Matei Basarab 
și mare vornic, spre sfîrşitul vieţii. 

Acest Barbu a avut patru feciori: Preda, Dragotă, 
Vasile și Dumitrașcu. Preda, care spre bătrîneţe 
— 1679 — s-a călugărit sub numele de Pahomie, 
a avut la rîndul lui doi băieţi și o fată. Unul dintre 
feciori pe nume Dumitrașcu, fost clucer la 1671, 
a fost căsătorit cu Aspra Grecianu din Ilfov despre 
care se spune că era vară cu domnitorul Constantin 
Brîncoveanu. 

Unul dintre feciorii lui Dumitrașcu, pe nume Matei, 
paharnic la 1706, căpitan de călărași la 1726, era căsă- 
torit cu Maria Spineanu fiica lui Dumitraşcu Spineanu 
ot Murgești şi a Mariei, fosta soţie a lui Proca din 
Tîrgovişte. Acest Matei este străbunicul lui Petrache 
Poenaru, 

Constantin, feciorul lui Matei, era poreclit Scurtu 
fiindcă era mic de statură și i se mai zicea și Spi- 
neanu, după maică-sa, pentru a-l deosebi de ceilalți 
Poenari care aveau același nume Constantin, dar 
erau veri primari sau de-al doilea cu el. 

Constantin Poenaru, zis Scurtu și Spineanu, cu o 
stare materială modestă, a fost căsătorit cu Maria 
Olănescu, fiica lui Drăghici Toma Olănescu şi a 
Catrinei Otetelișanu. Constantin Poenaru, ajuns la 
rangul de polcovnic, a avut următorii copii: Stanca 
căsătorită cu Toderașco Fărcășanu, feciorul vornicu- 
lui de judeţ Şerban Fărcășanu și al soţiei de a doua 
Ilinca Otetelișanu; Constantin, tatăl lui Petrache 
Poenaru; Dumitrache, căsătorit cu Bălașa Fotescu; 
și Petrache, căsătorit cu fiica unuia dintre boierii 
Arion. 

Constantin, zis Dincă Poenaru a ocupat rang mic 
de boierie, al doilea vistier. A fost căsătorit de două 
ori, prima dată cu Manda fiica stolnicului Dincă 
Zătreanu din Hălăngești și a doua oară cu Smaranda 
Otetelișanu fiica lui loan Barbu Otetelișanu şi a 
Mariei State Socoteanu. 

Copiii lui Constantin (Dincă) Poenaru au fost: 
Evghenița, Gheorghe, Petrache, Toma, Sevasta și 
Constantin. 

Nu cunoaștem în amănunt ce raporturi au existat 
între acești fraţi, fiindcă în documentele ce ni s-au 
păstrat, nu sînt decît informaţii sporadice și foarte 
reduse. Probabil că mai sînt multe acte pe care nu 
le cunoaștem și poate că mai multe au fost distruse 
în decursul timpului în urma atiîtor frămîntări poli- 
tice şi sociale, 

Dintre rudele cele mai apropiate ale lui Petrache 
Poenaru, amintim pe frații mamei lui, adică cei doi 
unchi: Iordache! și Grigore Otetelișanu2?. 

Iordache Otetelișanu a fost un adevărat părinte 
pentru Petrache, atît sufletește cît și materialicește, 
şi interesul pentru fiul surorii sale Smaranda nu s-a 
oprit la perioada copilăriei ci a continuat și mai tîr- 
ziu. Jordache Otetelișanu și-a urmărit nepotul cu 
dragoste, în diferite etape ale învăţăturii și vieţii, 
și l-a ajutat cu bani, cu sfaturi și cu dese intervenţii 
pe la diferite persoane de care depindea ajutorul 
momentan sau aprobarea și trimiterea bursei, pentru 
ca Petrache să-și termine studiile în străinătate și 
să ajungă — după cum ar fi dorit el — cel mai cult 
om din neamurile lor din toată Oltenia şi dacă se 
poate și mai mult. 

Petrache Poenaru era înrudit, mai de aproape sau 
mai de departe, cu nenumărate familii, cu ranguri 
de boierie mai mari sau mai mici, unii mai săraci, 

1 Iordache I. Otetelişanu (1775—1844) a fost nu numai un 
inginer hotarnic din prima generaţie de cărturari de la 
începutul secolului al XIX-lea, dar a jucat și un rol im- 
poriant în viața Olteniei, fiind pe rînd: deputat în 1821, 
serdar în 1823, clucer în 1834, mare vornic de oraş și preșe- 
dinte al Curţii din Craiova în 1839. Încă de pe la 1830, 
împreună cu nepotul său, pictorul Const. Lecca, a deschis 
la Craiova o tipografie unde s-au tipărit o serie de cărți 
interesante și utile pentru epoca respectivă. 

2 Grigore Otetelişanu (1786—1858) a fost un intelectual 
care a dat un mare sprijin învăţăturii şi școlilor. A lăsat 
mai multe piese de teatru și culegeri filozofice traduse din 


grecește. A ajuns pînă la funcţia de mare agă al orașului 
Craiova, 

iar alții mai bogaţi. Astfel, prin originea sa el apar- 
ținea micii boierimi, din rîndurile căreia au pornit 
multe proiecte reformatoare, menite să dea societăţii 
așezăminte şi instituţii noi, potrivit cu noile cerințe 
ale perioadei de descompunere a feudalismului și de 
afirmare a capitalismului. 


2 


FAMILIA LUI PETRACHE POENARU 


Dincă Poenaru, tatăl lui Petrache, a murit relativ 
tînăr, în 1825, pe vremea cînd acesta se afla la studii 
în străinătate. Maică-sa Smaranda, născută Oteteli- 
şanu, a mai trăit vreo 20 de ani, şi s-a bucurat de 
ajutorul fiului său care-i trimetea 200 de lei pe 
lună!. 

Petrache Poenaru a avut trei frați şi două surori: 
Gheorghe, pandur în oastea lui Tudor Vladimirescu 
— în 1821 —, fără urmași; Toma, poliţai la Tirgu 
Jiu în 1843, căsătorit cu Alexandrina (Luxiţa) Bră- 
descu, fiica Uţei şi a armaşului Panait Brădescu, 
avind o fată Zoe (Zinca) căsătorită cu un oarecare 
Serghiade; Constantin, procuror de tribunal, mort în 
1847, căsătorit cu Eufrosina Văleanu. O soră, Se- 
vasta, (Sevastia), fără urmaşi şi cealaltă, Evgheniţa 
(Vieniţa), căsătorită de trei ori: 1) cu Cornilie Sărdă- 
nescu, 2) Panait (Tache) Copcea şi 3) cu dr. N, Han- 
selmann. Evgheniţa a avut un fiu Grigore care a 
purtat numele mamei sale de Poenaru. Pe acest 
Grigore, Poenaru l-a ajutat mult și l-a iubit ca pe 
un adevărat fiu al său. În mai 1865, fiind căpitan în 
regimentul 7 infanterie, Grigore s-a căsătorit cu 
frumoasa Cleopatra?, fiica pictorului Const. Lecca, 
admirată şi cîntată de marele poet Mihail Eminescu 
în poezia: Pe lîngă plopii fără soț. Grigore Poenaru 
a ajuns pînă la gradul de colonel și a murit în 1902. 


1 Ioan C. Filitti, op. cit. în loc. cit., pp. 380—381. 
2 G. Călinescu, Viaţa lui Mihai Eminescu, ed. a III-a, 
București, 1938, pp. 322—325. 

Nu cunoaștem viaţa intimă a lui Petrache Poenaru. 
Se pare că a fost prea așezat, liniștit şi mai mult cu 
gîndul la învățătură. Și acest fapt este explicabil: 
învățătura de la București, Sibiu, și în special de la 
Viena şi Paris, cerea eforturi foarte mari. El trebuia 
să ajungă la nivelul colegilor săi și să-și însușească 
limbile şi materiile de specialitate pe care le-a urmat. 
Acestea i-au răpit tot timpul, de multe ori chiar cel 
de odihnă, încît îi rămînea foarte puţin pentru re- 
creație şi destindere. În felul acesta se scurgea an 
după an, tînărul student se maturiza şi devenea din 
ce în ce mai serios și mai grav. 

Întors în ţară, la vîrsta de 32 ani, ar fi trebuit ca 
de îndată ce a obținut o slujbă să se gîndească la 
căsătorie, așa cum făcuseră alții de seama lui, ba 
chiar mai tineri. Pentru aceasta însă trebuiau bani 
cu care să plătească locuința, mobila, hrana și îm- 
brăcămintea lui şi a familiei, bani pe care nu-i avea, 
fiind sărac de la părinţi, cu datorii la unchi, la prie- 
teni şi la binefăcătorul Zamfirache Pop din Sibiu. 
În plus, avea o mamă bătrînă, văduvă şi necăjită 
care trebuia ajutată. Se pare că şi cele două surori, 
Evgheniţa și Sevasta, aveau nevoie de un ajutor 
material din partea lui. 

Din cauza acestor obligaţii şi prins de vîrtejul 
vieţii, de muncă, el n-a mai avut timp să se gîndească 
la sine. Erau atît de multe de făcut, încît funcţia de 
inspector, profesor şi director al Eforiei Școalelor nu 
i-au mai dat nici un răgaz. Aşa au trecut ani după 
ani, fără să poată să-și înjghebeze o familie. 

Fiind obligat să facă dese călătorii în ţară, pentru 
inspectarea şcolilor şi pentru întocmirea unor lucrări 
de delimitare a noilor județe, precum şi pentru cerce- 
tarea amănunţită şi îndelungată în vederea desco- 
peririi pieselor tezaurului de la Pietroasa (Cloșca cu 
pui) pe care şi le însuşiseră unii neguțători şi că- 
mătari spre a se îmbogăţi, a trebuit, de multe ori, 
să poposească zile de-a rîndul în urbea liniştită a 
Buzăului. 

Acolo și-a făcut cunoscuţi și prieteni printre care 
se număra şi familia Hrisoscoleu. Elena Hrisoscoleu, 

născută Neculescu, era văduvă din 1821 cînd soţul 
ei, paharnicul Constantin, fusese ucis la mănăstirea 
Găvanele (Buzău). Rămasă tînără cu patru copii, 
dintre care trei fete și un băiat, și-a dedicat întreaga 
viaţă pentru creșterea și buna educaţie a acestora. 
Pe Alexandru (1819—1892), singurul fiu, după ce şi-a 
terminat învăţătura în ţară, l-a trimis la studii mai 
înalte în străinătate — la Paris — de unde s-a în- 
tors doctor în drept. Maria, cel mai mare copil, a 
fost căsătorită în 1833 cu polcovnicul Ariton Hor- 
batzki (Garbatschi) și s-a stabilit la Bucureștii; iar 
pe cealaltă, pe Ecaterina, a căsătorit-o cu Alexandru 
Costescu. Singura cu care rămăsese acasă era Caliopi. 

În cele din urmă, Caliopi se va căsători cu Petrache 
Poenaru. Era însă o mare diferenţă de vîrstă între ei. 
A trebuit să treacă multă vreme, pînă cînd cei 21 ani 
ce-i despărțeau să nu mai fie socotiți ca o piedică 
la căsătorie. Ca urmare, Petrache Poenaru, ginere 
tomnatic, se căsătorește la 19 mai 1846 cu Caliopi 
Hrisoscoleu. Nunta, la care au participat rudele şi 
cunoscuţii mai apropiaţi, s-a desfășurat în casele 
Hrisoscoleu din mahalaua Banuluit, 

Căsătoria cu Caliopi Hrisoscoleu i-a adus lui 
Petrache Poenaru avere, copii, viaţă de familie. 
Zestrea soţiei cuprindea: moșia Slobozia de Cilnău 
de 1 300 ha, loc arabil și pădure; trei prăvălii pe 
Podul Mogoșoaei, în apropiere de Biserica Albă, şi 
2 300 de galbeni împărătești. 

De acum, prin averea pe care o deţine, datorită 
căsătoriei, Petrache Poenaru intră în rîndurile boie- 
rimii îmburghezite, deci în rîndurile acelei părți a 
boierimii care era interesată în dezvoltarea comerțu- 
lui, în îndepărtarea dominaţiei străine, în adoptarea 
unor reforme limitate, care să satisfacă cel puţin în 
parte, cerinţele epocii, dar să nu prejudicieze situa- 
ţia sa de stăpînitoare de moșii şi de întreprinderi 
comerciale sau industriale. Din păcate nu ni s-au 


1 Emanoil Hagi-Mosco, Casele lui Petrache Poe- 
naru (manuscris). 

păgtrat, în arhiva lui Poenaru, documente din care 
să reiasă relaţiile lui cu ţăranii de pe moșia Cilnău, 
sau cu negustorii care ţineau cu chirie cele trei pră- 
vălii. Se prea poate ca administrarea acestor bunuri 
să nu fi intrat în preocupările lui directe. Este fapt 
cert însă că a beneficiat de pe urma acestei averi, 
ceea ce a determinat şi atitudinea lui politică mode- 
rată şi concepţia lui limitată în privința măsurilor 
luate cu privire la învăţămînt, 

Din această căsătorie au rezultat trei fete: Sma- 
randa, Elena și Caliopi. Acestea două din urmă au 
murit de mici copile, iar prima, Smaranda, la vîrsta 
de 17—18 ani s-a îmbolnăvit și ea de o boală grea. 
Socotind poate că slăbește din cauza dragostei, s-au 
grăbit s-o căsătorească în toamna anului 1865 cu 
Nicolae  Iacovache (1836—1902), fiul generalului 
Iacovache, fost ministru de război sub Cuza Vodă. 
Smaranda a avut însă o viață scurtă și nefericită. 
După ce a dat naștere unei fetiţe, Maria (1866—1946), 
ea s-a simţit din ce în ce mai rău și în martie 1867, 
în vîrstă de numai 20 de ani, se stinge de fiizie la 
Veneţia, departe de privirea şi îngrijirea părintească. 
Pierderea ei a produs o mare suferinţă părinţilor, iar 
pentru Petrache Poenaru a fost o adevărată lovitură 
care l-a zdruncinat adînc şi din care s-a resimţit tot 
restul vieţii. Moartea prematură a Smarandei, cu 
toate că de pe urma ei rămăsese o fetiţă, a adîncit 
neînțelegerile familiale ce existau între socru şi 
ginere, amîndoi intransigenți şi cu vederi opuse. 

Ruperea totală a legăturilor dintre socru şi ginere 
are loc în 1871 cînd Nicolae Iacovache se recăsăto- 
reşte, situaţie care implică înapoierea, pe cale legală, 
a zestrei primite. Prin sentinţa tribunalului din Bucu- 
reşti, din 4 iunie 1876, fostul ginere este obligat să 
restituie zestrea primită, după revendicările Caliopei, 
după cum urmează: trei mii de galbeni preţul cu 
care vînduse prăvăliile zestrale de pe Podul Mogo- 
şoaei, două mii de galbeni dotali primiţi în numerar, 
trei sute de galbeni primiţi în obiecte şi îmbrăcăminte 
şi 126 500 de lei despăgubirea ce primise pentru moșia 
Slobozia de Cîlnău, expropriată în folosul clăcașilor. 

Petrache Poenaru, vlăguit de muncă și de agitația 
vieţii care, pentru el, începuse la vîrsta de cinci ani, 
girbovit de bătrînețe și cu mintea slăbită se stinge 
la 2 octombrie 1875. A fost înmormîntat la cimitirul 
Belu. 

Cu puţină vreme înainte de-a muri, cînd „mintea 
lui era obosită și sleită de percepere!“, fusese con- 
vins să-și vîndă partea lui de avere nepotului cola- 
teral Constantin Lecca, fiul pictorului cu acelaşi 
nume. Averea vîndută se compunea dintr-un teren 
întins de aproape 80 de pogoane la Herăstrău, lingă 
București, avînd pe el două perechi de case și un 
han. Preţul cumpărării fusese fixat la 4500 de 
galbeni austrieci plătibili în 11 rate dintre care 
prima rată, după cum arăta actul de vînzare-cumpă- 
rare, trebuia să fie achitată în octombrie anul viitor. 

Tînărul avocat Constantin Lecca nu se mulțumește 
cu atît, el vrea mai multă avere, și dacă e posibil, 
cît mai repede totul. Pornit pe acest drum, în schim- 
bul unei rente de 8 600 de lei pe care se obliga s-o 
achite văduvei la 24 aprilie 1876, el ajunge proprie- 
tar și al imobilului din str. Colţei nr. 44 unde murise 
Petrache Poenaru, iar la 11 mai 1876 pentru o altă 
rentă viageră de 14 400 de lei anual cumpără și restul 
averii, mobilă și imobilă, de la Caliopi Poenaru?. 

Văduva lui Petrache Poenaru, rămasă fără rude şi 
prieteni, a murit in vîrstă de 70 ani, la 17 august 1890, 
în casa de pe strada Franklin nr. 4, lîngă Ateneul 
Romiîn. A fost înmormîntată alături de soţul ei la 
cimitirul Belu. 


3 
COPILĂRIA ȘI ADOLESCENȚA 


Nă:cut dintr-o familie scăpătată și împovărată cu 
încă cinci copii (Evgheniţa, Gheorghe, Toma, Sevasta 
și Constantin), Petrache, al treilea născut, a trebuit 

1Emanoil Hagi-Mosco, Casele lui Petrache Poe- 


paru (manuscris). 
2 Ibidem. 

ca din fragedă copilărie să plece din locuinţa pă- 
rintească și să trăiască prin diferite case şi familii, 
mai apropiate sau mai îndepărtate ca rudenie, sau 
cu totul străine de neamul său. 

Născut la 10 ianuarie 1799, în casa familiei Otete- 
lişanu din Benești (fostul judeţ Vîlcea, azi regiunea 
Argeș, raionul Rîmnicu-Viîlcea)!, copilul a vădit de 
timpuriu multă precocitate, o inteligenţă vie şi o 
curiozitate puternică. Din acest motiv, încă din 1804, 
deci la vîrsta fragedă de cinci ani, Petrache a fost 
trimis, spre a i se forma educaţia, la o rudă din 
Brădeşti. Acolo a avut nenorocul să ajungă pe mîinile 
unuia dintre acei faimoși dascăli greci care, în zelul 
său aprins de a-l învăța elinește, a îmbolnăvit pe 
micul elev. Eforturi de acest fel erau cerute în mod 
frecvent de către pedagogii improvizaţi din acea 
vreme şi mai ales de greci, care se străduiau din 
răsputeri să grecizeze pe tinerii care le erau încre- 
dinţaţi. 

În legătură cu această şedere la Brădeşti, Petrache 
Poenaru spune: „Aci petrecui cinci ani la învăţătura 
elementară a limbii grecești și îmi însușisem așa de 
mult această limbă, încît mai uitasem limba părinți- 
lor mei, fiindcă dascălul grec mă urmărea de aproape 
să n-auză că iese din gura mea altă vorbă decît 
grecească. Pînă și femeia, ce îmi dedese maică-mea 
pe lîngă mine ca să mă îngrijească, a fost nevoită 
să înveţe și ea a vorbi greceşte. 

Peste cinci ani venind maică-mea să mă ia acasă, 
îmi plînse de milă văzindu-mă cu urechile dezlipite, 
și falcă prin falcă de slab, pentru că dascălul meu 
luase ad-literam vorbele cu care tatăl meu mă în- 
crezuse [încredințase] lui, zicînd: îți aduc pe fiul meu 
acesta pre care îl vezi cu piele și carne, fă ce-i vrea 
cu el, numai să înveţe carte, şi măcar de mi l-ai da 
numai cu piele și oase?.“ 


1 Acad. R.P.R., ms. 5981; „Arhivele Olteniei“ anul XIII 
(1934) iulie—decembrie, p. 266; Alex. Odobescu, op. 
cit., p. 7. 

2 Acad. R.P.R., ms. 5981. 

IÎnsușirea, fără măsură, a unei limbi atît de grele 
ca cea elină şi a unui întreg bagaj de cunoștințe filo- 
zofice, retorice şi matematice depăşea posibilităţile 
receptive ale unui copil atît de fraged. De aceea, 
mama lui Petrache, grijulie faţă de sănătatea copilu- 
lui său, l-a smuls din mîinile crudului dascăl și l-a 
încredințat, în 1809, fratelui său, destoinicul ingi- 
ner Iordache I. Otetelișanu. Acest luminat cărturar 
craiovean de la începutul secolului al XIX-lea, l-a 
primit pe Petrache cu părintească dragoste şi, nu 
numai că l-a învăţat carte romînească, fapt ușor de 
înțeles la o familie de cărturari, dar observîndu-i 
aptitudinile și orientîndu-se după spiritul vremii şi 
nevoile ţării, l-a îndrumat mai tîrziu spre cunoaşte- 
rea ştiinţelor practice, cultivînă în același timp în el 
dragostea de popor și de patrie. 

Încredinţarea primilor pași, în pregătirea culturală 
şi ştiinţifică a lui Petrache, unui astfel de om a avut 
mai tîrziu un efect puternic și constructiv în viaţa 
acestuia. 

În 1812, la virsta de 13 ani, Petrache Poenaru este 
primit ca bursier la școala ce funcţiona în clădirea 
fostei mănăstiri Obedeanu din Craiova. Această 
şcoală fusese inițial un fel de seminar, dar, începînd 
din 1812, prin reorganizarea învățămîntului hotărîtă 
de domnitorul Caragea, devenise o școală laică, cu 
doi dascăli romiîni și doi greci. Și cu toate că localul 
mănăstirii nu corespundea la acea dată scopului ur- 
mărit, școala s-a deschis şi a funcţionat, iar printre 
„cei 10 ucenici sărmani“! care primeau bursă, din 
cei 800 de taleri prevăzuţi în bugetul școlii, se nu- 
măra şi Petrache Poenaru. Modestia și setea sa de 
cultură îl făceau să nu observe nenumăratele lipsuri, 
dar această prematură experienţă i-a fost utilă mai 
tîrziu, servindu-i ca orientare în marile organizări 
şi reforme atunci cînd a devenit efor și profesor la 
Colegiul Sf. Sava și îndrumător al învățămîntului 
romiînesc. 


1V. A. Vrechiă, Istoria şcoalelor de la 1800—1864, 
vol. I, București, 1892, pp. 36—37. 

Cu limba greacă învățată în frageda copilărie şi cu 
cea romînă mai tîrziu, în condiţiile educative de 
atunci, cînd totul se baza pe memorizare, Poenaru a 
putut face față nevoilor de pregătire elementară din 
epoca aceea. Mai tîrziu însă, într-o scrisoare ce o 
trimite din Paris, intrînd în contact cu numeroase 
probleme dificile, amărăciunea sa explodează atunci 
cînd compară studiile sale elementare, făcute fără o 
metodă bine pusă la punct, cu învățămîntul metodic 
şi multilateral al colegilor săi de universitate, care 
studiaseră la liceele din Occident, bine organizate 
pentru acea vreme. Lacunele sale a trebuit să și le 
înlăture printr-o muncă dîrză și îndelungată, impu- 
nîndu-și un program de lucru auster, citind cu pa- 
siune și învățind limbi străine care-i puteau lărgi 
orizontul. 

În  şșcoala-mănăstire Obedeanu din Craiova, 
Petrache Poenaru a rămas, probabil, pînă în anul 
1816, cînd și-a terminat cursurile. Avînd cunoștințe 
suficiente pentru vremea de atunci ca să ocupe o 
slujbă şi cum situaţia familială îl obliga la acest 
lucru, el intră copist în cancelaria din Craiova a 
Episcopiei Rîmnicului. Colaborarea cu grămăticul 
Neofit Geanoglu i-a fost deosebit de folositoare lui 
Petrache Poenaru în acea vreme şi mai tîrziu. Prin 
intermediul acestuia a cunoscut pe episcopul Rîm- 
nicului, Galaction (1813—1824), grec de obirşie. La 
soticitarea și recomandarea lui Neofit, episcopul Ga- 
laction apreciind însuşirile cărturăreşti, inteligența 
şi rîvna la învăţătură a lui Petrache Poenaru, l-a adus 
la București şi l-a prezentat mitropolitului Dionisie 
Lupu! care era și efor al școlilor. Datorită acestui 


1 Dionisie Lupu (1769—1831), egumen la mănăstirea Tis- 
mana, fusese hirotonisit în 1801, iar mai tîrziu a fost nu- 
mit episcop titular de Sevastia. La 29 mai 1819, după de- 
misia lui Nectarie, ocupă scaunul mitropolitan. 

În 1821 a primit în Bucureşti pe Tudor Vladimirescu cu 
muită bucurie, ca pe un erou, un eliberator al poporului. 
În mai 1821, cînd intrară turcii, împreună cu episcopii şi cu 
mulţi boieri fugi la Brașov. Cu toate că lucrurile s-au liniş- 
tit, n-a vrut să se întoarcă în ţară pînă tîrziu. A fost spriji- 
nitorul lui Gh. Lazăr şi al școlii romînești. 

protector Poenaru este primit la şcoala domnească de 
la Sf. Sava, cu dreptul de a locui într-o chilie la 
mitropolie „primind mertic pentru mîncare şi sti- 
pendiu de 15 lei pentru haine şi cărţi“!. Era în 1819, 
cu doi ani înainte de răscoala populară condusă de 
Tudor Vladimirescu2. 

Studiile superioare, pe care Petrache Poenaru le 
face în București, apoi la Viena şi la Paris, ca și 
călătoriile sale de studii în Franţa şi Anglia alcătuiesc 
o latură foarte importantă în formarea personalităţii 
sale. 


1 Acad. R.P.R, ms. 5981; vezi și cuvîntarea lui G. Sion 
la înmormiîntarea lui P. Poenaru, în „Alegătorul liber“ 
I, nr. 102, 6. X. 1875, p. l, ṣi în „Romînul“, din 7. X. 1875. 

2 Vezi G. Sion în ziarul „Romînul“, 7 X. 1875. 

Capitolul II 


STUDIILE ȘI CĂLĂTORIILE DE 
STUDII ÎN STRĂINĂTATE 


Petrache Poenaru consacră zece ani 
învăţăturii în străinătate. Epoca primei tinereţi, plină 
de avînt şi generozitate, este în întregime închinată 
studiilor variate şi migăloase. Această muncă dîrză 
pentru însuşirea cunoştinţelor, împletită cu lipsuri 
de tot felul şi cu nădejdi de izbîndă, i-a format voinţa 
şi i-a dat încredere în roadele vieţii. Ideile care au 
însufleţit această muncă şi i-au încălzit anii tinereții 
studioase l-au făcut să-şi închege un ideal frumos 
de viaţă. 

Anii de realizare şi de creație, care vor veni după 
acest deceniu de studii, vor fi închinaţi strădaniei 
de a da școală și carte celor mulți. Şcoala pe care o 
creează Poenaru între 1832 şi 1848 corespundea ne- 
cesităților burgheziei în dezvoltare care avea ne- 
voie de cît mai multe cunoştinţe pentru a putea în- 
frînge boierimea, pe plan economic şi politic. 


1 


ŞCOLAR LA SF. SAVA 


Am arătat mai înainte că Petrache Poenaru a fost 
primit bursier la şcoala lui Gheorghe Lazăr de la 
Sf. Sava prin intervenţia mitropolitului Dionisie 
Lupu. Din august 1818 învățatul ardelean crease o 
şcoală romînească cu un nivel superior faţă de tre- 

cut, „cu dascăli iscusiţi și epitimoniki! (indicaţi)“, Tî- 
nărul elev, cu ştiinţa de carte pe care i-o putuse da 
şcoala din Craiova, era hotărît să învingă toate greu- 
tățile învăţăturii şi să se afirme ca un școlar de 
nădejde între colegii săi din București. 

Perioada în care Petrache Poenaru își începe pre- 
gătirea culturală este de mare însemnătate în istoria 
ţării noastre; masele populare gemeau sub crunta 
asuprire şi subjugare din partea domnitorilor, boieri- 
lor autohtoni și fanarioți, cărora li se adăugau 
asupritorii turci. Revolta clocotea profund în inima 
ţăranilor cuprinzînd şi populaţia săracă a orașelor şi 
chiar burghezia în formare din rîndurile căreia se 
ridica tineretul dornic de prefaceri înnoitoare. Cu- 
rentul revoluţionar începuse, în a doua jumătate a 
secolului al XVIII-lea, în diferite părţi ale Europei. 
În Rusia ţaristă avusese loc uriașa răscoală a țărani- 
lor iobagi de pe Volga și din Ural, condusă de Eme- 
lian Pugaciov. În Transilvania, în 1784, ţăranii iobagi 
s-au ridicat năvalnic, sub conducerea lui Horia, 
Cloșca şi Crișan, împotriva asupritorilor. Dar cea 
mai importantă mişcare de răsturnare a unui regim 
vechi a fost revoluţia burgheză din Franţa de la 1789, 
care a doborît absolutismul monarhic și privilegiile 
feudale, chemînd popoarele la trezire, la libertate. 

Pe la jumătatea secolului al XVIII-lea şi începutul 
secolului al XIX-lea este perioada de destrămare a 
orînduirii feudale nu numai în ţara noastră, ci şi în 
celelalte ţări din sud-estul Europei şi Rusia. 

Mișcările revoluţionare din stînga și din dreapta 
Dunării îmbinau lupta socială cu lupta împotriva 
asupririi turceşti, pentru dobîndirea libertăţii naţio- 
nale. 

În Țara Romiînească, mizeria şi suferința în care 
trăia țărănimea iobagă și chiar cea liberă ajunseseră 
la limita răbdării, așa încît atunci cînd Tudor Vladi- 
mirescu a dat semnalul răscoalei, țărănimea s-a ridi- 


1 Gh. Bosgdan-Duică şi G. Popa-Lisseanu, 
Viaţa şi opera lui Gheorghe Lazăr, Bucureşti, 1924, 
pp. 209—210. 

CALIOPI POENARU 

filozofie (august 1825) 


www.dacoromanica.ro 


cat la luptă. Răscoala condusă de Tudor are, în 
primul rînd, un caracter social, antifeudal, şi prin 
lupta de eliberare de sub jugul turcesc, ea capătă 
şi un caracter naţional. Întreg poporul, în afară de 
boierii retrograzi, dorea înlăturarea cît mai grabnică 
a secularei asupriri otomane. Acest fenomen nu tre- 
buie însă privit izolat, ci în cadrul general al fră- 
mîntărilor petrecute în întreaga Europă, dintre care 
lupta de eliberare a grecilor, pornită de Eterie, ocupa 
un loc important. 

În acest cadru — şi legat nemijlocit de transfor- 
mările de ordin social şi politic — s-au petrecut 
importante schimbări şi în domeniul culturii, schim- 
bări în care Petrache Poenaru a jucat un rol deosebit 
de activ. 

În vremea aceea, Gh. Lazăr, cărturar cu o pregătire 
culturală şi practică superioară începută la Sibiu și 
continuată la Cluj și la Viena, venise în Bucureşti nu 
numai pentru a-și profesa ingineria și știința mate- 
maticii, cît mai ales cu scopul de a educa tînăra 
generaţie într-un spirit nou, 

Izbindu-se de tradiţia retrogradă feudală, dîrzul 
romîn ardelean din Avrig, printr-o muncă şi o stră- 
duință uriaşă, care însă i-au zdruncinat sănătatea, 
luptînd cu nenumărate adversităţi, dar sprijinit de 
cîţiva patrioţi, cum a fost mitropolitul Dionisie Lupu, 
Ion Văcărescu, Iordache Golescu şi Costache Bălă- 
ceanu!, izbutește să deschidă în 1818 în micile și 
insalubrele chilii de la Sf. Sava, deci în același 
local în care funcţionase vechea Academie grecească, 
prima şcoală de nivel superior, din ţara noastră, în 
limba romînă, 

Petrache Poenaru a frecventat şi el cu asiduitate 
și entuziasm această şcoală, care punea la dispoziţia 
elevilor — cu mari sacrificii și în condiţii oarecum 


1 Constantin Bălăceanu  (1116—1850) mare ban, mare 
hatman, membru al Divanului judecătoresc în 1836, efor al 
caselor făcătoare de bine, mare logofăt al Trebilor bise- 
ricești 1838—1842. Deputat. A sprijinit pe Gh. Lazăr, aju- 
tîndu-l să pună bazele învățămîntului superior romînesc în 
București. 

primitive — „deosebite învățături și științe predate 
românilor în limba lori“. El admiră cu sinceră afec- 
țiune pe devotatul dascăl fondator Gh. Lazăr, pe 
care-l numește cu mulţi ani mai tîrziu „marele 
dascăl și înfocat patriot care a deschis romînilor 
cartea științei și a preţuirii de limba și naționalitatea 
lor2“, 

Sînt impresionante amintirile din această epocă ale 
lui Petrache Poenaru de pe cînd urma cursurile de 
„matematici, agrimensură, geografie istorică, filozofie 
şi gramatică3“ la Sf. Sava. El arată truda cu care 
s-a izbutit să se obţină încăperile de la Sf. Sava care 
căpătaseră o destinaţie nefericită. „Tot șirul stabi- 
limentului (mănăstirii), peste cincizeci de camere, 
erau ocupate de străini, greci, arnăuți și sîrbi, care 
locuiau acolo cu familiile lor, unii pentru că făceau 
parte din garda domnească, alții pentru că erau 
rudenii cu acești gardiști şi cu servitorii domnești 
care se numeau idiclii sau copii de casă“. 

Poenaru mărturiseşte simplitatea cu care au în- 
ceput cursurile la această şcoală: „Această școală se 
deschide fără altă ceremonie sau paradă decît în 
prezenţa a cîtorva curioși, care veniseră să audă ce 
putea să le spună din filozofie noul dascăl în limba 
romînă, căci nu le venea a crede că s-ar putea da 
în românește învățături de știință înaltăt“, 

Petrache Poenaru este printre elevii cei mai zeloşi 
ai acestui greu început, alături de alţi auditori dintre 
care „prăvăliași de prin oraş, scriitori de pe la can- 
celarii şi puţini din elevii cei mai maturi de la 
şcoala grecească5“, 

Pentru prima oară Poenaru intră în contact cu un 


1V. A. Urechiă, op. cit., pp. 108—109. 

2 „Analele Societăţii Academice Romine“, 1871, București, 
1872, p. 111. 

3 V, A, Urechiă, op. cit., pp. 108—109. 

1 „Analele Societății Academice Romîne", 1871, Bucureşti, 
1872, p. 118; P. Poenaru şi I. Eliade Rădulescu, 
Gheorghe Lazăr, Bucureşti, 1923, p. 44. 

5G. Bogdan-Duică şi G. Popa Lisseanu, 
op. cit., p. 288. 

învăţămînt oarecum ştiinţific care avea să-i discipli- 
neze spiritul și să-i lărgească orizontul. În afară de 
cunoștințele strict practice, bazate pe studiul metodic 
și adîncit al matematicii, lecţiile lui Gh. Lazăr erau 
folositoare avînd și un caracter de popularizare 
enciclopedică, ele constituind un imbold în trezirea 
dragostei pentru năpăstuita limbă romînească. Poe- 
naru spune că: „Lazăr trebuia să împestrițeze pre- 
lecţiunile sale scolastice cu un fel de conferinţe ce 
ținea cu publicul acestei școale ca să deștepte în 
auditorii săi gustul de știință, și să dezvolte într-înșii 
plăcerea de a auzi tratîndu-se în limba romînească 
tot felul de cunoștințe, iar mai înainte de toate să le 
inspire simţămîntul de romîn!“, 

Interesant este faptul că, pe lingă filozofia ce o 
învățase pe apucate în copilărie, Poenaru găsește în 
şcoala lui Gh. Lazăr o nouă interpretare filozofică, 
gravitînd între raționalismul lui Kant și sensualismul 
lui Condillac, și o adîncire în studiile matematicii 
prin Wolf, Lacroix și Francoeur, 


Pe Petrache Poenaru l-a impresionat profund per- 
sonalitatea marelui dascăl despre care Eliade spune 
cuvinte atît de calde și entuziaste: „Toată destoinicia 
avea acest învăţător atît de făcător de bine romînilor. 
Pare că era într-adins preursit pentru a deschide un 
drum de regenerație, El își simțea vocaţia sa. Cînd 
se afla în clasă, el vorbea însuflat?“, 

Setea de cunoaştere a lui Poenaru îl determină ca, 
paralel cu şcoala romînească de la Sf. Sava a lui 
Gh, Lazăr, să urmeze și cursurile Academiei greceşti 
de lîngă biserica Măgureanului, al cărei director era 
încă din 1805 Constantin Vardalah, devenit în 1814 
efor al şcolilor, alături de Grigorie Brîncoveanu?. Dar 
în acea şcoală nu găsea satisfacția pe care i-o dădea 
școala lui Lazăr, ce fusese și o tribună de trezire la 
luptă naţională unde „elevii — spune Poenaru — 


1G. Bogdan-Duică şi G. Popa Lisseanu, 
op. cit., p. 289. 

2? Petrache Poenaru și I. Eliade Rădulescu, 

3V. A. Urechilă, op. cit, pp. 127, 150. 

învățaseră de la el a cunoaște vocea patriei,“ iar 
„școala lui deveni focarul din care scînteia entuzias- 
mul patriotic!“, 

Se pare că sîrguinţa și pregătirea științifică a lui 
Poenaru dăduseră roade temeinice. Crescut de mic în 
disciplina muncii fără preget, alimentat cu o cultură 
variată și din ce în ce mai complexă, impunea prin 
seriozitatea sa în muncă și prin destoinicia minţii. 
Aceste calităţi au atras atenţia lui Gh. Lazăr, care 
și-a spus cuvintul în favoarea lui atunci cînd s-a 
ivit vacanţă printre membrii corpului didactic de la 
această școală. 


2 


ANII DE STUDII LA VIENA 


În ultimele zile din mai 1821 Petrache Poenaru se 
afla la Braşov, în drum spre Laybach? cu o misiune 
pe care i-o încredințase Tudor Vladimirescu. Aici 
îl ajunge vestea uciderii mișelești a conducătorului 
răscoalei. El înţelese că reîntoarcerea la București 
era imposibilă. Setea de cultură îl făcu să se reîn- 
toarcă la carte. Plecă deci din Brașov la Sibiu, unde 
se aflau o parte din rudele și prietenii săi, și se apucă 
să studieze cu sîrguință limba germană care îi dădea 
posibilitatea de a-și lărgi cunoștințele și de a-și face 
o temeinică pregătire științifică. După cum spune el, 
profesorul de limba germană care-i dădea lecţii era 
plătit „din remunerarea ce căpătam și eu de la lecţiu- 
nile ce dam pe la unii alţii în limba grecească3“, 

Experienţa și intuiţia îi arătau cît de necesară era 
pentru patria sa o astfel de pregătire culturală, într-o 
perioadă de adînci transformări sociale și politice. 
Dar poziţia pe care s-a situat Petrache Poenaru, de 


1 Discursul de recepţie la Academie al lui Petrache Poenaru 
despre Lazăr şi Școala Romiînă, în „Analele Societăţii Aca- 
demice Romiîne“, 1871, Bucureşti, 1872, p. 120. 

2 Laybach, Laibach (azi Ljublijiana în Jugoslavia). 

3 Acad, R.P.R., ms. 5981. 


26 


www.dacoromanica.ro 


a părăsi lupta politică și de a se închide în cercul 
preocupărilor de ordin exclusiv cultural, era greșită, 
fiindcă înlăturarea exploatării și ridicarea poporului 
la o viaţă mai bună, nu se pot face nici chiar prin 
învățătura cea mai înaltă, ci numai printr-o dîrză 
luptă revoluţionară. 

În Sibiu, rudele sale aveau legături vechi și puter- 
nice. Acestea îl cunoscuseră pe marele neguţător 
Hagi Constantin Pop, iar după moartea acestuia erau 
în bună prietenie cu feciorul lui, Zamfirache Pop, care 
învățase carte la București, la școala de la Domnița 
Bălașa, cu dascălul Lambru Photiade, iar mai apoi 
la Sibiu și Viena. După un oarecare timp, negoţul 
din Sibiu l-a lăsat în grija mamei sale și a unui 
colaborator foarte priceput și de mare încredere, Stan 
Popovici, iar el s-a ocupat la Viena cu afacerile de 
bancă. Cu timpul s-a stabilit în capitala Austriei 
ajungînd om cu mare trecere: ofițer în regimentul 
de gardă imperială, director al Băncii Naţionale din 
Viena și chiar nobil austriac. 

La repetatele rugăminţi ale lui Petrache Poenaru, 
unchii săi de văr, fraţii Dumitrache și Dincă (Con- 
stantin) Brăiloiu, apreciindu-i calităţile, se hotărăsc 
să-l ajute să-și facă studiile în străinătate. În acest 
scop, în aprilie 1822, ei scriu lui Zamfirache Hagi 
Pop la Viena, — prieten și cu Iordache Otetelișanu — 
„despre dorința nepotului lor, Poenaru, de a porni 
acolo, pentru studii, dar că lipseau mijloacele 
materialet.“ 

Din scrisorile ce ni s-au păstrat reiese că Petrache 
Poenaru prin sprijinul primit din partea rudelor sale, 
și mai ales prin ajutorul bănesc al unchiului său 
Iordache Otetelișanu, se afla la Viena încă din pri- 
măvara anului 1822. 

Prima scrisoare cunoscută pe care o trimite Petra- 
che Poenaru din Viena este cea din 23 august 1822, 


1 N. Iorga, Scritori mireni, în „Analele Academiei Ro- 
mîne“, secţia literară, vol. XXVIII, 1906, pp. 243—260; 
I. C. Filitti Scrisori inedite ale lui Petrache Poenaru, 
în „Arhivele Olteniei“, XIII, nr. 74—76, 1934, p. 268. 

adresată unchiului său Grigore Otetelișanu. Din cu- 
prinsu! ei aflăm că-i mulţumeşte pentru sfaturile ce-i 
dă şi citindu-le, spune el, — „simţ că nici fața mi se 
aprinde de rușine, nici cugetul mă mustrează la 
vreuna din sfătuirile dumitale, ci încă sufletul mi 
se umple de bucurie, inima mi se întărește. Că după 
cum pînă acum am urmat povăţuirile d-voastră și 
de acum înainte mai cu deadinsul vitejește să mă 
păzesc a nu cădea în vreo defăimare“. Arată apoi că 
el n-a crescut cu „desfătări“, iar prin contactul cu 
străinătatea și-a însușit o oarecare experienţă de 
viață: „ci încă și străinătatea, prin multe pățiri, m-a 
învățat socotitor cum să lupt“. Trimite unchiului său 
Iordache Otetelișanu un plan al Vienei, o lucrare a 
lui Georges-Marie Raymond!, și îl anunţă pe unchiul 
Grigore, că atît lui cît și celuilalt unchi — Iordache 
Otetelișanu — îi scrie săptămînal, descriindu-i ce e 
mai important la Viena?, 

Mai importantă este scrisoarea din 16/28 noiembrie 
1822, trimisă lui Iordache Otetelișanu, în care spune: 
„Pînă a nu mă înscrie la școală a trebuit, în cele 
șase luni după ce am venit aici, nu numai să învăţ 
cu dascăl pă din afară limba nemţească și cea lati- 
nească, ca să le pricep oareși ce mai bine, ci și a 
mă deprinde la învăţătura Geografiei, Ritoricii și 
Poetisii3“, 

Scrisoarea cuprinde un adevărat program de lucru 
comunicat unchiului său pentru a-l încredința, desi- 
gur, că nu pierde timpul zadarnic la Viena. Arată că, 
la cererea lui, a primit din Brașov de la dascălul 
grec Vardalah și de la mitropolitul ţării, un atestat 
scris în latineşte și grecește din care reiese că a 
studiat geografia, retorica și filozofia și la altă școală, 
condiţie fără care nu poate fi înscris. Dar chiar cu 
acest atestat a trebuit să mai alerge mult „din pro- 


1 George-Marie Raymond, Essay sur émulation 
dans Vordre social et sur son application à Veducation, 1802. 

2 Vezi loan C, Filitti, Corespondenţa lui Petrache 
Poenaru, în op. cıt., pp. 355—356. 

3 Ibidem, pp. 357—360. 

fesor în profesor“, şi apoi a doua oară la vice-directo- 
rul Academiei pentru a putea fi înscris în „catalogul 
ucenicilor“ (studenţilor, — N. A.). „Însă a trebuit să 
încredinţeze şi mosiu Zamfirache Pop că și atestatul 
și iscăliturile sînt adevărate, pentru că fiind atestatu 
scris cu mîna, iar nu tipărit precum e obicinuinţa 
aici, să îndoia profesorii a-l crede“. 

S-a înscris la Academia Universităţii din Viena la 
25 octombrie 1822, iar la 4 noiembrie s-au deschis 
cursurile „și am început a urma și cu învăţăturile 
filosofiei“. 

Pentru noi scrisoarea este un document preţios în 
care el expune programul său de muncă la universi- 
tatea din Viena ceas cu ceas. Arată că, în afară de 
psihologie și algebră, cursuri predate în limba latină, 
este obligat să înveţe „caligrafia și ortografia nem- 
ţească și latinească, în rindu copiilor celor mici, pen- 
tru că şi aceasta aici îmi este foarte de trebuinţă“. 
De asemenea, învață limbile italiană şi franceză 
într-o școală particulară plătind 8 florini pe lună. 

Cu tot programul extrem de încărcat, nelăsîndu-i 
nici o clipă de odihnă, Petrache Poenaru scrie această 
lungă scrisoare unchiului Iordache „nu cu vreun 
scopos de jelire, ci ca să arăt cît este de dulce şi 
plăcută această strădanie“ și „să se îndemne și alți 
tineri patrioţi a să împrieteni cu musele pricinuitoare 
de adevărată fericire“. 

Recunoaște marile dificultăţi ce le întîmpină cu 
studiul filozofiei datorită lipsei cunoştinţelor aper- 
ceptive. „Mi s-a părut foarte grea, mai vîrtos pentru 
mine care nu mi-am fost cioplit mintea mai din 
vreme cu învățăturile cele mai nainte gătitoare de 
filosofie şi cu adîncă înţelegere a limbii nemţeşti şi 
latinești, ci acum voind să-i dau lustru cu învățături 
încerc cu multă stredanie îndoite osteneli, căci aspri- 
mea și pragurile neștiinței nu lasă să se prinză 
lustrul înaltelor învățături și sînt silit să năzuesc 
iarăși la cioplirea şi netezirea cu învăţăturile cele 
mai de jos“. 

Își dă seama de inferioritatea pregătirii sale şco- 
lare din ţară, în comparaţie cu studenţii din Viena 

care aveau la bază studii superioare ceea ce le dădea 
posibilitatea să descurce „după orînduială ghemul 
priceperii... avind mai dinainte aflate căpătiele a 
tot feliul de știință. Iar eu trebue să descurc mai 
întîiu ca să aflu căpătiele şi apoi să dapăn. Cîtă 
osteneală, cîtă vreme pierdută... . și cheltuială“. 

Adaugă rugămintea sa, adresată lui Neofit, gră- 
măticul episcopiei de Rîmnic, să nu fie supărat, că 
nu i-a scris separat, fiindcă acest fapt nu se dato- 
rește vreunei nemulțumiri sau leneviri „ci va crede 
că pricina este multele trebuinţe ale învățăturilor ce 
sînt silit a împlini acum în puţina vreme ce mi se 
pune înainte, pentru că ori nu am putut sau nu am 
îngrijit a le împlini mai denainte în multă vreme ce 
a rămas înapoi“. 

Roagă pe Iordache Otetelișanu să-i trimită lui 
Zamfirache Pop la Viena „o încredințare de la vreun 
neguţător de acolo“, adică din Oltenia, ca să-i poată 
da regulat, pe fiecare lună câte 100 fiorini necesari 
pentru „cheltuiala cea trebuincioasă“, fiindcă banii 
ce i-a primit prin chir Iancu, i-a cheltuit cumpărîn- 
du-și cărţi de filozofie, plătind dascălilor care îl în- 
vaţă: franceza, italiana, latina și germana. 

Pentru toate cele de mai sus, Petrache Poenaru 
roagă stăruitor pe unchiu-său să nu-l lase fără bani, 
să rămînă „pă uliți muritoriu de foame, ajungînd 
să-mi vînz cărțile și hainele ca să-[mi] mai ţiu viaţa. 
Ci nădăjduesc la bunătatea d-tale că vei face tot 
mijlocul a-mi întîmpina ori încredințare sau poliţă“. 

Iordache Otetelișanu nu putea rămîne insensibil 
la această scrisoare a nepotului său Petrache, cu 
atît mai mult cu cît şi Smaranda sora lui și mama 
băiatului nu de puţine ori s-a zbătut în această 
privinţă. Aşa că, Iordache Otetelişanu, în 21 noiem- 
brie 1822, scrie la Sibiu lui Stan Popovici (reprezen- 
tantul firmei Hagi Const. Pop) ca acesta, la rîndul 
lui, să scrie coconului Zamfirache la Viena să bine- 
voiască a da dumnealui chezășie la poliţia oraşului, 
după cum era obiceiul pentru străinii care rămîneau 
mai multă vreme în capitala Austriei, că Petrache 
Poenaru va avea existenţa asigurată și „nu va fi lipsit 

de cheltuială“. De asemenea, Iordache Otetelişanu 
cere să se transmită lui Zamfirache Pop la Viena 
rugămintea de a înmîna lui Petrache Poenaru cîte 
„una sută zloți în hîrtie, pă lună“, urmînd ca el să 
verse contravaloarea acelor bani la „omul casii dum- 
nealor, de aici din Craiova“. 

Chezașul acestei tranzacţii este luat „dumnealui 
biv vel spătar Nicolae Brăiloiu“ care semnează ală- 
turi de Iordache Otetelișanu „platnic“. Deci, sprijini- 
torul direct al lui Petrache Poenaru, în această epocă, 
este unchiul său Iordache Otetelișanu care-l susține 
cu banii săi proprii. 

De la această dată, timp de un an de zile nu mai 
cunoaștem nici o scrisoare de la Petrache Poenaru, 
cu toate că, sîntem siguri, a scris regulat celor doi 
unchi ai săi, părinţilor, precum și diferitelor persoane 
din Transilvania și Țara Romînească. Care i-a fost 
traiul în această vreme, ce a făcut, cum a dus-o cu 
greutăţile vieţii nu ştim; deducem numai anumite 
lucruri din diferite scrisori de mai tîrziu. 

La 31 octombrie 1823 scrie aceluiași unchi pro- 
tector, Iordache Otetelișanu, împărtășindu-i nădejdea 
că i se va acorda vreun ajutor de la Casa Şcoalelor 
„după rugăciunea ce făcusem la unii acolo“. Este 
însă dezamăgit, fiindcă Zamfirache Pop care s-a în- 
tors de la București i-a adus răspuns că nu poate 
primi nici un ajutor, din cauză că ţara are prea multe 
datorii de plătit. La rugăminţile făcute de Zamfirache 
Pop, boierii au dat „numai nădejdi cu prelungire“, 
adică se va putea acorda o bursă dar mult mai tîrziu, 
iar pînă atunci familia, rudele şi cunoscuţii să facă 
ce vor putea pentru susţinerea lui la învățătură în 
străinătate. 

Descurajat de acest fapt, el spune: „văz că mi se 
arată înainte pă calea ce am pornit nu numai strîm- 
toare şi ghimpi, ci şi o prăpastie a nemărginitei întris- 
tări în care, de nu voiu dobîndi ajutoriu de aproape, 
mă așteaptă balaurul desnădăjduirei ca să verse în 
mine veninul amărîtei morţăi“. (morţi, — N. A.). 

Însetat de carte, de desăvîrșirea studiilor, afirmă 

cu desperare că este gata a se vinde rob numai să-și 
poată continua studiile. Este impresionantă această 
rîvnă ce caracterizează în mod strălucit pe acest tînăr 
student, care nu are altă preocupare decît munca. 
Cu desperare scrie: „Aşi fi bucuros într-adevăr, de 
ași găsi cumpărători, fie în orice parte de loc să-mi 
vînz slobozenia în toată viața mea, numai să poci 
cîștiga ce am dorit și doresc. M-ași fi dus acum 
singur la București să caz la picioarele Eforilor 
Scoalelor, să mă dau rob a sluji în toată viața în 
școalele Patriei, numai ca să-mi înlesnească sporirea 
învățăturei ce am început!“. Nu poate însă să plece 
de la şcoală, fiindcă „să citește mai pă toate săptămi- 
nile catalogul ucenicilor“, adică se ia frecvenţa, şi dacă 
lipseşte de trei ori pierde un an întreg. A rugat însă 
pe Zamtirache Pop să scrie unor persoane din Bucu- 
rești și a scris și el mitropolitului şi medelnicerului 
Dumitrache de la Casa Şcoalelor „că doară îmi vor 
orîndui acum, de anul nou, leafa ce am cerut“. Cu 
toate acestea nu strică să fie cît mai multe rugăminți. 
Așa că „mai scrie și d-ta Neică la București la cine 
vei socoti pentru a mi să orîndui un ajutoriu mai 
curînd. Iar pînă atunci fă cum Dumnezeu te va 
lumina și mai îndemnează ca, încherbîndu-se o sumă 
să mă poci iconomisi pînă ce mi să va orîndui leafa 
de la București.“ 

Stăruie de asemenea să se arate această nevoie și 
rugăminte a sa și caimacamului Craiovei, despre care 
a auzit „din gura a multora că este un virtuos băr- 
bat?“, care face multe lucruri bune. 

Ca urmare a acestei desperate scrisori, Iordache 
Otetelișanu scrie o epistolă, la 11 noiembrie 1823, lui 
Zamfirache Hagi Const. Pop la Viena, prin care îl 
încunoștiințează că a predat lui Sava loanovici, re- 
prezentantul firmei la Craiova, suma de 500 de taleri 
şi cu cei 500 de taleri ce are de primit el pentru 


1! Ioan C. Filitti, op cit, în loc. cit., pp. 360—361. 
2 Idem, Corespondența lui Petrache Poenaru, în „Arhi- 
vele Olteniei“, XIII (1934), p. 361. 

hotărnicia moșiei Giormanu! fac tocmai 1000 de ta- 
leri cît trebuie pentru cheltuiala lui Petrache pînă la 
ianuarie viitor. Şi, cu această sumă, spune Iordache 
Otetelișanu, „rămii desfăcut de legătura zapisului 
ce am dat la cinstita casa d-voastră prin d-lui chir 
Stan (Popovici), în care zapis este iscălit și d-lui 
paharnic Nicolae Brăiloiu chizaș“. 

Subliniază că prin colecta boierilor şi neguţători- 
Tor din Craiova a adunat 1 300 de taleri, la care el a 
mai adăugat 700 de taleri, adunîndu-se astfel 2 000 
de taleri cît s-a trimis pe anul expirat la Viena, pen- 
tru întreținerea nepotului său Petrache. 

Anunţă preţioasa ştire că peste cîteva zile va pleca 
la București „tatăl copilului cu scrisori de la d-lui 
Caimacamul şi de la alte obrază către d-lor boierii 
și neguţătorii de acolo, să ceară ajutor şi pentru 
anul viitor“. Dar pînă cînd se va obţine cu adevărat 
ajutorul, „fierbine mă rog d-tale ca şi de la ghenarie 
viitor, înainte pă leatu 1824, să întîmpini trebuin- 
cioasa cheltuială a nepotului Petrache, pînă cînd vom 
scrie d-tale cu al doilea, și mă leg printr-această scri- 
soare că sînt eu răspunzător pînă atunci pe fieşte care 
lună, după analoghia cheltuielii anului trecut“. 

Timp de doi ani, ajutat de cunoscuţi și rude din 
Craiova și mai ales de Iordache Otetelișanu, Petrache 
Poenaru a putut studia la Viena luptînd „cu toate 
nevoile“, lipsindu-se de orice desfătare, deoarece 
banii trimiși din ţară erau puţini și veneau cu mare 
întîrziere, iar în contul acestora primea anticipat 
sume mai mici de la Zamfirache Pop. 

În septembrie 1824, pentru motive pe care nu le 
cunoaștem, dar pe care le bănuim, — lipsa de bani — 
Petrache Poenaru părăsește Viena şi se întoarce în 
țară cu speranța de a căpăta noi ajutoare pentru 
continuarea studiilor. 

Într-adevăr, prin intervenţiile mai multor boieri de 
seamă, în frunte cu mitropolitul Grigorie de la Căl- 


1 Satul Giormanu, altadată în judeţul Dolj, plasa Jiul de 
jos; actualmente se numește Adunaţii de Geormane, raionul 
Craiova, regiunea Craiova. 

dărușani, și prin stăruința lui Zamfirache Pop, Poe- 
naru obţine de la Grigorie Ghica, domnitorul Mun- 
teniei, în septembrie 1824, o bursă anuală de 2 500 de 
taleri, pe timp de patru ani, ca să înveţe în străină- 
tate matematicele teoretice și practice, cu obligaţia 
ca după acest termen să „paradosească“ — adică să 
predea — „în limba romînească acest meșteșug al 
matematicii la şcoalele ţării, în soroc de opt ani 
după datorie, cu plata de simbrie, precum să va da 
şi la ceilalţi. Iar după acest soroc de opt ani, poate 
să rămiie slobod în voinţa sa“. 

Fericit şi cu o rîvnă şi mai mare spre învăţătură, 
fiindcă avea asigurat traiul şi cărțile pe o perioadă 
de patru ani, Petrache Poenaru nu întîrzie de loc, își 
face bagajele și, în octombrie 1824, îl şi găsim sosit 
în carantina Oltului, în drum spre Viena. 

În același timp medelnicerul Dumitrache, casierul 
Eforiei $Școalelor, prin care se expediau banii și pen- 
tru ceilalţi tineri trimişi la învăţătură în străinătate, 
scrie lui Zamfirache Pop „să supravegheze activita- 
tea noului bursier, pentru ca ajutorul să nu fi fost 
acordat în zadar“, 

La începutul anului 1825, Poenaru se afla ca stu- 
dent permanent la Școala Politehnică din Viena, iar 
în vara anului următor, socotind că la Paris va putea 
căpăta o învățătură mai înaltă, cere aprobarea guver- 
nului din Bucureşti să plece în Franţa. În octombrie 
acelaşi an, admiţindu-i-se cererea, el pleacă la Paris 
și urmează cursurile de inginerie, mineralogie şi 
geologie la Şcoala Politehnică de acolo. 

Pe baza corespondenţei inedite, vom încerca să 
precizăm şi să completăm datele publicate pînă în 
prezent asupra activităţii și învățăturii lui Petrache 
Poenaru de cînd a plecat a doua oară la Viena și pînă 
la sfîrşitul tuturor studiilor sale în străinătate. 

Astfel, la 16 decembrie 1824, medelnicerul Du- 
mitrache scrie din Bucureşti lui Zenovie (Zamfirache) 


Pop, la Sibiu, ca unui „frate mai mare“ — de unde 

presupunem că au fost amîndoi colegi la şcoala de 

la Domnița Bălașa — că a primit scrisoarea din 

21 noiembrie prin care i se arată, pe larg, pregătirile 
pentru ajungerea şi „petrecerea“ lui chir Petrache 
la Viena. „Și m-am foarte bucurat că pă lingă 
facerea de bine a Patrii eşti şi dumneata un voitor 
de bine a i să înlesni cele trebuincioase“. Îl anunţă 
apoi că a trimis o mie de taleri „în dodecari“ și va 
trimite în curînd și restul pînă la 2500 „ce sînt 
hotărîţi pă an cu începere de la octombrie, leat 
1824“, 

Două zile mai tîrziu, Zenovie Pop primește o scri- 
soare de la serdarul Iordache Otetelișanu, care-i este 
„ca un frate şi slugă“, prin care-i răspunde că soco- 
teala banilor daţi nepotului său — Petrache Poe- 
naru, — pînă în septembrie 1824, este exactă. 
Pentru suma de 2 231 de taleri turcești ce datorează, 
în contul lui Petrache, trimite zapis și se roagă să 
mai fie așteptat cu plata lor. „Și fiindcă acum nu 
mi să întîmplă bani gata a mă exoflisi, mă rog să 
faci bine să mă mai îngăduiești și voi avea îngrijire 
a-i răspunde la casa dumneavoastră de aici (Craiova) 
rînduri, rînduri, pînă mă voi exoflisi“. 

În 15 februarie 1825, Poenaru scrie din Viena lui 
Zenovie Pop, la Sibiu, că a primit scrisoarea din 
11 ianuarie ce i-a trimis și s-a întristat mult că una 
dintre coconiţele (fetele, — N. A.) lui este bolnavă. 

Mulţumește apoi pentru sfaturile primite și pentru 
îndemnul de a „curteni pă dumnealui Rubr [?] de la 
carele cu adevărat mult folos pociu să am“, 

Prin scrisoarea din 22 februarie 1825 Poenaru răs- 
punde la cea trimisă de Zenovie prin care acesta îi 
spune că suferă greu de durere de ochi și urechi. 

Întreabă apoi pe Zenovie dacă a primit cei 200 de 
fiorini de argint trimiși de unchiul său Grigorașcu 
Otetelişanu din Craiova pentru cumpărarea unor in- 
strumente matematicești. „Mă rog să am ştire de 
s-au primit de dumneata acolo, că mie aici nu mi-au 
venit nimic“. 

La 18 martie 1825 se roagă fierbinte de Zenovie 
Pop ca datoria de 2231 de taleri turcești, ce fac 496 
de fiorini, pentru care Iordache Otetelişanu dăduse 

zapis că o va plăti, să fie trecută pe numele lui 
luîndu-şi angajamentul s-o plătească în trei ani, fi- 
indcă unchiu-său nu poate plăti acești bani deoarece 
„este la mare grije, neavînd nici un feliu de mijloc 
a-i răspunde“. „Cunosc bunăvoința acestui om; au 
îngrijit pentru mine la orice mi-au fost spre folos, 
și la trecut prin putinţă am crescut supt povăţuirile 
și sprijineala dumnealui, şi sînt dator pentru aceasta 
în toată viaţa, netăgăduită mulțumire. Cunosc și lipsa 
în care se află atît dumnealui cât și părinţii miei și 
știu că foarte cu greu le este a împlini acești bani“, 

De la această dată, timp de aproape o lună. fiind 
ocupat cu examenele, de-abia răspunde la cele mai 
importante scrisori. Numai de sărbătorile paștelui 
avînd câteva zile de vacanţă scrie tuturor cunoscuți- 
lor printre care și bunului său prieten Andrei Gheor- 
ghiu care fusese trimis de firma Hagi Constantin 
Pop din Viena la sucursala din Craiova. Acestuia îi 
trimite o lungă scrisoare din care extragem urmă- 
toarele: „Crez că-ţi va fi dor de Viena şi poftești să 
afli ce să mai face într-însa, Ştii că lucrurile cele 
mai de căpetenie aici sînt puţin supuse schimbării, de 
aceia pociu zice că dintr-acestea mai toate sînt pre- 
cum le-ai lăsat“, Totuși îl informează, cu toate că 
știe sigur că a aflat din gazete, că împăratul și împă- 
răteasa s-au dus la Milano, iar cancelarul Metter- 
nich la Paris. Arată apoi că vizitiii ce umblă cu 
fiacările sînt foarte nemulţumiţi, fiindu-le frică că li 
se vor micșora veniturile, deoarece un englez a adus 
„un feliu de caleașcă care să porneşte de o dami- 
mașină și aleargă în Prater, fără cai, foarte iute“. 

Se amintește apoi de o invenţie a profesorului 
Maisner de la Politehnica din Viena; de un somnam- 
bul care citește cu ochii închiși și face tot felul de 
minuni, care atrage curiozitatea oamenilor veniți de 
la mari depărtări, 

Se povestesc spectacolele mai interesante și se arată 
trupele străine care joacă la diferite teatre. Din nefe- 
ricire însă pentru el distracţiile au fost foarte re- 
duse, spunînd următoarele: „Foarte nemulțumit am 

petrecut iarna aceasta, întăi că ajungînd aici prea 
tîrziu, am fost încărcat foarte de învățături și nu 
aveam nici decum vreame să-mi petrec și eu vreo- 
dată în liniște. Al doilea, pentru că, după cum știi, 
petrecaniile cele mai alese costisesc aici mult. La cele 
mai mici nu face cinevași nici un haz dacă nu va fi 
întovărășit de un prieten tot de o limbă, de ocazie, 
și cu aceleași obiceiuri“. 

Regretă vremea cînd, cu un an doi înainte, erau 
amândoi la Viena şi petreceau împreună. „Crez, frate, 
că ţi se va fi urît acolo, ca și mie aici; acolo [la Cra- 
iova] de ai și voi să cheltuești ca să aibi plăcere, nu 
ai unde, lipsește eleganţia chiar în cele mai de sus 
[localuri], aici stăpănește eleganţia chiar în cele mai 
de jos, sînt silit a cheltui și nu am de unde“. 

La Viena, Poenaru spune că n-are decît un singur 
cunoscut mai de aproape și acesta e chir Ianache, 
prietenul lui Andrei Gheorghiu, cu care își petrece 
timpul „cînd cu vorba cînd cu șahul“. 

Învățătura la Viena cere multă cheltuială, iar „la 
practică trebuește să-și aibă fieștecare instrumen- 
turile sale și să plătească profesorilor deosăbit, căci 
acesta este un studiu extraordinarium“. 

În ceea ce privește obligaţiile față de Andrei 
Gheorghiu, se roagă să fie iertat și amînat pentru 
datoria ce are să-i dea, fiindcă se găseşte în lipsă de 
bani. Nădăjduiește însă ca prin scrisorile trimise la 
București să obţină sporirea bursei și atunci va putea 
plăti mai ușor. Momentan se găseşte la mare strîm- 
toare şi îi vine să se întoarcă în țară „dar filotimia 
nu mă lasă, mai nainte de a săvirşi aceia, de care 
m-am apucat; nu știu unde mă aflu de întristare“, 

În continuarea scrisorii, Poenaru spune că la 
cererea familiei Brăiloiu a tocmit un dascăl căruia 
i-a dat și acont o sumă de bani din angajamentul 
făcut, dar acela fiind un om vicios, a băut toţi banii. 
Așa că a trebuit să se înţeleagă cu altul, căruia însă 
nu-i poate da nici un ban înainte, ci numai un con- 
tract, ce trebuie chezășuit de un negustor. Pentru 
acest motiv cere sprijinul lui Andrei Gheorghiu spu- 

nîndu-i: „Fă-mi și acest bine, şi voi cunoaşte de 
mare bunătate a dumitale și dorire ca să înlesnești 
sporirea tinerimii Craiovei în învățătură; — ştiu 
că, ca un adevărat patriot, nu vei fi la aceasta 
adiafor“. 

La 13 mai 1825, Poenaru scrie din nou prietenu- 
lui său Andrei Gheorghiu, la Cralova. De data 
aceasta însă scrisoarea e plină de durere și neferi- 
cire, fiindcă primise trista veste că tatăl său a murit, 
pierzindu-și astfel orice iluzie că-i va putea fi de 
„ajutoriu la bătrîneţe“. 

El arată prietenului său că, duminica trecută, toc- 
mai pe cînd se pregătea să plece într-o mică excursie 
„ca să mai răsuflu de strîmtorile din toate zilele“ a 
primit cu deosebită bucurie scrisoarea de la el, dar 
a terminat-o de citit „cu inima înghieţată, cu tăere 
de picioare şi pîraie de lacrămi“. 

Cu sufletul pustiu şi îndurerat se află acum, 
spune el, „departe de locul unde m-am pomenit în 
lume, departe de cei ce mi-au dat întîia hrană, de cei 
de un neam, zic, de cei de un sînge și de cei ce m-au 
născut. Aflîndu-mă aici între străini, mi să uşura 
greutatea strîmtorii şi ostenelii cînd gîndeam la 
bucuria ce mi s-ar pricinui de m-ași învrednici, după 
întoarcerea mea acolo, a împlini poruncile prea dori- 
ților părinţi la trebuinţele ce vor avea“. 

Din nefericire însă toate acestea s-au spulberat, și 
acum, cu toate că este bărbat şi trebuie să fie cu 
inima tare, în astfel de situaţii, nu se poate mîngiia 
şi nu poate să uite pe acela care i-a fost părinte și 
care „a îngrijit pă cît a ştiut şi pă cît a putut de 
creşterea și binele mieu“. 

Din luna mai pînă aproape de mijlocul verii anu- 
lui 1825, nu mai cunoaştem nici o scrisoare trimisă 
de Petrache Poenaru, cuiva; probabil că au fost 
destule, dar nu ni s-au păstrat. 


În 22 iulie 1825, într-o scrisoare adresată lui Zeno- 
vie Pop el arată că „părintele Eufrosin Poteca ce a 
învăţat în Italia și în Franţa cu cheltuiala Valahii“, 
— a adus doi funţi de tabac din Franța pentru 

medelnicerul Dumitrache din București, dar la vamă 
i-a fost confiscat tutunul și a trebuit el să intervină 
pentru eliberare. Trimite deci tutunul cu diligenţa la 
Sibiu, iar de aci roagă pe Zenovie Pop să aibă grijă 
a face să ajungă în mîna medelnicerului Dumitrache 
la București. 

Într-o scrisoare din 7 octombrie 1825, în afară de 
pomenirea cîtorva gomisioane ce trebuiau făcute, cere 
iertare prietenului său Andrei Gheorghiu că n-a 
putut, cu toată dorința, să-i dea nimic din banii ce-i 
datorează. „„Doritul mieu prieten, crezi-mă că gîndind 
la prodomia ce ai avut a-mi împlini rugăciunea nu- 
mai dintr-un cuvînt, și văzînd că nu pociu să mă țiu 
de vorbă, mă ia fiori. De aceia totdeauna nu mi-a 
lipsit grijea cum să mă strimtorez mai mult ca să 
mă pociu plăti de datorie, dar fiindcă trebuinţele pe 
care să razimă tot scoposul șederii mele aici, covîr- 
şeşte mult mai presus mijlocul ce am a le întîmpina, 
nu mi-a stătut prin putință a pune deoparte nici 
măcar zece fiorini. Tot scriu la București să mi se 
adaoge leafa, dar văz tăcere. Ce să-ți mai făgăduesc, 
frate, nu știu“. 

La 24 decembrie 1825, Poenaru trimite o scrisoare 
lui Zenovie Pop în care-i mulțumește pentru toate 
binefacerile ce i-a făcut, 

Prin scrisoarea din mai 1826 cere din nou iertare 
prietenului Andrei Gheorghiu că nu i-a plătit datoria, 
cu toate că a primit de la București sporul de 500 de 
taleri ce i s-a acordat, deoarece, în afară de alte 
necazuri: „mai dete peste mine şi o lingoare ce mă 
cuprinse din răceală și mă ține în pat de șapte 
săptămîni, Ştii cum sînt lucrurile aici şi poți socoti 
cit m-a costisit această nevoie. Acum mulțumesc 
meșteșugului omenesc și puterii cerești, trupul îmi 
este sănătos, dar sufletul foarte amărit căci 500 
de taleri, sporul pă anul acesta la leafa ce am, 
am fost silit să-l cheltuiesc cu pustia de boală ce 
m-a chinuit. Și încă am mai făcut și datorie de o 
sută fiorini pentru care mi s-a pus soroc scurt și 
strajnic a-i plăti“, 

3 
STUDIILE LA PARIS 


Am dat în anexă o parte din corespondenţa medel- 
nicerului Dumitrachet!, care executa hotăririle Eforiei 
Școalelor din București, adresată lui Zenovie Pop 
la Sibiu, şi a lui Poenaru tot către acesta. Din aceste 
scrisori putem să reconstituim timpul dintre 1826 
și 1832 pe care studentul îl petrece la studii și cer- 
cetări în Franţa şi în Anglia și putem să apreciem 
condiţiile grele de viaţă cu care s-a luptat Petrache 
Poenaru departe de ţară și de familie, Anii de studii 
petrecuţi în Occident se scurg greu, cu îniîrzieri 
mari în primirea bursei, cu lipsuri de tot felul, încăl- 
zit numai de nădejdea că revenind în ţară va putea 
să fie folositor patriei. 

Dintr-o scrisoare a medelnicerului Dumitrache 
către Zenovie Pop aflăm că Petrache Poenaru ple- 
case din Viena la Paris, la începutul lunii noiembrie 
1826, și primise pentru cheltuiala drumului suma de 
20 de galbeni. Dar cu toate că trecuse mai bine de 
o lună, medelnicerul nu primise nici o înştiinţare 
pînă la 2 decembrie 1826, că Petrache sosise la Paris. 
Pentru acest motiv el își arată nedumerirea față de 
Zenovie Pop prin următoarele cuvinte: „Dar mă mir 
cum pînă acum nu ne-au scris că au ajuns la Paris, 
şi deşi am scris lui Simeon Marcul [Marcovici] ce-l 
avem la Paris, ca să mă înștiințeze cînd va sosi 
Petrache, dar pînă acum nu ne-au scris, și mă mir 
că este zăbavă“. 

În aceeași scrisoare anunță pe Zenovie Pop că, 
prin vistierul Moscu, a trimis două mii de taleri din 
bursa lui Petrache și se va îngriji ca și pe ceilalți 
să-i trimită la timp „numai te rog și dumneata să 
îngrijeşti a i să da omului la vreme, a nu pătimi 
cevași“. 


1 Acad. R.P.R, Fond Hagi Const. Pop. 

La 25 februarie 1827, medelnicerul Dumitrache 
anunță pe Zenovie Pop la Sibiu că prin vistierul 
Moscu a trimis și ultima mie de taleri, cu care se 
completează cei cinci mii hotărîţi pe timpul de la 
aprilie 1826 pînă la aprilie 1827. Cei 5 000 de taleri 
fac 160 de galbeni împărăteşti sau 4 400 turcești, iar 
peste această sumă nu i se poate da lui Petrache 
Poenaru nici un ban mai mult. 

În timpul verii, scrisorile trimise de Petrache 
Poenaru din Paris conving pe conducătorii școlilor 
din București, că suma de mai sus nu e tocmai satis- 
făcătoare pentru cheltuielile învăţăturii și traiului în 
Franţa, așa că aceștia hotărăsc ca, începînd din 
octombrie 1827 pînă în octombrie 1828, să-i dea 
2 500 de franci (8 000 de taleri), din care, la 20 sep- 
tembrie 1828 medelnicerul Dumitrache îi și trimite 
jumătate, adică 4 000 de taleri, prin chir Ioniţă Laza- 
rovici ce-și avea biroul de agentură și zărăfie la 
Bucureşti, în Hanul lui Mihail Chiriţă. 

Şi de data aceasta, ca și în trecut, medelnicerul 
Dumitrache roagă pe Zenovie Pop să aibă grijă a 
interveni ca Petrache să-și primească ratele lunare 
la timpul cuvenit. „Şi analoghisind bani pă lună, îi 
vei face ordin a-i primi acolo, fără supărare de la 
bancheriu dumitale, scriindu-i și deosăbit a să sili 
pînă la acest soroc (oct. 1828) să-și săvîrșească orice 
cusur (restanţă) de învăţătură va mai avea, căci 
mai mult nu-i îngăduește Eforia să șază. Și la soroc 
să să și gătească a veni la Patrie cu toate cărțile și 
înstrumenturile ce le-au lăsat chir Simeon (Marco- 
vici) la dumnealui, fiind ale Patriei“. 

Poenaru fiind încunoștinţat de hotărîrea eforilor, 
că trebuie să se întoarcă în ţară la sfîrșitul lui 
octombrie 1828, trimite, la 9 decembrie 1827, o scri- 
soare lui Zenovie Pop în care-și arată toată mîh- 
nirea. În scrisoare spune că, dacă „boierii“ de la 
București i-ar cunoaște gindurile şi bunele lui in- 
tenţii, aceştia ar accepta cu bucurie să-i mai prelun- 
gească șederea cu încă un an, „în pămînt străin“, 

În favoarea cererii sale se vede că Poenaru se 
rugase de Zenovie Pop să intervină şi el la Bucu- 
reşti, deoarece îi adresează cuvinte de deosebită 
mulțumire pentru „recomandaţia“ făcută, „Scoposul 
dumitale la ajutorinţa ce-mi faci, nu poate fi ca cele 
ce voi învăța p-aci să le știu numai pentru mine, 
la care mi-ar fi ajuns vremea ce am întrebuințat 
pînă acum, ci să le împărtășesc și altora în patrie, 
care cere şi cunoştinţe mai temeinice și deprindere 
în mai multe chipuri și după urmare și vreme mai 
îndelungă“. 


„Nădăjduiesc că de se vor socoti, vor găsi cuvi- 
incioasă și această plecată a mea rugăciune, căci de 
voi fi silit să săvîrșesc într-un an, de acum înainte, 
trebuie să adaog strădanie, și apoi sănătatea mea 
va rămînea vătămată“. 

Îl înștiințează apoi pe Zenovie Pop că s-a lăsat 
de studiul medicinei deoarece „patria a găsit așa 
cu cale“ și prin urmare se va ocupa de aici îna- 
inte, cu toată stăruința, numai de: chimie, meca- 
nică și geodezie, 

Roagă să i se trimită corespondența pe noua 
adresă: Rue St. Martin au Conservatoire des arts 
et métiers. 

Din cauză că avea foarte mult de scris — de 
copiat cursurile ce audia, numeroasele însemnări ce 
făcea, precum și corespondenţa ce trimitea la pro- 
tectori, rude şi cunoscuţi — Petrache Poenaru s-a 
simțit îndemnat să-și cheltuiască puţin mintea pen- 
tru a găsi un mijloc mai ușor de a scrie, fără să mai 
fie obligat a purta cu el, în orice moment, sticluța 
cu cerneală. După oarecare trudă, tînărul romîn 
aflat la Paris inventează tocul rezervor, atît de 
util şi de mult răspîndit în zilele noastre. Şi cu 
toate că invenţia lui face parte din categoria celor 
mici, noi ne mîndrim cu ea, 

Brevetul ce i s-a acordat în mai 1827 spune că 

invenţia lui constă dintr-un „condei portăreţ, fără 
sfîrșit, alimentîndu-se însuși cu cerneală“! 

Timp de șase luni, din decembrie 1827 pînă în 
mai 1828, nu mai cunoaștem nici o scrisoare de la 
Poenaru. La 12 mai 1828 însă, cu ocazia întoarcerii 
doctorului Constantin Estiotu în patrie, el reîm- 
prospătează sentimentele sale de simpatie și mul- 
ţumire pentru binefăcătorul său Zenovie Pop. În 
rîndurile scrise acestuia regretă, oarecum, că n-a 
făcut şi el medicina, lăudînd în același timp pe 
doctorul mai sus numit care s-a încununat de laurii 
universali, deoarece a terminat știința cea „mai 
folositoare neamului omenesc“. 

În sfîrşit, la 20 iunie 1828, Poenaru primește o 
veste foarte îmbucurătoare. Dumitrache, sameșul (ca- 
sierul) Eforiei $coalelor, fost medelnicer și ridicat 
acum la rangul de stolnic, îi serie „cu frățească dra- 
goste“ că marele logofăt Alexandru Filipescu a spri- 
jinit cererea lui Petrache în fața celorlalţi boieri 
efori şi a obținut prelungirea bursei pînă la 1 apri- 
lie 1830, — cu aceeași sumă de 2500 franci pe an, 
„pentru care voi face cunoscut și dumnealui chir 
Zinovie Hagi Constantin Pop ca să-ţi facă ordin la 
bancherul dumnealui a-ţi răspunde pe toată luna, 
precum și pînă acum s-au urmat“. 

În 29 octombrie 1828, Poenaru se plînge lui 
Zenovie Pop că n-a primit de multă vreme nici o 
scrisoare de la el sau de la rudele sale din Craiova, 


1 Brevetul de invenţie arată nu numai spiritul inven- 
tiv al studentului romiîn, dar și originalitatea concepţiei, 
pe cît de simplă pe atît de practică, ceea ce constituie un 
pas înainte în această direcție. Sistemul său de a împinge 
cerneala spre virful în care era montată peniţa, prin ușoara 
apăsare a ţevii, care este marea inovaţie în această direcţie, 
va duce mai tirziu la inventarea pistonului. Fabricarea 
tocului inventat de Poenaru şi punerea lui în comerţ ar fi 
scurtat mult timpul pînă la realizarea pistonului. Poenaru 
însă n-a reușit sau nu a fost suficient de insistent in valo- 
rificarea invenţiei sale. Amănunte în această problemă vezi 
George Potra, 131 ani de la inventarea tocului rezer- 
vor de un român, în „Industria ușoară“, V, nr. 2, februa- 
rie 1958. 


43 


www.dacoromanica.ro 


fapt care-i produce multă neliniște și pe care nu și-l 
poate explica de loc. Din această cauză, spune el, 
— „Parisul — cu toate bunătăţile lui — mi se pare 
pușcărie întunecoasă și de multe ori îmi vine să-l 
pustiesc [părăsesc] mai nainte de vreme, ca să-mi 
văz rudele, prietenii și făcătorii de bine și să mă 
însuflețesc de aerul pămîntului ce mi-a dat zilele“. 

În 1828, spune că s-a îndeletnicit mai mult cu 
studiul fizicii, chimiei, mecanicii și economiei rurale 
și a vizitat nenumărate întreprinderi despre care 
şi-a luat însemnări şi a făcut desene „cu deamă- 
nuntul de mehanismul fieștecării fabrici, sau unelte 
trebuincioase în pămîntul nostru, precum sînt: ma- 
şini de lucrarea pieilor, lînii și inului, mori umblă- 
toare prin puterea apei, dobitoacelor sau aburilor; 
mașini pentru fabricaţia zahărului de sfecle, indus- 
trie nouă şi foarte productivă; pluguri iconomicoase 
și alte mărunte instrumente arătoare“. 

Poenaru, grație unei persoane influente, — poate 
locot. colonelului Louis Puissant, profesor la Şcoala 
de aplicaţie a inginerilor topografi, — a izbutit să 
fie trimis la țară pentru măsurarea terenurilor și 
ridicarea de hărți. Așa că, de trei luni, el se gă- 
sește la Meulan sur Seine unde, sub conducerea 
cîtorva profesori distinși, lucrează la măsurarea 
locurilor dimprejurul orașului, iar toate măsurătorile 
din acel an și din alți ani de mai înainte vor servi 
la facerea unei noi hărți a Franţei. 

Lui Poenaru, ca și altor colegi de-ai săi li s-a dat 
să măsoare un teren de patru mile pătrate, iar la 
data cînd el trimite scrisoarea spune că e aproape 
gata și se va întoarce în scurtă vreme la Paris să 
facă harta, — „apoi, pe iarnă, ni să face un curs de 
Astronomie și Geognosie și în vara viitoare o să 
facem alte harte slujindu-ne la măsurătoare de ob- 
servaţia astronomicească“. 

Louis Puissant, încîntat de felul cum și-a înde- 
plinit Poenaru misiunea pe teren, i-a dat un cer- 
tificat foarte măgulitor. 

În altă ordine, Petrache Poenaru se roagă de 
Zenovie Pop, să-l sfătuiască în ce ramură indus- 

trială să se străduiască „mai cu folos pentru pămîn- 
tul nostru, căci acum ași putea, cu înlesnire, să iau 
multe cunoștințe în de-alde acestea, şi la întoarcere 
mă voi socoti foarte norocit de voi putea sluji la 
orice mi se va porunci“. 

În toamna anului 1829, poate că încă la începutul 
anului şcolar, se pare că studiile teoretice ale lui 
Petrache Poenaru luaseră sfîrșit. Cursurile de clasă 
și laborator, cu tematica lor didactică, nu mai inte- 
resau pe tînărul care ar fi vrut să vadă cum se pun 
în practică cunoștințele însușite. Industria franceză, 
care în jurul anului 1830 ajunsese la realizări im- 
portante, îi oferea lui Poenaru un cîmp larg de 
observaţii și studii. O cercetare „pe viu“ a marilor 
uzine metalurgice şi a fabricilor de textile din Franța 
i-ar fi deschis drumuri noi de întelegere și aplicare 
a cunoștințelor dobîndite. Începu astfel să se gîn- 
dească la o călătorie de studii în cele mai renumite 
regiuni industriale din Franţa și din celelalte ţări 
apusene, după care să se reîntoarcă în țară și să 
se așeze la lucru, 


4 
CĂLĂTORII DE STUDII ÎN FRANȚA ȘI ANGLIA 


În 15 decembrie 1829 Petrache Poenaru trimite 
din Paris o foarte interesantă scrisoare proiectorului 
său Zenovie Pop, la Sibiu, în care-i spune că la 
începutul acelei luni, prin bunăvoința lui, a lua: de 
la bancherul Meuron banii ce i se cuveneau pe trei 
luni înainte. Cu acești bani se va putea ușor deplasa 
dintr-un loc în altul „pentru praxis pîn fabricile, 
ce socotesc că s-ar putea așeza și în țara noastră. 
Căci acum după ce m-am deprins în științele tre- 
buincioase la înțălegerea de orice feliu de aplicaţie 
în industrie, destul este, ca să zic așa, să dau cu 
ochii de o mașină sau de oricare apucătură și pricep 
lucrarea cu pătrundere, apoi o însămnez spre ne- 
ștearsă aducere aminte“. 

Această scrisoare avind un conţinut documentar 
extrem de interesant, reproducem din ea fragmen- 
tul de mai jos. Astfel, — „fabricile, pîn care eu stră- 
duesc mai cu deadinsul a practisi, sînt acelea care 
să ţin de mînă cu agricultura, căci acestea pot fi 
mai de folos Patriei. De aceia mai întîi am lucrat 
două luni de zile într-o fabrică de zahăr din sfecle 
şi m-am deprins în toate mărunţișurile aceștii 
fabricații, iar acum, după cîteva alte deprinderi 
în argăsitul pieilor și în spălatul lînei, mă aflu 
lucrînd într-o fabrică de hîrtie a dumnealui ms. 
Didot. Apoi trebuește să lucrez într-o rafinărie, şi 
mai la urmă, într-o fabrică de unturi [uleiuri] de 
sămînță“. 

„Acestea însă mă costisesc o sumă de bani, foarte 
grea, pentru starea mea de acum, căci oriunde am 
voit să lucrez, mi s-a cerut supt nume de bacșiș 
— pour le contremaitre et les ouvriers — 100 sau 
150 de franci; încă pentru fabricaţia zahărului acest 
bacșiș m-a costisit 180 de franci. Și sînt silit să mă 
strîng groasnic din cheltuielile din toate zilele, pur- 
tînd costumul lucrătorilor, mîncînd și culcîndu-mă 
pîn gargote cu dînșii, ca să mă poci iconomisi cu 50 
sau şaizeci de franci pe lună, că mai mulţi nu-mi 
rămîn după ce plătesc bacșișul cerut și plata dili- 
gențci pentru transport de la o fabrică la alta“. 

O dată cu scrisoarea către Zenovie Pop, Poenaru 
spune că a trimis și una boierilor efori de la Bucu- 
rești, prin care îi roagă ca, pe lîngă cei 800 de franci 
pentru cheltuiala drumului la întoarcerea în ţară, 
să-i mai trimită încă o mie cu ajutorul cărora s-ar 
putea documenta și în alte fabrici decît cele de 
pînă acum. Și cum boierii „nu prea să grăbesc a 
răspunde, dar nădăjduind că vor primi rugăciunea 
mea“, — „indrăsnesc a ruga pe dumneata să bine- 
voești a-mi întîmpina această sumă, cît mai curînd. 
Cu aceşti bani ași putea lua în puţină vreme cîteva 
cunoştinţe, care vor putea fi de mare preţ în pă- 
mîntul nostru. Crez că și dumneata însuși vei putea 
fi prea mulțumit de buna întrebuințare a acestor 

bani, iar eu mă voi socoti foarte norocit putînd 
sluji trebuinţele dumitale“. 

Patru zile mai tîrziu, la 19 decembrie 1829, pri- 
mind un răspuns de la Bucureşti, Poenaru îl și 
face cunoscut lui Zenovie Pop în aceeaşi zi. Şi 
anume că, la o cerere mai veche a lui dea i se 
trimite 20 000 de franci pentru a cumpăra diferite 
instrumente de fizică și geodezie, unelte agricole și 
anumite cărţi, necesare științei și meșteșugurilor, el 
a primit răspuns, prin vornicul Iordache Golescu că 
„deocamdată nu este putință a să întîmpina acești 
bani“ — însă boierii efori au hotărît ca el să mai 
rămiie încă un an în străinătate și în acest timp 
„să va putea încherba“ suma cerută și tot el va fi 
„orînduit a îngriji construirea și cumpărătoarea 
obiecturilor“ arătate. 

Şi fiindcă boierii de la conducerea Eforiei Şcoale- 
lor au hotărît ca el să mai rămînă un an, a și făcut 
cerere ca să-i trimeată întreaga sumă ce i s-ar cu- 
veni, deoarece, după părerea lui, — „mai de folos 
ar fi pentru desăvîrşirea învățăturilor la care mă 
îndeletnicesc, de mi s-ar da în luna mai 1830, 
înainte, toţi banii după un an, cu care ași putea 
în cinci sau şase luni a umbla practisind pîn fabri- 
cile cele mai depărtate de Paris. Căci de aşi voi să 
rămîi un an întreg, mi-ar trebui pentru aceasta cel 
puțin șase mii de franci, pentru că cu două sute 
de franci pă lună nu poci să întîmpin și cheltuiala 
traiului și aceia a drumului și apoi și bacșișul ce 
mi să cere pîn fabrici“. 

Dintr-o altă scrisoare se vede că Poenaru a în- 
teles, din înștiințarea ce a primit de la București, 
că și celălalt an va trebui să urmeze aceleași în- 
văţături, pentru care motiv a cerut numai 3 000 de 
franci, dar văzînd din ultima scrisoare a „cinstitei 
Eforii“ că trebuie să facă practică în exploatarea 
minelor a cerui, șase mii de franci pe an. „Şi crez 
că de vor voii a citi cu luare aminte cele ce scriu, 
pentru dovedirea de trebuinţa aceștii sume, îmi vor 
primi fără zabavă rugăciunea“. 

Se roagă apoi de Zenovie Pop să-i scrie banche- 
rului Meuron la Paris să-i dea banii pe trei luni 
înainte și „nescaiva recomandațţii în părțile pă unde 
mă voi duce ca să poci avea înlesnire la intrarea pîn 
fabrici“. 

Este mulțumit că i s-a permis să mai stea un an 
în străinătate, dar îi arde sufletul de nerăbdare de 
a se întoarce în patrie. Şi după ce va trece și acest 
an, spune el: „nimic nu mă va putea opri de a 
alerga să-mi umplu inima de bucurie aflîndu-mă 
între rudenii, prieteni şi patrioţi“, 

În urma sfatului primit de la Zenovie Pop de a 
scrie mai pe înţeles, Petrache Poenaru răspunde 
la 3 aprilie 1830, din Roville, că scrisorile lui sînt 
într-adevăr cam greoaie deoarece a fost obligat să 
creeze anumite cuvinte, ce nu se găseau în „limba 
valahă“, De la această dată însă, pentru a înlătura 
neajunsul pomenit, îl anunţă că va scrie în limba 
franceză, 

Îi spune apoi că, la începutul lui februarie, a pă- 
răsit capitala Franţei, unde în zadar ar fi stat pentru 
învățătura practică, — deşi la Paris sînt fabrici de 
tot felul, — căci „fabricanţii, în cea mai mare 
parte, sunt atit de interesaţi sau atît de geloși de 
procedeele lor, încît nu permit, cel mult, decît să 
vezi repede și o singură dată fabrica lor, însă nici- 
odată să și urmărești lucrările. Și dacă unii dintre 
ei îngăduie să lucrezi în fabrica lor, aceasta o fac 
în condiţii foarte oneroase: în unele din aceste 
fabrici s-a împins interesul pînă la a-mi cere de la 
două pînă la cinci mii de franci ca preţ al uceniciei 
mele şi un angajament de șase luni. Am părăsit deci 
această prăpastie unde nu se respiră decît prin aur 
și m-am dus în niște locuri unde am putut culege 
cîteva noţiuni noui, folositoare ţării mele“. 

Aminteşte apoi că a stat cîtva timp la Troyes 
(Aube) unde a vizitat, graţie unui prieten, fiu de 
fabricant de acolo, toate întreprinderile acelui oraș; 
mașinile le-a desenat cu exactitate, iar procedeele 
de lucru le-a descris în amănunţime. O deosebită 
atenţie a dat fabricării țesăturilor de lină „ca fiind 

singurele torcătorii care ar putea fi introduse cu 
folos în Valahia“. 

De la Troyes a plecat la Roville, lîngă Nancy, unde 
în ferma experimentală a lui Dombasle admiră și 
urmărește frumoasele rezultate ale acestui savant 
practician. Descrie pe larg cele văzute, precum și 
instrumentele întrebuințate pe care le-a desenat, 
sperînd să înveţe cu ușurință pe lucrătorii din 
Muntenia „să le fabrice pentru folosul general al 
țării. Aşi dori totuși ca guvernul să mă autorize să 
obțin fabricarea aici a cîtorva modele în miniatură, 
care ar lumina pe lucrător mai mult decît simpla 
vorbă, iar eu nu ași fi silit să stau mereu pe lîngă 
el pentru a avea grije de toate detaliile construcției“. 

La sfîrșitul scrisorii arată că nu-i ajung banii, 
fiindcă învăţătura pe teren costă mai mult decît 
şederea la Paris. Aşteaptă cu nerăbdare ca Eforia să-i 
aprobe cei 6 000 de franci pe an, pe care i-a cerut, 
și să-i fie plătiţi trimestrial și anticipat, — pentru 
ca „să-mi orînduesc treburile în consecinţă, căci nu 
mai țiu să stau în străinătate în această penibilă 
restricțiune, în care mă găsesc, ca să zic așa, în 
fiecare clipă. Și încă mulțumită lui Dumnezeu am 
avut fericirea să am protecţia d-voastră, fără de 
care, ași fi fost lipsit chiar şi de această mică bursă, 
fiind obligat să aştept mult după termen, pînă să-mi 
fie trimeasă din București, aşa cum se întîmpla 
adeseori cu ceilalți tineri care au fost trimeși 
înaintea mea“, 

La 17 mai 1830, tot din Roville, Poenaru răspunde 
lui Zenovie Pop, la o scrisoare din 7 aprilie același 
an, că o dată cu scrisoarea trimisă a alăturat o bo- 
gată informaţie asupra puțurilor arteziene pe care 
Zenovie voia să le facă la Sibiu. Și dacă nu se gră- 
beşte cu acest lucru, îl roagă să aștepte pînă la în- 
toarcerea sa în ţară cînd îl va servi cu toată plă- 
cerea. În ceea ce privește căutarea unui administra- 
tor pentru moşie, Poenaru răspunde că este foarte 
greu, deoarece, chiar dacă ar găsi pe cineva, acela 
nu ar ști să se înțeleagă romînește cu țăranii, iar 
în al doilea rînd ar pretinde o leafă mare care ar 

înghiți o bună parte din venitul moșiei. În Franța 
toți administratorii şi fermierii sînt foarte bine plă- 
tiți, așa că ar trebui să li se ofere o leafă prea mare 
ca să primească. Ar fi mai nimerit însă dacă guver- 
nul din Muntenia ar face o fermă model „unde ti- 
nerii de la noi din ţară s-ar putea instrui în această 
artă dumnezeiască, pentru a o răspîndi apoi, la rîn- 
dul lor, în toate colţurile Valahiei“. Dar, pînă ce 
guvernul se va pătrunde de această necesitate, s-ar 
putea înființa o societate particulară pentru încu- 
rajarea şi îmbunătăţirea agriculturii. Și pentru o 
reușită cît mai deplină, această societate ar putea 
răsplăti priceperea și munca celor mai buni agri- 
cultori cu premii în bani, medalii şi instrumente 
agricole perfecționate. 

La sfîrșitul scrisorii roagă pe Zenovie Pop să-i 
trimită cât mai curînd cel puţin cinci sute de franci, 
deoarece de două săptămîni se găsește într-o si- 
tuație desperată neavînd mijloace nici pentru chel- 
tuielile „de cea mai strictă necesitate“. 

În ceea ce privește aprobarea de a mai sta un an 
în străinătate, stolnicul Dumitrache anunţă la 6 
iulie 1830 pe Zenovie Pop că Petrache Poenaru 
„ucenicul Valahii“ a primit în sfîrşit „slobozenia“ 
de a mai rămîne încă un an pentru „a învăţa 
meșteșugu metalurilor spre folosul patriei romî- 
nești“. Totodată i s-a acordat din banii Vistieriei 
6 000 de franci pe an, plus 2000 de franci pentru 
cumpărarea unor instrumente, iar baronul Hristo- 
dor Sachelarie, bancherul, care a dovedit deosebită 
rîvnă pentru Petrache Poenaru a și dat de la el două 
poliţe Eforiei pentru ca să se poată elibera imediat 
banii la Paris „prin dumneata, de la Vasal banche- 
rul dumnealui“, — francul francez fiind socotit la 
100 parale. iar leul vechi romînesc valora 40 pa- 
rale. 

La 30 iulie 1830 Poenaru scrie din Nancy 
(Meurthe) că în timp ce se găsea la Lyon s-au pro- 
dus aici tulburări şi manifestații — ca răsunet al 
revoluției din 1830 din Paris — la care întîmplător 
a asistat și el. În urma ciocnirii dintre armată şi 

răsculați, sau în acea „prefacere de vremuri“ cum 
spune el, a pierdut 600 franci ce trebuiau să-i 
ajungă pe trei luni de aici înainte. Aşa că se gă- 
sește în situaţia cea mai tristă, fără nici un „creița- 
riu“ şi singura lui nădejde e în ajutorul ce va 
primi din partea lui Zenovie Pop. 

După cum vedem, Poenaru nu ne dă ştiri mai 
amănunțite asupra întîmplărilor de atunci. Reiese 
că evenimentele din Franţa nu-l interesează în mă- 
sura în care îl preocupă situaţia sa materială. 

Dintr-o scrisoare de mai tirziu, se vede că Poe- 
naru cu ajutorul material al unui prieten a putut să 
se întoarcă la Paris unde revoluția fusese înăbușită. 
El însă se găseşte în mare lipsă și cere să se inter- 
vină la bancherul Meuron pentru a-i.da ceva bani, 
deoarece „din pierderea ce mi s-a întîmplat, cu 
aceste vremuri, mă aflu în mare lipsă de bani și şez 
în Paris fără nici o treabă.“ 

Peste cinci zile (15 august 1830) urmează o altă 
scrisoare, în același sens, în care Poenaru arată că 
este intr-o lipsă atît de mare, încît n-a avut bani 
să plătească nici taxa unei alte scrisori pentru Bucu- 
reşti. 

Din cuprinsul întregii scrisori se vede că Poenaru 
solicită din nou sprijinul material al protectorului 
său, Zenovie Pop. 

La 28 septembrie 1830 ca să nu piardă nimic din 
timpul care-i mai era hărăzit a sta în străinătate, 
Poenaru scrie din Grenoble că, de la Paris, a plecat 
la Creuzot şi Naville, unde a stat aproape două 
săptămîni pentru cercetarea industriilor și uzinelor 
de acolo, apoi, la Lyon a vizitat, din simplă curio- 
zitate, fabricile de mătase deoarece „nu sper ca 
această industrie să poată fi introdusă la noi“. „Am 
văzut admirabilele mașini ă la Jacquard care re- 
produc pe stofă, ca prin minune, desenele cele mai 
frumoase și mai variate“. 

După trecerea prin alte localităţi a vizitat orașele 
Valens şi Romans (Drome) împrejurul cărora se 
găsesc mari plantaţii de duzi, iar principala înde- 
letnicire a locuitorilor din ţinutul acela e creșterea 

viermilor de mătase. Poenaru crede că în Muntenia 
ar fi posibil cultivarea duzilor și creşterea viermi- 
lor de mătase cu şi mai mult succes decît în Franţa. 
Pentru acest motiv el sfătuiește pe Zenovie Pop să 
planteze terenurile sale numai cu duzi, care, de 
bună seamă, îi vor aduce un venit mare, 

Ajuns la Grenoble, anunţă că va vizita, în Munţii 
Alpi, diferite mine în exploatare, apoi se va duce 
în localitatea Allevard situată la graniţa Franţei 
dinspre Savoia, spre a vedea minele de fier şi fur- 
nalele de purificare a oțelului. 

Trecînd apoi din nou prin Lyon va merge la 
Saint-Etienne să vadă şcoala de mine și uzinele ce 
se găsesc acolo. „De la Saint-Etienne voiu merge la 
Rodez, depart.[amentul] Aveyron, pentru ca să mai 
văd minele de fier și de huilă ale ducelui de Decase; 
de acolo voiu trece, poate, în Pirinei pentru a vizita 
și alte mine sau mă voiu întoarce la Paris pentru 
a merge dincolo, în nordul Franţei, nu numai pentru 
minele de huilă care se exploatează acolo, cu folos, 
dar şi pentru a vedea, în această regiune clasică a 
sfeclii și a grăunțelor oleaginoase, procedeele acestei 
fabricații, După aceia sau voiu trece în Anglia 
pentru a vizita regiunile de mine, sau mă voiu duce 
îndată la Freiburg, în Saxonia, căci pînă în prezent 
nu m-am hotărît pentru Anglia, pentru motivul că 
acolo ași cheltui mult folosind puţin, fabricile fiind 
în țara aceia nu atît de accesibile ca în Franța. Și 
tare mă tem că, în ciuda scrisorilor de recomanda- 
ție pe care le-ași putea avea pentru cîteva firme, 
îmi vor refuza intrarea în stabilimentele industriale 
care mă interesează, așa cum au făcut cu atîția 
alți străini. 

Dacă în ultima d-voastră călătorie! în Anglia aţi 
făcut vreo cunoștință care ar putea să-mi fie de 
folos, vă rog să mă recomandați“. 


1 Vezi D. Z. Furnică, Călătoria lui Zenovie Hagi Con- 
stantin Pop, șeful casei de bancă și comerţ cu acest nume 
din Viena și Sibiu, la Paris și Londra în anii 1826 și 1827, 
Bucureşti, 1931. 

Timp de două luni Poenaru urmează călătoriile 
şi cercetările sale după planul stabilit mai dinainte 
şi comunicat lui Zenovie Pop în scrisoarea din 28 
septembrie. De la această dată nu mai trimite nici 
o scrisoare la Sibiu, pînă la 29 noiembrie cînd arată 
că se găsește în localitatea Montpellier (departamen- 
tul Herault) în așteptarea celor 500 de franci ce 
trebuia să-i primească de la Paris încă pe cînd se 
găsea la Rodez. Neprimind banii însă nici la Mont- 
pellier, anunţă că nu mai poate să-și continue dru- 
mul și e obligat să rămînă pe loc în așteptarea ba- 
nilor. Dar tocmai în ziua cînd avea mai mare spe- 
ranţă de a primi banii, este vestit că banca Meuron 
din Paris a dat faliment și nu mai poate să facă 
nici o plată. „Vă puteţi închipui, domnul meu, — 
spune el — cît mă neliniștește această știre supără- 
toare și cît îmi turbură ocupațiile. Mă găsesc aici 
cu totul lipsit de bani, și într-un oraș unde nu cu- 
nosc pe nimeni de la care să pot avea cel mai mic 
ajutor bănesc. Fac datorii la han (Hotel du Midi) 
pentru hrana și locuința mea fără să pot scoate nici- 
un avantaj din această ședere forțată aici. Hangiul 
îmi va prezenta socoteala, la sfîrșitul lunii, și îmi va 
cere banii. Ce îi voi spune atunci? Credeţi-mă, dom- 
nul meu, că înnebunesc numai gîndindu-mă la 
aceasta. Nădăjduiesc totuși că veţi binevoi să mă 
scoateţi din această situaţie penibilă cît mai repede cu 
putință: și pentru aceasta veţi avea bunătatea să-mi 
trimiteţi, fără întârziere, un credit la o altă casă din 
Paris și să angajați această casă să-mi trimită în- 
dată, prin curier, așa cum se obișnuește în comerț, 
suma de o mie de franci“. 

Cu toate acestea, pînă la 23 ianuarie 1831, cînd 
trimite o altă scrisoare, Poenaru nu primise banii 
ceruți. Din această cauză, spune el, — „necazul pe 
care l-am avut de atunci mi-a umplut sufletul de 
amărăciune, căci nu odată gazda mea mi-a arătat 
neîncrederea în legătură cu explicația pe care i-am 
dat-o asupra nenorocirii mele. Și tare mă tem, să 
nu mă silească în curînd să-i dau toate obiectele 
mele pentru a plăti cheltuelile pe care le-am făcut 


53 


www.dacoromanica.ro 


în hotelul său și, după aceia, să mă arunce pe stradă, 
fără o lescae“, 

Dar în afară de acestea, din cauza frigului şi a 
lipsurilor s-a îmbolnăvit şi a trebuit să stea în pat 
„ca într-o închisoare“ fără să-l vadă nimeni, sau să 
vină „un suflet care să-mi spuie două cuvinte de 
mîngiîiere“, 

După cum spune, el se găsește într-o situaţie 
asemănătoare cu aceea întîmplată cu doi ani înainte 
cînd a fost obligat să-și vîndă cărţile cu jumătate de 
preţ pentru a putea trăi în timpul celor două luni 
cînd nu primise nici un ban de la nimeni. 

În acest scop, roagă stăruitor pe Zenovie Pop 
să nu-l uite și să se grăbească a-i trimite două mii 
de franci „prin mijlocul cel mai sigur“, deoarece 
mai toate băncile şi casele onorabile de comerţ din 
Franța au falimentat din cauza evenimentelor po- 
litice“. 

În sfirşit, la 6 februarie 1831, Petrache Poenaru 
primeşte de la Zenovie Pop scrisoarea trimisă din 
22 decembrie 1830 şi suma de 1000 de franci prin 
bancherul Sina. Din acești bani, cu 900 de franci își 
plăteşte toate datoriile făcute la Montpelier, iar 
restul de 100 de franci neajungîndu-i pentru drum 
şi cheltuială pînă la Paris este silit să-și vîndă 
ceasul. Cu toate acestea, la Paris se află tot fără 
bani, în așteplarea celor 1000 de franci pe care 
Zenovie îi mai avea la dispoziția sa. 

Mai tîrziu, printr-o scrisoare din 23 aprilie 1831, 
trimisă lui Zenovie Pop, Poenaru își manifestă su- 
părarea faţă de Eforia $Şcoalelor din București care 
nu-şi respectă făgăduielile date, netrimiţind bani la 
timp. Roagă deci pe acesta să intervină la Bucu- 
rești pentru ai se trimite banii necesari, cît mai grab- 
nic, dacă e cazul să-şi continue studiile, sau dacă nu, 
să i se dea încuviințarea de a se întoarce în Valahia. 
„„Căci această stare nehotărîtă în care sînt lăsat 
să lîncezesc nu face decît să umple toate clipele 
mele cu mîhnire care îmi ruinează sănătatea şi mă 
descurajează de muncă, fără să reducă cheltuelile“. 

Dintr-o scrisoare din 15 mai 1831 se vede că Poe 

Serisoare în limba fran- 
ceză trimisă de P. Poe- 
naru protectorului său 
Zamfirache Hagi Const. 
Pop la Sibiu. 
(Roville — Franța — 3 apri- 
lie 1830). 


Plan topografic ridicat 
şi desenat de P. Poenaru 


în Franța 
(Meulun sur Seine 1827) 

NICOLAE BĂLCESCU 
în vremea studiilor în Franţa 
(portret inedit, 1846, Vaiilat-Paris) 

naru primise de la Zenovie Pop, la 26 februarie, 
scrisori și suma de 1 000 de franci prin bancherul 
Rougemont, precum şi înștiinţarea că Eforia Şcoale- 
lor a consimţit să trimită întreaga sumă de 3 000 de 
franci ce mai rămasese de dat. În urma acestui fapt 
și în speranţa că ceilalți 3 000 de franci nu vor în- 
tîrzia a sosi, Poenaru anunţă că a luat hotărîrea de 
a pleca chiar a doua zi în Anglia, cu toate că are 
numai 400 de franci la el, fiindcă, dacă ar sta la 
Paris, ar cheltui şi ar pierde și timpul în zadar. 

Dar această plecare în Anglia, spune el, este cam 
hazardată, fiindcă puţinii bani care-i mai are nu-i 
vor folosi prea mult, dacă nu-i vor sosi și ceilalți 
3 000 de franci. „Dumnezeu știe ce necaz va mai 
trebui să-mi otrăvească, mai mult ca oricînd, șede- 
rea într-o ţară unde fără bani nu ai nici trup nici 
suflet“. 

„Mă cuttemur cînd mă gîndesc că mi s-ar putea 
întîmpla în Anglia aceleaşi inconveniente care m-au 
făcut să sufăr atîta la Montpellier, dar avantajul de 
a putea să iau, în tara aceia, informaţii preţioase 
asupra industriei, mă face să înfrunt totul şi să mă 
expun la toate neplăcerile care ar putea să mi se 
întîmple, dacă mi-ar lipsi banii“. 

Dacă ar fi avut banii la timp, spune el, ar fi ple- 
cat de mult în Anglia și ar fi stat patru luni acolo, 
iar restul verii s-ar fi dus în Saxonia și în Ungaria. 
N-are însă ce să facă şi va termina cît mai repede 
cu șederea în străinătate „pentru ca să nu dau 
prilej să se creadă că abuzez de binefacerile Patriei“. 

Din scrisoarea lui Petrache Poenaru către Zenovie 
Pop, la Sibiu, din 28 mai 1831, aflăm următoarele: 
drumul pînă la Londra l-a costat 150 de franci, așa 
că nu i-au rămas, din cei 400 cu care plecase, decit 
250 de franci. Şi, după cum se gîndeşte el, dacă nu 
i s-au expediat pînă în acea vreme cei 3000 de 
franci, așteptîndu-se scrisoarea de la Londra în care 
să se arale și adresa, atunci cei 250 de franci vor 
trebui să-i ajungă timp de două luni. 

În urma acestui raţionament, ca o măsură de pre- 
cauţie, el şi-a hotărît un regim cît se poate de se- 

ver. Astfel, la prînz nu mănîncă decît pîine goală, 
— „Şi numai la cină îmi permit luxul de a adăuga 
o mîncare cu carne. Această hrană nu mă costă de- 
cât un sheling şi jumătate pe zi, aproape 55 de 
franci pe lună; economie pe care nu ași fi putut-o 
face la Paris, unde ași fi fost huiduit dacă ași fi 
îndrăznit să intru curat îmbrăcat într-un birt prost, 
unde te mulţumești cu un fel de mîncare pentru 
cină, pe cînd aici, văd mulţi fashionable în chop- 
houses mîncîndu-și numai roast-beef-ul.“ 

În altă ordine, avînd multe scrisori de recoman- 
dație și trebuind să vină în contact cu persoane din 
diferite pături ale societății, a fost obligat să-şi 
închirieze o locuinţă curată pentru care plătea 
10 shillingi pe săptămînă, adică, aproape 50 de 
franci pe lună. „Căci, dacă mă pot ascunde pentru 
hrană, nu aşi putea face acest lucru pentru lo- 
cuință, și știți cât de mult ţin englezii, mai mult ca 
oricare alt popor, la exterior, și cît de mult dis- 
preţuiesc pe toți aceia care nu au mijloace să se 
bucure de ceea ce numesc confortable în felul de 
a trăi“, 

Locuinţa o plăteşte săptămînal, cu anticipație, 
iar „pentru hrană e și mai rău: în birturile proaste 
unde mănînc, îndată ce mîncarea e pusă pe masă 
trebue s-o şi plătesc înainte de a mă atinge de ea, 
se zice că aceasta se face to present instant“. 

Scăzînd deci cheltuiala mesei și a locuinţei nu-i 
rămîn decît 20 de franci pe lună care nu-i ajung 
nici măcar pentru spălat, lumină, văcsuitul ghete- 
lor şi ziare, fără a mai pune la socoteală celelalte 
cheltuieli ocazionale, fiindcă — „nimic nu e gratis 
Ja Londra“. 

Lipsa de bani îl face nervos și din această cauză 
nu poate să observe nimic „cu răbdare de jude- 
cată“. Cînd nu va avea nici o grijă de bani, numai 
atunci spune el, — „voiu putea observa cu recu- 
legere minunile engleze și să capăt o instrucție 
folositoare în industria acestui popor eminamente 
speculator“. 

Roagă deci să i se trimită cît mai repede bani, 
fiindcă la Londra nu-l poate împrumuta nimeni, 
nici pentru o zi. Iar dacă, după părerea lui, Eforia 
Școalelor din București, „îşi bate joc de făgăduelile 
sale şi nu pretinde să fie punctuală, vă implor, 
să-mi trimeteţi cel puţin, banii necesari pentru a 
părăsi îndată Londra și să mă duc direct la Sibiu.“ 

Petrache Poenaru a stat aproape două luni şi 
jumătate ia Londra fără să primească nici un ban, 
iar în acest timp a trimis scrisori desperate și la 
București. Drept urmare, stolnicul Dumitrache tri- 
mite două scrisori (22 şi 26 iunie 1831) lui Zenovie 
Pop la Sibiu în care-și exprimă mirarea şi cere lă- 
muriri în acelaşi timp, de ce Petrache Poenaru n-a 
primit cei 3000 de franci care au fost expediaţi, 
încă din luna martie, prin baronul Christofor 
Sachelarie. 

În sfîrşit, la 12 august 1831, Poenaru scrie lui 
Zenovie Pop că a primit 2 000 de franci prin banca 
Pillet Will et Comp. din Paris și astfel a scăpat de 
grija „ce de multe ori mi-a amintit cele mai bune 
planuri ce-mi făcusem spre a dobîndi mai cu te- 
mei învăţătura la care acum mă străduesc“. 

Spune apoi că va pleca chiar a doua zi în diferite 
localităţi ale Angliei pentru a vedea uzinele şi 
întreprinderile unde se lucrează metalele „dar mă 
aflu necontenit cu frica în sîn, temîndu-mă, nu 
cumva voiu rămiînea iarăși în drum, fără bani“. 
După ce va vizita Anglia se va întoarce la Paris, 
de unde, în scurtă vreme, va pleca la Freiburg în 
Saxonia, — „și apoi, poate, că în luna lui noiem- 
brie, mă voiu trage spre Patrie“. 

Ultima scrisoare a lui Poenaru către Zenovie 
Pop e din 30 august 1831; de la această dată nu 
mai avem nici o știre despre el, pe unde a mai fost 
şi ce a mai văzut. În sfîrșit, sătul de atita străină- 
tate, după aproape zece ani de stat în Austria, 
Franţa, Anglia şi Germania în care timp nu fusese 
decit o singură dată în ţară, la sfîrşitul anului 
1831, Poenaru se întoarce în patrie căreia îi dedică 
întreaga viaţă. 

Cei aproape zece ani pe care Poenaru îi petre- 
cuse în Occident — ani de muncă şi de serioasă 
cercetare, cu o viziune realistă asupra progresului 
tehnic din ţări ca Austria, Franţa, Italia, Germa- 
nia şi Anglia — au contribuit la desăvîrşirea per- 
sonalităţii culturale şi științifice a acestui inimos 
reprezentant al tinerei generații. Mai mult ca ori- 
care dintre contemporanii săi, Poenaru a adîncit 
probleme variate și a acumulat o vastă experienţă 
pe care o va aplica în mod strălucit în patria sa. 

Nu trebuie să trecem cu vederea faptul că Poe- 
naru nu a înțeles să se mulțumească numai cu 
studii teoretice, ci, dintr-o adîncă pricepere a valo- 
rilor vieţii a simţit nevoia de a trăi fenomenele, 
de a participa direct și aplicat la experienţele prac- 
tice, interesîndu-se, prin profesorul său locot. co- 
lonelul Louis Puissant despre fabricarea celor mai 
bune instrumente științifice; legînd prietenie cu 
economistul francez Adolphe Blanqui (1798—1854) 
„a face agricultură practică pe moşia acestuia, vi- 
sează să aplice metodele franceze la noi și cere în 
acest scop să i se dea mijloacele necesare pentru 
cumpărarea instrumentelor“!. 

Șederea sa în Anglia, în 1830, a fost susținută ma- 
terial de guvernul Valahiei, care i-a încredinţat 
importanta sarcină de a studia metalurgia și practica 
exploatării minelor?. Cu seriozitatea meticuloasă și 
cu ardoarea cu care lucra, Poenaru s-a grăbit, în 
1831, să trimită din Londra, lui Zamfirache Pop, 
o minuțioasă și amplă scrisoare în care îmbrățișează 
diferite probleme ce socotește a fi interesante pentru 
patria noastră. Astfel, în afară de amănuntele tehnice 
legate de metalurgie, ţesătorie și drumul de fier, 
el se ocupă și de probleme imediate pentru ţara 
noastră ca problema organizării şcolilor și — fapt 
surprinzător pentru acea vreme — despre urbanis- 
tică. Deci, deosebit de variat şi complex este pro- 


1 Marcel Romanescu, Petrache Poenaru şi nea- 
murile sale, Bucureşti, 1944, p. 9. 
2? G. Sion, în ziarul „Romiînul“ din 7 octombrie 1875. 

cesul de cercetări știinţifico-practice de care se inte- 
resează Poenaru, cu spiritul lui iscoditor şi voinţa 
lui dirză de înnoire și progres. 

Nu cunoaștem exact data în care Petrache Poe- 
naru sosește în țară. Ultima sa scrisoare pe care o 
avem este de la sfîrşitul lui august 1831, scrisă din 
Londra lui Zenovie Pop la Sibiu. Se pare sigur că 
în decembrie trebuie să fi sosit în ţară, oprindu-se 
mai întîi la Sibiu, ca să arate lui Zenovie Pop mul- 
țumirea și recunoştinţa sa pentru tot sprijinul celor 
zece ani de studii în străinătate. De acolo trebuie 
să se fi abătut pe acasă, în Oltenia, la Benești și 
la Craiova spre a-și vedea familia. Abia în ultimele 
zile ale lunii lui decembrie a plecat spre Capitala 
ţării, iar la începutul lunii ianuarie 1832 se afla în 
București. 


www.dacoromanica.ro 


Capitolul III 
ACTIVITATEA PUBLICĂ 


Petrache Poenaru încă nu împlinise bine 
şaptesprezece ani și este silit să-şi cîştige singur 
existenţa. Situația materială precară a familiei i-a 
impus să muncească. Despre el se poate spune că 
de la 5 ani pînă la 32 a fost ocupat mai mult cu 
învăţătura în ţară și străinătate, iar apoi a intrat în 
serviciul statului, conform  angajamentului ce-şi 
luase cînd i s-a dat bursa, a muncit cu devotament, 
pricepere și energie pentru luminarea poporului. 

Activitatea lui publică se împarte în două epoci 
distincte: una, începută de timpuriu, la vîrsta de 
șaptesprezece ani și sfîrşită după uciderea lui Tudor 
Vladimirescu şi înăbuşirea răscoalei din 1821, și alta 
începută în 1832, după întoarcerea de la studii. 
Aceasta este cea mai rodnică epocă a vieții lui şi 
durează pînă la ieșirea la pensie, 


1 


COPIST LA CANCELARIA EPISCOPIEI DE RÎMNIC 
DIN CRAIOVA 


Cursurile școlii de la mănăstirea Obedeanu din 
Craiova le-a terminat în vara anului 1816. Poenaru 
însă nu era mulţumit numai cu această învăţătură, 
gîndul lui era la învățătură mai înaltă, să-şi con- 
tinue studiile, după moda timpului, la școlile gre- 
cești din București. Dar pentru ca să-și îndepli- 
nească această dorinţă îi trebuiau bani, iar părinții 
lui, care aveau de crescut încă cinci copii, erau 
oameni săraci. În această situaţie tînărul Poenaru 
este silit, după terminarea școlii, să intre în ser- 

viciul cancelariei Episcopiei de Rîmnic care se afla 
la Craiova, cu toate că sediul ei era la Rîmnicu- 
Vilcea. Nu se cunoaște slujba ce i se încredințase 
acolo şi nici retribuția pe care o primea pentru 
munca sa. A fost desigur o simplă muncă de copist 
de cancelarie, unde trecea în catastihuri diferite acte 
ce intrau şi ieșeau din această cancelarie episcopală. 

Cu toate că dorința lui n-a fost să întirzie prea 
mult în acest serviciu, el este obligat totuși să rămînă 
aproape trei ani, pînă la 1818, cînd pleacă la 
București. Dar timpul petrecut acolo are, pentru 
Petrache Poenaru, o importanță deosebită. Șeful 
cancelariei episcopiei era călugărul Neofit Geanoglu 
care va ajunge peste un sfert de veac mitropolit al 
ţării. Sub conducerea și ocrotirea acestuia a lucrat 
Poenaru trei ani de zile, perioadă în care și-a îmbo- 
gățit cunoștințele şi care i-a lăsat amintiri neuitate. 


2 


PROFESOR LA SF. SAVA 


Petrache Poenaru rămîne numai un an elev al 
şcolii de la Sf. Sava, în care timp a dovedit o temei- 
nică pregătire şi și-a atras bunele aprecieri ale das- 
călilor săi, mai ales ale lui Gheorghe Lazăr. Mul- 
ţumită acestei aprecieri deosebite el este chemat 
între profesorii şcolii, în locul lui Eufrosin Poteca, 
pe care Eforia Școalelor îl trimisese la studii în 
apus, o dată cu Pandeli, Constantin Moroiu şi Si- 
mion Marcovici. Înainte ca Eforia școlară să-l tri- 
mită, după recomandarea mitropolitului Dionisie 
Lupu, cu bursă la Pisa şi Paris, la virsta de 33 de 
ani, Eufrosin Poteca fusese profesor la școala gre- 
cească!, iar după aceea, din 1818, a trecut la școala 
lui Gh. Lazăr. 


1 Vezi N. lonescu-Barbă, Un alt discurs necunos- 
cut al arhimandritului Eufrosin Poteca, în „Rominia liberă“, 
nr. 43, din 4 februarie 1940. 

În felul acesta — în 1819 — Petrache Poenaru 
ajunge profesor la școala lui Gh. Lazăr în locul lui 
Eufrosin Poteca care funcţiona aici de un an, şi nu 
la „școala Mitropoliei“ cum au susținut unii au- 
tori. Materia de predare a celui plecat fusese limba 
greacă la clasa a III-a, așa că el este obligat să pre- 
dea această limbă pe care, de bună seamă, o cunoștea 
încă din fragedă copilărie, după cum am văzut mai 
sus, dar cum trecuse prin atitea necazuri și istoviri 
pînă cînd a priceput-o și și-a însușit-o, s-a gindit 
să ușureze predarea ei, pentru a fi înțeleasă cît mai 
ușor, iar elevii să nu se mai chinuiască ca altă 
dată. 

Cu mult superior metodei lui Eufrosin Poteca, 
Petrache Poenaru își îndeplinește misiunea de das- 
căl cu îndrăzneală şi pricepere. El introduce o nouă 
metodă de predare — metoda paralelismului — fă- 
cînd o apropiere între limba greacă şi cea romînă, 
prin texte paralele tălmăcite dintr-o limbă în alta. 
În felul acesta nu numai că satisfăcea elevii din 
ambele categorii — cei cu școală greacă şi cei cu 
şcoală romînească — dar îndeplinea și un rol edu- 
cativ, dezvoltind la elevi prețuirea pentru limba 
romînă, 

Acestea sînt singurele elemente pe care le cunoaş- 
tem în legătură cu activitatea lui Petrache Poenaru 
ca dascăl la școala lui Gh. Lazăr, deoarece eveni- 
mentele ce au urmat în 1821 au schimbat mersul 
lucrurilor, iar după înăbușirea răscoalei populare 
condusă de Tudor Vladimirescu tulburările din Bucu- 
rești, provocate de turci, au distrus multe acte printre 
care poate și acelea ce cuprindeau activitatea acestei 
şcoli. 

Încă din iarna anului 1820 se desfășurau în taină 
pregătiri febrile în vederea ridicării poporului la 
lupta antifeudală și antiotomană care avea să înceapă 
în primăvară. Evenimentele politice își grăbeau 
cursul. Stăpînirea era neliniștită de cele ce auzea. 
Ordinele fugeau de la un cap la altul al ţării. Se 
recomanda atenţie încordată tuturor autorităţilor şi 
înlăturarea oricărei posibilităţi de răscoală. Cu toate 

acestea, chiar în inima Bucureștilor, în şcoala de la 
Sf, Sava, la numai cîţiva zeci de metri de Curtea 
domnească, — „elevii lui Lazăr care învăţaseră de 
la el a cunoaște vocea patriei!“ se agitau și căutau 
practic să se pună în slujba ţării. „Şcoala lui deveni 
focarul din care scînteia entuziasmul patriotic“?. 

Aceste manifestări patriotice nu conveneau fa- 
narioţilor care conduceau ţara şi nici boierilor care 
manifestau credinţă și slugărnicie față de greci şi 
turci. Drept urmare, școala lui Lazăr fu pusă sub 
observaţie, iar în scurtă vreme, dușmanii, care „cău- 
tau să năbușească patrioticul avînt ce națiunea îşi 
luase“, închiseră şcoala, risipiră elevii, iar pe învăţă- 
torul lor scump il alungară. 


3 
SECRETAR AL LUI TUDOR VLADIMIRESCU — 1821 


Petrache Poenaru n-a așteptat ca autorităţile să 
închidă şcoala de la Sf. Sava. La vocea poporului 
el s-a grăbit să răspundă mai degrabă decît alţii. 
Cu mult înainte de martie 1821, el nu mai făcea 
parte din rîndul dascălilor de la Sf. Sava. Se retră- 
sese „în părţile Craiovei, la părinţii săi“, — proba- 
bil — pretextind motive de sănătate, în realitate 
însă pentru a fi cît mai aproape de acei care pregă- 
teau răsturnarea asupririi. Această atitudine patrio- 
tică ca și hotărîrea lui Poenaru erau izvorite din 
cunoașterea vieții poporului şi din dorința de a 
contribui la înlăturarea nedreptăţilor de tot felul. 

Condiţiile social-politice dinăuntrul ţării, cărora li 
s-a adăugat — ca un stimulent și ca un element 
de influenţă — răsunetul frămîntărilor dinafară, au 
dus la ridicarea la luptă a maselor împotriva boieri- 
lor autohtoni, a fanarioţilor și a stăpînirii turceşti 
care exploatau cumplit pe ţărani şi sărăcimea ora- 
şelor. 


1 „Analele Societăţii Academice Romiîne“, 1871, București, 
1872, pp, 111—120, 
> Ibidem 

În Bucureşti, hrăpăreţul domn Alexandru Suţu 
murise în chip misterios la 13 ianuarie 1821!, cu 
toate că moartea lui a fost anunţată abia la 19 ianua- 
rie. ,„Contimporanii — printre care Laurengon — nu 
se îndoiau că ar fi fost otrăvit la fîntineaua ce 
avea în braţul stîng, de către medicul eterist Mihail 
Hristaris?. O dată cu această moarte, răzmeriţa 
începe a clocoti în țară. Căimăcămia era fără presti- 
giu şi fără autoritate. Cu toate acestea se grăbește a 
răspîndi circulări în ţară prin care face pe isprav- 
nici răspunzători „de orice neorîndueli din partea 
făcătorilor de rele care ar da pricină de tulburări și 
neodihnă obștei norodului“. Ordinele date nu întă- 
resc însă autoritatea stăpînirii. 

În București veștile soseau din zi în zi mai alar- 
mante spre spaima și dezordinea boierimii în gene- 
ral și a boierilor fanarioți în special. Astfel, la 
12 ianuarie se află că Tudor „a trecut în marginea 
Piteștilor cu 40 amăuţi îndreptîndu-se spre Oltenia. 
La 22 ianuarie, căminarul Iorgu Văcărescu trimite 
din Tg.-Jiu un lipcan la București vestind arestarea 
ispravnicului de Gorj de către Tudor.“ La 29 ianua- 
rie 1821 orașul Cerneţi se risipeşte de teama zaverei, 
iar clucerul Costache Ralet, ispravnic de Mehedinţi, 
fuge la Craiova, înștiințind pe caimacami. La 31 
ianuarie Divanul Craiovei anunţă că lumea părăseşte 
orașul la vestea că oastea lui Tudor a împresurat, 
mănăstirea Motru, iar la 2 februarie 1821, același 
Divan cere Căimăcămiei intervenţia puterii turcești; 
după două zile este solicitată autorizaţia consulului 
rus ca să se recurgă la ajutorul pașilor dunăreni; 
Pini răspunde la 5 februarie că acceptă „mijlocul pe 
care adunarea îl priveşte ca singurul chip de mîn- 


1 G. D. Florescu, Alaiul înmormântării lui Alexandru 
N. Suțu voevod la 20. ianuarie 1821, București, 1932, pp. 4—5; 
Marcel Romanescu, În jurul lui Tudor Vladimirescu, 
Craiova, 1942, p. 13. 

2? Marcel Romanescu, Petrache Poenaru și neamu- 
rile sale, București, 1944, p. 6 (extras din „Arhiva genealo- 
gică romînă“). 

sC. D. Aricescu, Istoria Revoluții Romîne de la 1821, 
Craiova, 1874, pp. 107—108. 

tuire“, „dar lasă întreaga răspundere Divanului!“. 
După numai cincisprezece zile de la izbucnirea răs- 
coalei, panica boierimii din București era generală. 


Faţă de asemenea importante evenimente Petrache 
Poenaru nu putea rămîne nepăsător, cu atît mai 
mult cu cît și unele relaţii familiale îl apropiau de 
Tudor. Într-adevăr, unchiul său Iordache Otetelișanu 
era prieten cu Tudor încă din anul 1819, cînd în 
calitatea sa de inginer hotarnic venise la Cloşani, 
unde Tudor era vătaf de plai, ca „să constate încăl- 
carea moșiei moșnenilor din Podeni de către nemţi2“. 

Pe la jumătatea lunii februarie 1821, Poenaru era 
plecat din București în Oltenia. Ajuns acolo el s-a 
dus la Benești în judeţul Vilcea, să-şi vadă familia 
și rudele. În acel timp cele 32 de suflete ale celor 
8 familii, în cap cu Iordache Oitetelișanu, au fost 
atacate şi prădate de zavergiii din trupa lui Mace- 
donski și Prodan. Tudor — care era în general 
împotriva jafurilor, fiind înștiințat de acest lucru — 
cînd cobori de la mănăstirea Motrului spre Slatina, 
se abătu din drum și se duse la Beneşti ca să scape 
de urgia arnăuţilor pe prietenul Iordache Oteteli- 
şanu şi pe rudele sale, pe care cu bună pază îi tri- 
mite la mănăstirea Horezu de unde, prin pasul 
Turnu Roșu, trec la Sibiu, în 10 aprilie 1821. 

Printre cei care se aflau la Benești în acele mo- 
mente amintim pe Gheorghe şi Petrache Poenaru. 
Tudor văzindu-i chipeși şi tineri i-a poftit pe amîn- 
doi să se alăture lui: pe primul ca pandur, iar pe al 
doilea ca grămătic. Faima lui Petrache de fost pro- 
fesor la școala de la Sf. Sava, cum și îndemînarea 
scrisului, ascuţimea spiritului, cultura și spontanei- 
tatea sa au făcut să fie remarcat din prima clipă 
de Tudor. Dintr-o descriere făcută mult mai tîrziu 
de unchiul său Iordache Otetelişanu, aflăm cum 
arăta Petrache Poenaru la 1821, în vîrstă de 22 ani, 
atunci cînd l-a cunoscut Tudor Vladimirescu. 


1 Marcel Romanescu, op. cit., p. 6 (apud Dirzeanu). 
? Ibidem, p 2, nota 4. 

„Petrache Poenaru era în tot costumul său de 
drum, ce se compunea dintr-o legătură de cap, peste 
un cauc cusut cu fir, cu un șal de cele de mare preţ; 
o ghebă de postav cu găitane de mătase, peste o 
fermenea de postav cusută iar cu fir galben; un 
cepchen cu hargiurile asemenea de fir; poturi cu 
copci de argint; tusluci cu găitane de mătase, răs- 
îrînt peste cisme roşii; cu o șișănea (pușcă lungă 
arnăuțească) lucrată în argint şi cu bezelicuri tot 
de argint, pusă şişăneaoa peste spate; cu un iatagan 
cu mînerul de fildeș, cu teaca îmbrăcată în argint 
suflat cu aur; cu un cuţit mai mic asemenea; o 
pereche de pistoale tat așa; și un hamailău de argint 
suflat tot cu aurl“. 

După cum vedem, îmbrăcămintea lui Petrache 
Poenaru la acea dată era cea obișnuită a feciorilor 
de boieri ce ocupau, în special, și o anumită slujbă. 
În. plus, Petrache Poenaru care era în vreme de 
răzmeriţă, mai avea în spate o pușcă ferecată și mai 
mult ca sigur încărcată. 

Această întîlnire de la 2 martie 1821 avu ca rezul- 
tat numirea lui Petrache Poenaru ca grămătic în 
cancelaria lui Tudor, participînd la toate consfă- 
tuirile și hotărîrile acestuia, în calitate de secretar. 

Tudor Vladimirescu, pe măsură ce proporţiile răs- 
coalei creșteau, avea o tot mai accentuată nevoie 
de o cancelarie bine organizată din care să poată 
porni pe întinsul ţării diferitele proclamaţii, scrisori 
sau dispoziţii. Acele acte trebuiau scrise şi multipli- 
cate cu mîna, așa încît nu era o muncă ușoară aceea 
de grămătic. În cancelaria lui Tudor priceperea lui 
Poenaru era surprinzătoare. Dar nu era singurul. 
Alături de el era Ioniţă Chinopsi, luat la 21 ianuarie 
din Tg. Jiu, fost grămătic al ispravnicului de Gorj. 
Acesta fusese dascăl de limba greacă prin casele 
boiereşti şi în 1824 va fi concurentul lui Poenaru 
la obţinerea unei burse în străinătate. Mai era Ioniță 


1 C, D. Aricescu, Acte justificative la istoria revolu- 
tiunii romine de la 1821. Craiova, 1874, p. 81; Marcel 
Romanescu, op. cit., p. 1. 

Divzeanu. fost mare serdar, Ioniţă Creţescu zis Orto 
pan și Ghiţă Aurel, cărora li s-au adăugat, la 29 ia- 
nuarie, Dumitrache Protopopescu, logofătul de scaun 
al ispravnicului de Mehedinţi şi logofătul Dinu 
Băldea porniţi împotriva slugerului, dar prinși la 
Tîmna și duși la Strehaia. Cînd i-a văzut Tudor pe 
acești doi din urmă, a început să zimbească, nu i-a 
pedepsit, dar i-a pus îndată la scris, în cancelarie. 

Tudor avea nevoie de grămătici cît mai inteligenți 
și mai pricepuți, dar să fie în același timp și oameni 
de credinţă. Petrache Poenaru l-a mulţumit mai 
mult decît toți pentru care motiv „ajunge secretarul 
intim al lui Tudor, îndeosebi pentru limba romînă, 
calitate confirmată și de faptul că cea mai mare 
parte din actele emanate de Tudor sînt scrise de 
P. Poenaru“!. 


N. Iorga afirmă că Petrache Poenaru „fusese la 
1821 redactorul scrisorilor lui Tudor Vladimirescu, în 
acele luni de zile cât acesta fu Domnul Ţăranilor“?. 
Prin termenul de „redactor“ se înţelege desigur, 
noţiunea de „grămătic“. Tudor fiind extrem .de ocu- 
pat în numeroase probleme, fie că dicta, fie că 
indica textul comunicărilor pe care Poenaru urma 
să le redacteze și să le expedieze. Desigur întreaga 
originalitate de gindire și concepţie, din diferitele 
proclamații și arzuri de la începutul răscoalei, apar- 
ţin „stilului viguros al lui Tudor Vladimirescu, cu 
întorsături arhaice şi pitoreşti şi cu izbucniri de 
adîncă și vibrantă revoltă“5. Dar, nu-i mai puțin 
adevărat că multe din actele mai secundare au fost 
redactate, după directivele lui Tudor, direct de către 
Poenaru. 

Petrache Poenaru intră în slujba „adunării po- 
porului“t la începutul lui martie 1821, după cum am 


1! Emil Virtosu, Tudor Vladimirescu, Glose, fapte şi 
documente noi. (1821), Bucureşti, 1927, p. 31. 

> N. Iorga, Contribuţii la istoria literaturii romine, în 
„Analele Academiei Romine“ seria a II-a, mem. lit. XXVIII, 
p. 243. 

35 Emil Virtosu, op. cit, p. 34. 

4 Ibidem, p. 36. 

văzut mai sus. Pe ceilalți grămătici — Ioniță Cre- 
țescu (Ortopan), Ghiţă Aurel, logofătul Dumitrache 
Protopopescu — îi adusese Tudor de peste Olt, ca și 
pe consilierul intim, stolnicul Giani Orăşan, şi i-a 
înrolat în cancelaria sa o dată cu începuturile răs- 
coalei. Nu toţi erau oameni de încredere, atașați de 
țelurile mișcării conduse de Tudor. O dovadă este 
faptul că logofătul Dinu Băldea și chiar logofătul 
Dumitrache Protopopescu au fugit mai tîrziu. Poe- 
naru era însă o persoană de mare încredere fiindcă 
el se înregimeniase în acţiunea condusă de Tudor 
nu numai din iubire şi admiraţie pentru acest con- 
ducător al maselor, ci și pentru identitatea de con- 
cepţii. Nu trebuie să uităm că el ieșise proaspăt din 
şcoala lui Gh. Lazăr, al cărui spirit patriotic îi 
pătrunsese în suflet. Așa se explică și atenţia pe 
care i-o acordă în mod deosebit Tudor, făcîndu-l 
omul său de încredere în atitea acte și momente im- 
portante. Poenaru mai poseda și darul celui „mai 
simplificat şi estetic scris“!, deși avea numai 22 
de ani. 

Ca dovadă a încrederii şi stimei pe care i le acor- 
dase Tudor e faptul că-l trimite, împreună cu epis- 
copul Ilarion și stolnicul Giani Orăşan, — oameni 
mult mai vîrstnică şi consilieri intimi ai lui Tudor — 
la 14 mai 1821 să prezinte „doleanţele ţării“ „și să 
susțină la congresul din Laybach un protest împo- 
triva cruzimilor Eteriştilor“2. Acest protest a fost 
alcătuit de episcopul Ilarion și trebuia să fie înmî- 
nat cancelarului Metternich?. 

După multe peripeții, delegaţia, din care făcea 
parte și Poenaru ca secretar, ajunge la Braşov. Acolo 
face un scurt popas, dar înainte de a-şi continua 
drumul, primește trista veste că Tudor Vladimirescu 
a fost ucis mişeleşte în noaptea de 27 mai 1821. 


1 Emil Vîrtosu, op. cit., p. 31. 

? C.D. Aricescu, op. cit., p. 225; colecţia „Hurmuzaki“, 
Supl. I, partea 4, pp. 319—320; N. Iorga Domnul Tudor, 
p. 119 (apud Emil Virtosu, op. cit., p. 32). 

3 Publicat integral de Emil Viîrtosu în 1821 date şi 
fapte noi. București, 1932, pp. 109—114. 

În urma acestei situaţii, memoriul către Metter- 
nich, semnat și de un număr de boieri, prin care 
se cerea „o mediaţie austro-rusă pentru constatarea 
încălcării teritoriului muntean de către turci, precum 
și a abuzurilor cîrmuitorilor fanarioți“ a rămas la 
Brașov, cu delegaţia care trebuia să-l ducă. Pen- 
tru moment, din cauza situaţiei din ţară, episcopul 
Ilarion și stolnicul Giani Orășan s-au oprit la Braşov, 
iar Petrache Poenaru, așa cum am arătat mai înainte, 
s-a dus la Sibiu să-și întîlnească familia și rudele 
refugiate acolo încă de la începutul lunii martie. 

E foarte curios însă că Poenaru, care era un obiș- 
nuit al condeiului, mai mult decît alţii care au scris 
în acest sens, nu ne-a lăsat nici o însemnare despre 
răscoala poporului sau măcar despre persoana și firea 
lui Tudor Vladimirescu. Dar dacă acest lucru nu l-a 
făcut — și cauzele nu le putem ști — sîntem însă 
siguri că lucrarea lui C.D. Aricescu a fost scrisă 
din îndemnul lui Poenaru care, verbal și scris, i-a 
furnizat o parte însemnată din materialul necesar. 
Nimeni nu putea la acea dată să-i fie mai util lui 
Aricescu decit Petrache Poenaru, care fusese mar- 
tor ocular la atîtea evenimente importante și parti- 
cipase la numeroase convorbiri dintre Tudor și 
diferite persoane din acea vreme. De altfel el o 
spune deschis și fără echivoc în paginile în care 
justifică pentru ce dedică lucrarea lui Petrache Poe- 
naru: „Vă sînt, în fine, recunoscător, venerabile 
domn, și ca autor al acestei opere, pentru că 
d-voastră, ca secretar de limba romînă în cancelaria 
lui Tudor Vladimirescu aţi fost pus în poziţiunea a 
cunoaște tot ce s-a petrecut în ţară în cele două luni 
de administraţie a liberatorului martir de la 1821; 
astfel că ajutat de luminile d-voastră, am putut 
completa partea cea mai importantă, din istoria 
acelei mişcări“. 

O dată cu încheierea acestor entuziaste contribuţii 
la răscoala condusă de Tudor Vladimirescu ia sfîrșit 


1 C.D. Aricescu, op. cit., p. XIV. 

prima epocă în care Petrache Poenaru își pune pute- 
rea de muncă și de înţelegere în slujba treburilor 
obștești. Cea de a doua epocă va reîncepe după zece 
ani, o dată cu sfîrşitul studiilor din străinătate. 


4 
INSPECTOR ŞI PROFESOR ÎN BUCUREŞTI 


Am arătat mai înainte că după aproape zece ani 
petrecuţi la studii în străinătate, Petrache Poenaru 
se reîntoarce în ţară în ultima lună a anului 1831. 
În ianuarie 1832 se găsea în București, unde trebuia 
să depună nu numai instrumentele şi cărţile pe care 
le cumpărase din Franţa cu banii statului, dar să 
facă și un raport, măcar verbal, despre ceea ce învă- 
țase şi văzuse în anii de studii. Poenaru reprezenta 
pe acea vreme în București nu numai figura unui 
om învăţat dar şi o mare nădejde a Eforiei Şcoalelor 
pentru nevoile sale urgente. Pacea de la Adrianopol 
(1829), vremelnica administraţie militară rusească, 
dar mai ales personalitatea generalului Kisseleff 
erau fapte noi în București. Atmosfera îmbiesită și 
grea din timpurile domniei lui Alexandru Suțu, pe 
care încercase s-o alunge răscoala condusă de Tudor 
Vladimirescu, se risipise în noua stare de lucruri și 
un vînt de înnoire începuse să bată în Principatele 
Romine, 

Petrache Poenaru, încrezător în pregătirea sa şi 
stăpîn pe o putere de muncă neobișnuită, veni în 
țară. Privirile care se întorceau către el pline de 
interes Îl făcură să înțeleagă că i se deschidea înainte 
un drum de muncă creatoare, dar plin de răspun- 
dere, pe care nu-l putea ocoli. 

Învățămîntul care se dezvoltase simţitor în ultimii 
ani se găsea într-o nouă fază de organizare, așa 
încît întoarcerea lui Petrache Poenaru în ţară era 
cît se poate de nimerită. Imediat după sosire el ca- 
pătă un serviciu de inspector al școlilor. Astfel, la 
1 februarie 1832, Eforia Școalelor „luînd în băgare 


70 


www.dacoromanica.ro 


PAVEL KISSELEFR 
la bătrîneţe 


www.dacoromanica.ro 


să ROAELUISĂA NAMIONAA 
i > Chp: Can. 
Ne+7e 
Anra Croncrig 
aaie A 


f 
t 


v mean ac rps. Gori mxomapsisi , V 


ECCE REAA o onee ntpY 
chinna nY Kape c'a aci hi a As asi «emeezo ii Pe i 


AN a E A DE EUD IESS mi neor 
Caoa arh NYpTOpE pN KORAD, 4N XIII ză A 


ă ĂIPIRTOPYA mroascaop j ALIES 
Mr. foe 


Testimoniu (certificat) dat de P. Poenaru elevului Cos- 
tache Ipătescu pentru silință la învățătură și bună 
purtare, anul şcolar 1835—1836. 


A i 3 Zr, m Yi E A, pir 


z a. t ri. Pe ETN ERr 
i; Earp 
J D la e, 7; 
hiw vice rio tri ii Sirait diemii irt- hitriahis 
4 ES 
ZA Meny 
CE Minie d Lai ae patit pi 


Diploma de membru activ a lui P. Poenaru dată de 
Societatea de agricultură a Romîniei. 


www datoromaniti to 


de seamă că din zi în zi aşezarea şcoalelor ia înain- 
tare atit aici în București cît și prin oraşele județe- 
lor“, îl însărcinează pe Poenaru „cu privigherea la 
sporirea învățăturilor şi înaintarea copiilor“, numin- 
du-l inspector sau, cum spunea actul: „provizor care 
să însărcinează cu întreaga luare aminte despre câte 
se ating de datoriile trupului profesoral“, atît în 
București cît şi prin judeţe. Pentru această impor- 
tantă misiune „vrednică de persoana sa“, Eforia îi 
acordă o leafă de șapte sute cincizeci lei pe lună. 
Semnatarul actului este Barbu Știrbei, prietenul lu 
Poenaru şi viitorul domn al Muntenieit. Alături de 
Poenaru şi ca ajutoare ale sale, Eforia numeşte patru 
revizori, unul la Bucureşti şi trei la Buzău, Piteşti 
şi Craiova?. 

Nu trece însă nici o lună și Petrache Poenaru, 
conform unei înțelegeri mai vechi pe baza căreia 
i se dăduse bursa, este numit și profesor de fizică 
şi geometrie la Colegiul Sf. Sava. Pregătirea lui, în 
acest sens, era excelentă. Nicolae Iorga, într-un stu- 
diu asupra învățămîntului din țara noastră, subli- 
niază că Petrache Poenaru s-a întors din străinătate 
„cu o perfectă orientare culturală, cu aplecări apu- 
sene, dar și cu neclintita hotărîre de a păstra învă- 
țămîntului un caracter absolut romînesc, după tra- 
diția neuitatului său dascăl ardelean“ă. 

După terminarea cursurilor școlare, au urmat 
examenele de fine de an. Ele s-au ţinut într-un cadru 
solemn, în ziua de duminică 28 august 1832, în sala 
cea mare a şcolii care era împodobită cu cununi și 
ghirlande de flori. Au participat toată oficialitatea 
ţării, boierimea şi părinții elevilor. 

Solemnitatea a început cu corul elevilor care a 
cîntat Cintarea Dimineţei „pusă pe muzică evrope- 
nească de Esse“, Apoi Petrache Poenaru, în calitatea 
sa de provizor şcolar „a spus un cuvînt foarte eloc- 
vent şi simţitor în care a dat o repede idee despre 


1 Arh. St. Buc., Ministerul Instrucțiunii, dosar 4129/1831. 

2 Vezi N. Iorga, Istoria învăţămîntului romănesc, Bucu- 
rești, 1928, p. 200. 

3 Ibidem, pp. 197—198. 

istoria și începutul școalei romînești și urmarea în- 
văţăturilor pînă acum și pe urmă a arătat rodul 
învățăturilor pe 5 luni, de cînd s-au început cursurile 
după întocmirea cea nouă a şcoalelor“!. Poenaru a 
elogiat apoi personalitatea lui Gh. Lazăr „care el 
întăiaşi dată, a propus ideia de a se întocmi o şcoală 
în limba patriei şi el singur s-a luptat cu toate 
neînlesnirile, făcînd în limba romînească cursuri de 
filozofie şi de matematică“. N-a uitat să amintească 
pe sprijinitorii acestui dascăl ardelean, dintre care 
cel care i-a acordat cea mai multă înţelegere şi 
ajutor a fost banul Constantin Bălăceanu. Ca în- 
cheiere a cuviîntării sale, Petrache Poenaru scoate 
în evidență personalitatea remarcabilă a generalului 
Kisseleff ce „s-a ivit ca un luceafăr ca să lumineze 
păsurile tuturor dregătorilor pentru înaintarea nea- 
mului spre fericire și a pus între altele și școlile la 
orînduială și acum tinerimea se poate lesne împăr- 
tăși de învăţătură în oricare parte a Principatului, 
căci s-a făcut chibzuire ca în toate orașele de căpe- 
tenie a județelor să se afle o şcoală “2. 

La sfîrșitul examenelor, juriul a ales cinci elevi, 
dintre cei care au răspuns mai bine, şi i-a proclamat 
bursieri ai statului „cu condiţia ca părinţii să dea 
declarație că după terminarea studiului vor servi ca 
profesori la şcoale pe timp de 10 ani“. Şi tot cu 
această ocazie au fost premiaţi 32 elevi dintre care 
amintim pe cîțiva care s-au evidenţiat mai tîrziu 
prin activitatea lor: Ion Ghica, Nicolae Papadonat 
(Nicolae Filimon), Nicolae Lahovari, Nicolae Băl- 
cescu, Iorgu Costaforu, loan Zalomit, C. D. Aricescus. 

Generalul Kisseleff, care nu putuse participa la 
această solemnitate, dar căruia i se înaintase un ra- 
port amănunțit a rămas foarte mulţumit și în răs- 
punsul ce a dat, a transmis cuvinte de laudă la 


1 „Curierul rominesc“, IV, nr. 61, 4 septembrie 1832, 
pp. 229—231. 

2? Mihai Popescu, Colegiul Naţional Sf. Sava. Cea 
mai veche școală rominească, București, 1944, pp. 97—100. 

3 N. Iorga, op. cit., pp. 204—205. 

adresa profesorilor și în special a lui Poenaru, care 
se achitase onorabil în funcţia de inspector. 

Eforia $Şcoalelor, care avea în conducere învăţă- 
mîntul din toată ţara, avea nevoie de o persoană 
energică, activă și promptă, cu puteri de a învinge 
osteneala inspecțiilor în orașele mai mari unde erau 
școli şi cu o preţuire justă a oamenilor de școală 
în ceea ce privește pregătirea și munca lor la ca- 
tedră, 

Profesorul și inspectorul Petrache Poenaru, care 
făcuse o bună impresie la serbarea școlară de la 
28 august 1832, era indicat să fie numit director al 
Eforiei, iar Eufrosin Poteca trecea ca egumen la 
mănăstirea din Gura Motrului. Generalul Kisseleff, 
bine informat despre activitatea sa ca profesor și 
inspector, îl numește în această funcție, ceea ce 
constituia, indirect, o aprobare a ideii pe care Poe- 
naru o susținuse în cuvîntarea sa de la serbarea 
școlară. 

Petrache Poenaru își începe activitatea în cadrul 
Eforiei Şcoalelor la cîteva zile după serbare, adică 
în primele zile din septembrie 1832. Ideea şcolii 
naţionale pe care o susținuse în cuvîntarea de la 
serbare alcătuia un program de muncă în această 
activitate. Se pare că însuși generalul Kisseleff înțe- 
lesese și aprobase această idee, fiindcă la puţine zile 
după intrarea în funcţie îl însărcinează să întoc- 
mească un regulament al școlilor pentru organizarea 
învățămîntului. Este vorba poate de o prezentare de 
amănunt a principiilor înscrise în Regulamentul Or- 
ganic, cu privire la școlile din ţară. Această „legiuire 
specială“, alcătuită din 258 articole și 2 tabele anexe, 
„expune o admirabilă întocmire a învățămîntului 
național. E lucru învederat că, nu numai la punerea 
în aplicare a celor mai multe din dispozițiunile ace- 
lei legi, dar că însăși la a lor concepere și redactare 
a trebuit să pună Poenaru și mintea, şi cunoștințele, 
şi condeiul său“?. 

Criteriile morale și educative, burgheze, din acea 


1! A, I, Odobescu, op. cit., pp. 13—14. 

vreme, de la care pornește Poenaru sînt expuse în 
introducerea acestei legiuiri școlare din 1832. Este 
interesant să cunoaștem cîteva dintre aceste criterii 
spre a avea o lumină justă despre gîndirea și orien- 
tarea lui Poenaru. El pornește de la constatarea că 
educația este temelia prosperității unei naţiuni. 
„Buna creştere — spune Poenaru — este cea mai 
dintîi trebuință a unui neam; ea este temeiul și 
chezășia pentru paza tuturor așezămînturilor ob- 
şteşti“. 

„Lucrarea ce buna creştere fac pentru întemeierea 
fericirei fiecărui om în parte și a tutulor neamurilor 
de obşte este foarte mare și netăgăduită; de aceia 
meşteşugul de a împodobi pe un om cu bune obi- 
ceiuri a fost în toată vremea cea mai mare îngrijire 
a legiuitorilor celor mai luminați și o adîncă gîndire 
pentru cei mai învăţaţi filozofi“. 

„Datoria unei oblăduiri este a înlesni tinerimei 
mijloacele trebuincioase pentru ca să-și dezvolte pu- 
terile înţelegătoare și morale și a le da o povăţuire 
cuviincioasă pe calea vieţii, în societate. Căci, dacă 
buna creștere va rămîne neîngrijită la o vîrstă cînd 
oamenii își fac cele dintîi obiceiuri de care să simtă 
în toată viaţa, cele mai bune firești aplecări vor 
rămînea într-o stare de amorţire sau se vor strica 
de tot; atunci, buna creștere lipsind, se va pierde şi 
binele ce ar putea izvor? dintr-aceste firești aplecări 
nu numai pentru fiecare în parte, ci și pentru toată 
societatea“, 

„Atunci moravurile rele nu vor zăbovi a se întinde 
peste toți aceia ce nu se vor afla într-armaţi îm- 
potrivă-le cu bune principii. Dintr-această pricină, 
multe neamuri au căzut în pieire“. 

„De aceia o creștere bună, cuviincioasă tinerimei 
de orice stare, este o îngrijire de cea mai întîi tre- 
buință și cea mai de căpetenie pentru pămîntul 
nostru. Fie lucrător sau meșter, plugar sau slujbaș, 
preot sau militar, omul va avea totdeauna oareşcare 
influenţă în societate“. 

După cum vedem mai sus, P. Poenaru pornește de 
la constatarea că educaţia este temelia prosperității 

unei națiuni. Aceasta este desigur o teză idealistă, 
fiindcă niciodată bunăstarea şi dezvoltarea socie- 
tății nu depind în primul rînd de învăţătura și edu- 
cația oamenilor, ci sînt determinate de gradul de 
dezvoltare a forțelor de producţie și de orînduirea 
socială respectivă, care generează fenomenele de 
suprastructură, printre care şi educaţia. Concepţia 
sa greşită, care absolutiza rolul culturii și al educa- 
ției, este caracteristică gînditorilor iluminiști. 

Ocupîndu-se apoi de creșterea şi educarea copi- 
lului, Poenaru subliniază că, în evoluţia firească 
biopsihică a copilului, trebuie să se urmărească sta- 
bilirea unui perfect echilibru între trup și suflet. 
Din acest punct de vedere sînt sugestive concluziile 
sale: „Creşterea copilului este un meșteșug şi încă 
un meșteșug foarte mare întemeiat pe regule și 
deprinderi ca toate meșteșugurile. Aceasta a avut ale 
sale perioade de pruncie şi de creștere, și acum se 
desăvîrşește în toate zilele prin băgări de seamă și 
prin experienţe noi“. 

„Este cu neputinţă unui părinte de familie a cu- 
noaște toate părțile acestui meșteșug sau a le împlini 
cu a sa rîvnă; pe lîngă aceasta, creșterea publică 
are folosuri mult mai mari decît oricare alta“, 

„Este dar de neapărată trebuință a se întocmi 
şcoale publice şi a se încredința creșterea tineri- 
mii în mîna de oameni ale căror talenturi și des- 
toinicie să fie cercetate“, 

„Este încă de trebuinţă ca stăpînirea să privigheze 
la acest fel de aşezămînturi şi să le cîrmuiască“. 

„Sfîrşitul ce trebuie să-și propue o bună creștere 
este a îmbogăţi mintea cu științe folositoare, a dez- 
volta puterile înţelegătoare și morale, a îndrepta şi 
a întemeia aceste puteri prin deprinderi cu bună 
chibzuire, în scurt, a întări trupul și a dezvolta 
duhul“, 

Din capul locului Poenaru se sprijină pe princi- 
piul devenit tradiție moștenit de la Gh. Lazăr, adică 
de a păstra învățămîntului un caracter naţional. În 
predarea materiilor trebuia să se folosească limba 
romînă, limba poporului nostru. Cu toate acestea 

Poenaru nu era un exclusivist ci admitea, pe lîngă 
predarea materiilor în limba romînă, studierea altor 
limbi: franceza, greaca, germana, slava. 

Pe linia dezvoltării unei culturi naţionale se acorda 
un loc important studiului istoriei şi geografiei pa- 
triei. Astfel se prevedea, chiar în textul Regulamen- 
tului că „istoria romînilor se va dzzvolta cu mai 
multă întindere decît istoria particulară a celorlalte 
neamuri, făcîndu-se iscodiri a se găsi în, fiecare veac 
din istoria neamurilor de prin prejur obiceiurile şi 
pravilele cele mai însemnate ale acestei țări.“ Poe- 
naru prevedea că în „sinhronie“ nu se va „pierde 
dinaintea ochilor starea Țării Romînești în fiecare 
veac“; la retorică se vor folosi „exempluri din istoria 
națională“, iar la geografie, materia de învăţat să 
se „înceapă de la pămîntul romînesc ca dintr-un 
centru“. Clasa I şi a II-a vor fi consacrate în mare 
parte gramaticii romîneşti. Și se prevedea corectarea 
în şcoală a „limbii părintești de tot simplă, cu care 
tinerimea vine în școală“, — „neregulată și greșită“, 
avind nevoie de „îndreptare“ și „curăţire“, dar fără 
a sili duhul ei, iar materiile și cunoștințele „tehnice 
și de idei înalte“, să fie luate dintr-o singură limbă, 
— „precum este cea franțuzească, apropiindu-se de 
cea latinească firească mumă a limbii romînești“!. 

Se înţelege că la acea dată Petrache Poenaru nu 
era documentat științific asupra formării limbii ro- 
miîne și în afirmaţiile sale apar teze ale unui pretins 
„purism“ latin. 

Metoda pe care o propune Poenaru în învățămînt 
este nouă și temeinic gîndită. Astfel, din clasele înce- 
pătoare este admis a trece cineva la cele superioare 
după destoinicie; „treapta lucrătorilor“ e ţinută în 
seamă. „Un meşter care ştie să citească, să scrie şi 
să socotească și care are cîteva cunoștințe de prinți- 
purile meșteșugurilor mecanice este în stare a pă- 
trunde toate lucrările meseriei de care se slujeşte. 
A osîndi cinevași pe lucrător la soarta unui instru- 
ment orb, unui automat supus la înăbuşirea ce i se 


1 N. Iorga, op. cit., p. 198 și următoarele; 

face, este ca cum ar voi să se lipsească de toată 
nădejdea de a se mai face vreo desăvîrșire în lucra- 
rea producţiilor industriale. Într-acest chip dacă ar 
voi cinevași să păzească în veci nesmintite obiceiu- 
rile vechi, ar opri tot feliul de îmbunătăţiri“; grija 
faţă de ei se observă și la recomandaţiile cu privire 
la desen, care trezește și simţul frumuseţii. Se amin- 
teşte că „regulele sînt mijloace, iar nu sfîrşit“. Se 
recomandă învăţarea gramaticii prim citirea, din 
„autori[i] cei mai vestiți pentru stil curat“, a istoriei 
prin luarea de „extracturi“ şi prin compuneri. La 
aritmetică elevul trebuie făcut „să găsească singur 
regula“. Se cere „un curs de istorie generală a lite- 
raturii“, şi cu relația acestor literaturi între ele şi 
aceea ce pot avea cu „literatura neamurilor vechi“, 
„depărtînd gustul exclusiv şi pedantesc care adoarme 
duhul şi oprește naşterea ideilor nouă“. Profesorul 
va face pe şcolari să simtă de cîte lucruri de căpete- 
nie ar fi fost lumea lipsită dacă s-ar fi mărginit 
cumva în cercul unor regule arbitrarii și prea ab- 
solute. 

Pe de altă par“e, el arată „rătăcirile acelora care, 
lăsîndu-se pradă unei imaginaţii meînfrînate“, se 
împotrivesc bunului simţ şi „alergînd după origina- 
litate, cad în feliuri de rătăciri“. Toate acestea dove- 
desc faptul că, deși îngustat în concepţiile sale de 
bază idealistă a acestora, Petrache Poenaru a sesizat 
în mod just o serie de probleme ale educaţiei tinere- 
tului și a luptat pentru o mai bună organizare a 
învățămîntului din acea epocă. 


5 
DIRECTOR AL EFORIEI ŞCOALELOR NAȚIONALE 
Petrache Poenaru îşi începe activitatea la Eforia 
Școalelor în cursul lunii septembrie 1832. Atunci 
consiliul Eforiei se compunea din Alexandru Fili- 


pescu, Ștefan Bălăceanu și Barbu Știrbei, abia întors 
de la Paris. 

Consiliul Eforiei era dominat în această vreme de 

personalitatea lui Barbu Știrbei. Viitorul domn stu- 
diase la Paris cam în aceeași vreme cu Poenaru și 
cunoscuse realizările Franţei în domeniul organizării 
învățămîntului. El vedea în noul director al Eforiei 
pe un om de mare cultură și pregătire. „Știrbei şi 
Poenaru — spune Alex. Odobescu — erau doi bărbaţi 
făcuţi ca totdeauna să se înţeleagă, deoarece amîndoi 
aveau un spirit practic și o activitate fără preget și 
foarte puţin făloasă; Știrbei și Poenaru s-au cunoscut 
şi s-au prețuit, fără îndoială, în timpul cînd şi unul 
și altul îşi făceau studiile la Paris“!. Din colaborarea 
lor a izvorît munca de creaţie a lui Poenaru pe ogo- 
rul înţelenit al școlii romînești de la începutul seco- 
lului trecut. 
În anul răscoalei populare 
de sub conducerea lui Tu- 
dor Vladimirescu, şcoala lui 
Gheorghe Lazăr fusese închisă și dascălul se îmbolnă- 
vise rău; el zăcuse cîtăva vreme într-o odăiţă la 
mănăstirea Sf. Sava, iar mai apoi la un văr de al său, 
„vătaş de ungureni“ într-o căsuță din Tîrgul de 
Afară, pe locul căreia, la scurtă vreme, și-a făcut 
Eliade Rădulescu casa şi tipografia. De acolo, văzîn- 
du-şi sfîrşitul apropiat, a fost dus într-o căruță peste 
munţi, la Avrig, unde moare în ziua de 17 septem- 
brie 1823, fiind înmormîntat peste drum de casa 
părintească?. În vremea cât fusese bolnav, el încercase 
să redeschidă școala, dar boierii îi stătuseră în cale, 
nevoind să-i ierte că el vizitase de mai multe ori 
tabăra lui Tudor de la Cotroceni şi că dăduse îndru- 
mări pandurilor pentru mînuirea tunurilor. Eliade 
povestește că școala lui Lazăr a fost considerată „cuib 
al Dracului, unde s-au clocit ouăle Satanei3“, 


Dar şcoala de la Sf. Sava trebuia să-și redeschidă 
porțile, așa încît noul domnitor Grigore Ghica, ceru 


a) Şcoala dinaintea lui 
Poenaru 


1 A. I. Odobescu, op. cit, pp. 12—13. 

2 Vezi Traian Chelaru, Gh. Lazăr ca pedagog, în 
„Din istoria pedagogiei romineşti“, București, 1957, p. 135. 

3 N. Iorga, op. cit., p. 179. 


78 


www.dacoromanica.ro 


Eforiei să deschidă școala cu Teodor Paladi şi loan 
Pop. Cind s-a pus chestiunea în Divan, unii boieri 
se împotriviră, dorind mai degrabă să aibă profesori 
care să predea în limba greacă şi franceză, dar se 
ridică Iordache Golescu, al cărui cuvînt atîrna greu 
în Divan și spuse răspicat: „Străinii au fost înteme- 
ietorii acestei școli și creatorii veniturilor şi, acum, 
cînd un om de ţară domneşte asupra Ţării Romînești, 
ne-am sili s-o ţinem în ignoranță, întunericul și bar- 
baria pe care cu dreptate Europenii ne-o aruncă în 
față?“1 Şi şcoala începu cu cei doi profesori, plătiți 
cu cîte o sută cincizeci de lei pe lună. 

Eforia Şcoalelor, ajutată de Grigore Ghica, hotă- 
rise citeva burse în Apus. Plecară astfel, mai întîi 
la Pisa, apoi la Paris, C. Moroiu, pe numele său de 
acasă Costandachi sin popa Dumitru, Pandele — ju- 
ristul —, Simion Marcu sau Marcovici, inginer şi 
matematician, și Eufrosin Poteca. Tot cu ajutorul 
statului au fost trimiși în Franţa Constantin Bubuchi 
și Constantin Estiotu, primii tineri plecaţi din Bucu- 
rești care se întorc cu titlul de doctori în medicină 
de la Paris; urmează Petrache Poenaru la Viena și 
Paris și în 1831 Nicolae Gănescu?, care studiază far- 
macia la Harcov și medicina la Moscova. Dintre 
toți aceşti tineri numai Pandele, cu nervii zdrunci- 
naţi, își curmase zilele între străini, pe cînd ceilalți 
se întorseseră în ţară ca să slujească statului conform 
contractelor ce făcuseră cînd li se acordase bursa. 

În acest timp, în Bucureşti, funcționau două școli, 
care nu aveau deocamdată nici o pricină de rivali- 
tate: una romînească, cea de la Sf. Sava și alta gre- 
cească găzduită la biserica Măgureanu. Cea gre- 
cească, după 1821, mergea greu și era văzută prost 
de turcii care nu uitaseră Eteria. Între elevii aces- 
teia, destul de puţin faţă de ceea ce era odată școala 
grecească, era și Constantin Aristia care se încu- 


1 Colecţia „Hurmuzaki“, X, p. 248 (e un raport diplo- 
matic, în limba franceză, din octombrie 1823). 

2 George Potra, Un român la învățătură în Rusia în 
vremea Regulamentului Organic, extras din „Relaţii romîno- 
ruse în trecut“, București, 1957. 

metase să traducă Iliada în romiînește!. Școala romi- 
nească mergea mult mai bine, fiindcă Eforia avea un 
buget frumos și putea plăti lefuri destul de bune. 
În afară de profesorii pe care i-am amintit, se adău- 
gară Eliade Rădulescu şi Răducanu Măinescu, iar 
alţii plătiţi tot de Eforie, între care Chiriţă, Macarie 
şi Ierotei, care conducea o școală de ţircovnici däs- 
căleau la biserica Sf. Gheorghe și la biserica Antim. 
Mai tîrziu, cînd Eufrosin Poteca se întorsese de la 
studii din străinătate, în 1825, el va fi profesorul de 
frunte din București, mai ales la Colegiul Sf. Sava. 
O piedică greu de trecut o constituia lipsa de 
manuale și de material didactic, necesar cu deosebire 
elevilor din clasele începătoare. Metoda lui Lan- 
caster?, care era încă unică în toată Europa pentru 
învățămîntul de început, pretindea un manual de 
călăuză fără de care nu se putea preda scris-cititul, dar 
mai ales niște „foi“ și niște „table“ care trebuiau 
tipărite şi răspîndite în şcoli. Eforia a trebuit să se 
înțeleagă, în 1825—1826, cu tipograful Clinoceanu să 
le tipărească, fiindcă fără ele școala stătea pe loc, 
oricîtă stăruinţă ar fi depus dascălii. Eufrosin Po- 
teca, reîntors de la Pisa și Paris cu capul plin de 
filozofie, tradusese şi tipărise la Viena Elementele 
filozofiei de Heineccius, pe care le preda elevilor săi 
de la Sf. Sava. O dată cu Poteca reveniseră în ţară 
și ceilalți studenţi, care întregiră corpul didactic de 
la Sf. Sava. În noiembrie 1831, cînd colegiul se 
redeschisese în urma molimei de holeră erau numiți 
profesori Teodor Paladi, Simion Marcovici și Const. 
Moroiu, pe lîngă alții care intraseră pînă atunci: 


t N. Iorga, op. cit, p. 187. 

2 Joseph Lancaster (1771—1838), pedagog englez, 
foarte apreciat în această vreme, a cărui metodă se aplica 
la scris-citit, gramatică, istorie, aritmetică, mecanică prac- 
tică, desen şi cînt bisericesc, deci la obiectele ce se predau 
în primele două clase începătoare. Prin această metodă se 
evitau manualele didactice, foarte scumpe pe atunci, fiind 
înlocuite cu tablele lancasteriene pe care Poenaru le 
tipăreşte în 1837. Înainte de el tipăriseră aceste table, în 
Bucureşti, Dimitrie Villiers pentru limba greacă și Daniil 
Tomescu pentru scris-citit. 

Iosif Genilie la geografie, Gheorghe Ioanid la limba 
greacă și ardelenii Aaron Florian la limba franceză, 
Ioan şi Gheorghe Pop la alte materii. Se putea spune 
acum că colegiul de la Sf. Sava avea un corp pro- 
fesoral bine pregătit. 

Construcţiile însă, care nu mai fuseseră de multă 
vreme reparate, se dărăpănaseră. Din această pricină 
şcoala a fost mutată, în toamna anului 1831, în hanul 
Şerban Vodă, pentru ca între timp să se poată face 
reparaţiile necesare. Însuși generalul Kisseleff porun- 
cise aceste reparații, 

Lucrurile mergeau mai prost în celelalte oraşe ale 
țării. Lipsa şcolilor naţionale făcuse să se deschidă 
Ín aceste orașe, „pensioane“ franceze, grecești și chiar 
germane, unde învățămîntul se preda în aceste 
limbi și unde învăţătura romînească tînjea din lipsă 
de dascăli sau nu luase fiinţă. În aceste orașe numai 
Craiova avea o situaţie deosebită. Aici funcţiona o 
şcoală romînească la biserica Sf. Precista, unde 
scris-cititul îl preda Grigore Pleşoianu după metoda 
alilodidactică (sistemul de învățămînt în care elevii 
se instruiesc unii pe alții sub conducerea profeso- 
rului). Alături de el erau Stanciu Căpăţineanu, Cos- 
tache Poenaru, unchiul lui Petrache și Barbu Vlă- 
doianu. Tot aici mai preda istoria Aaron Florian, 
un profesor modest și priceput, care, cum am văzut, 
va ajunge curînd în București. Celelalte oraşe, capi- 
tale de judeţ, stăteau foarte prost. Aici nu se putuseră 
înfiinţa școli din pricina faptului că nu existau loca- 
luri şi profesori. Eforia, care supraveghea şi ajuta 
învățămîntul din toată ţara, ar fi putut închiria case 
particulare în care să funcționeze şcolile, dar nu avea 
învățători. 

În toamna anului 1831, Eforia hotărăşte să rezolve 
această lipsă chemînd persoane tinere, cu oarecare 
știință de carte, care ar fi vrut să se ducă ca învăţă- 
tori în aceste oraşe. Ea comunică această hotărîre 
profesorilor bucureşteni, cerîndu-le să întocmească 
o programă de învăţătură pentru acești candidați la 
posturile de învățători. La 14 octombrie, profesorii 

întruniţi în ședință alcătuiesc un raport către Eforie 
în care arată că s-au înscris şi prezentat nouă tineri 
care doresc să meargă profesori pe la judeţe, dar 
aceștia cer unele deslușiri, și anume: dacă un singur 
profesor ar putea să primească leafa celor două 
posturi din judeţ, făcînd ambele clase; dacă vor primi 
vreo leafă cît vor face cursul normal în București; 
că nu primesc să urmeze cursul pînă nu se va fixa 
salariul ca învăţător. Cei opt profesori care semnează 
raportul — Eufrosin Poteca, Simeon Marcovici, Cos- 
tache Moroiu, Iosif Genilie, loan Pop, G. Ioanid, 
Gheorghe Pop și Alecu Pop — „să roagă să aibă 
răspuns desăvîrşit cît mai în grabă, căci candidaţii 
aflîndu-se aici de multă vreme și fără treabă, vor să 
se întoarcă pe la casele dumnealor, din care pricină 
şcoala îi va pierde, învăţătura se va stînjeni şi alții 
nu să vor mai îndemna“. Acești tineri, despre care 
este vorba mai sus erau recomandați pentru judeţele: 
Dumitru Jîianu în Vîlcea, loan Gherasim în Săcueni, 
Mihâlache Drăghici [Drăghiceanu] în Dîmboviţa, Ni- 
colae Simonid în Argeș, Costache Jorj în Prahova, 
Gheorghe Pișacof în Gorj, Dumitru Constandin în 
Brăila şi Nicolae Gheorghiu în Ialomița!. 

La 30 octombrie se întrunesc eforii și iau în dez- 
batere chestiunea învăţătorilor de judeţe și raportul 
profesorilor, hotărînd următoarele: profesorii vor 
întocmi un „proect de învăţăturile ce se vor cere de la 
fieșcare candidat spre a fi dascăl la judeţ“; „cursul 
normal nu va ţine mai mult de două luni“, în care 
timp candidatul va primi cîte o sută de lei pe lună, 
dar „va fi dator a merge în toate zilele ca să fie de 
faţă la paradosit de alilodidactică, atît la întîia clasă 
și la a doua și a practisi făcîndu-să și monitor între 
ucenici“; şi, în fine, cursul va începe la 1 noiembrie. 
Profesor „va fi d. Gheorghie Pop cu leafă pă lună 
talere două sute însă nu la aceste ceasuri cînd este 
paradosit la întîia și a doua clasă de alilodidactică“. 
Se mai hotărăşte „să se comunice ocîrmuitorilor de 


1 Arh, St. Buc., Eforia Școalelor Naţionale, dosar 2231/1831, 
pp. 5—7. 

judeţe această punere la cale dindu-se (publicîndu-se) 
și prin gazetă“!, 

În gazetă se publică o înştiinţare? care cheamă pe 
tinerii ştiutori de carte care doresc să devină învăţă- 
tori spre a se supune unui examen și a asculta cursul 
normal spre „învăţătura metodului lui Lancaster“. 
Se anunţă leafa din timpul cursului, făgăduindu-li-se 
că, pe baza unui certificat de destoinicie eliberat de 
profesorii care vor preda învăţăturile, „se vor orîndui 
învățători unde va cere trebuința“. 

Profesorii de la Colegiul Sf. Sava se întrunesc la 
8 noiembrie 1831 şi hotărăsc programul „atingător 
de învăţăturile ce să cer de la cei ce să vor arăta cu 
dorinţa a fi profesori de judeţe“. Ei dezbat chestiu- 
nea într-o ședință şi fixează „ştiinţele la al căror 
examen se îndatorează numiții: gramatica, geografia 
politicească pe scurt (adică împărțirea pămîntului în 
staturi, orașele de căpetenie, religia și stăpînirea 
fiecărei ţări, munţii, mările și rîurile cele mai însem- 
nate), teoria numerilor întregi și a frîngerilor și, 
în sfîrşit, catehismul“. Profesorii au organizat apoi 
cursuri din aceste „științe“ la şcoala naţională din 
București. Au semnat procesul-verbal al şedinţei? 
aceiași profesori care semnaseră raportul din 14 oc- 
tombrie și care alcătuiau comisia de eliberare a certi- 
ficatelor viitorilor învățători. 

La 22 decembrie 1831, „au obţinut atestaturi și 
sînt gata a pleca următorii candidaţi de profesori: 
Dumitru Jîianu, Nicolae Simonid, Gheorghe Mălu- 
reanu, Dionisie Ilerodiacon şi Chiriţă Barbovici (fost 
profesor la Cerneţi)“:. În aceeași zi, profesorii care 
au ţinut cursurile, dintre care lipsesc Simion Mar- 
covici și loan Pop, propun Eforiei Școalelor Naţionale 
să înființeze un curs de limbă franceză, pe care-l 
doresc „toți de obște, atît părinţii, cît şi ucenicii, 
cunoscînd folosul ce izvorăște din limba franțozească, 


1 Arh, St. Buc., Eforia Școalelor Naţionale, dosar 2731 1831, 
p. 21. 

> Ibidem, p. 21, 

3 Ibidem, p. 29. 

4 Ibidem, p. 61. 

mai vîrtos în veacul nostru“. Pentru predarea acestei 
limbi ei propun pe colegii lor: Simion Marcovici 
pentru ucenicii cei mai înaintați și Ioan Pop pentru 
cei cu totul începători, „știind amîndoi atît limba 
franțozească, cît şi pe cea romînească“!, Cu acest 
prilej ei fac o observaţie prețioasă: „Orice profesor, 
de orice limbă se va așeza în școală, trebuie să 
ştie bine atît limba cea străină, cât și pe a patriei, ca 
să fie mai întîi profesorul în stare a desluși cu lămu- 
rire ucenicilor atît frumuseţile cum şi idiotismurile 
acelei străine limbi şi al doilea ca să poată şi ucenicii 
să se înțeleagă cu dînsul pentru orice împiedicare și 
nevoe vor întîmpina în cursul învățăturei lor“, 
Această menţiune era o aluzie directă la „profesorii“ 
străini, mai ales francezi, care se revărsaseră ca o 
pecingine în ţară, şi care pretindeau să intre în 
școlile naţionale, deși nu toți știau limba naţională, 
iar unii nu aveau nici măcar o pregătire didactică. 

Cei opt profesori însărcinați cu examinarea can- 
didaţilor de învăţători și cu predarea cursurilor de 
pregătire, la cererea Eforiei alcătuiesc „o tabelă 
arătătoare de ceasurile întru care se îndeletnicesc la 
învățătura copiilor“, care este, fără îndoială, cel 
dintii orar ce a fost folosit în școala romînească? şi 
care a intrat în aplicare în ianuarie 1832. 

Cursurile de pregătire pentru învăţători au pro- 
vocat o oarecare vilvă nu numai în ţară, dar și peste 
munţi. Mulţi tineri au sosit în Bucureşti şi s-au oferit; 
pentru posturile vacante. Astfel Alexie Popovici, 
„ce se cunoștea destoinic şi împrumutat (pregătit) cu 
adevărate științe din şcolile unde a săvirșit învăţă- 
turile ce arată atestaturile la sine aflătoare“, cere 
Eforiei să fie primit între candidați’. Este supus însă 
la examen iar profesorii examinatori găsesc „că mai 
are trebuință de învăţătură cel puţin de trei luni“f, 


1 Arh. St. Buc., Eforia Școalelor Naţionale. dosar 2231/1831, 
pp. 81—82. 

2 Ibidem, p. 89. 

3 Ibidem, p. 77. 

* Ibidem, p. 101. 

In schimb însă Alexie Marinovici Slătineanu „au 
răspuns la toate mai mult decît ceea ce se cade 
pentru un candidat de clasul I și socotim cu cuviință 
că meritarisește a primi atestat ca toţi ceilalți can- 
didaţi, fiind destoinic ca şi dinșii a împlni acest 
post cu cea mai mare exactitate“, 

La 1 martie 1832, Petrache Poenaru este numit 
„provizorul școalelor naţionale“. În această calitate 
la 25 martie! propune Eforiei ca cinci dintre candi- 
daţi, care „urmînd cursul elementar şi cunoscîndu-să 
destoinici prin cel din urmă examen“, să fie numiţi 
în posturile vacante: Vasilache Jorj la clasa I în 
Școala centrală din București, Alexe Marinovici la 
clasa I în Şcoala centrală din Craiova, Mihail Dră- 
ghiceanu la Școala începătoare din judeţul Romanați, 
Costache Stanciovici în județul Gorj şi I. Gherasim 
Gorjanu în judeţul Secueni. Tot Poenaru, la 12 aprilie 
şi în aceeași calitate, raportează Eforiei că Aaron 
Creţea a reușit la examenul de candidat și urmează 
să i se dea leafă cît va urma cursul de pregătire”. 
Rezoluţia de aprobare o dă Barbu Știrbei. 

Cei trei efori ai școlilor naţionale — Alexandru 
Filipescu, Ștefan Bălăceanu şi Barbu Știrbei, — foarte 
mulțumiți că au găsit în P. Poenaru un tînăr bine 
pregătit şi muncitor, îl numesc la 5 mai 1832 profe- 
sor de geometrie practică la clasa a patra și de 
algebră la clasa a cincea de la Sf. Saval. Cam în 
acelaşi timp fuseseră numiţi la aceeași şcoală picto- 
rul Scarlat Wallenstein pentru „desen liniar, aerian 
și perspectivă“ şi Coniţchi pentru cursul de limbă 
rusă5. În august termină cursul de pregătire și Alexe 
Popovici şi Poenaru propune să i se dea leafa de 
100 de lei pe lună cît a făcut acest curs și să fie 
numit într-un post de învățător?. 


1 Arh. St. Buc., Eforia Școalelor Naţionale, dosar 2231/1831, 
p. 177. 

2 Ibidem, p. 801. 

3 Ibidem, p. 217. 

4 Ibidem, p. 223. 

5 Ibidem, p. 225. 

6 Ibidem, p. 237. 

Colegiul Sf. Sava, care din toamna anului 1831 
a funcţionat în hanul Şerban Vodă, revine în imo- 
bilul său ce fusese reparat de arhitectul Hartel şi 
înzestrat cu tot mobilierul necesar. Totuşi, zidul 
înconjurător rămăsese în starea dinainte, iar pentru 
refacerea sa fusese angajat același „arhitecton“ Hartel 
cu 130 de lei stînjenul, adică 14560 de lei pentru 
112 stînjeni!. Lucrarea împreună cu toată reparația 
şcolii era gata la 8 septembrie 1832 și Poenaru rapor- 
tează Eforiei propunînd să se achite contractantului 
restul de 10800 lei. Preşedintele Eforiei aprobă 
să i se achite numai 4 800 lei, „iar ceilalți (bani) i 
să vor răspunde îndată după ce să va face cercetare 
de a îndeplinit toate cîte este legat prin contract și 
de le-a săvirșit după chipul ce s-au făgăduit“2?. 

Pictorul Scarlat Wallenstein funcționa ca profesor 
de desen la Colegiul Sf. Sava fiind plătit cu 300 de lei 
pe lună. La început el acceptase leafa de mai sus 
„nădăjduind că pe lingă aceasta mă voi mai putea ajuta 
şi cu meșteșugul zugrăvirii de portreturi pentru 
enteresul casei mele“. Munca la școală i-a răpit însă 
tot timpul liber și pictorul n-a putut cîștiga nimic 
peste leafă. Pentru acest motiv, înaintează o cerere 
Eforiei ca „să binevoiască a lua în băgare de seamă 
disproporţia lefii cu greutatea slujbei, și să facă 
oareşicare îndreptare cu care putîndu-mă ajuta la 
întîmpinarea trebuințelor unei foarte grea familie ce 
am în spinare“. Eforia, apreciind că cererea e în- 
dreptăţită, îi mărește leafa la 400 de lei pe lună. 

În primele zile din septembrie 1832 în locul lui 
Eufrosin Poteca este numit ca director Petrache 
Poenaru, iar la catedra de istorie de la Sf. Sava 
este adus Florian Aaron de la Craiova. Este intere- 
santă motivarea acestei schimbări: „Astăzi 24 sep- 
tembrie 1832, adunîndu-se mădulările Eforii Școale- 
lor și văzînd că înalt excelența sa d. prezidentul 
(generalul Kisseleff) lund în băgare de seamă sluj- 


1 Arh. St. Buc. Eforia Școalelor Naţionale. dosar 3277/1832, 
p. 25. 
2 Ibidem, p. 17. 

bele ce d. Eufrosin Poteca a arătat de multă vreme 
în Şcoala Naţională şi pe lingă această vîrsta a cucer- 
nicii sale, a binevoit a-i da, drept răsplătire ce 
meritează, un egumenat pentru a se odihni. Ci fiindcă 
cu acest prilej clasul de istorie, ce se făcea în şcoală 
de d. Poteca se află acum vacant, se așează în locul 
cucernicii sale profesor d. F. Aaron, care a fost pro- 
fesor la acelaș clas la școala din Craiova și care 
a dat dovadă netăgăduită de a sa capacitate pentru 
a preda această învățătură și de a sa moralitate 
potrivită cu dignitatea profesorală“!. 

Datorită strădaniei şi măsurilor luate de Petrache 
Poenaru, la 1 noiembrie 1832 şcolile din capitalele 
de judeţ aveau personalul didactic necesar. La această 
dată se pare că intrase în aplicare regulamentul şco- 
lilor pe care îl cerea Regulamentul Organic, fiindcă 
la 3 noiembrie Eforia numeşte pe Legros profesor de 
literatura limbii franceze la clasa a patra de uma- 
nioară din București?. Acest curs, ca și numirea de 
„școala umanioară“, pe care-l are acum cel de-al 
doilea grad de învățămînt din Ţara Romînească, sînt 
prevăzute în această „legiuire specială“ al cărei pro- 
iect a fost întocmit de Petrache Poenaru. În aceeași 
lună a fost numit şi Costache Aristia profesor de 
„limba grecească vorbitoare“ și de limba franceză, 
plătit pentru ambele materii cu 400 de lei pe lună’. 
Și deoarece numărul școlilor din ţară era prea mare 
ca să poată fi controlate de singurul revizor care 
exista, se numește un al doilea în persoana lui Nico- 
rescu, cu 300 de lei pe lună! 


Regulamentul Organic fi- 
xase În linii mari principiile 
şi structura învățămîntului. 
„Învățătura publică trebuie asemenea a fi obiectul 
îngrijirii şi privigherii stăpînirii, ca creşterea tine- 
rilor să fie întemeiată pe începuturile celui mai 


b) Organizarea învăţămin- 
tuuji 


1 Arh. St. Buc., Eforia Şcoalelor Naţionale, dosar 2231/1831, 
2 Ibidem, p. 263. 
3 Ibidem, p. 265. 
4 Ibidem, p. 267. 


7 — Petrache Poenaru 87 


www.dacoromanica.ro 


sănătos moral. Epitropia învățăturilor publice va 
alcătui regulamentul pentru organizarea a tuturor 
așezărilor de creștere, precum și pentru toate cursu- 
rile învățăturilor, care vor trebui să urmeze, și le va 
supune la primirea domnitorului, prin mijlocirea 
Ministerului treburilor din lăuntru. Toate școlile 
particulare, precum a Colţii și altele ce sînt acum 
întocmite și ce se vor mai întocmi de acum înainte, 
să fie cunoscute stăpiînirii şi ea va avea băgare de 
seamă asupra sistemei învățăturilor ce se cuvine a se 
ținea în fiecare şcoală prin mijlocirea cinstitei Eforii 
a şcolilor. Stăpinirea va întrebuinţa-o într-adins oero- 
tire către trupul Academiei și către școlarii, care se vor 
osebi prin a lor înaintare la învăţătură şi care vor da 
dovezi de talenturi și vrednică purtare. Se vor în- 
tocmi școale începătoare pentru amîndouă sexurile 
în fiecare căpetenie de loc a judeţelor, unde se vor 
învăța cunoștințele elementare după metodul Lan- 
caster, se vor da acestor așezări toată întinderea și 
asemenea cu suma banilor hotărîţi pentru învățătura 
publică. Cursul învățăturilor va urma în limba romi- 
nească, nu numai pentru înlesnirea şcolarilor și de- 
săvîrşirea limbii ţării, ci încă și pentru toate trebile 
publice trebuie a se tracta într-această limbă, care 
este cea ce se întrebuințează și întru toate slujbele 
sfintei credințe“l. 

Legiuirea specială, pe care o ceruse generalul Kisse- 
leff. și care trebuia să dezvolte ideile din Regula- 
mentul Organic, cădea în sarcina Eforiei Școalelor 
şi revenea în primul rînd lui Petrache Poenaru, 
care printre alte cercetări pe care le făcuse în anii 
de studii din străinătate, mai ales în Franţa și 
Anglia, s-a ocupat și de școală. Știind că la reîntoar- 
cerea în ţară își va dedica munca învățămîntului, 
potrivit condițiilor pentru obținerea bursei de studii, 
el urmărise modul cum era organizat învățămîntul 


1 Regulamentul Organic, București, 1832, pp. 193—194, 
cap. VIII, Secţia IV, art. 364—366; Prof. C. Dinu, Petrache 
Poenaru, ca pedagog, în „Din Istoria pedagogiei romînești“, 
Editura de stat didactică și pedagogică, București, 1957, 
p. 239. 

în aceste ţări și își făcuse cuvenitele însemnări. I-a 
fost astfel ușor să întocmească „legiuirea specială“ 
pe care i-o ceruse generalul Kisselefif, aplicînd la 
specificul Țării Romîneșşti ceea ce văzuse în Apus. 
Organizarea învățămîntului de către Poenaru, asupra 
căreia au fost de acord membrii Eforiei Școalelor, 
dar mai ales Barbu Știrbei, şi aprobată de generalul 
Kisseleff, s-a aplicat chiar din cursul anului 1833 și 
a rămas valabilă, în liniile sale mari, multă vreme. 
Această organizare a învățămîntului dovedeşte că 
Poenaru avea, pe lîngă solide cunoștințe pedagogice, 
metodologice şi analitice, o adincă înțelegere a pro- 
blemelor școlii din acea epocă. 

Avem la îndemînă un proiect-manuscrisi, redactat 
în limba framceză, al acestei „legiuiri speciale“, găsit 
între mai multe hîrtii ale lui Petrache Poenaru, care, 
fără nici o îndoială, este redactat chiar de el și în care 
se văd unele modificări făcute chiar de mîna lui. Pu- 
tem astfel să urmărim acest „Réglement des écoles“ 
— cum îi spune Poenaru — pe unul din primele 
manuscrise examinate în consiliul eforilor. Se pare 
astfel că modificările aduse textului chiar de mîna 
autorului sînt hotărîte în şedinţele de lucru cu eforii. 

Proiectul „legiuirii speciale“ începe cu o introdu- 
cere de principii generale, în care se văd ideile lui 
Petrache Poenaru și peste care nu putem trece fără 
să ne oprim. „Educaţia — spune el — este prima 
mare nevoie a unui popor; ea este baza și garanţia 
oricărei instituţii publice. Influenţa pe care o exer- 
cită ea asupra fericirii indivizilor și popoarelor, este 
pe atit de mare pe cît este de netăgăduit. Arta de a 
forma pe oameni a preocupat totdeauna pe legiuitorii 
cei mai luminaţi, după cum a fost obiectul de gîndire 
pentru filozofii cei mai emeriţi“. 

Se văd și aici concepţiile sale iluministe — de 
esenţă idealistă — potrivit cărora cultura şi educația 
ar fi factori determinanţi în dezvoltarea societăţii. 
Cu toate că avea idei progresiste față de vechea orîn- 
duire şi sesiza în mod just unele realităţi ale vieții 


1 Colecţia autorului. 

sociale, Petrache Poenaru nu-și dădea seama că 
într-o societate cu clase antagoniste, educaţia are 
un caracter de clasă și este făcută cu scopul de a 
forma oameni care să servească interesele claselor 
dominante. 

După aceste cuvinte despre educaţie, Poenaru con- 
tinuă: „Este o datorie pentru orice stăpînire înteme- 
iată pe interesul public ca să pună la îndemîna tine- 
retului mijloacele de a-și dezvolta facultățile inte- 
lectuale și morale și de a-i determina o îndrumare 
folositoare și potrivită în viaţa socială. Căci dacă 
educaţia este lăsată de-o parte la vîrsta în care 
oamenii își însușesc primele obiceiuri ce vor influența 
tot restul vieţii, cele mai bune însușiri se vor pierde 
sau se vor perverti; dacă educaţia va lipsi, bunele 
sale îndrumări nu vor avea nici o urmare, atît pentru 
individ, cît și pentru societate. Relele nu vor întîr- 
zia să cuprindă toată societatea care va fi lipsită de 
forțele ce pot lucra împotriva acestor rele. Astfel 
naţiunile se prăbușesc în conrupţie“. 

Mai departe, Poenaru arată care este scopul edu- 
cației pentru ţara sa. „O educaţie potrivită și la 
îndemîna tineretului de orice clasă socială este deci 
un obiect de primă necesitate și de mare importanţă 
pentru ţara noastră. Muncitor sau meșteșugar, plugar 
sau om politic, preot sau militar, omul va avea în 
societate o influenţă sigură. Această influenţă va fi 
periculoasă dacă inteligența și morala indivizilor 
care alcătuiesc societatea n-au fost de loc cultivate 
potrivit cu nevoile poziției lor sociale“, 

În continuare, arată, în mod just, că primii educa- 
tori ai copiilor sînt părinţii. Dar, adaugă el, unii 
părinţi „nu sînt destul de luminaţi; alţii îndatoraţi 
la o muncă neîntreruptă ca să-și întreţină familia 
sau avînd funcțiuni publice sînt siliți ca să consacre 
tot timpul muncii lor; în fine alţii sînt destul de 
necăjiţi ca să nu poată aprecia marele bine care trebuie 
să rezulte din această sfîntă datorie. De altfel edu- 
caţia este o artă, ba chiar o mare artă; ea are teoria 
și principiile sale ca toate artele; ea are perioadele 
sale de copilărie şi de creștere; ea se îmbogățește cu 

fiece zi prin noi observaţii și experienţe. Este peste 
putință unui tată de familie ca să stăpînească toate 
laturile acestei arte sau de a le înlocui prin zelul său. 

Se știe că educaţia publică are însușiri care nu 
pot fi înlocuite. Este deci cu desăvîrşire necesar de a 
se organiza şcoli publice și de a încredința educaţia 
tineretului unor oameni a căror pregătire și talente 
sînt dovedite; este necesar de asemenea ca stăpînirea 
să preia aceste instituţii și să le conducă. A îmbogăţi 
spiritul cu cunoștințe folositoare; a dezvolta facul- 
tățile intelectuale și morale și printr-un exerciţiu 
raţional a dărui ceea ce trebuie și ceea ce dă puterea; 
a întări corpul și a forma spiritul, acestea sînt ţelu- 
rile pe care și le propune o bună educaţie“. 

În această introducere, cu care Poenaru începe 
„legiuirea specială“ a învăţămîntului, sînt fixate 
marile misiuni care revin şcolii burgheze, Omul cel 
nou pe care-l întrevede Poenaru nu aparţine clasei 
boierești, el nu vrea să-l scoată din rîndurile aristo- 
craţiei roasă de vicii, ci îl caută în adîncul poporului 
şi-i deschide drumul școlii ca să iasă din acest adînc 
anonim şi sănătos. De aceea el o spune deschis și 
îndrăzneț: „educaţia trebuie să fie la îndemâna tutu- 
ror claselor sociale, nu numai a uneia singure!“ El 
voiește să construiască astfel o școală pentru tot 
poporul și tot zbuciumul vieţii sale de mare dascăl 
îl consacră acestui înalt ideal democratic. 


„Legiuirea specială“ întocmită de Poenaru, la cere- 
rea generalului Kisseleff, nu era decît un regulament 
care organiza învățămîntul în conformitate cu prin- 
cipiile enunțate de Regulamentul Organic. Primul 
proiect, în care se oglindesc integral concepţiile lui 
Poenaru, conţinea 243 de articole, împărţite în trei 
capitole şi două tabele anexe. În urma discuţiilor 
avute în consiliul eforilor, la care probabil au fost 
chemaţi și profesorii mai experimentați, şi în urma 
sugestiilor primite, regulamentul a ajuns la 258 arti- 
cole în forma sa finală şi la cele două tabele anexe. 
Pe marginea regulamentului alcătuit de Poenaru, 
Kisseleff a făcut o serie de observaţii care arată 

seriozitatea cu care acesta se preocupa de îmbunătă- 
țirea învăţămîntului în ţara noastră!. 

Primul capitol se ocupă cu fixarea celor patru 
mari ramuri ale învăţămîntului: școlile începătoare, 
numite de la început şcoli primare; școlile uma- 
nioare, învățămîntul complimentar pe care el îl numise 
filozofic; și cursurile speciale cărora el, după ceea 
ce văzuse în Franţa, le spusese facultăți. La aceste 
patru mari împărțiri ale învățămîntului, Poenaru 
adăugase cursuri libere de istorie naturală, agricul- 
tură, astronomie populară și limbi străine (greaca 
modernă, slava şi rusa). 

Temeiul învățămîntului și „cea mai necesară“ era 
şcoala începătoare, compusă din patru clase, cu 
durata de un an fiecare și cu o anumită programă 
analitică. Această şcoală avea totuşi două laturi 
distincte: primele două clase, în care se învăța scris- 
cititul și noţiuni de aritmetică, trebuiau să ducă la 
scrisul după dictare, la cititul liber pe cărți „desti- 
nate acestui scop“, la calculul din memorie şi la cele 
patru operaţii aritmetice; în celelalte două clase 
se predau noțiuni de gramatică, de geografie, de 
aritmetică practică cu fracții,’ și religie în clasa a 
treia, iar în clasa a patra principii de geometrie și 
mecanică practică, exerciţii de gramatică, desen liniar 
și muzică vocală, cu scopul ca ambele clase să dea 
posibilitatea elevilor care nu urmează mai departe 
studiile să se poată dedica cu succes unei meserii. 
Totuși, fiindcă avea o programă analitică cu noţiuni 
științifice mai ample, ultima clasă era obligatorie 
numai în Bucureşti și Craiova, putînd să lipsească 
din școlile începătoare din celelalte orașe capitale 
de judeţ, unde trebuia să ia ființă neapărat școli cu 
trei clase. Pentru primele două clase se indică metoda 
lancasteriană la predarea scris-cititului. Toate chel- 
tuielile necesare instalării acestor şcoli se acopereau 
din contribuţia locuitorilor oraşelor respective. 

Școlile umanioare alcătuiau al doilea grad de învă- 
țămînt; ele aveau patru clase, dar în primii ani ai 


1 Vezi C. Dinu, op. cit., în loc. cit., p. 245, 

acestei reforme nu funcționau decît două școli de 
acest fel, una în București şi alta în Craiova. În 
prima clasă se preda gramatica, caligrafia, desenul 
de figuri și noţiuni de limba franceză; în clasa a 
doua — teme de gramatică, elemente de geografie 
şi cronologie, desen de peisaje şi analiză gramaticală 
franceză; în a treia — prima parte din istoria uni- 
versală, aritmetica raţională inclusiv fracțiile, ana- 
liza logică a limbii franceze, desenul arhitectural, 
limba greacă şi latină. În ultima clasă se preda 
istoria, aritmetica, limba franceză, sintaxa limbilor 
clasice şi desenul topografic. Elevii mai înaintați în 
vîrstă şi învăţătură, după ce terminau cele patru 
clase începătoare, se puteau înscrie în prima clasă 
umanioară. 

Învăţământul complimentar cuprindea trei clase. 
În prima clasă se învățau: geometria pură, algebra, 
retorica şi se terminau cursurile de limbi clasice; 
în a doua — istoria literaturii, logica, fizica şi psi- 
hologia (care a fost scoasă în cele din urmă); iar în 
ultima se preda morala, arheologia, chimia și meta- 
fizica (care a avut aceeași soartă ca psihologia). Acest 
învățămînt a funcţionat numai în Bucureşti. 

Al patrulea grad de învățămînt îl alcătuiau cursu- 
rile speciale. Proiectul lui Poenaru schiţa un învă- 
ţămiînt superior, universitar, după modelul francez; 
el simţise nevoia să facă grupe de cursuri, cu durată 
de trei ani şi cu o programă analitică corespunză- 
toare, pe care le numise facultăți. Se pare că cu- 
vîntul speriase pe efori, gîndindu-se, poate, la ceea 
ce erau aceste facultăţi la Paris, ceea ce l-a determi- 
nat să-l scoată din proiect, înlocuindu-l prin ter- 
menul de „cursuri speciale“. Nu i s-a acceptat însă 
facultatea de medicină, în care se predau și cunoș- 
tințe de farmacie, care a fost înlocuită cu un curs 
de agricultură, iar cursul său de științe exacte a 
fost numit de matematici aplicate. Programa anali- 
tică şi durata de trei ani a acestor cursuri au rămas 
conform propunerii lui Poenaru; cursurile de drept 
care vor deveni mai tîrziu facultatea de drept cuprin- 
deau dreptul civil, comercial şi criminal cu procedura 

lor, istoria dreptului și economia politică; cursurile 
de matematici aplicate în care se văd începuturile 
facultății de ştiinţă și de arhitectură erau algebra 
superioară, trigonometria aplicată la arta de a ridica 
planuri, calculul diferenţial și integral, geodezia „atît 
cît va putea fi aplicată la marea triangulaţie pentru 
ridicarea planurilor topografice“, mecanica și arhi- 
tectura; şi în fine cursurile de agricultură cu bota- 
nica, mineralogia, cultura pămîntului, cunoștințe de 
medicină veterinară, economia forestieră și indus- 
trială și practica în fermă. 

Capitolul al doilea din proiectul de regulament 
pune într-o lumină puternică o latură care caracte- 
rizează personalitatea lui Poenaru. Deși el n-a făcut 
studii speciale de pedagogie, fiind înzestrat însă cu 
o neobișnuită putere de observaţie, cu un spirit de 
înțelegere prin analiză minuțioasă și cu o caldă 
apropiere de oameni, Poenaru a fost, în cei şai- 
sprezece ani cît a condus Eforia ca director, un 
mare pedagog care şi-a pus energia în slujba în- 
vățămîntului. Pedagogia sa se proiectează în paginile 
acestui capitol nu numai ca o știință a educaţiei, ci și 
ca o deplină cunoaștere a tuturor disciplinelor care 
completează pedagogia. Orarul școlar, disciplina în 
clasă, programa analitică a fiecărui obiect de învă- 
țămînt, metodologia didactică, psihologia școlarului, 
arta de a stimula învăţătura și de a menţine elanul, 
materialul didactic, ştiinţa de a întocmi bune ma- 
nuale de școală și încă multe probleme care ajută 
educaţiei sînt prezente în pedagogia lui Poenaru, pe 
care o ilustrează capitolul al doilea din proiectul de 
regulament întocmit în 1832. 

Şcoala începătoare avea două trăsături caracte- 
ristice. Prima se referea la clasa întîi și a doua, care 
activau întrunite într-o singură sală, sub conducerea 
unui singur învățător. Sala de clasă era împărțită în 
două jumătăţi, destinate celor două clase, avînd între 
ele catedra învățătorului și tabla. O jumătate era 
mobilată cu douăsprezece bănci lungi așezate una 
după alta; cealaltă jumătate avea douăzeci și patru 
de semicercuri, în care intrau jumătate din numă- 

rul elevilor din clasă. Cînd cei din bănci se ocupau 
cu scrisul literelor sau al numerelor îndicate pe ta- 
blă, cei dîn semicercuri se ocupau cu cititul. Şi, 
întrucît obiectele de învățămînt erau aceleași pentru 
primele două clase — variind numai prin calitate și 
cantitate —, se aşezau în bănci elevii din clasa 
întîi și în semicercuri cei de clasa a doua, și după 
o oră schimbau locurile. 

Clasele întîi și a doua erau conduse efectiv de 
monitori; aceștia erau aleși dintre elevii cei mai buni 
din clasă și însărcinați cu învăţătura celorlalți elevi. 
Erau în clasă douăzeci şi patru de monitori, cîte doi 
în bancă, așezați pe locurile extreme și împăr- 
ţindu-și în părți egale elevii din bancă. La citit 
fiecare monitor îşi lua elevii săi și ocupa un semi- 
cerc. Scrisul și cititul durau cîte o oră şi alternau 
în fiecare zi; după aceste două ore de școală elevii, 
fără monitori, plecau acasă. Monitorii rămîneau încă 
o oră ca să primească lecţia nouă de la învăţător, 
care scria pe tablă ceea ce urma ca monitorii să 
înveţe pe elevii lor a doua zi; scrisul învățătorului 
rămînea pe tablă pînă la următoarea lecţie cu mo- 
nitorii. 

Nivelul cunoștințelor de scris-citit al elevilor era 
indicat de banca în care se aflau elevii. Începătorii 
ocupau banca întîi și treceau succesiv dintr-una 
într-alta pînă la a douăsprezecea. Trecerea din clasa 
întîi în a doua se făcea atunci cînd elevul își în- 
sușea cunoştinţele aferente ultimei bănci. Primele 
exerciţii de scris se făceau în lada cu nisip, se trecea 
apoi la tăblița de ardezie şi apoi la scrisul pe hîrtie. 
În clasa a doua se scria numai pe hîrtie, atît după 
dictare, cît şi după modele de caligrafie. 

Această metodă lancasteriană era folosită în acea 
vreme în toate ţările Europei apusene. Cu toate că 
ea avea un caracter nepedagogic și neștiinţific, Poe- 
naru spune despre ea că este singura care poate da 
copiilor de oameni săraci prima învățătură aproape 
fără nici o cheltuială. Această metodă — spune el 
— are încă avantajul de a fi economică chiar pentru 
bugetul şcolilor, fiindcă cu un singur profesor și 

într-o singură sală pot primi simultan învăţătura 
patru sute de elevi. Numărul elevilor era fără în- 
doială, exagerat şi nepedagogic chiar pentru vremea 
aceea. 

A doua caracteristică este în legătură cu clasa a 
patra, care nu era obligatorie pentru elevii buni, care 
urmau școala umanioară. „Această clasă — spune 
regulamentul — este în mod esenţial destinată să 
slujească de introducere în studiul artelor şi mese- 
riilor; ea trebuie să fie deci urmată de toţi elevii 
care, din lipsa mijloacelor de a continua instruirea 
în clasele superioare, se mărginesc la cele începă- 
toare, ca să se indrepte apoi spre învățarea vreunui 
meșteșug. Nevoia instruirii claselor muncitoare nu 
mai este contestată de nimeni, acesta este un adevăr 
pe care astăzi îl recomandă toţi oamenii luminaţi. 
Un meșteșugar care ştie să citească, să scrie și să 
calculeze și care are cîteva cunoștințe de prinţipu- 
rile meșteșugurilor mecanice este în stare să pă- 
trundă toate lucrările meseriei pe care o face. A 
osîndi cinevași pe lucrător la soarta unui instru- 
ment orb, unui automat supus la înăbușirea ce i se 
face, este ca şi cum ar voi să se lipsească de toată 
nădejdea de a se mai face vreo desăvirșire în lucra- 
rea produselor industriale; ar fi, perpetuînd rutina, să 
închizi poarta oricăror îmbunătăţiri“, 

Pentru aceste motive obiectele de învățămînt ale 
clasei a patra au în vedere nevoile de mîine ale mese- 
riașului și urmăresc să-i dea cunoștințe de care să se 
slujească în exercitarea meseriei. Matematica, geo- 
metria, mecanica și desenul liniar sînt predate în 
aplicarea lor practică. În aceste fraze este exprimat 
interesul burgheziei în formare de a dezvolta în- 
văţămîntul, capabil să-i asigure muncitori mai bine 
pregătiți și care să dea un randament din ce în ce 
mai mare în industrie. 

Școlile umanioare au fost organizate pe principiul: 
un obiect și un profesor, ceea ce presupunea că pro- 
fesorul trebuie să aibă o pregătire specială în obiec- 
tul respectiv. Cele 13 articole din regulament 
(57—70), care se ocupă cu această ramură a învăță- 

miîntului, rețin numai nouă obiecte pentru conți- 
nutul didactic al școlilor umanioare; pe acestea le 
dezvoltă ca programă analitică şi ca metodă de pre- 
dare într-o ordine proprie, considerată după impor- 
tanţa lor: gramatica, caligrafia, desenul, limba fran- 
ceză, geografia, istoria, limba latină, limba greacă şi 
aritmetica. Pentru fiecare obiect se indică scopul 
urmărit şi regulile obișnuite de metodă didactică 
pentru realizarea lui. La unele obiecte se recomandă 
chiar cărți de lectură, traduceri și interpretări de 
texte, și chiar anumite materiale didactice. 

Gramatica este considerată obiect principal, care 
are de scop să înveţe pe elevi a expune cu claritate 
și ușurință ideile, fie în scris, fie cu voce tare. 
„Limbajul matern, prea simplu, pe care îl aduce 
tineretul în școală, se abate de la reguli şi este 
stricat, este dec: necesar să-l îndreptăm şi să-l cu- 
rățim“. Regulile fixate trebuiau „să nu fie nici prea 
numeroase, nici prea abstracte, ci totdeauna potrivite 
cu inteligenţa elevilor și proporționate cu dezvolta- 
rea ideilor lor. Trebuie mai ales ca ele să poată fi 
înţelese prin dese aplicaţii şi prin exemple din vor- 
birea familiară. Profesorul de gramatică — spune 
Poenaru gîndindu-se desigur la metoda scolastică — 
nu trebuie niciodată să piardă din vedere că regulele 
sînt mijloc şi nu sînt scop“. 

Scopul desenului pe care îl introduce în cele patru 
clase ale școlii umanioare trebuie să inspire gustul 
simetriei şi al formelor frumoase; „cu cât acest gust 
va fi mai răspîndit, cu atit locuinţele, fie în oraș, 
fie la ţară, vor cîştiga în frumuseţe şi în bună 
aranjare“. Modelele, mai ales cele în relief sînt abso- 
lut necesare pentru ca învăţarea desenului să dea 
roadele cele mai bune. Tot aşa şi caligrafia, care 
trebuie să ducă la obișnuinţa de a scrie corect și 
citeţ. 

Pentru învăţarea limbilor franceză, latină şi 
greacă, Poenaru pretinde cunoașterea gramaticii, ale- 
gerea cu grijă a temelor, insistența asupra stilului 
şi retroversiunea. „Profesorul va scoate în lumină 

elevilor meritul compozițiilor şi al diferitelor cali- 
tăți de stil şi de gîndire în autorii cei mai renumiţi“. 

Geografia şi istoria sînt două obiecte care atrag 
toată atenția lui Poenaru, care cere ca profesorii 
respectivi să pornească de la Țara Romînească pe 
care s-o considere ca centru și de aici să meargă 
succesiv la ţările din Europa şi din celelalte părţi 
ale lumii. Harta mută este absolut necesară pentru 
învățarea geografiei, la care trebuie să se adauge 
astronomia și meteorologia. Pentru învățarea isto- 
riei sînt necesare 18 luni, din care două pentru isto- 
ria sacră, trei pentru istoria grecilor, patru pentru 
a romanilor, trei pentru evul mediu și şase pentru 
timpurile moderne. „Ultima epocă va cuprinde şi 
istoria valahă, care va fi dezvoltată mai mult decât 
istoria celorlalte popoare“. Materialul didactice — 
povestiri, tablouri, portrete, monede — este absolut 
necesar pentru învățarea istoriei. 

În fine aritmetica, obiectul care-i sta la inimă lui 
Poenaru, se bucură de toată atenţia sa. „Aritmetica 
— spune el — independent de utilitatea sa generală, 
ca toate ştiinţele exacte, are avantajul de a exercita 
raționamentul și pătrunderea cu mintea şi de a 
forma idei clare și pozitive. Ea trebuie învățată ca 
obiect de inteligenţă şi nu într-un chip — ca să zic 
astfel — mecanic sau ca simplu obiect de memorie. 
Nu este destul ca elevul să înveţe regulile pe de rost, 
ci să poată găsi el însăşi regula. Profesorul trebuie 
să aibă rol de călăuză care luminează drumul elevu- 
lui; prin întrebări și sugestii el îl oprește ori de cîte 
ori este ameninţat să se rătăcească“, 

Pedagogia lui Petrache Poenaru reiese cu stră- 
lucire din modul cum reglementează conţinutul 
şcolilor începătoare și umanioare. Nici un pedagog 
pînă la el, și multă vreme după el, n-a dat școlii 
romiîneşti o mai dreaptă şi mai completă călăuză în 
munca de instruire a tineretului. 

Învăţământul complimentar, care era puntea de 
trecere la cursurile speciale şi care exista numai în 
București, cuprindea, după proiectul său, o serie de 
obiecte care trebuiau să dea tînărului ce se îndrepta 

spre specializare toate cunoștințele pe care să-și 
construiască personalitatea intelectualului format. 
Două grupe distincte de obiecte alcătuiau acest în- 
văţămînt: retorica, literatura greacă, literatura latină, 
psihologia și logica, istoria literaturii, morala, isto- 
ria filozofiei şi arheologia, alcătuiau grupa umani- 
taristă; geometria, algebra, fizica și chimia alcătuiau 
grupa ştiinţifică. Din proiect au fost scoase însă 
psihologia, istoria filozofiei şi metafizica, fiindcă 
acestea ar fi putut veni în conflict cu religia. 

Cursurile speciale, pe care Poenaru le intitulase 
„facultăţi“ şi care trebuiau să fie un început de 
învățămînt universitar, au cuprins în proiect trei 
facultăţi: de drept, de medicină şi de ştiinţe mate- 
matice. Proiectul a suferit însă modificări esenţiale, 
reducîndu-se la studiul legilor, studiul matematicii 
și studiul agriculturii. 

Renunţarea la facultatea de medicină, la care Poe- 
naru ţinea foarte mult deoarece în ea se preda și se 
însușea ştiinţa „cea mai folositoare neamului ome- 
nesc“l şi avea ca scop să formeze medici pentru ju- 
dețe şi lazarete, apare cu totul neînțeleasă, dacă 
ţinem seama că în consiliul Eforiei se aflau oameni 
luminaţi, iar ca guvernator al ţării generalul Kis- 
seleff, om cu vederi largi şi înclinat să realizeze 
lucruri temeinice pentru ţară. Poate numai lipsa de 
oameni pregătiţi să intre în corpul profesoral al fa- 
cultăţii a fost singura cauză legitimă care a împie- 
dicat să ia fiinţă facultatea de medicină. În schimb 
însă cursurile de agricultură, pe care Poenaru le 
pusese între „cursurile slobode“, au intrat între 
cursurile speciale. Ele răspundeau unei nevoi reale 
în Țara Romînească, căreia pacea de la Adrianopol 
(1829) îi deschisese porțile exportului de cereale şi 
legătura cu piața Europei. 

Nici cursurile de drept n-au rămas așa cum au 
fost concepute de Poenaru. Studiul legislaţiei, în 


1 Anexa: scrisoarea din 1827 decembrie 9; George 
Potra, Un medic bucureştean din prima jumătate a se- 
colului XIX: Dr. Constantin Estiotu (manuscris). 

care era cuprins dreptul civil, a fost lipsit de inter- 
pretarea textului pe care trebuia s-o facă profesorul 
în fața studenților săi. Au fost şterse din proiectul 
de regulament următoarele cuvinte: „el (profesorul) 
va pune sub ochii elevilor diferitele interpretări ale 
jurisconsulților asupra articolelor al căror sens pre- 
zintă unele obscurităţi, ca și deciziile Curţilor ju- 
ridice care au fixat jurisprudenţa în această pri- 
vință“. Se pare că interpretarea textelor de legi era 
un lucru incomod pentru vremea aceea. 

De asemenea, din textul proiectului cu privire la 
economia politică au fost îndepărtate cuvintele: 
„Această știință face să crească ideile și obișnuiește 
pe tinerii studenți să mediteze asupra cauzelor pro- 
sperităţii națiunilor“. 

Facultatea de ştiinţe matematice din proiect a de- 
venit „cursuri de matematici aplicate“. Scopul a ră- 
mas însă același: „să formeze pe inginerii civili“. 
Obiectele de învățămînt din aceste cursuri au rămas 
cele fixate de Poenaru. 

Cursurile „slobode“. Dintre cursurile libere pro- 
puse de Poenaru n-a fost primit cursul de astrono- 
mie populară și de economie rurală. A fost acceptat 
însă cursul de limbă greacă modernă, slovenească 
şi rusă. Aceste cursuri nu pretindeau examene de 
sfîrșit de an, deși profesorii respectivi erau plătiţi 
din bugetul statului și aveau drepturi și obligaţii ca 
orice profesor. 

Al treilea capitol din regulamentul întocmit de 
P. Poenaru se referă la administraţia școlilor. 

Această administraţie este încredințată unui con- 
siliu compus din 4 efori, numiţi de guvern. Trei 
dintre efori vor fi aleşi dintre boierii țării, iar al 
patrulea „care va face funcțiunea de inspector al 
școlilor din Bucureşti, trebuie să se distingă în mod 
deosebit prin luminile sale“. Toţi patru alcătuiesc 
Eforia Şcoalelor, care are următoarele atribuţii: 
administrează bunurile mobile și imobile ale şcoli- 
lor, veghează la propagarea învățăturii în ţară, nu- 
mește corpul didactic și supraveghează purtarea în- 
vățătorilor şi profesorilor, raportează guvernului 

despre activitatea sa şi așteaptă poruncile sale. 
Consiliul Eforiei se întrunea 'cel puţin o dată pe 
săptămînă, sub președinția unui efor numit în 
această funcţie de guvern și lua hotărîri înscrise în 
procese-verbale de ședință. În fiecare judeţ funcţiona 
un comitet de inspecţie al școlilor, compus din doi 
boieri și ispravnicul respectiv. Cei trei boieri din 
conducerea Eforiei nu primeau nici o retribuţie bă- 
nească. 

Consiliul Eforiei administra fondurile ce i se pu- 
neau la dispoziţie de stat. El întocmea un buget 
anual pe care-l supunea aprobării domnitorului și 
îşi justifica la sfîrșitul anului gestiunea sa printr-un 
raport amănunțit, în care înfățișa toată activitatea 
din cursul anului. 

Hotăririle eforilor erau executate de directorul 
Eforiei Şcoalelor, numit de guvern, care conducea 
cancelaria şcolilor și exercita în același timp funcția 
de provizor (inspector) al Colegiului Sf. Sava. Di- 
rectorul trebuia să fie informat despre tot ce se 
petrecea în şcolile din ţară prin rapoarte de activi- 
tate și era îndatorat să inspecteze el însuși aceste 
şcoli spre a constata dacă regulamentele școlare erau 
respectate. El aducea la cunoștința Eforiei toate 
constatările făcute în inspecții: „el va cerceta şi va 
supune aprobării Eforiei îmbunătățirile necesare 
şcolilor naţionale și va da profesorilor instrucțiunile 
pe care le va socoti necesare ca să ușureze execu- 
tarea actelor și regulamentelor date de Eforie pentru 
progresul studiilor“. „În calitate de provizor al Co- 
legiului Sfîntul Sava, directorul inspectează mai cu 
osebire studiile din acest colegiu“. De asemenea, va 
supraveghea „purtarea tuturor salariaţilor, purita- 
tea moravurilor printre elevi și disciplina tuturor 
celor care locuiesc în școală; va avea deosebită bă- 
gare de seamă asupra fiecărui elev, putînd să-i în- 
depărteze din internat pe toţi aceia ale căror vicii 
ar putea să devină molipsitoare“. 

În proiectul său de regulament, Poenaru înscri- 
sese că directorul Eforiei, în calitate de provizot al 
Colegiului Sf. Sava, este președintele consiliului pro- 

fesoral, care, pe baza unui regulament aprobat de 
Eforie, va conduce şedinţele consiliului, Eforii însă 
nu i-au admis această propunere. 

În fiecare judeţ funcţiona un revizor, care in- 
specta cel puțin o dată pe an toate şcolile din cu- 
prinsul judeţului. El înscria constatările sale într-un 
proces-verbal, semnat și de membrii comitetului de 
inspecţie, pe care-l trimetea Eforiei. Inspecţiile re- 
vizorilor aveau în vedere în primul rînd pe învăţă- 
tori, de a căror activitate depindea școala respectivă. 
Atribuţiile învăţătorilor erau următoarele: alcătuiau 
liste cu numele fiecărui copil ajuns la vîrsta de 
școală; ţineau evidenţa copiilor care urmau cursu- 
rile; aveau lista copiilor săraci; țineau evidenţa acti- 
vităţii didactice pe obiecte în fiecare clasă, cu indi- 
carea orei pentru fiecare lecţie; ţineau un catalog 
în care însemnau disciplina şi progresul școlar al 
fiecărui elev; un registru cu toate înregistrările de 
adrese primite de la Eforie; și, în fine, o evidență 
a tuturor reclamațiilor și plîngerilor în legătură cu 
școala. În inspecţiile făcute de revizori, aceștia vor 
raporta despre: elevi, părinţi, clădirea școlii, supra- 
veghetori, dar mai ales despre învăţători (pricepe- 
rea didactică, purtarea în școală și societate, frec- 
venţa şi progresul la cursuri, lucrările de cancelarie 
şi în fine „zelul de a-și spori cunoștințele literare, 
prin lecturi, traduceri și compoziţii“). În ceea ce 
priveşte pe părinţi, revizorii vor căuta să afle: ce 
consideraţie dau ei şcolii și învăţămîntului, grija pe 
care o au pentru educaţia copiilor lor, piedicile ce 
le stau în cale spre a-și face datoria, mijloacele de a 
înlătura aceste piedici și felul cum se poartă pă- 
rinții față de învăţători. 

Scolile din Craiova au fost puse sub controlul 
unu. inspector ales dintre profesorii locali. Acesta 
avea sarcina „să menţină ordinea și disciplina printre 
elevi şi printre toţi cei cari locuiesc în școală; el 
veghea ca regulile relative la studii să fie respectate 
întocmai“, 

Dispoziţiile înscrise în acest capitol arată cu pri- 
sosință nu numai cunoștințele perfecte ale unui bun 

organizator de învățămînt, dar și adînca pricepere 
de pedagog pe care o avea Poenaru. În fixarea atri- 
buţiilor pentru învăţători apare mai ales intuiţia sa 
de pedagog, care voia să facă din aceștia instru- 
mente pentru luminarea satului, cunoscători ai ne- 
voulor ţăranilor. 

Ultimul capitol, al patrulea, din regulament, se 
ocupă cu corpul didactic (numire, titluri, drepturi, 
obligaţii, răsplătiri etc.) şi cu elevii tuturor școlilor 
din ţară (examene, diplome, burse, vacanțe etc.). Şi 
în această parte a regulamentului apare clar ori- 
zontul larg, prin care Petrache Poenaru privea 
şcoala. 

El prevăzuse în proiectul său ca profesorii, înce- 
pînd de la școlile umanioare în sus, să fie numiţi 
prin concurs. Era un mijloc mai sigur de a alege 
elementele cele mai bine pregătite şi de a da şcolii 
slujitori de nădejde. Pentru asigurarea imparţiali- 
tăţii el fixa comisii examinatoare pentru candidaţii 
de profesori şi votul secret în darea rezultatului. 
Acest mod de numire n-a plăcut însă eforilor şi 
toate dispoziţiile privitoare la concurs au fost în- 
depărtate din textul regulamentului. Chiar acelea 
privitoare la profesorii cursurilor speciale, unde se 
cerea o pregătire științifică deosebită, n-au fost 
admise, deși s-a văzut mai tîrziu că concursul era 
absolut necesar și s-a introdus. 

Toţi profesorii şi învățătorii de la şcolile începă- 
toare din orașe, iar mai tirziu şi învățătorii de la 
şcolile sătești, erau numiţi de Consiliul eforilor pe 
baza dovezilor de pregătire profesorală prezentate 
o dată cu cererea de numire. Cei numiţi în posturile 
vacante, avînd calificarea necesară, erau inamovibili. 
În cazul cînd solicitantul nu avea pregătirea necesară 
şi şcoala avea nevoie urgentă ca cineva să predea 
obiectul respectiv, în postul vacant era numit un 
supleant, care, în timp de un an, putea să fie con- 
firmat profesor. 

„Candidaţii pentru locul de învăţător în școlile 
orăşeneşti din judeţe erau obligaţi să cunoască 
obiectele care se predau în școlile începătoare. 

Acestora li se cerea mai ales să știe metoda învăţă- 
mîntului mutual, pe care ar fi putut-o învăţa la 
şcoala de la Sfîntul Sava. Cum la început cea mai 
mare parte dintre candidaţi au nevoie să urmeze 
un timp cursurile de pregătire în şcoala de la Sfîntul 
Sava spre a se perfecționa în studiile lor şi a se 
pune la curent cu metoda de învăţămînt, care tre- 
buie stabilită în mod uniform în toate școlile din 
țară, se oferă acelora care dau nădejdi la un examen 
prealabil, un ajutor de o sută de piaștri pe lună, timp 
de zece luni consecutive“. În modul acesta candi- 
daţii pentru școlile începătoare aveau posibilitatea 
să se pregătească chiar sub controlul Eforiei $coa- 
lelor. 

Lipsa de profesori calificaţi pentru școlile uma- 
nioare, pentru învățămîntul complimentar, ba chiar 
pentru cursurile speciale, a înlesnit profesorilor să 
ocupe cîte două catedre şi să primească astfel sala- 
riul corespunzător; şi, în cazuri anumite, s-a îngăduit 
să ocupe chiar trei catedre, cu condiţia însă ca 
pentru cea de a treia catedră să primească numai 
jumătate din salariul cuvenit. Această dispoziţie, 
deși avea un caracter temporar în regulamentul din 
1833, s-a păstrat pînă înainte de primul război mon- 
dial cînd erau profesori titulari definitivi la două 
catedre. 

Poenaru introduse o inovaţie necesară școlilor 
umanioare din vremea sa: repetitorii. Aceştia se 
alegeau dintre elevii cei mai buni ai claselor supe 
rioare și aveau misiunea să facă cu elevii repetarea 
lecţiilor de zi, dînd explicaţii și lămuriri pentru însu- 
șirea cunoștințelor respective. Pentru munca dor 
repetitorii erau plătiţi de elevii care acceptau aceste 
lecţii de repetare. Uneori repetitorii erau folosiţi la 
suplinirea profesorilor absenţi, pentru care muncă 
primeau gratificaţii de la Casa $Școalelor. 

Obligaţiile profesorilor erau prevăzute în amă- 
nunt în regulamentul şcolilor. Aceste obligaţii cu- 
prindeau, pe lîngă disciplină și orar, chiar norme 
pedagogice și metodologice pentru ţinerea lecţiilor. 
„Înainte de a începe lecţia de zi — spune Poenaru — 

profesorul va face schema (rezumatul) lecţiei prece- 
dente (o vor face elevii prin ajutorul întrebărilor 
ce li se vor pune de profesor); el va exercita con- 
tinuu judecata şi inteligența lor, dîndu-le să trateze 
chestiuni relative la obiectul învăţat şi el va dicta 
un rezumat succint al lecţiilor sale. Elevii vor scrie 
acest rezumat într-un caiet pe o jumătate de pagină, 
cu scopul ca pe cealaltă jumătate să adauge notele 
pe care le vor lua în timpul explicaţiei orale a pro- 
fesorului“. Această practică impusă de Poenaru avea 
rostul să înlocuiască lipsa de manuale, care era una 
dintre cele mai mari piedici ale învățămîntului în 
această epocă de început. 

Regulamentul mai prevedea: „În timpul lecţiei, 
profesorul va pune elevilor întrebări curente, cu 
scopul de a se convinge că ei au prins bine explica- 
țiile sale; el se va strădui ca elevii să aducă în 
fiecare zi analiza lecţiei precedente; el va corija 
analizele şi va face notarea sa în jos şi le va restitui 
elevilor. În primele zile ale fiecărei luni profesorii 
vor consacra o şedinţă ca să examineze pe elevi 
asupra materiilor pe care le-au predat în cursul 
lunii precedente; acest examen va avea loc, pe cât 
va fi posibil, în prezenţa inspectorului sau a direc- 
torului. După acest examen profesorii vor înainta 
cancelariei şcolii lista elevilor lor, însoţită de obser- 
vaţiile pe care le-au făcut în cursul lunii despre 
progresul sau delăsarea fiecărui elev, sub raportul 
muncii şi al purtării“. 

Aceste prevederi cuprind, după cum se vede, o 
serie de principii şi metode pedagogice juste, avînd 
un rol pozitiv în însușirea cunoștințelor de către 
elevi. 

Profesorii, ca toţi slujbașii statului, au drept la 
pensii viagere, în proporție cu timpul servit în învă- 
ţămiînt. După opt ani, pensia reprezenta o treime 
din salariu; după șaisprezece ani — două treimi, iar 
după douăzeci şi patru de ani ea reprezenta salariul 
întreg avut în ultima lună. Li se acorda profesorilor 
titluri de boierie, în raport cu serviciul avut în învă- 
ţămînt. 

Admiierea elevilor în școli se făcea pe baza certi- 
ficatelor de învăţătură eliberate de profesori, înso- 
pie de actul de botez şi de dovada vaccinării. 
nscrierea în școli nu se putea face decît în primele 
cincisprezece zile de la începerea cursurilor; sînt 
exceptați elevii din clasa întîi a școlii începătoare 
care se puteau înscrie ori cînd, fiindcă după înscriere 
ei erau instalați numai în banca întîi din clasă. 
Orice înscriere trebuia însoțită de plata unei taxe 
de frecvență, care pentru școlile umanioare și învă- 
tămîntul complimentar erau de cincisprezece piaştri 
pe trimestru, iar pentru cursurile speciale de treizeci 
de piaştri. Elevii care şi-au făcut studiile în afara 
şcolilor naționale nu sînt admişi la examenul gra- 
tuit decît pentru şcolile începătoare; pentru şcolile 
umanioare trebuiau să plătească jumătate din totalul 
taxelor pe care le-ar fi plătit dacă ar fi urmat în 
şcolile statului şi încă un ducat pentru examen; 
pentru a fi primiți în învățămîntul complimentar ei 
erau obligați să plătească o treime din taxele ce 
trebuiau plătite în toate clasele umanioare și încă 
doi ducați pentru examen; pentru cursurile speciale 
trebuiau să plătească o treime din toate taxele ce 
le-ar fi plătit dacă ar fi urmat în școlile naționale 
şi încă trei ducați de examen. Acestea arată că 
învățămîntul era costisitor, ceea ce făcea ca foarte 
mulți tineri, fii ai oamenilor muncii, să nu se poată 
bucura de roadele binefăcătoare ale învățăturii. 

Trecerea dintr-o clasă într-alta nu se putea face 
decît pe baza unui examen. Examenele erau publice, 
sub controlul directorului și al inspectorului, iar nota 
definitivă se obținea avîndu-se în vedere observaţiile 
făcute de profesor în cursul anului. Rezultatul exa- 
menului se dădea în cifre de la 1 la 4; elevii care 
obțineau nota 4 trebuiau să repete anul. Directorul 
putea să aprobe repetarea examenului chiar şi a 
treia oară. Examenele de sfîrşit de an aveau un 
caracter solemn şi se făceau în asistenţa autorități- 
lor. Se acordau premii elevilor care se distingeau 
la învăţătură şi burse pentru cei care treceau anu- 
mite examene în acest scop. La sfîrşitul anului șco- 


106 


www.dacoromanica.ro 


lar, după ultimul examen, fiecare profesor elibera 
elevilor săi certificate în care se constatau morali- 
tatea, studiile terminate și gradul cunoștințelor. La 
sfîrșitul școlii umanioare, ca și la sfîrşitul învăţă- 
miîntului complimentar sau al cursurilor speciale, 
elevii treceau un examen pentru obținerea diplomei 
şi plăteau o taxă specială. 

Elevii tuturor școlilor aveau două vacanțe pe an: 
una primăvara de cincisprezece zile și alta toamna, 
după sfîrşitul examenelor, care ținea o lună sau o 
lună şi jumătate. 

Regulamentul școlilor întocmit de P. Poenaru se 
sfîrşea printr-o serie de dispoziții generale cu privire 
la biblioteci, laboratoare, burse în străinătate și la 
premii pentru traduceri și lucrări. Eforia Școalelor 
fixa în bugetul său pe fiecare an sumele necesare 
pentru acoperirea acestor cheltuieli. Se menţionează 
că pînă în anul 1840 toate cheltuielile școlilor se vor 
acoperi din suma alocată de Regulamentul Organic. 

Noua organizare a școlilor, fă- 
c) Școala romînească  Cută de Poenaru, începu să se 
aplice din primele luni ale anu- 
lui 1833. Şcoala romînească pe care voia s-o înalțe, 
şi s-o consolideze noul director al Eforiei, întîmpina 
încă multe piedici în calea sa. Cei mai mulţi dintre 
boierii mari ai ţării, înclinați către școala de limba 
franceză nu aveau încredere în școala naţională 
şi continuau să-și trimită odraslele la diferitele 
școli și pensioane înființate de „profesori“ greci 
și francezi, veniți în ţară cu diferite pretexte, 
care știau să măgulească vanitatea boierească. Pos- 
păiala unor școli de limba franceză, cu oameni nu 
totdeauna trecuți prin școli de pregătire corespun- 
zătoare, convingea mult mai ușor o mare parte din 
boierimea bucureșteană, care nu voia să acorde nici 
o încredere şi nici un sprijin școlilor romînești. 

Boieri ca Brăiloiu și alții își trimiteau fetele să 
înveţe la școala greco-franceză a lui Anton Stama- 
topulo, venit din Sibiu și stabilit în București în 
1833—1834. Mai erau şcoli grecești ca cea a lui 

Jupaniotis și a fraţilor Hristidi! (Mihai și Simion), 
la biserica Stavropoleos; școala franceză a lui Louis 
Geanelloni?, a doamnelor de Combles și Bonnet şi 
a doamnei Vaillant. Firește, majoritatea boierilor, 
dornici ca odraslele lor să învețe limba franceză 
care avea mare trecere atunci, se îngrămădeau să-și 
dea copiii la asemenea școli. Acest curent străin 
întreţinut de cîțiva aventurieri și susținut de o serie 
de boieri care nu vedeau și nu înțelegeau nevoia 
unei școli naţionale, începu să devină o piedică 
serioasă în calea operei căreia i se dedicase Poenaru. 
Se impunea, de aceea, o luare de atitudine precisă 
din partea Eforiei, de apărare a școlii romînești. 

Prilejul îl dădu J. A. Vaillant. Acesta era un fran- 
cez cu oarecare pregătire didactică, entuziast și 
romantic, pe care-l adusese în țară, la 1829, marele 
ban Iordache Filipescu, ca să poarte de grijă învăţă- 
turii odraslelor sale. El fusese profesorul unei pleiade 
strălucite de tineri, printre care Ion Ghica, Grigore 
Alexandrescu şi Nicolae Bălcescu. Mulțumită sim- 
patiei şi încrederii unui mare număr de boieri fran- 
țuziți, J. A. Vaillant, în aprilie 1832, obţinu îngă- 
duinţa din partea Eforiei să deschidă un pensionat 
de băieţi chiar în clădirea Colegiului Sf. Sava. El 
transformă această îngăduinţă într-un contract bila- 
teral, care avea cîteva stipulaţii interesante: numă- 
rul elevilor primiţi în pension era de cel mult trei- 
zeci; „nu vor fi primiţi de la altă vîrstă decît de la 
opt pînă la doisprezece ani“. Eforia dădea „lemnele 
de pat pentru culcarea școlarilor, mesele pentru sala 
de mîncare și cele pentru sala de învăţătură, îm- 
preună cu băncile lor“, „precum și lemnele de foc 
ce vor trebui pentru încălzitul odăilor și pentru 
cuhnie“3, 


1 N. Iorga, op. cit, p. 242; Idem, Școala și opera 
tipografică a fraţilor Cristidi, în „Revista de istorie“, VI, 
(1920), nr. 1—2. pp. 11—14. 

2 George Potra, Pensionul lui Geanelloni, în „Ga- 
zeta municipală“, XII, nr. 574, 1943, 

3 Arh. St. Buc, Eforia  Școalelor Naţionale, dosar 
3278/1832. 

Obligaţia lui Vaillant era să dea „toată îngrijirea 
la orice privește buna orînduială a acestui așezământ, 
instrucţia, bunele obiceiuri în care stă buna educaţie 
vor fi scoposul unei privigheri de aproape din partea 
şefului, care pentru a da mai multă încredințare, va 
vedea cu plăcere că i se face inspecţie și de către alte 
persoane mai înalte“. Elevii vor primi de la pension: 
„lăcașul, focul, hrana, spălătura, lumina, hîrtia, con- 
deele și cerneala“. Conducătorul pensionului va avea 
ca ajutor doi învăţători „care vor face slujba de 
repetitori şi vor găti pă școlari pentru învățăturile 
clasului ce trebuie să urmeze“ și „doi îngrijitori 
oameni de credinţă, care supt a sa povaţă vor pri- 
veghea pă copii la toate mișcările lor, îi vor aduce 
prin clasuri, îi vor povăţui la învăţătură, vor lua 
seama de dînșii la jocuri și vor dormi cu dînșii într- 
aceiași sală“!, 

„Cu toate că scoposul speţial al învăţăturii într- 
acest pension este limba franceză și latinească, șco- 
larii însă ai pensionului ţiind mai cu seamă de școala 
centrală şi complimentară, vor urma toate cursurile 
acestor şcoale. De aceia învăţăturile vor cuprinde 
afară de limbile arătate mai sus, limba rumînească, 
grecească, nemţească, slavonească, rusească, istoria, 
geografia, desenul și matematica, Toate acestea sînt 
deosebite clasuri și la fieșcare dintr-însele se află 
cîte un profesor'?, 

Contractul prevedea în amănunt gradaţia pedepse- 
lor ce se vor aplica elevilor şi acestea „se vor face 
într-un chip a aţiţa iubirea de cinste și să vor chibzui 
a fi cît de rari, ca să fie mai simţite, știind că de 
vor fi dese și fără cale nu vor putea fi de nici un 
folos“. Eforia prevăzuse în contract şi obligaţiile pă- 
rinților: cincizeci și cinci de galbeni împărătești de 
copil, o legătură cu calabalic, (care trebuia să aibă 
între altele: trei rînduri de haine, șase perechi de 
cizme sau pantofi, saltea şi două plapume), pentru 


1 Arh. St. Buc, Eforia Şcoalelor Naţionale, dosar 
3278/1832. 
2 Ibidem. 

a cărui întreținere se mai plătea încă cincisprezece 
galbeni. Taxa era destul de mare, cam opt galbeni 
pe lună de copil şi oferea lui Vaillant putinţa unui 
câștig însemnat. 

Se pare că P. Poenaru, în calitate de „provizor“ al 
şcolii de la Sf. Sava, a fost consultat la încheierea 
contractului; s-ar putea ca el să fi introdus în con- 
tract obligaţia ca şcolarii pensionului să urmeze 
cursurile școlilor de stat în limba romînă. În orice caz 
însă buna înţelegere dintre provizor şi directorul 
pensionului n-a ţinut mult. J. A. Vaillant n-a res- 
pectat obligaţiile din contract și a înţeles să facă 
din pensionul ce conducea o şcoală de tipul celor 
cunoscute în București, în care limba de predare era 
franceza, iar obiectele de învăţătură erau cele ce se 
predau mai ușor în aceste pensioane. 

Neînţelegerea dintre Poenaru și Vaillant a făcut 
ca acesta din urmă să se plingă Eforiei „că, după 
cum se află acum organizate cursurile publice, îi 
este peste putință a priveghia și a îngriji de școlarii 
pensionari întocmai după cum se cuvine“ și cere 
„a-și [re]trage școlarii pensionari din clasurile pu- 
blice și a se însărcina dumnealui să le dea învăţă- 
turile ce le trebuiește, pînă cînd Eforia va ridica 
piedicile ce se împotrivesc de a se păzi buna orîn- 
duială și a să face vreun bine în şcoala publică“. 
Rezoluţia Eforiei pe acest raport cere ca Poenaru 
să refere, ceea ce acesta și face la 27 aprilie 1833, 
arătînd! situaţia creată de Vaillant în şcoala de la 
Sf. Sava. Poenaru spune că Vaillant nu arată piedi- 
cile „ce să simt mai cu seamă pentru şcolarii pen- 
sionari, pentru că pentru ceilalți școlari vedem că 
organizația cea nouă a școalelor a pricinuit mult 
folos“. El arată că școlarii pensionului nu sînt bine 
controlaţi de subînvăţători şi vin în clase cu întîr- 
ziere, dezordonaţi și fără rechizitele necesare, ceea 
ce produce tulburarea lecţiilor. Mai mult decât atît, 
spune Poenaru: „domnul Vaillant nu lasă pe pen- 


1 Arh. St. Buc., Eforia Școalelor Naţionale, dosar 
3278 1832. 

sionari în clasurile în care îi aşezam eu, după a lor 
putere de învăţătură, sau de-i lăsa într-acele clasuri 
nu găsea cu cale să-i îndatoreze a urma regulat 
toate învăţăturile acelui clas; domnul Vaillant, mai 
nainte de examenul trecut, și-a [re]tras școlarii pen- 
sionari duprin toate clasurile publice, ca să nu-i 
lase să iasă la examen“, iar părinţii școlarilor din 
pension sînt nemulțumiți de rezultatele obţinute de 
copii. 

Directorul Eforiei, cu înțelegerea justă a pedago- 
gului priceput și conștient, arată absurditatea cererii 
lui Vaillant şi efectele negative pe care le-ar avea 
aprobarea acesteia. În adevăr, arată Poenaru, „ce 
credit poate să mai dea lumea sistemii de învățătură 
ce s-a așezat acum în şcoala publică, în vreme ce tot 
în aceiași zidire se află altă școală, cu altă sistemă 
de învăţătură, mai ales că interesul domnului Vail- 
lant va fi atunci să discrediteze pe cît va putea mai 
mult şcoala publică, ca să dobîndească mai mulți 
pensionari? Așa dar, interesul pensionului nu se va 
putea niciodată uni cu acela al școlii publice și șeful 
pensionului, deși cu numele se socotește supus 
Eforiei, va fi însă totdeauna în opoziţie cu dînsa. 
După planul de învățături ce văz că a făcut d. 
Vaillant pentru pension nu se arată nici un fel de 
întocmire sistematică potrivită cu vîrsta copiilor și 
cu trebuința ce are tinerimea în pămîntul nostru de 
unele învățături, mai mult de cît de altele. Ceasurile 
de învăţătură și de recreaţie în pension nu se potri- 
vesc cu ale școalei publice și cînd este predare jos 
în clasurile publice, pensionarii -fac sus un sgomot 
care turbură liniştea profesorului și a școlarilor. 
Asemenea urmează și cînd pensionarii se află ju- 
cîndu-se în grădină pă lîngă ferestrele salelor de 
predare“. Drept concluzie, Poenaru spune: „Dintr- 
acestea urmează că sub același acoperiș nu se pot 
afla de odată un pension și o școală publică, fără 
a fi supuse amîndouă la aceleași regule, Deosebit de 
aceasta d. Vaillant cînd a deschis pensionul în Sf. Sava 
a cunoscut însăși trebuința ce este a să afla pen- 
sionul supt aceleași regule ce erau așezate în școala 

publică despre urmarea învățăturilor, căci prin con- 
tractul ce a dat atunci Eforiei s-a legat a păzi regu- 
lile așezate în şcoală pentru învățături și a îndatora 
pă pensionari să urmeze regulat învăţăturile în 
clasurile publice. De aceia mi se pare că d. Vaillant 
fără cuviinţă cere acum a se depărta de regulile 
așezate şi a călca contractul ce are cu cinstita 
Eforie“. 

Nu cunoaștem rezoluția Eforiei. Se pare că boierii 
care susțineau pe Vaillant în acest conflict cu Poe- 
naru l-ar fi încurajat în intenţia lui de a ieși din 
obligaţiile contractului și de a face o şcoală fran- 
țuzească așa cum ştia el. În acest scop el publică 
în „Curierul romînesc“ al lui Eliade un anunț în 
care dădea de veste părinţilor că elevii din pension 
nu vor mai urma cursurile în şcoala publică. Acest 
fapt indignează pe efori, care scriu o „înştiinţare“ 
şi cer redactorului s-o publice imediat. 

Tonul înștiințării mărturisește atitudinea Eforiei 
față de Vaillant. Ea spune: „În «Curierul romînese» 
nr. 12 s-a văzut că d. Vaillant, șeful pensionului, dă 
în cunoștința obştească că a hotărît să tragă pe șco- 
larii pensionari din clasurile publice și să le dea 
învățături numai în lăuntru, în pension, după un 
plan închipuit de dumnealui și alăturat într-acel 
număr al «Curierului». Aceasta nefiind prin ştirea 
Etorii şi fiind cu totul împotriva aşezămînturilor 
întocmite pentru acest pension, se dă acum de către 
Eforie în cunoștiinţa publicului că rămîne şi de acum 
înainte tot supt aceleaşi regule supt care s-a atlat 
pînă acum şi şcolarii își vor urma învăţăturile în 
şcoala naţională“. 

În aceiași termeni hotărîţi a fost redactată și scri- 
soarea trimisă de Petrache Poenaru lui Vaillant, în 
care se spune: „am onoarea a vă aduce la cunoștință 
că Eforia şcolilor aşteaptă ca dv. să vă hotăriţi fără 
amiînare dacă voiţi sau nu să vă conformaţi reguli- 
lor stabilite pentru pension, după avizul pe care 
l-aţi primit prin rezoluţia Eforiei la ultimul dv. ra- 
port: a şti că s-a îngăduit elevilor din pension ca să 

urmeze studiile în clasele publice și a se supune pe 
de-a-ntregul regulilor şcolii“. 

Îndrăzneala lui Vaillant se pare că nu s-a oprit 
aici, fiindcă la 20 mai 1833 Eforia îi face cunoscut 
că în conformitate cu clauzele angajării sale desface 
contractul pe data de 15. noiembrie 1833. „Totuși 
pînă la această dată — spune scrisoarea — elevii 
pensionului vor continua să urmeze studiile lor în 
cursurile publice și să se conformeze regulilor 
şcolii“. Mîndria școlii naţionale era astfel salvată 
faţă de tendinţele cosmopolite ale protipendadei bu- 
cureştene. 

Conflictul dintre Poenaru şi Vaillant, de fapt 
dintre școala națională și franțuzismul pensioanelor 
bucureştene, se pare că a deschis ochii şi minţile 
multor părinţi care-și tirimiseseră copii la pension. 
Aşa se explică de ce la jumătatea lui iunie nu mai 
rămăseseră în pension decît cinci elevi. În această 
situație J. A. Vaillant a înţeles că nu există altă 
soluție decit să plece de la conducerea pensionului. 
La 26 iunie el comunică lui Poenaru că în iulie pără- 
sește pensionul. Cei cinci elevi care mai rămăseseră 
sînt daţi în supravegherea profesorului Gheorghe 
(Iordache) Pop şi sub îngrijirea epistatului şcolii. 
Poenaru, prin raportul său din 11 iulie 1833, cere 
Eforiei să acorde cîte o sută de lei pe lună pentru 
întreținerea fiecărui școlar mai sus amintit. 

Încheierea conflictului restabili ordinea în şcoala 
de la Sf. Sava. J. A. Vaillant trecu la conducerea 
pensionului de fete creat de soţia sa, unde aștepta 
vremuri mai bune. Gheorghe Pop care preluase di- 
recția pensionului se zbătu greu şi nu putu să 
înfrîngă boicotul boierimii. În 1837 din patruzeci de 
solvenţi rămăseseră doar patru, alături de cei doi- 
sprezece bursieri și se ivi ideea de a înlocui aceste 
stipendii prin două burse în străinătate“!. 

Ambiţia lui Vaillant era numai adormită; în 1839 
pensionul îi fusese restituit. Se petrecuseră între 
timp schimbări în ţară și în Eforie. În 1834, Gene- 


1 N. Iorga, op. cit, p. 245. 

ralul Kisseleff, care apreciase și ajutase necontenit 
Eforia şi pe Poenaru, părăsise ţara; Barbu Ştirbei 
fu silit în ianuarie 1835 să lase locul lui Scarlat Mi- 
hălescul. Doamna Vaillant obținuse o subvenție de 
stat de șase mii de galben?, iar soţul său, după ce 
încercase zadarnic în 1835 să predea „retorica fran- 
țuzească“ primi pensionul. Boierii franțuziţi, dispre- 
ţuind școala romînească, reușiră să împună iarăși pe 
omul lor, care declară „că el face lecţii în limba 
franceză şi nu trimite elevii la Sf. Sava“3. La aceste 
declarații îndrăzneţe, Poenaru răspunse tot atît de 
dîrz: „pensionul din Sfîntul Sava rămîne şi de acum 
înainte supt aceleași reguli supt care s-a aflat pînă 
acum și școlarii pensionari îşi vor urma învăţăturile 
în şcoala naţională“. 

Dintre membrii Eforiei, P. Poe- 
naru se înțelegea mai uşor şi 
mai bine cu Barbu Știrbei, 
care-i cunoştea munca şi priceperea şi-l aprecia în 
mod deosebit. La 7 septembrie 1833, cu prilejul exa- 
menelor de sfîrşit de am, acesta, în calitatea sa de mi- 
nistru al Instrucțiunii Publice, în cuvîntarea ce a 
rostit cu acea ocazie, a spus: „Acum la cercetarea ce 
s-a făcut în parte la sfîrșitul cursurilor, Eforia Şcoa- 
ielor a avut prilejul de a se bucura de întrecerea 
tinerimei la învăţătură şi a mulțumi profesorilor de 
rîvna cu care s-au străduit a-și împărtăși învăţă- 
turile, iar mai ales dumnealui director Poenaru că- 
ruia îi suntem datori cea mai mare parte a înaintării 
învățăturilor publice“4. 

De asemenea, generalul Kisseleff mulţumeşte Efo- 
riei Şcoalelor pentru acest rezultat și socotindu-l 
pe Petrache Poenaru ca factor important al învăţă- 
mîntului la noi în ţară, voind în acelaşi timp să-l 
şi ajute material, îl recompensează cu un avantaj 
concret, neobișnuit în zilele noastre, dar care. poate, 


d) Seoala sub Maxandru 
Ghica (1834—1842) 


1 N. Iorga, op. cit., p. 208. 

2 Ibidem, p. 243. 

3 Ibidem, p. 246. 

1 Mihai Popescu, op. cit, p. 109. 

la acea dată nu era un lucru curios. Kisseleff spune: 
„Luînd în băgare de seamă rîvna şi silinţa luminată 
de care d. Petrache Poenaru, provizorul școalelor, a 
dat dovadă prin norocita ispravă ce s-a dobîndit cu 
prilejul examenului celui din urmă şi dorind a-i da 
o mărturie de a mea mulţumire, i se va da sub 
numire de gratificaţie, bileturi de exportaţia vitelor, 
pe sumă de două sute de galbeni împărătești“l, 

În acest an obțin premii pentru învățătură: Ion 
Ghica pentru geometrie și istorie, Scarlat Turnavitu 
pentru geografie și istorie, Nicolae Bălcescu pentru 
gramatica franceză, apoi loan Zalomit, C. Aricescu 
și George (Iorgu) Costaforu?. Iar în anul următor, 
în 1834, Barbu Știrbei ține să spună că feciorii săi 
Gheorghe (Iorgu) și Grigore sînt elevi în clasa întîi 
şi a doua de începători din şcoala centrală. 

Funcţia de director al Eforiei, creată prin regula- 
mentul şcolilor a revenit de drept lui Poenaru 
imediat ce această „legiuire specială“ a fost aplicată. 
Sarcinile legate de această funcție, mai ales calitatea 
de şef al cancelariei, le avusese el și ca provizor 
fiindcă altă funcție mai înare, ierarhic, nu exista 
pînă la aceea de efor. Cu toate acestea el n-a semnat 
ca director decât mai tîrziu. Se pare că numirea în 
această funcţie trebuia să i-o dea generalul Kisseleff, 
şi el a întirziat pînă în iulie 1834. Abia la 23 din 
această lună, Mircovici, secretarul generalului Kis- 
seleff, semnează un atestat cu următorul cuprins: 
„Din poronca domnului deplin împuternicit prezi- 
dent al Divanurilor Prinţipaturilor, gheneral de 
infanterie, gheneral adjutant Kisseleff, s-a dat 
aceasta d.[omnului] Petre Poenaru cu îndatoririle 
puse asupră-i, în cursul vremelniceştei cîrmuiri ru- 
sești, în slujba de director al Școalelor Naţionale“2. 

O dată cu înscăunarea ca domn a lui Alexandru 
Ghica, P. Poenaru găsește în noul şef al statului nu 


1 Mihai Popescu, pp. 110—111. 

2 N. Iorga, op. cit, p. 205. 

3 Acad. R.P.R., Arhiva Petrache Poenaru, mapa I, acte 
personale, nr. XXIX. 

numai un sprijinitor al şcolii, dar și un prieten per- 
sonal, care cunoștea strădania neobosită pe care 
Poenaru o depunea în serviciul şcolilor și al Eforiei 
şi îi plăceau ideile sale de organizator al învăţă- 
mîntului. Pentru aceste motive, aplicînd dispoziţiile 
regulamentului şcolilor în privinţa răsplătirii corpu- 
lui didactic, Alexandru Ghica, chiar în primul an 
al domniei sale, acordă lui Petrache Poenaru rangul 
de mare comis, Este frumoasă motivarea hrisovului 
domnesc: „,„Dumneata, Petrache  Poenarule, după 
osîrdia ce într-o îndelungată vreme ai arătat prin 
îndatorirea cea pusă asupră-ţi de director al școale- 
lor naţionale, cunoscîndu-să învederata sporire a 
învățăturilor tinerimii prin a dumitale stăruire şi 
bună purtare, te cinstim domnia mea cu rangul de 
vel comis, încredinţați fiind că aceasta va adăogi 
mai cu osebire a dumitale rîvnă şi osîrdie“l. 

În cursul anului 1834 Petrache Poenaru se duce 
să inspecteze şcoala din Craiova. El se bucură că 
putea fi văzut în noua sa funcţie de unchii săi pe 
care îi cinstea în mod deosebit şi cărora le păstra 
o adîncă şi puternică recunoştinţă. La Craiova, în 
afară de dascălul pentru începători, Stanciu Căpă- 
țineanu, găsește o serie de profesori noi, printre 
care: Chiriţă Pîrvovici la geografie, Vizamont la 
franceză, Mundaniotul la limba greacă și pictorul 
Const. Lecca la desen?. 

În acel timp, una dintre marile piedici care stă- 
teau în calea învățămîntului romînesc era lipsa de 
manuale didactice, de gramatici, dicţionare și tratate 
științifice pentru diferite discipline. Poenaru a stă- 
ruit prin toate mijloacele să promoveze o activitate 
susținută în această direcţie, ceea ce se vede și din 
raportul său din 29 decembrie 1834, adresat Eforiei 
Școalelor. În raportul amintit el arată greutăţile pe 
care le întîmpină elevii la învăţarea geometriei, din 
cauză că nu au la îndemînă un manual tipărit, ci 
numai manuscrise pline de greșeli. Pentru acest mo- 


1 Acad. R.P.R., Arhiva Petrache Poenaru, mapa I, acte 
personale, nr. XXXVI. 
2? Vezi N. Iorga, op. cit., p. 206. 

tiv aduce la cunoștința Eforiei că a pregătit pentru 
tipar un manuscris de geometrie în două volume, 
care s-ar putea tipări în institutul lui Ohmmaistăr 
din Sibiu și solicită Eforia să suporte cheltuielile 
imprimării. 

Propunerea lui Poenaru este aprobată în principiu 
şi socotită utilă. Se numește o comisie compusă din 
dr. N. Picolo, serdarul Marcovici și Dimitrie Pavli- 
dis să cerceteze manuscrisul și să refere. Comisia, 
prin raportul din 8 ianuarie 1835, referă favorabil 
şi Eforia dispune ca lucrarea „comisului Poenaru“ 
să fie tipărită la Sibiu. Dar la scurtă vreme, în urma 
corespondenţei purtată, cheltuielile de imprimare 
și corectare costînd prea mult, însuşi Poenaru revine 
prin adresa sa din 30 aprilie 1835 către Eforie şi 
cere ca manuscrisul geometriei să fie tipărit în tipo- 
grafia lui Eliade, care a lăsat sub preţul ofertei de 
la Sibiu. 

O altă problemă importantă care intra în preocu- 
pările organizatorice ale lui Poenaru erau semina- 
riile teologice, care scoteau preoţi slab pregătiți. Lip- 
sind în acel timp cadre agricole, sanitare și educative 
în mediul rural, preotul trebuia, în concepţia lui 
Poenaru, să știe să vaccineze, să se priceapă la vin- 
decarea vitelor, să combată prejudecățile, să studieze 
arpentajul (metodă simplă de întocmire a planurilor 
topografice) ca să împiedice certurile între ţărani, să 
țină şcoala în sat. 

Această poziție reprezenta o concepție mistică, 
greşită, a lui Petrache Poenaru, care vedea în preoţi 
un factor de progres, fără să țină seama că biserica, 
ai căror slujitori erau, a răspîndit prin ei supunerea 
şi teama față de clasele stăpînitoare și misticismul, 
armă puternică de dominare în mîinile claselor 
exploatatoare. 

Pe linia acestor preocupări, în 1835 a luat ființă 
Seminarul Central, deosebit de alte seminarii care 
se creează pe lîngă Mitropolie și episcopii. În ritmul 
său evolutiv acest seminar a trecut printr-o serie de 
transformări, dar sistemul său organizatoric a rămas 
așa cum l-a conceput Poenaru. Seminarul s-a des- 

chis pe lîngă biserica Antim și avea la început 
patruzeci de elevi, fii de preoți. El a fost susţinut 
de episcopul Ilarion de la Argeș, iar primul director 
al seminarului a fost un ardelean călugărit sub 
numele de Nifon Bălăşescul. 

Regulamentul şcolilor prevedea și deschiderea 
unui curs special pentru studiul agriculturii, cu o 
durată de trei ani, şi cu o fermă model pentru 
cercetări și experiențe. Acest curs, care era de mare 
folos pentru Țara Romînească, trebuia neapărat în- 
ființat. Petrache Poenaru, avînd de partea sa pe 
banul Mihalache Ghica fratele domnitorului, înființă 
acest curs în 1835. Se constituise mai întîi „Soţie- 
tatea d-Agricultucă a Rumiînii“, iar pe lîngă ea o 
fermă la Pantelimon și apoi o școală. Această școală 
cuprindea cursuri de agricultură şi silvicultură, la 
care predau Scarlat Rosetti, I. Cimpineanu, colonelul 
Iacobson și chiar Poenaru. Mai tirziu se adăugară 
acestora doi doctori nemți, Mayer şi Zucker. La 
30 martie 1835 „Soţietatea d-Agricultură a Rumînii“ 
declară că a primit ca membru activ pe Petrache 
Poenaru; în același an el a înscris membru în socie- 
tate şi pe unchiul său, marele clucer Iordache Ote- 
telişanu, care urma să plătească o cotizaţie anuală 
de șase galbeni și, la propunerea lui, un ajutor de 
500 de lei așa cum obicinuiesc cei „mai stăruitori 
membri“. 

Tot în acest an se înființează şi se organizează cele 
două cursuri speciale prevăzute în regulamentul 
şcolilor: studiul legilor și studiul matematicii apli- 
cate. Pentru ultimul studiu Poenaru voia să formeze 
mai mult ingineri și topometri, foarte necesari în 
țară în acea vreme cînd fiecare dintre boieri voia 
să-și delimiteze moșiile şi să aibă planul lor exact. 
În acest scop el ceruse Eforiei, încă din 1832, să co- 
mande în străinătate un număr de instrumente de 
geodezie şi topografie în valoare de 6 200 de franci 
francezi. Între aceste instrumente erau: theodolit 
Gambay, cronometru Breguet, graphometru, lunetă 


1 Vezi N. Iorga, op. cit., p. 18. 

Bochon, barometru, termometru, alidade ă lunettes 
achromatique, planșete à rouleaux și alte lucruri mai 
mici!. Cele două cursuri speciale au început anul 
intii cu un singur om, la care s-au adăugat apoi anul 
al doilea și al treilea care încheia întregul curs. 

În 12 ianuarie 1836, în calitate de director, după 
ce fusese în Oltenia unde cercetase şcolile, rapor- 
tează Eforiei că în Craiova se află medelnicerul Scar- 
lat Măinescu „carele avînd cele mai ruginite idei, 
defaimă metodul de acum al învățăturilor zicînd că 
este împotriva legii şi a bunelor obiceiuri“, — „pen- 
tru că ar trebui să nu dea în mîinile copiilor alte 
cărţi decît numai Ceaslovul, Psaltirea, Octoichul şi 
alte asemenea cărți bisericești“. 

Aceasta dovedeşte că în ţară obscurantismul era 
încurajat de boierime, ca mijloc de menţinere a ma- 
selor ţărăneşti în neștiinţă și supunere, Mentalitatea 
aceasta retrogradă stîrnește indignarea lui Poenaru 
care, prin adresa Eforiei către Logoteţia bisericească, 
cere sancţionarea acestui boier care „strigă că pro- 
fesorii sînt nelegiuiţi“. 

În adresa Eforiei se spun următoarele: „aceste 
bîrfeli nu este îndestul că numitul medelnicer le 
strigă prin graiu înderetnicind și pă alţii mulţi 
asupra şcoalelor, ci le scrie şi în cărţile ce să dau 
în mîna copiilor pentru învăţăturile ce să predau 
în şcoale, făcînd cu aceasta şi pă copii să urască 
acele cărți şi pă învățătorii lor. Dintr-acestea cărţi 
s-au înfățișat Eforiei, trei, şi s-au văzut birfelile ce 
a scris întrînsele numitul Măinescu“?. 

La încheierea anului. școlar 1835—1836, ca în toţi 
anii din 1832 de cînd Poenaru intrase în Eforia Școa- 
lelor, a avut loc serbarea tradiţională și solemni- 
tatea împărțirii premiilor la elevii cei mai merituoşi. 
În cuvîntarea? sa Petrache Poenaru arată folosul 
şcolii, care face pe oameni mai buni, „şi că o bună 
oblăduire nu poate fi întemeiată pe neștiință“. În 

1 Arh. St. Buc, Eforia Şcoalelor Naţionale, dosar 
3279/1832. 


2 Arh. St. Buc., Ministerul Instrucțiunii, dosar 1159/1836. 
3 „Curierul romînesc“, VII, nr. 43, (1836), pp. 169—172. 

continuare, el arăta că urmărește să extindă învăţă- 
mîntul şi în rîndurile copiilor de la sate și din 
mahalalele orașelor, pentru a ridica poporul prin 
cultură. 


Directorul Eforiei ştia însă că şcoala naţională 
găsește în rîndurile boierilor dușmănie dîrză sau 
nepăsare totală. Unii boieri, și dimtre cei mai mari, 
afirmau că școala strîimbă mintea oamenilor și nu-i 
mai lasă să fie nici buni plugari nici meşteri price- 
puţi în diferite meşteşuguri, din această pricină ei 
se ridică cu toată puterea împotriva şcolii. Tuturor 
acestora le răspunde Poenaru, arătînd foloasele știin- 
tei de carte: „Învățătura este trebuincioasă la toate 
clasele de oameni, la toate ramurile de industrie și 
la orice fel de îndeletniciri; ea nu depărtează pe 
oameni de la meșteșuguri sau de la meserii şi nu 
este adevărat a zice că oricine învaţă carte nu va mai 
voi să fie plugar sau orice altă meserie, căci învă- 
țătura, dimpotrivă, nobilind toate profesiile le face 
pe toate deopotrivă cinstite, şi așa plugarul nu va 
pierde gustul îndeletnicirii sale cînd va şti să citească 
cărți de agricultură, cînd va putea să socotească tot 
felul de producte ale pămîntului și va afla prin 
învățătură mijloace de a lor îmbunătăţire. De vom 
cerceta starea agriculturii pe toată surfața (supra- 
faţa) globului vom vedea că pămîntul într-acele 
țări este mai bine lucrat unde școalele populare 
sînt mai numeroase“, 

Alţi boieri spuneau că școala strică legea şi dă- 
rîmă credința religioasă şi pentru aceasta o priveau 
cu ciudă şi dușmănie și nu doreau ca ţăranii să 
meargă la şcoală. Poenaru îi combate și pe aceştia, 
le spulberă argumentarea lipsită de temei şi încăr- 
cată de superstiții şi arată public marele folos al 
şcolii în progresul societăţii. 

Alţi dușmani ai școlii naţionale o priveau cu 
nepăsare şi-şi trimiteau copiii să urmeze şcolile înce- 
pătoare sau pregătitoare la dascăli străini sau în 
străinătate. Acestora le răspunde Poenaru, subli- 
niind valoarea școlii în limba naţională: „Dacă... 

persoanele care se deosibesc prin a lor poziţie 
socială ar lua cunoștință de învăţăturile ce se ur- 
mează în şcoalele publice, toţi şi-ar deschide atunci 
inima de dorire şi nădejde de o mai bună viitorime; 
aceia s-ar încredința că nu ar fi trebuință neapărată 
să-şi trimită copiii la școalele dup-în străinătate, în 
vîrstă prea fragedă, şi să se întoarcă de ocolo orice 
alt afară de rumiîni, ci s-ar ţine să treacă mai întîi 
în şcoalele naţionale învăţăturile pregătitoare ce se 
află aşezate aci“. 

Timp îndelungat, învățămîntul fetelor n-a intrat 
în preocupările Eforiei. Chestiunea aceasta, dacă s-a 
pus cîndva, dintr-o serie întreagă de motive a fost 
lăsată pe seama diferitelor „profesoare“ care au 
deschis pensioane și făceau bune afaceri. Aceste 
pensioane nu erau şcoli, unde se predau cunoștințe 
didactice, după un program de învățămînt, ci toată 
învățătura lor se reducea la o pospăială de educație 
de tip francez sau german, cu maniere de salon şi 
de familie, cu conversaţie franceză, germană sau 
grecească, cu puţine cunoştinţe muzicale, cu dans și 
cu lucru, mai ales broderii și danteluri. Femeia nu 
participa la munca de stat și ca atare nu existau 
școli ca s-o formeze pentru această muncă, Pen- 
sioanele o pregăteau ca să fie „femeie de societate“, 
mici jucării care împodobeau casele bogate și viaţa 
boierească. Așa era pensionul doamnei Vaillant din 
București, care avea faima sa în timpul domniei lui 
Alexandru Ghica. Şi tot aşa vor fi şi celelalte pen- 
sioane de fete care se vor înfiinţa în jurul anului 
1850, în marile orașe din ţară. 

Pînă în 1837, în Craiova, n-a existat un pension 
de fete. La 21 martie 1835, un bătrîn negustor grec, 
anume Costandinos Lazaris!, boierit cu rangul de 
paharnic și căsătorit cu o boieroaică olteană, Zoiţa 
Pîrşcoveanca, la îndemnul lui Iordache Otetelişanu, 
unchiul lui Petrache Poenaru, dăruiește nişte case 
„cu tot locul şi cuprinsul lor“, pentru a se face în 


1 Ioan C. Filitti, Corespondenţa lui Petrache Poe- 
naru, în loc. cit., pp. 364—365. 

ele un pension de fete. Actul de danie a fost înre- 
gistrat la judecătoria judeţului Dolj, iar Iordache 
Otetelișanu şi-a luat asupră-și realizarea acestuli 
pension, insistent ajutat de nepotul său. 

În 1837 pensionul funcţiona, dar Iordache Oteteli- 
șanu nu era mulțumit de directoarea de atunci și 
rugase pe Poenaru să-i caute alta, ceea ce acesta 
și face, trimițindu-o pe doamna Gros. 

Invăţămîntul reorganizat sub Regulamentul Orga- 
nic se consolidase acum în București și Craiova și 
se întemeiaseră școli începătoare, mai întîi cu trei, 
apoi cu patru clase, în toate orașele capitale de județ. 
Școala de pregătire a învăţătorilor pentru aceste 
școli continuă încă pe lîngă Colegiul Sf. Sava şi 
promovase pînă atunci tot corpul didactic necesar 
acestor școli de judeţe. Poenaru însă își dădea seama 
că-i rămînea în faţă marea sarcină de a crea școli 
la sate. Acea școală a poporului pe care o visa el și 
pentru care solicitase permanent bunăvoința dom- 
nească era încă în faza de dibuire. Două piedici îi 
stăteau în cale: localurile în care să se instaleze 
aceste şcoli care nu se puteau găsi în satele romi- 

nești și dascălii acestor școli, care nu se puteau 
afla cu uşurinţă. 

Problema școlilor săteşti a fost frămîntată tot 
anul 1836 şi în cel următor, dar mai ales în 1838, 
începu să se vorbească despre aceste școli ca despre 
un lucru posibil, care prinde să se realizeze cu toată 
împotrivirea vremii și a oamenilor. Începuturile erau 
însă foarte sfioase şi Poenaru nu putea aminti nimic 
la sfîrşitul anului şcolar 1836—1837. 

Cuvîntarea sa din acest an, ţinută la serbarea 
școlară în care s-au distribuit premiile, a fost tot 
atît de frumoasă şi de înţeleaptă ca și celelalte de 
mai înainte. În ea, Poenaru schițează misiunea școlii 
şi a învăţătorului:.,,Învăţătorii ș-ar îndeplini datoria 
numai pe jumătate, dacă a lor îngrijire s-ar mulțumi 
numai în cultura duhului și în dezvoltarea înţele- 
gerii; nu este destul a pregăti oameni destoinici, ci 
mai înainte de toate trebueşte să se formeze oameni 
cinstiţi și să se întărească printr-aceasta bazele socie- 

tăţii. De aceea în școalele naţionale se insuflă copii- 
lor iubirea de virtute, li se înalță duhul puindu-li-se 
înaintea ochilor tot ceea ce au cugetat și au lucrat 
oamenii cei virtuoși din toate veacurile. Prin exem- 
plul faptei acestora și cărților ce au scris se ațîță în 
inima şcolarilor sentimenturi morale, li se arată da- 
toriile ce au a împlini în societate. Prin respectul 
ce se îndatorează ei a păzi către învăţători se obici- 
nuiesc a cinsti pe mai marii lor, prin supunerea ce 
li se cere la regulele colegiale se deprind a se 
supune pravilelor ţării“, 

Poenaru cere în această cuvîntare ca familia șco- 
larului să nu stea departe de școală, opera familiei 
să se împletească cu cea a școlii, fiindcă omul 
necesar societăţii nu poate să iasă de cît din această 
împletire. „Educaţia este ca picătura de apă, care 
căzînd face semn și în piatră, dar acest semn numai 
atunci se poate face cînd picătura va cădea fără 
precurmare. Nu este destul a se afla cinevași numai 
cîteva ceasuri cu copilul, ca să se insufle în inima 
lui sentimente de omenie și virtute. Nu este destul 
a-l avea înaintea ochilor cît ţine lecţia în clasă, ca 
să se facă din el un om și un cetățean. Trebuie să 
fie supt privighere în toate ceasurile zilei și ale 
nopţii, să i se vază jucăriile, să i se dirijeze citirea 
de petrecere, să i se asculte observaţiile, să i se 
îndrepteze judecata minții, să i se risipească preju- 
decăţile şi să i se arate puţin-puţin lumea și viaţa 
în privirea cea mai cuviincioasă“, 

La sfîrșitul cuvîntării sale, Poenaru se adresează 
ca totdeauna tineretului studios, chemat să-și pri- 
mească răsplata ostenelilor. Este un apel cald, pornit 
dintr-un suflet de pedagog, care pătrunde în inimi: 
„»„„„ trebuie să gîndiţi totdeauna că cu cît fericirea 
în viața cea nouă a vremurilor noastre va fi reze- 
mată pe învățătură, cu cît mai multă rîvnă și stră- 
danie se va cere de la voi, cu atît mai puţin trebuie 
să căutați a apropia momentul de a intra într-acea 
viață. Bucuraţi-vă încă de plăcerile vîrstei, nu cău- 
taţi a fi bătrîni mai nainte de vîrstă; dați vreme 

fragedei minţi a crește și a se coace. Îngrijiţi acum 
numai de slava ce puteţi dobîndi în învățături; nu- 
mai această slavă să doriţi! Cununile ce sînteţi chie- 
maţi a le lua astăzi, să vă fie mai mult îndemnătoare 
a stărui totdeauna într-acea sîrguință care v-a făcut 
a le dobîndi...“ 

Începînd din toamna anului 1837 Petrache Poenaru 
ia măsuri pentru înființarea unui număr cît mai 
mare de școli sătești. În această privinţă el obținuse 
sprijinul marelui vornic Mihalache Ghica, fratele 
domnitorului, pentru înființarea unui număr cît mai 
mare de școli la sate. Potrivit dispoziţiilor înscrise 
în Regulamentul Organic cîntăreţii bisericilor din 
sate erau obligaţi să înveţe pe copii scris-cititul şi 
cîntări, muncă pentru care părinţii copiilor tre- 
buiau să plătească două chile de porumb și cîte doi 
lei de fiecare enoriaș. Mihalache Ghica porunci, în 
ianuarie 1838, cîrmuitorilor de judeţe să intervină 
pe lîngă proprietari ca să dea pentru școala satului 
încăperile necesare, iar unde nu se pot afla aseme- 
nea încăperi să se găsească mijloace pentru con- 
struirea școlilor. Poruncile date de marele vornic nu 
puteau fi trecute cu vederea fără să atragă mustra- 
rea domnească şi cîrmuitorii judeţelor alergară în 
sus și în jos și izbutiră să întocmească școli măcar 
în satele cele mai mari!. 

Paralel cu ostenelile de a se crea localuri de școli, 
prim stăruința lui Poenaru, Eforia caută să rezolve 
a doua mare problemă a şcolii sătești: învățătorul. 
Cîntăreţii bisericilor nu erau peste tot locul pregătiţi 
pentru a învăţa carte un număr mai mare de copii 
dintr-un sat. Deși ei ştiau să citească în cărţile bise- 
riceşti, se pricepeau foarte puţin să înveţe copiii a 
silabisi slovele. Trebuia deci ca ei să înveţe la rîndul 
lor meșteșugul de a învăţa pe copii. Pentru aceasta 
Eforia înființase în mai toate capitalele judeţelor 
școli normale unde profesorii deja existenţi la școlile 
din aceste oraşe să înveţe pe candidaţii-învăţători 


1 Marcel Romanescu, op. cit., p. 17. 

meșteșugul de a fi dascăl. Această învăţare nu se 
putea improviza în cîteva luni, ci trebuia urmată cu 
stăruință și pricepere cîțiva ani de-a rîndul. 

Pentru ca funcţionarea şcolilor sătești să nu sus- 
tragă pe copii de la ajutorul pe care îl dădeau părin- 
ţilor la muncile agricole, se hotărîse ca aceste școli 
să fie deschise numai iarna, timp de cinci luni, de la 
1 noiembrie pînă la sfîrșitul lunii martie. În restul 
anului, candidaţii-învăţători care funcționau la aceste 
şcoli trebuiau să urmeze timp de patru luni cursu- 
rile școlilor normale din capitalele judeţelor. Această 
pregătire ţinea trei-patru ani și numai după termi- 
narea şcolii normale candidaţii dobîndeau numirea 
definitivă de învățători. Numărul cântăreților biseri- 
cești era însă prea mic ca să poată acoperi nevoile 
satelor; pentru aceasta profesorii școlilor normale 
căutară și alţi candidaţi printre feciorii de preoţi și 
între tinerii ţărani care buchiseau slovele. 

Cînd candidaţii-învățători ajungeau să citească, să 
scrie frumos şi deslușit, să cunoască cele patru 
operaţiuni aritmetice, să se priceapă la îngrijirea și 
căutarea bolilor de care suferă vitele, să cunoască 
unele lucruri folositoare ţăranilor, profesorii școlii 
normale le eliberau un certificat și Eforia îi numea 
învățători!. O dată numit, învățătorul era dator să 
slujească în școala satului măcar cinci ani, primind 
salariul despre care am vorbit și fiind scutit de dările 
obișnuite. 

Controlul şcolilor sătești, dar mai ales al felului 
în care învățătorii își împlinesc datoria, era încre- 
dinţat subrevizorilor, cîte unul de plasă, care erau 
obligaţi să inspecteze de mai multe ori pe an fie- 
care şcoală. Constatările subrevizorilor erau înscrise 
într-un raport trimis școlilor normale care raportau 
la rîndul lor Eforiei. Simbria subrevizorilor o plă- 
teau învățătorii, care erau obligaţi să dea zece la 
sută din ce încasau ei de la părinţii elevilor. Con- 
trolul acestor încasări se făcea după catagrafia pă- 


1 Prof. C. Dinu, op. cit., în loc. cit., p. 246. 

rinţilor, pe care învățătorii erau datori s-o facă de 
două ori pe an. 

Profesorii școlilor normale, mai ales cei din Oltenia, 
îşi dădură osteneala să strîngă cît mai mulţi candi- 
daţi de învăţători. „Judeţele oltene și Buzăul dădură 
432 candidați, ceea ce explică nădejdea lui Poenaru 
să aibă în iarna viitoare patru sute de școli săteşti“!. 
Școlile înființate au fost însă mult mai puţine, fiindcă 
dacă se puteau trimite în sate un număr mai mare 
de candidaţi-învăţători, lipsa localurilor, a mobilieru- 
lui și a materialului didactic n-a îngăduit să funcțio- 
neze decît un număr foarte mic de școli. În 1838 
şcoala sătească din care se realizase ceva rămînea 
încă o problemă de viitor. 

O altă problemă importantă a statului sub Alexan- 
dru Dim. Ghica erau preoţii. Mitropolia şi Eforia 
Scoalelor voiau ca bisericile sătești să fie încredințate 
unor preoţi mai luminaţi decît cei de pînă atunci. 
Pentru pregătirea acestora, în anii 1836—1838 se în- 
fiinţară seminarii la Buzău, Argeș şi Rîmnic. Ches- 
tiunea profesorilor era mai ușoară pentru seminarii, 
fiindcă pe lîngă fiecare episcopie se găseau cîţiva 
călugări știutori de carte, cărora li se puteau încre- 
dința cursurile. Programa seminarului de la Antim, 
alcătuită de Nifon Bălășescu, din care nu lipseau 
obiecte de știință practică pentru sate, a servit de 
model tuturor acestor școli de preoți. 

În 1838 se petrecu însă la seminarul de la Antim 
o acţiune de insubordonare colectivă, la care partici- 
pară aproape toţi cei patruzeci de şcolari. Motivul 
acestei „răzvrătiri“ l-a prilejuit atitudinea ieromo- 
nahului leroteiu, care avea în școală o funcţie admi- 
nistrativă și care nu cunoștea nici regulile pedagogice 
obișnuite în asemenea şcoli cu internate, dar nici 
bunacuviinţă elementară. Pe lîngă hrana proastă 
ce dădea elevilor şi o totală neîngrijire pentru cură- 
ţenia și sănătatea lor, cuvintele urîte, cu înjurături 
şi porecle, ba chiar bătaia „tirănească şi barbară“ 
erau mijloacele cu care preotul căuta să-și impună 


1 Marcel Romanescu, op. cit, p. 17, 

autoritatea şi disciplina în școală, Această atitudine 
a determinat plîngerea în bloc a școlarilor și măsurile 
de îndreptare luate de Mitropolie. Acţiunea semina- 
riștilor de la Antim a fost pentru multă vreme învă- 
țătură celorlalte seminarii. 

Tot în acest an, 1838, din îndemnul marelui ban 
Mihail Ghica și cu concursul lui Petrache Poenaru 
s-a înființat școala de carte a „cinurilor ostășești 
de jos“ (gradelor inferioare). Iar la două luni şi 
jumătate numai de la această dată, domnitorul 
Alexandru Dimitrie Ghica, făcînd o inspecţie acestei 
școli, găsește că elevii au progresat, întrecînd orice 
așteptare. Pentru acest motiv, printr-un ofis domnesc, 
el mulțumește și aduce laude fratelui său, marelui 
ban Mihail Ghica și lui Poenaru: „așa dar, pătruns 
și de folosul unei asemenea lăudate întocmiri, cu 
plăcere mărturisim a noastră desăvîrșită mulţumire 
prea iubitului nostru frate, marelui ban Mihail Ghica 
şi comisului Petrache Poenaru, cari au organizat 
dintru început și au îngrijit această școală cu rîvnă 
și cu osebite sentimenturi patrioticești“, 

În vara anului 1838, la serbarea de încheiere a 
cursurilor școlare, Petrache Poenaru ţinu obișnuita 
cuvîntare. Erau de față membrii consiliului de efori 
din care lipsea Bălăceanu, care fusese înlocuit cu 
marele vornic Mihalache Ghica, fratele domnito- 
rului, şi ca întotdeauna, însuși domnitorul Alexandru 
Ghica. Cuvîntarea lui Poenaru, în afară de lauda și 
sfaturile pe care le adresează școlarilor premiaţi, 
conține un raport despre şcolile sătești şi un plan 
de realizare pentru dezvoltarea cursurilor speciale. 
„Pă la judeţe unde ocîrmuirile s-au pătruns de 
importanţa aceștii lucrări și n-au avut a se lupta cu 
împiedicări, din partea proprietarilor de moșii, . . . s-au 
pus îndată în lucrare şi au dobîndit cele mai bune 
rezultaturi“. Se citează cinci județe în care s-au 
prezentat 424 de candidaţi-învăţători, între care 
numai Gorjul avea 172. „Acești candidaţi, viind la 
școalele naţionale duprin judeţe, au a urma acolo 
cîteva luni învăţăturile începătoare spre a se mai 
desăvîrşi la citire şi la scriere şi a se deprinde cu 

metodul lancasteric. După ce se vor deprinde astfel 
învăţăturii la școalele de la judeţe, acum în lunile 
de vară, se vor orîndui pe la satele lor a ţinea școală 
în lunile de iarnă și, așa, în iarna viitoare să 
nădăjduește că, în mai sus numitele cinci judeţe 
(Buzău, Mehedinţi, Romanați, Dolj, Gorj), se vor 
afla deschise peste patru sute școli“, 

Această afirmaţie a lui Poenaru a fost prea opti- 
mistă. El a crezut prea mult că ispravnicii judeţelor 
vor îndemna pe proprietari să dea localuri pentru 
școli și, fără îndoială, a crezut și în puterea admi- 
nistrativă a marelui vornic Mihail Ghica care se 
angajase în această problemă. În sate lipseau însă 
casele corespunzătoare nevoilor unei școli. Din aceas- 
tă pricină numărul de școli înființate în iarna anu- 
lui 1838 a fost foarte mic. Se lucra la un plan 
model de școală sătească, dar acest plan încă n-a fost 
gata în toamnă!, astfel că în timpul iernii nu s-a 
putut construi nici o școală. Se tipăriseră tablele 
lancasteriene și se trimiseseră la școlile normale, dar 
candidaţii-învăţători nu avuseseră vreme să se obiș- 
nuiască cu ele. Poenaru, care cunoștea toate aceste 
greutăți, plănuise să se deschidă la reședințele plă- 
șilor niște școli preparande |[preparatoare] pentru 
aceşti candidaţi, unde subrevizorii să-i înveţe folo- 
sirea tablelor lancasteriene și celelalte cunoștințe 
necesare. Pe aceste fapte se sprijinise nădejdea di- 
rectorului Eforiei cînd afirmase că în timpul iernii 
vor funcţiona patru sute de școli. 

În privința cursurilor speciale el anunţa: „iată că 
pentru anul viitor este să se dea cursului de legi o 
deosebită întindere, cu adăugarea a trei catedre 
nouă și așa — se adresează el tinerilor studioși — 
acum această ramură de învăţătură, una din cele mai 
neapărat trebuincioase pentru odihna obștească, vă 
deschide o carieră întinsă, în care vă veţi putea 
face folositori statului prin cunoștiinţele ce le veţi 
dobîndi“. Şi ca o completare a culturii pe care Poe- 
naru ar fi vrut s-o dobîndească acești tineri el le 


1 Marcel Romanescu, op. cit, p. 18. 

spune: „Acum vă este deschisă și biblioteca Colegiu- 
lui, unde, într-un număr de zece mii de volumuri 
puteţi găsi îndestule cărți în limbile cele mai în- 
vățate, ca să întrebuințaţi cu folos ceasurile ce vă 
rămîn slobode pentru asigurarea științei voastre“, 
Poenaru și-a dat seama că fără un auxiliar atît de 
preţios cum este biblioteca, orice învățămînt nu poate 
da roadele dorite. De aceea, el s-a zbătut cu o per- 
severență nebănuită să sporească fondul bibliotecii 
de la Sf. Sava şi să creeze biblioteci pe lîngă toate 
şcolile orășenești!. 

La sfîrşitul anului 1838 învățămîntul organizat de 
Poenaru cuprindea această eșalonare în scară: șco- 
lile sătești numite şi școli comunale, al căror număr 
era în creştere; școlile preparande conduse de sub- 
revizori, avînd ca scop să continue pregătirea candi- 
daţilor învăţători; școlile normale din capitalele ju- 
dețelor conduse de profesori avînd misiunea să 
pregătească timp de patru luni pe candidaţii-învăţă- 
tori, care pînă la 1 noiembrie, cînd începeau şcolile 
sătești, treceau la şcolile preparande; școlile centrale, 
numite la început umanioare, din Bucureşti și Cra- 
iova; şi școlile complimentare numai în București. 
Aceste cinci tipuri de școli ar fi corespunzătoare 
pentru epoca respectivă, școlilor de 7 ani (elemen- 
tare) şi şcolilor medii de azi. Cursurile speciale, cu 
cele trei direcţii de pregătire hotărite de regulamen- 
tul școlilor din 1832, ar corespunde astăzi învăţă- 
miîntului superior. 


ł Tipăritură volantă alcătuită din 26 pagini, scoasă pro- 
babil în tipografia Colegiului Sf. Sava. Tot în această tipă- 
ritură se află lista elevilor premianţi de la toate școlile 
din Bucureşti — școlile începătoare, umaniocare, complimen- 
tare — precum și elevii promovați care vor forma efecti- 
vul claselor pe anul școlar 1838—1839. Apoi, se face cunoscut 
că pentru premierea elevilor au trimis cărți la colegiu: 
Eliade Rădulescu 400 exemplare din cartea intitulată 
Creştinarea; părintele Dionise Romanov, profesor la școala 
normală din Buzău, 50 de exemplare din manualul pentru 
deprinderea școlarilor la citire; Brocher, 150 exemplare din 
Noul Testament tipărit la Smirna, în limba romiînească, cu 
cheltuiala societăţii biblice din Londra. 

Nu se admitea să se facă o singură școală pentru 
mai multe sate. Iar atunci cînd Gheorghe Magheru 
(revoluţionarul de la 1848) propuse o școală cu doi 
dascăli pentru şase sate gorjene învecinate, răspun- 
sul a fost cât se poate de energic și plin de mult simţ 
practic. Poenaru spunea că propunerea este imposi- 
bilă decarece copiii ar fi „să se strămute cale de- 
parte şi a duce cu sine merinde de hrană pe care 
cei mai mulţi abia le dobîndesc la casa părintească, 
din fărămăturile părinţilor lor“; ar trebui „o grozavă 
întindere de încăperi“, de studiu şi de dormit, pentru 
3 000 de copii. „Cîtă primejdie şi osteneală vor în- 
cerca sărmanii copii cînd vor merge singuri pe cîmp 
dumineca ca să se primenească și să-și ia merinde de 
acasă“, 

Era o lipsă foarte mare de manuale şi de material 
didactic necesar acestor școli. Nu lipsea însă bună- 
voinţa anumitor persoane, printre care trebuie amin- 
tit vornicul Alexandru Filipescu-Drăjneanu care 
oferise „o sumă însemnătoare“ de tăblițe de piatră 
pentru copii. 

Eforia Şcoalelor a căutat de asemenea să dea tot 
concursul prin fondurile puse la dispoziţie întru 
acest scop. Astfel s-a tipărit o Caligrafie, apoi De- 
prinderea şi Gramatica de Pop, Istoria sfîntă de 
Aaron Florian, o Geografie mică, un Catehism și o 
Evanghelie. În 1839 s-au mai tipărit cîteva manuale 
Jancasteriene, precum și „cîteva cărticele de co- 
prindere morală-religioasă și de economia cîmpului, 
care să se poată cumpăra de şcolarii ţărani cu un 
preţ cît se va putea mai scăzut“?. 

În înființarea acestor școli și în pregătirea de 
cadre au fost întîmpinate multe greutăți și s-au ivit 
şi unele neajunsuri. Astfel, unii dintre dascăli nu-și 
făceau destul datoria, iar unele școli, fiind construite 
în grabă, s-au dărăpănat repede. 


1 N. Iorga, op. cit, p. 230; V. A. Urechiă, op. 
cit., vol. II, pp. 9—11 
2 N. Iorga, op. cit., p. 231. 

Mai mult decît atît, în unele judeţe s-au făcut și 
nereguli bănești pentru cercetarea cărora a fost in- 
stituită o comisie de anchetă. În același timp Petrache 
Poenaru a trebuit să respingă atacul profesorului 
Ion Maiorescu, care într-un articol publicat în „Foaia 
pentru minte, inimă și literatură“ din Braşov în- 
dreptat împotriva „materialismului franţozesc“ al 
școlii muntene, defăima școala din Ţara Romi- 
nească, stîrnind prin aceasta indignarea tuturor. 
Poenaru mărturisește cu amărăciune: „Maiorescu al 
nostru nea jupuit obrazul, s-a socotit pă sine singur 
luceafăr al neamului romînesc și pă toți ceilalți 
colegi ai săi cari îl socotea întocmai ca pe un frate 
i-a disprețuit în ochii tuturor rumînilor, ba încă i-a 
măgărit cum se putea mai rău şi apoi pă toată Ţara 
Rumiînească a înfățișat-o în ochii Europii întregi ca 
pe o maică fără creieri“t, 

Eforturile lui Petrache Poenaru în direcţia înfiin- 
ţării şcolilor sătești începură să dea roade. 

În iulie 1839 se aflau în țară 1975 de astfel de 
școli, cu 33 000 de şcolari; satele începură să pri- 
mească lumina științei de carte, în ciuda greutăți- 
lor de tot felul care continuau să existe, 

În iulie 1839, la serbarea de sfîrșit de an, Poe- 
naru iese din conținutul de pînă atunci al cuvîntă- 
rilor sale şi se mulțumește să facă un raport succint 
despre mersul școlilor şi despre strădaniile Eforiei 
în această privință?. Era prima iarnă cînd funcționau 
şcolile sătești. „Privigherea cea mai de aproape 
asupra acestor şcoli — arăta Poenaru — a fost în- 
credinţată profesorilor dupe la oraşele de căpetenie 
ale județelor şi dupe vizitarea ce au făcut aceștia pe 
la școalele sătești, primindu-se de la dînșii raporturi 
de starea acestor școli s-au văzut că mai toți au ri- 
valizat de zel; aci stăruind pe lîngă autorităţile lo- 
cale ca să îmbrățișeze mai cu durere de inimă în- 
tocmirea școalelor, aci îndemînd pe ţărani să-şi 
trimită copiii la şcoală, aci catahisind pe învăţători 

1 loan C. Filitti, op. cit, în loc. cit., p. 382. 

2 „Curierul romînesc“, X, nr. 111—112, 1839, pp. 373—377. 

pentru înlesnirea metodului la învăţătură și pentru 
îndreptarea năravurilor între țărani“. Primăvara, 
după închiderea școlilor sătești care s-a făcut la sfîr- 
şitul lui martie, învățătorii care slujiseră școala în 
timpul iernii și alții noi care se îndemnau a se face 
învăţători au urmat cursurile de pregătire: aritme- 
tică. catihism, cîntări, geografie etc. Aceste cursuri 
au ţinut pînă la sfîrșitul lui iulie, cînd începea va- 
canța de vară şi cînd învățătorii și candidaţii-în- 
văţători se întorceau în satele lor. 

Munca lor nu înceta nici în timpul vacanței, iar în 
octombrie mergeau din nou la şcolile normale pentru 
ca în noiembrie să se afle la sate pentru deschide- 
rea şcolilor. „Cu această orinduială — spune Poe- 
naru — de se va urma cîţiva ani pregătirea învățăto- 
rilor şi ţinerea şcoalelor în toată curgerea ernii, 
Eforia cu încredințare poate zice că folosul acestei 
întocmiri nu va rămînea a se cunoaște numai de 
generațiile viitoare, ci şi în veacul în care trăim“. 

Despre școlile orășenești Poenaru dă mai multe 
amănunte, înfăţisînd situaţia din Craiova, Ploieşti, 
Caracal, Slatina, Cerneţi şi Tg-Jiu. El arată folosul pe 
care l-ar avea aceste școli dacă ar avea cîte doi sau 
trei profesori. Funcţionau în aceste şcoli trei clase, 
ținute de un singur profesor, care nu-și putea face 
munca cum trebuie. 

Dezvoltîndu-se şcoala orășenească, urmează să se 
dezvolte și colegiul (liceul) din București, „care pînă 
a veni vremea de a se forma o universitate în princi- 
pat, se socotește sfîrşitul carierii învățăturilor na- 
tionale“. El cere să se înfiinţeze catedrele ce mai 
lipsesc, dar mijloacele mărginesc punerea lor în 
„lucrare“. Bugetul Eforiei, prea mic faţă de planul 
de organizare al unui învățămînt complet, ţinea în 
loc dezvoltarea școlii naţionale. În anul 1839, au 
urmat cursurile colegiului 45 de școlari, ceea ce era 
prea puţin faţă de ceea ce trebuia să fie acest colegiu 
pentru toată ţara. 

O problemă legată nemijlocit de dezvoltarea școlii 
naţionale erau manualele didactice şi în general 
cărțile care trebuiau să ajute pe profesori și elevi 

în dobîndirea cunoștințelor. Eforia și-a dat seama că 
nevoia cărţilor școlare nu putea fi acoperită decît 
printr-o tipografie proprie. Poenaru a reuşit să 
convingă pe efori despre acest lucru și să cumpere 
o tipografie de la firma Didot din Paris. Pînă atunci 
se tipăriseră de către Eforie 15 cărţi într-un tiraj 
de 48 de mii de exemplare; în tipografia proprie se 
predaseră spre tipărire un dicționar francez-ro- 
mîn, o gramatică, o carte de istoria romînilor, o 
algebră, o traducere din autori elini şi latini și 
„tablele lancastrice“. 

După toate ostenelile pe care le face Eforia pentru 
dezvoltarea școlilor naţionale, Poenaru are motive 
să fie optimist şi să privească viitorul cu încredere. 

În primăvara anului 1840 fuseseră deschise în 
toată ţara 1 990 de şcoli cu 40 995 de şcolari. Era al 
doilea an de funcţionare a școlii sătești şi progresul 
era destul de vădit. Dar acest progres stîrnise critici 
veninoase și împotriviri pline de răutate. Se atacau 
nu numai şcolile din sate, ci întregul învățămînt 
organizat după regulamentul din 1832. Școala națio- 
nală în întregul său devenise obiect de defăimare şi 
subiect de discuție în Adunarea Obştească. Boierii 
potrivnici şcolii organizate de Poenaru și susținută 
de Barbu Ştirbei şi de Mihalache Ghica, o atacau 
sub pretextul necesităţii unei noi organizări. 

Alexandru Ghica, care era foarte mulțumit de acti- 
vitatea lui Poenaru, se lăsă totuși convins de discu- 
țiile urmate în Adunarea Obșştească și numi o co- 
misie care, împreună cu consiliul eforilor, să în- 
drepteze sau să completeze sistemul existent al învă- 
ţămîntului. Dim comisie făceau parte Ștefan Bălă- 
ceanu, Manolachi Băleanu, Alecu Ghica, Costache 
Suţu, C. Faca și doctorul Apostol Arsachi, „cel care 
n-a voit niciodată să devină cetățean romin“. Se 
pare că în discuţiile urmate între efori și membrii 
comisiei s-au iscat neînţelegeri care au provocat de- 
misia lui Barbu Știrbei din Eforie. Pe lîngă comisie 
a fost numit și Eliade Rădulescu în calitate de co- 

laborator cu „misiunea de a apăra învățămîntul na- 
tional ameninţat“!. 

În faţa acestei situații Petrache Poenaru face din 
cuvîntarea? sa de la sfîrşitul anului şcolar 1839—1840, 
o armă de apărare a școlii, prin prezentarea fățișă 
a adevărului. De data aceasta el nu-și mai alege cu 
prudență şi delicateţe cuvintele, ci vorbeşte 
deschis, răspunzînd tuturor biîrfelilor care loveau în 
edificiul școlii naționale. 

„Șapte ani sînt — se adresează Poenaru lui 
Alexandru Ghica — de cînd dîndu-se școlilor na- 
ționale o nouă organizaţie, s-au urmat de atunci în- 
văţăturile după o sistemă întemeiată, în punctele cele 
mai de căpetenie, pe întocmirea cuprinsă într-un re- 
gulament special !... Nu se poate zice că într-o 
urzire a şirului învățăturilor s-ar fi socotit de cea 
mai perfectă, căci chiar în cursul acestor șapte ani 
s-au făcut însemnătoare îndeplinirii ce experiența a 
dovedit trebuincioase“. O modificare a regulamentu- 
lui pe care a cerut-o experiența a fost înmulţirea 
claselor, de la patru la şase, în școala umanioară, 
fiindcă s-a văzut că, școlarii ajungeau în vîrstă 
prea fragedă la clasele complimentare“. 

Cu toate acestea școala a început să fie birfită. 
„Feluri de vorbe s-au împrăștiat asupra stării şcoa- 
lelor, chiar din anul al doilea în urma regulamen- 
tului“: „că se întind prea mult învăţăturile în popor, 
strigau unii; că nu se vede în destul spor în şcolile 
publice, ziceau alţii“. Celor dintii, le răspunde Poe- 
naru deschis și dîrz: „Cea dintii cîrtire n-ar merita 
nici o băgare de seamă, căci ce răspuns ar putea da 
cineva acelora care se tem nu cumva cu întinderea 
învățăturilor să nu mai poată găsi nici slugi, nici 
muncitori de pămînt“? Peste această părere el trece 
fără să stăruie; întrebarea pe care o pune conţine 
și răspunsul. 


1 N. Iorga, op. cit., p. 265. 
2 „Foaie pentru minte, inimă şi literatură“, III, nr. 46, 
noiembrie 10, 1840, pp. 361—366. 

Celor care nu văd spor îndestul, Poenaru le arată 
caracterul progresiv al învățămîntului. „Se zice că 
nu s-a văzut încă rodul învăţăturii din şcoalele na- 
tionale, dar aceasta este o părere or înşelată, or 
făcută după plăcere. De va fi înșelată, lesne se poate 
dumiri îndată ce va lua în băgare de seamă că 
cursul învățăturilor, după cum se află întocmit, este 
de 13 ani, adică patru ani de învățăturile începă- 
toare, șase de umaniore şi trei de complimentare. 
Și fiindcă sînt numai şapte ani de cînd s-au orga- 
nizat într-acest chip școalele publice, vremea ma- 
terială n-a fost îndestulă de a scoate dintr-aceste 
şcoli tineri care să fi trecut prin toate învăţăturile 
colegiului, și care numai într-acest chip s-ar fi 
putut socoti de școlari ai acestui aşezămînt. Și nu- 
mai aceștia s-ar fi putut lua de probă, la cercetarea 
sistemului învățăturilor“, 

Poenaru arată că unii tineri nu-și termină stu- 
diile și intră slujbași. Unii n-au răbdare, iar alţii 
fiindcă n-au mijloace materiale să-și continue școala 
pînă la sfîrșit. Astfel „cu cît merg mai în sus cu 
atit se răreşte numărul lor, încît ajunge de rămîn 
în clasele complimentare numai cîte cinci-şase şi 
încă dintr-aceștia cei mai mulți sînt din şcolarii ce 
se ţin în pensionatul colegiului.“ Familiile cele bo- 
gate, ai căror copii pot să urmeze la școală fiindcă 
n-au teama cheltuielilor, ocolesc însă colegiul şi ţin 
acasă instructori particulari. „Prin urmare aceste 
familii neavînd vreo știință de ceea ce se urmează 
în şcoalele publice, nici prin vreo cercetare din 
parte-le, nu-și pot face nici o părere dreaptă despre 
starea şcoalelor“. 

„Adevărul este — spune cu convingere Poenaru — 
că învăţăturile au sporit din an în an mai mult. 
Aceasta se poate zice în cea mai curată conștiință 
şi dovadă sînt toţi şcolarii din clasele complimentare 
care, aproape fiind a săvîrşi cursul învățăturilor ce 
se urmează în colegiu, dau nădejde că vor face 
cinste şcoalelor naţionale, cînd vor dobîndi prilej 
în soțietate a întrebuința cunoștiințele ce au dobîn- 
dit“. El propune domnitorului să facă o examinare 

pe loc a elevilor care sînt de faţă la serbare. Dar, 
„nu trebuie să se piardă din vedere că învăţăturile 
ce se dau în colegiuri sînt numai niște pregătiri 
pentru urmarea științelor în academii și în universi- 
tăţi și că acei școlari de la care ar socoti cineva că se 
poate cere toată știința după ce au săvîrșit învăţă- 
turile colegiale ar mai avea trebuinţă încă de vreo 
cinci-şase ani de învățătură în universităţi, ca să 
poată intra în lume cu vreo știință temeinică.“ 

Apoi, adresîndu-se școlarilor, el le spune răspi- 
cat, cu sufletul pedagogului care în orice împreju- 
rare trebuie să-și împlinească misiunea. „Meritul, 
iubiţi şcolari, a fost în toată vremea preţul străda- 
niei, al nepregetării; dar mai cu seamă în veacul 
în care trăim ni se cere socoteală strașnică de înde- 
letnicirile noastre, Bănuiala la care aţi auzit că a 
fost expus rodul ostenelilor ce aţi putut vărsa în- 
tipărească-se în inimile voastre și priviţi-o nu ca o 
osîndă, ci ca o îndemnare spre întrecere în mai 
multă sporire“. 

Poenaru era, înainte de toate, un pedagog. El nu 
putea să piardă prilejul minunat pe care-l oferea 
serbarea de împărţire a premiilor de a nu adresa 
cîteva sfaturi școlarilor. Cele mai multe dintre cu- 
vîntările sale sfîrşesc cu frumoase cuvinte care 
mergeau la inimă tineretului. De astă dată se adre- 
sează tinerilor care părăseau școala și intrau în 
viaţă. „Dar această solemnitate, tineri școlari, n-ar 
împlini scopul, dacă n-ar sluji decît a ațîța în voi 
zadarnic sentiment de trufie. Se înșeală tînărul acela 
care fiind prea ameţit de ale sale izbutiri crede 
desigur, în a sa părere, că va avea un viitor strălu- 
cit. El este departe de a prevede ce stînci amăgitoare 
aşteaptă a sa lesne crezătoare ambiţie. El gîndește că 
merge la o sărbătoare, în vreme ce pășește spre 
război. Cîţi sînteţi a ieși acum din școală ca să 
intrați în lume, mu socotiți că veţi afla acolo o ne- 
mărginire de plăceri. Nu abuzaţi de slobozenia ce 
dobîndiţi. Conformaţi-vă în conduita voastră cu 
acele sentimente norocite, cu acea credinţă şi dra- 
goste pe care se întemeiază disciplina socială, Fugiţi 

de himerele acelora care își închipuiesc că cu două- 
trei idei rimate au dreptul a da lumii legi. Ocu- 
paţi-vă necontenit a hrăni înţelegerea voastră cu 
meditații serioase, întemeiate pe principuri, care în 
relaţii publice precum și în cele private să se vă- 
dească printr-un caracter statornic, în adevăr, în 
bunăvoință și în bunul gust“. 

Se pare că lucrările comisiei de reformă a învă- 
țămîntului n-au dus la nici un rezultat deși Depar- 
tamentul bisericesc, după demisia lui Ştirbei, a depus 
toate stăruințele să se aducă în Adunare un proiect 
de reforme. Alexandru Ghica, deși ar fi fost gata 
să accepte un proiect de reforme, nu-și schimbase 
însă cu nimic aprecierea şi încrederea în Petrache 
Poenaru. Așa se explică de ce în primăvara anu- 
lui 1841, cînd acordă titluri de boierie unor profesori 
din Bucureşti, pe el îl ridică la rangul de mare 
clucer. 

La serbarea de sfîrșit de an școlar din 30 iu- 
nie 1841, cuvîntarea lui Petrache Poenaru are mai 
mult caracterul unui raporti. El arată că în iarna 
anului 1840 au funcționat în ţară 1 986 de școli să- 
teşti cu 47 514 de școlari. 

În privinţa școlilor orășenești, Poenaru afirmă că 
nu s-a făcut nici un progres, fiindcă, „mijloacele pe- 
cuniare n-au ertat pînă acum a se da acestor învăţă- 
turi cuvenita dezvoltare.“ Nici la şcolile normale din 
orașele capitale de judeţe, unde la ultima serbare 
se propusese să se mai adauge cîte un profesor, nu 
se făcuse nimic. „Aceste şcoli — spune el — au ră- 
mas numai cu cîte un profesor însărcinat a da 
singur învățături la trei clase, a avea încă în îngriji- 
rea sa şi pe candidaţii de învățători“, ceea ce este 
prea mult pentru un singur om. Totuși, acești pro- 
îesori şi-au făcut datoria. „Sarcină foarte grea, care 
niciodată nu s-ar fi putut îndeplini dacă acești pro- 
fesori n-ar fi fost învăpăiaţi de focul cel sfint al 


1 „Curierul rominesc“, XII, nr. 30, 7 iulie 1841, 
pp. 112—113. 


137 


www.dacoromanica.ro 


entusiasmului, pentru că s-au învrednicit a fi şi 

dînșii chiemaţi să conlucreze la o întocmire ce va 
face epocă în analele patriei.“ 

La 7 octombrie 1842 Ale- 

e) Şcoala naţională în  xandru Dim. Ghica — care în 

timpul domniei lui 1834 fusese numit domnitor pe 

Gheorghe Bibescu viaţă, conform prevederilor Re- 

(1842 1848) gulamentului Organic — în ur- 

ma unei anchete în care s-a 
dovedit vinovat, a fost destituit de Poartă cu asen- 
timentul Rusiei, 

Noua Adunare Obștească Extraordinară se întru- 
nește la 20 decembrie 1842 și alege domn în scaunul 
vacant pe Gheorghe Bibescu, care este confirmat de 
Poartă la 5 ianuarie 1843. Acesta făcuse studii în 
Franţa, fusese deputat în Adunarea Obștească și 
ministru la diferite departamente. Firește că alege- 
rea lui fusese indicată de curţile protectoare, iar 
noii deputaţi nu aveau decât să confirme prin votul 
lor această indicație. 

Noul domn era un om de cultură, priceput și bine 
orientat în nevoile curente ale ţării. 

Poenaru, în calitatea sa de director al Eforiei 
Școalelor Naţionale, s-a bucurat de alegerea noului 
domn, pe care-l cunoştea și de la care aștepta tot 
binele pentru învățămîntul public. Bibescu însă, aple- 
cat mai mult la cele ce i se spusese în taină, decât 
convins personal de nevoia unei reforme a școlii 
naționale, trece în curînd peste experienţa şi price- 
perea lui Poenaru și ia hotărîri dăunătoare învăţă- 
mîntului, 

La puțină vreme după înscăunare, noul domn nu- 
meşte efor, în locul banului Mihail Ghica, pe Con- 
stantin Cantacuzino, iar locul fratelui său, Barbu 
Ştirbei, demisionat! încă din iulie 1840, rămîne deo- 
camdată necompletat. La 23 martie 1843, Eforia, sub 
semnătura lui A. Filipescu și C. Cantacuzino, la care 
se adaugă și a lui Poenaru, propune ca doctorul 


1 N. Iorga, op. cit., p. 265. 

N. Picolo! să fie numit corespondent la Paris al 
tinerilor romîni trimiși la învăţătură în Franţa. Este 
interesantă motivarea acestei numiri: „Dar cu cit 
această capitală a lumei învățată este bogată în mij- 
loace de desăvîrşirea omului, în cunoștințe folosi+ 
toare societății, cu atît ea este bîntuită de feluri de 
stricăciuni ce totdeauna se introduc în mijlocul 
populațiilor, și tînărul student ce s-ar lăsa fără 
povăţuitor în noianul acestei capitale, ar fi ca vasul 
de plutire ce s-ar arunca fără cîrmă în valurile 
mării“. Şi astfel „cei trimişi la Paris, aceia care sînt 
lăsaţi de capul lor, ori să rătăcesc în netrebnicii, sau 
cel puţin își pierd vremea la îndeletniciri zadarnice, 
la învățături nepotrivite cu trebuinţele ţării noastre. 
Cei mai mulţi pierd o nepreţuită vreme, ani întregi, 
și apoi cînd ar putea să înveţe și vreo ştiinţă, îi 
ajunge vîrsta şi ne mai putînd a se lupta cu strîmp- 
torarea despre mijloacele traiului în străinătate, se 
întorc acasă neîntemeiaţi în nici o știință“. 

Pentru a împiedica aceste neajunsuri „Eforia a 
chibzuit că este de mare trebuinţă să aibă la Paris 
un corespondent, care avînd leafă din Casa Școalelor 
să fie însărcinat a priveghea de aproape toate păsu- 
rile tinerilor ce se trimit acolo la învățătură“. Pe 
deasupra „corespondentul să fie dator a îngriji de 
orice altă însărcinare îi va da Eforia în trebuinţele 
învăţăturii publice. Asemenea corespondent cu ce- 
ruta rîvnă şi destoinicie, Eforia ar avea în persoana 
d. doctor Picolo, care acum se află așezat la Pa- 
ris...“ 

Gheorghe Bibescu, care se pare că dăduse el în- 
suşi sugestia acestei recomandări, aprobă propunerea 
Eforiei însă cu majorarea salariului, fiindcă, „suma 
de galbeni două sute nu ne pare a corespunde nici 
cu însărcinările ce se pun asupra unui asemenea 
corespondent, nici cu greutatea cheltuielilor din par- 
tea locului“. El mărește deci suma la două sute 
cincizeci de galbeni pe an. Nu se cunoaște care este 


1 „Vestitorul romiînesc“, VII, nr. 58, 23 iulie 1843, 
pp. 230—231. 

activitatea lui N. Picolo la Paris și mai ales care este 
rodul acestei activităţi. Vom întîlni pe d-rul N. Pi- 
colo amestecat mai tîrziu în treburile Eforiei. 

Ideea unei reforme a învăţămîntului public, pe 
care o frămîntase trecuta Adunare Obştească după 
1840 și pentru care Alexandru Ghica numise chiar 
o comisie, începe să fie pusă şi sub noua domnie. 
Boierii care luptau împotriva organizării școlii, așa 
cum fusese ea făcută sub conducerea lui Petrache 
Poenaru, acționau în acest mod din următoarele 
motive: pe de o parte, ei considerau că şcoala să- 
tească trezește mintea ţăranilor și-i îndeamnă să nu 
mai fie docili poruncilor boiereşti; pe de altă parte, 
ei erau adversari personali ai lui Poenaru, care era 
necruţător cu ei și lovea în trufia lor de castă. 
Pentru aceasta ei se ridicau împotriva realizărilor 
în domeniul învăţămîntului și a lui Poenaru. Acţiu- 
nea lor, foarte puternică în 1840, a fost întreruptă 
prin schimbarea domnitorului; ea reîncepe însă în 
prima Adunare Obștească de sub Gheorghe Bibescu. 

Mobilul acestei acţiuni este foarte bine înfățișat 
de Poenaru însuși într-o scrisoare!, din 1842, către 
Iordache Otetelișanu, în care descrie atmosfera din 
Adunarea Obștească, Stilul obișnuit al scrierilor lui 
Poenaru este stăpiînit, calm, cu cuvinte alese, fără 
expresii tari și călăuzit de o decenţă a limbajului, 
plin de frumuseţe și academic. De data aceasta, 
pentru prima dată, el nu-și mai stăpînește condeiul 
şi spune lucrurilor pe numele lor, în cuvinte și 
expresii libere, în care se vede toată indignarea și 
mîhnirea lui. 

El începe de-a dreptul, în stil catilinar: „Găsind 
ocazie sigură înștiințez d-tale mai pe larg intrigile 
ce fac în ţara noastră vrăjmașii omenirii. Cîțiva 
neghiobi de la Obşteasca Adunare și-au luat lumea 
în cap şi pe lîngă alte piedici ce au făcut împotriva 
folosului obştesc, acum strigă ca nişte dezmetici 


1 P. V. Năsturel, Corespondenţa între Petrache Poe- 
naru şi unchii săi George (Iordache) şi Gr. Otetelişanu, 
în „Convorbiri literare“, XLVIII, 1914, pp. 297—303. 

împotriva școalelor obștești, fără să ştie care sînt 
învăţăturile ce se predau în școale, fără să cunoască 
veniturile acestor așezămînturi şi cheltuielile lor; 
latră ca cîinii la lună, zicînd că, ca acum școalele 
nu au fost niciodată în așa proastă stare, că profe- 
sorii iau leafa degeaba fiindcă deabia vin pă la școli 
la zece zile odată, că școlarii nu sînt mai mulţi de 20 
în tot colegiul, că eu, cu Eforii, am mîncat din veni- 
turile școalelor 200 000 lei, că Eforia ca să facă hatîr 
lui Știrbei i-a cumpărat locul din Craiova cu cinci 
mii de galbeni, că poștele nu s-au precurmat de la 
Craiova aducând și ducând pă persoane din familia 
mea cu cheltuială din Casa Școalelor și alte asemenea 
minciuni groase, parcă ar fi nişte caraghioși plătiți 
să spuie la basme. Negreșit, te miri și d-ta de așa ti- 
căloșii ce se urmează în Obșteasca Adunare; acest 
așezământ, care ar trebui să fie cel mai sfînt în ochii 
tuturor, care ar trebui să fie altarul dreptăţii, al 
cinstei și al iubirii de omenire, a ajuns cafenea de 
basme, o adunare de deșuchiaţi, de vrăjmaşi ai 
omenirei!“ 

Poenaru apreciază însă că nu toţi deputații Adu- 
nării sînt la fel, dar cei buni sînt puţini și „se pierd 
pe lîngă ceilalți, care sînt mai mulţi“. Se pare deci 
că este vorba de o adevărată coaliție boierească îm- 
potriva școlii naţionale și a lui Poenaru, care era 
creatorul şi apărătorul dîrz al acestei şcoli. 

El însă explică foarte sugestiv mobilul acestei îm- 
potriviri. „Focul lor este că văd pă clasa aceea de 
oameni pă care ei o numesc prostime, că înaintează 
la învățătură şi umblă să arunce feluri de pricini 
piezișe ca să dărapene școalele“. Prin urmare scopul 
acţiunii boierești împotriva școlii sătești este teama 
că țărănimea se va ridica prin școală şi se va îm- 
potrivi boierimii care le jecmănește munca şi le 
zdrobește nădejdea într-o viață mai bună. Este fi- 
rește, în această teamă previziunea unei vremi care 
avea să mai întîrzie un veac, dar care nu putea fi 
oprită în loc. 

Poenaru explică în scrisoare cum se manifestă 
dușmănia boierească împotriva şcolii şi care sînt 


141 


www.dacoromanica.ro 


cerberii clasei boierești. „Ştii că pentru cercetarea 
socotelilor la fieșcare Departament se orîndueşte de 
Obșteasca Adunare, în toţi anii, cîte o comisie. În 
anul acesta s-au ales mădularii la comisia pentru 
cercetarea şcoalelor, aceea care s-au arătat mai vrăj- 
mași învăţăturii obşteşti: Mihăiţă Filipescu a căruia 
inimă este de fiară sălbatecă pă cum îi sînt buzele 
de zăvod; Fălcoianu cel bătrîn, cu idei ruginite, Gri- 
gore Cantacuzino, care se face că e om iubitor de 
libertate cînd nu este în slujbă şi se tirăşte ca un rob 
la interes; un Cornescu de la Tîrgovişte, care încai 
nu se mai preface, ci spune în gura mare, oricui vo- 
ește să-l asculte, că învăţăturile ar trebui să fie 
slobode numai pentru nobilime, iar nu și pentru 
mojici (el zice că de se va urma tot așa să învețe 
toți țăranii carte o să ajungă vremea păste vreo zece 
ani să nu mai găsească boierii slugi sau plugari). De 
[din] acest fel de oameni a fost compusă comisia orîn- 
duită a cerceta socotelile școalelor“. 

Această comisie n-ar putea decît să facă jocul 
boierimii distrugînd tot ce s-a realizat. „D-ta îţi poți 
închipui ce părere a dat această comisie? Fără a cere 
nici o hîrtie de la Eforie, fără a vedea socotelile, 
fără a veni măcar odată prin şcoală, ca să vadă 
învăţăturile, ei îşi făcură planul mai dinainte ce ra- 
port să dea şi a înşirat numai basme care, citindu-le 
la Obșteasca Adunare s-a întins prin deputați zgo- 
motul în toată țara că şcoalele se află în proastă 
stare și că s-au făcut abuzuri“. 

Împotriva acestui raport s-au ridicat atît eforii cât 
şi Poenaru, care în calitatea lor de membri ai 
Adunării au cerut copie după raportul comisiei și 
au răspuns la fiecare punct din raport, dînd pe faţă 
minciuna în auzul Adunării Obștești. 

Adunarea Obştească, deşi compusă numai din 
boieri, nu a putut să ascundă minciuna comisiei, dar 
nici n-a demascat-o, ci „a hotărît să rămiie neţinut 
în seamă raportul și să ne tragem şi noi înapoi 
răspunsul, ca să nu să ocărască Adunarea, dovedin- 
du-se mincinoasă comisia ei“. Poenaru însă nu se 
mulțumește cu această soluţie, el voia să spulbere 

defăimarea ce se aruncase asupra învăţămîntului. 
Pentru acest motiv cere insistent ca Adunarea să 
numească altă comisie, care să cerceteze socotelile 
Eforiei, ca să iasă adevărul la lumină. Se hotărăşte 
însă ca aceeaşi comisie să facă cercetarea. „Şi fiindcă 
aveam toate socotelile în bună rînduială — scrie 
Poenaru — şi documenturi temeinice de primiri și 
răspunderi, i-am făcut și fără voia lor de au căutat 
socotelile cu deamănuntul și şi-au cunoscut singuri 
ocara prin raportul ce au dat de iznoavă, mărturi- 
sind că toate socotelile s-au găsit în bună rînduială“. 
S-a dovedit astfel că toate acuzaţiile aduse Eforiei 
au fost minciuni rușşinoase, scornite de boierii pă- 
timași. 

Despre şcoală şi despre rezultatele învăţăturii nu 
au spus nimic, „însă tot nu încetează a lătra ce le 
vine în gură. Scopul lor este să se mărginească în- 
vățătura poporului, ca să nu slăbească puterea bo- 
ierească“, Pe lîngă acest scop se mai adăuga şi ura 
cu care se acuzau unii pă alţii: „Filipescu Buzatu, 
din ura ce are asupra lui Ştirbei, gonește pă toţi câţi 
sînt prietenii acestuia şi umblă să scormonească 
orice prilej de a-i face rău, Alţii iarăşi pizmuesc pe 
logofătul Filipescu Vulpe şi alții pă Bălăcescu din 
pricina judecăților. Şi, fiindcă aceştia sînt efori la 
şcoală, să învrăjmășesc şi asupra învățăturilor“. 

Cu prilejul dezbaterilor din Adunarea Obştească, 
au fost atacați şi profesorii din Craiova sub pretex- 
tul că erau „nelegiuiţi“. Unul dintre acuzaţi este 
însuși Stanciu Căpăţineanu, care nu numai că nu 
supraveghează pe ceilalți profesori, dar „face el în- 
suşi cele mai mari păgînătăţi“. Şi ca o dovadă a 
acestor afirmaţii raportul relatează următoarele: 
„astă iarnă, întrebind Stanciu pe rîndaș pentru ce 
n-au făcut focul în școală, el i-a răspuns că nu are 
lemne, că s-au isprăvit“, Stanciu atunci i-a arătat 
o icoană şi i-a spus: „ci ia acea scîndură de acolo și 
o pune pe foc“, 

Faţă de procedeele necinstite ale boierilor, Poe- 
naru își manifestă întreaga sa revoltă. El arată: 
„Vezi cîtă neruşinare, ba cîtă tilhărie au acești 

oameni. Și de aceştia nu sînt puţini în Țara Romi- 
nească, ce încă ei sînt puterea, ei stăpînesc, ei dom- 
nesc, ei hoţesc fără a li se turbura un fir din părul 
capului. Hoţia o socotesc vrednicie, obrăznicia talent 
şi desfătarea o au de laudă“. Și fiindcă toate aceste 
minciuni s-au petrecut în Adunarea Obștească, Poe- 
naru critică pe bună dreptate şi această instituţie, 
„Avem și noi Obștească Adunare; numele este tot 
acela ca şi la alte neamuri, iar fapta cît cerul de 
pămînt de departe. Și nici putem nădăjdui că acest 
sfint așezămînt va fi în curînd de vreun folos obștii, 
pentru că boierimea este elementul ei. Alegători și 
aleși, după regulament, numai boierii au dreptul a 
fi. Şi așa toți ruginiţii, tigrii, boieri din București, 
vor fi deputaţi. Ce poate aștepta cineva de la ase- 
menea adunare?“ 

În încheiere, Poenaru cere unchiului său să dis- 
trugă scrisoarea trimisă. Este un act de prudenţă 
înțeleaptă. „Destul de amărît lucru este — scrie el 
— că le avem neșterse din aducerea aminte ticălo- 
şiile ce a pătimit şi pătimește această ţară de la 
clasa privilegiată a boierilor, încai să nu le mai 
păstrăm şi în scris că sînt prea scîrboase“. Vornicul 
Iordache Otetelișanu nu distruge însă scrisoarea, ci 
o păstrează însemnînd pe ea gîndurile sale care 
completează pe ale nepotului său. „Patria este lipsită 
de multe, dar, din toate, mai mult de moral. Ca să 
se aducă aceasta în toate clasele guvernul a făcut 
așezămiînturi sfinte prin oraşe, cît și prin sate (este 
vorba de școli). Dar pînă să rodească aceste așeză- 
mînturi trebuie vreme lungă. Pînă atunci, însă, ce 
trebuie să facă norodul care geme supt jugul de fier 
al aristocraților? Stăpînirea care cunoaște aceasta 
trebuie să ia măsuri potrivite cu starea norodului de 
astăzi și să orînduiască în slujbă oameni pe cît se va 
putea cu moral. Dar pentru că aceasta este cu totul 
împotriva aristocraților rămîne la bună chibzuire a 
stăpînirii“, 

Deşi acuzaţiile mincinoase aduse împotriva Eforiei 
se dădură pe faţă în Adunarea Obștească şi eforii cu 
directorul școlilor nu avură de suferit decît nedrepta- 

tea acestor acuzări, totuși rămăsese în mintea tutu- 
ror ideea că este necesară o nouă reformă a școlii 
naţionale. Gheorghe Bibescu fusese cîștigat pentru 
această reformă, dar deocamdată nu porunci nimic 
în această privinţă. El însă trecea deseori peste hotă- 
rîrile Eforiei, înțelegind să facă din ea un organ de 
execuție al poruncilor sale. Aşa se petrecuse cu 
numirea lui Picolo la Paris şi cu trimiterea unor 
bursieri în străinătate fără avizul Eforiei!. Faţă de 
Poenaru avea însă o apreciere justă, înţelegind să-l 
folosească nu numai în cadrul Eforiei, ci oriunde era 
nevoie de pregătirea şi inteligența sa. Din aceste 
considerente, în 1843, îl numeşte director la Logofe- 
ţia treburilor bisericeşti, păstrîndu-i şi funcţia de 
director al şcolilor. De altfel şi el se arată foarte 
atent faţă de domn și nu pierde nici un prilej ca să-i 
exprime sentimentele sale, fără să facă în această 
manitestare nici un fel de ploconeală. 

În anul 1843, la serbarea împărţirii premiilor care 
se făcea cu vechea solemnitate la Colegiul Sf. Sava, 
Poenaru ţine cuvîntarea obișnuită?; este prima festi- 
vitate de închidere a anului școlar la care participă 
Gheorghe Bibescu. Directorul Eforiei, după ce face 
un istoric sumar al școlilor din ţară, arătînd im- 
portanţa școlilor grecești de altădată, unde se aduna- 
seră „cei mai învățați profesori și unde tinerimea 
grecească din toate părţile alerga să se familiarizeze 
(obișnuiască) cu scrierile clasice ale strămoşilor ei“, 
amintește cîțiva dascăli care au trecut prin Colegiul 
Sf. Sava: „vestitul Lambru, care ştiu să plece pe 
şcolarii săi la jugul disciplinii și al strădaniei în 
învăţătură“, apoi „vîrtosul Vardalah și venerabilul 
Duca, care formară cîteva talente, precum un Văcă- 
rescu, un Cîmpineanu, un Nestor, un Manu“. „Dar 
— spune el — cu cît limba grecească se lăţise și se 
întemeiase între romiîni, cu atît limba naţională fu 


1 Marcel Romanescu, op. cit., p. 20. 
2 „Foaie pentru minte, inimă și literatură“, VI, nr. 31, 
2 august, 1843, pp. 244—246. 

părăsită şi ajunsese atît de nesocotită încît mulți din 
cei ce învățase grecește se rușina să-și vorbească 
limba părintească, sau să se zică că sînt romîni“. El 
ajunge astfel la școala lui Gheorghe Lazăr, care a 
fost „un centru de lumini de unde se răspîndiră raze 
care înflăcărară în inimile romînilor zelul de cultura 
limbii lor“, 

Poenaru aminteşte și deosebita contribuţie a gene 
ralului Kisseleff în promovarea școlii naţionale: 
„..„.„acesta luă cârma ţării și cu un farmec, cu așa 
adîncă mţelepciune, curățind de spini și de pălămidă 
toate cărările, întemee fundamentul învățăturii pu- 
blice pe o sistemă care dă şi limbii romîneşti acea 
dezvoltare ce poate să o aşeze odată în rangul lim- 
bilor cultivate“. El vorbeşte despre organizarea în- 
vățămîntului din 1832 și nu uită să spună cuvinte 
potrivite despre școala sătească, ceea ce nu era pe 
placul boierilor, mai ales după cele ce se petrecuseră 
în Adunarea Obștească, dar el le spuse totuşi cu 
îndrăzneală. ca să fie auzite de toți şi, în special, 
de Bibescu Vodă. 

Directorul şcolilor arată apoi munca făcută de 
Eforie, „adăogînd din an în an obiectele de învăţă- 
tură, potrivit cu cadrul cuprins în regulamentul 
şcolilor, pe de altă parte provocînd și înlesnind tipă- 
rirea cărților didactice în limba romînă. Cu toate 
acestea multe învățături, chiar din cele prehotărite 
în regulament, se află încă neînființate. Multe ma- 
nuscrise de deosebite cursuri sînt netipărite, căci 
fondurile hotărîte pentru ţinerea școalelor din tot 
prințipatul au rămas mult mai îndărăt de trebuinţele 
ce dezvoltarea cunoștințelor şi a dorinţei publice a 
împins departe înainte“. El sfiîrşește cuvîntarea 
printr-un apel călduros adresat domnitorului ca să 
ajute şcoala şi cultura ţării. Răspunsul lui Bibescu 
n-a fost la înălțimea așteptărilor lui Petrache Poe- 
naru. 

O altă mare idee pe care căuta s-o realizeze Poe- 
naru era aceea a bibliotecilor școlare. Cu viziunea 
clară a pedagogului și a organizatorului de școli, 
Poenaru nu putea concepe o şcoală, mai ales una 

orășenească, fără bibliotecă. La Colegiul Sf. Sava, 
reușise să realizeze una care, în 1847 număra 14 000 de 
volume! în 13 limbi, și care, probabil, ar fi putut 
rivaliza cu a oricărui liceu din Franța. În septembrie 
1843 Eforia se adresează din nou Departamentului 
din Lăuntru, cu cererea din 1840 de a sprijini ca 
pe lîngă fiecare școală din capitalele de judeţ să ia 
ființă cîte o bibliotecă şcolară. 

În acelaşi an, la 1 octombrie, Poenaru realizează 
o altă mare idee a sa — „Învățătorul satului“ — 
foaie cu apariţie bilunară, scrisă în colaborare cu 
profesorii de la Colegiul Sf. Sava. Rostul acestei 
foi era de a fi un auxiliar al școlii nu numai cu 
caracter informativ privind învățămîntul de la sate, 
ci şi cu răspindirea cunoștințelor practice de care 
avea nevoie țăranul. 

Cu gîndul de a obţine de la domn bunăvoința și 
înțelegerea justă a nevoilor pe care le avea şcoala 
națională, Poenaru se prezintă la palatul domnesc 
cu prilejul Anului nou din 1844 şi, în numele şcolii 
şi al corpului didactic, face lui Bibescu urările cu- 
venite?, solicitindu-i totodată ajutorul său pentru 
sprijinirea școlilor, dar și de data aceasta Gheorghe 
Bibescu nu se afirmă ca un sprijinitor al şcolii 
naţionale. 

La 25 iunie 1844, Poenaru ia parte la serbarea de 
sfîrşit de an şcolar la Craiova. Cu acest prilej el ţine 
o cuvîntare:, în care evocă amintirile sale de școlar 
din anii petrecuţi la școala Obedeanu: „Îmi aduc 
aminte cu plăcere și recunoștință că în școalele 
acestui oraş am dobindit şi eu cele dintii învățături, 
că aici am cunoscut cea dintii patronie a mă pregăti 
pentru această carieră, care astăzi îmi dă prilej a 
privi de aproape îndeletnicirile tinerimii studioase şi 
a simpatiza cu ale ei interesuri, Astăzi simt că se 
preînoeşte în lăuntrul meu acel entusiasm care ca- 


1 „Universul“, III, nr. 3, 1847, p. 12. 
2 „Vestitorul rominesc“, VIII, nr. 2, 7T ianuarie 1844, p. 6. 
3 Ibidem, nr. 55, 15 iulie 1844, p. 218. 

racterizează anii cei plini de vioiciune a vîrstei 
voastre“, 

Poenaru, ca pedagog, vorbeşte despre răsplata 
muncii școlărești. Apoi, — spune el — „Omul tre- 
buie să muncească pretutindenea şi în toată vremea, 
în toate situaţiile şi în toate vârstele. Munca este 
singura potrivire care poate fi între om cu om pre 
pămînt: mic și mare trebuie să lucreze ca să-și 
petreacă viața cu mulțumire, pentru că omului fără 
nici o îndeletnicire îi sînt zilele vieţii numai o sar- 
cină, care și lui îi e grea, și soțietății zadarnică“. 

Adresîndu-se celor care au terminat școala, Poe- 
naru le dă sfatul cel mai înţelept și mai plin de 
iubire a dascălului față de școlarul său de care se 
desparte. „În toată vremea însă nu pierdeţi din 
vedere că eşind din școli nu sînţeti scutiți de a mai 
învăţa. Dimpotrivă, o învăţătură nouă vă aşteaptă 
atunci, învăţătură mult mai trebuincioasă fiindcă 
aceea mai cu seamă va hotărî locul ce aveți a ocupa 
în soțietate. Acesta este meșteșugul de a trăi cu 
oamenii: meșteșugul care ne învaţă a preţui ale lor 
calități, a suferi ale lor nedesăviîrșiri, ale lor greşeli 
şi a ne strădui să îndreptăm pe ale noastre, să fim 
strașnici către noi înşine și indulgenţi către alții“. 

Se pare că Poenaru a lipsit de la serbarea împăr- 
țirii premiilor din Bucureşti. El, care obișnuia să 
publice totdeauna cuvîntările sale ţinute cu prilejul 
încheierii anului şcolar, ar fi publicat-o şi pe aceasta, 
dacă ar fi fost de față. Apare totuşi de neînțeles 
cum să fi lipsit de la o festivitate școlară, în împre- 
jurări în care se frămînta în taină ideea unei noi 
reforme școlare. S-ar putea ca din această vreme să 
fi început neînțelegerile dintre el și Bibescu Vodă, 
care vor duce în curînd la reforma cerută de boieri 
şi la încercarea de a lovi puternic în școala naţională. 

La 1 iulie 1845, are loc serbarea împărțirii pre 
miilor școlare la Colegiul Sf. Sava. Cu acest prilej, 
Petrache Poenaru ţine obișnuita sa cuvîntarel de 


1 „Vestitorul romînesc“, IX, nr. 53, 5 iulie 1845, 
pp. 210—211. 

încheiere a anului școlar, în prezenţa domnitorului 
țării, 

Ca niciodată pînă acum cuvîntarea lui Poenaru nu 
spune nimic. În afară de cuvintele stereotipe, pe 
care le-ar putea spune oricine în asemenea împre- 
jurare, cuvîntarea nu este decît o înșiruire de cu- 
vinte, fără miez și fără formă, în care rareori apar 
palide scântei din ce-au fost pînă acum aceste 
cuvîntări. Nu mai apare pedagogul cald și convin- 
gător, dascălul prieten, plin de înţelegere și bună- 
voinţă, și nici sfătuitorul înțelept care se adresa 
tinerilor ce părăseau școala ca să intre în viaţă; nu 
se mai vede nici organizatorul şi susținătorul școlii, 
directorul plin de grijă pentru nevoile și lipsurile 
şcolilor naţionale, nici însufleţitorul cald și dîrz al 
şcolii sătești și iubitorul sincer al ţăranului obidit 
şi înșelat. Cuvîntarea sa apare ca o biată pastișă, 
silnică și greoaie, a atîtor cuvîntări frumoase și 
înălțătoare. 

Cărui fapt i se datoreşte acest lucru? 

Acestei cuvîntări îi răspunde Gheorghe Bibescu, 
care anunţă o reorganizare completă a învățămîn- 
tului!. Nu s-a păstrat textul complet al acestui răs- 
puns, dar faptul trebuie să fi fost cunoscut de Poe- 
naru înainte de serbare. Aceasta explică tonul și 
conținutul sec al cuvîntării cu care directorul Eforiei 
a deschis solemnitatea distribuirii premiilor școlare. 
Atacurile din Adunarea Obștească îndreptate îm- 
potriva școlii naționale dobîndeau acum încuviin- 
tarea domnească prin anunțarea reformei. Ușor ne 
putem da seama ce se petrecea în mintea și în 
sufletul lui Poenaru cînd știa că domnul, care totuși 
îl aprecia în mod deosebit, își plecase urechea la 
intrigile boierimii pentru a împiedica lumina școlii 
să pătrundă în popor, 

Totuși, Gheorghe Bibescu mai păstră o anumită 
atenţie față de conducerea Eforiei, fiindcă nu numise 
o comisie din Adunarea Obştească sau dinafara ei 
să alcătuiască proiectul de reformă, ci însărcinase 


1 Marcel Romanescu, op. cit, p. 20. 


149 


www.dacoromanica.ro 


chiar pe efori să facă lucrarea!. Negreșit că li se 
indicaseră principiile esenţiale pe care să se con- 
struiască noua reformă și, poate, ar fi alăturat com- 
petența cuiva din apropiații domnitorului care să 
contribuie la întocmirea proiectului. Reforma însă 
nu va fi gata decît în februarie 1847 şi pînă atunci 
Petrache Poenaru se va zbate în tot felul ca să 
salveze ființa şcolii naţionale. 

La atacurile boierilor retrograzi și interesați îm- 
potriva învățămîntului, creat prin regulamentul din 
1832, se alătură chiar unul dintre slujitorii şcolii. 
Este vorba de Ion Maiorescu, profesor în Craiova 
şi revizor în judeţul Dolj, a cărui puternică inter- 
venție a provocat o adevărată furtună în rîndurile 
profesorilor din ţară. Petrache Poenaru, ca director 
al şcolilor naţionale, a avut o atitudine demnă şi 
fără echivoc. 

Ion Maiorescu, ardelean de origine, fusese preot 
sub numele de Trif în Ardeal şi în 1836 sosise în 
Craiova. Prin recomandaţia lui Poenaru este numit 
profesor în locul lui Stanciu Căpățineanu pentru 
„stil natural“? la şcoala din Craiova. Mai tîrziu este 
numit revizor pentru județul Dolj. El era prieten cu 
Gheorghe Bariț și colaborase încă de pe vremea cînd 
era în Ardeal la gazeta acestuia „Foaie literară“. 
Legăturile de prietenie şi colaborare au fost păstrate 
şi după stabilirea la Craiova, de unde îi trimitea 
articole şi reportaje din Țara Rominească. În 1838 
publică în „Foaia literară“ un articol în care critică 
foarte aspru şi uneori neîntemeiat nu numai corpul 
didactic în rîndurile cărora intrase, dar chiar școala 
şi cultura pe care le slujea ca profesor. Articolul era 
plin de cuvinte violente, de expresii care nu se 
potriveau cu şcoala şi cu slujitorii săi: judecată 
stricată, gustul primejdios, luxul grozav etc. El spu- 
sese cu trufia omului care se crede superior: „n-avem 


1 Vezi N. Iorga, op. cit, p. 266. 
2 Ibidem, p. 277. 

profesori învăţaţi sau cel puţin care şi-ar îndeplini 
datoria lor din conştiinţă și o fierbinţeală patriotică“! 

Articolul provocase o indignare generală în rîn- 
durile profesorilor, care se grăbiră să-i răspundă 
prin diferitele publicaţii ale vremii sau prin scrisori 
adresate direct. Marcovici şi Aristia, Wallenstein 
şi Languyon se grăbiră să protesteze, Se alăturară 
Eliade Rădulescu și Nicolae Rucăreanu din Cîmpu- 
lung?, care scriseră articole pline de indignare. 

În cele din urmă Petrache Poenaru a fost silit să 
ia măsuri împotriva lui Maiorescu; îl cheamă la Bu- 
curești, îi arată protestul întregului corp didactic 
din ţară şi-i comunică hotărîrea Eforiei prin care 
este exclus din funcţia de revizor şi profesor. Maio- 
rescu încercă să explice înțelesul articolului său și 
să arate că n-a fost în intenţia sa să jignească pe 
cineva, invocînd situaţia grea din punct de vedere 
material în care se găsea împreună cu familia. În- 
cercarea sa nu convinse, însă. Adresă atunci o scri- 
soare lui Poenaru în care atenua tonul și expresiile 
şi continua să explice lipsa sa de intenţie în a jigni 
instituţia și pe slujitorii săi; dar nici această scrisoare 
n-a fost “satisfăcătoare. Făcu atunci o declaraţie pu- 
blică în care reducea toată critica la literatura fran- 
țuzească și la principiile estetice, afirmînd deschis 
că „e prea încredinţat că nouă ne este de neapărată 
trebuinţă învăţătura unei limbi cultivate şi, fiindcă 
cea franțuzească este mai aproape de a noastră, 
socotește că este mai vrednică s-o învăţăm de cît 
alta“3. Conflictul nu se aplanează decît în urma 
articolului pe care Ion Maiorescu trebui să-l publice 
în același ziar şi în care-şi cere scuze și retractează 
insinuările la adresa scriitorilor și profesorilor din 
Ţara Romineascăt. 

Revenirea la Craiova a profesorului care aruncase 
injuria s-a făcut în condiţii nu prea mulţumitoare, 


1N. Iorga, op. cit., p. 272. 

2 C. Dinu, op. cit., în loc. cit., p. 256. 

3 N. Iorga, op. cit., p. 278. 

4 Vezi C. Dinu, op. cit, în loc. cit., p. 256. 

Istoria universală, pe care o predase Maiorescu, fu- 
sese scoasă, iar la catedra de gramatică fusese adus 
Serghiad de la Rimnicul Vilcea. Pe de altă parte, 
atmosfera grea ce și-o crease în oraș, dar mai ales 
între colegi, nu putea să-i restituie autoritatea de 
care se bucurase înainte. Apoi în primele zile din 
martie 1842, de teama unor răzbunări politice, fugi 
la Brașov și de acolo se duse în Moldova. 

La 28 decembrie 1842 scrie din Iași lui Iordache 
Otetelişanu, arătîndu-i că, din punct de vedere ma- 
terial este mulțumit, dar îi vine foarte greu să se 
despartă „de o ţară în care am fost hotărît să mă 
îngrop; inima nu se poate deslipi și ași dori ca cel 
puțin cenușa mea să se odihnească în Craiova...“ 

În martie 1843 îi răspunde Otetelișanu, arătîndu-i 
că întoarcerea sa la Craiova ar fi binevenită. Ca 
urmare, Ion Maiorescu revine în Craiova. La 20 de- 
cembrie 1843 el se află de mult acolo. La această 
dată el scrie marelui vornic Iordache Otetelișanu, 
cerîndu-i niște cărți pentru a le da ca premii la 
două eleve, între care una este Alexandrina Ma- 
gheru!, fiica generalului Gheorghe Magheru de la 
1848. 

Între Maiorescu și Poenaru n-a fost niciodată o 
prietenie prea bună. La revenirea din pribegia de 
la Iași, directorul Eforiei îi făcuse o situaţie bună 
în școală, numindu-l, din nou, profesor și revizor al 
judeţului Dolj. Pentru munca pe care o depunea în 
şcoală, Poenaru nu ocolea laudele. La 15 mai 1846 îi 
adresează chiar o scrisoare publică? în care-i aduce 
mulțumiri pentru colaborarea cu ocîrmuitorul jude- 
țului pentru a îmbunătăţi soarta învăţătorilor de la 
sate. „Dacă este adevărat că cel mai puternic impuls 
este acela al dezvoltării învățăturilor publice, nimic 
nu poate fi mai meritoriu de laudă de cît ocrotirea 
ce încunoștințezi că se face şcoalelor de către ociîr- 
muirea acelui judeţ“, 


1 Vezi P. V. Năsturel, op. cit., în loc. cit., p. 428. 
? „Învățătorul satului“, III, nr. 16, 15 mai 1846, p. 6l. 

Cu toate acestea Maiorescu nu i-a purtat o prie- 
tenie sinceră, iar cînd Poenaru nu mai deţinea decât 
o funcție secundară în Eforia $coalelor, el nu se 
sfiește să-i arunce cuvinte ironice și nedrepte. În 
1855, într-o scrisoare către poetul Gheorghe Sion, 
Maiorescu scrie: „Poenariul, în inima sa, e un rumîn 
bun ca și noi, adică el are toate dorinţele pe care le 
avem şi noi. Aceste le știu eu din o mie și o sută 
de ocaziuni. Ce se atinge acum de metodul lui de 
lucru, de a exprima ideile sale, de a se purta către 
subordonați, ecuali și mai mari, de manierele lui 
și c.l., Poenariul nu e nici ciocoi perfept, nici politic 
și diplomat perfept, nici amic perfept, nici inimic 
perfept, nici cavaler perfept, nici om de curte și de 
salon perfept și dacă vrei nici romîn perfept. El din 
toate e numai jumătate de om“. Aceste aprecieri 
erau nedrepte și veninoase. 

Dușmănia cu care boierii atacaseră în Adunarea 
Obștească școala națională nu se manifesta numai 
împotriva şcolii sătești, care încerca să trezească 
mintea ţăranilor. Cu aceeași dușmănie priveau 
boierii şi şcoala orășenească, pe care o ocoleau cu 
răutate și neîncredere. Odraslele marilor boieri con- 
tinuau să-și primească educaţia și instrucția școlară 
fie prin profesori străini, greci, francezi și chiar ger- 
manii, fie în pensioanele care funcționau liber ori- 
unde ar fi vrut să se deschidă. 

Aceste pensioane și școli private se înmulţiseră 
considerabil nu numai în București, unde bătea vîn- 
tul unei înnoiri de modă cu orice preţ, dar chiar în 
mai toate orașele capitale de judeţ. Aceste pensioane 
şi școli nu numai că nu le controla nimeni în acţiunea 
lor școlară, lăsîndu-le să facă ce vor, dar unora, 
care se bucurau de înalta atenţie a marilor boieri, 
statul le acorda chiar importante subvenții. Între 
acestea au fost, desigur, pensioanele doamnelor 
Vaillant şi de Combles, care reușiseră să atragă 
odraslele celor mai bogate familii boierești. Iar cînd 
subvenţia acestora a fost retrasă din motive diferite, 
o sumă mai mare a fost acordată pensionului con- 
dus de doamna Buvelot, soția profesorului cu același 

nume, şi lui Gianelioni tot pentru un asemenea 
pension. 

Moda pensioanelor! ajunsese şi în orașele de pro- 
vincie. Faima ce-și făcuse în Bucureşti Colegiul 
Sf. Sava, cât și presiunea pe care o exercitau aici 
autorităţile școlare, Eforia și profesorii colegiului, au 
silit pe mulţi dintre profesioniștii școlilor şi pen- 
sioanelor, foarte rentabile în această vreme, să se 
îndrepte spre provincie. Se creează astfel pensioane 
franceze la Ploiești, Pitești și Tîrgovişte, în afară 
de Craiova unde exista institutul Lazaro-Otetelișanu, 
mai mult francez decît romînesc. Un altul, tot fran- 
cez, se înființează în Rîmnicul-Sărat, deși în acest 
oraş numărul elevilor era destul de mic. Pensioane 
germane funcţionează la Craiova, Caracal, Ploiești, 
Buzău, iar la Bucureşti sînt trei care își împart 
armonios elevii destul de numeroși. Pensioanele și 
școlile grecești sînt iarăși destul de numeroase: la 
București sînt douăsprezece, la Brăila două, la Tg.- 
Jiu o școală greco-germană. În afară de acestea erau 
încă multe școli și pensioane care nu indicau limba 
de predare; aici dorinţele elevilor sau ale părinţilor 
determinau limba în care se făcea cursul, fiindcă 
profesorii respectivi se puteau găsi foarte ușor. 

Faţă de această situație, în care numărul şcolilor 
şi al pensioanelor private creştea într-un ritm 
nejustificat, se simţi nevoia unei intervenţii a Efo- 
riei, care încearcă să reglementeze într-un fel func- 
ționarea lor. Eforii, dar mai ales Petrache Poenaru, 
care și așa a fost obiectivul multor intrigi și atacuri 
boiereşti, trebuiau să procedeze foarte abil, ca să nu 
provoace reclamaţiile beneficiarilor și intervenţiile 
marilor boieri. Deşi în materie de şcoli și pen- 
sioane particulare Regulamentul Organic și regula- 
mentul școlilor nu conțineau nici o dispoziţie restric- 
tivă, ceea ce lăsa să se înțeleagă libera lor 
funcționare, Eforia Școalelor Naţionale publică un 
șir de dispoziţii în această privinţă. Sub titlul de 
Reguli întocmite de Eforia Școalelor pentru pen- 


1 N. Iorga, op. cit, pp. 240—254. 

sionate și școli private de băieţi şi fete, Poenaru 
tipări toate dispoziţiile fixate de Eforie. 

Motivarea acestor reguli are în vedere trei idei: 
„instrucţiunea publică trebuie neapărat să fie uni- 
formă în toate așezămintele de învățătură, încât 
copiii, trecînd de la o școală la alta să fie pregătiţi 
într-un mod potrivit ca să poată păşi fără zăticnire 
în clasele cele mai înalte“, din pricina „feluritelor 
sisteme de învățături adoptate de șefii pensionatelor 
după a d-lor voinţă“ elevii nu sînt pregătiţi la fel 
pentru toate obiectele, ceea ce îi împiedică să meargă 
înainte la învăţătură. Şi, în fine, „interesul căsni- 
ciilor, pacea și fericirea familiilor cer neapărat a se 
pune educaţia fetelor pe o cale mai sistematică și 
mai folositoare“. Pentru aceste trei motive, Eforia 
dă anumite dispoziţii pentru funcţionarea pensioane- 
lor şi școlilor de băieți şi fete. 

Regulile esenţiale pentru pensioanele de băieţi 
sînt: autorizaţia în scris a Eforiei; elevii vor urma 
în pensioane numai clasele începătoare, iar clasele 
gimnaziale le vor face la colegiul național; „șefilor 
de pensionate ce vor merita încrederea Eforiei se 
va da voe a pregăti pă școlari pînă la al treilea clas 
gimnazial inclusiv, păzind rînduiala învățăturilor şi 
întrebuințîind cărțile adoptate de colegiu“; școlarii 
vor da examenele la colegiu; șefii pensioanelor, 
care vor acorda reduceri de plată pentru elevii meri- 
tuoşi și săraci „vor dobîndi drept de încorageare 
din partea stăpiînirii, după cum însăși va găsi cu 
cale“. Directorul școlilor şi inspectorul din Craiova 
va inspecta pensioanelej în orașele de provincie 
examenele la pensioane se vor face în asistența pro- 
fesorilor de la școlile normale și a membrilor din 
comitetul de inspecție, care vor inspecta pensionul 
cel puţin o dată pe lună; șefii pensioanelor vor 
trimite Eforiei lunar un catalog cu numele elevilor 
şi cu mersul la învăţătură: mai urmează unele reguli 
de disciplină şi sănătate. 

Pentru şcolile private de băieți se fixează anumite 
reguli: „nimeni nu va putea să deschiză școli private 
de nu va da examen pentru toate învăţăturile cla- 


155 


www.dacoromanica.ro 


selor normale și nu va dovedi moralitatea sa“. „Nici 
o şcoală privată nu se va putea înființa fără auto- 
rizaţie scrisă a Eforiei şi fără a se înfățișa programa 
învățăturilor împărțite pe clase“; „pentru şcoalele 
private în limbi străine, limba romînă trebuie să 
figureze cea dintîi în programă, căci nu se îngăduie 
într-acest prințipat şcoala fără a învăţa într-însa şi 
limba naţională“; urmează dispoziţii pentru examene 
și inspecţie. 

Pensioanele de fete nu se pot deschide decît cu 
autorizaţia scrisă a Eforiei, dată pe baza unui pro- 
gram de cursuri, care va cuprinde religia, învățături 
diferite, lucrul şi economia casei, împărțite pe clase. 
În fiecare clasă se va afișa o copie după programă; 
nici o modificare în programă nu se va face fără 
autorizaţia scrisă a Eforiei. Direcţiile pensioanelor 
vor trimite la sfîrşitul fiecărui trimestru catalog cu 
numele și mersul la învățătură al elevelor. „Scopul 
şi datoria cea de căpetenie a direcţiei va fi de a 
forma fiice religioase, modeste, vrednice şi eco- 
noame, nepierzind din vedere că aceste tinere şi 
fragede odrasle sînt chiemate a cîrmui o casă, o 
familie, a crește copii, a îndulci soarta unui bărbat 
şi prin urmare a se ferici şi ele prin fericirea lui“. 

Şcolile particulare de fete au aceleași reguli esen- 
țiale ca şi cele de băieți. 

Toate pensioanele și școlile particulare, de băieţi 
şi fete, care nu vor respecta cu strășnicie regulile 
fixate „se vor închide îndată, fără nici o conside- 
raţie“. 

Se pare că Eforia a căutat să realizeze prin aceste 
reguli pe care le-a impus școlilor și pensioanelor 
private, două măsuri de absolută trebuinţă în această 
vreme: să se impună limba romînă alături de lim- 
bile străine; să creeze o programă de învățămînt 
care să nu se deosebească de aceea urmată în şcolile 
publice, ca să realizeze un nivel uniform de învăţă- 
miînt în şcolile începătoare și gimnaziale. Prin aceste 
reguli Eforia se înfățișează ca singura instituție de 

stat ce tutelează școlile de orice grad în cuprinsul 
Ţării Romînești. 

La încheierea anului şcolar 1845—1846 se organi- 
zează la Colegiul Sf. Sava festivitatea obișnuită 
pentru distribuirea premiilor, sub patronajul lui 
Gheorghe Bibescu. Cu acest prilej Petrache Poe- 
naru ţine cuvintarea de deschidere a serbării. Tre- 
cuse un an de cînd domnitorul anunţase reforma 
învățămîntului și la Eforie continuau discuţiile pen- 
tru fixarea liniilor de principiu ale acestei reforme. 
Era în joc existenţa școlii naționale și Poenaru făcea 
toate silințele să-i salveze ființa. Epoca marilor 
amărăciuni pentru organizatorul învățămîntului din 
Țara Romiînească abia începuse și aceasta se resim- 
tea în cuvîntarea sa 

Despre reformă vorbește chiar el, arătînd că Eforia 
continuă să studieze îmbunătățirile ce le presupunea 
această reformă. Anunţă că, cursul limbii latine, 
„izvorul din care trebuie să se adape cultura limbii 
noastre“, s-a îmbogăţit cu două catedre. Dar nu 
acesta era rostul reformei pe care o anunţase Bibescu; 
el voia o schimbare radicală a învățămîntului nostru. 
Și acest lucru îl știa Poenaru, dar a trebuit să spună, 
de formă, ceva despre reformă. 

Cuvîntarea lui este seacă, monotonă, fără avînt și 
mai ales, fără acea bogăţie de idei pedagogice care 
umpleau altădată aceste cuvintări. El se mulţumeşte 
numai să spună că latura ştiinţifică a învățămîntului 
din colegiu, fizica şi chimia, ar trebui mai mult 
dezvoltate, mai ales că mașinile trebuincioase s-au 
obţinut prin darul paharnicului Ioan Filipescu și al 
lui Stavrache Nicolescu. Chiar apelul la tineret, atît 
de vibrant și cald altădată, este sterp şi molatic. 

Astfel această cuvintare, ca și aceea dinaintea ei, 
este stăpinită de mîhnirea că şcoala națională se afla 
la o grea răspîntie. 

Reforma școlară cerută de Gheorghe Bibescu a tre- 
buit să fie gata în ianuarie 1847. Eforia, cu toată 
şovăiala pe care o punea în lucrare Poenaru, predase 
proiectul în primele zile din februarie, iar domnitorul 
îl prezentă imediat Adunării Obștești, care îndată 

l-a „dezbătut cu cea mai mare luare aminte“, fără 
să-i aducă vreo modificare. La 21 februarie 1847 
reforma învățămîntului a fost promulgată. 

Noua legiuire a învățămîntului, care în fond era 
un regulament al şcolilor, în care se dezvoltau princi- 
piile înscrise în Regulamentul Organic, stabilea trei 
trepte de învățămînt: școli comunale, care nu erau 
decît fostele școli sătești, existente în sate cu cel 
puţin 50 de familii sau în grupe de două-trei sate, 
aşa cum propusese altă dată Magheru, propunere pe 
care n-o acceptase Poenaru; şcoli elementare-normale 
la orașe, în care se predau gramatica, aritmetica, geo- 
grafia şi istoria în limba romînească; și învățături 
academice, cu 12 clase, unde pentru filozofie, ştiinţe 
fizico-matematice și istoria universală se va alege o 
limbă străină, din cele două existente. Limba romînă 
dispare și se păstrează numai gramatica acestei 
limbi. În schimb se înfiinţa un colegiu francez, a cărui 
conducere trebuia s-o aibă profesorul Monty, cu pro- 
fesori și cărți aduse de la Paris. O singură inovaţie 
prețioasă aducea această reformă: gratuitatea învăță- 
mântului în școlile comunale și în cele elementare- 
normale, pe când în celelalte se puseseră taxe foarte 
mari, încât cu greu puteau ajunge la aceste şcoli 
copiii oamenilor săraci, Se mai adăugau o școală de 
fete cu 12 bursiere și o şcoală militară pentru cadrele 
ofiţerești ale oștirii naţionale. 

Deşi reforma dobîndise putere de lege încă de la 
21 februarie 1847, aplicarea ei urma să se facă din 
toamna viitoare, o dată cu deschiderea noului an 
şcolar. Pînă la sfîrşitul anului şcolar în curs urma să 
continue Colegiul Sf. Sava cu cinci clase și cursurile 
speciale de legi, agricultură şi ştiinţă aplicată. Pentru 
buna funcționare a colegiului francez, cât şi a învăţă- 
turilor academice, d-rul Picolo, corespondentul Efo- 
riei din Paris, primise instrucțiuni să cumpere ma- 
nuale franceze și să angajeze, cu contract, profesorii 
necesari. În vara anului 1847 se știa în București că 
vor fi angajați tînărul Georges Perrot, viitor profesor 
la Colegiul Louis le Grand și mai tîrziu vestit arheo- 

log, Varaigne-supleant și Hurard-repetitor, ambii la 
colegiul Rollin. 

Prin reforma impusă de Bibescu deveneau actuale 
părerile sale despre școala naţională, exprimate cu 
doi ani inainte: „iluzii asupra trebuinţelor învățături- 
lor publice“; „cuvinte sau opinii care, aruncate în 
duhuri fragete nu pot da de cît rezultate vătămă- 
toare“. De aceea, el pretinde atunci de la „bărbaţi 
cu minte întinsă o mai mare băgare de seamă asupra 
părții morale a educaţiei“ şi „sfătuia să nu se ieie în 
deşert numele de patrie pe care nu oricine și la 
orice vîrstă, îl poate înţelege“!. Acestea arătau pozi- 
ţia reacționară, antipopulară, a domnitorului Bibescu, 
poziţie care era comună întregii boierimi retrograde. 

În toamna anului 1847 nu s-au putut deschide 
„învăţăturile academice“. Lipseau profesori, lipseau 
manuale; nu oricine ar fi putut face cursul în limba 
franceză sau italiană. Chiar unul dintre fraţii Go- 
lești, căruia i se dăduse catedra de matematică, a 
cerut să predea în limba romînă. Chiar la gramatica 
limbii romîne, singurul obiect care se preda în romi- 
nește, nu se putea începe cursul decît în februarie 
1848. Nici chiar colegiul francez al lui Monty nu se 
prezenta mai bine. 

Poenaru însă se străduia din răsputeri să împiedice 
deschiderea colegiului francez şi sosirea profesorilor 
de la Paris. La sfîrşitul lui ianuarie colegiul nu se 
deschisese, iar pentru acest motiv Petrache Poenaru 
scrie lui N. Picolo la Paris că deoarece colegiul se 
va deschide după Paști, e cazul ca să se întîrzie 
„plecarea oaspeţilor pînă în mai“, cînd socotea el 
că nu se mai putea începe şcoala, fiind prea tirziu, 
ceea ce ar fi dus la o amiînare pînă în toamnă. 
Amiînările acestea au indispus pe profesorul Perrot 
care a refuzat să mai vină în Muntenia, cu tot con- 
tractul încheiat. 

Împotriva acestui sistem de a aduce profesori 
străini prin contract, reacționează opinia publică, iar 


1 N, Iorga, op. cit., p. 266. 

Eliade Rădulescu cristalizează într-o satiră acest act 
prin următoarele versuri alegorice: 


„Grădinare, grădinare, 

Ia gîndeşte-te mai bine 
La primejdia cea mare 
Să ni faci școale străine“. 


Profesorul I. Axente Severu într-o scrisoare din 
6 aprilie 1848, trimeasă din Bucureşti lui Simion 
Bărnuţiu în Transilvania, spune printre altele: „cu 
reforma școalelor nu e împăcat nimenea, nici că 
poate fi“. Şi tot el aminteşte cazul unui „respectabil“ 
părinte care se duse să-și înscrie copilul la Academie 
(colegiu), unde se dădea examen de admitere. Au- 
zind însă că materiile de studiu se predau în limba 
franceză, iar de limba romînă „nu era nici pomană“, 
puse următoarea întrebare: „Domnule, voiu să ştiu 
învățase-va în școală şi rominește, că numai pentru 
sfrănţozește și italienește nu vroiu să-mi dau copilul 
aici, pentru că e tînăr şi nu voiu să-și uite limba 
romînă". Monty, directorul institutului, recunoscînd 
dreptatea acestui părinte și căutînd să-și creeze 
atmosferă favorabilă, chiar a doua zi introduse în 
programa școlii și clase cu limba de predare romînă 
„deși nu fuse pînă aci nici vorbă de ea“l. 

Cu toate aceste amărăciuni provocate de „reforma“ 
învățămîntului, pornită din iniţiativa lui Gh. Bibescu, 
Petrache Poenaru este orînduit, din ordinul domni- 
torului, într-o comisie compusă din Barbu Știrbei, 
viitorul domn, Iancu Filipescu și Blaremberg, care 
avea să studieze posibilităţile și locul unde trebuia 
să se ridice o statuie în mărime naturală și să se 
clădească un teatru măreț, după modelul celor din 
Apus, ambele ca un omagiu de recunoștință adus 
generalului Kisseleff pentru înţelepciunea și price- 
perea cu care a guvernat Principatele? în timpul ad- 
ministrației rusești. 

1 Omagiu lui I. Bianu, București, 1927, pp. 161—163; 
N. Iorga, op. cit., pp. 267—268. 


2 Vezi George Potra, Din Bucureştii de altădată, 
Bucureşti, 1941, p. 40. 

Cuvîntarea! lui Petrache Poenaru din 29 iunie 
1847, care urma după promulgarea reformei învăţă- 
mâîntului din 21 februarie, are foarte multe asemănări 
cu cele din 1845 și 1846. Directorul Eforiei, care 
recurge la tot felul de mijloace ca să paralizeze 
tendinţele noului învățămînt?, apare în această cu- 
vîntare ca un adulator, care încearcă să înșele apa- 
renţele prin cuvinte, dar care ascunde o mare teamă 
pentru școala naţională. Silinţa de a fi plăcut lui 
Bibescu ascundea această stare sufletească. 

El încearcă să laude reforma împotriva convin- 
gerilor şi sentimentelor sale. „Întocmirea de a se 
așeza învățături de întiia necesitate prin toate satele, 
învățături mijlocii prin toate orașele de căpetenie 
ale judeţelor, învățături clasice și științifice în Capi- 
tală, este una dintre cele mai potrivite regulări 
prin care instrucţia publică se întinde gradual de la 
cel mai avut, la cel mai sărac și dă fiecăruia cunoș- 
tințele ce-i sînt necesarii pentru a sa carieră“. În 
realitate însă reforma lui Bibescu crea o barieră 
puternică între săraci și bogaţi. Săracilor — țărani 
şi orășeni — li se închidea drumul școlii după termi- 
narea învățămîntului elementar (comunal și normal- 
elementar), împiedicîndu-i să treacă la învățăturile 
academice unde limba de predare era franceza. Re- 
forma aristocratizase astfel învățămîntul secundar, 
pe care-l rezervase numai boierilor. Poenaru, deși 
înțelegea acest lucru, luptă din răsputeri împotriva 
școlii celei noi, trebuind să-i spună însă lui Bibescu 
cuvinte care să nu-i trezească atenţia și bănuiala 
acțiunii sale. 

Caracterul aristocratic al şcolii lui Bibescu apare 
şi mai evident în cea de-a doua latură a sa: școala 
fetelor. Poenaru înfățișează lămurit această idee. 
„Așezămiîntul ce măria voastră voiţi a întocmi pen- 
tru creşterea fetelor de treapta cea mai influentă 
a societăţii... va da în scurt timp, cu atît mai sigur 


1 „Universul“ III, nr. 27, 6 iulie 1847, pp. 105—107; 
„Vestitorul romînesc“, XI, nr. 54, 12 iulie 1847, pp. 213—214. 
2? Marcel Romanescu, op. cit, p. 21. 

doritul rezultat, cu cît este cunoscut adevărul că 
exemplul de sus e norma cea mai energică pentru 
îmbunătățirea popoarelor“. 

Cu toate împrejurările grele pentru școala națio- 
nală în care are loc această ultimă serbare școlară 
din domnia lui Gheorghe Bibescu și cu toată mîhni- 
rea care cuprinsese sufletul lui Poenaru pentru 
opera sa ameninţată, el nu poate să nu spună, în 
frumoase cuvinte, unele precepte pedagogice pe 
care le găsise în Emile al lui J. J. Rousseau. „,Dez- 
voltarea înţelegerii nu ar fi îndestulă pentru prospe- 
ritatea socială, dacă totdeodată cu dînsa nu s-ar 
urni și cultura inimii. Această cultură însă se cuvine 
să se înceapă de la leagăn. Tot copilul se naște bun, 
dar numai muma poate să-i păstreze această bună- 
tate ce natura a pus într-însul; singură ea, ca cel 
mai de aproape mentor, poate să-i insufle acele idei 
sănătoase pe care se întemeiază toată fericirea omu- 
lui în parte şi a naţiei întregi“. 

În faţa reformei din 1847, școala satelor era o rea- 
litate. Cu toate greutăţile ce stăteau în calea acestei 
școli, Poenaru reuşise totuși să-i dea un ritm de 
creștere progresivă pe fiecare an. Activitatea școlilor 
normale din capitalele de judeţe, activitatea școlilor 
preparande de la reședința plăşilor, precum și munca 
de inspecție și îndrumare desfășurată de inspectori 
şi de revizori au contribuit ca numărul școlilor și al 
școlarilor din sate să păstreze o constantă tendință 
de sporire. Astfel în 1843 erau 2203 școli sătești 
cu 43 079 de şcolari; în 1845 numărul lor sporise la 
2 301 cu 43502 de elevi; în fine, în 1847 Țara Ro- 
mâînească avea 2309 şcoli cu 48545 de școlari, iar 
în 1848, în preajma izbucnirii revoluţiei, numărul 
şcolilor ajunsese la frumoasa cifră de 47831. Aceste 
cifre dovedesc cu prisosinţă că școala sătească înce- 
puse să devină o realitate în lumea satelor și că ea 
răspundea dorinţei de a se bucura de lumina cărţii, 


1 Acad. R.P.R., ms. 5981, f. 7. 

pe care începe să o simtă țărănimea. Această reali- 
tate însemna un progres în comparație cu trecutul, 
dar era destul de departe de ceea ce trebuia să fie. 
Aplicarea reformei lui Gheor- 
ghe Bibescu a fost întreruptă 
de Revoluţia din 1848. Aceasta 
a avut cu totul un alt caracter 
și o altă desfășurare decît cea din Moldova. În Fara 
Romiînească procesul de formare a burgheziei era 
mult mai înaintat, iar între masa orășenească și ță- 
rănime existau legături pe care unii dintre viitorii 
conducători ai revoluţiei au căutat încă dinainte, de 
multă vreme, să le întărească cît mai mult şi să 
lupte prin grai și scris în favoarea ţăranilor. Condu- 
cătorii cei mai înaintați ai revoluţiei, în frunte cu 
Nicolae Bălcescu, cereau desființarea clăcii pentru 
a se putea crea o baza de luptă cit mai largă și mai 
puternică împotriva feudalităţii. 

Masele ţărăneşti şi orășenești au constituit forţa 
socială principală a revoluţiei. Ele au reuşit să im- 
pună în programul revoluţiei o parte din revendi- 
cările lor de bază și s-au legat strîns de soarta ace 
steia, salvind-o în cîteva rînduri de la prăbuşirea 
pe care forţele reacționare i-o pregăteau. Toate 
acestea au făcut ca Revoluţia din 1848 să aibă un 
caracter burghezo-democratic. 

În pregătirea revoluţiei au jucat un rol important 
o serie de societăţi culturale secrete, și în special 
„Frăția“, care activau demult în rîndurile burghe- 
ziei progresiste și cîștigaseră de partea lor foarte 
multe elemente care militau împotriva privilegiilor 
feudale, pentru o reorganizare a societății pe baze 
care să corespundă mai bine necesităților dezvoltării 
capitalismului. De asemenea, în armata de curînd 
creată o bună parte din oștirea de rînd și chiar din 
ofițerime, fusese atrasă în pregătirea revoluției. Tre- 
buie să adăugăm că în Muntenia exista şi o puter- 
nică tradiție revoluționară încă din vremea răscoalei 
condusă de Tudor Vladimirescu, la care unii dintre 
conducătorii revoluţiei luaseră chiar parte. 


f) Şcoala naţională în 
timpul Revoluţiei diu 
1818 

Pe lingă aceste cauze interne care au generat 
Revoluţia din 1848, trebuie să spunem că izbucni- 
rea ei a fost influenţată întrucâtva și de evenimentele 
revoluţionare ce se desfășurau în Europa, eveni- 
mente care fuseseră cunoscute şi în parte trăite de 
tinerii romîni care studiaseră la Viena, Berlin şi în 
special la Paris. Numai în capitala Franţei, pe la 
1845, se găseau circa 140 de studenţi romîni care 
s-au întors în ţară influenţaţi de idei progresiste. 

Din punct de vedere al intereselor școlii naţionale, 
Revoluţia de la 1848 a avut un rol deosebit, dînd 
o lovitură puternică încercărilor boierimii reacționare 
de a opri pătrunderea burgheziei și a țărănimii în 
școlile mai înalte și desființind școala de castă pe 
care o crease reforma din 1847. 

În general, Gheorghe Bibescu nu era precis do- 
cumentat asupra celor ce se petreceau în Europa în 
primăvara anului 1848. El nu aflase, sau dacă aflase 
nu dăduse nici o importanţă revoluţiei care înce- 
puse la Paris în februarie şi nu aprecia nici valul 
revoluționar care cuprinsese Italia, Germania şi 
Imperiul Habsburgic, în cadrul căruia o forţă deo- 
sebită aveau revoluțiile din Ungaria şi Transilvania. 
Toate ştirile care-i veneau din Europa apuseană şi 
centrală n-au avut darul să-l facă să înțeleagă că 
revoluția este în stare să înfrîngă forţele reacţiunii, 
că masele s-au ridicat la luptă împotriva exploatării 
şi a tiraniei. Bibescu se complăcea în funcţia de 
domn şi zimbea fericit vieţii sale de huzur. El nu 
era informat despre clocotul revoluţionar care cu- 
prinsese ţara, nici despre ecoul pe care îl avusese 
adunarea de la Islaz din ziua de 9 iunie. În faţa 
forţelor revoluţionare în plină creștere, el este silit 
să semneze Proiectul de Constituţie înfățișat la Islaz, 
dar abdică după puţine zile!. 

Spiritul înnoitor revoluţionar, concretizat în pro- 
clamația de la Islaz, manifestă o revoltă justificată 
şi împotriva tendinţelor de înstrăinare din învăţă- 


1 Anul 1848 în Principatele Române, București, 1902, vol. I, 
pp. 489—501. 

mînt. Într-adevăr această proclamaţie protestează 
„asupra relei cugetări de a degrada și a ucide naţio- 
nalitatea prin scoaterea limbii naţionale din școale, 
decretă o învățătură pentru toţi egală, progresivă, 
integrală pe cît va fi cu putinţa, după facultăţile 
fiecăruia și fără nici o plată“l. 

Ca urmare a principiilor enunțate de proclamația 
de la Islaz, guvernul provizoriu al Țării Romînești 
decretează la 25 iunie 1848: „Eforia Şcoalelor se 
desființează și domnul ministru (al Credinței şi al 
Instrucției Publice) are a porunci d-a dreptul către 
corpul profesorilor“2, 

În ajunul revoluţiei, Petrache Poenaru, cu toate 
că era în curent cu ce se pregătea, şi împărtășea 
ideile revoluţiei, a manifestat multă rezervă și nu 
s-a încadrat în rîndurile luptătorilor activi pentru 
triumful revoluţiei. Nu-i cunoaștem nici un fel de 
activitate în perioada pregătirii revoluţiei, ba din 
contra dădea să se înţeleagă, prin toate manifestările 
lui, că era un om „liniștit“, „un moderat“, pe care 
Bibescu Vodă îl poftește la palat împreună cu Ion 
Eliade Rădulescu și Simion Marcovici, pentru a 
se sfătui cu ei ce trebuie să facă față de agitaţiile 
burgheziei şi clocotul maselor populare care nu 
așteptau decit momentul să pornească la revoluție. 

Această atitudine de rezervă în care s-a ţinut 
Petrache Poenaru — cu toate că el se situase în 
atîtea rînduri pe poziţii înaintate și militase pentru 
progres — se explică prin limitele concepției sale, 
prin ideea greșită, de esență idealistă, că masele 
se pot elibera de mizerie și asuprire numai prin cul- 
tură, nu prin lupta revoluţionară împotriva claselor 
exploatatoare și a forţelor politice asupritoare. Rolul 
lui Petrache Poenaru se va exercita totuși, în cursul 
revoluției în legătură cu problemele învățămîntului. 
Astfel, la 3 august, Locotenenţa domnească, printre 
cele opt comisii care aveau să elaboreze „proecte 
deslușitoare și potrivite cu trebuinţele cele de acum 


1 Anul 1848 în Principatele Romine, Bucureşti, vol. II, 
pp. 86—87 
2? Ibidem. 

ale naţiei“, înființează și o comisie pentru organi- 
zarea școlilor din care fac parte: Petrache Poenaru, 
Eliade Rădulescu, August Treboniu Laurian, Cezar 
Bolliac și doctorul Nicolae Kretzulescu. Pentru Poe- 
naru, ctitor al atîtor temeinice așezăminte culturale, 
desființarea colegiului romînesc de la Sf. Sava, prin 
reforma lui Bibescu din 1847, fusese o mîhnire pe 
care numai activitatea în comisia de dezrobire a 
țiganilor şi în cea de organizare a învățămîntului 
a putut să i-o șteargă. Ca membru în comisia școlară 
el spera să organizeze învățămîntul pe baze naţio- 
nale. 

Comisia pentru organizarea şcolilor trebuia să 
dezvolte principiile înscrise în proclamația de la 
Islaz pentru crearea unui învățămînt gratuit, egal 
pentru toți locuitorii ţării, fără a se ţine seamă de 
religie, categorie socială și naţionalitate. Comisia n-a 
putut însă să lucreze. În fața revoluţiei stăteau 
atîtea probleme, care cereau o grabnică rezolvare, 
încât problema școlară a fost lăsată pentru mai tîrziu. 

În cele din urmă, revoluţia burghezo-democrată 
din Țara Romiînească a fost înfrîntă, ca urmare a 
acţiunilor forțelor reacționare din ţară și dinafară şi 
a trădării săvîrşite de burghezie. Aceasta a făcut ca 
şi proiectele reformatoare privitoare la învățămînt 
să nu se poată realiza. În acest timp activitatea lui 
Petrache Poenaru sc concentrează în cadrul comisiei 
pentru dezrobirea ţiganilor care cerea mai multă 


urgenţă. 


6 


ACTIVITATEA PUBLICĂ A LUI POENARU 
INTRE 1848—1864. 


Caimacamul Constantin Cantacuzino, care fusese 
numit la conducerea Țării Romînești sub presiunea 
armatelor turceşti și rusești după 13 septembrie 
1848, funcţionase în 1843 ca membru al Eforiei 
numit de Gheorghe Bibescu. El încă de atunci nu se 

arătase prea înțelegător față de munca pe care ce 
desfăşura Poenaru la conducerea școlilor naţionale. 
Conservator, retrograd şi reacţionar el își inaugură 
stăpînirea samavolnică cu desființarea tuturor actelor 
date sub Guvernul Provizoriu revoluţionar. Cu o zi 
mai înainte, la 27 septembrie 1848, reînființase Efo- 
ria $Școalelor și numise în consiliul de efori pe 
Alexandru Filipescu și Emanoil Băleanu, alături de 
Petrache Poenaru, pe care îl înlocuise la direcția 
școlilor cu C. N. Brăiloiu. De acum începe, pentru 
fostul director al școlilor, o epocă nouă, în care 
rolul său de întemeietor și de organizator al școlilor 
naționale își pierde din ce în ce importanţa sa, 
pentru a se sfirși cu totul în 1864. 

Constantin Cantacuzino poruncește la 30 septembrie 
1848 ca Colegiul Sf. Sava și seminarul de la biserica 
Antim să fie evacuate imediat, iar în localurile lor 
să fie instalate trupele de ocupaţie turcești și rusești. 
Poenaru intervine la 8 octombrie ca cel puţin biblio- 
teca, muzeul și tipografia să fie lăsate pe loc „întru 
cât erau aşezate în dependinţe ce se puteau despărţi 
de celelalte case de la Sf. Sava, printr-un parmalic 
de uluci“!. La cererea celor doi comandanţi ai oștiri- 
lor străine, caimacamul Cantacuzino dă ordin Efo- 
riei, la 1 noiembrie 1848, să închidă școlile. Este 
adevărat că școlile din capitală și din celelalte oraşe 
din ţară nici nu puteau să funcţioneze din pricină 
că profesorii, în cea mai mare parte ardeleni, fuse- 
seră destituiți sau fugiseră peste munţi de teama 
prigoanei împotriva revoluţionarilor. Motivarea în- 
chiderii era simplă: pînă se vor găsi pămînteni des- 
toinici în locul celor îndepărtați. Școlile săteşti 
avură aceeași soartă, fiindcă învățătorii lor nu mai 
aveau unde să se pregătească, fiind închise școlile 
normale și preparande. 

Închiderea școlilor a fost urmată de arestarea 
tuturor profesorilor și învăţătorilor care participaseră 
la revoluție, după cum erau arestaţi şi o serie de 
funcţionari, comisari propagandiști, foști voluntari, 


1 Marcel Romanescu, op. cit, p. 24. 

ofiţeri, foștii deputaţi săteni din comisia pentru îm- 
proprietărire. Mănăstirile Plumbuita şi Văcăreşti ge- 
meau de arestați politici; la Snagov au fost închiși 
țăranii răsculați din Teleorman!. Cea mai mare parte 
dintre învăţători se găseau închiși și supuși judecății 
unui tribunal alcătuit special sub președinția lui 
Mihalache Cornescu, fost logofăt al dreptăţii și, în 
1848, președinte al Curţii apelative de comerţ. 

Boierii, care l-au dușmănit întotdeauna pe Poenaru 
pentru înființarea şcolilor sătești, găsesc acum pri- 
lejul nimerit să se răzbune. Ei îl acuză că a „pre 
gătit revoluţiunea întrebuinţind pe învățătorii sătești 
pentru propaganda ei“?, Intervenţiile lor tainice pe 
lîngă tribunalul care cerceta și judeca pe revoluţio- 
nari fac pe Cornescu să-l invite spre a răspunde de 
modul cum a alcătuit corpul didactic şi cum s-a com- 
portat în timpul revoluţiei. Cercetarea activităţii lui 
Poenaru a ţinut câteva luni și s-a sfîrşit printr-un 
proces. La 27 octombrie 1848, cînd se afla sub cer- 
cetare, el scrie lui Grigore Otetelișanu: „mult doresc 
să ne vedem și fiindcă acum nu sînt legat de nici 
o slujbă publică aşi fi venit acolo pentru cîteva zile, 
dar... s-au ivit niște necazuri grele, care mă ţin 
în capitală“s. Se pare că la această dată abia înce- 
puseră cercetările. După o lună, la 25 noiembrie 1848, 
el scrie iarăși: „Departe de dumneavoastră nu am altă 
mângiîiere la necazurile ce-mi amărăsc sufletul decât 
a afla de bine despre scumpii mei“f. 

Totuși, tribunalul lui Mihalache Cornescu, deși 
asculta servil ordinul caimacamului, n-a avut curajul 
să-l condamne. Procesul s-a încheiat printr-o achi- 
tare. Încă din decembrie 1848 se zvonise în București 
că Barbu Știrbei se va urca pe tron. Judecătorii, sau 
poate însuși Cantacuzino, care știau legăturile de 
prietenie dintre Poenaru și viitorul domn, n-au avut 
curajul să dea o sentință de condamnare. La 22 mai 


1 Marcel Romanescu, op. cit., p. 25, nota 200. 
2 Acad. R.P.R., ms. 5981. 

3 Ibidem, ms. 4516, f. 195. 

4 Ibidem, f. 197. 

1849 el scrie unchiului Grigorie: „De astă dată 
scăpînd de persecuția ce se pornise asupră-mi, vă 
adresez aceste rînduri cu inima mai veselă şi știu 
că şi dumneavoastră pe acestea le veţi primi mai cu 
pucurie“1. 

După convenţia de la Balta Liman, Barbu Știrbei 
deveni domn. Poenaru, care se aștepta poate să 
redobîndească funcția de director al școlilor, a sufe- 
rit o amară dezamăgire. Noul domn, deși nu-și 
schimbase cu nimic stima şi prețuirea ce le avea 
faţă de fostul său colaborator în conducerea Eforiei, 
îi păstră funcţia de efor și-l însărcină ca, împreună 
cu Simion Marcovici şi C. N. Brăiloiu, să întoc- 
mească un nou program şcolar. El voia să înceapă, 
în opera de redresare a statului, o acţiune urgentă 
pentru repunerea școlilor naţionale în funcţia lor de 
instituţie de cultură şi de luminare a poporului. 
În aprilie 1850, Știrbei arată mai clar ideile sale des- 
pre rostul școlii: „Învățămîntul trebuie privit nu 
ca un scop, ci ca mijloc. Instrucţia publică trebuie să 
fie potrivită cu nevoile poporului și să nu aibă în 
vedere exclusiv convenienţele cîtorva familii privi- 
legiate; ea trebuie deci să fie naţională, să mulţu- 
mească nevoile deosebitelor clase şi să păstreze 
coloarea locală“2. Aceste cuvinte trebuiau să slujească 
de îndreptar comisiei care trebuia să întocmească 
programul şcolar, 

În septembrie 1850 programul a fost gata. Comisia 
păstrase pentru şcolile elementare din orașe aceleași 
materii care existau în 1847; Știrbei însă adăugă 
noţiuni de fizică, matematică și istoria ţării. Aceste 
şcoli aveau patru clase şi deci patru ani, iar numărul 
lor sporise: câte una în fiecare oraș, două la Craiova, 
iar în București — cinci, cîte una de fiecare culoare 
administrativă, ceea ce ar corespunde azi raioane 
lor din oraș. Învățămîntul mediu, predat în colegii 
sau gimnazii de șase ani, în care s-au inclus și cla- 


1 Acad. R.P.R., ms. 4516, f. 199. 
2 N. Iorga, Viața şi domnia lui Barbu Știrbei, în „Ana- 
lele Academiei Romîne“, XXVIII, p. 1l. 

sele complimentare, avea două structuri diferite: 
clasică și matematică (științifică), Obiectele erau: 
geografia, istoria, latina, logica, retorica, filozofia, 
desenul și caligrafia în toate clasele gimnaziale; apoi 
științele naturale, matematica, fizica şi chimia. Pentru 
limbi se lăsa la alegerea elevilor, în ultimii trei ani, 
ori franceza, ori germana; numai limbile grecească, 
rusească şi turcească erau facultative. Învățământul 
superior sau universitar se făcea în facultăți — școală 
de inginerie şi școală de legi — sub conducerea unui 
rector. Se hotărî redactarea de urgență a manualelor 
didactice, începînd cu cele pentru latină, fiindcă 
domnitorul socotea că „cele de mai neapărată tre- 
buinţă ar fi cărțile latino-romîne, avînd unul şi ace- 
laşi profesor a preda de o dată limba latină şi ro- 
mînă“. La cererea Eforiei se introduse și religia. 

Pentru 1 ianuarie 1851, cînd trebuiau să înceapă 
toate şcolile, în afară de cele sătești, se alcătuise un 
nou consiliu de efori din care făceau parte, în afară 
de Petrache Poenaru și Alex. Filipescu-Vulpe, care 
fuseseră menţinuţi, dr. Apostol Arsachi, prim- 
ministru în 1862 şi Ion Em. Florescu, prim-ministru 
în 1891. Director al Eforiei fusese numit profesorul 
Simion Marcovici, fost secretar intim al lui Bibescu 
și secretar la Marea Postelnicie. În sînul Eforiei 
funcționa o comisie specială pentru supravegherea 
cursurilor, prezidată de Ion Em. Florescu și compusă 
din Poenaru și dr. Apostol Arsachi. Eforia hotărîse 
ca toate numirile la facultăţi să se facă prin concurs, 
iar la școlile județene în urma unui examen riguros. 
Se reînființează Școala ostășească din 1847, se reor- 
ganizează seminariile și se creează un conservator 
de muzică. Clasele complimentare, care se desfiin- 
țaseră în 1850 se reînființează în decembrie 1851, 
numai două de astă dată, şi se adaugă Colegiului 
Sf. Sava care începe să funcţioneze. 

În 1851 Barbu Știrbei acordă titluri de boierie 
câtorva profesori. Cu acest prilej Poenaru este ridi- 
cat la rangul de mare agă. În acest an Eforia trimite 
la studii în străinătate mai mulţi bursieri, în vederea 

acoperirii nevoilor pe care le avea învățămîntul: 
Pikipios şi D. Nica merg la Constantinopol ca să 
înveţe limba turcă; la Galata-Serai sînt trimiși 
C. Bordeanu, I. Lăzărescu, Grigore Călinescu şi 
C. Burileanu pentru studiul medicinei; Gh. M. Tatta- 
rescu, P. Alexandrescu, P. Mateescu și Th. Aman se 
duc la Roma pentru pictură, la Viena se trimit Ani- 
noșanu, Marcovici, I. Lupulescu și V. Anton pentru 
inginerie, iar I. Gh. 'Țînţăreanu la medicină, și încă 
mulţi alţii se îndreaptă către diferite centre de studii 
şi cultură din Apus!. 

În prima lună din 1852, cînd nimeni nu se aștepta, 
Barbu Știrbei înlocuiește de la direcţia școlilor pe 
Simion Marcovici cu C. Bosianu. Acesta era un tînăr 
abia întors de la studii din Apus, care va îi de mai 
multe ori ministru și care în 1865 va ajunge chiar 
preşedinte al consiliului de miniștri.? 

Schimbarea se făcuse cu un anumit scop: noul 
numit să reorganizeze învățămîntul superior, mai 
ales facultatea de drept unde spori cursurile. Re- 
forma sa însă cuprinde tot învățămîntul din ţară 
şi porneşte de la selectarea corpului didactic prin 
concurs. În această vreme școlile sătești nu func- 
țţionau. Bosianu convinge Eforia să introducă concurs 
pentru orice catedră liberă. Astfel numirile de la 
colegiile din București și Craiova, cît şi la cele 13 
şcoli primare din capitalele de judeţe, încep să se 
facă, din 1852, numai pe bază de concurs. Tot el frî- 
nează tendinţa ce se manifesta atunci de a se face 
școli primare mixte. 

Lipsa de școli primare de fete a îndemnat pe 
părinţi să-şi înscrie fetele la şcolile de băieţi. Eforia, 
la propunerea lui Bosianu, interzice acest lucru și 
împiedică astfel pe fete să se îndrepte pe drumul 
de lumină al şcolii. Această interdicţie a dat prile- 
jul să se creeze în orașe o sumă de pensioane de 


1 Vezi N. Iorga, Istoria învățămîntului romănesc, 
pp. 286—287, 
? Vezi Marcel Romanescu, op. cit., p. 29, nota 218. 

fete, unde plata era foarte mare și pregătirea cu 
totul îndoielnică. 

O altă măsură introdusă în acest an, care izbea 
de astă dată în profesorii cei mai buni, este interzi- 
cerea cumulului la catedre. Măsura însă nu s-a apli- 
cat multă vreme și nevoile școlilor au făcut ca ea 
să cadă în desuetudine. Se remarcă în această vreme 
o mare afluenţă spre colegiu. Numărul înscrișilor în 
clasa întîi la Colegiul Sf. Sava a fost de 190 de 
școlari, care nu mai puteau fi cuprinși într-o singură 
clasă și Eforia creează o a doua, care este începutul 
gimnaziului Gheorghe Lazăr ce se va înființa în 
curînd, urmat de gimnaziul Matei Basarab.! 

Populaţia școlară sporise considerabil în Bucu- 
rești. Şcolile statului nu puteau cuprinde pe toți 
copiii care se îndreptau spre școală dornici de învă- 
ţătură. Pe de altă parte cei săraci, care erau cei mai 
mulţi, nu se puteau duce nici la pensioanele parti- 
culare unde plata era mare și unde condiţiile de 
admitere cereau o serie de lucruri care depășeau 
puterile materiale ale părinţilor. Nevoia a făcut însă 
ca pe lîngă biserici, să ia ființă niște cursuri înce- 
pătoare de scris-citit pe care le inițiaseră paracli- 
serii (ţircovnicii) acestor biserici, așa cum se făcuse 
la sate, din îndemnul Eforiei cu aproape douăzeci 
de ani înainte. Funcţionau astfel în București 
13 cursuri pe lîngă biserici, din care numai unul 
avea o cameră unde se adunau școlarii, iar celelalte 
se ţineau în curte, numai pe vreme bună și cu o ladă 
de nisip ca singurul material didactic. Poenaru, care 
inițiase școlile sătești pornind cu dascălii bisericești, 
trebui să recunoască această realitate a școlii bucu- 
reștene și s-o sprijine. Interveni deci la Logofeţia 
Credinţii să oblige pe epitropii acestor biserici ca să 
găzduiască aceste cursuri. Se ridicară fel de fel de 
pretexte și problema n-a fost rezolvată decît în 
parte. Totuşi, cursurile continuară cu toată neînțele- 
gerea epitropilor. 


1 Monografia liceului Gh. Lazăr din București, 1860—1935. 
Buc. 1935, p. 48. 

Înmulțirea şcolilor private, care acopereau lipsa 
școlilor primare și a colegiilor, dar mai ales a şcoli- 
lor de fete, îndeamnă Eforia să privească mai atent 
pensioanele care atrăseseră foarte mulţi elevi şi 
făceau afaceri mănoase. Este adevărat însă că unele 
pensioane funcționau în perfecte condiţii didactice, 
ceea ce făcu ca Eforia nu numai să le recunoască 
utilitatea, dar chiar să le acorde subvenţii. Unul 
dintre aceste pensioane cu multă faimă, care începuse 
să funcţioneze în București din 1834, era „Interna- 
tul Geanelloni“!, instalat în strada Vestei nr. 13, 
condus în 1854 de fiul iniţiatorului, Robert Geanel- 
loni. Întemeietorul Ludovic Geanelloni, probabil de 
origină italiană și venit în ţară în nu se ştie ce 
împrejurări, a întemeiat acest așezămiînt cultural în 
anul 1834, în imediata apropiere a Colegiului Naţio- 
nal Sf. Sava, care se afla în clădirile situate împre- 
jurul mănăstirii Sf. Sava, pe locul Universităţii de 
azi. Pensionul lui Geanelloni, fiind unul dintre cele 
mai bune se bucura de toată atenţia protipendadei 
bucureștene. 

„Internatul Geanelloni“, care primea subvenție 
din partea statului? avea o bună organizare şi 
conducere. Pe lîngă director, care avea condu- 
cerea superioară, administrativă și pedagogică, func- 
ționau un cenzor şi patru prefecți de studii, care 
locuiau în internat. Invăţămîntul în internat avea 
două divizii: una primară, cu patru clase, care începe 
cu scris-cititul, merge gradat cu gramatica, aritme- 
tica, geografia și catehismul; şi una gimnazială, cu 
şapte clase, în care se urmează studiile prevăzute 
în programul special al liceului. Studiile primare se 
predau în institut, iar cele gimnaziale la Colegiul 
Sf. Sava. Examenele, chiar cele primare, se dau la 
şcolile publice. Plata internatului era de 60 galbeni 
pe an, semiinternii plăteau 36 galbeni iar externii 24, 
„fie primar, fie gimnazial“. Cursurile speciale, pre 
paraţiile şi repetițiile individuale constituiau plăți 


1 George Potra, Pensionul lui Geanelloni, în loc. cit. 
2 N. Iorga, op. cit., p. 252. 

excepţionale. „Trusoul“ sau calabalicul cerut elevilor 
era foarte numeros: 8 cămăși, 6 cearșafuri, două uni- 
forme, două perechi de cizme, pat de fier, două sal- 
tele, serviciu de masă, opt farfurii etc. Aceasta făcea 
ca pensionul să fie accesibil exclusiv copiilor prove- 
nind din rîndurile boierimii sau al burgheziei. 

În 1855, Poenaru bucurîndu-se încă de încrederea 
lui Barbu Știrbei, încearcă să redeschidă şcolile 
sătești, atît de greu lovite în 1847. În 1847 funcționau 
în ţară 2518 şcoli, cu 57 351 elevi, dintre care 2 309 
erau școli sătești, cu 48545 elevi, feciori de ţărani. 
Aceste şcoli își recrutau corpul didactic din cele 
18 şcoli normale, unde se pregăteau 2 416 candidați- 
învățători. Aceste cifre dovediseră că şcolile comu- 
nale din sate începuseră să atragă populaţia sătească. 
Poenaru căutase un moment favorabil să redeschidă 
aceste școli. El îi propuse acest lucru lui Știrbei în 
ianuarie 1855, motivînd că sătenii continuă să plă- 
tească cîte 2 lei pe an și că aceşti bani merg la 
școala de agricultură. Domnul nu respinse fățiș pro- 
punerea, dar ocoli o rezolvare favorabilă a sa. El 
spuse că școala de agricultură este tot în folosul 
țăranilor și aprobă să se deschidă numai școli sătești 
centrale în fiecare judeţ, unde nevoia o va cere. 
Astfel școala sătească, așa cum fusese concepută şi 
realizată de Poenaru, continua să rămînă închisă, 
Știrbei-Vodă n-a vrut să treacă peste opoziţia pe 
care o făceau marii boieri acestei școli. 

În 1856, Barbu Știrbei este silit să părăsească 
tronul, potrivit hotărîrilor luate în Congresul de la 
Paris, care încheia războiul Crimeei. Cu acest prilej, 
P. Poenaru scrie pentru Știrbei textul cuvîntării pe 
care acesta o ţine la 25 iunie, cînd predă conducerea 
țării Sfatului Administrativ Extraordinar în frunte 
cu caimacamul Alexandu Ghica, fostul domn. „Rare 
ori s-a întîmplat țara — spune Știrbei Vodă — să fie 
aşa de cumplit ispitită de un șir de evenimente 
extraordinare și nenorocite, precum a fost Patria 
noastră de la 1849 pînă astăzi... Astăzi o epohă 
nouă se deschide pentru ţara noastră, Un comisar 
din partea puterii suzerane, dimpreună cu ai celor- 

lalte mari puteri, au a se aduna în Bucureşti, ca să 
ia știință şi să se lumineze despre trebuinţele și 
dorinţele locuitorilor, spre a se putea asigura aceștii 
ţări un viitor statornic și ferice. În acest interval de 
tranziție urmînd a se înființa o oblăduire vremel- 
nică, pînă ce se va așeza noua organizaţie ce este a 
se chezășui acestui prinţipat, noi me retragem astăzi 
din domnie și încredințăm Sfatului Administrativ 
Extraordinar oblăduirea provizorie a țării... Nouă ne 
mai rămîne acum o datorie a îndeplini, aceia adică 
de a face apel la bunele sentimente ale compatrioți- 
lor noștri, îndemnîndu-i la o unire şi concordie, cînd 
fiecare cunoaște că astăzi interesele Patriei cer nea- 
părat jertfirea de orice privinţă personală şi de orice 
interes de partid“!. 

Alexandru Ghica, în calitate de locţiitor de domn, 
cunoștea bine atît pregătirea lui Poenaru, cât și munca 
sa pe ogorul şcolar. El îl numi, în 1856, judecător la 
Curtea din București, menţinîndu-l și în consiliul 
Eforiei, unde înlocuise pe dr. Arsachi și pe Florescu, 
oamenii lui Știrbei, cu I. A. Filipescu și Aristide 
Ghica, doi tineri cu vederi largi?, la care adaugă pe 
Al. G. Golescu, unul dintre fruntaşii Revoluţiei din 
1848. În locul lui C. Bozianu, numește ca director al 
Eforiei pe Gheorghe Costaforu, în decembrie 1856, în 
care calitate a funcţionat pînă la 20 august 1858. 
Acesta, după ce face o lungă călătorie prin Italia, 
Belgia și Elveţia, propune o nouă şi adîncă organi- 
zare a învățămîntului, dar nefiind înţeles suficient 
părăseşte postul și în locul său este numit Vasile 
Boerescu, un tînăr cu vederi înaintate, un bun lup- 
tător pentru cauza Unirii ţărilor romîne. 

Poenaru puse din nou chestiunea şcolii sătești sub 
Alexandru Ghica. Acesta care și ca domn sprijinise 
ideea împotriva tuturor boierilor, nu putea s-o 
respingă. Împrejurările erau însă prea grele și ares- 
tările din 1849, de pe urma cărora suferiseră majori- 
tatea învăţătorilor din sate, erau prea vii în mintea 


1 Manuscris în colecţia autorului. 
2 N. orga, op. cit., p. 292. 

tuturor ca să atragă numărul necesar de candidați- 
învățători. Pe de altă parte, nici Poenaru nu mai 
avea elanul din 1841. S-a încercat atunci atragerea 
tinerilor prin sporirea lefii de învățător şi prin 
numirea în aceste posturi a acelora care aveau ter- 
minate chiar numai cîteva clase secundare. Nu s-a 
reușit însă. În toamna anului 1857 abia s-au putut 
găsi 471 de învățătorii. De-abia în 1866 numărul 
şcolilor sătești se urcă la 1966, iar alte 231 erau în 
proiect de realizare? 

În această perioadă, problema principală ce se 
cerea rezolvată era aceea a unirii Țărilor romîne și 
a constituirii, pe această cale, a statului național ro- 
mîn. Dezvoltarea capitalismului cerea cu necesitate 
lărgirea și consolidarea pieţei interne, înlăturarea 
dependenței faţă de Imperiul Otoman și reorgani- 
zarea statului. Forţa motrice principală care a luptat 
în direcția Unirii au fost masele țărănești şi orășe- 
nești, care împleteau lupta pentru crearea statului 
naţional cu lupta pentru realizarea unor adînci pre- 
faceri de ordin .social-economic, şi în primul rînd, 
cu lupta pentru desființarea clăcii şi împroprietări- 
rea țăranilor. În cadrul luptei pentru Unire și pentru 
reorganizarea statului se situa și problema lărgirii 
învățămîntului, a răspiîndirii științei de carte la oraşe 
și sate. Tocmai în această perioadă însă activitatea 
lui Poenaru pentru ridicarea învățămîntului în- 
cepu să devină din ce în ce mai palidă. Evenimen- 
tele politice care au dus la Unirea din 1859 au scos 
la iveală oameni noi, tineri și însuflețiți care des- 
chideau drumuri pe care nu le cunoștea bătrînul 
ctitor al școlii naționale. Munca intensă căreia i se 
dedicase timp de aproape trei decenii începea să 
lase urmele ostenelii și ale bătrîneţii. El devine din 
ce în ce mai mult un izolat, un bătrîn cu merite 
mari, dar care ajunsese incomod pentru generația 
tînără. Totuși, el a fost alături de cei ce voiau Uni- 
rea Principatelor şi s-a rostit pe față în acest sens, 


1 N. lorga, op. cit., pp. 294—195. 
2 Ibidem, p. 316. 

ca şi pentru o adunare obştească reprezentativă, 
pentru garantarea libertăților publice. Nu-și pune 
însă candidatura nici la divanul ad-hoc, nici la adu- 
narea pentru alegerea domnului din 1859“. 

În 1859 are o activitate redusă în consiliul Eforiei; 
ia parte numai la trei şedinţe cînd de fapt s-au 
discutat lucruri fără prea mare însemnătate. Se 
pare că nu se înțelegea cu ceilalți efori, care nici 
ei nu se înțelegeau între ei. La 11 februarie 1861, la 
recomandarea lui Petrache Poenaru, Eliade Rădu- 
lescu este numit în consiliul Eforiei Şcoalelor. Nici 
aşa însă nu s-a putut aduce în consiliu armonia şi 
munca constructivă. În primele cinci luni din 1861 
s-a schimbat de șase ori componenţa Eforiei; el sin- 
gur a rămas nemișcat în urma acestor transformări. 
In această situație Cuza Vodă vine cu o măsură 
radicală: desființează Eforia la 24 iulie 1861 şi o 
înlocuieşte cu un „consiliu superior al instrucţiunii 
publice al Principatelor Unite“. Poenaru este numit 
în acest consiliu la care participă numai de două 
ori: o dată la 22 august 1862, cînd „propune ca 
orice licenţiat sau doctor din ţară sau străinătate să 
dea lecţii întîi elevilor din gimnaziu și apoi la fa- 
cultate“?; și a doua oară la 31 august cînd s-a discu- 
tat programul facultăților de litere şi ştiinţe. Poe- 
naru era împotriva concursului care fusese introdus 
de C. Bosianu ca singura probă de numire în învă- 
țămiînt. Această propunere a lui Poenaru n-a fost 
acceptată de consiliu şi nici chiar de fostul său elev, 
Alex. Odobescu, care era atunci ministru al Instruc- 
țiunii Publice, 

La 1 septembrie 1862, cînd s-a discutat în consiliul 
superior programul școlilor sătești, Poenaru nu era 
în țară. El fusese obligat să se ducă la Londra’, de- 
oarece fusese numit comisar al țării noastre pentru 
expoziţia universală care trebuia să se deschidă 
acolo. Din cauze diplomatice însă, cu toată inter- 


1 Marcel Romanescu, op. cit, p. 3i. 
2 Ibidem, p. 32. 
3 Arh. St. Buc., R.E.A.Z., dosar 215/1861; 225/1861. 

venția lui Vasile Alecsandri, care pe acea vreme era 
ministru la Paris, şi a lui Petrache Poenaru prin 
nenumăratele lui cunoștințe ce le avea în Anglia, 
nu s-a admis ca ţara noastră să aibă pavilion inde- 
pendent și separat de cel al Turciei. Așa că misiunea 
lui Petrache Poenaru se termină repede şi se în- 
toarce în ţarăl. 

Din această călătorie s-a păstrat totuşi o scrisoare? 
adresată soţiei sale, în care îşi comunică impresiile. 
Ca şi în scrisoarea din 27 octombrie 1831, cînd îi 
scrie lui Zenovie Pop ce a văzut în Anglia, se vede 
încă ochiul pătrunzător, mintea gata să prindă şi să 
înțeleagă, și sufletul avid de nou care nu dispăruseră 
din călătorul de altădată, 

Scrisoarea sfirșeşte cu cîteva rînduri în franţu- 
zeşte și nemțeşte adresate fiicei sale Smărăndiţa. în 
care-i dădea sfaturi pentru sănătate. 

În 1864, Poenaru este numit de Cuza Vodă 
membru în Consiliul de Stat, unde rămîne pînă la 
11 februarie 1866, cînd are loc lovitura de stat reac- 
ționară, care a dus la detronarea primului domn al 
Principatelor Unite şi la instaurarea regimului 
burghezo-moșieresc. În această calitate el a luat 
parte la întocmirea legii din 1864, care avea să 
unifice învățămîntul din cele două Principate Unite. 
Ministru al Instrucțiunii Publice cra N, Kretzulescu, 


1 Marta Anineanu, Catalogul corespondenței lui 
Vasile Alecsandri, București, 1957, pp. 452—454. 

2? „Englezii — scrie el — sînt oamenii cei mai fără etichetă, 
cînd primesc pe cineva la ei acasă. Cînd ai vedea, Calliopi, 
ce original e prînzul lor. Eri la masă am început de la rasol 
de pește fără supă, cu salată de castraveți şi cartofi în 
loc de pîine. După aceasta a venit budinca. bucata (mîn- 
care) națională englezească, cu mult rom într-însa, care se 
numește plum pudding, apoi friptura numită roast beef, 
adică bou fript, şi adevărat că bucata care se serveşte pe 
masă e atît de mare încît ţi se pare că e un bou întreg. 
În fine s-au adus poamele (fructele) de patru feluri... 
şi vreo cinci feluri de vinuri, cărora a trebuit să fac 
onoare „bon gré, mal gre“, închinînd pentru toţi membrii 
familiei, după obiceiul de aici“, 

loan C. Filitti, op. cit, în loc. cit., pp. 421—422; 
scrisoarea originală aparține lui Emanoil Hagi-Mosco. 

care alcătuise o comisie cu Poenaru, Creţescu și 
Bosianu şi cărora le ceru ca legea să fie gata cît mai 
repede. 

Comisia alcătuită din elemente burgheze şi ne- 
avînd la îndemînă suficient material propriu de ex- 
perimentare a învăţămîntului din ţara noastră — 
a căutat să împrumute cît mai mult din legiuirile 
străine. În felul acesta legea a fost pregătită în cea 
mai mare grabă, cercetată și mai repede şi pro- 
mulgată, ceea ce a făcut ca legea învăţămîntului din 
1864 să fie „o operă complet lipsită de originali- 
tate“!. Prin ea se fixau trei cicluri de învăţătură: 
şcoala primară de patru ani, școala secundară de 
şapte ani, și învățămînt superior cu facultăţi de trei 
ani, exceptînd facultatea de medicină unde cursurile 
durau cinci ani. Catedrele se obțineau prin concurs, 
iar şcolarii puteau trece de la o categorie de învăţă- 
miînt la alta numai pe bază de examen. 

Legea din 1864, cu completările ei de mai tîrziu, 
a contribuit foarte mult la dezvoltarea învățămîn- 
tului, potrivit cu nevoile burgheziei. 


Se pare că în 1859 se hotărise scoaterea la pensie 
a lui P. Poenaru. În acest scop ministerul respectiv 
îi cere în scris să arate funcţiile publice în care a 
slujit şi timpul cît a ocupat aceste funcţii. El răs- 
punde la 7 februarie 1859, arătînd că a intrat în 
funcție la 1 februarie 1832, ca „directore al şcoale- 
lor publice“, deci timpul cît s-a aflat în serviciu 
public era de 25 de ani şi 5 luni?. 

Cu toate acestea el continuă serviciul, ceea ce în- 
seamnă că nu ieşise la pensie. După detronarea lui 
Cuza, în 1866, suprimîndu-se Consiliul de Stat, P. 
Poenaru se retrage între cărțile sale, ca un om îm- 
păcat cu rostul său, după aproape treizeci şi cinci ani 
de muncă intensă în serviciul ţării. 


1 N. Iorga, op. cit., pp. 325—326. 
2? Manuscris în colecția autorului. 

Capitolul 1V 


ALTE ACTIVITĂȚI ALE LUI 
P. POENARU 


Ja afară de activitatea de director 
al Eforiei Şcoalelor pe care a desfășurat-o continuu 
între 1832 şi 1848, şi de activitatea în cadrul Efo- 
riei, care urmează după Revoluția din 1848 și du- 
rează pînă în 1864, Petrache Poenaru a avut foarte 
multe și variate activități, pe care le săvîrșește pa- 
ralel cu activitatea principală. Pregătirea sa didactică 
din ţară, întregită la Viena şi la Paris, s-a desfășurat 
mai mult în latura științifică, fie ingineria topogra- 
fică, fie științele fizico-chimice, așa că unele dintre 
aceste activităţi se încadrează în această pregătire 
tehnico-știinţifică pentru care el a avut o înclinare 
deosebită. Din călătoriile de studii făcute în toate 
regiunile industriale din Franţa și Anglia, Poenaru 
a cules o sumă de constatări și observaţii care ar 
fi vrut să se aplice în ţara sa. Atras însă prea mult 
de munca pentru organizarea învățămîntului mediu 
şi primar, el a lăsat de-o parte pregătirea sa știinţi- 
fică și observaţiile culese și s-a dedicat mai mult 
marii sarcini de a crea o şcoală naţională. Cu toate 
acestea atunci cînd i s-a cerut concursul în anumite 
probleme ştiinţifice, tehnice, agricole, edilitare, ur- 
banistice etc., el nu şi-a precupeţit timpul și price- 
perea. 

Vom examina mai jos această multiplă şi variată 
activitate desfăşurată de Poenaru în tot timpul vieţii 
sale. 

1. 


DEPUTAT ÎN ADUNAREA OBȘTEASCĂ (1841) 


Legăturile lui Petrache Poenaru cu Craiova, și 
în special cu judeţul Dolj, l-au determinat să candi- 
deze pentru un loc de deputat al acestui județ. Ale- 
gerea a avut loc la 22 noiembrie 1841 cînd au fost 
chemaţi să hotărască cei optzeci și unu de boieri din 
Craiova și din judeţul Dolj. Preşedintele comisiei 
de alegeri era maiorul Costache Fălcoianu ocîrmui- 
torul judeţului, care încheie un proces-verbal, sem- 
nat și de Iordache Otetelișanu, în care se constată că 
clucerul Petrache Poenaru, „asupra căruia s-au adu- 
nat cele mai multe glasuri“, a fost numit deputat al 
judeţului Dolj!. Se înţelege că acest succes electo- 
ral Poenaru îl datorează activităţii sale de pînă 
atunci cît şi unchilor săi, foarte bine cunoscuţi în 
Dolj. 

Obşteasca Adunare a fost convocată în primele 
zile din ianuarie 1842, cînd s-a procedat la valida- 
rea aleşilor. Doi dintre deputaţi au fost infirmaţi: 
medelnicerul Cipănescu din județul Prahova „pentru 
neorînduielile ce s-au urmat la alegere“, şi Costică 
Brăiloiu pe care Barbu Știrbei îl va numi în 1850 
în comisia pentru pregătirea programului școlar, 
Motivul invalidării era lipsa titlului de proprietar în 
respectivul județ. 

După validarea deputaţilor s-au ales cele patru 
comisii (financiară, administrativă, bisericească şi 
judecătorească) şi cei patru secretari ai Adunării 
Obșteşști, între care a fost ales şi Petrache Poenaru. 
Slujba de secretar îi dă foarte mult de lucru, ceea 
ce îl face să se plîngă des în scrisorile către unchii 
săi. 

Cu prilejul arendării vămilor Giurgiu și Turnu 
au avut discuţii în Adunarea Obştească, cu privire 
la „drepturile și îndatoririle reciproce ale proprie 


1 Acad. R.P.R., Arhiva Petrache Poenaru, mapa I, acte 
personale. 

tarilor şi ale clăcașilor“. S-aú propus unele ușurări 
pentru ţărani în ceea ce privește arenda pentru pă- 
mîntul ce provenea din prisos. „Acestea — scrie 
Poenaru la 19 ianuarie 1842 — pe lîngă altele mai 
multe erau niște propuneri foarte drepte care, fă- 
cînd ţăranului un trai mai tihnit poate și el să se 
îndemne mai mult la lucru și, prin urmare, să fie 
și proprietarul mai folosit de munca sa“. lar mai 
departe el scrie: „Și așa n-au primit nici o îmbună- 
tățire a soartei ţăranului... Am cercat să pui și eu 
umărul să nu se prăstegăliască în prăpastie gogo- 
neţul noroc al bietului plugar, dar în zadar că o 
mulțime de alte brațe de Vruarciu [?] i-au făcut 
vînt la vale și a pierit în adîncurile negrului 
egoism“!, 

Această scrisoare ni-l arată pe Petrache Poenaru 
ca pe un adept al reformelor menite să ridice ţără- 
nimea din situația deosebit de grea în care se afla. 
Dar poziţia sa se menținea pe un plan strict con- 
templativ, ea nu se îmbina cu o acţiune fermă şi 
practică în favoarea țărănimii. 


2. 
TEZAURUL DE LA PIETROASA 


La nord de satul Pietroasa de Jos, pe malul stîng 
al piriului Urgoaia, deasupra coastei numită via 
Ardelenilor, s-a găsit în primăvara anului 1837 o 
comoară de piese de aur în greutate totală de 
18,795 kg, cunoscută de atunci sub numele de „Te- 
zaurul de la Pietroasa“ sau „Cloşca cu pui“. Împre- 
jurările în care a fost descoperit acest tezaur sînt 
foarte simple: doi ţărani, care scoteau piatră pe 
malul amintitului pîrîu, au găsit la o mică adîncime, 
între două blocuri de piatră, un număr de vase şi 
podoabe de aur încrustate cu pietre prețioase. 
Descoperitorii, dîndu-şi seama că obiectele găsite 


1 P. V. Năsturel, op. cit., în loc. cit., pp. 303—340. 

sînt de preţ, s-au hotărît să le ascundă şi să nu 
împărtășeacă nimănui taina lor. După un an, în 
1838, ei destăinuiesc faptul şi altor ţărani, dintre 
care unul primește să ascundă comoara în podul 
casei sale. La cîtăva vreme, ţăranii, voind să afle 
prețul comorii, au intrat în legătură cu un oarecare 
Verusi, antreprenor de construcţii, la care lucrau și 
care s-a informat în Bucureşti despre valoarea 
obiectelor. Verusi cumpără cu patru mii de piaștri 
întregul tezaur, cerînd ţăranilor să nu sufle un cu- 
vînt despre această vînzare, dar cînd au ridicat 
obiectele din podul casei le-a scăpat o brățară cu 
inscripţie. 

Verusi, ca să poată transporta mai nebăgat în 
seamă comoara cumpărată, sfărimă cu toporul 
obiectele cele mari, iar tava cea mare a rupt-o în 
patru bucăţi. Cu acest prilej au sărit multe pietre 
prețioase de la locul lor de încrustare, care au fost 
măturate și zvirlite la gunoi. Copiii dînd peste ele 
şi atrași de sclipirea lor le adunară și astiel vestea 
s-a răspîndit în sat. Așa a aflat arendașul moşiei, 
proprietatea Episcopiei Buzăului, care intră în legă- 
tură cu Verusi și obţinu, ca preţ al tăcerii, un inel 
şi o sumă de bani. În cele din urmă însă temîndu-se 
că se va afla faptul şi va fi implicat într-un proces, 
arendașul denunță Episcopiei pe toţi care au luat 
parte la această descoperire. Verusi a îngropat co- 
moara ca s-o poată salva, dar pînă la urmă a fost 
silit să indice locul. 

Autorităţile administrative au pornit cercetările 
arestînd pe cei implicați, urmărind să dea de locul 
unde fuseseră ascunse obiectele. Paralel cu aceste 
cercetări, Mihail Ghica, fratele domnitorului Ale- 
xandru Dimitrie Ghica şi şeful Departamentului 
Trebilor din Lăuntru, trimite la 12 iulie 1838 pe 
Petrache Poenaru, însoţit de „conţopistul“ Pantazi 
Popescu. cinovnicul Departamentului în județul 
Saac. Ordinul are nr. 958 şi fixează scopul cercetă- 
rilor: „fiindcă la satul Pietroasa, în județul Buzău, 
după săpăturile ce au urmat pentru scoaterea de 
peatră, s-au găsit nişte antichităţi, şi atît pentru 

descoperirea cătățimelor, cît şi pentru mai adînca 
cercare în pămînt la acest loc s-au orînduit într- 
adins cinovnic al Departamentului. Dar după tre- 
buință urmînd a se alcătui și o relaţie istorică asupra 
acelor antichităţi, de aceia Departamentul orîndu- 
iește pe dumneata și te pohteşte ca să mergi însuţi 
la fața locului, unde unindu-vă și cu cinovnicul 
orînduit, prin marafetul ocîrmuirii locale, stăruind 
a se face cu de-adînsul cuvenitele săpături spre a 
se descoperi orice alte antichităţi ce se bănuește că 
vor mai fi, dovedindu-se și cîte s-au găsit, să bine- 
voești a aduce Departamentului deslușit raport cu 
relația ce vei alcătui după trebuinţa ce urmează“l. 

În aceeaşi zi se cere visteriei să achite delegaților 
suma de 336 de lei, „plata progromului (călătoriei) 
la paisprezece cai de poştă cu mergerea de aici pînă 
la Bucov la Pietroasa și întoarcerea înapoi“?, Cu 
privire la comoara de la Pietroasa, Departamentul 
din Lăuntru raportează în scris domnitorului, ară- 
tind că descoperitorul se numea Ion Timplarul, 
împreună cu alţii, care scoteau piatră pentru a face 
stilpi trebuincioși seminariului din Buzău și care au 
vîndut comoara lui Anastase Arnăutu. Domnitorul 
Alexandru Dim. Ghica poruncește la 14 iulie 1838 
să se continue săpăturile, „iar bucăţile găsite pînă 
acum se vor depune în Muzeul Naţional de aici cu 
asigurarea cuvenită“. 

La 13 iulie 1838 Poenaru scrie unchiului său, 
Grigore  Otetelișanu: „eu plec mîine la satul 
Pietroasa în judeţul Saac, trimis de vornicie ca să 
fac cercetare pentru niște obiecturi preţioase ce 
s-au găsit supt pietri într-o ocnă de unde se scot 
bolovani de piatră. Din acele obiecturi guvernul 
a pus în mînă pînă acum numai o coroană de aur 
ce cântărește 395 dramuri şi este împodobită cu pietre 
„cumpe: smaragduri și rubinuri din care însă cele 
mai multe sînt căzute sau scoase“. 


1 Acad. R.P.R., ms. 5684. 
2 Ibidem. 
3 Joan C. Filitti, op. cit., în loc. cit., p. 383. 

Între cei arestaţi a fost şi Dumitrache, postelnic 
din judeţul Buzău, care face mai multe plîngeri către 
domn, arătînd că este nevinovat și este ţinut în- 
chis pe nedrept. „Știu — zice el — că oricât de vi- 
novat să fie cinevași trebuie să se dea mai întîi în 
judecată şi apoi să se osîndească, iar eu, dimpotrivă, 
mă văd osîndit nevinovat și nejudecat“. Cere să 
fie trimis în judecată, „că va fi cu mare păcat să 
mă prăpădesc aici închis nejudecat și necercetat“t. 
Procesul s-a judecat în 1839, dar cei doi ţărani care 
descoperiseră comoara muriseră în timpul cercetări- 
lor. Verusi, care speculase naivitatea descoperitori- 
lor și era autorul sfărîmării obiectelor, precum și 
cal care încercase să pună mîna cu orice preţ pe 
tezaur, a fost achitat, 

Într-o scrisoare din 1838, probabil din iulie, Poe- 
naru scrie lui Grigore Otetelișanu: „Alaltăseară m-am 
întors aici după ce-am umblat pă la Ploiești, la 
Bucov, la Buzău și la Văleni cu banul Mihalache 
Ghica, parte pentru descoperirea antichităţilor ce 
s-au găsit la satul Pietroasa, parte pentru a pune 
la cale zidirea școlilor pe la numitele orașe. Obiec- 
tele de antichităţi ce am putut descoperi pînă acum 
sînt toate niște vase religioase de aur cu figuri 
mitologice; toate cîntăresc 15 oca, aurul este mai 
curat decît al galbenilayr și așa preţul aurului co- 
vîrşeşte peste 6 000 de galbeni, afară de preţul an- 
tichităţii, care la vre-un muzău de ale neamurilor 
cele mai. luminate s-ar plăti cel puţin înzecit pă cît 
costă aurului“2, 

Cercetările lui Poenaru n-au dus la descoperiri 
noi. El depune un raport scris despre cele consta- 
tate și o listă a tuturor obiectelor găsite, pe care 
le descrie sumar, cu indicarea greutăţii în ocaleS și 
dramuri. Această listă, semnată de Mihai Ghica, 
P. Poenaru și N. Iliescu, indică 13 obiecte mari, 


1 Acad. RP.R., ms. 5684. 

2 V, P. Năsturel, op. cit, în loc. cit., p. 188. 

3 Acad. R.P.R., ms. 5684; Ocaua avea 1 kg şi 291 grame; 
ea era împărțită în 400 dramuri; un dram avea 3,33 grame. 

diferite şi altele mai mărunte provenite din sfărîmă- 
turi, care au cîntărit 14 ocale, 253 dramuri și a 


adică 19,919 kg. Dintre toate obiectele găsite, în 
1838, numai un taler cu figuri este întreg, în afară 
de statueta din mijloc care a fost dezlipită; toate 
celelalte obiecte au suferit grave avarii. Tezaurul a 
fost predat de P. Poenaru în mîna lui Mihai Ghica 
şi păstrat, la început, în casa de fier a departamen- 
tului deşi porunca domnitorului Alexandru Ghica a 
fost să fie depus la Muzeul Național. Se pare că 
titularul departamentului prinsese drag de acest 
tezaur și ar fi vrut să și-l însușească. În 1842, după 
ce Alexandru Ghica nu mai era domn și fratele său 
nu mai era ministru, tezaurul a fost depus la muzeul 
din Colegiul Sf. Sava, iar în 1864 a fost încredințat 
Muzeului Naţional de Antichităţi, organizat de 
Alexandru Odobescu. 

Tezaurul de la Pietroasa s-a numit popular 
„Cloșca cu pui de aur“. Numele acesta i s-a dat 
din pricina cîtorva fibule care se terminau cu cap 
de pasăre. Comoara a fost dusă la Paris în 1867 și 
prezentată la expoziţia universală de acolo. În același 
an a fost dusă la Londra și expusă timp de șase 
luni în ,.Senth Kensington Museum“. În 1872 a fost 
prezentată la expoziţia ințernaţională din Viena. 
„Cloșca cu pui de aur“ a fost furată din muzeu în 
1875. Cu acest prilej a suferit noi avarii; talerul cel 
mare, pe care Verusi îl tăiase în patru sferturi dar 
fusese refăcut la Paris, a fost din nou tăiat de hoţul 
care furase comoara. 

Contribuţia lui Poenaru la găsirea acestui tezaur 
a fost destul de prețioasă. El a luat parte la cerce- 
tări, la regăsirea obiectelor şi la fixarea lor într-o 
descriere precisă şi exactă prin indicarea greutăţii 
fiecărui obiect. El este cel dintii care-și dă seama 
de valoarea istorică şi artistică a tezaurului şi cere 
să fie încredințat Muzeului Naţional, înfiinţat de el. 

Tezaurul de la Pietroasa, de o mare valoare ca 
material în sine și de o importanţă științifică şi 
artistică de nepreţuit, — o mîndrie a ţării noastre —, 

a fost studiat de literatul și arheologul Alex. Odo- 
bescu într-o monumentală lucrare! scrisă în franțu- 
zește şi publicată în cele mai bune condiţii ale teh- 
nicii tipografice. 


3. 
POENARU ȘI DEZROBIREA ȚIGANILOR 


Proclamaţia de la Islaz, primită cu însufleţire de 
miile de oameni, în mare majoritate țărani, adunaţi 
acolo ca să înceapă acţiunea de răsturnare a tiraniei, 
înscrisese și dezrobirea ţiganilor. „Popolul romîn, 
leapădă de pe sine neomenia şi rușinea de a ţinea 
robi şi declară libertatea ţiganilor celor particulari. 
Cei ce au suferit pînă acum rușinea păcatului de a 
avea robi, sînt ertați de popolul romîn, iar patria, 
ca o mamă bună, din vistieria sa, va despăgubi pe 
oricine va reclama că a avut pagubă din această 
faptă creștinească“2. 

Cu două zile mai tîrziu, prin pana şi stilul lui 
Petrache Poenaru, Guvernul Provizoriu publică 
proclamația nr. 118, din 26 iunie 1848, în care se 
spune: „Timpii de robie au trecut, şi ţiganii sînt 
astăzi frații noștri. Guvernul provizoriu, în puterea 
jurămîntului făcut pe Cîmpul Libertăţii (Cîmpul 
Filaret), îi declară liberi prin voinţa popolului ro- 
mîn şi așteaptă de la stăpînii lor dovadă de patrio- 
tism şi de dragoste pentru dreptate și frăţie“. 

Tot prin această proclamaţie, de la 26 iunie 1848, 
se anunţă alcătuirea Comisiei pentru eliberarea ro- 
bilor, formată din Cezar Bolliac, Petrache Poenaru 
şi părintele Ioan, egumenul de la mănăstirea Snagov, 
cunoscut sub numele de Ioasaf Snagoveanu. Comisia 
avea un serviciu de cancelarie, cu funcţionari nece- 
sari şi sediul la Curtea administrativă unde birourile 
vor fi deschise pentru public, în toate zilele lucră- 


1 Alex. Odobescu, Le trésor de Petrossa, Paris, 
1889—1900. 
2 Anul 1848 în Principate, vol. I. p. 495. 

toare, de la 10 dimineața pînă la orele două după 
amiazăl. 

Activitatea lui Petrache Poenaru, în acest do- 
meniu, era de mult cunoscută, fiindcă la începutul 
anului 1840 dăduse ordin profesorilor judeţeni să 
nu facă nici o deosebire între ţigani și romîni, din 
punct de vedere şcolar. lată ce spunea el cu această 
ocazie: „Nici o legiuire din Regulamentul Organic 
nu oprește pe țigani de a se bucura și ei de dreptul 
ce au toţi locuitorii acestei ţări, să înveţe carte și 
să se lumineze ca să cunoască mai bine datoriile 
lor , “2, 

În ceea ce-l priveşte pe Cezar Bolliac, primul poet 
semănător de idei progresiste din țara noastră, acesta 
cu ocazia dezrobirii ţiganilor din Moldova de către 
domnitorul Mihail Sturdza, publică un articol?, sub 
formă de scrisoare, în care dojeneşte pe boierii din 
Muntenia care n-au găsit cu cale să imite acest gest 
frumos. lată ce spune el: „În lunile acestea s-a să- 
vîrşit o faptă mare într-o parte a Romîniei; unde aţi 
fost d-voastră de n-aţi auzit-o? În Moldova s-au slo- 
bozit toţi ţiganii mănăstirești și birul lor s-a hotărît 
a fi de aici înainte un fond pentru răscumpărarea 
țiganilor boiereşti... Aici nu sînt vorbe, sînt fapte 
şi fapte mari. Formaţi societăți, declamaţi, scrieți, 
lăudaţi, satirizaţi, puneţi în lucru toate resorturile in- 
telectuale și morale şi robia cade, căci e căzută pe 
jumătate și d-voastră veţi fi binecuvîntaţi de gene- 
rațiile viitoare ca niște adevăraţi apostoli ai misiei 
cerești, a frăţiei şi libertății“, 

Prezentînd astfel activitatea lui Petrache Poenaru 
și a lui Cezar Bolliac, în legătură cu situaţia robilor, 
ne dăm seama că ei erau cei mai indicaţi a face parte 
din această comisie. Efectiv însă prea puțin putea să 


1 Anul 1848 în Principate, vol. I, p. 345, 

2 V, A, Urechiă, op. cit., vol. II, p. 150: Marcel 
Romanescu, op. cit, p. 22 nota 175, 

3 „Foaia pentru minte, inimă și literatură“ din 1844, 
pp. 315—316. 

4 Cezar Bolliac, Meditaţii şi poezii (cu o prefață 
de Petre V. Haneș), „Minerva“, Bucureşti, 1915, pp. 66—74. 

dea ajutor Cezar Bolliac, fiindcă îndeplinea, încă de 
la 24 iunie 1848, calitatea de vornic (primar) al Capi- 
talei, care-i răpea aproape tot timpul; de altfel, încă 
de la începutul lui iulie, toate hirtiile și dispoziţiile 
comisiei nu erau semnate decît de ceilalți doi. În 
realitate, singurul care cu adevărat a muncit în 
această problemă a fost numai Petrache Poenaru, 
ajutat de funcționarii serviciului ce întemeiase. 

Problema dezrobirii ţiganilor era însă complicată. 
Mișcarea revoluţionară era grăbită să lichideze re- 
pede și radical cu această anacronică rușine socială. 
Poenaru cu spiritul lui practic și metodic își ia unele 
măsuri de precauţie. El știa că are de luptat cu 
încăpăținarea conservatoare a boierilor care, în ma- 
joritate, avînd robi ţigani folosiți la numeroase 
servicii gospodărești, s-ar fi despărţit cu greu de ei. 
De aceea, completind proclamația din 26 iunie cu 
cîteva dispoziții practice, prin presă și afișaj, la 
8 iulie, poftește pe proprietari să înainteze comisiei 
o listă autentificată de autorităţile locale cuprinzînd 
numărul, sexul și virsta robilor „precum și de felul 
viețuirii ce au avut pînă acum acei oameni, adică: 
de au fost slugă în casă sau aşezaţi pe la moșii ca 
clăcași“, spre a Li se putea elibera în schimb bilete 
de despăgubire. Robii țigani însă nu se vor putea 
bucura de libertate decît după ce comisia va da acele 
bilete proprietarilori, 

Constatind că majoritatea proprietarilor de robi 
țigani nu erau de loc interesați în eliberarea acestora, 
Comisia, recte Petrache Poenaru, anunţă la 12 iulie, 
că toți robii au fost declaraţi liberi? la 10 iulie și 
își pot lua bilete de dezrobire de la comisie. În ceea 
ce privește pe proprietarii care cer despăgubiri, 
acestora li se acordă un termen de două luni „care 
este în destul și pentru acele persoane ce se află 
peste graniță, — pentru înfățișarea documentelor 
cerute. Cei care nu se vor prezenta în acest termen 


1 Anul 1848 în Principate, vol. II, p. 345. 
? Ibidem, p. 439. 

vor fi socotiți că au renunţat la despăgubire, adică 
„se leapădă de asemenea cerere“, 

La 13 iulie 1848, comisia aduce la cunoștința Mi- 
nisterului de Interne că „s-a văzut năpădit de o 
mulțime de ţigani, atît din Capitală cît şi din prin 
judeţe, cu reclamaţii că... posesorii lor îi ţin în 
silnicie tot robi“. În această situaţie, pentru a înlă- 
tura „grele neorîndueli“ ce se pot pricinui, comisia 
roagă Ministerul de Interne să dea ordin atît poliţiei 
din Capitală cît şi tuturor autorităţilor în subordine 
din ţară „să cunoască de acum liberi pe toţi ţiganii 
și a nu mai îngădui pe foștii lor posesori a-i ţine 
în silnicie, îngrijind numai acele autorităţi locale 
ca toţi ţiganii să rămîie nestrămutaţi de pe la oraşele 
sau satele unde acum ei se află așezați, şi ca toți 
aceștia să fie ocupați în meseriile lor și să nu umble 
haimanale, pricinuind vreo neliniște soţietăţii“!, 

Numărul boierilor care şi-au eliberat robii de 
bunăvoie, fără să pretindă despăgubiri de la stat, a 
fost foarte redus. 

Ministerul de Interne, pentru a grăbi cât mai mult 
eliberarea ţiganilor, înmulțește numărul funcționari- 
lor însărcinaţi cu acest serviciu şi pentru ca să aibă 
„pentru ale sale lucrări un local mai încăpător și 
mai întins“, sediul comisiei este mutat într-o altă 
clădire ocupată pînă atunci de Comitetul Caran- 
tinelor?. 

Cu toate acestea, comisia raportează Ministerului 
de Interne că e năpădită de robi și pentru ușurarea 
lucrărilor propune să trimeată în fiecare judeţ? cîte 
2 000 bilete de dezrobire pentru a fi împărțite de 
administraţiile locale. Zece zile mai tîrziu însă, 
adică la 30 iulie 1848, comisia revine asupra pro- 
punerii sale spunînd că a dat vreo zece mii de bilete 
de eliberare și astfel „s-a mai ușurat înglotarea, şi 
pentru cîți din foștii robi vin rînduri, rînduri de pe 


Anul 1848 în Principate, vol. II, p. 478. 
Ibidem, p. 590. 
Ibidem, pp. 634—635. 

„Magazin istorie pentru Dacia“, 
tipărit de N. Bălceşcu și Atig. 
Treb. Laurian, ou sprijinul lui 
nexter 7 P. Poenaru, în tipografia 
Colegiului sf. Sava. 


D A (H I A (Bucureşti 1845—1847) 


Ssar Peoaxyia 


MAGAZINU ISTORIKU 


ASI 
A. TPEB. AABPIANY 
Hp. de Misosopie m Koaeyisa Nagionas , 
mi 


NIKOA. B'DAHESKS. 


Tomsa Il 


Sr A ae 


BÖKÖPEWL 
Ka rinapsa Koaecyrsast Nayionaa 


1846. : 


ANBPUDTOPI 
HENTPE 


UPDUIPEA DELIA 
KPEIIEPEA CŒNDATIIOP DE MBTACP 
ndsnare mi pnrosmire ne naima 


BPI POWDNENI 


Kasvepaa mì Kasasep 


HETPò NOENAPÒ 


Midssop at pesspi de Cogicregi, do drprxassyzpr m. a 


TREY 


C'a rinspir n Bsnspem aa anga 1349. 
„Prăsirea duzilor şi creş- E E e LLET, 
terea gîndacilor de mătasă“, 

„An Tirorpapia K. A. } i mi Kinrepxasdep 


tipărită de P. Poenaru, r 
(București, 1849.)  WWw.dacoromanica.ro 


ENA 


Semnăturile lui P. Poenaru, cu litere cirilice şi latine: 
1825, 1826, 1830, 1836. 


LITERATURA ROMANA Bi 


hanmine s PER TA Za rarte 
pu teme m nl şi hlon Da Ce 


a cd Laptele me 4 æ carinu 

Din Sedii panta A, 3 a E KE PY, 
AG Flannel Vartic 
RL N ic PI E 


a e 


Diploma de membru de onoare dată lui P. Poenaru de 
„Asociația transilvăneană pentru literatură romînă 
şı cultura poporului romin“, 


wvu aeisebrin âtca.ro 


THEODOR AMAN 
(1831—1891) 


(elevul lui Petrache Poenaru) 


www.dacoromanica.ro 


AUSTRALIA sas OCEANIA 


t 


HRE 


ji 


4 


4 
+ 


i] 


Hii 


Hik ihid 


ui 


assais ta 


Í. Sava 


1 S 


Ë ografia Colegiului 


. în 
dag 


i 


î 
c 


ue) 


ipă ri 


Primul planiglob t 


a judeţe, se poate prididi aici slobozirea bileturi- 
or“i, 

Ca să nu se facă vreo încurcătură prin ţară, 
Petrache Poenaru dă zor să distribuie pînă la 
10 august circa 20 000 de bilete, iar apoi raportează 
că nu mai socotește necesar trimiterea biletelor prin 
Judeţe?. La observațiile Ministerului că termenul de 
înfățișare a proprietarilor la București ar fi prea 
scurt, Poenaru răspunde că comisia nu obligă pe 
nimeni să vină în Capitală „ci cere numai ca acele 
persoane să-și înfățișeze numai lista de robi și do- 
vezile de posesie la Administraţia județului, și apoi 
acea Administrație adeverind lista înfățișată să o 
adeseze la Comisie și pe temeiul unei asemenea 
adeveriri, Comisia să trimită îndată posesorilor bile- 
tele cerute“3, Unii proprietari pretextînd că aseme- 
nea dovezi nu există pentru ţiganii de moștenire, 
Locotenenţa domnească, prin rezoluţia lui C. A. Ro- 
setti admite ca în lipsa actelor doveditoare, proba 
să se facă în faţa tribunalelor, iar acestea prin 
hotărîrea lor vor arăta dacă proprietarii merită 
despăgubirea sau nu „rînduind stăpînirea un avocat 
pentru aceasta în fiecare judeţ“. 

Cu toate acestea în urma situației raportate de 
Florian Aaron, noul administrator al județului Dolj, 
şi la adresa Ministerului de Interne5, Locotenenţa 
domnească aprobă să se înfiinţeze și la Craiova o 
comisie pentru eliberarea robilor ţigani, pentru cele 
cinci judeţe ale Olteniei, ca o comisie ajutătoare 
aceleia din București. Prin decretul 501 din 31 august 
1848, comisia este alcătuită de Dimitrie Filișanu pre- 
zidentul municipalității Craiova, Grigore Bengescu 
zis cel tînăr, și Cneazul. 

Nu ştim dacă această comisie a funcţionat sau nu; 
cea de la București şi-a continuat lucrările sub con- 


1 Anul 1848 în Principate, vol. III, p. 61. 
2 Ibidem, pp. 434—435. 

3 Ibidem. 

4 Ibidem, pp. 261, 528. 

5 Ibidem, pp. 605—606. 

6 Ibidem, p. 698; vol. IV, p. 2. 

ducerea pricepută a lui Petrache Poenaru, care a 
muncit enorm şi a luptat energic cu încăpăţinarea 
boierilor retrograzi. 

Activitatea lui Petrache Poenaru în timpul Revo- 
luţiei de la 1848, în ceea ce priveşte eliberarea robi- 
lor ţigani, a fost prețioasă și de cea mai perfectă 
bună-credinţă, avînd a lupta cu cerbicia boierilor 
retrograzi. 

O dată cu înfrîngerea revoluţiei, cea mai mare 
parte a conducătorilor acesteia au fost arestaţi. Prin- 
tre cei arestaţi se găseau și cei doi tovarăşi ai lui 
Poenaru din comisia pentru dezrobirea ţiganilor, 
anume Cezar Bolliac şi Ioasaf Snagoveanu care au 
fost surghiuniţi în Turcia. 

Reprezentantul boierimii şi omul de încredere al 
turcilor, Constantin G. Cantacuzino, a fost numit 
caimacam al ţării. Prin măsurile luate de acesta, 
forțele reacționare au căutat să nimicească înfăptui- 
rile revoluţiei și, în modul cel mai grăbit, să revină 
la situaţia dinainte. Desigur că şi opera lui Poenaru 
va avea aceeași soartă. Caimacamul Cantacuzino, cu 
toate că fusese coleg la Eforie cu Poenaru, fiind 
însă un exponent al boierimii reacționare, s-a gră- 
bit să decreteze desființarea tuturor actelor revolu- 
ționare privitoare la ţigani şi ruperea biletelor de 
dezrobire. Prin decretul 184 din 28 septembrie 1848 
dat de Fuad Efendi, „comisarul împărătesc în Prin- 
țipatele Dunărei“ și Constantin Cantacuzino caima- 
camul Țării Romînești, se spune că toţi ţiganii par- 
ticulari de pe la moșii sau în slujba caselor stăpînilor 
lor, care au fost eliberaţi „în vremea revoluţiei de 
îndatoririle cărora legiuirea organică îi supune, re- 
intră în starea lor de mai înainte“. Iar, „bileturile 
slobozite fiecăruia din acei ţigani, de la 11 iunie 
din urmă pînă la 13 septembrie curgător, să se ia 
înapoi şi să se desființeze, deoarece, ceea ce s-a făcut 
în timpul revoluţiei, în această problemă — atinge 
neapărat chestia prosperității ţării“. Rămîn valabile 
numai eliberările care au fost făcute de bunăvoie 
„fiind acesta un drept ce îl au [proprietarii] în pu- 
terea legilor ţării“. Se specifica, doar, că proprietarii 

erau obligaţi „să trateze pe ţigani după legile iubirii 
de oameni şi asemănat cu dispoziţiile Regulamentu- 
lui Organici, ceea ce, desigur, avea un caracter pur 
declarativ, demagogic. 

Mulţi din ţiganii eliberaţi nici nu se mai gîndeau 
însă să se întoarcă la foștii lor stăpiîni, ba unii, ca 
să li se piardă urma, trecuseră și se stabiliseră în 
alte judeţe. Pentru acest motiv, probabil la cererea 
boierilor, Departamentul Trebilor din Lăuntru, la 
1 octombrie 1848, trimite o serie de circulare către 
poliția din București și cîrmuirile de judeţe prin care 
li se atrage atenţia că toţi ţiganii sînt obligaţi să se 
întoarcă la respectivii lor proprietari „şi toate actu- 
rile slobozite de acel guvern se desființează cu 
desăviîrşire“. Astfel nobila activitate a lui Petrache 
Poenaru în cadrul comisiei de dezrobire a ţiganilor 
a fost zădărnicită de marii boieri retrograzi cars au 
triumfat după înfrîngerea revoluţiei de la 1848. 


4 
FUNCŢII ADMINISTRATIVE 


Pe lîngă funcția de director al școlilor pe care 
Petrache Poenaru a îndeplinit-o neîntrerupt între 
1832 şi 1848, el a mai fost însărcinat cu alte funcţii 
administrative pe care le-a îndeplinit paralel cu aceea 
din cadrul Eforiei. Aceste funcţii i s-au încredinţat 
datorită faptului că el era pregătit în mai multe 
domenii, această pregătire fiindu-i apreciată întot- 
deauna. 

Astfel, în 1836, Alexandru Ghica îl numește „șef 
de masă“ la Marea Postelnicie, care pe vremea aceea 
era Ministerul de Externe al ţării, Două motive par 
să fi determinat această numire. Mai întîi faptul că 
Poenaru vorbea și scria în cîteva limbi moderne: 
germana, pe care o învățase în timpul studiilor din 
Viena, şi franceza, pe care o ştia din anii petrecuţi în 


1 Anul 1848 în Principatele Romîne, vol. IV, p. 572. 

Franţa, le vorbea curent; tot la Viena învățase ita- 
liana, iar limba greacă modernă o cunoștea din ţară, 
unde această limbă se vorbea obișnuit în primele 
decenii ale secolului trecut. Marea Postelnicie, care 
întreținea corespondenţă și relaţii diplomatice cu 
Turcia, cu Rusia și cu alte ţări, avea nevoie de un 
băștinaș perfect cunoscător de limbi străine, mai ales 
de limba franceză care era limba diplomatică a 
vremii. 

Apoi, Poenaru, care în timpul studiilor din străi- 
nătate îşi făcuse relaţii, purta corespondenţă pentru 
informaţii științifice cu prietenii săi din Franţa. Co- 
lonelul Puissanti, care-i fusese profesor la Paris, a 
continuat să-l informeze despre fabricarea celor mai 
bune instrumente topometrice și topografice; cu eco- 
nomistul Adolphe Blanqui?, un nume foarte cunoscut 
în jurul anului 1850, schimba păreri despre economia 
politică a vremii, iar cu geograful Huot? a dus o 
corespondenţă științifică foarte interesantă, comuni- 
cîndu-i din țară observaţiile sale în legătură cu ma- 
rile cutremure din secolul al XIX-lea. Prin aceștia și 
alțiit el era în curent cu mișcarea științifică din 
Paris, lucru pe care nu-l făcea nimeni altul în ţară. 

Misiunea sa la Marea Postelnicie era de a redacta 
corespondența diplomatică ce urma să fie semnată 
de domn, de a traduce în romiînește corespondenţa 
primită și de a însoţi pe călătorii străini care vizi- 
tau țara. Astfel în 1842 el însoțește în țară pe Appert 
și pe Edouard 'Thouvenel, care sub Napoleon al 
III-lea a fost ambasador al Franţei la Constantinopol 
și apoi ministru de Externe. Aceştia vorbesc frumos 
de Poenaru în lucrările lors, 

Nu se cunoaște în amănunt funcția de la Marea 
Postelnicie. Se pare că Poenaru lucra aici numai 
temporar, cînd era nevoie de munca sa; restul tim- 
pului îl folosea pentru lucrările de la Eforia Școale- 


1 Acad, R.P.R., Corespondenţă, nr. 24008. 
2 Ibidem, nr. 24003, 24004. 

3 Ibidem, nr, 24010. 

4 Ibidem, nr. 24002, 24007. 

5 C. Dinu, op. cit., în loc. cit., p. 255. 

lor, unde prezenţa sa era necesară în mod perma- 
nent. În orice caz el păstrează funcţia de la Marea 
Postelnicie numai în timpul domniei lui Alexandru 
Ghica. 

Gheorghe Bibescu, la 30 mai 1842, după recoman- 
daţia lui Constantin Cantacuzino, secretar al statu- 
lui, îl numește șef al secției întîi din cancelaria sa, 
„de care se grăbeşte Secretariatul cu plăcere a face 
dumitale cunoscut că îndată să şi intri în lucrarea 
îndatoririlor ce s-au pus asupră-ţi prin orînduirea 
în “arătatul post“!. El continuă să facă în noul ser- 
viciu aceeași slujbă pe care o făcea la Marea Postel- 
nicie. 

La 3 iulie 1843 Poenaru trece director la Logofeţia 
treburilor bisericești, păstrîndu-și însă şi slujba de 
director al şcolilor naţionale. Această funcţie echivala 
cu aceea de secretar general de minister și-l punea 
în ordinea ierarhică imediat după ministru (logofăt). 
În această calitate, fiind şi deputat, el a răspuns 
în locul ministrului unor interpelări din Adunarea 
Obștească. Răspunsul său, mai ales că a fost pro- 
nunțat de pe scaunul ministerial a provocat un 
mare scandal din partea boierilor, care nu vedeau 
cu ochi buni activitatea sa la școlile sătești. Poe- 
naru rămîne în ambele funcţii pînă la 1848. 

Am văzut că Revoluţia din 1848 desființase Eforia 
Școalelor şi că, C. Cantacuzino, ajuns caimacam în 
septembrie, a reînființat-o dar nu mai numeşte pe 
Poenaru director al școlilor, ci îl pune în consiliul 
de efori. Barbu Știrbei fiind numit domn, deşi 
schimbă componenţa consiliului de efori, păstrează 
pe Poenaru în aceeași calitate. 

Totuși, noul domn dă vechiului său colaborator 
din cadrul Eforiei Şcoalelor naţionale diferite însăr- 
cinări de răspundere, ceea ce confirmă prețuirea de 
care se bucura Poenaru. Astfel, la 19 iulie 1850, îl 
numește cap de secție? la Secretariatul Statului, unde 
rămîne pînă la 28 ianuarie 1854, după cum declară 


1 Acad. R.P.R. inventar — achiziţii, nr. 443 bis. 
? Manuscris ın colecţia autorului. 

singur în ianuarie 1858. Păstrează și funcţia de efor 
al şcolilor, dar această funcţie este fără onorariu. 
Secretar al Statului era Alexandru Ghica, iar Simion 
Marcovici lucra în secția unde fusese numit Poe- 
naru. 

La 28 ianuarie 1854, Poenaru este numit la Logo- 
feţia Dreptăţii, „pentru lucrarea hîrtiilor în limba 
franceză“, unde rămîne pînă la 3 martie 1854, cînd 
trece la Comisia Documentală, „pentru regularea și 
înscrierea documentelor mănăstirești“, unde rămîne 
pînă la 31 octombrie 1855. La această dată este adus 
din nou în funcţia de cap de secţie la Ministerul 
Trebilor Dinafară, unde la 15 februarie 1856 este 
numit director. În toate aceste peregrinări el și-a 
păstrat însă locul de efor al școlilor. Ca director în 
Departamentul Externelor, Poenara este în situația 
să cunoască toată frămîntarea politică a vremii de la 
sfîrşitul războiului Crimeei și din timpul Congresu- 
lui de la Paris, în care s-a pus problema Principate- 
lor Romîne. Această funcţie îl făcea să lucreze 
permanent cu Barbu Știrbei, care trebuia să pără- 
sească ţara în scurtă vreme. Această apropiere ex- 
plică faptul că Poenaru, cum am văzut, redactează 
cuvîntarea lui Știrbei de renunțare la tron. După 
plecarea lui Știrbei, la 10 iulie 1858, Poenaru demi- 
sionează din funcţia de director. 

În răstimpul dintre plecarea lui Știrbei şi alegerea 
lui Cuza, ţara este condusă de Alexandru Ghica, 
fostul domnitor, în calitate de caimacam şi de „căi- 
măcămia de trei“. Alexandru Ghica, la 14 septembrie 
1856, numește pe Poenaru membru (judecător) la 
Curtea Apelativă de Comerţ. 


5 
LUCRĂRI ȘI SERVICII TEHNICE 


Petrache Poenaru, după cum am văzut mai sus, 
a studiat în capitala Franţei ingineria topografică, 
sub conducerea locot. colonelului Puissant. Alături 

de profesorul său și împreună cu ceilalți colegi, Poe- 
naru ia parte la ridicarea unei hărți generale a 
Franţei. Lucrările sale sînt foarte apreciate de Puis- 
sant care îi dă un certificat despre munca sa la 
ridicarea hărţii!. El continuă apoi studiile la poli- 
tehnică, în mineralogie, geologie, chimie, fizică şi 
matematică. 

Reîntors în ţară, ca profesor, el a predat ştiinţele 
la Colegiul Sf. Sava, căutînd mai mult să îndrumeze 
pe elevi spre aplicarea acestor științe. O problemă 
care dădea mult de lucru inginerilor topografi era 
hotărnicia moșiilor boiereşti. Marii boieri, care 
aveau numeroase şi întinse moșii, întîimpinau greu- 
tăţi mari în delimitarea moșiilor și în fixarea hota- 
relor mai ales cu pămînturile răzășești. Nesfîrșitele 
procese iscate din pricina imposibilității de a se fixa 
pe teren vecinătăţile indicate în actele de proprietate 
se puteau rezolva și înlătura prin ridicarea planu- 
rilor topografice pe care le făceau inginerii hotar- 
nici. Aceştia erau însă foarte puţini și cererea celor 
care voiau să aibă planul moșiilor era foarte mare. 
Pentru aceasta Poenaru a pornit imediat să pregă- 
tească un număr cît mai mare de ingineri hotarnici. 

Grigore și Iordache Otetelişanu, cei doi unchi 
dinspre mamă ai lui Poenaru, ei înșiși ingineri ho- 
tarnici nu puteau prididi cererilor boierilor de a li 
se hotărnici moșiile și de a ridica planurile acestor 
moșii. Barbu Știrbei, care între 1832—1840 era efor 
al școlilor și lucra deci cu Poenaru, a fost silit să 
insiste pe lingă acesta ca Grigore Otetelişanu să-i 
hotărnicească moșia Slobozia, învecinată cu moşia 
Glavacioc a Eforiei $Școalelor, pe care Poenaru o 
dăduse unchiului său s-o hotărnicească. Știrbei nu-și 
cunoștea nici măcar vecinii; el rugase în aprilie 1838 
pe Poenaru să întrebe pe unchiu-său, „ca să-i soro- 
cească a merge la fața locului spre cercetarea hota- 
relor“2, 


1 Marcel Romanescu, op. cit, p. 8. 
? Acad. R.P.R., ms. 4516 f. 62—63. 

La 11 septembrie 1837, Poenaru serie lui Grigore 
Otetelişanu: „La circularele ce s-au făcut de Logo- 
feție către tribunaluri şi de acestea către proprietarii 
moșiilor învecinate cu ale Glavaciocului pentru 
sineturi, nu s-a văzut pînă acum nici o împlinire a 
scopului propus. Și crez că putem aștepta și zece 
ani de acum înainte fără a vedea săvirșită lucrarea 
ce se cere. La aceasta nici Eforia, nici Logofeţia nu 
poate face nici o silă, fiindcă o asemenea lucrare 
ar trebui să fie mai întîi legiuită și strășnicită prin 
pravili. ... Vino, deci, neică, ca să poți săvirși 
hotărnicia la o moșie numai, înainte de iarnă, şi să 
nu găsească cinevași pricină de cîrtire. Inginerii cei 
noi eșiţi din colegiu așteaptă pă dumneata cu mare 
bucurie“!. 

Deci, în 1837, începuseră să iasă din Colegiul 
Sf. Sava primele serii de ingineri hotarnici. Poenaru, 
care preda obiectele de temei pentru formarea ingi- 
nerilor, nu se mulțumea numai cu cele făcute în 
clasă: teorie, desen, calcule etc. El completa cunoș- 
tințele elevilor cu aplicaţii practice pe teren. Astfel 
el vestește pe unchiul său Grigore, încă de la 21 fe- 
bruarie 1838, că va veni cu elevii la moșia Glava- 
cioc: „am hotărît că pentru practica ce trebuie să 
arăt școlarilor la ridicare de planuri prin lucrare 
trigonometrică, să merg cu vreo zece școlari la moşia 
Glavacioc și să lucrăm acolo săptămîna cea mare 
şi cea luminată. Pă lîngă lucrarea inginerească ce 
li se va arăta de către dumneata, și lucrarea de 
hotărnicie, adică cercetarea sineturilor, descoperirea 
semnelor, alcătuirea ocolnicii ș.c.]. Socotesc că această 
chipzuire va fi primită și de dumneata şi că în 
săptămîna luminată vei veni negreșit la Glavacioc. 
Pe această încredințare întemeindu-mă, eu am şi 
făcut din partea Eforii chemare vecinilor răzeși 
pentru 10 ale lunii lui aprilie“?2. 

La 10 martie 1838, Poenaru scrie din nou lui 
Grigore Otetelișanu, stăruind să nu lipsească, pen- 


! Acad. R.P.R, ms. 4516, f. 38—39. 
* Ibidem. 


198 


www.dacoromanica.ro 


tru a da direcția ce trebuie luată la ridicarea planu- 
lui. El repetă rugăciunea către unchiu-său şi la 
21 martie, stăruind să aducă și un stînjen al lui 
Șerban Vodă. 

În aprilie 1838 Petrache Poenaru primeşte instru- 
mentele pe care le comandase la Paris. Între aceste 
instrumente necesare lucrărilor de ridicare a hărților 
sînt: eclimetru, „un ceasornic de soare, orizontal, cu 
un tunuleţ care se sloboade la amiaz prin focul unei 
lentile pusă în linia meridiană“, un compas de argint, 
un pluviometru și un odometru de argint pe care 
îl trimite lui Grigore Otetelișanu, „socotind că poate 
să fie mai trebuincios la lucrarea ce se face acolo“2, 
Poenaru ia parte cu elevii săi la ridicarea planului 
moșiei Glavacioc și ajută astfel la munca unchiului 
său, care contractase cu Eforia executarea acestei 
lucrări. Se pare că lucrează și la alte moșii, nu nu- 
mai cu unchii săi, dar chiar singur. 

În domnia lui Gheorghe Bibescu se hotărise să se 
facă o nouă delimitare a judeţelor și plășilor, fiindcă 
stricîndu-se vechile hotare se creaseră situaţii anor- 
male în administraţia ţării. Cu conducerea acestor 
lucrări a fost însărcinat Poenaru, care își alăturase 
mai multe ajutoare. Pentru judeţele din Oltenia fu- 
sese însărcinat unchiul său Iordache Otetelișanu, 
căruia îi scrie la 6 octombrie 1844 și-i trimite „harta 
cea mare a ţării“, 

În lucrarea sa pentru rotunjirea judeţelor el începe 
în octombrie și pornește de la Brăila; este ajutat de 
paharnicul Mihai Rathtivanuf. Această lucrare, să- 
vîrșită pe judeţe și cu mari întreruperi din pricina 
iernii, continuă și în martie 1845, cînd scrie unchiu- 
lui său Grigore: „Eu peste vreo 5 zile plec ca să 
urmez cu rătunjirea judeţelor ce au rămas nesă- 


1 Acad. R.P.R., ms. 4516. f. 60—61. 

2 Ibidem, f. 62—63. 

3 Ioan Filitti, op. cit, în loc. cit., p. 385. 

4 General P. V. Năsturel, op. cit, în loc. cit., 
pp. 766—767. 

viîrşite. Acestea sint 6 pe care socotesc că le voi 
putea colinda în 15 zile“. 

Într-o scrisoare fără dată. probabil din 1845, Poe- 
naru dă unchiului său unele indicaţii pentru lucra- 
rea de rotunjirea judeţelor arătînd 'cum a procedat 
el: „Mergînd în capitala județului am poftit numai 
pe boierul ales al acelui judeţ a se însoţi cu noi la 
lucrare, fără a chiema şi pe aleşii boeri din judeţele 
învecinate, fiindcă dacă am fi urmat așa near fi 
trebu't să aşteptăm multă vreme pină să-i împreu- 
năm pă toţi şi apoi cum ne-am mai fi putut uni toţi 
în păreri? Numai la judeţul Buzău s-a întîmplat de 
s-au găsit de faţă 2 boieri aleși din 2 judeţe și au 
şi iscălit amîndoi în jurnal. Chemam tot de o dată 
și pe supt-cîrmuitorii atât pe ai judeţului în care se 
făcea luorarea, cât şi din ai judeţelor învecinate, pe 
aceia ale căror plăşi se hotărăsc cu județul ce era 
în lucrare. După desbaterea ce se făcea cu boierul 
judeţean şi după desluşirile ce lua comisia de la 
supt-cîrmuitori şi de la alţi locuitori din oraş se 
încheia îndoit jumal și îndoite liste de împărțirea 
satelor supt iscălitura amîndorura comisarilor, a 
boierului județean şi a secretarului. Unul dintr- 
aceste jurnale se trimitea îndată la Departamentul 
din Lăuntru cu raport, iar altul se păstra în dela co- 
misiei... Pentru împărțirea judeţului în plăși și 
pentru alegerea taktului în fiecare plasă ne slujeam 
iarăşi cu desluşirile ce ni se da de supt-cîrmuitori 
şi ne luminam din disputele ce le făcea între dînșii 
înaintea noastră pentru împărţirea satelor“2. 

În 1839, în urma unei inundaţii făcută de Dîm- 
boviţa, se numește o Comisie de cercetare a pricini- 
lor neregularităţii nivelului Dîmboviţei în Bucureşti, 
din care face parte şi Poenaru. Nu se cunosc rezul- 
tatele la care ajunge comisia, dar Poenaru, într-o 
scrisoare către Eliade, îşi expune părerile sale, afir- 
mînd că una dintre cauzele neregularităţii sînt mo- 


i—2 General P. V. Năsturel, op. cit, în loc. cit., 
pP. 770. 

rile de pe Dimboviţa care fac ca apa să iasă din 
matcă şi să se reverse peste maluril. 

Barbu Știrbei, care apreciase pregătirea tehnică 
a lui Poenaru încă de cînd studia la Paris, îl numeşte 
la 5 martie 1850? membru în Comisia Tehnică a 
Lucrărilor Publice unde a funcţionat pînă în 1859. 
Din contribuţia sa la lucrările acestei comisii știm 
că în 1853, împreună cu colonelul Ion Em. Florescu, 
cercetează la fața locului pricinile care fac ca Oltul 
să se abată din matca lui la Beica (în apropierea 
oraşului Slatina) şi indică ce ar trebui săvîrșit spre 
a se curma acest neajuns?. 

De asemenea, Alexandru Ghica, pe vremea cînd 
era caimacam, îl numește în noiembrie 1856 membru 
în Eforia Drumurilor. Nu se cunoaște activitatea sa 
în această eforie. 


6 
AUTOR DE MANUALE DIDACTICE 


Una din marile nevoi ale învățămîntului erau căr- 
tile de școală și materialul didactic. Dacă tablele 
lancasteriene, obligatorii și esențiale în primele două 
clase începătoare, s-au putut tipări chiar în anul 
1832, cînd s-a aplicat regulamentul şcolilor întocmit 
de Poenaru, lipsa celorlalte cărţi de școală a conti- 
nuat să fie încă cea mai mare piedică pentru bunele 
rezultate ale învățămîntului. Poenaru și-a dat seama 
de această lipsă și a îndemnat mereu pe profesori 
să facă manuale. 

Un alt fapt, care făcea şi mai greu de rezolvat lipsa 
manualelor didactice era că în București nu se găsea 
o tipografie înzestrată cu utilajul necesar ca să im- 
prime cărţile de şcoală pentru obiectele științifice, 


t? „Curierul rominesc“, X, 1839, pp. 309—310. 

* Manuscris în colecţia autorului. 

31. C. Filitti, Scrisori inedite ale lui P. Poenaru, în 
„Arhivele Olteniei“, XIII, nr. 74—76, p. 395. 

cum erau fizica şi chimia. Acest lucru impunea ca 
tipărirea acestor cărți să se facă peste graniţă, la 
Sibiu, la Buda sau la Viena. 

Între puţinii autori care s-au încumetat să alcă- 
tuiască cărţi de școală este și Poenaru. Pentru ne- 
voile catedrei de la Colegiul Sf. Sava şi de la alte 
şcoli din ţară el traduce Geometria lui Legendre pe 
care o prezintă Eforiei prin raportul din 29 decembrie 
1834, Se alcătuiește o comisie compusă din profesorii 
Simion Marcovici, D. Pavlide și N. Picolo pentru 
a examina manuscrisul și pentru a întocmi raportul 
asupra calităților sale didactice. La 8 ianuarie 1835 
comisia recomandă tipărirea manualului motivînd 
foarte stîngaci că tratatul amintit: „se află tălmăcit 
în toate limbile cele cultivate, se predă mai în 
toate colegiile și licee[le] și este potrivit cu tre- 
buinţa cursului elementar de matematică în şcoala de 
la Sf. Sava“i. Cartea, care trebuia să apară la Sibiu, se 
tipărește totuși în tipografia lui Eliade și intră în 
mîinile şcolarilor în 1837. Poenaru, pasionat topo- 
graf, adăugase la carte cîteva învățături practice 
pentru aplicarea geometriei la ridicarea planurilor. 

Pentru a ușura tipărirea manualelor didactice, 
Eforia, la insistența lui Poenaru, cumpărase din 
Paris o tipografie, pe care o instalase la Colegiul 
Sf. Sava. Faptul deschidea perspective noi pentru 
şcoala națională. Tipografia funcţiona în 1841 sub 
conducerea lui Andrei Adamovici. 

Poenaru continuă să rezolve problema manualelor 
didactice necesare catedrei sale. El traduce din lati- 
nește după Appaltauer Elementele de algebră, la 
care aduce unele modificări cerute de școală, și le 
prezintă Eforiei cu raportul din 31 octombrie 1839. 
„Din lecţiile de matematică — spune raportul — ce 
am dat eu în Colegiul Sf. Sava, avînd tradusă 'în 
romiînește algebra lui Appeltauer, am gătit-o acum 
pentru a se pune în tipar. Şi fiindcă altă asemenea 


Ra A 


1 Arh. St. Buc., Ministerul Instrucțiunii, dosar 8308/1835, 
f 5. 

nească și este trebuincioasă pentru cursul de mate- 
matică ce se face în colegiu, plecat rog pe cinstita 
Eforie să binevoiască a da dezlegare spre a se tipări 
şi această carte cu cheltuiala din casa Şcoalelor, după 
condiţiile ce sînt puse și pentru alte asemenea tipă- 
rituri“1, 

Consiliul Eforiei, alcătuit din Mihai Ghica, Alexan- 
dru Filipescu și Barbu Ştirbei, aprobă tipărirea în 
500 de exemplare, din care 200 să se dea autorului, 
50 pentru a se da ca premii la examene şi 250 să se 
vîndă ca să se scoată cheltuiala tiparului ce va intra 
din nou în Casa școalelor. La 14 decembrie 1842 
cartea era gata și costase 3 062 de lei. 

Introducîndu-se limba franceză ca obiect de învă- 
tămînt în colegiu, lipsa unui dicționar francez-romîn 
se făcea din ce în ce mai simțită. Atunci, Poenaru, 
în colaborare cu Aaron Florian și G. Hill încep, în 
1839, întocmirea unui asemenea dicționar, care este 
terminat după trei ani de muncă. Eforia primește 
bucuros manuscrisul și-l dă la tipar. Lucrarea apare 
în două volume mari cu titlul: „Vocabular franțezo- 
vromînesc după cea din urmă ediție a dicționarului 
de Academia Franţozească, cu adăogare de multe 
ziceri, culese din deosebite dicţionare de P. Poenaru, 
directorul școalelor naţionale, F. Aaron şi G. Hill, 
profesori la colegiul sf. Sava, București“. 

Condiţiile de tipărire prevedeau ca, după reali- 
zarea sumei de cost a tiparului, celelalte exemplare 
ce vor prisosi să se împartă între autori „ca să le 
vînză în al lor folos“. La 4 mai 1845 autorii înain- 
tează o cerere ministerului în care arată că „se află 
pînă astăzi răbdători de mîngiierea ce ar fi putut 
nădăjdui pentru răsplata acestei grele lucrări și încă 
trebui să mai treacă cîțiva ani pînă a veni și sub- 
semnaţilor rîndul de a trage vreun folos dintr-această 
muncă a lor, în vreme ce casa tipografiei a adunat 
pînă acum pe seama sa din vînzarea aceşștii cărți 
34 127 lei, mai lipsindu-i numai 10 863 lei spre a se 


1 Arh. St. Buc., Ministerul Instrucțiunii, dosar 5018/1839 
p. 1. 

despăgubi de toată cheltuiala ce a făcut cu această 
tipărire. Şi pentru această sumă tipografia mai are 
în a sa dispoziție 1280 exemplare de preț peste 
80 000 lei“. Autorii cer să li se avanseze în contul 
drepturilor ce le-ar reveni din vînzarea dicționarului 
suma de 30 000 lei; ei propun reducerea prețului de 
vînzare de la 2 galbeni cît se fixase de Eforie, la un 
galben și jumătate, ca vînzarea să se facă mai 
repede. 

Manolache Florescu, pe atunci ministru la Depar- 
tamentul Instrucţiei Publice, primind cererea o pre- 
zintă cu raport favorabil domnitorului Gheorghe 
Bibescu, care pune pe ea următoarea rezoluție: „Noi 
luînd în băgare de seamă folosul ce au izvorît din 
tipărirea acestui vocabular pentru obște, fără a fi 
lăsat încă nici un fel de răsplătire pentru a lor oste- 
neală cei ce l-au făcut, spre încurajarea acestora, 
primim a lor cerere“, 

Alte manuale de școală n-a mai tipărit Petrache 
Poenaru. Munca încordată pentru organizarea învă- 
țămîntului, cât şi celelalte însărcinări oficiale și acti- 
vități diferite nu i-au mai dat răgaz să realizeze 
mai mult. El ajută însă bucuros pe toţi cei care au 
vrut să dea tiparului cărți de interes didactic, ştiin- 
tific şi literar. Activitatea sa publicistică continuă 
însă la reviste și la ziare, unde duce o muncă neobo- 
sită pentru luminarea celor mulți. 


T 
ACTIVITĂȚI DIFERITE, ŞTIINŢIFICE ȘI CULTURALE 


Personalitatea lui Petrache Poenaru s-a mani- 
festat în multe activităţi culturale și științifice. Stă- 
pinind o cultură bogată și variată, însușită în ani 
lungi de studii, el se arăta mereu dornic de a-şi 
apropia noi cunoștințe. Dar în măsura în care se 
lăsa stăpînit de dorința de a-și spori cultura, în 
aceeaşi măsură simțea nevoia să împartă din bogata 
lui comoară strînsă cu migală şi pasiune. Născut 

pentru profesia de dascăl, încă din tinereţe a fost 
îndemnat către școală, către şcolari, către mulțimea 
dornică de lumină. În toate acţiunile sale, în toate 
domeniile în care s-a manifestat, el apare ca învăţă- 
tor, ca cel ce-și deschide sufletul și mintea, ca să 
împartă, să dăruiască. 

Poenaru a iniţiat și a condus ziare. În ziaristica sa 
se simte învățătorul, cel ce dăruiește cu gest larg 
din comoara cunoștințelor sale. El n-a fost savantul 
închistat într-un sistem arid și pedant, ci s-a mani- 
festat ca un modest și discret semănător de idei, de 
cunoștințe folositoare. 

Însuşirea de „învăţător“ ce caracterizează pe Poe- 
naru, ca om și operă, apare în plină lumină în cuvîn- 
tările sale ţinute la serbările de sfîrșit de an școlar 
şi în scrisul său gazetăresc. În cuvîntări se înfăţi- 
şează, cum am văzut mai înainte, pedagogul, pro- 
fesorul care vorbește şcolarilor, care face din sfat și 
dojană suporturi de înălţare spre țelul pe care-l 
urmărește școala de a crea omul bine pregătit, pen- 
tru progresul patriei şi colectivităţii. În scrisul său 
gazetăresc apare învățătorul, cel ce ştie să vorbească 
nevoii și sufletului, cel ce face din sfat drum de 
lumină și înţelegere. 

La 5 februarie 1836 apare „Muzeul naţional“ — 
gazetă literară şi industrială — la care colaborau 
Petrache Poenaru, Florian Aaron și Simion Marco- 
vici. Era o gazetă ce se tipărea în tipografia Colegiu- 
lui Sf. Sava și care apărea în două limbi: romînă și 
franceză, ultima pentru clasa boierească și arendașii 
străini. Scopul gazetei era limpede şi precis: să răs- 
pîndească cunoștințe de economie agricolă, „cele mai 
potrivite cu starea acestui pămînt“, și de economie 
industrială, la care se vor adăuga bucăţi literare „și 
articole despre istoria naţională și se vor lua în bă- 
gare de seamă mai cu de-adinsul cercările și obser- 
vaţiile ce se vor face în lăuntrul acestui Principat“. 
Gazeta mai publica traduceri literare și ştiri politice. 
Orice articol apărea pe două coloane: una în romi- 
neşte și alta în franțuzeşte. Cititorii nu se împăcau 
cu acest caracter bilingv al gazetei, fiindcă marea 

majoritate nu știau limba franceză; ei au cerut să 
rămînă numai o gazetă romînească. Redactorii s-au 
conformat dorinţei cititorilor și începînd cu nr. 9 
din primul an, gazeta a apărut numai în romîneşte. 

„Muzeul naţional“, sub acest titlu, a apărut pînă 
în 1838, cînd redactorii și-au încetat colaborarea. 
Reapare apoi în 1857 sub titlul: „„Muzăul național- 
ilustrat săptămînal de științe, agricultură, industrie, 
literatură şi artă“. Redactor al gazetei era Al. Marcu, 
cu sprijinul lui Poenaru. 

În primăvara anului 1838, în urma propunerii 
geografului Huot și Bouchette, Poenaru este ales 
membru corespondent al Societăţii de științe natu- 
rale din Paris!, ca urmare a unui memoriu ştiinți- 
ficeşte documentat asupra cutremurului din Bucu- 
rești, care a avut loc în ianuarie 1838. Şi tot în acel 
an, la 4 mai, la propunerea lui Huot și Caron, este 
anunțat că a fost ales membru corespondent al So- 
cietăţii de agricultură? și de arte din Paris, iar la 
1 septembrie 1839 este ales membru al Societăţii de 
arheologie din Atena’. 

Cînd şcolile sătești începură să-și sporească nu- 
mărul și populaţia școlară din sate să fie din ce în 
ce mai atrasă de școală, Poenaru simți nevoia unej 
gazete care să se răspîndească în sate și să comple- 
teze acţiunea de luminare pe care o începuseră șco- 
lile. El puse chestiunea în discuţia consiliului de 
efori şi, după multă insistenţă, obținu aprobarea unei 
gazete populare. Poenaru, după ce-și asigură cola- 
borarea câtorva profesori de la Colegiul Sf. Sava, la 
1 octombrie 1843, tipări primul număr din „Învă- 
țătorul satului“, care apărea de două ori pe lună în 
format 40X 25; abonamentul anual costa trei sfanţi 
pentru cei din mediul rural și patru sfanți pentru 
cei din mediul urban. 


1 Acad. R.P.R., Corespondenţă nr. 24002; Alex. Odobescu, 
Petrache Poenaru. Cuventare asupra vieţii şi activităţii 
sale, p. 12. 

2 Ibidem, nr. 24009. 

3 Acad. R.P.R., Arhiva Petrache Poenaru, mapa I, acte 
personale. 

Primul număr din „Învățătorul satului“ a apărut 
cu un articol scris de Poenaru în care se anunţa 
programul și se preciza scopul urmărit de gazetă. 
Din acest articol-program extragem următoarele: 
„Foaia s-a numit «Învățător al satului», pentru că 
cu adevărat prin a ei lucrare cea mai de căpetenie 
a noastră stredanie va fi să dăm sătenilor învăţă- 
turile ce vom socoti mai însuşitoare pentru îmbună- 
tățirea stării ţăranului, prin încunoștiințarea mijloa- 
celor înlesnitoare la lucrarea pămîntului, şi prin 
deosebite povăţuiri spre îndreptarea năravurilor. De 
va întreba cineva, oare ţăranul care nu știe carte 
putea-se-va înștiința de aceste învățături? Noi vom 
răspunde că deşi cei mai mulţi ţărani nu ştiu să 
citească. dar în fiecare sat se află, de nu mai mulţi, 
măcar cinci-șase oameni care știu să citească, ba 
încă în judeţele dupeste Olt o mare parte din numă- 
rul țăranilor se văd cu călimările de brîu, dovadă că 
aceia ştiu nu numai să citească, ci și să încondeeze, 
ca să-și însemneze cîte ceva pe hîrtie la trebuinţele 
lor. Aceştia dar, oricît de mic ar fi numărul lor 
într-un sat, sunt destui pentru împrăștierea cunoș- 
tințelor ce se vor da printr-această foae... Citind 
această foae, mulţi vor zice în gîndul lor, poate să 
fie bună cutare doftorie, sau cutare chip de creș- 
terea dobitoacelor, sau cutare mijloc de lucrare a 
pămîntului, să fac şi eu o cercare“i, 

„Învățătorul satului“ a apărut regulat pînă în 
1848, cînd guvernul provizoriu revoluţionar hotă- 
răște ca Nicolae Bălcescu să ia conducerea gazetei 
în locul lui P. Poenaru şi să-i schimbe numele în 
„Foaie sătească“. După înfrîngerea revoluţiei, foaia 
nu mai apare timp de un an, ca să reapară în 1849 
sub vechiul titlu. Reapariţia însă nu ţine decât pînă 
în 1852, cînd „Învățătorul satului“ își încetează exis- 
tenţa. 


1 Nerva Hodoş şi Al. Sadi Ionescu, Publica- 
țiunile periodice românești (ziare, gazete, reviste), tom. I, 
București, 1913, pp. 339—341. 

Colaborarea lui Poenaru la „Învățătorul satului“, 
care din 1848 s-a numit „Foaia satului“, s-a restrîns 
la răspândirea cunoştinţelor și sfaturilor cu caracter 
agricol între săteni, la publicarea cuvîntărilor ţinute 
cu diferite prilejuri și la comunicarea diferitelor 
circulări cu caracter școlar, date în calitate de direc- 
tor al școlilor naționale. Poenaru nu făcuse studii 
speciale de agricultură, dar petrecuse un timp, în 
Franța, pe moșia economistului Adolphe Blanqui, 
unde studiase multe din problemele agricole din 
vremea aceasta și vizitase marile pepinerii din sudul 
Franţei, Apoi inițiase „Societatea agronomică“ şi 
şcoala de agricultură de la Pantelimon, Sub impresia 
celor văzute în Franța el se gîndise la alte metode 
de exploatare a pămîntului care aplicate în ţară ar 
fi dat rezultate mult mai bune. Impresiile sale din 
Franța și gîndurile sale pentru agricultura romi- 
nească le comunicase în lungile scrisori de informare 
pe care le trimisese la Sibiu lui Zenovie Pop. 

În primul număr din „Învățătorul satului“ Poe- 
naru publică articolul Învăţături pentru lucrarea 
pământului, dînd sfaturi plugarilor săteni despre 
modul cum trebuie făcută munca agricolă, Continuă 
apoi prin următoarele articole: Despre sădirea co- 
pacilor, Sămănătura de grîu mai tîrzie, Păstrarea 
cartofilor, Scurgerea locurilor băltoase, Lucrarea pă- 
mântului pentru îngrăşarea locurilor de muncă, Să- 
direa de pometuri, Mijloc de a cunoaște sămânţa 
care este bună etc. O problemă care l-a interesat în 
mod deosebit este cultura viermilor de mătase. El 
văzuse în Franța cît de răspîndită este creșterea 
acestor viermi în satele din anumite regiuni și ce 
industrie bogată se crease din filatura gogoșilor de 
mătase și din țesătura firelor acestea atît de pre- 
ţuite, și întrezărise și pentru ţara sa, atît de potri- 
vită pentru cultura viermilor de mătase, această 
posibilitate, Poenaru începe să scrie în „Învățătorul 
satului“ o serie de articole în acest domeniu: Cum 
să se îngrijească duzii sămănaţi pe răzoare, Cum 
să se îngrijească școala de duzi, Despre altoirea 
duzilor, Despre pregătirea duzilor la loc stătător, 

Pentru tunderea duzilor, Despre sădirea duzilor în 
garduri vii, Despre creșterea gîndacilor de mătase, 
Despre încăperile unde se cresc gîndacii şi așezarea 
lor pe poliți, Prăsirea gîndacilor de mătase, Despre 
hrana gîndacilor de mătase, Învățătura pentru creș- 
terea gîndacilor de mătase, Pentru clocirea sămîntei 
de gîndaci de mătase ete. Toate aceste articole au 
fost strînse în 1849 și publicate într-o carte cu titlul: 
„Învăţături pentru prăsirea şi creșterea gîndacilor de 
mătase, adunate și întocmite pă clima Țării Romî- 
nești“. 

Poenaru face din „Învățătorul satului“ mijlocul 
cel mai bun pentru răspîndirea circularelor care cu- 
prindeau măsurile și dispoziţiile date școlilor sătești, 
subrevizorilor și profesorilor școlilor normale. Toate 
aceste comunicări sînt redactate de Poenaru, care 
punea în ele nu numai vederile clare ale organizato- 
rului de școli şi de cursuri de pregătirea învățători- 
lor, ci şi pricepere de pedagog. 

În numărul 9 din 1844 se publică „ţirculare de 
regulile după care sînt întocmiţi sub-revizorii plăşi- 
lor, pentru priveghere asupra școalelor comunale de 
prin sate“, în care se hotărăşte că acești subrevizori 
„se aleg din învățătorii satelor care sînt mai bine 
deprinși la toate învăţăturile ce au urmat și care 
se deosibesc în a lor bună purtare și împlinirea în- 
datoririlor ce sint asupra-le“. Revizorul judeţean și 
subrevizorii din plăşi sînt datori să inspecteze şcolile 
comunale cât mai des, să constate dacă învățătorii 
în timpul iernii ţin școala deschisă în mod regulat, 
„dacă școlarii urmează cu spor la învăţătură, ... dacă 
materialul școalei este ţinut în bună stare, dacă 
învățătorul locuește în școală sau alăturea cu dînsa, 
și dacă își primește drepturile sale în bani și bu- 
cate“. 

După fiecare inspecţie va face raport către pro- 
fesorul județean, iar acesta, la trei luni o dată, va 
trimite un raport de activitate Eforiei. 

De două ori pe an, primăvara și toamna, subrevi- 
zorii sînt obligaţi să adune de la învăţători cata- 
grafiile (recensămîntul) tuturor copiilor „atît cei ce 

învaţă în şcoală cît şi cei ce nu învaţă, parte bărbă- 
tească și femeiască“, și să le trimită în două exem- 
plare, din care unul se va păstra la judeţ, iar altul 
se va trimite Eforiei. 

Pemtru obligaţia lor de cercetare a școlilor, sub- 
revizorii vor primi „zeciuială din oricîţi bani va lua 
învățătorul pe fiecare șase luni de la enoriașii sa- 
tului său, îndată ce acesta va lua banii în mînă. Iar 
pentru rămășița ce va fi neîmplinită la sfîrșitul 
semestrului, învățătorul va da foaie sub-revizorului 
ca acesta să se înţeleagă cu pîrcălabul și cu aleşii 
satului și să o împlinească. Iar de la cele două chile 
de bucate, ce primeşte învățătorul de la sat, nu se 
va lua nici o zeciuială de către subrevizor“. 

Pentru zeciuiala ce ia din leafa învăţătorilor sub- 
revizorul, „este îndatorat a trepăda în toată vremea 
pentru trebuințele acestora cîte privesc la ale lor 
îndeletniciri în şcoală“, a le aduce cărțile trebuin- 
cioase repartizate de la centru, „a se înțelege cu aleșii 
satului pentru împlinirea dreptului lor în bani și în 
bucate. Și în sfîrşit pentru orice neînlesnire vor 
arăta învățătorii că cearcă în sfera slujbei lor“. „La 
vremea venirii învăţătorilor de prin sate la școala 
normală, spre mai multă deprindere la învăţătură, 
subrevizorii vor fi datori a aduce în școală pe învă- 
țătorii care yor întîrzia a veni. Şi de va cunoaşte 
profesorul (judeţului) de trebuinţă, va rămîne și 
însuși subrevizorul la şcoala normală, ca să se de- 
prinză și el mai bine la învăţătură“. 

Subrevizorul, pentru drumurile ce face în cerce- 
tarea şcolilor comunale, nu are voie „a face vreo 
cerere de la sate sau de la învăţători, nici pentru 
transport, nici pentru hrana sa sau a calului său“. 
„Subrevizorul în tot locul se va purta cu cinste şi 
cu bună orînduială, atît către învăţători, cît și către 
toţi locuitorii satelor, căci dovedindu-se abătut în 
niscareva netrebnice urmări, va fi negreșit nu numai 
depărtat din slujbă, dar şi pedepsit“. 

În numărul 10 din 1844, tot în „Învățătorul satu- 
lui“ se publică condiţiile ce trebuie să îndeplinească 
candidații pentru postul de învăţător. 

În primul rînd candidaţii de învăţători sînt aleși 
de profesorul școlii normale din fiecare judeţ, dintre 
acei tineri recomandaţi de ocîrmuirea satelor că sînt 
cîntăreţi sau paracliseri la biserică, sau dacă nu sînt 
din această categorie, din ceilalți tineri care știu 
„Măcar numai să citească și să scrie slobod“. Pen- 
tru a deprinde cunoștințele ce au nevoie, candidaţii 
trebuie să urmeze în timpul verii, trei sau patru ani, 
cursurile şcolii normale şi numai atunci pot fi nu- 
miţi învăţători. 

Poenaru, în drumurile sale de inspecţie prin ţară, 
a întîlnit multe abuzuri ale moșierilor și arendași- 
lor în relaţiile lor cu ţăranii clăcași, deoarece „unii 
din proprietari socotesc că folosul lor este să stoarcă 
de la clăcași cît de mulţi bani“, iar clăcaşii văzîn- 
du-se prea mult „folosiţi“ (exploataţi) nu mai res- 
pectă nici cele legiuite. 

Pentru înlăturarea acestor abuzuri și neînţelegeri, 
în 1846, Poenaru republică! articolele 139—146 din 
Regulamentul Organic și, după ce le analizează, 
caută să lămurească pe cei interesaţi. Se dau indicaţii 
cum să se facă măsurătoarea locurilor ce se lucrează 
în arendă; se dau chiar două tabele calculate. 

În cursul lunii septembrie 1846, Gheorghe Bibescu 
cercetează şcolile normale din mai multe orașe ca- 
pitale de judeţ, unde examinează atît pe învăţători 
cît şi pe școlari. La Cîmpulung au lost examinaţi 
doi subrevizori, dintre care unul fiind pus să citească 
scrierea veche „nefiind destul obicinuit se cam îm- 
piedica“. Domnitorul „l-a povăţuit să fie mai silitor 
la învăţătură, fiindcă de la un subrevizor se cere a 
ști mai mult decât ceilalți învăţători comunali“. 

Poenaru care se pare că å însoţit pe Bibescu Vodă 
în această inspecţie, publică în „Învățătorul satului“ 
faptele cele mai însemnate petrecute; el o face cu 
gîndul de a stimula conștiința învăţătorilor și elanul 
copiilor la învăţătură. 

În 1847 Poenaru începe să publice părţi din ra- 
poartele venite din judeţe, lăudînd acolo unde rezul- 


1 „Învățătorul satului“, nr. 8 şi 9, 1846. 

tatele sînt frumoase dovedind muncă stăruitoare şi 
dojenind pe cei care nu-și fac datoria. Aceste ra- 
poarte se publică în cinci numere consecutive din 
gazetă şi stirnesc în țară o mare emulaţie între 
învăţători şi revizori. „Un asemenea zel pentru îna- 
intarea învățăturilor — scrie Poenaru despre situaţia 
şcolilor sătești din unele județe — Eforia nu-l poate 
trece cu vederea, ci simte o deosebită bucurie a-l 
împărtăşi publicului printr-această Foaie“, 

Alteori se dau prin „Învățătorul satului“ informaţii 
despre sporirea claselor la colegiile din București și 
Craiova. ca părinţii să știe unde şi cînd să-şi în- 
drepte feciorii ca să găsească loc de învăţătură. Se 
publică burse, locuri vacante de profesori, concursuri 
și în general tot ce interesează şcoala. 

Poenaru a fost întotdeauna bine informat despre 
tot ce se scrie în limba romînă, atît în Moldova, cât 
și în Transilvania. El primeşte ca abonat „Curierul 
romiînesc“, „Albina romiînească“ și „Foaia pentru 
minte, inimă și literatură“. Ia parte la discuţiile pro- 
vocate de aceste publicaţii şi contribuie la găsirea 
unor soluţii. Astfel, în 1858, cînd Timotei Cipariu 
atinge chestiunea alfabetului chirilic, el, împreună 
cu Nichefor și Nestor, elaborează un proiect de orto- 
grafie cu litere latine. Din îndemnul său, Eforia în- 
lătură buchiile chirilice din cancelaria sa și adoptă 
ortografia simplă. însă fondată pe rațiune și pe 
natura limbii noastre“!. 

Sprijinitor al artelor plastice. Prin cultura, price- 
perea și dorința de a face cît mai mult pentru ţară, 
Petrache Poenaru este şi un sprijinitor serios al 
artelor plastice. Puţinii care se pricepeau să zugră- 
vească biserici şi să facă și portretele ctitorilor, cu 
asemănare aproximativă, erau în majoritatea lor 
oameni fără o pregătire specială, iar meșteșugul pic- 
turii îl făceau ca o profesie oarecare bazîndu-se pe 
deprinderea ce-o căpătaseră în anii de ucenicie pe 
lîngă vreun meșter cu nume din acea vreme. 


1 Marcel Romanescu, op. cit, pp. 30—31. 

Încă din 1832, prin regulamentul şcolilor întoc- 
mit de el, Poenaru introduce predarea caligrafiei 
pentru ca elevii să se deprindă cu un scris frumos 
și curat. La această îndeletnicire școlărească, din 
clasa a IV-a a şcolii începătoare, elevii trebuiau să 
urmeze desenul, care în afară de faptul că dezvolta 
gustul pentru frumos, era socotit foarte util pentru 
acei care ar dori să urmeze ingineria sau să rămînă 
numai simpli meșteșugari și meseriași. 

Îm cele două şcoli superioare — Colegiul Sf. Sava 
din București și Şcoala Centrală din Craiova — Poe- 
naru a acordat o deosebită grijă predării desenului 
și caligrafiei și a căutat să numească ca profesori 
oameni talentaţi şi cultivați. 

La Craiova, Poenaru încredințează predarea dese- 
nului și caligrafiei tînărului pictor Constantin Leccal, 
iar la București în aceeaşi calitate numeşte pe Wal- 
lenstein (Valstein). Acesta. cu toate că era de origine 
străină, a dat dovadă de multă dragoste pentru ţara 
în care a trăit. La început, Wallenstein s-a angajat 
ca profesor la Eforie pentru un salariu destul de 
modest, sperînd ca în timpul ce-i va rămîne liber, 
să se poată ocupa, pe cale particulară, cu pictura și 
în special cu facerea portretelor, prin casele boie- 
rești, cum era moda în acea vreme. Dar o dată intrat 
în serviciul Eforiei, în afară de programul şcolii 
care era destul de încărcat, Poenaru l-a folosit în 
toate împrejurările, chiar la întemeierea acelui Muzeu 
naţional pe lîngă spitalul Colțea, care cuprindea: 
științe naturale, arheologie, numismatică, istorie, pic- 
tură etc. 

Această activitate îi absorbea tot timpul zilei așa 
că nu mai putea lucra particular nimic, pentru care 
motiv, în 1836 cere să fie încadrat cu un salariu 
mai mare ca să poată să-şi întrețină familia. La re- 
feratul favorabil ce i-l face Poenaru, Wallenstein 
primeşte o leafă mai mare. lar mai tîrziu, cînd din 
cauza unei munci excesive i se slăbește vederea, tot 


1 Vezi Theodorescu Barbu, Constantin Lecca, 
Bucureşti, 1938. 

Poenaru, prin departamentul respectiv, îl recomandă 
domnitorului a fi ajutat material pentru a se putea 
duce peste hotare să-și îngrijească boala de ochi de 
care suferă. Domnitorul îi acordă 2000 de lei și 
permisiunea de a merge unde va crede mai nimerit 
în străinătate. 

Cu ajutorul lui Poenaru, pictorul şi profesorul 
Wallenstein deschide prima expoziţie de artă din 
țară, în 1836, în sala cea mare a Colegiului Sf. Sava. 
Expoziţiile ce-au urmat au contribuit la dezvol- 
tarea în rîndurile publicului bucureștean a gustului 
pentru artele frumoase. 

După pensionarea lui Wallenstein, la catedra de 
desen și caligrafie de la Sf. Sava este transferat 
Constantin Lecca care funcţionează pînă în anul 1859. 
Între acesta şi Petrache Poenaru a existat o prietenie 
sinceră, iar împrejurările i-au făcut şi rudenii, Lecca 
căsătorindu-se cu Victoria Otetelișanul, fiica Catin- 
căi Otetelișanu, rudă a lui Poenaru, iar frumoasa 
Cleopatra, fiica pictorului, cu Grigore Poenaru?, fe- 
ciorul Evgheniţei și nepotul lui Petrache Poenaru. 

Din îndemnul lui Poenaru, Lecca a pictat „unele 
monumente vechi din ţară“, a făcut tablouri cu su- 
biect istoric, iar unele dintre acestea le-a dăruit co- 
legiului care avea o adevărată pinacotecă și cea mai 
mare bibliotecă din ţară. 

Printre nenumăratele şi frumoasele portrete făcute 
de pictorul Constantin Lecca sint și acelea ale lui 
Petrache Poenaru şi a soţiei sale Caliopit, care se 
mai păstrează încă, şi pe care le-am reprodus în 
cuprinsul acestei lucrări. 

Printre elevii lui Poenaru și Wallenstein, la Cole- 
giul Sf. Sava trebuie amintiţi: portretistul miniatu- 
rist Ion D. Negulici (1812—1851) și marele pictor de 
mai tîrziu Theodor Aman. 


1 Foaia de zestre din 1 aprilie 1836, în colecţia autorului. 
2 Actul de cununie din 1865, în colecţia autorului. 

3C, Dinu, op. cit., în loc. cit., p. 263, 

1 În colecţia familiei Mateescu Gheorghe din Bucureşti. 

Petrache Poenaru împreună cu Ion Cimpineanu, 
ambii membri ai Eforiei, intervin pe lingă domni- 
torul Alexandru Dim. Ghica să trimită pe talentatul 
Negulici la studii în străinătate. Chemat din Moldova, 
unde se afla, Negulici este însărcinat, înainte de a 
pleca la Paris, să alcătuiască un album care să cu- 
prindă tot ceea ce era mai caracteristic şi mai frumos 
în ţara noastră „cu scopul de a deștepta solicitudinea 
puterilor apusene“! în favoarea principatelor noastre. 

În raportul înfățișat domnitorului de Eforia Școa- 
lelor se spunea că, „cunoștința picturii fiind prea 
puțin întinsă într-această ţară, nu se află printre 
români profesori deprinși în asemenea învățătură. Și 
ca să se poată forma pe viitor artiști destoinici de a 
lăţi între romîni acest gust, Eforia a chibzuit ca pen- 
tru dispoziţiile ce le are la arta picturei Negulici, 
unul dintre tinerii de aici“? să fie trimis în străi- 
nătate, la Roma sau la Paris să-și desăvîrșească stu- 
diile începute. 

Domnitorul aprobă raportul prezentat și hotărăște 
ca să i se dea o bursă de 200 de galbeni pe an şi 
80 de galbeni „pentru cheltuiala drumului pînă la 
Paris“. Şi cu toate că plecarea lui în străinătate a 
avut loc în toamna anului 1841, bursa i s-a dat cu 
data de 1 ianuarie a aceluiași an ţinîndu-se în seamă 
că pînă la acea dată Negulici lucrase în ţară la întoc- 
mirea albumului mai sus amintit. 

La propunerea lui Poenaru, Theodor Aman este 
trimis de către Eforia Școalelor la studii în străină- 
tate3. La întoarcerea lui de la Paris, Aman s-a bucu- 
rat de toată prețuirea și încrederea dascălului care 
văzuse că Eforia făcuse bună alegere prin trimi- 
terea lui în străinătate. 

Se poate presupune că de multe ori au stat de 
vorbă împreună și tot așa cum l-a sfătuit mai îna- 
inte pe Constantin Lecca, aceleași sfaturi a dat Poe- 

t Dracopol Ispir, dr. Lucia, — Pictorul Negulici, 
1812—1851, București, 1939, p. 64. 

2 Arh. St. Buc., Ministerul Instrucțiunii, dosar 3408/1840. 


3 Bogdan Radu, Theodor Aman, ES.PI..A., București, 
pp. 11—12. 

naru și lui Aman de a compune tablouri cu subiecte 
din istoria poporului nostru. Desigur că Petrache 
Poenaru este acela care a insistat mult pe lîngă 
Aman să facă portretul lui Tudor Vladimirescu. 
Fostul giămătic al lui Tudor nu putea să uite figura 
marelui luptător pentru eliberarea poporului. Pe 
C. D. Aricescu îl îndemnase să scrie istoria eveni- 
mentelor din acea vreme, dîndu-i preţioase infor- 
mații verbale şi scrise, iar pe Aman să-l convingă 
să imortalizeze pe pînză pe același erou, după indi- 
caţiile precise de ordin fizic şi moral pe care i le-a 
dat, pentru ca să fie reprezentat cît mai aproape 
de realitate. În afară de cei amintiţi mai sus, Poenaru 
a fost în bune relaţii şi cu pictorul August Strixner! 
care-i face portretul cam în aceeași vreme cu a 
bunului şi vechiului său prieten Eliade Rădulescu? 
cu care ucenicise la școala grecească? și la școala 
marelui dascăl Gh. Lazăr. 

Sprijinul ce l-a acordat Poenaru artelor plastice 
a fost desigur și mai mare, dar din cauza multor 
documente pierdute nu-l cunoaștem în întregime. 

Activitatea lui Poenaru, atît de variată după cum 
am văzut, se completează încă cu aceea pe care el 
a desfăşurat-o ca membru al diferitelor societăţi din 
țară şi străinătate. Din ianuarie 1835 este membru 
în „Societatea agronomică“. În 1833 ia parte la or- 
ganizarea „Societăţii filarmonice“, „născută din fuziu- 
nea vechei societăți secrete a boierilor bejenari la 
Brașov în 1821 cu societatea întemeiată la 1827 de 
C. Golescu şi Eliade“ şi contribuie la deschiderea 
şcolii dramatice din București și la apariţia „Gaze 
tei Teatrului Naţional“. Din acțiunea promovată de 
această gazetă începe în 1846 zidirea teatrului. În 
1845 Poenaru face parte dintre membrii care au 
fondat „Asociaţia literară a Romîniei“, în activi- 


t C. Dinu, op. cit., în loc. cit., p. 263. 

2 Vîrtosu E., I. Eliade Rădulescu, București, 1928. 

3 „Curierul romînesc“, nr. "0—71, 1839; „Curierul de ambe 
sexe“, vol. II, pp. 239—253; D. Popovici, I. Eliade Rădu- 
lescu: Opere, Ediţie critică — cu introducere, note și va- 
riante, Bucureşti, 1943, tom. I, pp. 414—424. 

tatea căreia se numără și lucrarea „Prietenul tine- 
de exemplare, şi distribuită elevilor merituoşi, 

La 4 noiembrie 1861, Asociaţia Transilvania din 
Sibiu, pentru literatura romînă şi cultura poporului 
romîn, îi face cunoscut că l-a ales membru de 
onoarei, Spre bătrîneţe, face parte din „Societatea 
pentru învăţătura poporului romin“, înființată în 
1866, unde depune o activitate stăruitoare. În 1869 
este ales vicepreşedinte al acestei societăţi și după 
moartea lui Eliade Rădulescu, în 1872, este ales 
președinte?. În această calitate el se opune desfiin- 
țării școlilor normale și, datorită autorităţii trecutu- 
lui său închinat şcolii, reușește să împiedice această 
mare greșeală, 

În ședința din 10 septembrie 1870, Poenaru este 
ales membru activ al Academiei Romîne, pe atunci 
numită Societatea Academică Romînă. Două zile 
mai tîrziu, A. Treboniu Laurian, preşedinte la această 
dată, îi comunică în scris alegerea: „Societatea Aca- 
demică Romînă, luînd în considerațiune meritele 
voastre literarie și scientifice, precum și însemnatele 
serviție ce a-ți adus Instrucțiunii publice, şi prin 
aceasta a întregei naţiuni Romîne a crezut de a sa 
datorie a ilustra această Societate prin numirea dom- 
niei voastre şi în şedinţa din 10 septembrie curent 
v-a ales de membru actual al Societăţii Academice 
Romîne“?. La 8 septembrie 1871 are loc primirea lui 
Poenaru în plinul societăţii, cu care prilej trebuia 
să ţină discursul de recepție despre George Lazăr și 
şcoala românească. La această dată Poenaru era însă 
slăbit și bolnav, astfel că nu şi-a putut citi discursul; 
lectura a fost făcută de prietenul său Gh. Sion. 


1 Acad, R.P.R., Arhiva Petrache Poenaru, mapa I, acte 
personale. 

2 C. Dinu, op. cit., în loc. cit., p. 260. 

3 Acad, R.P.R, Arhiva Petrache Poenaru, mapa I, acte 
personale. 

Și acum la sfîrșitul acestor cuvinte despre Petra- 
che Poenaru, dacă ar fi să prindem în cîteva linii 
figura sa luminoasă, el rămîne un mare ctitor al 
școlii romîneşti din prima jumătate a secolului tre- 
cut, — şcoală pe care a realizat-o călcînd pe urmele 
lui Gheorghe Lazăr, şi pe care a căutat să o ridice 
la nivelul nevoilor societăţii din vremea sa. 

El s-a străduit activ să deschidă drum elemente- 
lor de bază ale științei şi culturii în lumea satelor, 
prin intermediul școlii, pe care o considera singurul 
imstrument care ar putea să îndrepte situaţia grea 
a maselor populare. 

Poenaru nu a fost un luptător pentru răsturnarea 
revoluționară a orînduirii feudale retrograde. El a 
sesizat insă în bună măsură prefacerile pe care pro- 
cesul dezvoltării istorice le impunea societăţii romi- 
nești, căutînd să le netezească drumul prin înter- 
inediul școlii care să ajute masele populare în vederea 
înfăptuirii năzuinţelor lor. În acest sens, cu toate 
limitele concepţiilor sale, determinate de poziţia sa 
de clasă, Poenaru se înscrie ca o figură progresistă 
în istoria culturii romîne. 

Petrache Poenaru a fost, înainte de orice, profesor, 
slujitor pregătit și devotat al catedrei, al școlii. 
Toată activitatea pe care a depus-o în calitate de 
conducător al școlilor naționale, este străbătută de o 
mare dragoste pentru om, de dorința nestrămutată 
de înălţarea omului prin luminarea minții și reflectă 
sufletul său larg de profesor devotat misiunii sale. 
Să creezi în cîțiva ani două mii de școli sătești, să 
aduci în întunericul satelor binefacerea cărţii, să tre- 
zeşti în sufletul unei ţărănimi apăsată de lipsuri, de 
împilare şi de nedreptate dorinţa de lumină a minţii 
— toate acestea nu s-au putut face decit dintr-un 
larg și neșovăitor spirit de muncă şi jertfă. 

Însufleţită de acest spirit chemarea sa pentru or- 
ganizarea școlilor a găsit un larg răsunet în rîndul 
atiîtor mii de oameni, tineri și bătrîni, dornici să-și 
dea concursul la opera de luminare a poporului. 
Candidaţii-învăţători, care primiseră să vină în capi- 
talele judeţelor și să înveţe în școlile normale meș- 

teşugul de a fi dascăl, știau prea bine că se îndreaptă 
către o muncă plină de greutăţi şi privaţiuni, căci 
cei doi lei pe an pe care-i plăteau sătenii dintr-un 
grup de cîteva zeci de case, nu ofereau decît o viață 
plină de lipsuri. În cuvîntarea pe care a rostit-o în fața 
candidaților-învăţători P. Poenaru le-a adresat un 
călduros apel de a lupta pentru înlăturarea acestor 
greutăţi și astfel să ducă la sporirea școlilor sătești, 
punînd bazele operei de luminare a satelor prin 
învăţătură. . 

Aceeași situație grea, plină de lipsuri şi nevoi, o 
aveau şi profesorii de la oraşe şi chiar cei de la 
colegiile din București și Craiova. El însuși, profesor 
şi director, obligat să-și ajute mama și frații, care 
aveau în el singurul sprijin, nu o ducea mai bine. 
La înmormîntarea profesorului Costache Moroi, care 
a avut loc la 13 aprilie 1847, Poenaru aduce ultimul 
omagiu în numele Eforiei Școalelor Naţionale. Cu 
acest prilej el nu șovăie să spună adevărul despre 
viața mizeră a profesorilor din acea vreme: „Neli- 
niștirea despre mijloacele susţinerii sale la bătrîneţe 
și despre acelea ale creșterii copiilor săi, îi aspirase 
oarecum umorul, parcă nu mai putea crede nimănui, 
parcă nu mai aștepta nimic aici pe pămînt... pentru 
că starea dascălului este îmbucătura de toate zilele“. 
Și Costache Moroi nu fusese un simplu dascăl, ci 
profesor la cursurile speciale de drept, cu un salariu 
care întrecea de două ori pe al celorlalţi profesori. 

După 13 septembrie 1848, cînd revoluţia a fost 
înăbușită și începuse prigoana împotriva dascălilor, 
învățătorii și profesorii care mai rămăseseră liberi 
nu mai aveau nici un mijloc de existenţă. Școlile 
se închiseseră şi salariile se suspendaseră din ordinul 
caimacamului Cantacuzino. Spectrul foametei apă- 
ruse în toate familiile de învăţători şi profesori. 
Poenaru, cu sufletul cald şi înțelegător al profeso- 
rului, cheamă la Eforie pe cei care scăpaseră de 
prigoană și-i pune la lucru ca să le poată plăti 
munca. Gestul său izvora din aceeași nesecată dra- 
goste faţă de om după care s-a călăuzit totdeauna 
în faptele sale. 

Cît timp a fost director al Eforiei Şcolilor Naţionale 
el a păstrat şi funcţia de provizor al Colegiului 
Sf. Sava. El locuia acolo, în mijlocul școlarilor, într-o 
singură cameră, de unde privirile și dragostea sa de 
profesor se revărsau calde faţă de elevi. Puţinii elevi 
care și-au amintit clipele petrecute ca bursieri ai 
colegiului, între care şi Alexandru Odobescu, poves- 
tesc cu emoție despre zilele de şcoală, petrecute sub 
povaţa lui Poenaru și arată respectul și iubirea lor 
față de modestul profesor. La încheierea serbării 
școlare din 1847, elevii, din proprie iniţiativă, au 
cîntat două cîntece, unul dedicat domnitorului și 
altul lui Petrache Poenarul. Se pare că ambele au 
fost scrise în versuri de Cezar Bolliac. 

În discursul de recepţie de la Academia Romiînă, 
Petrache Poenaru evoca din noianul amintirilor fi- 
gura lui Gheorghe Lazăr, căruia îi fusese elev şi 
coleg. El se oprește la ultimele clipe pe care marele 
învățător le-a petrecut la București. „Dar puterile 
lui Lazăr se sleiseră, greutatea suferințelor sale îl 
obosise, curajul său slăbise și caracterul său se întu- 
necase; căzînd în fine în infirmitate, fu nevoit învă- 
țatul bărbat a părăsi Bucureștii“. 

Un asemenea moment evocă Alexandru Odobescu, 
elevul lui Poenaru, la 22 octombrie 1889, cînd se 
sărbătorea un sfert de veac de la întemeierea Uni- 
versității din București. El fixează figura lui Poenaru 
din ziua cînd își ţinuse discursul de recepţie la 
Academie?. „Precum anticii senatori romani purtau 
în braţe, la ocaziuni solemne, chipurile strămoșilor 
iluștri, astfel ni se prezentă şi bătrînul Poenaru în 
Academia Romiînă, la 1871, cu figura legendară a lui 
Gheorghe Lazăr, întrupată într-o schiță biografică. 
Glasul bătrînului narator era prea slăbit acuma pen- 
tru ca însuși să-și poată citi lucrarea. În ședința 
din 8 septembrie 1871, altul dintre noi dete în locu-i 
lectură preţioasei cuvîntări prin care Tatăl școale- 
lor romîne din Bucureşti rostea pomenirea de veci a 


1 „Universul“, III, nr. 27, 6 iulie 1847, pp. 105—107. 
? Alexandru Odobescu, op. cit, pp. 19—20. 

Moșului lor, obîrşia și capul unei familii, acum nu- 
meroase, din care noi dascălii, ne mîndrim a ne 
cobori“. 

Dar cînd şcolile normale se găseau în primejdie, 
bătrînul făuritor al lor, s-a ridicat cu vigoarea de 
altădată pentru a opri lovitura ce se pregătea împo- 
triva şcolii sătești. Odobescu continuă: „Atunci cu 
o necrezută ardoare, cu o indignaţiune nețărmurită, 
se scoală din a sa amorțeală bătrinul Poenaru și 
arătînd tuturor şi pretutindeni — unora ca o aspră 
mustrare, altora ca o vie îmbiere — șubreda sa 
fiinţă trupească, întărită ca într-o minune numai prin 
nemărginitul său amor și devotament către școala 
romînească, el nou Lazăr reîntors printre cei cu 
viață, scapă de la osîndă și de la pieire învăţătura 
sătenilor romîni“. 

Prin concepţia sa, Petrache Poenaru, unul dintre 
întemeietorii școlii din țara noastră, aparține curen- 
tului iluminist de la începutul secolului al XIX-lea 
pe care îl caracterizau serioase limite de clasă, El 
considera că nedreptățile sociale pot fi înlăturate prin 
cultură, că bunăstarea maselor populare și eliberarea 
lor de sub asuprirea boierimii poate fi obținută prin 
școală, prin răspîndirea ştiinţei de carte. În concep- 
țiile sale se reflectă ideologia burgheziei romînești 
în formare, iar activitatea sa are un caracter demo- 
cratic moderat. Dar cu toate acestea, Petrache Poe- 
naru are merite incontestabile în întemeierea şi 
organizarea învăţămîntului în ţara noastră, şi acti- 
vitatea sa reprezintă o contribuție importantă la 
lupta forțelor înaintate ale societăţii romînești pentru 
progres, împotriva tendințelor retrograde ale marii 
boierimi reacționare. 

Astăzi, cînd setea de cultură și realizările poporu- 
lui nostru în acest domeniu s-au ridicat pe o 
treaptă atit de înaltă, cînd analfabetismul a fost 
lichidat total încă în cursul primului cincinal, iar 
din rîndurile poporului se ridică constructorii vieţii 
noi, socialiste, opera de pionierat desfășurată de Pe- 
trache Poenaru în domeniul organizării învăţămîn- 


221 


www.dacoromanica.ro 


tului acum mai bine de un veac, își găsește adevă- 
rata ei preţuire. 

Drumul cu adevărat larg spre cultură și știință a 
fost deschis maselor populare o dată cu răsturnarea re- 
gimului burghezo-moșieresc de către oamenii muncii 
conduși de Partidul Comunist Romîn. În cadrul revo- 
luţiei culturale desfăşurate în țara noastră s-au 
schimbat radical conținutul și structura învăţămîn- 
tului, „Una din cele mai de seamă cuceriri ale 
revoluției socialiste, spune tovarășul Gheorghe 
Gheorghiu-Dej, constă în aceea că cultura a devenit 
un bun al maselor populare, a pătruns în viaţa lor de 
zi cu zi. Fiecare cetățean al ţării are posibilitatea 
să-și manifeste talentul și capacitatea creatoare. Prin 
reorganizarea și lărgirea învățămîntului de toate gra- 
dele, prin asigurarea bazei materiale — construirea 
de noi spaţii de învățămînt, laboratoare, cămine, 
cantine — prin asigurarea școlilor cu personalul di- 
dactic necesar, prin acordarea de burse, s-au creat 
mari posibilităţi ca tineretul să se bucure de binefa- 
cerile învăţăturii, ca economia şi cultura să dispună 
de cadre tot mai multe şi mai bine pregătite“, 

Întemeiată pe știința marxist-leninistă, pe cunoaș- 
terea adevărului științific despre natură, viaţă şi 
societate, şcoala noastră de azi este pusă în slujba 
construirii socialismului și comunismului. „Școala 
— spunea tovarășul Gheorghe Gheorghiu-Dej la Con- 
gresul învăţătorilor din R.P.R. din aprilie 1952 — 
este izvorul principal de cadre pentru construirea 
socialismului. De aceea este necesar ca școala noastră 
să predea elevilor cunoștințe științifice în legătură 
indisolubilă cu practica, cu activitatea în producție“. 
Şcoala noastră nouă își îndeplinește cu cinste această 
sarcină. În anii puterii populare s-au ridicat din 
rîndurile clasei muncitoare și ţărănimii numeroase 
cadre de valoare, capabile să rezolve cu succes com- 
plexele probleme ale economiei și culturii pe care 
le pune construcţia socialistă. 


1 Gh. Gheorghiu-Dej, Articole și cuvîntări 1959— 
1961, Editura Politică, Bucureşti, 1961, p. 450. 

În primăvara anului trecut s-a încheiat opera de 
colectivizare a agriculturii. Socialismul a învins defi- 
nitiv în Republica Populară Romînă la oraşe şi la 
sate. Directivele Congresului al III-lea al P.M.R. şi 
hotărîrile Sesiunii Extraordinare a Marii Adunări 
Naţionale din aprilie 1962 prevăd ample măsuri 
pentru dezvoltarea învățămîntului de toate gradele 
în etapa desăviîrşirii construcţiei socialiste în ţara 
noastră. Extinderea învăţămîntului de cultură gene- 
rală, a şcolilor profesionale și de meserii, a cursurilor 
serale și fără frecvenţă pentru tinerii muncitori din 
producție asigură întregului tineret accesul larg spre 
ştiinţă și cultură. Remarcabile sînt realizările în: 
domeniul învățămîntului sătesc. „Întregul tineret să- 
tesc de vîrstă școlară, arată tovarășul Gheorghe 
Gheorghiu-Dej, în număr de 1 860 000 a fost cuprins 
în învățămîntul general de 7 ani, statul asigură fiilor 
de ţărani largi posibilități de a ajunge pînă la cele 
mai înalte trepte ale învățămîntului și culturii“l. 
Hotărîrile Sesiunii Extraordinare a Marii Adunări 
Naţionale prevăd organizarea învăţămîntului agro- 
zootehnic pentru masele largi de ţărani colectivișşti, 
în cursuri de 3 ani și se introduce pregătirea agro- 
zootehniei în școlile de cultură generală de la sate. 

În urma victoriilor istorice, obținute sub conducerea 
partidului, învățămîntul a devenit în mîinile poporu- 
lui, eliberat de orice forme de exploatare, un instru- 
ment de mare importanţă în făurirea bunăstării și 
fericirii sale. 


1 Gh. Gheorghiu-Dej, Raport prezentat la Sesiunea 
Extraordinară a Marii Adunări Naţionale, Editura Politică, 
Bucureşti, 1962, pp. 17—18. 

LISTA CRONOLOGICĂ 
A ÎNTREGULUI MATERIAL DOCUMENTAR DIN ANEXĂ (I, II, III) 


1824 septembrie 22. București. P. Poenaru cere domnitorului 
Grigorie Ghica să-i acorde o bursă pentru străinătate. (1). 


1824 septembrie 28. București. Mitropolitul, împreună cu trei 
boieri, recomandă domnitorului pe P. Poenaru să fie 
numit bursier al statului, în străinătate, iar după ter- 
minarea învăţăturii „să poată folosi neamului romi- 
nesc.“ (I). 


1824 octombrie 3. Bucureşti. Medelnicerul Dumitrache anunță 
pe Zenovie Pop că a obţinut de la Eforie o bursă de 
2 500 lei anual și 500 lei pentru cumpărarea de instru- 
mente geometrice pentru P. Poenaru. (II). 


1824 octombrie 4/16. Bucureşti. Medelnicerul Dumitrache 
roagă pe Zenovie Pop să se intereseze de P. Poenaru și 
să-l aibă în grija lui; şi despre o serie de cărți religioase 
ce s-au primit de Eforia din Bucureşti. (II). 

1825 februarie 1. Viena. P. Poenaru anunţă pe prietenul său 
Andrei Gheorghiu, din Craiova, că se pregăteşte de 
examene şi că n-a primit banii trimişi de unchiul său 
Grigore, peniru a-i cumpăra instrumente. (I). 

1825 martie 18. Viena. P. Poenaru roagă pe Zenovie Pop din 
Sibiu ca datoria garantată de unchiu-său Grigore să-i fie 
vrecută pe numele său. (I). 


1825 aprilie 6. Viena. P. Poenaru comunică lui Andrei 
Gheorghiu întimplări politice, economice, sociale, inven- 
ţii, distracţii, curiozităţi mai importante din Viena, (I). 

1825 mai 13. Viena. P. Poenaru îi scrie lui Andrei Gheor- 
ghiu marea durere ce-a avut cînd a aflat că i-a murit 
tatăl, căruia spera să-i fie un sprijin la bătrînețe. (I). 


1825 iulie 5. Viena. P. Poenaru mulțumește lui Zenovie Pop 
de grija ce-i poartă prin trimiterea banilor şi recoman- 
dărilor ce-i dă. (I). 


1826 ianuarie 10. Viena. P. Poenaru scrie lui Zenovie Pop 
din Sibiu că a mulțumit Eforiei Şcoalelor pentru plusul 
de 500 lei pe an ce i-a acordat. Roagă să fie anunţat cît 
1 se cuvine pe lună după această majorare, ca să știe 
cum să se chivernisească. (I). 


1526 mai 24. Viena. P. Poenari roagă pe Andrei Gheorghiu 
să-l ierte că nu i-a trimis datoria deoarece a fost bol- 
nav şi a cheltuit mulţi bani cu doctorii şi medicamen- 
tele. (I). 


1826 iunie 30. Viena. P. Poenaru anunţă pe Zenovie Pop 
că a scris la București să i se aprobe continuarea stu- 
diilor la Paris. (I). 


1827 decembrie 9. Paris. P. Poenaru îi comunică lui Zeno- 
vie Pop din Sibiu despre preocupările sale şcolare. (I). 


1828 iunie 20. București. Medelnicerul Dumitrache anunţă 
pe P. Poenaru că Eforia i-a aprobat prelungirea studiilor 
în străinătate pînă în aprilie 1830. (II). 


1828 octombrie 29. Meulan. P. Poenaru comunică lui Zeno- 
we Pop rezultatul vizitelor sale în fabricile din 
Franța. (I). 


1829 noiembrie 17. București. Medelnicerul Dumitrache tri- 
mite lui Zenovie Pop banii pentru Petrache Poenaru, 
arătind că veniturile Eforiei s-au strîns cu mare greu- 
tate din cauza războiului și a ciumei. (II). 


1829 decembrie 15. Paris. P. Poenaru anunță pe Zenovie 
Pop că a primit banii ce i se cuveneau pe trei luni 
înainte şi că a lucrat în fabrici de zahăr, hîrtie, la argă- 
situl pieilor și la spălatul linii. (I). 

1829 decembrie 19. Paris. P. Poenaru comunică lui Zeno- 
vie Pop prelungirea duratei studiilor în Franţa cu încă 

un an, în care timp i se vor trimite 20000 de franci 
pentru a cumpăra diferite instrumente, modele şi cărți 
necesare în tară, (I). 


1830 ianuarie 22. Paris. P. Poenaru descrie lui Zenovie Pop 
nerăbdarea cu care aşteaptă să-și termine studiile și să se 
întoarcă în țară. (I). 


1830 aprilie 3. Roville. P. Poenaru scrie lui Zenovie Pop că 
în urma recomandării ce a primit de a scrie mai clar, 
a hotărît să scrie în limba franceză, fiindcă în „limba 
valahă“ nu găseşte toate cuvintele şi termenii de care 
are nevoie. Aminteşte localitățile pe care le-a vizitat, 
fabricile, minele și fermele în care a lucrat. (I). 


1830 mai 17. Roville. P. Poenaru dă informații lui Zenovie 
Pop despre fîniînile arteziene. Nu recomandă să angajeze 
pentru moşiile din Ţara Romînească un administrator 
din Franţa şi cere ca guvernul Țării Romiîneşti să facă 
în țară o fermă model, iar particularii o societate pentru 
îmbunătăţirea agriculturii. (I). 


1830 iunie 20. Bucureşti. Eforia Şcoalelor cere Vistieriei 
Statului să i se dea cel puțin 10500 de franci pentru 
bursierii de la Paris. (II). 


1830 iulie 6. București. Medelnicerul Dumitrache anunţă pe 
Zenovie Pop că Eforia Şcoalelor a încuviinţat ca P. Poe- 
naru să studieze meșteșugul metalclor şi i s-a aprobat o 
bursă de 6000 de franci pe an şi 2000 de franci pentru 
a cumpăra nişte instrumente. (II). 


1830 iulie 30. Nancy. P. Poenaru roagă pe Zenovie Pop să-i 
trimită bani pînă va primi alții de la Bucureşti, deoarece 
suma avută la el a pierdut-o la Lyon. (I). 


1830 august 15. Paris. P. Poenaru anunţă pe Zenovie Pop că 
Eforia Şcoalelor a dat ordin stolnicului Dumitrache să-i 
trimită 6 000 de franci pentru a putea face practică în 
întreprinderile industriale din Franţa, Anglia, Germa- 
nia şi Ungaria. (I). 


1830 septembrie 28. Grenoble. P. Poenaru arată lui Zenovie 
Pop localităţile din Franţa unde a studiat practic mi- 
neralogia și metalurgia. Recomandă plantarea duzilor și 

creșterea viermilor de mătase care ar aduce venituri 
mari ţării şi stăpînilor de moşii. (I). 

1830 noiembrie 29. Montpellier. P. Poenaru scrie lui Ze- 
novie Pop că a vizitat: Grenoble, Saint-Etienne şi Mont- 
pellier unde a și rămas, neputind pleca mai departe, 
fiindcă banca Meuron, prin care primea banii, a dat 
faliment. (1). 


1831 martie 13. Paris. Petrache Poenaru prezintă lui Ze- 
novie Hagi Const. Pop un fel de raport asupra vizitelor 
pe care le-a făcut la minele de cărbuni, fabricile de 
hîrtie, sodă şi la diferite uzine şi întreprinderi din 
Franța. (1). 


1831 aprilie 23. Paris. P. Poenaru îi comunică lui Zenovie 
Pop cheltuielile făcute în Franţa și nemulțumirea sa 
față de Eforia Şcoalelor. (I). 


1831 mai 15. Paris. P. Poenaru anunţă pe Zenovie Pop că 
pleacă în Anglia, rugîndu-l să-i trimită la timp banii 
ce i se cuvin. (I). 


1831 mai 28. Londra. P. Poenaru îi comunică lui Zenovie 
Pop greutăţile sale financiare și dorința de a cunoaște 
industria engleză. (I). 


1831 iunie 26. București. Medelnicerul Dumitrache cere lui 
Zenovie Pop să trimită din Sibiu două lexicoane tipă- 
rite la Buda, în cinci limbi, fiind necesare şcolilor. (II). 


1831 august 30. Londra. P. Poenaru îl anunţă pe Zenovie 
Pop despre greutățile întimpinate din cauza neprimirii 
banilor și despre plecarea din Londra să viziteze unele 
întreprinderi metalurgice. (I). 


1832 martie 25. București. P., Poenaru anunță conducerea 
Eforiei Şcoalelor despre reuşita unor profesori suplini- 
tori, propuniînd unde să fie numit fiecare. (I). 


1832 mai 1. București. Contract încheiat între Eforia Şcoale- 
lor și J. A. Vaillant în legătură cu direcţia pensionului 
de băieţi din Colegiul Sf. Sava. (I). 


1832 mai 5. Bucureşti. Eforia Şcoalelor numește pe P. Poe- 
naru profesor provizoriu pentru geometrie şi algebră la 
Colegiul Sf. Sava. (I). 

1832 iunie 14. București. P. Poenaru anunţă Eforiei Școale- 
lor că a deschis cursul de geometrie la Colegiul 
Sf. Sava. (I). 


1832 iulie 5. București. P. Poenaru anunţă Eforiei Şcoale- 
lor că profesorul Coniţchi a început cursul de limba 
rusă. (I). 


1832 iulie 5. București. P. Poenaru anunţă Eforiei Şcoale- 
lor că profesorul Wallenstein şi-a început cursul de 
desen. (I). 

1832 august 28. București. Cuvintarea lui P. Poenaru la 
Colegiul Sf. Sava, cu ocazia examenului de sfîrşit de 
an şcolar şi a distribuirii premiilor. (III). 


1833 aprilie 27. București. P. Poenaru raportează Eforiei 
SŞcoalelor că J. A, Vaillant, directorul pensionului, 
nu-și îndeplinește obligaţiile ce are, nesocotește şi acuză 
şcoala naţională şi vrea să deschidă un pension pro- 
priu. (I), 


1833 iulie 11. București. P. Poenaru propune Eforiei Școa- 
lelor să aprobe plata întreținerii pentru cinci elevi 
bursieri din fostul pension condus de J. A. Vaillant. (1I). 


1834 aprilie 10. Bucureşti. P. Poenaru anunță pe Nicolae 
Gănescu, care învață medicina şi farmacia la Moscova, 
că i s-a trimis ajutorul cerut prin generalul Kisse- 
leff. (I). 


1836 iulie. Bucureşti. Cuvîntarea comisului P. Poenaru, di- 
rectorul şcolilor naționale, la sfîrşitul anului şcolar 
1835—1836 „cu prilejul împărțirii darurilor.“ (III). 


1837 iulie. Bucureşti. Cuvîntarea comisului P. Poenaru, di- 
rectorul şcolilor naționale, la sfîrşitul anului şcolar 
1836—1837. (III). 


1840 iunie 30. București. Cuvintarea marelui clucer P. Poe- 
naru, directorul şcolilor naționale, cu ocazia distribuirii 
premiilor. (III). 


1843 martie 27. București. Raportul Eforiei Şcoalelor înain- 
tat domnitorului Gheorghe Bibescu pentru numirea unui 
supraveghetor şi corespondent al tinerilor romîni tri- 
mişi la învățătură în Paris. (III). 

1843 iulie. Bucureşti. Cuvîntarea marelui clucer P. Poe- 
naru, directorul școlilor naționale, la serbarea de sfîrșit 
de an școlar, în Colegiul Sf. Sava. (III). 


1844 iunie 25. Craiova. Cuvîntarea lui P. Poenaru, directo- 
rul şcolilor naţionale, ţinută la 25 iunie 1844, la Craiova, 
cu ocazia „împărțirii darurilor la şcolarii cei mai înain- 
ați“. (IID). 


1845 iulie 1. București. Cuvintarea rostită de marele clucer 
P. Poenaru, directorul școlilor naţionale, cu prilejul îm- 
părţirii premiilor în Colegiul Sf. Sava. (III). 


1846 mai 8. București. P. Poenaru înaintează domnitorului 
cererea de a se numi un ajutor de conservator al Mu- 
zeului Naţional și de a se aproba un ajutor bănesc 
pentru profesorul S. Vallenstein. tI). 


1846 mai 8. București. Profesorul Scarlat Vallenstein este 
recomandat domnitorului pentru acordarea unui ajutor 
bănesc. (I). 


1846 mai 15. București. Scrisoare publică adresată de Pe- 
trache Poenaru lui loan Maiorescu în legătură cu bunul 
mers al învățămîntului din Craiova și judeţul Dolj. (III). 


1846 iunie 29. București. Cuvîntarea marelui clucer Petrache 
Poenaru, directorul școlilor naţionale, la serbarea de 
sfîrşit de an de la Colegiul Sf. Sava. (III). 


1847 iulie 7. Bucureşti. P. Poenaru răspunde unchiului său 
că a primit vestea morţii fratelui său Costache, rugînd 
pe cumnată-sa să accepte să îngrijească el de creșterea 
nepotului său Constantin. (1). 


1847 decembrie 26. Bucureşti. P. Poenaru scrie procuroru- 
lui Grigore Bengescu la Craiova, în legătură cu o carte 
împrumutată. (I). 


1858 ianuarie 28. București. P. Poenaru intervine pentru 
numirea lui Minescu, cîntăreţ la biserica Sf. Ion, ca 
institutor la şcoala primară din culoarea de Roșu. (I). 


1858 august 29. Bucureşti. P, Poenaru scrie unchiului său 
Grigore Otetelișanu despre cura ce a făcut la Marien- 
bad, de asemenea că i-a cumpărat un brîu foarte bun 
pentru durerile reumatice. (I). 

1858 octombrie 22. București, P, Poenaru mulțumește veri- 
şoarei sale Elena Economu pentru pomișorii și vinul tri- 
mis. Fiind în ajunul Unirii îşi manifestă credinţa şi 
speranţa că toți cetăţenii vor voia pentru a oferi ţării 
o soartă mai bună. (I). 


1859 februarie 7. București. P. Poenaru, la cererea Ministe- 
rului de Interne, arată slujbele și salariile avute de la 
1 februarie 1832 pînă la sfîrşitul anului 1856. (1). 


1874 septembrie 10. București. Testamentul lui P. Poenaru 
prin care lasă averea ce are nepoatei sale Maria şi so- 
tiei sale Caliopi cu obligația pentru aceasta să ajute doi 
nepoți de-ai lui pînă la terminarea studiilor. (1). 

1. 


1824 septembrie 22. Bucureşti. P. Poenaru cere domnitoru- 
lui Grigorie Ghica să-i acorde o bursă pentru străină- 
tate. 


Prea înălțate Doamne, 


Fieşcare unde cunoaşte izvorul milei acolo după dreptate 
şi aleargă. Şi eu prea plecatul sluga Mării Tale, în strîm- 
torarea ce mă aflu, altă nădejde neavînd, la milostivirea 
Marii Tale năzuesc cu umilință arătînd că mai nainte cu 
doi ani pentru multă rîvnă ce mi-a dăruit pronia dumne- 
zeiască spre învăţătură, căzînd cu rugăciune la unii din 
boierii craioveni, de unde sînt născut şi crescut, am aflat 
putinciosul ajutoriu de cheltuială şi am mers la Viena unde 
m-am străduit învăţind cîteva din limbi și din ştiinţe filo- 
soficești, precum aceasta din atestaturile ce am de la pro- 
fesorii de acolo să dovedește. 

Acum sfirşind cheltuiala, şi dumnealor boierii de care 
fusesem sprijinit nemai putîndu-mă ajuta, am fost silit a 
mă trage din mijlocul învățăturilor, şi pentru că [numele?] 
celor miluiţi de înălțimea ta au ajuns pînă la cele mai de- 
părtate locuri, m-am îndemnat cu bună nădejde a alerga şi 
eu la luminate picioarele înălțimii tale, fierbinte rugîndu-mă 
a te milostivi, să fiu şi eu primit în numărul celor sprijı- 
niți de patrie la cheltuiala învăţăturii şi orice ştiinţă mi 
se va porunci a învăţa, adecă ori legile, sau filosofia, sau 
matematica teoriticească şi practicească, ca cele mai de 
trebuință ştiinţe în patria noastră, mă voi sili din toată 
putinţa a mă face destoinic, ca după întoarcerea aici să 
slujesc în şcoalele patriei, 

Luminate Doamne! Sînt sărac și fiu din părinţi de neam, 
ştiut de toți dumnealor boierii, dar scăpătaţi. Toată nă- 
dejdea mea razimă, după Dumnezeu, în silinţa ce voi pune 
la învăţătură, din neînlesnirea însă a ajunge la acest sco- 
pos nu mă pociu rădica într-alt chip, fără numai prin spri- 
jineala cea mai milostivă și părintească a înălțimii tale. 
Dreapta Mării Tale, cea întinsă spre ajutoriul celor căzuţi, 
să mă ridice și pă mine prea plecatul, ca să pociu urma 
învăţăturile în luminata Evropă încă patru ani și printr- 
acestea să mă fac şi eu vrednic propăveduitoriu iubirii 
Măriei Tale de cele spre folosul patriei. 

Milostive Doamne! Sînt pămiîntean, iar nu strein, voi 
cunoaşte datoriile mele către patrie că spre această rîvnă 
mă silesc, şi în toate zilele vieţii mele voi mărturisi către 
toți mărimea facerii de bine a Măriei Tale către mine, şi 
oricum te vei milostivi Măria Ta, 

Al Înălţimei Tale 
prea plecat 
Petrache Poenaru 


sin vtori vistier Constandin Poenar ot Craiova 


[Pe această jalbă, din ordinul domnitorului, se pune ur- 
mătoarea rezoluţie]: 

„Prea sfinția ta părinte mitropolite și dumneavoastră 
boierilor efori ai şcoalelor, să cercetaţi jalba aceasta şi să 
ne arătaţi în scris“, 


1824 septembrie 22. 
biv vel sluger 


2. 


1824 septembrie 28. [Bucureşti]. Mitropolitul, împreună cu 
trei boieri, recomandă domnitorului pe P. Poenaru să fie 
numit bursier al statului, în străinătate, iar după termi- 
narea învățăturii „să poată folosi neamului romînesc“. 


t Acad. R.P.R., ms. 4516, f. 8. 

Prea înălțate Doamne, 


După luminata porunca Mării Tale ce ni se dă la această 
jalbă a lui Petrache Poenariul sin tori vistier Constandin 
Poenariul ot Craiova, întrînd în cercetare, ne-am plirofori- 
sit că acest ucenic romîn, mai întîi învăţind cartea elinească 
la şcoalele ţărăi, şi cunoscîndu-să de către dascălii cei de 
atunci cu mare silință la ace[le] învățături, în cele după 
urmă, la leat 1819, s-au și așezat în rîndul dascălilor para- 
dosind la ucenici peste un an şi mai bine. Apoi din răz- 
vrătirea ţării s-au tras şi el de la şcoală în părţile Craiovei 
la părinţii săi, de unde după rîvna ce au avut spre învăţă- 
tură căzînd cu rugăciune la unii din boierii de acolo, l-au 
şi ajutorat care cu ce s-au proerisit şi s-au dus la şcoalele 
din Viena spre învățătură, de sînt doi ani trecuți în care 
curs au şi trecut vreo cîtevaşi învățături, precum din ates- 
taturile dascălilor de acolo ce le văzurăm la mîinile lui 
să cunoaște. Din care să înțălege că numitul este cu mare 
silință, vrînd a se procopsi desăvirşit ca să poată folosi 
neamul rumînesc. Ci fiindcă după cererea ce o face prin 
chiar jalba sa, să leagă, că de va avea ajutoriul țării în 
soroc de patru ani pînă să săviîrșească tot cursul învăţă- 
turii, şi de să va da măcar cîte taleri 2500 pă tot anul ca 
să-i fie pentru hrana vieţii, îmbrăcămintea şi cumpărătoa- 
rea cărţilor, dă făgăduială ca să vie aici la patria sa, spre 
a fi şi el între dascălii țării, precum sînt şi ceilalți patru 
ce-i avem la şcoalele ot Paris. 

Am chibzuit că pă lîngă acei patru ucenici ce sînt aleși 
și trimişi cu cheltuiala şcoalei să să mai adaoge şi acest 
Petrache Poenariul cu care să să facă cinci, și căruia să-i 
poarte Casa şcoalelor cheltuiala numai în soroc de patru 
ani po taleri două mii și cinci sute pă tot anul, înce- 
pîndu-să sorocul de acum de la zi întîi ale lui octombrie 
viitoriu, îndatorindu-să de către noi supt enstrucțţie în scris 
ca numai învățătura matematicii să o înveţe, adecă şi cu 
theoria și cu practica, fiind cea mai de folos şi trebuincioasă 
neamului rumînesc, pentru care l-am îndatorat de au şi dat 
înscris prin zapis la Casa școalei, prin chezăşia dumnealui 
biv vel paharnic Neculaie Brăiloiu cu care să şi rudește, 
ca după sorocul acestor patru ani să fie dator a veni drept 
în Bucureşti ca să-l orînduim a paradosi în limba rumi- 

nească acest meșteșug al matimaticei la școalele ţării în 
soroc de opt ani după datorie cu plată de Ssimbrie, precum 
să va da şi la ceilalți. lar după acest soroc de opt ani poate 
să rămiie slobod în voinţa sa. 

Şi de să va găsi cu cale şi de către măria ta această 
chibzuire a noastră, ne rugăm să ni se dea şi de către 
înălțimea ta luminată poruncă de urmare, sau cum va fi 
bunăvoința Mării Tale. 

1824 septembrie 27. 

Grigore al Ungrovlahiei 

vel postelnic Constandin Bălăceanu 

Iordache Golescu 

Nestor vel lofogăt 


[rezoluţia domnească]: 


Io Grigorie Dimitrie Ghica voevod i gospodar zemli 
Ungrovlahiscoe 


Prea sfinţia ta părinte mitropolite și dumneavoastră 
boierilor efori ai şcoalelor primită fiindu-ne această ana- 
fora a preasfinţii tale şi a dumneavoastră, o întărim dom- 
nia mea şi poruncim ca întocmai să să facă urmare. 


1824 septembrie 28. 
vel logofăt! 


3. 


1825 februarie 1. [Viena]. P. Poenaru anunță pe prietenul 
său Andrei Gheorghiu, din Craiova, că se pregăteşte de 
examene şi că n-a primit banii trimiși de unchiul său 
Grigore, pentru a-i cumpăra instrumente. 


1 Acad. R.P.R., ms. 4516, f. 9. 

Cu frăţească dragoste mă închin dumitale, 


M-am bucurat foarte primind dorită scrisoarea dumitale 
de la 20 ianuarie și iată răspunz printr-aceasta. 

Pricina pierderii plicului cu scrisorile mele dintîi a fost 
că greșisem adresul la Rușava, și, tocmai pă urmă, dîndu-mă 
în vorbă cu chir Ianache mi-a spus că nu iaste așa, fiindcă 
pierdusem adresul ce-mi dedeseși dumneata. 

Acum nu am vreme să repetăluesc tot acelea, fiindcă s-au 
început examenurile și ştii că la aceste ocazii să lăcurește 
aurul în ulcea, și trebuie să-i dau foc cît oi putea. 

Tot dintr-această pricină, mă rog să mă erți că şi acum 
îți scriu pă scurt. 

Părinților şi unchilor cu multă plecăciune sărut cinstita 
mînă, 

De acei 200 f.[iorini] ce-mi scrii că mi s-au trimis pentru 
cumpărarea  instrumenturilor unchiului  Grigorașcu, în- 
ştiințez că încă nu i-am primit; ci avînd ocazion îi voi 
trimite cîte voi putea cumpăra de 40 fl. 

Frate chir Andrei, fiindcă nu știi în ce mă aflu, poți 
avea dreptate să te paraponiseşti de mine. De esti însă 
prieten adevărat şi neștiind, crede-mă și mă iartă. 

Şi sînt al dumitale ca un frate 
P. Poenaru 


Acei 32 f.[iorini] i-am plătit lui Hr. [Herr] Kopesky; 
pentru rămășiță voi îngriji a o răspunde ori aici, sau acolo. 

Sînt foarte mulţumitor bunătăţii ce-mi arăţi, lăsîndu-mă 
a-i plăti pă îndelete!, 


1825 martie 18. [Viena]. P. Poenaru roagă pe Zenovie Pop 
din Sibiu ca datoria garantată de unchiu-său Grigore să-i fie 
trecută pe numele său. 


1 Colecţia autorului. 

Cu plecăciune mă închin dumitale, 


Este ştiut că din socoteala cheltuielii mele pă anul tre- 
cut, ce am primit din cinstită casa dumitale am mai rămas 
dator 496 fiorini. Unchiu-meu îmi scrie de la Craiova că 
cu toate că s-au legat prin zapis a plăti aceşti bani în 
scurtă vreme, însă este la mare grijă neavînd nici un feliu 
de mijloc a-i răspunde. 

Cunosc bunăvoința acestui om; au îngrijit pentru mine 
la orice mi-a fost spre folos, şi la trecut prin putință am 
crescut supt povăţuirile şi sprijineala dumnealui, şi sînt 
dator pentru aceasta în toată viața, netăgăduită mulţumire. 
Cunosc şi lipsa în care să află atît dumnealui cît și părinţii 
miei şi şiiu că foarte cu greu le este a împlini acești bani; 
oare nu voi avea urgie de sus făcîndu-mă pricină năcazu- 
lui dumnealor pentru aceasta? 

Bunătatea şi sprijineala ce am cunoscut şi de la dum- 
neata, cocoane Zamfirache, nu voi uita a o mărturisi în 
toată viaţa; aceasta îmi dă şi acum a nădăjdui că jude- 
cînd dumneata cu blîndeţe, starea în care mă aflu, vei 
binevoi a primi această prea plecată a mea rugăciune ce 
îndrăsnesc a face: 

La cinstită casa dumitale pre care dumnezeiasca pro- 
vindenție şi iscusința dumneavoastră au înflorit-o, nu ar fi 
lucru cu anevoe să fiu aşteptat de aceşti bani cu soroc de 
trei ani de acum înainte. De aceia, fierbinte mă rog, fă-ţi 
pomană, cocoane Zamfirache, a primi zapisul mieu pentru 
această datorie, prin care mă voi lega ca în soroc de trei 
ani de acum înainte să plătesc aceştia cu dobinda lor. Într- 
acest zapis să vor iscăli atît părinţii miei cît şi unchiu- 
mieu, de chezași, ca de care cumva eu la soroc ori nu voi 
fi în viață, sau nu voi avea banii gata, să să împlinească 
fără altă prelungire, ori din casa părintească sau din casa 
unchiu-mieu. 

Mă rog să nu fie dumitale cu supărare această rugăciune 
a mea, ci oricum vei binevoi a hotărî, să mă învrednicesc 
de cinstit răspunsul dumitale, dîndu-mi-să şi voie a fi și 
de acum înainte pre cum am fost. 

Al dumitale plecat 


Petrache Poenaru 

Cocoanei maicii dumitale cu plecăciune sărut mîna, ase- 
menea şi cocoanei soției dumitale. 
Mă rog să să trimiţă această scrisoare la Bucureştii, 


5, 


1825 aprilie 6. [Viena]. P. Poenaru comunică lui Anarei 
Gheorghiu întîmplări politice, economice, sociale, invenții, 
distracţii, curiozități mai importante din Viena. 


Cu frăţească dragoste mă închin dumitale, 


Mai bine de o lună este de cînd s-au început cercetările 
în şcoală şi nu puteam avea nici măcar un ceas de prisos 
ca să pociu răspunde dumitale la cele scrise. De abia În 
săptămîna aceasta au luat şi acestea sfîrşit. Acum am 
vreo patru zile pentru sărbătorile Paştilor, răgaz, şi poci 
scrie atîta de pe larg, încît poate să ţi se urască citind. 

Crez că-ți va fi dor de Viena şi pofteşti să afli ce să 
mai face într-însa. Ştii că lucrurile cele mai de căpetenie 
aici sînt puţin supuse schimbării, de aceia pociu zice că 
dintr-acestea mai toate sînt precum le-ai lăsat. Vei fi 
ştiind din gazetă că împăratu și împărăteasa pleacă de aci 
în 8 aprilie la Milano. Meternih să află de mult la Paris, 
multe să sună în aer pentru aceasta, dar pentru că nu mă 
pociu răzima de vinturi să trecem aintr-aceste abstracte în 
altele mai învederate lucruri. 

De toate părţile pă uliţi să aud plăngerile fiacărilor că 
o să le scază preţul, de o parte să zice că o să le puie 
poliţia taxă, de altă parte i-a speriat venirea unui englez 
aici cu un feliu de caleașcă care să porneşte de o dampt- 
mașină? şi aleargă în Prater, fără cai, foarte iute. Odată 
însă numai s-a produţărit și să vede că nu a avut trecere, 
fiindcă cîrmirea nu să putea face lesne, şi să abătea de 
multe ori din drum. Să zice că o acest feliu de diligență 
s-a făcut de aici pînă la Minhen [München]. 


1 Colecţia autorului. 
2 Strămoşul automobilului de azi — N. A. 

Am făcut haz pă un fiacăr care zicea: „cărturariii] din 
vremea de acum în toate să amestecă, pînă şi fiacări vor să 
să facă; unii să căsnesc, zice, să umble cu balonu în văzduh, 
alţii pă pămînt cu un cal ca cu doisprezece, şi alţii cu 
fumul, (Kampf zicea el în loc de Dampf), dar cum văz 
eu, zicea, tot cu mirțoagele noastre o să-i tîrim şi pă ei“, 

Protesorul Meisner, de la Politehnicul Institut, a luat 
privileg ca să facă de aici pînă la Praga un feliu de drum 
pă care să poată umbla cară încărcate cu aceiaşi înlesnire 
cu un cal, ca cu doisprezece. 

Facultetul Mediţinei nu a apucat să să mire îndestul de 
somnul cel lung al soldatului, ce vei fi citit în gazetă că 
a dormit aici în spital 18 luni, şi iată să ivi alt fenomen 
mai ciudat: În satul (indescifrabil) este un tînăr care mai 
pă toată săptămîna, de două ori, ca un somnabul face 
felurimi de minuni. Cu ochii închişi săvărşeşte trebile cele 
mai delicate, citeşte în depărtare de 15 pînă la 20 de paşi 
scrisoarea închisă; numește pe fieştecare strein ce-i stă 
înainte măcar să nu-l fi cunoscut niciodată. Ghicește orice 
din cele trecute, din cele de acum, sau şi din cele viitoare. 

Unii vor să întărească printr-această arătare ideea fata- 
lismului, că adecă toate cîte se întîmplă, şi toate mișcările 
omului sînt hotărîte a fi aşa fără greşeală, care va să zică, 
sînt supuse toate la o oarbă urmare. Alţii dovedesc in- 
determinismul, că adecă toate lucrările omenești sînt mai 
nainte desăvirşit hotărîte a să urma după regula naturei; 
iar alții fatalismul misticesc, care va să zică toate întîmplă- 
nle pămiîntești, cum şi mișcările omului sînt hotărîte după 
voinţa unei prea înalte fiinţe. 

Ori cum va vrea cineva, zic, dintr-aceasta însă să dove- 
deşte că ființa omului şi mai nainte de întrupare şi după 
despărţirea de trup a fost și va fi cevaşi mai presus de 
fire. 

Să las această critică care turbură creierii şi mă întorc 
să-ţi fac cunoscut cîteva fragmenturi din faptele acestui 
somnambul. Un tînăr baron care de curînd să însurase şi 
luase pă o văduvă bătrînă dar bogată, cu tocmeală în scris 
ca murind ea să-l lase clironom pă avuțţie, fiind cunoscut 
cu doftorul care caută pă acest somnambul s-au dus cu 
dinsul ca să-l vază şi el. Mai nainte de a intra amîndoi, 
somnambulul a zis către mumă-sa: „doftoru vine cu un 

tînar baron din Viena care ar vrea să mă apuce undeva 
singur ca să mă întrebe de o să trăiască nevasta lui mult, 
și nu știe că o să-l plîngă ea mai nainte“. 

Sluga doftorului văzînd că acesta este mare ghicitor a 
găsit vreme cu prilej și l-a întrebat ce numere să pue la 
Jotărie ca să cîştige. E] i-a răspuns că acelea ce o să iasă 
sînt luate; sluga l-au mai întrebat care o să iasă la a doilea 
lotărie, el i-a zis că nici pă acelea nu le va putea avea. 
Sluga i-a zis că numai să facă bine a i le spune și apoi de 
celelalte va îngriji el; atunci i-a zis mînios că în zadar 
voeşte să ştie, fiindcă acelea nu sînt pentru el și l-a în- 
jurat groaznic, vrea încă să-și puie mîna pă el, de nu 
năzuia la sobă care fiind de fier făcea pă bietu tînăru 
maegnitisit de cădea fără putere îndată ce să apropia de 
dînsa, unde almintrelea în furia lui este mai tare decît un 
urs. 

Apoi poţi să socotești ce ar fi păţit biata slugă a doftoru- 
lui. De atunci nu a mai suferit pă doftor să vie cu sluga 
aceia, 

Cînd il apuca acest magnetism îl ţine cîte o zi şi jumă- 
tate. De două săptămini de zile l-a rădicat de acolo, unde 
l-a dus nu să știe, fiindcă prea multă lume să îmbulzea 
ca să-l vază. 

Destul de omul prefăcut fără de voia lui, acum iată 
cevaşi și de omul ce să preface de bună voe: Raimond de 
cînd s-a prefăcut în cîine este mai drag publicului decît 
pînă ce era om; şi adevărat într-această formă și altora 
și lui şi nu este atîta primejdios, căci în cîine de dobitoc 
face rană cu colții în pulpă, lesne a să vindeca, iar în 
fineţii de om pătrunde cu vorba inima cuiva, într-atita, 
încît şi acela să otrăveşte de năcaz, şi el nu-şi are odihnă. 

De la toţi auziam că ștucul cel nou [indescifrabil] alcătuit 
de însuși Raimond a întrecut pă toate cite pînă acum s-a 
jucat în Leopoldstadt. Am cercat și eu să merg să văz 
acest ștuc în zilele dintiiu, dar nu era cu putință să apuc 
loc. De la 6 ceasuri era teatru plin, diabia după ce s-a jucat 
de 13 ori am apucat și eu la 7 ceasuri înlăuntru, (căci nu 
aveam vreme ca să intru de la șase). Toată rola viţioasă o 
joacă Florian (așa să chema cîinele în care s-a prefăcut 
Raimond) și așa de amorat îşi împlineşte datoriile încît 
nu să cunoaște nici decum că supt Florian este Raimond. 

În teatru de la Kermnertor toată iarna a fost operă italie- 
nească, iar în săptămîna trecută s-a răspîndit toţi Velcii; 
Doiceli la Paris, Lablache [?] la Veneţia, David la Neapel, 
Fodor la Milano; s-a dus și dila Unger cu dla Brugnali la 
Neapel. 

Acum  Kernertor-theatăr să zice că o să rămie pă 
mîinile cele din teatru de la [indescifrabil] căci acesta o să 
să meremetisască de al doilea, ca să facă lojele mai largi. 
Apoi poţi să socotești ce scîrbă de operi o să fie în vara 
aceasta, dar către [cît] pentru mine mai bine este așa, căci 
de era[u] tot italienii mă sgîndăream și eu cîte odată a mer- 
ge să-i ascult și apoi trebuia să mănînc trei patru zile mai 
puțin ca să iconomisesc din mîncare, aceia ce plăteam la 
teatru. 

Foarte nemulţumit am petrecut iarna aceasta, întîi că 
ajungînd aici prea tîrziu, am fost încărcat foarte de învă- 
țături şi nu aveam nici decum vreme să-mi petrec și eu 
vreodată în linişte. Al doilea pentru că, după cum ştii, 
petrecaniile cele mai alese costisesc aici mult. La cele mai 
mici nu face cinevașşi nici un haz dacă nu va fi întovărăşit 
de un prieten tot de o limbă, de ocazie, și cu aceleaşi 
obiceiuri. Unde este eleganţie acolo își petrece cinevași și 
singur numai cu privirea, unde aceasta lipsește, numai o 
conversație familiară cu un prieten] poate să-i facă obiectu- 
rile între care să află interesante. 

În credinţă îţi spui, frăţioare, fără să voesc a-ți face 
compliment, multă bucurie aveam înainte, în trecut, oricînd 
ne întîlneam; aveam cui să vorbesc fără fățărie, aveam pă 
cine asculta asemenea vorbindu-mi. De multe ori, acum, 
aflîndu-mă la cîte un loc, ori lucrurile după dinafară, sau 
obiectul vorbei, sau vreo altă întîmplare îmi aduce aminte 
că la o acest feliu de ocazie am avut oarecînd mare plă- 
cere; şi cînd mă gindesc care să fi fost aceasta, găsesc că 
atunci am fost amîndoi la un loc. 

Crez, frate, că ţi se va fi urit acolo, ca şi mie aici, acolo 
de a-i și voi să cheltueşti ca să aibi plăcere, nu ai unde, 
lipsește eleganţia chiar în cele mai de sus, aici stăpîneşte 
eleganţia chiar în cele mai de jos, sînt silit a cheltui şi 
nu am de unde. 

Eu aici, acum, alt cunoscut mai de aproape nu am decît 
pă chir Ianache prietenul dumitale, pentru că cunosc că 

este tînăr cu bune talenturi şi vorbeşte adevărul. Te do- 
reşte şi dumnealui mult; ne întîlnim cîte odată p-acasă, 
alteori în cafenea, acolo petrecem cînd cu vorba cînd cu 
şahul, cînd cu privirea. Într-o sară fiind amîndoi împreună, 
după ce am isprăvit şi unu şi altu povestirea de novitalele 
de ziua, ne-am apucat să facem calemboures, dintr-una 
într-alta am catandisit la dumneata, şi voind ca din numele 
dumitale să-ţi facem prin calembur o polecră [poreclă], 
chir Ianache a făcut din Andras, Daneras. Eu am zis că 
este mai frumos din Andrei, Daneri, ci oricare îţi va fi la 
gust, bine ar fi să primeşti în iscălitură, că, Gheorghiu, 
să-ţi spui drept, nu-mi place. Te-ai născut între romiîni, 
iar nu între ellini. 

Inștiințează-mă cînd ai vreme ce să mai urmează între 
romiînii de acolo, că eu destule înşirui de cele ce să fac 
între godii de aici. 

Acum m-am mutat din cetate la Landstrasse, ci îmi veţi 
scrie cu acest adres: Ungargasse N° 421 im lten Stock die 
Thiir rechts. 

După scrisoarea dumitale am luat de la chir Ianache 
cincizăci fiorini icosari, de am cumpărat din instrumentu- 
rile ce-mi scrie unchiu-meu să-i trimiț, cele mai trebuin- 
cioase, şi i le voi trimite cînd voi găsi vreo ocazie. 

Imi pare rău mult, frate, că nu m-am ţinut de vorbă 
a plăti aceia ce-ţi sînt dator de atita vreme. Ce să fac, 
grije am avut şi am, dar pă ce putință mi-a fost şi mă 
umplu de ruşine să zic că şi acum deocamdată peste pu- 
tință îmi este a scădea cevași din ceea ce-mi este orînduit 
pă lună. 

in anul acesta am început învățături care cer multă 
cheltuială. Vei fi auzit că sînt îndatorat de la Bucureşti 
să învăţ mathematica theoriticește şi practiceşte. La practică 
trebueşte să-şi aibă fieştecare instrumenturile sale şi să 
plătească profesorilor deosăbit, căci acesta este un studium 
extraordinarium. Scriu însă adrese la Bucureşti şi nădăj- 
duesc că îmi vor înmulţi leafa. 

Să nu socoteşti că un ceas măcar îmi lipsește din gînd 
datoria ce am către făcătorii şi voitorii miei de bine; 
asemenea şi pentru dumneata am necontenită îngrijire ca 
să fiu mulțămitoriu de binele ce mi-ai făcut şi cît să va 
putea mai curînd să plătesc acești bani cu dobînda lor. 

Strîmtorat sint, chir Andrei, anul acesta mai mult decît 
am putut socoti; m-ași întoarce într-acolo, dar filotimia nu 
mă lasă mai nainte de a săvirşi aceia de care m-am apucat, 
nu ştiu unde mă aflu de întristare, şi numai ca să-mi fac 
oareşice gaeret îţi scrisă-i jucărei. Pă lingă altele sînt la 
mare grije cum să fac să scap de dascălul ce tocmisem 
pentru acolo şi să trimiţ pă altu, căci acesta cu patima lui 
nu o să fie primit. Nenorocirea mea că nu am putut să aflu 
de aceasta mai nainte de a face tocmeala cu dînsul; am 
cercetat atunci destul, dar ştii că aici oamenii şăd cu anii 
într-aceiaşi casă şi nu să cunosc unu pă altu. Acum l-am 
tras la judecată cerînd banii ce i-am dat, şi s-a hotărit ca 
să iau cărţile pentru bani, el nu vrea să-mi dea nici acestea; 
ceia ce am plătit advocatului s-a hotărît să-mi întoarcă el, 
dar cine ştie cînd va fi aceasta, 

Am găsit pă altu acum, dar acesta cere ca să-i dau aici 
chezaş vreo casă neguţătorească, că să va păzi contractul 
întocmai. 

Frăţiorule sînt dator mult casii Brăiloilor, m-a ajutat în 
multe rînduri, şi-mi pare rău foarte, de mă va socoti de 
nemulțumitor, nefiindu-mi prin putinţă a-i sluji la cele 
ce-mi poruncește. De aceia îndrăsnesc să te rog, ca de nu-ţi 
va fi spre pagubă, să scrii la casa dumnealui chir Țapu 
ca să dea chezăşie pă contractu ce voi face cu dascălul ce 
l-am găsit acum. Fă-mi şi acest bine, de poţi, și voi 
cunoaște de mare bunătate a dumitale şi dorire ca să în- 
lesneşti sporirea tinerimii Craiovei în învățături; ştiu că, 
ca un adevărat patriot, nu vei fi la aceasta adiafor. 

Și sînt al dumitale ca un frate 


Petrache Poenaru 


Arată, mă rog, din parte-mi coconului Grigoraşcu Ben- 
gescu plecate închinăciuni şi pentru ceia ce-mi poruncește 
îl voi înştiința îndată ce vor trece sărbătorile Paştilor, 
căci acum fiind bibliopoliile [bibliotecile] închise nu pociu 
cerceta pentru acele cărţi. Mai nainte de acestea nu am 
avut vreme din pricina cercetărilor. 


Acest plic era să-l trimiţ cu poşta trecută, dar mai aveam 
o scrisoare să scriu şi a venit unu la mine pă care nu 

puteam să-l gonesc, spuindu-i că am treabă, şi aşa a rămas 
pentru astăzi! 


6. 


1825 mai 13. [Viena] P. Poenaru îi scrie lui Andrei Gheor- 
ghiu marea durere ce-a avut cînd a aflat că i-a murit tatăl, 
căruia spera să-i fie un sprijin la bătriîneţe, 


Cu frăţească dragoste mă închin dumitale, 


Departe de locul unde m-am pomenit în lume, departe 
de cei ce mi-au dat întiia hrană, de cei de un neam, zic, 
de cei de un sînge și de cei ce m-au născut, aflindu-mă 
aici între streini, mi să uşura greutatea strîmtorării şi oste- 
nelii cînd gindeam la bucuria ce mi s-ar pricinui de m-ași 
învrednici, după întoarcerea mea acolo, a împlini porun- 
cile prea doriților părinți la trebuinţele ce vor avea. De 
aceia şi mult mi să alina năcazurile cînd mi să vestea că 
pricinuitorii existenției mele să află sănătoşi. 

Cu ce dulceaţă era[u] însoţite lacrămile ce am vărsat 
de bucurie cînd m-am învrednicit, de sînt vreo cîteva luni, 
să găsesc pă amindoi în viaţă. 

O! cu ce amărăciune sînt însoţite aceste de acum ce, fără 
a mă putea stăpiîni, vărs avînd ştire că, — o! şi ce groaznică 
ştire — nu o să mai văz pă acela căruia trebuia să-i fiu 
ajutoriu la bătrîneţe, şi nu m-am învrednicit. 

Ca să mai răsuflu de strimtorările din toate zilele mă 
pornisem dumineca trecută să ies la vreun sat cînd în- 
tilnind pă dorit prietenul dumitale chir Ianache, îmi dete 
scrisori. Cu mare bucurie am primit și una de la dumneata; 
răzînd o citeam, dar cum am isprăvit? Cu inima înghie- 
ţată, cu tăere de picioare şi pîraie de lacrimi! 

Imi vei zice, frate, ești bărbat. Așa voiam şi eu să fiu, 
dar inima îmi este la această ocazie ca de fămee. Nu pociu 


1 Colecţia autorului; scrisoare pe hirtie cu filigran: Hol- 
land, scrisă pe şapte pagini. 

să uit că acela mi-a fost părinte, a îngrijit pă cît a ştiut 
și pă cît a putut de creşterea şi binele mieu; Dumnezeu 
să-i odihnească sufletul în lăcaș ceresc şi să bucure pă 
obidita soție și a mea dorită maică cu cele bune! 

Din cele ce-m[i| scrii, mă încredințăz că cu adevărat îmi 
voeşti binele şi rămiîi datoriu a mulţumi dumitale pentru 
aceasta în toată viaţa. 

Cu a doilea scrisoare voi răspunde la toate puncturile 
pă larg. 

Şi sînt al dumitale ca un frate şi slugă 


Petrache Poenaru! 


7. 


1825 iulie 5. [Viena]. P. Poenaru mulțumește lui Zenovie 
Pop de grija ce-i poartă prin trimiterea banilor şi reco- 
mandărilor ce-i dă. 


Cu multă plecăciune mă închin dumitale. 


Cîtă bucurie îmi pricinuește aducerea aminte în tot cea- 
sul de nemărginită facerea de bine ce cunosc de la dum- 
neata, cocoane Zamfirache, atît mai mare întristare am cînd 
văz că după ce sînt neputincios a arăta, prin vreun alt 
chip, mulțumirea ce sînt datoriu bunătăţii dumitale, apoi 
nici vreme nu-mi rămîne a aduce dumitale prin scris, mai 
adese[a] plecatele mele închinăciuni. 

Imi aduc aminte, zic, în tot ceasul de bunătatea dumitale, 
pentru câ pă mult puţin ce mi s-a orînduit aici de chel- 
tuială, ai binevoit dumneata a-mi ridica toată grija de a 
aştepta pînă a-şi aduce aminte, nu ştiu cine, de a-mi trimite 
la vreme, sau peste vreme, aceia ce mi s-a orînduit. 

Cu cît de amărită mi-ar fi fost petrecerea așteptind și 
netrimițindu-mi-să la vreme, cu atîta mai plăcut mi sa 
pare şi acest puţin ce bunătatea dumitale mi-a siguripsit pă 


1 Colecţia autorului 

toată luna, pentru care în credință, nu ştiu cum mai mult 
să mulțumesc dumitale. 

Mă rog, cocoane Zamifirache să binevoeşti a nu mă 
şterge din catalogul plecaţilor dumitale, deşi foarte rar mă 
arăt, căci cunoştinţa de mulţumire ce mi-a tipărit în inimă 
bunătatea dumitale, nu va şterge din minte datoria ce am, 
a fi şi a rămînea în toată viața al dumitale plecat. 


Petrache Poenaru 


Cocoanei maicei şi cocoanei soţiei dumitale cu plecă- 
ciune sărut mîna, 

Lui chir Stan! mă închin cu plecăciune; coconiţelor 
dumitale arată mă rog din parte-mi frățeşti închinăciuni; 
pă Costache şi pă (indescifrabil) dulce îi sărut. 

Două sute fiorini 20 după scrisoarea dumitale, pentru 
socoteala lui chir Nicolae Iota, am primit aci de la dumnea- 
lui chir Benvenuti și am dat îndoit răvaș de primire. 


8. 


1526 ianuarie 10. Viena. P. Poenaru scrie lui Zenovie Pop 
din Sibiu că a mulțumit Eforiei Şcoalelor pentru plusul 
de 500 de lei pe an ce i-a acordat. Roagă să fie anunţat 
cît i se cuvine pe lună după această majorare, ca să știe 
cum să se chivernisească. 


Cu multă plecăciune mă închin dumitale, 


Cocoane Zamfirache, dintr-o scrisoare ce am primit de la 
Bucureşti văz că mi se adaogă la leafa ce am avut pînă 
acum încă cinci sute de lei pă an, de la începutul lui 
noemvrie trecut. Într-aceasta rezemîndu-mă şi pentru că 
mă aflu acum greu bolnav, am îndrăsnit a lua de la dum- 
nealui chir Benvenuti optzeci de fiorini nori(?] 

Mă rog, cocoane Zamfirache, să mă înştiințezi cît îmi 
vine acum pă lună, ca să ştiu cum să mă iconomisesc. 


1 Stan Popovici, asociatul firmei Const. Hagi Popp din 
Sibiu. 
2 Colecţia autorului. 

Am răspuns dumnealor bvierilor mulţumind pentru adău- 
garea ce au făcut, însă i-am rugat ca să-mi orînduiască 
leafa în galbeni împărătești, cîte 180 pă an, fiindcă văz că, 
cursul banilor turceşti tot scade. 

Iartă-mă cocoane Zamfirache de îndrăzneala ce luai; boala 
nu mă lasă să scriu mai mult, ci rămiîi al dumitale plecat 


Petrache Poenaru 


[pe un bilețel înăuntrul scrisorii se află 'următoarea în- 
semnare]: 


„Mă rog cînd îmi vei scrie să adresarisești scrisoarea la 
Politechnicu Institut că acolo învăţ acum Mathematica 
sublimă, şi mă poate găsi lesne“!. 


9. 


1826 mai 24. Viena. P. Poenaru roagă pe Andrei Gheorghiu 
să-l ierte că nu i-a trimis datoria deoarece a fost bol- 
nav şi a cheltuit mulţi bani cu doctorii şi medica- 
mentele. 


Viena, [1]826 mai 24 


Cu frățească dragoste mă închin dumitale, 


De multe ori am dorit, prietene chir Daneri, să aflu de 
sănătatea dumitale, dar drept să-ți spui, frăţiorule, nu am 
îndrăsnit să-ţi scriu, puind în gînd că mai mult te voi 
supăra zăticnindu-te din treabă cu cetirea scrisorii, în 
vreme că nenorocirea mă aduce să nu mă pociu ținea de 
vorba ce am dat dumitale cînd m-ai ajutat mai mult decît un 
frate. 

Aşteptam cu mare bucurie să mi să adaoge de la Bucu- 
reşti leafa, avînd hotărîre, ca îndată ce voi avea ştire de 
aceasta, să fac poliţă a să plăti dumitale aceia ce sînt 
datoriu, ca să nu aibi mîhnire asupră-mi de atîta aştep- 
tare. Dar cum văz Ghemiu[?] [Ghenăus] al Patriei a hotărît 
să mă incutroape de nenorociri cît mă voi afla în străinătate, 
ca mai mult să doresc pămîntul părintesc. 


1 Colecţia autorului. 

Nu-mi ajungea alte destule strimtorări, ci mai dete 
peste mine şi o lingoare ce mă cuprinde din răceală şi mă 
ţine în pat peste şapte săptămîni. Ştii cum sînt lucrurile 
aici şi poţi socoti cît m-a costisit această nevoe. 

Acum mulțumesc meșteșugului omenesc și puterii cerești, 
trupul îmi este sănătos, dar sufletul foarte amăriît căci 
500 de lei, sporiul pă anul acesta la leafa ce am, am fost 
silit să-i cheltuesc cu pustia de boală ce m-a chinuit, și 
încă am mai făcut şi datorie de o sută fiorini (indescifra- 
bil) pentru care mi s-a pus soroc scurt și strajnic a-i plăti. 

Văz, frate, că şi acum rămtiu de rușine cu făgăduiala 
mea. De cînd m-am îndreptat, am scris la Bucureşti iarăși 
rugîndu-mă să mi să orînduiască leafa în galbeni austria- 
cești 160 pă an, ca să nu fiu supus strîmtorării și din 
pricina scăderii cursului în moneda turcească. Aștepf răs- 
puns şi de mi să va da dreptate, oi să rog pă dumnealui 
medelniceru Dumitrache, ca din leafa după anul viitoriu, 
să dea dumitale şi dumnealui spătarului Nicolăiţă aceia ce 
sînt datoriu. Iar de voi avea nenorocirea să mă mai chi- 
nuiască mustrarea cugetului de atîta nemulţumire ce arăt 
făcătorilor miei de bine, alt nu-mli] rămîne decît să te rog 
a mă aştepta pînă ce mă voi întoarce acolo, 

In 26 martie am trimis o scrisoare unchiului Iordache 
[Otetelișanu] adresarisită prin dumneata, mă rog, mai în- 
tii, să mă ierți de îndrăsneala ce iau și te supăr, poate, 
adresarisind scrisorile prin dumneata. Al doilea, să bine- 
voeșşti, de care cumva nu să va fi primit acea scrisoare, a 
mă înștiinţa, ca să scriu alta. 

Ştii unde mă aflu, şi de vei gîndi şi în ce mă aflu îmi 
vei crede, şi-mi vei da îndrăsneala a mă numi şi de acum 
înainte al dumitale ca un frate și slugă 


Petrache Poenariul 


Scrisorile să mi se adresarisească, mă rog, la Institutul 
Politechnicesc, 

Maica-mea şi unchilor cu multă plecăciune sărut cin- 
stită mîna. Binevoește a arăta din parte-mi căzutele în- 
chinăciuni și celorlalte rudenii, între cari să înțălege şi 
mai marele mie văr dumnealui şetrariul Ioniţă Rîioşanul, 


1 Colecţia autorului. 


253 


www.dacoromanica.ro 


10. 


1826 iunie 30. Viena. P. Poenaru anunță pe Zenovie Pop 
că a scris la București să i se aprobe continuarea 
studiilor la Paris, 


Cu multă plecăciune mă închin dumitale, 


Stiut este dumitale, cocoane Zamfirache, că numai pă 
doi ani încă mi să dă cheltuială de la București, și că 
m-am făgăduit după aceasta să merg în patrie avînd ştiinţa 
de învățăturile matematicii. 

Pînă acum m-am silit cît am putut de am învățat pă 
lîngă altele și ditr-aceste învățături: matemateca elemen- 
tară, matemateca sublimă şi fisica. În doi ani ce-mi mai 
rămîn trebuie să învăţ mihanica, arhitectonica, trigono- 
metria practicească şi astronomia. Acestea aici să para- 
dosesc atita de pă îndelete încît de abia le-ași putea isprăvi 
în trei ani. 

Am înţeles că în Paris nu numai cursul acestor științe 
este mai scurt, ci şi instrumenturile și maşinile sînt mai 
multe și mai desăvirșite, 

Prea plecatul dumitale, eu doritoriu fiind foarte ca să 
învăţ această știință, cu tot șartul, într-acești doi ani ce-mi 
mai rămîn, am hotărît ca să mă duc la Paris, și am scris 
pentru aceasta dumnealor boierilor efori ai şcoalei de la 
București prin dumnealui medelnicer Dumitrache, rugîndu-i 
ca întîi să-mi facă leafa în galbeni împărătești 160 pă 
an; al doilea să-mi trimiță douăzeci galbeni pentru chel- 
tuiala drumului de aici pînă la Paris. Şi nădăjduesc că 
în puţină vreme voi avea ştire că mi s-a ascultat această 
plecată a mea rugăciune, 


De aceia îndrăsnesc a ruga și pă dumneata ca să bine- 
voești a mă învrednici să fiu și pă aceste locuri supt bună 
protecția dumitale, fără de care nu îndrăsnesc a mă mișca 
din loc, căci aceștiia am mai mult a mulțămi de toată 
plăcerea şi odihna ce am la învățături. 

Cocoane Zamiirache, știi că mulţi tineri din familiile 
cele mai mari de la București au mers la Paris să înveţe, 
nerămîind în școalele de aici pentru două pricini, una pentru 

că la Paris cursul fieştecăria ştiinţă este mai scurt decît 
aici, alta pentru ca să aibă mai multă înlesnire a învăţa 
bine limba franţozască care (după cum dumneata ştii) 
este foarte de trebuinţă în tot locul. 

Mie îmi pare foarte bine că am avut norocirea să fiu 
sprijinit şi sfătuit de dumneata a rămiînea aici la învăţă- 
tură, unde am avut ocazia a învăța limba vecină care 
poate să-mi fie odată, mie şi patriei mele, mult mai de 
trebuință decit cea franțozească. 

Mai mult însă m-aşi bucura cînd și patrioţii mei ar în- 
văţa tot această limbă, dar de vreme că cei mai mulţi 
trec la Paris, doresc și eu să nu fiu fără ştiinţă de această 
nmbă, ca să nu fiu la urmă defăimat de aceia ce o ştiu. 
Apoi deosebit mie îmi este foarte de trebuință a mă afla 
cităva vreme la o şcoală cu tineri din familia mea ce au 
mers să înveţe la Paris, ca să fim uniţi de acum, încă din 
tinereţe, în reflexii asupra folosului patriei, căriia sînt 
datoriu a sluji din toată putinţa. 

Fierbinte mă rog, cocoane Zamfirache, să mă ierți de 
supărarea ce adesea fac dumitale, și de vei fi avînd 
înştiinţare de la Bucureşti că mi s-a primit rugăciunea ce 
am făcut, să binevoeşti a-mi trimite cît mai curînd acei 
douăzeci galbeni pentru cheltuiala drumului, și recoman- 
dație la Paris ca să primesc acolo pă toată luna atiţia 
franci cîți mi să vor cuveni după analoghia de 160 galbeni 
austriaceşti pă an, începînd de la octomvrie viitoriu, pof- 
tind şi pă dumnealui chir Benvenuli ca să-mi dea banii 
pă două luni înainte, adecă pă avgust şi pă septemvrie, 
fiorini 80 nori[?]. lar de nu vei avea nici o știre să mă 
ajuţi, mă rog, a nu întîrzia a ajunge de a ajunge la vreme 
în Paris, scriind dumneata la chir Benvenuti ca la începutul 
lui avgust să-mi dea, deosebit de 80 fiorini nori, banii pă 
două luni înainte, alţi 80 fiorini pentru cheltuiala drumului, 
trimiţindu-mi şi recomandaţie ca să primesc la Paris de la 
vreo casă cîte o sută franci pă lună, începînd de la 
octomvrie. 

Și măcar de nu mi se va împlini mici odată (care nu 
crez) rugăciunea ce am arătat că am făcut la Bucureşti, 
dumneata tot nu vei rămiînea păgubaș de aceşti optzeci 
fiorini nori ce mi să vor da peste aceia ce mi s-a orînduit 
pă lună; căci după ce cu oprirea de sporiul acelor 500 de 

lei, ce de la octomvrie al anului trecut mi s-a făcut la 
leafa-mi, să vor împlini acei 80 fiorini nori ce am luat mai 
mult la vremea boalii mele astă iarnă. Să poate opri 
această sumă pînă ce să vor împlini și aceștilalţi optzeci 
fiorini ce mi să vor da pentru cheltuiala drumului. Şi eu 
mă voi strîmtora iconomisindu-mă și la Paris tot cu cîte 
o sută fiorini sau și franci pă lună. 

Bunătatea dumitale și sprijineala de care pînă acum 
m-ai învrednicit îmi dă îndrăsneală a nădăjdui că această 
plecată a mea rugăciune nu să va trece cu vederea. 

Şi iarăși mă rog ca să binevoești a-mi întîmpina cît mai 
curînd acest ajutoriu, fiindcă spre sfîrşitul lui iulie trebue 
să plec de aici ca să ajung din vreme la Paris, să mă poci 
pune în orînduială mai nainte de a începe învățăturile 
după vacanţie. 

Şi cu totul îndatorat a mulțumi bunătăţii dumitale, în 
toată viaţa, rămii plecată sluga dumitale. 


Petrache Poenaru! 
În Viena, [1]826 iunie 30. 


11. 


1827 decembrie 9. Paris. P. Poenaru îi comunică lui Zenovie 
Pop din Sibiu despre preocupările sale şcolare. 


Cu multă plecăciune mă închin dumitale, 


În 2 ale trecutei luni cu mare bucurie am primit cinstita 
scrisoarea dumitale de la 10 ale lui octomvrie trecut. Nu 
sînt vreadnic să mulțumesc bunătăţii dumitale atît de re- 
comandaţia la București, cît şi de înlesnirea ce mi să face 
a primi de la casa W. Meuron...banii orînduiţi de Eforia 
Şcoalelor Patriei. Văz că boerii poruncesc ca într-un an de 
acum înainte să isprăvesc toate învăţăturile, dar știu că de 
s-ar încredința că toată pricina cererii mele a mai zăbovi 
în pămînt strein, un an mai mult, nu este alta decît pentru 
ca să dobîndesc cunoștiințe mai temeinice spre slujba ce mi 

se va cere, mi-ar da foarte bucuroşi sorocul ce am cerut. 
Scoposul dumitale la ajutorinţa ce-mi faci nu poate îi, 
ca cele ce voi învăţa p-aci să le știu numai pentru mine, 
la care mi-ar fi ajuns vremea ce am întrebuințat pînă 
acum, ci să le împărtășesc și altora în patrie, care cere 
și cunoștiințe mai temeinice și deprindere în mai multe 
chipuri, și după urmare și vreme mai îndelungată. 

Nădăjduiesc că de să vor mai socoti, vor găsi cuviin- 
cioasă și această plecată a mea rugăciune, căci de voi fı 
silit să săvărșesc într-un an, de acum înainte, învăţăturile 
ce am început, trebue să adaog strădanie, și apoi sănătatea 
mea va rămiînea nevătămată. 

Invăţăturile la care acum mă străduesc mai cu dinadin- 
sul sînt: la chimie, la mecanique et la gcodesie; de doftorie 
m-am lăsat de tot, de vreme ce patria a găsit așa cu cale. 

Cocoane Zamfirache, crez că să va părea şi dumitale 
lucru de mirare auzind că de cînd mă aflu aici la Paris 
nici o “scrisoare de la Craiova nu am primit, cu toate că 
eu nu am lipsit a scrie multora acolo, în cîteva rînduri; 
plicul cel mai după urmă l-am adresarisit prin cinstită 
Casa dumneavoastră, celelalte pă la Rușeva. Acum, nu 
ştiu, scrisorile mele nu au mers la Craiova, sau cele de 
acolo nu s-au găsit aici, căci almintrelea nu-mi pot în- 
chipui pricina tăcerii tuturor cărora am scris. 

Mă rog să am ertăciune de îndrăzneala ce luai și acum 
adresarisind prin cinstită Casa dumneavoastră şi această 
scrisoare la unchiu-meu. 

Am zăbovit a răspunde dumitale, aşteptînd pînă se va 
putea a înştiința pe dumneata deoadată prin ce ocazie 
trimit 3 livres (indescifrabil) diaphanie [?] după cum îmi 
poruncești, pentru că într-aceste zile are să plece de aici 
oare la Bucureşti, dar fiindcă acum a hotărît să mai 
rămîie pînă la primăvară, îmi pare rău frate că nu pociu 
să împlinesc ceia ce mi să poruncește. 

Cît de curînd voi afla vreo altă ocazie, voi face mijloc 
a-l însărcina cu această mică colecsie[?]. 

Cocoanei cu plecăciune sărut cinstita mînă şi rămiîi al 
dumitale plecat 


Petrache Poenaru 

Scrisorile să mi să adresarisească, mă rog, rue St, Martin 
au conservatoire des arts et mâtiers!. 


12, 


1828 octombrie 29, Meulan. P. Poenaru comunică lui Ze- 
novie Pop rezultatul vizitelor sale în fabricile din 
Franța. 


Cu plecăciune mă închin dumitale, 


Doresc foarte, cocoane Zamfirache, a afla de starea 
sănătăţii dumneavoastră şi mi-ar sălta inima de bucurie de 
aşi avea vreo veselitoare vestire pentru aceasta. Mă rog 
învrednicește-mă de dobîndirea acestei nestinsă dorire. Toate 
bunătăţile lumii nu mi-ar putea tocmi de voiu avea neno- 
rocirea să fiu multă vreme atita uitat, precum am fost 
pînă acum de protectori, și de rudenii chiar. 

In multe rînduri am îndrăsnit a adresarisi prin cinstita 
casa dumitale scrisori la Craiova, rudeniilor, dar pînă acum 
din nicio parte nu am primit răspuns, şi nu știu cum să 
tălmăcesc pricina, sau cum să-mi potolesc neodihna; numai 
la aceasta gîndesc. Parisul, cu toate bunătăţile lui, mi să 
pare pușcărie întunecoasă şi de multe ori îmi vine să-l 
pustiesc mai nainte de vreme ca să-mi văz rudele, prietenii 
și făcătorii de bine și să mă însufleţesc de aerul pămîntului 
ce mi-a dat zilele. Aşi fi dorit mult ca să mă întorc anul 
acesta în Paris, dar dragostea ce am aduna de aici mai 
multă învăţătură folositoare în pămîntul unde trebuie să-mi 
petrec viața, îmi îndelungeşte răbdarea a mai rămînea 
încă un an, ca să poci sluji după datorie Patriei, și făcă- 
torilor mei de bine. 

Pînă acum m-am îndeletnicit mult la fisică, himie, me- 
hanică şi la iconomia rurală; am vizitarisit multe fabrici 
și am făcut însemnare, dessin, cu deamăruntul de meha- 
nismul fieștecăria fabrici, sau unelte trebuincioase în pă- 

mîntul nostru, precum sînt: maşini de luciarea pieior, 
lînii şi al inului, mori umblătoare prin puterea apei, 
dobitoacelor sau aburilor; mașini pentru fabricaţia zahărului 
de sfecle, industrie nouă şi foarte productivă; pluguri 
iconomicoase şi alte mărunte unelte arătoare. 

Acum, de sînt trei luni, mă străduesc la aplicaţia ma- 
tematicei şi măsurarea pămîntului; această practică mi să 
cere de patrie şi de nu aşi fi avut norocirea să cunosc 
aici o persoană de enfluenţie aşi fi rămas de rușine, căci 
la Paris această învăţătură nu este publică, și ca să plătesc 
profesori aleşi nu mi-ar fi dat mîna. 

Cunoscut este dumitale că în Paris este o foarte bună 
instituţie ce priveşte măsurătoarea și închipuirea hartei, de 
Țara Franţozească, are tiilu(l] de Ecole d'application au 
dépôt de la guerre pour les inginieur géographes employés 
a la confection d'une nouvelle carte de France. Într-această 
școală practicesc numai ucenicii, cei ce săvărșesc învăţă- 
turile în Școala Politehnicească şi alții nu pot intra fără 
recomandaţii puternice. 

Eu am avut norocirea să mă învrednicesc de o astfeliu de 
protecţie şi de trei luni trecute mă aflu între aceşti uce- 
nici aici la Meulan sur Seine unde practisim supt direcţia 
a trei profesori. Fieşcăruia ni s-au dat instrumenturi ca să 
măsurăm cîte o parte de loc de patru miluri cvadrate 
împrejurul acestui oraş și să facem harta, care ajutindu-se 
la alte măsurători, din alţi ani, să să facă hartă nouă de 
Țara Franţozească. Acum am mai isprăvit măsurătoarea 
de părțile ce ni s-au dat fieştcăruia, şi ne întoarcem peste 
puţin la Paris ca să facem hartele, apoi pă iarnă ni să 
face un curs de astronomie și de geognosie; şi în vara 
viitoare o să facem alte harte, slujindu-ne la măsurătoare 
de obselr]vaţie astronomicească. 


Cocoane Zamfirache, într-aceste zile am primit o scrisoare 
a dumnealui stolnicului Dumitrache prin care îmi vestește că 
dumnealor boierii efori au primit rugăciunea ce am făcut, a 
mai rămînea un an la Paris, spre învăţătură. Nădăjduiesc că 
voi fi şi de acum înainte supt bună protecția dumitale şi la 
sfîrşitul anului viitoriu, vin să aduc dumitale în persoană 
plecatele mele închinădiuni şi mulţumiri de atitea faceri 
de bine. 

Mă rog c[ocoanej Zamfirache, de ai vreme, sfătueşte-mă 
prin orice mijloc, la ce articuli de ale industriei aşi putea 
să mă streduesc mai cu folos pentru pămîntul nostru, căci 
acum aşi putea cu înlesnire, să iau multe cunoștințe, în 
de-alde acestea, și la întoarcere mă voi socoti foarte norocit 
de voi putea sluji la orice mi să va porunci. 

Cocoanei, cu plecăciune [îi] sărut mîna și sînt al dumi- 
tale plecat 


P. Poenaru! 


Lăcaşul mieu la Paris va fi: 
Rue des Beaux-arts No. 1 


13. 


1829 decembrie 15. Paris. P. Poenaru anunță pe Zenovie 
Pop că a primit banii ce i se cuveneau pe trei luni 
înainte și că a lucrat în fabrici de zahăr, hîrtie, la 
argăsitul pieilor şi la spălatul Iînii. 


Cu plecăciune mă închin dumitale, 


După bunătatea ce ai avut, cocoane Zamfirache, a primi 
plecata mea rugăciune, am luat de la dumnealui Mr Meuron, 
la începutul lui dechembrie curgătoriu, banii pă trei luni 
înainte, adică pă dechembrie, ghenarie și februar., Nu poci 
să închipuesc dumitale cîtă mulţumire de suflet și cît folos 
îmi aduce această înlesnire de a mă putea muta dintr-un 
loc într-altu peniru pracsis prin făbricile ce socotesc că 
s-ar putea așeza și în ţara noastră; căci acum după ce m-am 
deprins în științele trebuincioase la înţălegerea de orice 
feliu de aplicaţie în industrie, destul este, ca să zic așa, să 
dau cu ochii de o mașină sau de oricare apucătură și 
pricep lucrarea cu pătrundere, apoi o însămnez spre ne- 
ștearsă aducere aminte, 

Fabricile prin care eu străduesc mai cu deadinsul a 
practisi sînt acelea care să ţin de mînă cu agricultura, căci 

acestea pot fi mai de folos Patriei. De aceia, mai întîi, am 
lucrat două luni de zile într-o fabrică de zahăr din 
sfecle şi m-am deprins în toate mărunţişurile aceştii fabri- 
caţii, iar acum, după cîteva alte deprinderi în argăsitul 
pieilor şi în spălatul lînei, mă aflu lucrînd într-o fabrică 
de hirtie a dumnealui M°: Didot; apoi trebuieşte să lucrez 
într-o rafinărie şi mai la urmă într-o fabrică de unturi de 
sămînţă. Acestea însă mă costisesc o sumă de bani, foarte 
grea, pentru starea mea de acum, căci ori unde am voit 
să lucrez mi s-a cerut supt nume de bacşiş — pour le 
contremaiître et les ouvriers 100 sau 150 de franci; încă 
pentru fabricaţia zaharului acest bacşiş m-a costisit 180 de 
franci. Şi sînt silit să mă string groasnic din cheltuielile 
din toate zilele, purtîind costumul lucrătorilor, mîncînd şi 
culcîndu-mă pîn gargote cu dînșii, ca să mă poci economisi 
cu 50 sau șaizeci de franci pă lună, că mai mulţi nu-mi 
rămîn, după ce plătesc bacşişul cerut şi plata diligenței 
pentru transport de la o fabrică la alta. 

Acum din banii ce am luat, pă trei luni înainte, îmi 
rămîn numai două sute de franci care de abia îmi vor 
ajunge pînă la sfîrşitul lui ghenarie şi apoi nu ştiu cum 
mă voiu mai iconomisi dacă nu voi avea în grab[ă] ajutoriu. 

Ah, dacă ai şti, cocoane Zamfirache, cum mă lupt cu 
două gînduri cu totul împotrivă; — unul înnegrindu-mi 
sufletul cu aducerea aminte de strimtorarea și lipsa în care 
mă aflu, îmi zice să nu cei [cer] a mai rămînea măcar o zi 
mai mult în ţară străină şi să caut cea mai dintii ocazie 
şi să mă întorc în pămîntul părintesc; iar celălalt ferme- 
cîndu-mă, ca să zic aşa, prin dovedirea de folosul cunoş- 
tiinței în industrie, mă aprinde de o rîvnă nestinsă a mai 
aduna de aceste cunoştiințe pozitive, şi mă îndeamnă a mai 
suferi strîmtorări cîtăva vreme. 

Mă ruşinez într-adevăr, cocoane Zamfirache, a mai 
aduce dumitale supărare, dar ce să fac, altă scăpare nu am. 

Astăzi scrisăi la București rugînd pă dumnealor boierii 
efori să binevoiască a-mi da, deosăbit de opt sute de franci 
pentru cheltuiala drumului, încă un suplement de o mie de 
franci pentru ca să poci practisi şi prin alte fabrici, şi 
dacă nu vor voi să-mi dăruiască această sumă, să mi să 
ție în samă din leafa ce mi se va da la întoarcere. Știind 
însă că nu să prea grăbesc a răspunde, dar nădăjduind 

că vor primi rugăciunea mea aceasta, îndrăsnesc a ruga 
pe dumneata să binevoeşti a-mi întîmpina această sumă, 
cît mai curind. Cu aceşti bani aşi putea lua în puţină 
vreme cîteva cunoștințe care vor putea fi de mare preţ în 
pămîntul nostru. Crez că şi dumneata însuşi vei putea fi 
prea muiţumit de buna întrebuințare a acestor bani, iar 
eu mă voi socoti foarte norocit putind sluji trebuinţele 
dumitale. 

De voi avea nenorocirea a nu să găsi cuviincioasă de 
către dumneata această rugăciune, mă rog încai să nu să 
zăbovească înștiințarea pentru Ms Meuron ca să-mi dea 800 de 
franci pentru cheltuiala drumului şi să plec la începutul 
lui fevruarie. 

După hotărîrea dumnealor boierilor efori am să iau banı 
încă pă două luni, adecă pă martie și aprilie, Mă rog să 
se înştiințeze aici şi pentru aceasta, căci de la casa dumi- 
tale mi s-a fost dat credit numai pînă la sfîrşitul lui 
fevruarie, 

La aceste plecate ale mele rugăciuni, oricum înţelep- 
ciunea dumitale va găsi cu cale, mă rog să chibzuiască ca 
să nu rămiîi pă drumuri cu mîinile în sîn și fără de chel- 
tuială, căci după cum am arătat mai sus, ceea ce-mi 
rămîne acum din bani, deabia îmi va ajunge pînă la sfîrşi- 
tul lufi] ghenarie. 

Și sînt al dumitale plecat 


P. Poenaru! 


1829 dechemvrie 15. 


14, 


1823 decembrie 19. Paris. P. Poenaru comunică lui Zenovie 
Pop prelungirea duratei studiilor în Franţa cu încă un 
an, în care timp i se vor trimite 20 000 de franci pen- 
tru a cumpăra diferite instrumente, modele şi cărți 
necesare în ţară, 


1 Colecţia autorului. 

Cu plecăciune mă închin dumitale, 


De sînt cîteva luni scrisesem la București ca să să chib- 
zuiască o sumă de douăzeci de mii de franci pentru 
cumpărătoare de cîteva instrumenturi de fisică şi geo- 
dosie, de cîteva cărți de ştiinţă și meşteşuguri şi de citeva 
modeluri de unelte agricole, după catalogul ce trimisesem. 

Astăzi primii răspuns la acesta, şi mi să zice că acum 
deocamdată nu este putinţă a să întimpina aceşti bani, 
că dumnealor boierii efori, însă, au hotărît să mai rămii 
eu p-aici un an, şi pînă atunci să va putea încherba această 
sumă de douăzeci de mii de franci, şi voi fi orinduit a 
îngriji construirea şi cumpărătoarea obiectelor ce am 
arătat. 

La aceasta eu scrisăi spre răspuns, că de vreme ce dum- 
nealor boieri efori au hotărît să mi se mai dea ajutonu 
la învăţătură încă pă un an, socotesc că mai de folos ar fi 
pentru desăvirşirea învățăturilor la care mă îndeletnicesc, 
de mi s-ar da în luna lui mai, înainte, toți banii după 
un an, cu care aşi putea în cinci sau șase luni a umbla 
practisind pîn fabricile cele mai depărtate de Paris; căci 
de aşi voi să rămii un an întreg, mi-ar trebui pentru aceasta 
cel puţin șase mii de franci, pentru că, cu două sute de 
franci pă lună nu poci să întîmpin şi cheltuiala traiului 
şi aceia a drumului și apoi și bacşişul ce mi se cere pîn 
fabrici. 

De aceia am cerut, ca deosebit de banii ce-mi mai ră- 
min a lua pînă în luna lui mai, să mi să dea la acest soroc 
încă trei mii de franci înainte, ca să mă poci îndeletnici, 
fără altă grijă, citeva luni la cele ce pot fi de folos 
Patriei, — şi nădăjduesc că dumnealor boierii vor primi 
bucuroși această plecată a mea rugăciune. 

Aşa dar, dumneata poţi (fără să te temi de a pierde) 
să mă orîndueşti cît mai curînd a primi aci o mie de franci 
ca să nu rămii în Paris pierzind vremea în zadar, de nu 
voi putea face în nici o parte vreo călătorie. 

Plecatul dumitale 


P. Poenaru! 


1 Colecţia autorului. 

15. 


1830 ianuarie 22. Paris. P. Poenaru descrie lui Zenovie Pop 
nerăbdarea cu care aşteaptă să-şi termine studiile și să 
se întoarcă în ţară. 


Cu plecăciune mă închin dumitale, 


Scrisoarea ce mi s-a trimis de la Bucureşti, la care 
empericlisesc dumitale răspunsul s-a zăbovit la Msr Meuron, 
pentru că nici acum nu știa unde mă aflu ca să mi-o 
trimiță. 

Mai deunăzi, cînd am scris la Bucureşti şi dumitale, 
primisem numai vestire de la dumnealui vornicu Iordache 
Golescu că s-a hotărît de către Eforie ca să mai rămii eu 
încă un an p-aici, fără a-mi arăta învăţăturile ce am să 
mai urmez, şi pă aceia răzămîndu-mă scrisesem pentru trei 
mii de franci, pentru şase luni numai. Iar acum văzînd din 
scrisoarea cinstitii Eforii că mă însărcinează a practisi şi 
în exploatarea minelor, fac cerere de şase mii de franci 
pentru un an întreg. Şi crez că de vor voi a citi cu luare 
aminte cele ce scriu pentru dovedirea de trebuința aceștii 
sume, îmi vor primi fără zăbavă rugăciunea. Pentri care 
mă rog şi dumitale, cocoane Zamfirache, ca îndată ce 
vei primi această otorizaţie să faci ştire la Mr Meuron ca 
să-mi dea banii pă trei luni înainte, să-mi dea şi nescaiva 
recomandaţii în părțile pă unde mă voi duce ca să poci 
avea înlesnire la intrare pîn făbrici; şi cînd îi voi scrie 
să-mi trimiţă credit pentru triminiile următoare, pă la 
locurile unde mă voi afla. 

Cu îndestulă asuprire, cocoane Zamfirache, a dorirei sufle- 
tului ce-mi arde a scăpa cît mai curînd din străinătate, 
hotărîi a mai răminea încă un an depărtat de Patrie. După 
împlinirea însă a acestui soroc, nimic nu mă va putea 
opri de a alerga, să-mi umplu inima de bucurie aflindu-mă 
între rudenii, prieteni și patrioţi, şi poate învrednicindu-mă 
a împărtăşi, cu vreun altu eu, spre uşurare, sau spre ín- 
doită plăcere şi bucurie, momenturi grele sau dulci şi 
miîngăioase ce poci întîimpina în viaţă; căci ce este mai 

dulce decit (indescifrabil) casnică, şi decit mulţumirea ce 
poate avea auctoriul văzîndu-şi timpul încoronat de sucsesul 
(sic) ostenelilor ce a făcut pentru a-i pune pe calea cea 
dreaptă. 

Exemplul dumneavoastră, cocoane Zamfirache, ce mi să 
închipueșşie totdeauna viu înaintea ochilor de o unire într- 
un suflet și de cea mai luminată creştere a copiilor, îm: 
este singur îndestulă dovadă de fericirea ce poate gusta 
omul în sînul unei familii de o soartă ca aceasta. Dar, ak, 
nici această soartă nu să întinde peste mai multe familii; 
omenirea ar fi mai puţin supusă a să rătăci din calea 
virtutei şi a cădea în prăpastia netrebniciei. 

La strîmtorarea ce am pîn străinătate mi să adaogă şi 
tristele ginduri, cufundat fiind în întunerecul neștiinţei de 
soarta ce mă va întîimpina şi pă mine, nădăjduesc însă ca 
de mi să va face înlesnirea ce cei [cer] de la București, 
varietatea de ocupaţie şi de obiecturile ce mi să vor înfățișa 
la călătorie îmi va răsăpi aceste grele gînduri și voi petrece 
anul acesta mai cu plăcere. 

Cocoanei cu multă plecăciune sărut cinstită mina şi 
rămiiu al dumitale 


plecată slugă 


P. Poenaru! 


Mă rog, cocoane Zamfirache, să înştiinţezi la casa dum- 
nealui Meuron ca să urmeze am-li) da banii şi peste 
sorocul de martie pînă ce îmi va sosi vreun răspuns de 
la Bucureşti? 


16. 


*1830 aprilie 3. Roville?. P. Poenaru scrie lui Zenovie Pop 
că în urma recomandării ce a primit de a scrie mai clar, 


1 Colecţia autorului. 

2 Fără adresă pe verso, probabil, scrisoarea a fost trimisă 
în plic separat. 

3 Scrisorile cu acest semn* sînt scrise în limba franceză. 

a hotărit să scrie în limba franceză, fiindcă în „limba 
valahă“ nu găseşte toate cuvintele şi termenii de care 
are nevoie, Aminteşte localităţile pe care le-a vizitat, 
fabricile, minele şi fermele în care a lucrat. 


Domnule, 


În ultima d-tale scrisoare mă sfătuiesti să scriu într-un 
fel mai inteligibil, sînt de părere că mulţimea de termeni 
pe care nu-i găsesc în limba valahă şi pe care mă văd silit 
să-i construesc eu însumi, dau limbagiului un stil cu totul 
nou şi cu atît mai absurd cu cît este mai arbitrar, nefiind 
încă consacrat prin adoptarea generală, 

Pentru a lecui neajunsul pe care mi-l reproşați nu văd 
alt mijloc decit acela de a vă scrie, pe cît îmi este cu 
putinţă, în limba franceză şi a vă cere indulgență pen- 
tru numeroasele barbarisme pe care le-aţi putea întilni în 
scrisul meu, 

Prin bunătatea pe care aţi avut-o, domnule, de a-mi tri- 
mite suma de o mie patruzeci de franci, am putut să pără- 
sesc, în ziua de 2 februarie, Parisul unde nu aveam nimic 
esențial de făcut în legătură cu misiunea mea. Căci în 
această capitală deşi sînt destule fabrici de tot felul, fabri- 
canţii, în cea mai mare parte, sînt atit de interesaţi sau 
atit de geloşi de procedeele lor, încît nu permit cel mult, 
decit să vezi repede și o singură dată fabrica lor, însă 
niciodată să şi urmăreşti lucrările. Şi dacă unii dintre ei 
îngădue să lucrezi în fabrica lor, aceasta o fac în condiţii 
foarte oneroase: in unele din aceste fabrici s-a împins sis- 
vemul pînă la a-mi cere de la două pină la cinci mii de 
iranci ca preţ al uceniciei mele şi un angajament de şase 
luni. Am părăsit deci această prăpastie unde nu se respiră 
decit prin aur şi m-am dus în niște locuri unde am putut 
culege cîteva noţiuni noui, folositoare ţării mele. Am stat 
mai întîi, cităva vreme, la Troyes (Aube) unde cunoşteam 
pe un camarad al meu de studii, fiul unui fabricant, care 
m-a introdus in toate manufacturile acestui oraş comercial. 
Am studiat cu de-amănuntul fabricarea şi epuraţia uleiuri- 
lor de săminţă, am desenat mecanismul şi am descris cu 
exactitate procedeele. Acolo am mai văzut mori de sistem 

englez ale căror avantaje nu mai sînt contestaie, o pape- 
tărie superbă și torcătorii de lînă şi de bumbac de cea mai 
nouă contribuţie. Am urmări: fabricaţia ţesăturilor de lină, 
ca fiind singurile torcătorii ce ar putea fi introduse, cu 
folos, în Valahia. 

De la Troyes am venit aici la Roville, lîngă Nancy, 
unde de o lună admir frumoasele rezultate ale ingenioaselor 
procedee aplicate agriculturii. Cunoașteţi, domnule, faima 
de care se bucură în Franţa ferma experimentală a domnu- 
lui Dombasle. Pe lîngă acest savant practician mă străduesce 
acum să-mi perfecţionez studiile în agricultură, căci ferma 
d-sale e cea mai potrivită pentru scoaterea în evidenţă a 
avantajelor bunelor procedee în cultură. Pămiînturi dintre 
cele mai sărace care s-au mai văzut, cer sforțări dirze și 
combinaţii datorite unui talent deosebit. Mai mult de trei 
sferturi din pămintul acestei ferme este format din aluviuni 
depozitate de Moselle care udă valea Rovillei; nisip şi 
pietriș amestecat numai cu o treime de pămînt vegetal 
acoperă o cîmpie de o sută douăzeci de hectare. Alte cinci- 
zeci de hectare cu pămînt mai fertil, dar foarte argilos, 
sînt situate pe coastele foarte povirnite ale dealului, în 
așa fel încît prin poziţia lor în pantă repede, în oricare 
altă parte unde cultura e rău înţeleasă, [prezintă] mari di- 
ficultăţi; aici însă putem spune că s-ar despica chiar și 
stîncile cele mai aride și nu li s-ar îngădui să fie neroditoare. 

Dl. Dombasle își consacră toată existența pentru pro- 
gresul agriculturii, cl nu cruță nici trudă, nici grije pentru 
a face să prospere ferma sa exemplară. Și pentru a pro- 
paga cunoștințele printre aceia care exercită cea mai nobilă și 
mai utilă dintre profesii, el primește elevi francezi și 
străini care, în schimbul unei mici retribuţiuni, găsesc în 
această fermă pentru instrucţia în agricultură, teoria unită 
cu practica. Pe cea dintii în cursuri care privesc economia 
rurală, ca acelea în legătură cu cultura în general, cu 
botanica, cu mineralogia şi cu contabilitatea care este 
busola cea mai infailibilă a oricărei întreprinderi, iar pe 
cea de a doua în lucrări pe care le ai în fiecare zi 
subt ochi. 

Dl. Dombasle a instalat la ferma sa un atelier de con- 
strucţie de instrumente agricole pe care le fabrică pentru 
numeroasele cereri pe care i le adresează din diferite col- 

ţuri ale Franţei aceia care s-au putut convinge de avanta- 
jele pe care le oferă instrumentele întrebuințate la exploa- 
tarea fermei din Roville, 

Eu mă felicit mult de ideea pe care am avut-o de a fi 
venit să urmăresc lucrările din această fermă în acest 
anotimp care mi se pare cel mai important pentru agri- 
cultură, căci semănătura reclamă cea mai mare grijă. 

Regret că nu pot sta aici toată vara, căci va trebui să 
plec într-o lună pentru a mă consacra studiului exploatării 
minelor, dar atita timp cît voiu fi încă în mijlocul numero- 
şilor cultivatori practicieni care se găsesc aici, voi face 
tot posibilul pentru a mă instrui cu de-amănunţul asupra 
celor mai bune procedee pentru muncile din cursul anului 
şi să completez astfel observaţiile pe care le voi fi putut 
face eu însumi, 

Am și desenat toate instrumentele care sînt întrebuințate 
aici la cultură și sper că voi putea să învăţ pe lucrătorii 
noștri să le fabrice pentru folosul general al țării, Aș dori 
totuşi ca guvernul să mă autorize să obțin fabricarea aici a 
cîtorva modele în miniatură, care ar lumina pe lucrător 
mai mult decît simpla vorbă, iar eu nu aşi fi silit să stau 
mereu pe lîngă el pentru a avea grije de toate detaliile 
construcţiei. Plecînd de aici, mă voi duce la Epinal, în 
Vosgi, și dacă guvernul meu acceptă propunerile pe care 
i le-am făcut, îmi voi continua călătoria pentru practica în 
manufactură și mineralogie după planul pe care vi l-am 
indicat în scrisoarea mea din 22 ianuarie 1830. Am arătat 
atunci cu de-amănuntul causele pentru care nu pot face 
astfel de studii cu mai puțin de cinci sute de franci pe 
lună, şi văd acum că nu m-am înşelat în calculele prealabile 
pe care le făcusem ale cheltuielilor pe care această ocu- 
paţie mi le-ar pricinui în călătorie. Mă şi văd în nevoie de 
a vă anunţa, domnule, că la 1 mai nu voi avea un ban, 
căci din o mie patruzeci de franci pe care i-am primit 
la 27 ianuarie nu-mi mai rămîn acum decit două sute 
cincizeci de franci, care de abia îmi vor ajunge pînă la 
sfîrşitul acestei luni. 

In penultima mea scrisoare vă făcusem cunoscut că uce- 
nicia mea în cîteva fabrici, pricinuindu-mi cheltuieli care 
depăşesc două sute de franci pe lună, m-am găsit în deficit 
pentru toată luna februarie, Am fost silit deci să încasez 

suma de 1040 fr. chiar la 1 februarie şi nu la 1 martie 
cum aţi ordonat. 

Părăsind Parisul am cumpărat pentru 150 fr. cărți și 
instrumente în legătură cu exploatarea minelor. De la 
1 februarie pînă în prezent cheltuielile de călătorie, de 
întreţinere şi de ucenicie în fabrici și aici, la fermă, au 
fost de 650 fr., așa încît cei 1040 fr. în loc să-mi ajungă 
pînă la sfîrşitul lui iulie vor fi cheltuiţi pînă la aprilie, 
şi vor fi cheltuiţi numai în trei luni în loc de cinci. 
Aceasta se datorește, cum am arătat în ultima mea scri- 
soare, faptului că în călătorie viaţa e mult mai scumpă ca 
la Paris chiar, și că peste tot unde vrei să te instruiești, 
prin practică, ai mereu cheltuieli extraordinare. 

Din cele de mai sus vă daţi seama, domnule, că va trebui 
să aveţi bunătatea de a autoriza casa d-lor Meuron et C-ie 
să-mi dea la 1 mai un alt trimestru dacă acest lucru s-a 
hotărît la București, iar dacă nu să-mi avansați o sumă 
oarecare și atunci va trebui să-mi întrerup călătoria şi să 
stau în acest oraș pentru ca să aștept ordinele guvernului 
meu, fie pentru a-mi continua studiile, fie pentru a mă 
întoarce în patrie. Dar pentru ca scrisoarea d-voastră să 
poată avea timpul de a merge la Paris și de a ajunge 
aici, vă rog să scrieţi îndată, iar dl. Meuron va putea 
să-mi trimeată. cu multe zile înainte cambia, — care nu 
a fi plătibilă decît la 1 mai — ceea ce poate oferi mai 
multă siguranţă pentru ca banii să nu cadă în alte mini, 
decît dacă ar fi plătibilă la vedere. 

Teama pe care o am de a rămînea aici fără nici un ban 
la sfirşitul acestor luni, mă obligă de a vă mai ruga să 
vă gindiţi în ce strimtorare m-ași putea găsi dacă aţi în- 
tîrzia de a veni în ajutorul meu cu o sumă de bani pen- 
tru 1 mai. 

Aştept cu nerăbdare răspunsul d-lor efori la scrisorile 
mele din 22 ianuarie pentru a ști dacă cererea mea de șase 
mii de franci pentru acest an, plătibili pe trimestru și 
anticipat, e acceptată sau nu, pentru ca să-mi orînduesc 
treburile în consecinţă, căci nu mai ţiu să stau în străină- 
tate în această penibilă restricțiune, în care mă găsesc, ca 
să zic așa, în fiecare clipă. Și încă mulțumită lui Dumnezeu, 
am avut fericirea să am protecţia d-voastră, fără de care 
aşi fi fost lipsit chiar și de această mică bursă, fiind obligat 

să aştept mult peste termen, pînă să-mi fie trimeasă din 
Bucureşti, aşa cum se întîmpla adeseori cu ceilalţi tineri 
care au fost trimeşi înaintea mea. 

Fiind recunoscător pe viață pentru aceste binefaceri cu 
care bunătatea d-voastră m-a copleșit, voiu fi totdeauna 
cu cel mai profund respect. 

Domnule 

foarte umilul şi supusul servitor al D-voastră 


P. Poenaru! 


Vă rog, domnule, să presentaţi prea respectuoasele mele 
cmagii doamnei Popp. 


17, 


1830 mu: 17. Roville. P. Poenaru dă informaţii lui Zenovie 

Pop despre fintinile arteziene. Nu recomandă să anga- 
jeze pentru moşiile din Țara Romînească un adminis- 
trator din Franţa şi cere ca guvernul Țării Romiînești să 
facă în ţară o fermă model, iar particularii o societate 
pentru imbunătăţirea agriculturii. 


Domnule, 


In ziua de 12 a acestei luni am primit scrisoarea din 
1 aprilie pe care mi-aţi făcut cinstea de a mi-o trimite, 
şi alătur prezentei o dare de seamă pe care mi-o cereți 
asupre puţurilor artesiene. Această industrie a fost perfec- 
ționată mult în Franța de cîtăva vreme şi s-au făcut în 
lucrările acestei arte o sumedenie de observaţiuni, care, 
pentru a fi comunicate în scris, ar necesita o lucrare mult 
mai mare decit se poate face prin scrisori. Doresc, din 
tot sufletul, să puteţi isbuti în găsirea unei frumoase ţişniri 
de apă căci succesul pe care l-aţi obţine ar servi ca exem- 


1 Colecţia autorului. 

plul cel mai recent și mai apropiat al Valahiei, atunci cînd 
voi propune guvernului introducerea acestei industrii, 

Dacă nu aţi fi fost prea grăbiţi, ași fi încîntat să găsesc 
în aceasta. la întoarcerea mea, un prilej de a vă servi. 

Administratorul pe care îl cereţi să vi-l găsesc aici pentru 
pămîntul d-voastră, nu ar putea niciodată să se potrivească 
ia noi în ţară: mai întîi pentru că necunoscînd valaha, nu s-ar 
putea înţelege cu ţăranii noștri, și apoi pentru că beneficiile 
care ar rezulta din îmbunătăţirea pe care ar putea-o aduce 
culturii, ar fi în intregime absorbită de marile amputamente 
care ar trebui să i se dea. Într-adevăr, aici în Franţa, dacă 
cineva se pricepe cîtuși de puţin în ale agriculturii fără 
să aibe alte cunoștințe, se poate plasa cu ușurință ca admi- 
nistrator pentru două-trei mii de franci pe an. Şi prin 
urmare nu ar părăsi Franța decit pentru a avea îndoitul 
beneficiului pe care l-ar putea găsi aici. 

Guvernul ar putea face astfel de sacrificii pentru a 
instala o fermă model, unde tinerii de la noi din țară 
s-ar putea instrui în această artă dumnezeiască, pentru 
a o răspîndi apoi, la rîndul lor, în toate colțurile Valahiei. 
Dar pînă ce guvernul se va pătrunde de această necesi- 
tate, ar fi uşor să se formeze o societate de particulari, 
care, pentru a încuraja îmbunătăţirea agriculturii și a 
obiceiurilor, ar stâbili premii pentru cele mai bune produse 
agricole și pe cea mai bună purtare a slugilor; s-ar da aceste 
premii în bani ghiaţă sau în medalii și instrumente agri- 
cole perfecționate. 

Nu mă înștiințaţi în scrisoarea d-voastră dacă aţi primit 
scrisorile pe care vi le-am trimis pentru Bucureşti la 22 ia- 
nuarie, și sînt foarte îngrijorat că nu v-au sosit, cu atît mai 
mult cu cît văd că a trecut timpul în care ar fi trebuit 
să primesc un răspuns. 

In ziua de 3 a lunii trecute, v-am înștiințat că din suma 
de o mie de franci pe care o primisem la Paris, nu mi-a 
rămas nimic la sfîrşitul lui aprilie, și v-am rugat să-mi 
avansați o sumă oarecare pentru începutul lunei mai, aștep- 
iîind ca d-nii efori să răspundă la scrisorile mele. Nu am 
avut cinstea să primesc pînă acum răspunsul d-voastră în 
această privință şi mă găsesc de la începutul acestei luni 
cu totul fără bani și într-o strimtorare care mă înnebunește, 

neavînd mijloace să fac față cheltuielilor de cea mai strictă 
necesitate. 

Vă rog, deci, să-mi trimeteţi cît mai repede cu putință 
creditul pe adresa d-lor Meuron pentru ca să încasez 
îndată pe luna iunie o sumă de cel puţin cinci sute de 
franci, şi se va ţine seamă de această sumă la bursa pe 
care guvernul vă va autoriza să mi-o daţi pentru acest ultim 
an în care voi mai sta în străinătate. 

Primiţi, domnule, asigurarea celui mai adînc respect cu 
care am cinstea să fiu 

al d-voastră prea umil și prea supus servitor 


P. Poenaru! 


18. 


1830 iulie 30. Nancy. P. Poenaru roagă pe Zenovie Pop să-i 
trimită bani pînă va primi alții de la Bucureşti, deoarece 
suma avută la el a pierdut-o la Lyon. 


Cocoane Zamfirache, 


Din cele ce scriu unchiului mieu Iordache să face dumi- 
tale cunoscut că la această prefacere de vremuri, între alți 
pătimaşi sînt şi eu unul din cei mai nevinovați și că la 
lipsa în care mă aflu am mare trebuință de ajutorul dumi- 
tale. Aşa dar mă rog, cocoane Zamfirache, nu zăbovi a-m[i] 
întîmpina nescaiva bani de cheltuială pînă va veni răspun- 
sul de la Bucureşti. Suma de şase sute de franci ce am 
pierdut la Lyon era rămăşița din suma de o mie şi patruzeci 
de franci ce primisem în luna lui iunie trecut pă cinci luni 
înainte (după scrisoarea dumitale). Acum nu-m[i] rămîne 
nici măcar un creițariu, şi singură nădejdea mea este la 
grabnic răspunsul dumitale. 

Plecatul dumitale 


P. Poenaru? 


1 Colecţia autorului, 
2 Ibidem. 

19. 


1830 august 15. Paris. P. Poenaru anunță pe Zenovie Pop 
că Eforia Şcoalelor a dat ordin stolnicului Dumitrache 
să-i trimită 6000 de franci pentru a putea face practică 
în întreprinderile industriale din Franța, Anglia, Ger- 
mania şi Ungaria, 


Cu plecăciune mă închin dumitale, 


Iată închiz dumitale extractul de suma banilor ce am 
primit pînă acum de la Mr Meuron aici la Paris, din care 
să face cunoscut că eu la noemvrie în 2, 1827, pînă la 
noemvrie în 23, 1829, am cheltuit cîte 208 franci pe lună, 
iar de la noemvrie în 23, 1829, pînă la sfîrșitul lui iulie 1830, 
care fac opt luni, aflindu-mă necontenit pă drumuri pentru 
învăţăturile practicești ce mi să mai cer de către cinstita 
Eforie, s-a suit cheltuiala pînă la 338 de franci pă lună (în- 
tr-aceştia însă să coprind şi banii ce am pierdut cu răzvră- 
tirea, după cum am înștiințat dumitale mai deunăzi), 

Acum mă aflu lipsit de tot de cheltuială şi şez în Paris 
în aşteptare. 

Dintr-o scrisoare a dumnealui vornicului Iordache Golescu, 
efor al şcoalelor,.ce a primit fiul dumisale aici, cu leat 
de la 24 ale trecutului iunie, văz că cinstita Eforie, prin 
otorizaţia stăpinirii de acum, a orînduit pă dumnealui stol- 
nicu Dumitrache să-mi întîmpine suma de şase mii de 
franci ce am arătat-o că-mi este trebuincioasă pentru prac- 
sisul în mineraloghie şi în cîteva alte industrii aici în 
Franţa, apoi în Eneglitera, în Ghermania şi în Ungaria. 

De vei fi avind dumneata ştire de aceasta trimite voe 
la M! Meuron ca să-mi dea credit pă unde voi umbla, de 
cinci sute de franci pă lună, şi voi pleca îndată de la Paris; 
iar de nu, mă rog, binevoiește a-i scrie să-mi dea măcar suma 
de două sute de franci pă lună ca să am de cheltuială aici la 
Paris pînă ce mi să va trimite vreo hotărîre desăvirşită de 
la cinstita Eforie. 

Şi rămiîi al dumitale plecat 
Petrache Poenaru! 


1 Colecţia autorului. 

Mă aflu într-atita lipsă de bani încît nu avusăi mijloc 
să plătesc şi altă scrisoare ce trebuie să scriu la București. 
De aceia mă rog dumitale să trimiţi pă aceasta dumnealui 
stolnicului Dumitrache. 


20. 


1830 septembrie 28. Grenoble. P. Poenaru arată lui Zenovie 
Pop localităţile din Franţa unde a studiat practic mine- 
ralogia şi metalurgia. Recomandă planiarea duzilor şi 
creşterea viermilor de mătase care ar aduce venituri 
mari țării şi stăpînilor de moşii. 


Domnule. 


În ziua de 20 a lunii trecute, am primit cu mare bucurie 
scrisorile pe care mi le-aţi trimes din București, și pentru 
ca să nu pierd nimic din timpul acestui ultim an în care 
îmi este îngăduit să stau în străinătate, am și pornit îndată 
în călătorie pentru a vizita, în Franţa, locurile unde mă pot 
exersa în mineralogie şi metalurgie. 

De la Paris m-am dus mai întîi la Creuzot, depart. 
Saône-et-Loire, unde am urmat timp de douăsprezece zile 
lucrările din [în] minele din Naville care se exploatează, 
— şi tratarea minereului de fier în fierăriile construite după 
sistemul englez. De acolo m-am dus la Lyon unde speram 
să găsesc “cufărul pe care îl pierdusem la începutul turbu- 
rărilor, cum am avut cinstea să vă înștiințez la timp, 
dar, nădejde zadarnică, nu am putut descoperi nimic, și 
ceea ce regret mai mult în această pierdere sînt hîrtiile cu 
notele care mă costaseră atita trudă. 

Am profitat de șederea mea la Lyon pentru a vizita 
ateliere de mătăsuri, din simplă curiozitate, căci nu sper 
ca această industrie să poată fi introdusă la noi. Am văzut 
admirabilele maşini à la Jacquard care reproduc pe ștofă, 
ca prin minune, desenurile cele mai frumoase şi mai variate. 

De la Lyon m-am dus la Chassy unde am urmărit, cîteva 
zile, lucrările din minele din care se extrage cea mai fru- 

moasă aramă din Franţa. De acolo am revenit la Lyon, unde 
m-am îmbarcat îndată pe un vapor pe Rhône şi m-am 
coborit la Vienne, depart. Isere. Acolo am văzut lucră- 
rile din minele de plumb argintifer; m-am dus apoi la 
Valence, apoi la Romans (Drôme). în aceste două orașe și 
mai ales în cel de al doilea se face un mare comerţ de 
mătase: tot teritoriul din împrejurime e acoperit cu duzi 
şi principala industrie a locuitorilor din ţinutul acela e 
creşterea viermilor de mătase. Ţăranii aduc la tirg în loc de 
ouă de găină, ca în alte părţi, ouă de viermi de mătase sau 
gogoşi. Există antreprenori care fac să îmbobocească pînă 
la 50 de uncii de grăunțe (ouă de vierme de măluse) şi 
consacră domenii de două sute de hectare plantate în 
întregime cu duzi. Torcătorii cumpără apoi gogoaşele şi scot 
mătasea de o fineţe desăvirșită: un fir de o lungime de 
30 000 picioare nu cîntăreşte decit o uncie. Torcătorii vind 
mătasea torcătorilor din Lyon cu 25—30 franci livra. 

La Romans, unde lumea se ocupă pe o scară mai mare 
cu această industrie și unde aveam bune scrisori de reco- 
mandaţie, am putut să mă instruesc cu de-amănuntul asupra 
grijii pe care o cere acest fel de ocupaţie, dar am regretat 
mult că nu am fost în ținutul acela în epoca în care se cresc 
viermii de mătase, pentru ca să văd cu proprii mei ochi 
ceea ce numai mi s-a povestit acum. Mă felicit totuşi de 
a fi găsit încă în activitate torcătoriile, operaţia cea mai 
însemnată în lucrarea mătăsii. Am luat exact desenul 
maşinii întrebuințate şi care fiind de o mare simplicitate 
ar putea fi construită de asemenea în ţara mea, unde 
dudul ar prospera mai mult ca în această parte a Franţei 
folosită pentru această cultură, tocmai pentru că e puţin 
favorabilă oricărui alt produs agricol. 

Din toată mătasea care intră în fabricile din Lyon, Franța 
nu poate să producă decit o zecime cel mult, cea mai mare 
parte vine din străinătate şi mai ales din Piemont. Ţara 
noastră poate avea, aşadar, o parte în acest debușeu şi ar 
avea un avantaj asupra celorlalte țări în sensul că pămin- 
turile nu ne-ar reveni atît de scumpe ca în Franţa sau în 
Italia. 

V-ași îndemna, domnule, să plantați mulţi duzi pe pro- 
prietățile d-voastră. convins fiind, că. mai tirziu, veţi fi 


275 


www.dacoromanica.ro 


cu prisosință despăgubit de cheltuielile și de venitul tere- 
nului pe care acești pomi preţioși l-ar ocupa. 

De la Romans am venit aici la Grenoble pentru ca să 
vizitez, în Alpi, diferite mine care se exploatează. Văd că 
şi aici, ca pretutindeni în Franţa, puţurile artesiene sînt la 
modă; îmi pare însă că în acest sol nu se va obţine nici 
un succes. Chiar inginerul care a format această întreprin- 
dere disperă văzînd truda sa încununată de nereuşiţă, căci 
la primul puț, după o muncă de șase luni, de abia a putut 
săpa pînă la 180 de picioare adincime și negăsind în ţet 
terenul pe care l-a străpuns decît nisip mișcător, a fost silit 
să părăsească acest puț, pentru că îi era cu neputinţă să în- 
figă mai departe lăzi sau tuburi pentru a opri nisipul. În al 
doilea puț unde lucrează de 8 luni, el nu a ajuns decit la 
150 de picioare adincime. Aici, pentru a se putea săpa în 
nisipuri pînă la 200 de picioare a început a băga lăzi cu mult 
mai largi ca în alte puțuri, dar găsește încă obstacole destul 
de mari, Nisipurile se suie adeseori în tuburi și astupă 
o mare parte a puţului săpat, în aşa fel încît dacă dintr-o 
lovitură de sondă se sapă un picior de nisip, nisipurile 
astupă trei sferțuri, în timp ce se retrage sonda pentru 
a o destupa. Dacă acest banc de nisip va continua dincolo 
de 200 de picioare, inginerul spune că va fi silit să părău 
sească lucrul deoarece fiecare picior pe care va voi să-l 
sape mai deparţe îl va costa cel puţin douăzeci de franci. 

Acest fel de obstacole fac să-mi scadă mult entuziasmul 
pe care-l aveam pentru această artă, dar, din fericire, 
aceste cazuri dificile nu se prezintă decît rareori, 

Dacă, după cum v-aţi gîndit, s-ar putea destupa sonda 
fără a o scoate nu ar mai fi obstacole care să nu fie 
biruite, dar, din nefericire, lucrurile nu stau chiar așa. 
Pretutindeni unde am avut prilejul să văd sondaje, m-am 
și informat pă lîngă ingineri care dirijează lucrările, și 
tot ce mi s-a putut spune e că s-au încercat diferite mijloace 
pentru a destupa sonda fără a o scoate, cel puţin cînd ea 
sfredelește în terenuri foarte mobile și aproape lichide, dar 
niciuna din aceste sforţări nu a fost încununată de un 
rezultat satisfăcător. 

Miine plec de aici pentru a mă duce la Allevard, la 
frontiera Franţei dinspre Savoia, cu scopul de a vedea 
minele de fier și furnalele de purificare a oţelului. 

De acclo mă voi întoarce, prin Lyon, la Saint-Etienne 
(Loire) unde se găseşte o școală de mine, precum şi nume- 
roase uzine. De la Saint-Etienne voi merge la Rodez, de- 
partlamentulj Aveyron, pentru ca să mai văd minele de 
fier şi de huilă ale ducelui de Decazes. De acolo voi trece. 
poate, în Pirinei pentru a vizita şi alte mine, sau mă voi 
întoarce la Paris pentru a merge dincolo, în norâul Franţei, 
nu numai pentru minele de huilă care se exploatează acolo, 
cu folos, dar şi pentru a vedea, în această regiune clasică, 
procedeele fabricaţiei sfeclei și a grăunţelor oleaginoase. 

După aceia, sau voi trece în Anglia, pentru a vizita 
regiunile de mine sau mă voi duce îndată ļa Freiberg, 
în Saxonia, căci pînă în prezent nu m-am hotărît încă pentru 
Anglia, pentru motivul că acolo aşi cheltui mult folosind 
puţin, fabricile fiind în ţara aceia nu atît de accesibile ca 
în Franţa. Şi tare mă tem că, în ciuda scrisorilor de reco- 
mandaţie pe care le-aşi putea avea pentru cîteva firme, îmi 
vor refuza intrarea în stabilimentele industriale care mă 
interesează, așa cum au făcut cu atîția alţi străini. 

Dacă în ultima d-voastră călătorie în Anglia aţi făcut 
vreo cunoştinţă care ar putea să-mi fie de folos, vă rog să 
mă recomandaţi ei. 

La plecarea mea din Paris, am încasat conform ordine- 
lor d-voastră, la dl. Meuron, suma de două mii franci, 
din care am întrebuințat jumătate pentru a cumpăra o 
parte din cărțile şi instrumentele care îmi erau de folos în 
excursii pentru studiul practic al mineralogiei și al meta- 
lurgiei; restul instrumentelor şi al cărţilor pe care trebuie 
să le cumpăr pentru încă o mie de franci, mi-l voi procura 
cînd voi părăsi definitiv Parisul pentru a mă duce în Ger- 
mania. Vă rog, prin urmare, să binevoiţi a preveni despre 
acest lucru pe dl. Meuron, la Paris, şi să-l autorizaţi să-mi 
mai dea, pe trimestru, restul bursei mele pentru acest ultim 
an oriunde m-aşi găsi, afară numai dacă nu ați dori să mă 
recomandaţi îndată în Anglia sau cel puţin în Germania. 

Vă rog să mă scuzaţi de întîrzierea cu care v-am făcut 
cunoscut planul călătoriei mele, căci de abia acum am 
avut o clipă de răgaz. 

Imi rămîne acum să vă dovedesc recunoştinţă pe viaţă 
pe care v-o datorese pentru sforţările pe care le-aţi făcut, 

de cind am avut fericirea de a vă cunoaște, pentru a mă 
face să obțin tot ceea ce am dorit pentru instruirea mea. 

Şi sunt cu cel mai mare respect prea supusul şi prea 
umilul d-voastră servitor 


P. Poenaru! 


Vă rog. domnule, să prezentaţi respectuoasele mele omagii 
doamnei Popp.. 


21. 


* 1830 noiembrie 29. Montpellier. P. Poenaru scrie lui Ze- 
novie Pop că a vizitat: Grenoble, Saint-Etienne şi Mont- 
pellier, unde a şi rămas, neputind pleca mai departe, 
fiindcă banca Meuron, prin care primea banii, a dat 
faliment. 


Domnule, 


La 28 septemvrie am avut cinstea să vă scriu de la 
Grenoble (Isère) pentru a vă înștiința că, la plecarea mea 
Gin Paris, am încasat la ordinele d-voastră, de la dl. Meuron, 
suma de două mii de franci şi v-am rugat să mă autorizaţi 
la aceiași casă pentru restul sumei de opt mii de franci pe 
care mi-au alocat-o din Bucureşti pentru călătoria mea 
mineralogică. 

Mai tirziu, de la Saint-Etienne (Loire) am scris și d-lui 
Meuron, la Paris, să-mi trimeată o sumă de 500 fr. la 
Rodez (Aveyron) unde trebuie să mă duc pentru a vedea 
minele d-lui Décazes şi pentru a mă întoarce de acola la 
Paris. Am plecat apoi de la Saint-Etienne şi, crezîndu-mă sigur 
că am să primesc la timp cei 500 de franci, am continuat 
călătoria după planul pe care mi-l făcusem mai înainte, 
pînă, ce sosind, acum citeva zile, aici la Montpellier (Herault) 
si nemai avînd bani pentru a-mi continua drumul, m-am 
oprit în acest oraș pentru a aștepta să mi se trimeată din 
Rodez banii pe care îi presupuneam trimeși de mult de 
la Paris. Dar care mi-a fost uimirea! cînd am aflat astăzi că 


1 Colecţia autorului. 

dl. Meuron et C—ie a dat faliment și că, prin urmare, nici 
un ban nu mi-a fost trimes de această casă la Rodez, 

Vă puteţi închipui, domnul meu, cît mă nelinişteşte această 
ştire supărătoare şi cât îmi turbură ocupațiile! Mă găsesc 
aici cu totul lipsit de bani şi într-un oraș unde nu cunosc 
pe nimeni de la care să pot avea cel mai mic ajutor bănesc, 
Fac datorii la han pentru hrana şi locuinţa mea fără să pot 
scoate nici un folos din această şedere forțată aici. Hangiul 
îmi va prezenta socoteala, la sfîrșitul lunii, și îmi va cere 
banii. Ce îi voi spune atunci? Credeţi-mă domnul meu, 
că înnebunesc numai gîndindu-mă la aceasta. Nădăjduesc 
totuși că veţi binevoi să mă scoateţi din această situaţie 
penibilă cît mai repede cu putinţă, şi pentru aceasta veţi 
avea bunătatea să-mi trimeteţi, fără întirziere, un credit 
unei alte case din Paris, și să angajaţi această casă să-mi 
trimeată îndată, prin curier, aşa cum se obișnuește în 
comerţ, suma de o mie de franci, aici la Montpellier, depart. 
Herault, la Hotel du Midi. 

Mi-am luat libertatea să zic fără întărziere, căci hangiul 
ar putea, la urma urmei, să nu mai aibe răbdare şi luîndu-mă 
drept un mincinos, să mă silească pentru a-i plăti, să vînd 
pe nimic cărţile și instrumentele care m-au costat atît de 
scump. Și apoi știți, domnul meu, că acum cheltuielile și 
timpul pe care le-am cerut pentru instrucția mea sînt defi- 
nitiv limitate, și sînt tare mîhnit de a mă vedea silit să 
întrebuințez atit de prost, atît banii cît şi timpul. Aştept 
deci cu o vie nerăbdare ajutorul d-voastră şi sîntt........ 


22, 


1831 martie 13. Paris. Petrache Poenaru prezintă lui Zenovie 
Hagi Const. Pop un fel de raport asupra vizitelor pe 
care le-a făcut la minele de cărbuni, fabricile de hirtie, 
sodă, şi la diferite uzine şi întreprinderi din Franţa. 
Arată cum s-ar putea fabrica convenabil zahărul, ex- 
ploata fierul și sarea la noi în ţară; de asemenea despre 
întemeierea unei grâdini botanice şi a unui cabinet de 
mineralogie în Bucureşti. 


1 Colecţia autorului: lipsește partea finală a acestei 
scrisori. 

La sosirea mea aci la Paris, am găsit la d-nul Meuron 
două scrisori, pe care mi-aţi făcut onoarea a mi le adresa, 
din 3 şi 27 noiembrie. Am văzut, domnule, din ultima din ele 
bunăvoința pe care vă place a ataşa slabelor observaţiuni 
pe care le-am făcut în călătoria mea industrială, un interes 
cu atît mai măgulitor pentru mine care sînt jignit văzind că 
capacitățile mele rămîn cu mult sub datoriile pe care am 
a le îndeplini față de Patrie şi de binefăcătorii mei. In- 
dulgența cu care aţi binevoit a primi scrisorile mele 
scrise într-o limbă pe care nu o cunosc destul, în care cu 
toate acestea pot reda limbajul industrial mai inteligibil 
decît aş putea s-o fac în limba valahă, mă încurajează a 
continua a vă da în aceeaşi limbă alte detalii asupra restu- 
lui călătoriei mele în Franța. 

In scrisoarea mea din 28 septembrie trecut am sfîrşit 
expunerea călătoriei industriale pe care o făcusem pînă 
atunci anunţindu-vă că trebuia apoi să parcurg o parte 
din Alpi pentru a vedea acolo tratamentul fierului care 
se exploatează acolo în mari cantităţi. Acest gen de uzine 
mi-au oferit în această regiune mai mult interes decît acele 
pe care le văzusem pînă atunci; căci în aceste locuri unde 
lemnul nu e rar se tratează minereul de fier cu cărbunele 
de lemn. În cea mai mare parte a celorlalte mine din 
Franţa, ca şi în Anglia, se lucrează fierul cu cărbunele de 
pămînt; dar cărbunele de lemn are avantajul de a da un 
fier omogen mai puţin casabil şi mai maleabil, ceea ce face 
că se preferă întotdeauna fierul lucrat cu cărbunele de lemn 
celui tratat cu cărbune de pămînt, şi dacă se renunţă 
peste tot a se servi de cărbunele de lemn, este pentru că acest 
combustibil a devenit aşa de rar încît superioritatea pe care 
o dă calităţii fierului nu mai poate compensa scumpetea lui, 

Nu ştiu dacă în Valahia se găseşte cărbune de pămînt, 
dar pe cîtva timp ne putem foarte bine lipsi de el, căci 
lemnul este la noi destul de abundent, şi aproape fără va- 
loare în părţile cele mai îndepărtate de oraşe; exploatarea 
fierului ar oferi deci ţării, între alte avantajii, şi acela 
de-a utiliza imensele păduri din munţi şi a le da în con- 
secință o mare valoare. 

La 15 octombrie am trecut la Saint-Etienne (Loire) unde 
se află mine foarte bogate de huilă, multe uzine pentru 
fabricaţia fierului şi o şcoală practică pentru a forma ingi- 

neri de mine. În acest loc, unde exploatarea minelor este 
foarte periculoasă, am văzut precauţiile care se iau pentru 
securitatea vieţii lucrătorilor, cari sînt expuşi la mii de 
pericole: cînd trebuie să combată cu apa care ţiîșnește de 
sub siînci pe care le sparg, cu aşa o impetuozitate că de- 
seori n-au timp să fugă, cînd se află cufundați și asfixiați 
în gazul acid carbonic căruia prăbușiri frecvente îi dau 
drumul să iasă din locurile cari ard; cînd gazul hidrogen 
carbonat care se formează în galerii părăsite ia foc, şi 
printr-o explozie din cele mai îngrozitoare face să sară în 
aer și arde tot ce se află acolo. 

Toate aceste pericole fac ca şefii să devină circumspecţi 
și dibaci, și pe lucrători întreprinzători şi îndemînateci ceea 
ce face ca minerii din acest loc sînt cei mai căutaţi în 
toate celelalte întreprinderi de acest gen din Franţa. In- 
ginerul șef al minelor și profesorii pe cari i-am cunoscut 
în acest oraș m-au prevenit că dacă vom avea nevoie de 
lucrători în Valahia, ne vor trimite din cei mai capabili. 
La St.-Etienne am mai avut ocazia să văd cum se fac dru- 
murile de fier, care se fac acuma cu mai puţin efort decit 
canalele, şi care oferă asupra acestora avantagii incontes- 
tabile pentru ușurința transportului. 

De la St.-Etienne m-am dus la Annonay, departamentul 
de Ardèche; acolo am văzut fabricile de hirtie ale d-lui 
Canson care sînt cele mai celebre din Franţa, și graţie 
bunei recomandaţii pe care o aveam pentru proprietarul 
acestor fabrici, şi în calitate de străin, am obţinut favoa- 
rea a fi iniţiat în secretele procedeului inventat de el de-a 
lipi hîrtia nu foaie cu foaie, cum se face în celelalte fabrici 
de hîrtie, dar tot deodată cînd mai este încă o pastă lichidă, 
înainte de-a fi fabricată; prin această manieră nu numai 
că hiîrtia e lipită în mod mai egal în toată massa ei, decît 
ar fi prin lipirea obicinuită, dar ea reduce încă cu mult 
costul miîinii de lucru. 

În aceste fabrici se întrebuinţează şi mașini inventate de 
curînd în Anglia pentru a face ceea ce se numește hiîrtia 
continuă; adică cîrpele zdrobite şi reduse în pastă lichidă 
continuă să curgă la una din extremităţi ale mașinilor şi 
cîteva minute după aceeași pastă iese în continuu prin 
cealaltă extremitate sub formă de hirtie gata şi de tot 
uscată, şi se înrulează pe un cilindru într-o lungime inde- 

finită. Toate aceste maşini merg cu o repeziciune şi o 
exactitudine admirabilă, în așa fel că dacă ţi-ai arunca 
batista în ea, în mai puţin de un sfert de oră ai putea să 
scrii pe aceasta, 


La Annonay am mai văzut şi felul de-a albi ceara, care 
e mai simplu decît mi-l închipuiam. La unul din fabricanţii 
de ceară albă am văzut întrebuinţindu-se pentru a ridica 
apa la o înălţime de 250 de picioare un instrument de care 
auzisem mereu spunîndu-se în fizică că este o invenţie 
foarte ingenioasă, dar inaplicabilă în mare, aceasta arată 
că savanții în teorie se înşală foarte des în practică. In- 
strumentul de care vorbesc este o pirghie hidraulică pe 
care celebrii fizicieni fraţii Monegolfier au inventat-o şi 
instalat-o chiar ei în mai multe părţi ale acestui oraș şi 
deoarece după ei mulţi practiciani neconcepînd bine teoria 
acestui instrument, greşiseră execuţia în mare, toţi teore- 
ticienii au conclus din aceasta că instrumentul este in- 
aplicabil în practică. Este foarte adevărat că pentru a fi 
pus în mişcare trebuie multă apă cu o oarecare cădere, 
şi că cu cît e mai mare în înălțimea la care dorești să ai 
apa, cu atît mai puţin poţi să o ridici; totuşi pentru aceasta 
nu trebuia condamnat acest instrument care în unele loca- 
litați prezintă mari  avantagii asupra tuturor celorlalte 
mijloace de-a ridica apa. 

Ştiţi, domnule, că aceşti fraţi savanţi sînt și inventatorii 
balonului aerostatic: la Annonay, care este oraşul lor natal, 
a avut loc prima experienţă în 1783. Acolo am făcut cu- 
noștință cu fii lor, cari toți se ocupă de industrie şi mi-au 
arătat multe lucrări foarte remarcabile, rezultate din ştiinţa 
pe care se poate spune, au moştenit-o de la iluştri lor pă- 
rinți. Mi-au dat informaţii foarte detailate despre navigația 
pe fluvii cu vapoare cu aburi şi despre construcţia podu- 
rilor de sirmă de fier, căci un inginer din familia lor 
domnul Segnin a reuşit să învingă impetuozitatea Rhône- 
ului, fluviul cel mai rapid din Franţa şi tot acelaşi a dat 
drumul trecerii pe marele fluviu în mai multe locuri prin 
poduri suspendate de sîrmă de fier. 


Am văzut că acest soiu de poduri, cu aspectul lor magnific 
pe care-l oferă vederii, are şi marele avantaj de-a putea 
fi construit cu mult mai ieftin decît podurile de piatră şi 

de-a nu prezenta obstacolul pe care cele din urmă îl opun 
navigației prin picioarele lor. 

Am regretat foarte mult că nu am avut destul timp ca să 
urmăresc toate detaliile acestei construcţii prin mijloacele 
care mi se ofereau în acest loc. Puţinul timp care mi s-a 
dat pentru a călători trebuia să-l întrebuinţez, înainte de 
toate. pentru practica în mineralogie, căci așa este angaja- 
mentul meu, şi n-am stat la Annonay decit o zi, apoi m-am 
dus la minele din Alais, departamentul du Gard. Aci zăcă- 
mintele minereului de fier şi a cărbunelui de pămînt au 
prezentati un mare interes sub raportul geognostic și călău- 
zit de observaţiile savantului inginer şef a acestor mine, 
domnul Brard, am studiat pe acest teren indiciile cari pot 
fi prezumate false sau certe, asupra prezenței minereului 
de fier şi a cărbunelui de pămînt pe cari ni le ascunde pă- 
mîntul. Multe alte localități prezintă ca aceasta cînd unul, 
cînd altul un astfel de indiciu şi din cauză că nu s-a deo- 
sebit unul de celălalt, inginerii au fost foarte des induși 
în eroare și au făcut cheltuieli inutile. 

De la Alais am trecut la Marseille unde am studiat 
fabricaţia sodei de care se face mare consum în sticlării 
și săpunării. Această fabricaţie ar crește valoarea minelor 
noastre de sare gemă și ar facilita instalarea de alte fabri- 
caţii în care se întrebuinţează produsele care rezultă din 
extracția sodei. Tot acolo am văzut un procedeu nou în 
rafineria zahărului, care aplanează multe dificultăţi care 
se întîlneau pînă acum în această artă; şi aceasta mă face 
să sper că Valahia va putea într-o zi să se libereze de 
tributul pe care-l plăteşte străinătăţii pentru zahărul pe 
care-l consumă; căci nu văd ca dificil în producţia zahărului 
indigen decit ceea ce se referea la rafinărie, şi deoarece 
acest procedeu a fost simplificat și că poate fi şi (indes- 
cifrabil) a lucrătorilor noștri. Nu ştiu ce alt obstacol s-ar 
opune fabricaţiei zahărului din sfeclă, care în afară de 
avantajul pe care-l are de-a ne libera de importul zahăru- 
lui străin, ar mai oferi şi un alt avantaj mult mai mare, 
acela de-a ameliora cultura pămînturilor și de-a crește în 
consecință valoarea lor, 

De la Marseille trebuia să mă duc la Rhodez, departa- 
mentul de l'Aveyron pentru a vedea uzinele pe care 
domnul duce de Decazes le-a instalat pentru tratarea fie- 

rului după maniera englezească; dar necazuri neprevăzute 
m-au oprit la Montpellier, așa cum ştiţi, aproape trei luni. 

Inainte de-a mă înbolnăvi am încercat să profit de şe- 
derea mea forţată în acest oraș, şi luminat de informaţiile, 
pe care domnul Marcel de Săvres, distins profesor în 
mineralogie, mi le-a dat despre natura terenului terțiar 
ale împrejurimilor acestui oraş, am observat un mare nu- 
măr de fenomene care ofereau mijloace foarte clare şi 
precise pentru a-mi da seama de diversele schimbări pe 
care globul terestru le-a suferit. 

În Montpellier sînt cîţiva grădinari pepinierişti cari 
cultivă în mare tot felul de plante care pot prospera în 
clima dulce a acestei ţări, şi pe cari le expediază în inte- 
riorul Franţei și în străinătate. Unul din cei mai renumiţi 
dintre acești pepinierişti m-a făcut să cunosc plantele cele 
mai utile în arte şi care ar prospera și în țara noastră 
cu toată asprimea iernilor noastre. Mi-a arătat mulţumirile 
ce i s-au adus prin mai multe scrisori pentru răsadurile 
pe care le-a trimis şi cari cu toată origina lor din sud au 
prosperat şi în nord, graţie bunelor instrucțiuni pe care 
el le-a dat pentru îngrijirea care trebuia să li se dea la 
epoca sădirii lor. 

Vom putea deci şi noi să ne adresăm cu încredere 
acestui pepinierist pentru a avea plante tinctoriale cum 
este roiba pentru culoarea roșie, rozeta sălbatică (reseda 
tinctoria) cum (indescifrabil numele seminţelor de Avig- 
non, pentru culoarea galbenă; plante meridionale pentru 
întocmirea unei grădini botanice în Bucureşti, plante de 
ornament pentru grădinile (indescifrabil). Prin el am putea 
avea şi soiuri mai bune de viţă și de duzi (indescifrabil) 
decît acele pe care le avem pe solul nostru. Aceste expedieri 
le-ar putea face cu uşurinţă pe mare, de la Marsilia la 
Galaţi. 

În ultima mea scrisoare din 6 februarie vă anunţam, 
domnule, că din suma de o mie de franci pe care mi-o 
trimiseserăţi, după ce am plătit ce datoram la Montpellier 
nu-mi rămînea decit 100 de franci, în tocmai ce-mi trebuia 
pentru a face călătoria pînă aci la Paris, unde trebuia să 
plec direct fără nici o întîrziere; dar cum drumul meu nu 
se abătea decit cu puţin de instalaţiile domnului Decazes, 
m-am gîndit că ar fi fost păcat de-a trece aşa de aproape 

şi de-a nu mă opri cîteva zile pentru a vedea acest stabili- 
ment care nu face decit să (indescifrabil) şi care totuşi 
este deja așa de faimos. Am vîndut deci ceasul meu și cu 
o altă sută de lei pe care mi-am procurat-o astfel, am 
putut să stau la Firmy[?], lingă Rhodez, vreo douăzeci de 
zile, şi tot ce am văzut în uzinele pe care domnul Decazes 
le-a stabilit în acest loc a fost de cel mai mare interes 
pentru mine, căci acolo, se poate spune toate lucrările 
sînt la începutul lor. Am avut ocazia a vedea în detaliu 
mijloacele cele mai expeditive şi cele mai ieftine care au 
fost întrebuințate, pentru a regula și pune în activitate o 
mulțime de lucrări preparatorii cum ar fi terasamentele, 
clădirile, pozarea mașinilor, construcţia canalelor, drumu- 
rilor în piatră sau în fier, deschiderea de filoane deja 
găsite, şi căutarea, prin sondaj, a altor filoane necunoscute 
(indescifrabil). Şi acolo am văzut numeroasele dificultăţi 
care se întîmpină pentru a instala uzine de acest fel, și 
mai ales într-o ţară care, în multe privinţe este foarte 
asemănătoară ţării noastre: e puţin locuită și de oameni 
puţin dispuși la lucru; n-are nici drumuri nici canale pe 
o circonferinţă de aproape treizeci leghe a fost așa de 
(indescifrabil) turmentat de revoluţii ale globului terestru, 
că nu prezintă decît munţi foarte rîpoși și prăpăstii în- 
fricoşătoare. 

Este adevărat că această parte de ţară este cea mai bo- 
gată a Franţei în mine de fier și cărbune de pămînt: 
aceste două substanţe se găsesc alături în masse foarte 
considerabile și aproape la suprafaţa pămîntului; dar ex- 
tragerea lor este și ea întovărășită de o mie de dificultăți 
şi de pericole chiar foarte mari, pentru că mai mulţi din 
acești munţi se află înflăcăraţi de un timp imemorial; 
unii s-au stins şi cum sînt plini de crăpături în toate 
sensurile de-a le înmormînta de vii; ceilalţi mai scot fum 
și propagă fumul în munţii cari n-au fost încă atinși. Fu- 
mul și gazele ucigătoare se introduc în galeriile lucrări- 
lor printr-o sumedenie de fissuri, pe care focul le produce 
în pămînt; şi trebue trudă de necrezut pentru a feri pe 
minieri de vecini așa de funeşști a căror prezenţă loveşte 
de moarte, ca trăsnetul, pe cei pe cari îi ating. 

Judecînd după aceasta concepeţi, domnule, că cheltuie- 
lile pe care le cere acest stabiliment sînt imense. Într-adevăr 

directorul m-a asigurat că pentru a pune în lucru toate 
uzinele pe care şi-a propus a le instala va fi nevoie de 
treizeci de milioane de franci,: şi că după aceasta cînd 
totul va fi în plină activitate întreţinerea nu va putea 
costa mai puţin de cincisprezece sute de franci cheltuială 
pe an, 

Lucrările pentru a ridica acest stabiliment gigantic au 
început de trei ani pe socoteala unei societăți pe care a 
format-o domnul duce de Decazes, şi vor fi terminate 
tocmai peste un an. Va fi cel mai mare stabiliment din 
Franţa, căci în toate celelalte nu sînt decît două sau trei 
fumale înalte, cel mult, şi forje cu ciocane, pe cînd aci 
vor fi opt furnale înalte, mereu în plină activitate, şi 
forje cu laminoare după maniera engleză, ceea ce expe- 
diază mult mai mult lucru decît ciocanele, 

Toate aceste vor fi puse în mișcare de cinci maşini cu 
aburi, a căror forţă unită va fi de aproape trei sute de cai. 
Numărul oamenilor cărora această imensă exploatare va 
furnisa zilnic de lucru va fi de trei mii. 

Am remarcat că pentru acest stabiliment, ca şi pentru 
mai multe altele din Franţa, s-a adus din Anglia aproape 
toate maşinile cu aburi și altele. Mi s-a dat ca motiv 
că cu toate cheltuielile de transport ele revin totuşi cu 
mult mai ieftine decît acele construite în Franţa, pentru 
că în Anglia fonta se vinde foarte ieftin, și aceasta 
pentru că minereul de fier în Anglia se găsește întotdeauna 
împreună cu cărbunele de pămînt, astfel că acelaș puț, 
aceleași galerii, aceleași drumuri şi aceiaşi lucrători servesc 
pentru extracția și transportul a amăndorura substanţele 
deodată, pe cînd în Franţa, în cele mai multe localităţi, 
minele de fier şi cele de cărbune de pămînt se află destul 
de îndepărtate unele de celelalte pentru a dubla costul 
de exploatare. 

Am mai văzut că toţi lucrătorii cari lucrează la laminoare 
pentru transformarea fontei în fier sînt englezi, pentru că 
acest fel de a lucra fierul este o invenţie englezească cu 
totul nouă. Lucrătorii francezi nu sînt încă destul de exer- 
saţi în acest lucru. Cîţiva dintre acești englezi sînt plătiţi 
pînă la douăzeci de franci pe zi, şi totuşi m-au asigurat că 
nu era unul care să mu se afle fără bani la finele fiecărei 
săptămîni, pentru că fripți cum sunt, cum se poate spune, 

pînă la oase de focul viu a masselor mari de fier pe care le 
miînuie, ei se află în continuu atrași pentru a stinge setea 
lor fierbinte ei beau, la fiecare zece minute aproape, o 
sticlă de vin, astfel că cheltuiesc aşa cea mai mare parte 
a lefei în băutură. 

Și zidarii sînt tot englezi nu numai pentru că sînt ma: 
abili decît francezii, în construirea furnalelor înalte, dar 
şi pentru că lucrează mai repede, şi aceasta e un mare 
avantaj pentru că cu cît se întîrzie mai mult pentru a 
pune instalaţia în funcţiune, cu atît se pierd interesele din 
capital (indescifrabil) care în fiecare zi cresc, 

Minierii sînt unii, francezi, cei mai mulţi din St.-Etienne, 
alții nemți din Saxa; aceștia prin ocazia pe care o au în 
țara lor de-a se exersa în mai multe feluri de mine sînt 
mai abili în acest hicru decit francezii și chiar decît en- 
glezii, 

În lin a curentei luni am plecat de la Rhodez pentru 
a veni aci la Paris, şi deoarece drumul mă ducea prin 
Clermont (Pui-de-D6me) m-am oprit în acest oraş trei zile 
pentru a studia în împrejurimi terenul vulcanic al Au- 
vergne-i. Am făcut acolo o mică colecţie de eșantilioane, 
pe care am s-o trimit la Bucureşti cu alte minerale pe 
care le-am cules în restul călătoriei mele, pentru a face 
parte dintr-un cabinet mineralogic care se va putea forma 
în capitala noastră încetul cu încetul. 

De la Clermont am venit direct aci la Paris, unde aştept 
mai întîi suma de o mie de franci pe care o mai aveţi dis- 
ponibilă pentru contul meu și pe care v-am rugat să mi-o 
trimeteţi ca urmare la ordinele administraţiei şcoalelor și 
restul de bani pe care l-am cerut, fie pentru a continua 
călătoria mea mineralogică în Anglia, în Saxa şi în Ungaria, 
pînă în luna septembrie viitor, sau pentru a mă reîntoarce 
imediat în Valahia. 

Aş dori, domnule, la întoarcerea mea, a vă supune cîteva 
proiecte industriale, a vă ruga de-a mă lămuri asupra stării 
de lucruri din Valahia și a vă cere sfaturile asupra mij- 
loacelor de execuţie. În fine pentru ca să ştim pe ce vom 
întemeia calculul nostru cînd vom vorbi de acestea, o să 
ne trebuie date pozitive despre resursele fiecărei localităţi 
proprie ramurilor de industrie care s-ar putea întreprinde 
acolo de aceea îmi iau libertatea a vă ruga să examinaţi 

dinainte: 1) care ar putea fi debitul produselor a cutărei 
sau cutărei industrii, pe care o veţi considera convenabilă 
a fi introdusă sau numai perfecționată în ţară; 2) care este 
actualmente preţul miîinii de lucru; 3) care este acela a 
materiei prime. 

Cred că cu aceste date principale vom putea stabili un 
calcul prealabil cu privire la deficitele şi beneficiile unei 
întreprinderi manufacturiere fără a ne îndepărta cu mult 
de realitate, 

Regret, domnule, că nu pot să vă trimit acum obiectele pe 
care mi le cereţi, căci mă aflu totalmente lipsit de bani, 
Gar sper că am să pot să vi le aduc la întoarcerea mea; şi 
dacă pînă atunci aveţi a-mi da alte comisioane vă rog a-mi 
scri la timp, și îmi voi face plăcerea cea mai mare de-a 
împlini ordinele d-voastră. 

Omagiile mele doamnei Popp, și sînt cu cel mai profund 
respect, Domnule, 

al d-voastră foarte umil și foarte 
plecat servitor 
P, Poy&nar! 
adresa mea este tot: 
rue de Tournon Nr. 17, 
la d-nul Băleanu 


23. 


* 1831 aprilie 23. Paris. P. Poenaru îi comunică lui Zenovie 
Pop cheltuielile făcute în Franţa și nemulţumirea sa 
față de Eforia Şcoalelor. 


Domnule, 

La 6 februarie am avut cinstea să vă scriu din Montpellier 
înştiinţindu-vă că primisem scrisoarea d-voastră, din 22 de- 
cemvrie, însoţită de suma de o mie de franci pe care 


mi-aţi trimes-o prin dl. Sina şi ca să vă rog să-mi trimeteţi 


1 Acad. R.P.R., Inventar achiziții nr. 66/1955. 

aici la Paris cît mai repede cu putinţă ceilalți o mie de 
franci pe care îmi spuneaţi că îi aveţi încă în mînă pentru 
contul meu. 

V-am făcut cunoscut atunci că din suma de o mie de 
franci pe care o primisem, după ce am plătit ceea ce 
datoram la Montpellier, nu mi-au rămas decit o sută de 
franci pentru cheltuielile călătoriei la Paris. 

La 13 martie, cînd după sosirea mea în Capitală, v-am 
trimes descrierea ultimei mele călătorii, v-am anunţat că 
suma de o sută de franci cu care plecasem din Montpellier 
neajungîndu-mi pentru cheltuelile de drum pînă aici, am 
fost silit să-mi vînd ceasul şi că, sosind la Paris, m-am 
găsit cu totul lipsit de bani. Am nădăjduit, deci, că veţi 
binevoi să nu întirziaţi cu trimeterea sumei pe care o 
aveaţi disponibilă, aşteptind ca Administraţia Școalelor să 
vă autorize să-mi daţi şi restul sumei pe care mi-o pro- 
misese. Dar văd acum, cu o nelinişte care mă mihnește, că 
a trecut dublul intervalului de timp în care îmi parvin 
de obiceiu scrisorile d-voastră şi răspunsul nu soseşte încă, 
Nu ştiu cărui fapt să atribui această întîrziere, se va fi 
rătăcit oare scrisoarea, sau răspunsul d-voastră. 

Dacă mi s-a întîmplat această nenorocire, îmi vor tre- 
bui încă două luni pentru ca să aştept un alt răspuns la 
această scrisoare. Şi Dumnezeu ştie dacă atunci nu voi fı 
la capătul acestei dezordini, acestei indispoziţii, care în 
fiecare clipă îmi turbură ocupaţia, mă face să-mi pierd 
timpul cel mai preţios şi nu-mi permite să scriu nicio 
scrisoare fără a mă plinge şi a reclama pentru făgăduelile 
care mi s-au făcut şi pe care nu vor nici să le îndepli- 
nească, nici să mi le retragă definitiv, dar care se întrerup 
din neglijenţa şi recea indiferență pe care o au pentru 
rezultatele pe care şi le-au propus în interesul Patriei 
cînd m-au angajat să-mi continui studiile, 

Vă rog, domnul meu, să nu mă lăsaţi mai muit timp în 
acest chin, căci mă copleşesc grijile ce mi le pricinueşte 
lipsa de mijloace în procurarea a ceea ce e strict necesar 
pentru existenţa mea în străinătate şi mai ales în împreju- 
rările actuale care sînt foarte grave. De frică să nu daţi 
de vreo casă care ar fi în stare de faliment sau care, 
temîndu-se de împrejurări, nu ar vrea să mă plătească, 

vă rog să-mi trimeteţi dublu credit și să nu credeţi că 
îndrăznesc să abuzez de încrederea d-voastră. 

Dacă nu aţi primit pînă acum, de la Bucureşti, nici un 
aviz cu privire la mine, îndrăznesc să sper că veţi binevoi 
să reamintiţi și din partea d-voastră, Administraţiei Şcoale- 
lor, situaţia în care mă aflu, şi să o convingeţi că e nevoe 
urgentă să-mi dea un răspuns hotăritor: dacă trebuie să 
continui studiile pe care m-a angajat să le urmez timp de 
un an sau să mă întorc în Valahia, căci această stare 
nehotărită în care sînt lăsat să lincezesc nu face decît să 
umple toate clipele mele cu mîhnire, care îmi ruinează 
sanătatea și mă descurajează în muncă, fără să reducă 
cheltuelile. 

Vă rog, domnul meu, să-mi daţi mijloacele de a adresa 
la cineva la Viena, efectele mele pe care trebue să le 
trimet, prin transport, cînd voiu pleca de aici, Și de a-mi 
face cunoscut formalitățile pe care trebuie să le îndeplinesc 
atît pentru obiectele de care va trebui să mă servesc în 
Austria ca şi pentru acelea care ar putea trece în Valahia 
transit, 

Am onoarea să fiu, domnule!... 


24, 


* 1831 mai 15. Paris. P. Poenaru anunţă pe Zenovie Pop că 
pleacă în Anglia, rugindu-l să-i trimită la timp banii 
cei i se cuvin, 


Domnule, 


În ziua de 26 a lunii trecute am primit scrisorile și suma 
de o mie de franci pe care mi-aţi trimes-o prin casa 
d-lui Sina, aici la dl. Rougemont. 

Din scrisoarea d-lor efori văd că au consimţit să com- 
plecteze suma pe care mi-au promis-o anul trecut. Și de 


1 Colecţia autorului; lipsește sfîrșitul scrisorii. 

oarece mă anunţaţi că în curind îmi veţi trimete cei trei 
mii de franci pe care trebuie să-i mai primesc, am crezut 
că trebuie să aştept aici această sumă şi să nu părăsesc 
Parisul decit numai cînd voiu avea toţi banii în mînă, 
pentru a nu avea griji în călătorie. Dar deoarece văd că 
aceşti bani întîrzie să vie, mă găsesc într-o încurcătură din 
care nu pot ieși decît luînd o hotărîre destul de hazardată 
Aceia de a pleca, căci dacă ași mai sta încă aici pentru 
a aştepta cei 3000 de franci, aşi cheltui şi banii și timpul 
în mod inutil la Paris, şi apoi ceea ce mi-ar rămiînea şi 
din bani şi din timp nu mi-ar ajunge pentru a face călă- 
toria căreia această sumă a fost destinată. 

Imi propun deci să plec mîine în Anglia, dar, cum am 
spus mai sus, această hotărîre e destul de hazardată, căci 
din suma de o mie de franci pe care mi-aţi trimes-o acum 
în urmă, nu-mi rămîn decît patru sute, pe care voiu fi 
silit să-i cheltuesc în Anglia în douăzeci de zile numai şi, 
apoi, dacă pînă atunci nu vor fi sosit ceilalți bani, Dumne- 
zeu ştie ce necaz va mai trebui să-mi otrăvească, mai mult 
ca oricînd, șederea într-o țară unde fără bani nu ai nici 
trup nici suflet. 

Nu mă tem să risc acest lucru decît numai în cazul în 
care aţi socoti de cuviinţă de a nu-mi trimete cei trei mii 
de franci pînă ce nu veţi fi primit răspunsul meu. Dar 
sper că nu veţi fi gîndind astfel, căci ar însemna să stau 
încă două luni, în mod inutil, la Paris, şi apoi cum aşi fı 
putut să fac o excursie mineralogică în Anglia, în Saxonia 
şi în Ungaria, în două luni numai? 

Mă cutremur cînd mă gîndesc că mi s-ar putea întîmpla 
în Anglia acelaş inconvenient care m-a făcut să sufer 
atîta la Montpellier, dar avantajul de a putea să iau în 
ţara aceia informaţii prețioase asupra industriei mă fac să 
înfrunt totul şi să mă expun la toate neplăcerile care ar 
putea să mi se întîmple dacă mi-ar lipsi banii. 

Din Londra îmi voiu trimete adresa d-lui Rougemont 
pentru ca să-mi trimită acolo cei trei mii de franci pe 
care mi i-ați trimete prin el. 

Cred că ar fi bine să primesc toată această sumă deodată, 
pentru ca să nu fiu silit să vă plictisesc cu scrisorile mele 
pentru bani, ceea ce este pentru mine un adevărat chin 
şi un continuu deranj pentru ocupațiile mele. 

Încă nu ştiu cit timp voi sta în Anglia. Aceasta depinde 
de cheltuielile pe care le vor pricinui excursiile mele în 
tara aceia. Cred totuși că nu voi sta mai mult de două 
luni, căci trebuie să-mi rezerv o parte din vara ce vine 
pentru călătoria în Saxonia şi în Ungaria. 

Ah! de ce nu am avut fericirea să nu fiu turburat de 
atîtea ori de lipsa de bani. Aș fi avut timpul, să stau, din 
luna noemvrie, patru luni în Anglia, trei în Saxonia şi 
acum m-aş fi găsit în Ungaria, unde aş fi stat toată vara 
și aş fi putut astfel să mă instruiesc în fiecare loc mult 
mai amănunţit de cum voi face acum într-o călătorie atît 
de grăbită. Dar ce e de făcut? Trebuie să isprăvesc, în 
siîrşit, cu statul în străinătate pentru ca să nu dau prilej 
să se creadă că abuzez de binefacerile Patriei cerînd încă 
un supliment de timp şi de cheltuieli de călătorie. 

De altfel mi-e silă de pană cînd trebuie să o iau în mînă 
pentru a cere bani. Pe de altă parte dorința vie pe care 
o am de a mă întoarce în țară nu-mi promite decît prea 
puţină plăcere pentru timpul pe care îl mai am de călă- 
torit, şi aş avea şi mai puţină dacă ar trebui să mai pre- 
lungesc șederea mea în străinătate. 

Vă mulțumesc, domnul meu, de informaţiile pe care mi 
le-aţi dat asupra industriei care ar fi de folos în ţara 
noastră. Și mai îndrăsnesc a vă ruga să luaţi, dacă e cu 
putință, informaţii asupra consumaţiei importului, pro- 
ducţiei indigene şi asupra taxelor ce se plătesc pentru 
hecare articol. Aceste detalii mi-ar fi foarte folositoare de 
ştiut de îndată ce mă voiu întoarce, și vă rog să mi le 
comunicaţi cînd voiu avea cinstea să vă văd la Sibiu. 

Vă sunt deasemenea obligat de a fi pomenit de mine 
doamnei Popp şi d-lui de Hackenau!, a căruia intervenţie, 
ca şi ajutorul d-voastră a contribuit atît de mult să mă 
facă să simt de aproape fericirea popoarelor luminate şi, 
prin urmare, datoriile omului către societate. 


Sluga d-voastră prea supusă 


P. Poenaru? 


1 Fleischhakl de Hackenau, consulul Austriei la Bucureşti. 
2 Colecţia autorului. 

25. 


* 1831 mai 28. Londra. P. Poenaru îi comunică lui Zenovie 
Pop greutăţile sale financiare şi dorinţa de a cunoaște 
industria engleză. 


Domnule, 


În ziua de 16 a acestei luni am avut cinstea să vă în- 
ştiinţez că plec din Paris la Londra, numai cu patru sute 
de franci. Din această sumă am cheltuit pe drum o sută 
cincizeci, mă găsesc deci aici numai cu două sute cincizeci 
de franci. 

Dacă aşi avea fericirea ca d-voastră să fi putut scrie fără 
întărziere pentru creditul pe care vi l-am cerut, aş putea să 
primesc avizul peste 35 de zile, căci cred că scrisorile între 
Paris şi Sibiu fac cel mult 22 de zile. Dar deoarece mă 
tem că aţi crezut necesar să aşteptaţi pînă ce vă trimet 
adresa mea din Londra, trebuie să fac în aşa fel ca să 
pot sta două luni cu cei 250 de franci care îmi rămîn. Şi 
pentru aceasta iată la ce regim trebuie să mă supun: la 
prînz nu mănînc decît piine goală și numai la cină îmi 
permit luxul de a adăoga o mîncare cu carne. 

Această hrană nu mă costă decît un schelling şi jumătate 
pe zi, aproape 55 de franci pe lună, economie pe care nu 
aş fi putut-o face la Paris, unde aş fi fost huiduit dacă aş fi 
îndrăznit să intru curat îmbrăcat într-un birt prost, unde 
te mulţumeşti cu un fel de mincare la cină, pe cînd aici 
văd mulţi fashionable în shop-houses mîncîndu-şi numai 
roast-beef-ul. În schimb, plătesc aici locuinţa mult mai 
scump ca la Paris, mă costă 10 shellingi pe săptămînă, 
ceea ce face aproape 50 de franci pe lună. 

Dacă motivul şederii mele la Londra nu ar fi decit o 
simplă curiozitate de a vedea oraşul, fără să fiu obligat 
a face cunoştinţe, aș putea să nu am ca locuinţă decît un 
pat pentru dormit, ceea ce m-ar costa cu mult mai ieftin. 
Dar dorința mea e de a mă instrui în industria pe care 
acest popor a dus-o la un grad atît de înalt de perfecţiune. 
Şi pentru aceasta am fost obligat să-mi procur la Paris 
un număr destul de mare de scrisori de recomandaţie pen- 
tru persoane care pot să mă introducă în stabilimentele pe 

care trebuie să le vizitez în Anglia. Aceste scrisori puin- 
du-mă în contact cu multă lume din diferite pături ale 
societății mă obligă să am o locuință curată, căci, dacă 
mă pot ascunde pentru hrană, nu aş putea face acest lucru 
pentru locuinţă. Şi știți cît de mult ţin englezii, mai mult 
ca oricare alt popor, la exterior, și cît de mult dispreţuesc 
pe toţi aceia care nu au mijloace să se bucure de ceea ce 
numesc confortabilul în felul de a trăi. 

Vedeţi, domnul meu, că hrana și locuința mă costă 
105 franci pe lună și că nu-mi rămîn decît 20 de franci 
pe lună care de abea îmi vor ajunge pentru lectura ziare- 
lor, spălatul, lumina, văxuitul ghetelor. Şi nu știu cum să 
fac faţă altor cheltuieli accidentale pe care mi le vor pri- 
cinui persoanele cărora sunt recomandat, doarece cîteva 
din ele crezînd că îmi fac plăcere, îmi trimet bilete de 
invitaţie pentru a asista la ceremonii (meetings), banchete 
şi alte curiozităţi. Pentru acestea nu-mi rămîne decît să-mi 
bat capul cum să găsesc mijloace de a le refuza. Pentru că, 
după cum știți, nimic nu e gratis la Londra, peste tot 
trebuie să cheltuiești ceva, fie pentru a plăti intrarea, fie 
pentru a contribui la chetă, sau, cel puţin, pentru a te 
duce în trăsură dacă e prea departe sau dacă plouă. 

Dacă aș fi avut banii care îmi trebuiesc nu aș sta la 
Londra decît cincisprezece sau douăzeci de zile, cel mult, 
timp care mi-ar fi necesar să înmînez toate scrisorile de 
recomandațţie şi pentru ca să iau altele pentru locurile pe 
care trebuie să le vizitez în această ţară. În două luni voi 
putea astfel să termin excursiile în Anglia și mi-ar rămiînea 
încă trei luni de anotimp suportabil pentru a face restul 
timpului călătorii în Saxonia şi Ungaria. Dar dacă sînt 
obligat să stau în Londra încă două luni pentru ca să 
aștept banii, va trebui să renunţ la călătoria în aceste două 
din urmă țări, și după ce voi fi făcut călătoria din Anglia, 
să mă întorc îndată la București. 

Am şi trimes adresa mea d-lui Rougemont de Lowemberg, 
corespondentul d-lui Sina din Paris, pentru ca să-mi tri- 
mită aici suma de trei mii de franci, dacă i-ați trimes 
ordinul. Însă dacă ați așteptat ca să vă scriu din Londra, 
vă rog să mă onorațţi cît mai repede posibil cu răspunsul 
d-voastră, însoțit de credit, pentru ca să încasez aici această 
sumă, sau dacă, din nenorocire, Direcţia Şcoalelor îşi bate 

joc de făgăduelile sale şi nu pretinde sa fie punctuală, vă 
implor să-mi trimeteţi cel puţin banii necesari pentru a 
părăsi îndată Londra și să mă duc direct la Sibiu. Căci, 
vai mie, dacă-mi lipsesc banii aici unde nu mi-ar face 
credit nici măcar pentru o zi. Locuinţa o plătesc săptă- 
mînal, cu anticipație şi pentru hrană e şi mai rău; ın 
birturile proaste unde mănînc, îndată ce miîncarea e pusă 
pe masă, trebuie s-o și plătesc înainte de a mă atinge de 
ea; se zice că aceasta se face to present instant. 

De şase zile de cînd sînt aici, nu am văzut decit puţine 
curiozităţi ale Londrei, şi totuşi sînt uluit, căci, pe deo- 
parte e admiraţia pentru ceea ce e minunat în acest oraș 
bogat, iar pe de alta teama de a răminea într-o zi, aici, făra 
mijloace de existenţă, produc în mine, rînd pe rînd, mul- 
ţumire şi nelinişte. Şi din amestecul lor rezultă o stupefacţie 
care îmi turbură simţurile şi nu pot să observ nimic cu 
răbdare și judecată. 

Numai cînd mă voi găsi liber de grijea banilor, voi putea 
observa cu reculegere minunăţiile engleze și să capăt o 
instrucţie folositoare în industria acestui popor eminamente 
speculator, şi atunci voi avea şi cinstea să vă dau și cîteva 
detalii. 

Ştiţi, domnul meu, că scrisorile nu pot să sosească aici, 
fără să fie timbrate la Paris. Vă rog deci să mi le adresaţi 
prin mijlocirea d-lui Petit, proprietar al Hotelului de 
l'Étoile du Nord, quai Saint-Michel, Nr. 13, sau prin altă 
mijlocire pe care veţi socoti-o sigură, căci nu prea mă pot 
bizui pe promptitudinea acestui domn. 

Adresa locuinței mele aici este: 27 Kings St. Soho și 
vă rog să vă notaţi bine acest ultim cuvînt (Soho), căci 
există mai multe King's St. în Londra. 

Mi-am îngăduit să alătur prezentei o scrisoare pentru 
d. stolnic Dumitrache, la București, şi alta pentru unchiul 
meu din Craiova, și vă rog pe d-voastră ca şi pe d-na 
Popp, să primiţi omagiile mele foarte respectuoase. 

Sluga d-voastră foarte umilă şi supusă 

P. Poenaru! 


Nr. 27 King's St. Soho la Londra 
prin dl. Petit, proprietar, quai St. Michel, nr. 13 la Paris. 


1 Colecţia autorului. 

26. 


1831 august 30. [Londra]. P. Poenaru îl anunţă pe Zenovie 
Pop despre greutăţile întîmpinate din cauza neprimirii 
banilor şi despre plecarea din Londra să viziteze unele 
întreprinderi metalurgice. 


Către cinstită casa dumnealui H. C. Popp, 


In 28 ale aceştii luni primind scrisoarea dumneavoastră 
de la 25 ale lui iunie şi înțelegînd că încă de la 11 ale 
trecutului mai ați fost însărcinat pă Mr Pillet din Paris 
ca să-mi numere o mie de franci, am scris îndată pentru 
aceasta la Paris, şi alaltăeri luînd răspuns și otorizație de 
la casa dumnealui Pillet am tras poliţă de aici către 
această casă pentru 500 de franci. Iar pentru ceilalţi 500 
franci am rugat pă dumnealui Pillet să-i numere prietenului 
Hristodor la Paris (căruia îi sînt datoriu această sumă) și 
să ia de la dînsul cvitanţie pă seama mea. 

Nu ştiu din ce pricină Mr Pillet a ţinut scrisoarea dum- 
neavoastră pînă acum fără să-mi dea ştire de creditul ce-mi 
deschisasăși la casa dumnealui. Dintr-această greşală mi 
să pricinuește acum mare zăticnire și strîmtoare, căci de 
aş fi avut fără zăbavă această sumă de bani aș fi rămas 
în Londra numai 15 zile, apoi m-ași fi dus îndată în părțile 
Engliterii unde să află așezămînturi de lucrarea metaluri- 
lor (singur scoposul venirei mele într-această ţară) și pă 
astă vreme m-ași fi întors la Paris, și încă poate m-ași 
afla în Saxonia unde aş fi putut iarăși umbla pă cît mi-ar 
fi rămas vreme bună de călătorie, pe la așăzămînturile de 
metalurghie dintr-acest ţinut. 

Acum însă și vremea mi s-a scurtat, apropiindu-să de 
iarnă, şi banii mi s-a împuţinat, căci în loc de 15 zile, am 
fost silit să rămii în Londra, așteptînd, mai mult de două 
luni și cheltuind o sumă de bani mult mai mare decît 
aceia ce am socotit deocamdată că-mi va fi de ajuns, şi de 
nu aș fi avut ajutorul prietenului de la Paris aş fi fost 
lipsit şi chiar de hrana din toate zilele. 

Văz că-mi scrieți că peste cincisprezece zile îmi veţi 
trimite și pă ceialalţi 2 000 franci ce mai rămîn, dar mă 

mir de ce nu aţi găsit de cuvinţă a mi-i trimite îndată ca 
să fiu odihnit şi să nu vă mai supăr. 

Miine plec de aici și mă duc în cîteva părţi ale Engliterii 
ca să văz şi într-acest ţinut, lucrarea metalurilor, dar mă 
aflu necontenit cu frica în sîn, temîndu-mă nu cumva voi 
rămînea iarăși în drum fără bani, căci după cum am arătat 
dumneavoastră mai sus, acum am numai 500 franci în mînă, 
carii de abia îmi vor ajunge pentru această umblare pă la 
cîteva din aşezămiînturile metalurghiceşti după aici. Apoi de 
nu-mi vor veni la vreme alţi bani de cheltuială, nu ştiu 
cum voi face ca să mă întorc la Paris şi de acolo spre Patrie. 

De a mai ruga pă dumneavoastră să grăbiţi cu trimiterea 
de banii ce mai rămîn, socotesc de prisos, căci nădăjduesc 
că nu veţi fi întîrziat pentru aceasta pînă acum. 

Mă rog să am ertăciune de atîta supărare ce, fără să 
voesc aduc, poate, dumneavoastră, rămii însă în toată 
viaţa mulţumitoriu de ajutoriul şi sprijineala ce aţi bine- 
voit a-mi face în calea ce am apucat. 


Plecatul dumneavoastră 
P. Poenaru 


27. 


1832 martie 25, Bucureşti. P. Poenaru anunță conducerea 
Eforiei Şcoalclor despre reuşita unor profesori suplini- 
tori, propunînd unde să fie numit fiecare. 


Cinstitei Eforii a Școalelor Naţionale 
raport 


Am cinste a arăta cinstitei Eforii că, candidaţii de pro- 
fesori d.d. Vasilache Jorj, Alexe Marinovici, Mihail Dră- 
ghiceanu, Costache Stanciovici, loan Gherasim Gorjanu, 
Ioan Poenaru şi Costache Petrovici, urmînd cursul elemen- 
tar și cunoscîndu-să destoinici prin cel din urmă examen, au 
primit diplome de la dumnealor profesorii $Școalii Centrale. 

Ci fiindcă dintr-aceştia face trebuinţă a să împlini locu- 
rile vacante de mai jos arătate, dau în cunoștința cinstitei 


297 


www.dacoromanica.ro 


Eforii, ca de să va găsi cu cale, să se orînduiască fieşcare 
după chipul următor: 
d. Vasilache Jorj profesor de clasul I de înprumutata în- 
văţătură în şcoala centrală din București. 
d. Alexe Marinovici profesor iarăşi de clasul I la îm- 
prumutata învățătură în şcoala centrală din Craiova. 
d. Mihail Drăghiceanu profesor la școala începătoare din 
judeţul Romanați. 
d. Costache Stanciovici profesor la şcoala începătoare din 
județul Gorjului. 
d. I. Gherasim Gorjanu profesor la şcoala începătoare 
din judeţul Secueni. 
Şi cinstita Eforie va da desăvirșita hotărire. 


P. Poenaru provizorul $Şcoalelor Naţionale. 
Nr. 22 


martie 25, 1832 
București 


28. 


1832 mai 1. Bucureşti. Contract încheiat între Eforia Școa- 
lelor şi J. A. Vaillant în legătură cu direcția pensionu- 
lui de băieți din Colegiul Sf. Sava. 


În zidirea din Sf. Sava s-a aşezat cu voia stăpînirii şi 
supt direcsia d. Vaillant un pensionat de băieți, unde uce- 
nici, al cărora număr va fi numai pînă la treizeci, nu vor 
fi primiți de altă vîrstă decît de la opt pînă la doispre- 
zece ani. 

Eforia Şcoalelor încredințează supt îngrijirea d. Vaillant 
direcsia acestui pensionat supt condițiile ce să arată mai jos: 

Să va da pentru trebuința acestui aşezămînt din Casa 
Şcoalelor publice lemnele de pat pentru culcarea școlarilor, 
mesele pentru sala de mîncare, și cele pentru sala de în- 
vățătură împreună cu băncile lor. 


1 Arh. St. Buc., Eforia Şcoalelor Naţionale, dosar 2231/1831, 
p. 177. 

Tot materialul acesta va trebui să se dea cînd se va 
cere înapoi, în bună stare. 

Să vor da încă pentru pension lemnele de foc ce vor 
trebui pentru încălzitul odăilor şi pentru cuhnie. 

D. Vaillant din parte-i va da toată îngrijirea la orice 
priveşte buna orînduială a acestui aşezămînt; instrucsia, 
bunele obiceiuri în care stă buna educaţie vor fi scoposul 
unei privegheri de aproape din partea şefului, care pentru 
a da mai multă încredințare, va vedea cu plăcere că i să 
face inspecţie şi de către alte persoane mai înalte. 

Ucenicii îşi vor avea lăcașul, focul, hrana, spălătura, 
lumina, hiîrtia, condeele și cerneala cu cheltuiala pensio- 
nului, 

Vizitele doftorilor, doftoriile şi cărţile, precum şi meşte- 
şugurile de plăcere vor fi în socoteala părinţilor. 

Ca să ţie cea mai bună disciplină domnul Vaillant îşi 
va lua de ajutor, după trebuință, unu sau doi învăţători 
care vor face slujba de repetitori şi vor grăbi pă școlari 
pentru învăţăturile clasului ce trebuie să urmeze. Asemenea 
va avea doi îngrijitori, oameni de credinţă, care supt a sa 
povaţă vor priveghea pă copii la toate mişcările lor, îi vor 
duce prin clasuri, îi vor povăţui la învăţătură, vor lua seama 
de dînşii la jocuri şi vor dormi cu dînşii într-aceiaşi sală. 

Să dă în ştire mai nainte, că dacă cu toată această de 
aproape priveghere să vor afla niscareva şcolari cu rele 
năravuri aceia să vor scoate fără zăbavă din pension afară. 

Cu toate că scoposul speţial al învăţăturii într-acest pen- 
sion este limba franţozească și latinească, şcolarii însă ai 
pensionului țiind mai cu seamă de şcoala centrală și com- 
plimentară vor urma toate cursurile acestor şcoale. De 
aceia învăţăturile vor coprinde afară din limbile arătate 
mai sus, limba rumînească, grecească, nemţească, slove- 
nească, rusească, istoria, geografia, desenul şi matematica. 
Toate aceste sînt deosebite clasuri și la fieşcare dintr- 
însele să află cîte un profesor. 

Opt ceasuri pă zi să vor întrebuința la învățături. 

Să va trimite părinţilor pă fieșcare lună o arătare cu 
deamăruntul de starea sănătăţii şi de rezultatul la exa- 
menul ce să va face copiilor dumnealor. 


299 


www.dacoromanica.ro 


Şcolarii să vor putea duce la părinţii lor numai de două 
ori pă lună, dumineca. Atunci vor ieşi la opt ceasuri di- 
mineața și vor intra la opt ceasuri seara. 

În lipsa părinţilor, o slugă va trebui să vie ca să ia pă 
școlari și să-i aducă înapoi. 

Pentru şcolarii aceia a cărora părinţi nu lăcuesc în oraș 
va trebui să să scrie în reghistrul pensionatului un cores- 
pondent care va putea răspunde la orice va face trebuinţă 
pentru şcolari. 

Părinţii vor putea să vie să-și vază copiii în toate zilele 
de la 12!/3 pină la 2 ceasuri după-amiază. O sală să va 
găti într-adins ca să primească pă toți după cuviinţă. 

Nici un profesor ce va lăcui în Sf. Sava nu va putea, de 
va fi însurat, să aibă într-acelaș lăcaș pă soţia lui, nici să 
primească vizite de la dînsa, afară cînd îi va fi pentru 
căutare la boală. 

Pedepsele ce să vor face copiilor: Niciodată nu să va 
(indescrifrabil) cineva într-atita încît să pedepsească pă copii 
cu bătaia, peniru că pedepsele nu-și au scoposul a trudi 
trupul, ci a deștepta duhul, 

Toate pedepsele să vor face într-un chip a ațîța iubirea 
de cinste, și să vor chibzui a fi cît de rari ca să fie mai 
simţite, știind că de vor fi dese și fără cale nu vor putea 
fi de nici un folos. 

Părinţii trebue să ia știre de aceste pedepse, și iată că 
li să fac cunoscut, din treaptă în treaptă, începînd de la 
cea mai ușure şi ajungînd la cea mai strașnică. 

Pentru: 

1) lenevire, eşire din orînduială, răspunsuri necuviin- 

cioase (să va dojeni cu vorbe dulci). 

2) repetiție de aceiași greșeală (va prescrie cîteva ver- 
suri în vremea odihni, într-o sală ce va fi ca o în- 
chisoare). 

3) punere în pizmă a face aceiaşi greşeală (să va lipsi de 
plimbare joi şi dumineca). 

4) nesupunere, vorbe de necinste tovarășilor lui (să va 
opri de a să duce la părinţii săi). 

5) obrăznicie, gilceavă cu tovarășii lui (va mînca la masa 
cea proastă). 

6) vorbe de necinste înegrijitorilor de a sa învăţătură (să 
va pune la închisoare). 

7) împotrivire la îngrijitorii de a lui învăţătură (i să va 
întoarce haina pă dos înaintea tuturor şcolarilor). 

8) repetiție de aceiaşi greşeală (să va lipsi de vacanţie), 

9) neîndreptare, nemoralitate (să va izgoni din pension). 

Observaţie: pentru orice vină vor face şcolarii împotriva 
proflesorilor] să vor pedepsi îndoit; de aceia pentru nesu- 
punere la vreunu din proflesori] să va pedepsi ca pentru 
înjurătura ce ar face unui înegrijitor. 


Pentru prețul pensionului. 


Plata pensionului va fi de cincizeci şi cinci de galbeni 
împărăteşti pă an, şi să va răspunde înainte pă fieșcare 
trimestru. 


Legătura (cu calabalicu). 


Fieşcare școlar va aduce cu sine nouă sau în bună stare 
legătura coprinzătoare de cele ce urmează, adecă: 


1) tacîm de argint (lingură și furculiță). 
2) 2 cearșeafuri 

3) 6 şervete 

4) 12 cămăşi 

5) 12 basmale 

6) 6 perechi de izmene 

1) 12 perechi de ciorapi 

8) 3 scufe de noapte 

9) 6 batiste de git albe 
10) 3 cravate negre (mătase) 
11) 2 şăpci 

12) 6 perechi cizme sau pantofi 
13) 3 rînduri de haine 

14) 1 mindir 

15) 1 saltea cu perna ei 

16) 2 plapome 
17) 1 vas de noapte 

18) pieptene și perie de cap. 


Cu cincisprezece galbeni d. Vaillant s-ar însărcina să ție 
în bună stare toate aceste de mai sus arătate lucruri după 

ce să vor da odată numai, atunci ar da în anul dintîi al 
treilea rînd de haine care va fi uniformă. 

Cînd vor eşi școlarii de tot din pension după ce vor lăcui 
într-însul un an, cearșafurile și şervetele vor rămînea în- 
lăuntru pă seama spitalului din pension. 

D. Vaillant din parte-i să îndatorează a păzi cu scum- 
pătate toate condiţiile cu care să însărcinează. Să va sili 
a urma după intenţiile guvernului prin buna ţinere a 
acestui pensionat, buna orînduială şi îngrijirea ce va avea 
pentru şcolari spre a spori la învăţătură. 

Eforia asigurează domnului Vaillant direcsia pensionatu- 
lui pă optsprezece luni, și, oricum, Eforia nu va putea 
face vreo altă dispoziţie fără a da de știre d. Vaillant cu 
şase luni mai nainte. 

J. A. Vaillant?. 

1 mai 1832, Bukarest 


[text francez şi romin, pe două coloane, cel francez e 
semnat de J. A. Vaillant]. 


29. 


1832 mai 5. [București]. Eforia Școalelor numeşte pe P. Poe- 
naru proiesor provizoriu pentru geometrie și algebră 
la Colegiul Sf. Sava, 


Astăzi la 5 mai 1832 adunîndu-să mădulările Eforiei 
Ștoalelor au luat în băgare de seamă trebuinţa ce este a 
să împlini clasul de geometrie și de algebră ce acuma să 
află vacant. Și fiindcă deocamdată este lipsă de profesor 
pentru aceste cursuri, s-a chibzuit a să însărcina vremelni- 
ceşte d. Petrache Poenaru pentru a preda geometria 
practică în clasul al 4-lea și algebra în clasul al 5-lea. 

De aceia să orînduește numitul, suplent de geometrie şi 
profesor de algebră, primind leafă pe lună cea hotărită 
prin budgetul anului următor. 

Alexandru Filipescu, Ştefan Bălăceanu, B, Ştirbei?. 


! Arh. St. Buc., Eforia Școalelor Naţionale, dosar 3218/1832. 
> Ibidem, p. 217. 


302 


www.dacoromanica.ro 


30. 


1832 iunie 14. [Bucureşti]. P. Poenaru anunţă Eforiei Şcoa- 
lelor că a deschis cursul de geometrie la Colegiul 
Sf, Sava. 


Cinstitei Eforii a Școalelor Naţionale 
raport 


Fiindcă mulţi din şcolarii ce urmează în clasul de arit- 
metică, au înaintat în destul, ca să poată asculta și clasui 
geometrii, nu lipsesc a face știut cinstitei Eforii, că acest 
curs s-a și început de astăzi, iunie în patrusprezece. 


Provizorul școalelor 


P. Poenaru! 
Nr. 65, 1832, iunie 14. 


31, 


1832 iulie 5, București, P. Poenaru anunţă Eforiei Școalelor 
că profesorul Coniţchi a început cursul de limba rusă. 


Către cinstita Eforia Școalelor 
raport 


Cu cinste fac ştiut cinstitei Eforii că de la 1 iulie d. Co- 
niţchi a început cursul de limba rusească. 
Cinstita Eforie va binevoi a da cuviincioasa deslegare, 


Provizorul școalelor 


P. Poenaru? 
Nr. 75, 1832, iulie 5, București. 


1 Arh. St, Buc., Eforia Şcoalelor Naţionale, dosar 2231/1831. 


p. 221. 
2 Ibidem, p. 225. 

32, 


1832 iulie 5. Bucureşti. P. Poenaru anunţă Eforiei Şcoalelor 
că profesorul Vallenstein şi-a început cursul de desen. 


Către Cinstita Eforie a Şcoalelor 
raport 


Am cinste a face ştiut cinstitei Eforii că, astăzi în 4 iulie, 
d. Vallenstein a început cursul de desemn linier, aerien şi 
perspectiv. 

Cinstita Eforie va da rezoluţia cuviincioasă spre a i să 
socoti leafa hotărită. 

Provizorul școalelor 

P. Poenaru! 
Nr. 74, 1832 iulie 5, București. 


33. 


1833 aprilie 27. București. P. Poenaru raportează Eforiei Şcoa- 
lelor că Vaillant, directorul pensionatului, nu-și îndepli- 
nește obligaţiile ce are, nesocotește și acuză şcoala naţio- 
nală și vrea să deschidă un pension propriu. 


Cinstitei Eforii a Şcoalelor Naţionale 
raport 


După rezoluţia cinstitei Eforii dată la raportul domnului 
Vaillant am intrat în cercetare despre cele ce să arată într- 
acel raport. 

Mai întîi domnul Vaillant zice în raportul său că, după 
cum să află acum organizate cursurile publice, îi este peste 
putinţă a priveghia şi a îngriji de şcolarii pensionari, întoc- 
mai după cum să cuvine. 


1 Arh. St. Buc., Eforia Şcoalelor Naţionale, dosar 2231/1831, 
p. 223. 

Am căutat să văz care poate fi înpiedicarea ce opreşte pe 
domnul Vaillant de a avea privegherea cuviincioasă asupra 
şcolarilor pensionari. Şi m-am încredințat că niciodată 
domnul Vaillant nu a fost oprit la punerea în lucrare a 
datoriilor sale, căci şcolarii pensionari să ducea pîn clasuri 
şi să întorcea în pension totdeauna întovărăşiţi de supt- 
învățătorii orînduiţi carii putea să privegheze pe şcolari in 
destul de aproape, apoi pă cîtă vreme să afla pensionarii 
în clase era supt privegherea profesorilor. 

2) Domnul Vaillant zice că numărul şcolarilor fiind mare 
în fieşcare clas, profesorii nu pot să îngrijească pentru ţoţi 
şcolarii deopotrivă. 

La aceasta, eu in îndatoririle mele de provizor al şcoalei 
am fost neîncetat cu mare aminte, şi nici odată nu am 
văzut că vreunu din profesori ar fi făcut vreo deosebire 
între şcolari, îngrijind de unii mai mult decît de alţii. Ci 
înpotrivă am văzul că fieşcare profesor pătrunzîndu-să de 
ale sale datorii, și cunoscînd dreptul ce are fieşcare şcolar 
într-o şcoală publică, s-a străduit şi să străduește neîncetat 
şi fără pregetare cu toţi şcolarii clasului său deopotrivă. 

3) Domnul Vaillant zice că pentru pricinile ce s-au arătat 
mai sus găseşte cu cuviinţă a-şi trage şcolarii pensionari 
din clasurile publice şi a să însărcina dumnealui să le dea 
învăţăturile ce le trebuiesc, pînă cînd Eforia va rădica 
piedicile ce să împotrivesc de a să păzi buna orînduială 
şi a să face vreun bine în şcoala publică. 

Cu aceasta domnul Vaillant va să zică că organizaţia de 
acum a şcoalelor pune multe piedici la înaintarea învăţă- 
turilor. Domnul Vaillant nu arată însă care sînt aceste 
piedici ce să simt mai cu seamă pentru școlarii pensionari, 
pentru că pentru ceilalți şcolari vedem că organizaţia cea 
nouă a şcoalelor a pricinuit mult folos. 

Cercetind cu deamăruntul pricina înpiedicărilor ce arată 
d. Vaillant, că întimpină şcolarii pensionari la înaintarea 
învăţăturii în clasurile publice, m-am încreginţat că aceste 
înpiedicări nu s-au pricinuit nici din vreo neiînerijire a 
profesorilor, nici din vreo greşeală la întocmirea ce s-a 
dat acum învățăturilor, ci chiar din neorînduiala în care 
s-a aflat pensionul neîncetat. 

Mai întîi, căci supt-învăţătorii orinâmţi de d. Vaillant 
nu îngrijea niciodată a duce pîn clasuri pă pensionari la 
ceasul hotărît, ci-i ducea ori mai nainte de vreme cu cîte 
o jumătate de ceas, sau mai tîrziu. 

2-lea. Căci școlarii pensionari nu aducea cu sine niciodată 
toate cele trebuincioase în clas[ă]: unora le lipsea cerneala, 
altora cartea, altora condeiul, altora hărtia. Şi aşa trebuia 
să şază pensionarii în clas[ă] fără nici o treabă. Dacă 
profesorii arăta supt-învăţătorilor această neorînduială, ei 
răspundea că, ca să îngrijească pentru aceasta în toate 
zilele, le-ar veni prea cu greu, de aceia toate cele trebuin- 
cioase să dau şcolarilor odată pentru toată săptămîna, şi 
că ei nu sînt [cu] nimic vinovaţi dacă şcolarii nu-şi păs- 
trează hîrtia și condeiul pînă la sfîrşitul săptămînii. 

Mie însă mi se pare că supt-învăţătorii era[u] datori să 
cerceteze în toate zilele dacă şcolarii îşi au toate cele 
trebuincoiase. 

3-lea. Domnul Vaillant nu lăsa pă pensionari în clasurile 
în care îi aşezam eu, după a lor putere de învăţătură, sau 
de-i lăsa într-acele clasuri nu găsea cu cale să-i îndatoreze 
a urma regulat toate învăţăturile acelui clas, 

4-lea. Domnul Vaillant mai nainte de examenul trecut, 
şi-a tras şcolarii pensionari du prin toate clasurile publice 
ca să nu-i lase să iasă la examen. 

Fără a intra în cercetare pentru starea din lăuntru a 
pensionului, văz că aceste din afară neorîndueli ce s-au 
arătat mai sus sînt îndestul a putea aduce pensionului toată 
nemulţumirea părinţilor. Domnul Vaillant însă să plînge 
de şcoala publică, şi arată că aceasta a fost pricina de 
n-a putut înainta pensionul. De aceia cere acum voe de la 
Eforie a să desface de regulile aceșştii şcoale, şi să aşeze 
dumnealui altă şcoală pă seama pensionarilor cu alte 
regule. 

Alăturînd această cerere a domnului Vaillant cu inte- 
resurile şcoalei publice văz, cu bună încredințare, că nu să 
poate înplini una fără de a dărăpăna pă celelalte, căci: 

1) Ce credit poate să mai dea lumea sistemii de învă- 
ţătură ce s-a aşezat acum în şcoala publică, în vreme ce 
tot în aceiaşi zidire să află altă şcoală cu altă sistemă de 
învăţătură, mai ales că interesul domnului Vaillant va fi 
atunci să discrediteze cît va putea mai mult școala publică 

ca să dobiîndească mai mulţi pensionari. Aşa dar interesul 
pensionului nu să va putea niciodată uni cu acela al școalei 
publice, şi şeful pensionului deși cu numele să socotește 
supus Eforii, va îi însă totdeauna în opoziţie cu dînsa. 

2) După planul de învățături ce văz că a făcut d. Vaillant 
pentru pension, nu să arată nici un feliu de întocmire siste- 
matică potrivită cu vîrsta copiilor și cu trebuinţa ce are 
tinerimea în pămîntul nostru de unele învățături mai mult 
decît de altele. 

3) Ceasurile de învăţătură şi de recreaţie în pension nu 
să potrivesc cu ale școalei publice, și cînt este predare jos 
în clasurile publice, pensionarii fac sus un zgomot care 
turbură liniștea profesorului şi a școlarilor. Asemenea ur- 
mează și cînd pensionarii să află jucîndu-să în grădină pă 
lîngă ferestrele salelor de predare. 

Dintr-acestea urmează că supt același acoperiș nu să 
pot afla deodată un pension şi o şcoală publică, fără de a 
fi supuse amiîndouă la aceleași regule. 

Deosebit de acestea, d. Vaillant, cînd a deschis pensionul 
în Sf. Sava, a cunoscut însuși trebuința ce este a să afla 
pensionul supt aceleaşi regule ce erau așezate şi în şcoala 
publică despre urmarea învățăturilor, căci prin contractul 
ce a dat atunci Eforiei s-a legat a păzi regulele așezate în 
școală pentru învăţători, şi a îndatora pă pensionari să 
urmeze regulat învățăturile în clasurile publice. 

De aceia mi se pare că d. Vaillant fără cuviinţă cere 
acum a să depărlu de regulele așezate şi a călca contractul 
ce are cu cinstita Eforie. 


Provizorul școalelor 
P. Poenaru! 
Nr. 19 
aprilie 27, (1]833 


34. 


1833 iulie 11. Bucureşti. P. Poenaru propune Eforie: $Şcoa- 
lelor să aprobe plata întreținerii pentru cinci elevi bur- 
sieri din fostul pension condus de J. A Vaillant. 

1 Arh. St. Buc, Eforia  Școalelor Naționale, dosar 

3278/1832, pp. 17—20. 

Cinstitei Eforii a Școalelor 
raport 


Am cinste a face ştiut cinstitei Eforii că d. Vaillant, 
şeful pensionului, prin raportul său de la 26 iunie, însemnat 
cu nr. 200, arată că în luna lui iulie o să se tragă 
dintr-acest local şi ne mai putînd ţinea pe pensioniștii sta- 
tului, îi sloboade de supt îngrijirea sa. 

Aceștia în număr de cinci, adecă: M. Kinezu, I. Zalomit, 
S. 'Turnavitu, N. Nenovici şi N. Gărdăreanu, s-au dat deo- 
camdată, pînă a să face vreo altă orînduială, supt prive- 
gherea profesorului Iordache Pop şi supt îngrijirea epistatului 
școalei, ca să li să poarte grija de toate cele trebuincioase. 

Cinstita Eforie, binevoind, va da dezlegare spre a să 
slobozi lei una mie cinci sute pă trimestru curgătorului 
iulie, august şi septemvrie, cîte lei 100 pe lună pentru 
fieşcare pensionar, după cum s-a hotărît prin (paragraful 
al) 6-lea din statutu cheltuielilor. 

Acești bani să vor slobozi în primirea numitului profesor 
G. Pop. 


P. Poenaru provizorul!: 


nr. 26 
1833 iulie 11 
București 


[acest raport are alăturat scrisoarea originală a lui 
Vaillant] 


35. 


1834 aprilie 10. [Bucureşti]. P. Poenaru anunță pe Nicolae 
Gănescu, care învață medicina și farmacia la Moscova, 
că i s-a trimis ajutorul cerut prin generalul Kisseleff. 


1 Arh. St. Buc, Eforia  Școalelor Naţionale, dosar 
3275/1832, p. 229. 

Către domnul N. Gănescu 
Domnule, 


După rugăciunea ce dumneata ai făcut înaltei Excelenţii 
Sale deplin împuternicitului Prezident, ghenăralului Kisse- 
lef , Eforia SŞcoalelor trimite dumitale, şi acum, optzeci şi 
cinci galbeni împărăteşti. 

Adresul lăcașului dumitale în Mosca (sic) nefiindu-ne 
cunoscut, s-au adresat banii şi scrisoarea către domnul 
vice-director al Academiei Medico-Hirurghicești. 

Dumneata vei binevoi a trimite la Eforie adeverinţă 
de primirea acestor bani. 

Directorul şcoalelor 
P. Poenaru! 


36. 


1846 mai 8. Bucureşti. P. Poenaru înaintează domnitorului 
cererea de a se numi un ajutor de conservator al Muzeu- 
lui Naţional şi de a se aproba un ajutor bănesc pentru 
profesorul S. Vallenstein. 


Eforia Şcoalelor 
către 
Cinstitului Departament al Credinței 


Prin alăturatele două raporturi ce Eforia adresează către 
Măria sa prea Înălțatul Domn, arată, prin unul trebuința 
ce este de a se orîndui o persoană ajutor pe lîngă conser- 
vatorul Muzeului Naţional cu lei 100 pe lună; prin altul 
Eforia răspunde, după înaltă rezoluție, pentru jalba prin 
care profesorul S.[carlat] Vallenstein cere un ajutor pecu- 
nier de la milostivirea Mării Sale, spre a putea merge la 
băi pentru vindecarea patimei ce a dobîndit la ochi. 


1 Arh. St. Buc., Ministerul Instrucțiunii, dosar 4133/1831, 
p. 179. 

Eforia cu cinste roagă pe cinstitul Departament ca să 
binevoiască a supune Înălțimei Sale aceste raporturi spre 
a se da Eforii înalta poruncă, 


Director 
P. Poenaru! 


37. 


1846 mai 8. Bucureşti. Profesorul Scarlat Vallenstein este 
recomandat domnitorului pentru acordarea unui ajutor 
bănesc. 


Prea înălțate Doamne. 
Eforia $Şcoalelor 
raport 


La înalta rezoluţie dată asupra jălbii d-lui profesor 
Vallenstein prin care năzuieşte la milostivirea Mării Voastre 
ca să-i sloboziţi oarecare ajutor la cheltuielile ce este silit a 
face cu căutarea la băi a patimii d-sale de ochi, Eforia 
plecat supune Mării Voastre că numitul profesor are în- 
tr-adevăr trebuinţă a-și face o cură pentru îndreptarea 
vederilor, şi cu atît ca profesor de desemn cît și ca conser- 
vator al muzeului s-a arătat cu multă rîvnă la îndeletnicirile 
d-sale din care și-a tras totdeauna mulţumirea Eforii. Şi 
prin urmare aceasta se încumetă a încredința că numitul 
va fi şi de aici înainte adînc recunoscător de milostivirea 
ce Măria Voastră veţi revărsa asupră-i la aceasta de acum 
a sa năzuire. 

Alexandru Filipescu 


P. Poenaru? 
N. Iliescu 


[rezoluția domnitorului]: 


1 Arh. St. Buc., Ministerul Instrucțiunii, dosar 1515/1846. 
2 Ibidem. 

Din paragraful exportaţii se va da numitâlui profesor 
suma de lei două mii. 
1846 mai 8, Bucureşti, nr. 512, 


38. 


1847 iulie 7. Bucureşti. P. Poenaru răspunde unchiului său 
că a primit vestea morţii fratelui său Costache, rugînd 
pe cumnată-sa să accepte să îngrijească el de creșterea 
nepotului său Constantin. 


Iubite unchiule, 


Astăzi primii amara vestire că frate-meu Costache și-a 
dat sfîrşitul în patru ale aceșştii luni! Această vestire mi-a 
apăsat cu atita mai greu inima, că de cîteva zile luasem 
ştire de starea deznădăjduită în care se afla boala răposa- 
tului, şi umblam să mă zmulg din pedecele ce mă ţin măr- 
ginit aici, şi să mă duc să-l văz, Din nenorocire nici nu 
m-am învrednicit a mă afla faţă la cele din urmă ale sale 
momente nici biata nevastă-sa care a rămas la Turnu fiind 
bolnavă din lepădare, precum veţi fi auzit. 

Ce amar pahar o să fie și acesta pentru biata maică-mea. 
Dumnezeu să o întărească şi să se poată miîngăia că să 
află lîngă dumneavoastră, şi că să împărtășește de aproape 
de acea dragoste frățească cu care totdeauna v-aţi iubit şi 
v-aţi mîngăiat. 

Am rugat pe cocoana Bica să îndemne pe nenorocita ei 
fiică a-mi lăsa în a mea îngrijire pe copilul cel mai mare, 
ca să-l am lîngă mine şi să-i fac educația în locul şi în 
memoria răposatului său părinte. 

Binevoiţi, cinstite unchiule, a slobozi maică-mea [mi] 
douăzeci galbeni în socoteala prea plecatului dv. 

P. Poenaru 
1 iulie 
1847 

[Pe foia unde se află adresa de mai sus, Grigore Otete- 

lișanu face următoarele însemnări]: 

La 1847 iulie 4 a încetat din viață nepotu Costache 
Poenaru, 

Pentru încetarea din viață a lui Costache Poenaru nepotu- 
mieu și ca să sloboz #20 dumneaei leliții Mandi, care i s-a și 
slobozit şi cu cei 304 sloboziţi nepotului Tache Copcea s-a 


cfituit cei 504 ce eram dator dumnealui nepotului 
Petrache.! 


39. 


1847 decembrie 26. [București]. P. Poenaru scrie procuro- 
rului Grigore Bengescu la Craiova, în legătură cu o 
carte împrumutată. 


Domnul meu, 


Cartea Le Code Universitaire ce am fost cerut de la 
librerul de aici ca să mi-o aducă de la Paris, deabia acum 
mi-a venit. De aceea vă rog, Domnul meu, să mă ertaţi 
că am zăbovit așa de mult de a vă întoarce exemplarul 
dumneavoastră, 

Din nenorocire, librerul se vede că n-a desluşit în destul 
comisionarului său la Paris, fiindcă m-am pomenit că mi-a 
adus tot ediția din anul 1835, iar nu pe cea de la 1844, 
precum am văzut-o în gazete înştiințată, şi a trebuit să cei 
[cer] pe aceasta de la Paris, prin alt canal. 

Primiţi, Domnul meu, încredințarea deosebitei stime cu 
care am onoarea a fi 

al Dumneavostră 
plecat serv 


P. Poenaru 
26 octomvre 1847 


40. 


1858 ianuarie 28. [București]. P. Poenaru intervine pentru 
numirea lui Minescu, cîntăreț la biserica Sf. Ion, ca insti- 
tutor la şcoala primară din culoarea de Roşu, 


1 Acad. R.P.R., ms. 4516, f. 193—194 
2 Colecția autorului 

Domnul meu, 


Am avut onoarea a vă arăta cuvintele pentru care Eforia 
n-a putut, la cel din urmă concurs, să numească institutore 
aici în Bucureşti pe recomandatul Minescu, cîntăreţul de 
la biserica Sf. Ion, 

Dar fiindcă În.[ălțimea] Sa prinţul Caimacam doreşte 
să dobîndească acest concurent o catedră aici în Capitală, 
Eforia considerind că aspirantul, după cunoștințele ce a 
arătat că are, este vrednic de înaltul favor, a chibzuit a-l 
aşeza la şcoala primară ce este a se deschide în despărțirea 
de Roșu și cere, prin raportul ce a înaintat la al Dv. Mi- 
nister, înalta autorizaţie pentru reînființarea acei şcoli. 

Vă rog dar, Domnul meu, a grăbi supunerea acelui ra- 
port În.[ălţimii] Sale, ca să se poată numi dl. Minescu 
institutore, şi să se bucure cît mai neamînat de favorul 
ce i se acordă. 

Eu sînt 
al Dv plecat 
Poenaru? 
28 ianuarie 1858 


4i. 


[1858] august 29. Bucureşti. P. Poenaru scrie unchiului säu 
Grigore Otetelişanu despre cura ce a făcut la Marien- 
bad, de asemenea că i-a cumpărat un briîu foarte bun 
pentru durerile reumatice. 


Venerabile unchiule, 


La Marienbad am găsit un fel de flanelă care se poartă 
cu simțitor folos de cei ce pătimesc de durere de şale. 
Ea este făcută din fructul bradului, pinu. Numele acestui 
fruct nu-mi este cunoscut în romînește, iar în limba fran- 
ceză se zice cône, Acest fruct tratîndu-se chimiceşte se 


1 Colecția George D. Florescu 

transformează în materie textilă (de tors) şi se întrebuin- 
tează în confecţionarea de diverse obiecte care servesc de 
remediu în contra afecţiunilor reumatismale. 

Am luat două de aceste flanele, una pentru mine și alta 
pentru d-ta, ca să o întrebuinţăm cînd ne va mai tur- 
menta durerea de care acum eu m-am mai ușuralt] după 
cura ce am făcut la Marienbad, precum sper că te vei fi 
ușurat și d-ta după cura de la Olăneşti. 

V-am scris alaltăeri prin poștă, înştiinţindu-vă despre 
întoarcerea mea acasă, şi rugîndu-vă să ne înștiinţezi și 
d-ta cum ești acum la sănătate. 

Aşteptăm cu multă dorire această știre. 

Al d-tale supus 

Poenaru! 


42, 


1858 octombrie 22. Bucureşti. P. Poenaru mulțumește ve- 
rișoarei sale Elena Economu pentru pomișorii şi vinul 
trimis. Fiind în ajunul Unirii îşi manifestă credința și 
speranţa că toţi cetăţenii vor vota pentru a oferi ţării 
o soartă mai bună. 


Iubită verișoară, 


Nu mă gindeam că veţi lua în serios vorba mea de glumă 
ce v-am adresat cînd vă aflaţi aci. „Că aş voi să fie pădu- 
rea mai aproape de București, ca să pot avea cîţiva goruni 
întru grădina mea de aici“, 

Cînd văzui că ieri intră în casă la mine un creștin de 
om, un ţăran, copil adevărat al naturii şi în sinceritatea 
sa îmi zise: „Sănătate bună poftesc dvs., venim de la Rim- 
nic şi am adus de la cocoana Elenca niște copăcei şi nişte 
vin“, mi s-a părut că și el glumeşte dar după ce citii 
scrisoarea văzui realitatea. 

Cu cîtă bucurie aflai că sînteţi sănătoşi, cu atît îmi păru 
rău că după neplăcerile ce vi s-au ocazionat cu mutarea 


1 Colecţia George D. Florescu 

de la Rîmnic, vă puneţi în osteneală a vă gîndi şi la gluma 
mea. 

Vă mulţumesc iubită verişoară din toată inima, pentru 
semnul de iubire ce şi cu aceasta îmi daţi. Copăceij au ve- 
nit bine şi-i voi sădi îndată în grădinița casei din faţă. 
Vinul este delicios, esenţa şi aroma lui naturală, curge lin 
prin toate vinele și e capabil a transporta pe om în regiuni 
încîntătoare. 

Noi pe aici cu tot gerul ce ne-a cuprins de timpuriu, nu 
ne lăsăm să ne răcească sîngele şi ne grăbim să ieşim 
la lupta la care ne cheamă noile instituţiuni ale ţării. 

Sper că şi dvs. nu mai puţin vă sumeteţi mînecile şi veţi 
fi gata la trîmbiţă, ca să facem cu toţii să iese din urna 
electorală o soartă priincioasă pentru viitorul ţării. 

Caliopi se recomandă suvenirului d-voastră. 

Daţi vărului Iancu din parte-mi frățească îmbrăţișare. 


Al d-voastră cu totul doritor 
P. Poenaru! 
22 octombrie 1858 


43. 


1859 februarie 7. București. P. Poenaru, la cererea Ministe- 
rului de Interne, arată slujbele şi salariile avute de 
la 1 februarie 1832 pînă la sfîrşitul anului 1856. 


Onorabilului Ministeriu Dinăuntru, 


Conform invitării ce mi s-a făcut prin adresa nr. 350, ca 
să arăt de cînd am intrat în funeţiuni publice şi cît timp 
am ocupat fiecare funcţiune, am onoare a expune cele 
următoare: 

La 1 februarie 1832 am fost numit Directore al Şcoalelor 
Publice cu emolamente de 750 lei pe lună și am rămas 


* Colecţia d-nei Constanța Poenaru 

în această funcţiune pînă la 1 octomvrie 1848, cînd am 
fost destituit de Caimăcamie. 

22 noemvrie 1841 am fost ales deputat al districtului 
Doljiu, la Adunarea Generală, pe periodul al 3-lea. 

30 mai 1842 am fost chiemat a îndeplini de odată cu 
funcțiunea de Directore al Şcoalelor şi aceia de cap de 
secţiune la Ministeriul Trebilor Dinafară, cu emolamente 
de 1.000 lei pe lună, pînă la iulie 3, 1843, cînd am fost 
mutat la Ministeriul Cultului. 

3 iulie 1843, Directore la Ministeriul Cultului pînă la 
1 octomvrie 1848 cînd am fost destituit și din această func- 
țiune, precum și din aceia de Directore al Școalelor. 

5 martie 1850 membru la Comisiunea Technică a lucră- 
rilor publice, unde mă aflu şi acum în funcţiune, cu ono- 
rariu de 1.000 lei pe lună. 

19 iuliu 1850, cap de secţiune la Ministeriull] Trebilor 
Dinafară, cu emolamente de 1.500 [ei] pe lună, pînă la 28 
ian[uarie] 1854 cînd am fost mutat la Ministeriul Justiţii. 

20 octomvrie 1850, membru la Eforia Şcoalẹlor, fără 
onorariu, unde mă aflu și astăzi îndeplinind aceiaşi 
funcțiune, 

28 ianuarie 1854 ataşat la Ministeriul Justiției pentru 
lucrarea hîrtiilor în limba franceză, cu acelaş onorariu de 
1.500 lei pe lună, pînă la 3 martie 1854 cînd am fost mutat 
la Comisiunea Documentală, pentru regularea şi înscrierea 
documentelor mînästireşti, cu acelaș onorariu de 1.500 lei 
pe lună, pînă la 31 octomvriu 1855 cînd am fost chiemat 
iar la Ministerul Trebilor Dinafară. 

31 octomvrie 1855, cap de secțiune la Ministeriul Trebi- 
lor Dinafară cu acelaş onorariu de 1.500 lei pe lună pînă 
la 15 fevruariu 1856 cînd am fost numit Directore la acelaş 
Ministeriu. 

Noemvrie 1856, membru la Eforia Drumurilor, fără ono- 
rariu, unde mă aflu și astăzi îndeplinind această funcțiune. 

15 fevruariu 1856, Directore la Ministeriul Trebilor Din- 
afară cu emolamente de 1.500 lei pe lună, pînă la 10 iuliu 
1856 cînd m-am tras din această funcţiune, 

14 septemvrie 1856, membru la Curtea Apelativă de 
Comerciu, cu emolamente de 2.000 lei pe lună, unde mă 
aflu şi acum. 

De unde rezultă că timpul cît m-am aflat eu în serviciu 
public este de 25 ani şi 5 lunit. 
(Petrache Poenaru). 
1 fevruariu 1859. 


44. 


1874 septembrie 10. [Bucureşti]. Testamentul lui P, Poe- 
naru prin care lasă averea ce are nepoatei sale Maria 
şi soţiei sale Caliopi cu obligaţia pentru aceasta să ajute 
doi nepoți de-ai lui pînă la terminarea studiilor, 


Dispoziţiuni testamentare 


Din averea mea mișcătoare şi nemișcătoare ce se va găsi 
la finele vieţii mele se cuvine după lege nepoatei mele 
Maria, născută lacovaky, partea jumătate, iar cealaltă 
jumătate o las să fie proprietate definitivă a soţiei mele 
Cailiopi, 

Insă din această parte de care pot eu dispune, las să 
se ajute la învăţătură nepoții mei Petru Poenaru și George 
Diculescu, subvenţionindu-se aceștia cu cîte douăzeci și 
doi napoleoni pe an pînă ce vor termina, unul învăţătu- 
rile gimnaziale, iar celălalt învăţăturile agricole. 

Notific aici, să se ştie, că suma de una sută nouăzeci 
mii lei vechi ce s-a depus la Casa de Consemnaţiuni este 
datorită soţiei mele Calliopi, fiind provenită din suma de 
două mii trei sute galbeni ce se cuprind în foaia dotală 
a sa şi din capitalul de îndemnizarea pogoanelor cu care 
s-au împroprietărit foştii clăcaşi ai moşiei Călneul care a 
fost proprietate a numitei soţiei mele. 

Acest act s-a scris olograf de mine subsemnatu la anu 
una mie opt sute şaptezeci şi patru, 10 septembrie. 


1874 septembrie 10. 


Petrache Poenaru? 


1 Colecţia autorului, 


2 Copie auteniificată de Tribunalul Ilfov, Secţia a II-a, la 
12 februarie 1876. Colecţia Emanoil Hagi-Mosco a cărui 
bunică după soţie este nepoata lui Petrache Poenaru, 

II. Scrisori în legătură cu 
Petrache Poenaru! 


1 Din colecţia Acad. R.P.R. — Fond Hagi Constantin 
Pop; şi Arh. St. Bucureşti, 

1824 octombrie 3. Bucureşti.  Medelnicerul Dumitrache 
anunţă pe Zenovie Pop că a obţinut de la Eforie o 
bursă de 2500 lei anual și 500 lei pentru cumpărare 
de instrumente geometrice pentru P. Poenaru. 


Cu frăţească plecăciune mă închin dumitale, 


Pentru chir Petrache Poenarul, cu ajutorul lui Dumne- 
zeu, s-au catordosit ceia ce şi singur dorea a cîştiga, şi 
mai vîrtos hatirul dumitale, silindu-mă şi eu din toată 
virtutea, s-au dat hotărîre să-i dăm cîte taleri 2.500 pă 
tot anul, în soroc de patru ani, afară din taleri 500 ce 
iarăşi avem să-i dăm ca să-şi cumpere instrumenturile 
gheometrii. Dintr-aceşti bani i-am şi dat taleri 250 în 
București ca să aibă de cheltuială pînă aici la Viena, şi 
i-aşi fi dat şi mai mulţi, dar s-au temut a-i lua cu dînsul 
pă drum pentru vreun pericol; ci viind, de va avea tre- 
buinţă de bani, te rog să i să dea a-şi apandisi trebuinţa, 
pînă şi la una mie lei. Căci eu pînă în vreo lună de zile 
nădăjduesc să-i trimiţ dumitale, fiindcă toţi acești bani 
prin dumneata am să-i trimiţ. Şi pe ceia ce îi vei da să 
iai răvaş de primire de la Petrache, carele după ce-ţi 
voi trimite banii ai să mi-l trimiţi mie ca să-l am sinet. 

Aştept răspuns atît la aceasta cît şi la cele ce am mai 
scris dumitale în trecutele zile. 

Și sînt al dumitale ca un [frate] mai mic şi slugă 

Dumitrache Medelnicer 
[1]824 octomvrie 3, București 
[adresa pe verso]: 

Cinstitului mie ca un frate mai mare dumnealui chir 
Zinovie sin Hagi Costandin Pop, cu frăţească dragoste, la 
Sibii. 


1824 octombrie 4/16. București. Medelnicerul Dumitrache 
roagă pe Zenovie Pop să se intereseze de P. Poenaru şi să-l 
aibă în grija lui; şi despre o serie de cărți religioase ce 
s-au primit de Eforia din București. 


Cu frăţească dragoste] mă închin dumitale, 


Cinstită scrisoarea dumitale din Sibiu de la 10 nou ale 
următorului prin monsiu aghentul, dimpreună şi cu alta 
către Petrache  Poenarul, am primit și cu toate că chir 
Petrache săvîrşîndu-i-să rîvna era gata să plece la Craiova 
să-și vază părinţii şi apoi de acolo să vie la Viena, dar 
fiindcă cererea sa au luat săvîrşire i-am zis ca să nu mai 
dea scrisorile dumitale la obrazele ce-mi arăţi, fiind de 
prisos. 

Cu singur Petrache am scris dumitale întocmirea ce s-au 
făcut după care are să să și urmeze, atîta numai te rog 
ca să-l aibi tot lipit protecsii dumitale, priveghind a-l 
îndemna ca să pue silință din toată virtutea ași săvirşi 
toate ale mathimaticii precum este însărcinat, ca după so- 
rocul dă patru ani ce şi l-au dat, prin chezășie, viind să- 
nătos, să nu poată găsi vrăjmașii neamului nostru prilej de 
vorbă, că iată Rumînii ce au învăţat în Viena, că n-au folo- 
sit nimic, păcat de banii ce s-au cheltuit cu dînsul. Şi cu 
toate că dumneata nici o datorie nu ai la aceasta, dar cu- 
nescindu-te cu deosebită rîvnă către Români, ca către un 
bun iubitor al acestui neam scriu şi mă rog să priveghezi 
şi să mă înştiințezi adesea despre urmările şi silința sa. 


Dumitrache medelnicer 
[1]824 octomvrie 4/16, București 

3, 


1828 iunie 20. [Bucureşti]. Medelnicerul Dumitrache anunță 
pe P. Poenaru că Eforia i-a aprobat prelungirea studii- 
lor în străinătate pînă în aprilie 1830. 


Cu frăţească dragoste mă închin dumitale chir Petrache, 


Ştiut fie dumitale că după scrisoarea ce ai trimis-o către 
dumnealui vel logofăt coconu Alexandru Filipescu, unul din 
efori[i] şcoalelor, carele mijlocind către ceilalţi boieri efori, 
au şi primit rugăciunea dumitale cu a mai şedea în Paris 
pîn[ă] la 1830 aprilie 1, tot cu urmare de franga 2500 pă an, 
pentru care voi face cunoscut şi dumnealui chir Zinovie 
Hagi Constandin Pop ca să-ţi facă ordin la bancherul dum- 
nealui a-ţi răspunde pă toată luna precum şi pînă acum s-au 
urmat, 

De aceia dumneata, ca unul ce ai toate înlesnirile, sileşte-te 
a învăţa toate cîte privesc la matematică ca viind sănătos la 
Patrie să nu aibe cîrtire boerii că au cheltuit în zadar 
atiția bani cu dumneata. 

Şi sînt al dumitale ca un frate 

Dumitrache stolnic 
[1]828 iunie 20 


4, 


1829 noiembrie 17. [Bucureşti]. Medelnicerul Dumitrache tri- 
mite lui Zenovie Pop banii pentru P. Poenaru, arătînd 
că veniturile Eforiei s-au strîns cu mare greutate din 
cauza războiului și a ciumei. 


Cu frățească dragoste mă închin dumitale chirie Zinovie, 


Peste tl. [taleri] 3150 ce am mai trimis dumitale din 
următorul an ce merge pînă la aprilie 23 viitor, în soco- 
teala dumnealui chir Petrache Poenarul ot Paris, iată mai 

numărai taleri trei mii una sută și cincizeci în o sută galbeni 
înpărătești prin dumnealui căminarul Ştefan Moscu de a 
că[rojra primire mi s-au dat și adeverinţă pînă să-mi vie 
răspuns[ul] dumitale, tot în socoteala lui chir Petrache Poe- 
narul cu care să fac taleri 6 300 pînă la aprilie 23 viitor. 

Iar pentru venirea sau șederea dumnealui în Paris, te vei 
pliroforisi dumneata dintr-această scrisoare a cinstlitei) 
Eforii ce-i scrie, care o lăsai despecetluită a o citi, şi apoi mă 
rog pecetluindu-o să o şi porneşti la Paris, cît mai fără 
zăbavă, ca să aibă vreme omul a să socoti şi a răspunde 
Eforii mai în grabă, ca nu care cîndva corespondenţia să să 
îndelungească peste sorocul ce-l are şi să i să pricinuiască 
zăticnire la ale cheltuielii din toate zilele. 

Mă iartă de zăbavă căci numai eu ştiu cu cîtă greutate să 
adună bani la casa școalelor, la această vreme, şi cu oştiri şi 
cu boala ciumii şi cu altele care crez că-ţi vor fi ştiute. 

Mă rog să am răspuns cît mai în grabă, şi sînt al dumitale 
ca un frate şi slugă 

Dumitrache stolnic 
[1]829 noemvrie 17 


5. 


1830 iunie 20. Bucureşti. Eforia Şcoalelor cere Vistieriei Sta- 
tului să i se dea cei 10500 de franci aprobați pentru 
bursierii de la Paris. 


Eforia Şcoalelor 
anul 1830 iunie 20 
Nr. 32 

București 


Cinstitei Visterii a Valahii, 


Cinstit Divan judecătoresc prin otnoşenia ce face către 
Eforia Şcoalelor, de Ja 15 ale următorului supt nr. 370, arată 
că înalt exelenția sa domnul deplin împuternicitul prezident 
al Divanurilor Moldo-Valahii, ghinărar adiutant Kisseleff, 

prin nota ce au trimis de la 4 ale următorului supt nr. 4052 
poruncește a să da din banii Prinţipatului, franghi zece mii 
cinci sute, pentru doi ucenici rumîni ce prelungesc învăţătura 
la Paris. 

Pentru care şi scrie Divanul să orînduiască Eforia cinovnic 
din partea sa a-i primi de la Visteriet. 


6. 


1830 iulie 6. Bucureşti. Medelnicerul Dumitrache anunţă pe 
Zenovie Pop că Eforia Şcoalelor a încuviinţat ca P. Poe- 
naru să studieze meșteșugul metalelor şi i s-a aprobat 
o bursă de 6000 franci pe an, și 2000 de franci pentru a 
cumpăra niște instrumente. 


Cu frățească dragoste mă închin dumitale, 


Pentru slobozenia lui chir Petrache Poenar[u] ucenicu[l] 
Valahi|i] dă a învăţa meșteşugu metalurilor spre folosul 
patriei romîneșşti, d-abia acum au luminat Dumnezeu pe stă- 
pinitorii ce-i avem de i-au dat voie ca să-l înveţe. Şi nu 
numai aceasta, ci și bani franga [franci] 6000 ai cheltuieli[i] 
sale pe un an, şi deosăbiţi alte 2 000 franga pentru nește 
instrumenturi ale acestui meșteșug au poruncit să să dea din 
banii visteriei. Și fiindcă dumnealui baron Hristofor Sache- 
larie a vrut a să arăta cu rîvnă au înlesnit acest lucru, dînd 
la Eforie polițe a să primi la Paris, prin dumneata, de la 
Vasal bancherul dumnealui, socotit, frangu po parale o 
sută opt. 

De aceia iată trimiţ dumitale aceste două poliţe, una de 
franghe 4 500 în trebuinţa cheltuielilor lui Petrache Poenar[u) 
şi cu franga 1250 ce i s-au mai trimis din care mai am 
să-ți răspunz taleri 225, să fac franga 5750. Şi deosăbit 
altă poliţă dă franga 2 000 pentru nişte instrumenturi ce cere 
să să facă, de a cărora primire mă rog să mi să trimiță 


1 Arh. St. Buc., Administrative vechi, dosar 64/1830. 

răspunsul dumitale. Iar pentru cusur de franga 250 ce mai 
rămîn pînă la franga 6 000 hotăriîţi ai cheltuelilor pe un an, 
viind răspunsu îi voi trimite dumitale şi pe aceia. 

Eu lăsai scrisoarea Eforii dăschisă cum şi atestatul ca 
să să citească şi de către dumneata şi apoi pecetluindu-să, 
mă rog să să trimiţă cît mai în grabă, ca să nu zăbovească, 
ci să-și caute de trebuinţi. Asemenea şi pentru poliţe vei 
scrie dumneata a să primi de omul dumitale de ia arătatul 
bancher Vasal, şi cu mijloc ce vei socoti să să răspunză 
în primirea lui Petrache Poenaru. Iar pentru celălalt ucenic 
ce să coprinde în cartea Eforii, dă este cunoscut dumitale 
şi voeşti a da vreo chezășie pentru dînsul, poți a-i scrie 
vreun mijloc care vei socoti a să da acea chezășie, ca să 
i să facă şi dumnealui urmarea cea cuviincioasă. 

Şi sînt al dumitale ca un frate şi slugă 


Dumitrache stolnic 
1830 iulie 6, București 


T. 


1831 iunie 26. [Bucureşti]. Medelnicerul Dumitrache cere lui 
Zenovie Pop să trimită din Sibiu două lexicoane tipărite 
la Buda, în cinci limbi, fiind necesare şcolilor. 


Cu frăţească dragoste mă închin dumitale, 


Dumnealor boeri efori ai şcoalelor Valahiei roagă pă dum- 
neata pentru două lexicoane ce s-au tipărit la Buda, rumi- 
nește, franțuzeşte, nemţeşte şi ungureşte, găsindu-să aci în 
Sibii să faci bine a le cumpăra fiind trebuincioase pentru 
şcoale şi să să trimiţă în primirea mea prin vreun ocazion 
şi cîți bani să va da îmi vei scrie a-i răspunde la cine vei 
socoti. 

Deosebit de aceasta nu sînt la îndoială că vei fi avînd 
purtare de grije pentru francii şcoalii de la Meron [Meuron] 
bancherul ca să să scoaţă încet încet după raportlul] comi- 

sarilor ce ni s-au trimis. Am mai scris şi la 21 dumitale 
pentru P. Poenarul că sînt la mirare la cele ce scrie că nu 
ar fi primit pînă acum acei din urmă trimişi 3 000 franci 
pentru care ne-am rugat să-mi răspunzi, deslegindu-mi 
dporia ce este pricina scrisorii sale. 
Şi sînt al dumitale ca un frate 
Dumitrache stolnic 
[11831 iunie 26 


22 — Petrache Poenaru 

1832 august 28. București. Cuvintarea lui P. Poenaru la Cole- 
giul Sf. Sava, cu ocazia examenului de sfîrșit de an școlar 
și a distribuirii premiilor. 


Toată adunarea ce astăzi face cinste şcoalelor cu a sa 
înfăţişare aici, precum tot omul simţitor și iubitor de folosul 
obștesc, este bine încredinţată că creşterea și învățăturile ce 
se dau tinerimi|i] sînt astfel de legate cu soarta oricăruia stat 
în cît toată fericirea unui neam atîrnă de la buna creștere 
a tinerimi[i], aşadar buna educaţie [a] fieșcăruia în parte 
și fericirea tuturor de obşte se ţin de mînă. 

De aceia Naţia Romînească trebue să simţă, că pe lîngă 
alte faceri de bine, ce s-au revărsat peste dînsa, de cînd se 
află subt sprijineala mai de aproape a augustului protector 
al Prinţipaturilor Rumiîniei, şi încredinţată îngrijirii prea 
vrednicului şi înbunătăţitului său vechil, cea mai mare do- 
vadă de îngrijirea părintească ce are stăpînirea de acum 
pentru folosul obştesc, este așezarea şcoalelor naţionale pe 
un bazu mai temeinic, căci cu toate că această trebuinţă a 
fost simțită aici mai de demult, pînă acum însă toate stră- 
daniile ce se făcuse din vreme în vreme pentru școale nu 
putuse dobîndi urmarea dorită. Felurimi de neînlesniri şi de 
întîmplări au fost pînă mai deunăzi protivnice întemeerii 
unei școale naţionale. 

La cea mai dintii a ei întocmire această şcoală a avut a să 
lupta cu ideea ce predomnea pă atunci că nimic nu se poate 
învăța în limba rumînească. Şi multă vreme încă nu s-ar 
îi putut apăra de -această năpaste de nu ar fi avut pe cel 

mai vrednic de laudă rumîn, despre ale sale științe şi patrio- 
tism, pă Gheorghe Lazăr, doctor de teologhie şi de legi, care 
el întîiiaş dată a propus ideea de a se întocmi o şcoală 
în limba patriei. Și el singur s-a luptat cu toate neînlesni- 
rile, făcînd în limba ruminească cursuri de filozofie şi de 
matematică. Acest învăţat bărbat, prin a sa nepregetare şi 
înfocată iubire de neam, îşi dobîndise după a sa dorire 
sprijinitori pentru cultura limbili] rumîneşti pă cîţiva din 
cei mai cu rîvnă boieri patrioţi şi mai ales pe răposatul banul 
Constandin Bălăceanu. Cu al acestor buni patrioţi ajutor, 
şcoala rumînească în puţină vreme a dat dovadă netăgăduită 
de înlesnirea cu care se pot urma învăţăturile în limba 
patriei, căci din şcolarii d-atunci au eşit bărbaţi care acum 
fac cinste neamului: domnul Eliad proprietarul tipografii şi 
domnul Paladi inginerul, urmîndu-și amîndoi învăţăturile sub 
răposatul Lazăr, în puţină vreme s-au făcut vrednici de a 
împlini și slujba de profesori publici, şi ale lor osteneli au 
dat iarăşi mult rod. Dar nu a ţinut mult așa căci școalele 
peste puţin alu] avut de suferit felurimi de împiedicări în 
cît într-o vreme rămăsese toată greutatea ei pă singur 
domnul Eliad, care, pentru o singură dragoste de a-și îm- 
părtăşi învăţătura tinerimi[i] a suferit tot felul de strîm- 
torări. Acest nepregetat tînăr nu numai că a scos şcolari, 
care astăzi sînt profesori vrednici de acest nume, ci a culti- 
vat și limba prin multe lucrări ce s-au dat la lumină, între 
care este şi gramatica limbi[ij rumînești și printr-aceasta 
tinerimea învaţă acum în şcoală cu înlesnire a-şi regula 
ideile și expresiile în limba părintească. 

Mai la urmă şcoala se întocmise de iznoavă şi prin 
încurajarea ce dobîndise subt domnia bunului patriot Gri- 
gorie Ghica să aşăzase iarăşi cursul de filozofie, de matema- 
tică şi de legi şi se urma cu bun sporiu după cum s-a 
văzut la examenul public ce s-a dat pe atunci faţă cu 
Domnul şi cu toată boerimea. Puțin însă după aceia s-a 
întîmplat iarăşi, după cum este ştiut tuturor, împrejurări 
protivnice care au fost mai sus de voia omului şi aşa 
şcoalele precum toate celelalte instituții publice nu au 
putut mai nici odată să se bucure de un șir de ani liniștiți, 
toate au fost fără de nici un căpătii pînă mai deunăzi, 
cînd o prea înaltă îngrijire ce ocrotește Naţia Rumînească 
a dat, ca să zic așa, o suflare de viaţă omeniri[i) după 

aceste locuri şi după ce toate furtunile s-au potolit, afiîn- 
du-să căpetenie a ocîrmuirii d. deplin împuternicit prezi- 
dent gheneralul Kisseleff, care s-a ivit ca un luceafăr ca 
să lumineze pasurile [paşii] tutulor dregătoriilor pentru 
înaintarea neamului spre fericire. S-a pus între altele şi 
şcoalele la orînduială şi acum tinerimea se poate lesne 
împărtăşi de învăţătură în oricare parte a Prinţipatului, 
căci s-a făcut chibzuire ca în toate orașele de căpetenie ale 
judeţelor să se afle cîte o școală de metodul lancasterian, 
avind fieşcare cîte două clasuri, unul pentru deprindere la 
citire şi de scriere şi altul pentru învăţăturile elementare 
de catehism, de aritmetică, de geografie şi de gramatică. 
Douăsprezece dintr-aceste şcoale s-au şi deschis şi peste 
o mie de tineri s-au împărtășit pînă acum de învățături; 
iar celelalte şapte şcoale s-au întîrziat a să așeza diņ pri- 
cină că nu s-au dat încă pe la acele locuri încăperi cuviin- 
cioase pentru şcoale. Pilda însă de sporul ce fac şcoalele 
ce s-au aşezat prin celelalte judeţe va face şi pe locuitorii 
după la locurile pe unde nu sînt şcoale să simţă folosul 
ce poate izvori dintr-o îngrijire părintească, precum este 
aceasta ce are acum stăpînirea pentru împărțirea luminilor 
şi se vor îndemna a înlesni împlinirea acestui sfîrşit de 
folos obştesc. 

Pentru învățături mai înalte s-au aşezat două alte 
şcoale centrale, una în Craiova şi alta aici în București, 
fiecare cu cîte douăsprezece catedre, adică pentru grama- 
tică, aritmetică, caligrafie, istorie, compoziție, geometrie, 
pentru limba franţozească, pentru cea grecească şi pen- 
tru desemn. 

In cea după urmă, pentru ca să se îndeplinească oareșice 
mai mult învăţăturile, s-au adăogat la școala din Bucureşti 
şi cursurile de legi, de trigonometrie aplicată, de literatura 
îranţozească şi de limbile nemţească, latinească, rusească 
și slavonească. 

După ce s-a întocmit într-acest chip educaţia tinerimi[i] 
de obşte, care este cea mai dintii îngrijire ce trebue să 
aibă o nație şi cea mai sfîntă datorie a stăpiînirii către 
fieşcare familie, s-a făcut chibzuire încă şi pentru aşezarea 
unui pensionat, unde un oarecare număr de copii aleși să 
se afle subt o îngrijire mai de aproape la a lor educaţie 
şi să se dea printr-aceasta înlesnire părinţilor ce sînt şeză- 

tori cu depărtare de această capitală. Dintr-acești tineri 
pensioniști unii se țin cu a lor cheltuială, iar alții cu ajutor 
din casa şcoalelor. Aceşti după urmă s-au hotărît a fi în 
număr de doisprezece, carii toţi să vor alege din şcolarii ce 
vor face mai mult spor la învăţătură în vremea urmării lor 
la şcoala naţională, De astă dată însă trebue să se aleagă 
numai cinci şcolari pentru ca să rămîne și la alt examen 
mijloc a să încuraja şcolarii printr-acest fel de alegere, 

Acum după sfîrșitul anului scolastic s-au făcut cercetare 
publică şcolarilor la învăţăturile ce au trecut, ca să se 
clasiriceze [clasilice] fieşcare pă potriva urmării lui la învă- 
țătură şi purtării sale în şcoală. Rezultatul acestor cercetări 
puindu-se acum înaintea aceștii cinstite adunare să va 
face cunoscută toată urmarea ce s-a făcut la învățături 
în şcoalele naţionale, şi de să va găsi că acest rezultat nu 
răspunde la toate după dorinţă să face rugăciune cinstitei 
adunări a lua în băgare de seamă că acesta este rodul 
numai de cinci luni; căci numai de la aprilie 1 s-au început 
cursurile în şcoală, după orînduiala cea nouă, fiindcă mai 
înainte a trebuit să se dea şcoalelor o întocmire mai temei- 
nică, să se facă meremeturile ce era[u] trebuincioase după 
ce s-a primit şcoala din Sf. Sava pă seama Eforii. Aceste 
chibzuiri a întirziat deschiderea celor mai multe cursuri 
şi vremea ce a rămas fiind foarte scurtă nu s-a putut 
întinde şi desluşi toate învăţăturile după cum trebuia. 

Cu toate aceste[a], cinstita Adunare, binevoind a face 
cercare de scopul învățăturilor prin cercetarea unora din 
școlarii fieşcăruia clas, se va încredința, că atît învățătorii 
s-au străduit cu multă rivnă a face pe tinerime să înainteze 
la învățături, cit şi din școlari cei mai mulţi au urmat 
cursurile cu multă silinţă și că unii sint vrednici de cea mai 
mare laudă. Cu un cuvint tinerimea ce a urmat în şcoalele 
naţionale meritează încurajare. De aceia s-a făcut rugă- 
ciune acestei cinstite adunări să cinstească școala cu a sa 
înfăţişare şi după ce se vor cerceta de ai lor învățători, să 
binevoiască a aleage dintr-înşii cinci pentru a se ţinea la 
învăţătură cu cheltuiala şcoalelor pînă ce își vor săvirşi 
cursurile ce au a urma. Şi atît acești cinci şcolari ce se 
vor alege, cît și ceilalți ce meritează încurajare vor primi 
din mîinile dumnealui marelui logofăt al Trebilor Bise- 

riceşti și al învățăturilor premiile ce s-au hotărît pentru 
fieșcare după al său meriti. 


2. 


1836 iulie. Bucureşti. Cuvintarea comisului P. Poenaru, di- 
rectorul şcolilor naţionale, la sfîrşitul anului școlar 
1835—1836 „cu prilejul împărțirii darurilor“. 


Prea Înălțate Doamne! 


Înpărtăşirea ce Măria Ta binevoești a lua în toţi anii la 
această sărbătoare de familie, insuflă în inimile tutulor 
acelor care se interesează de fericirea obştească, o încre- 
dințare care din zi în zi creşte mai mult, despre soarta și 
viitorimea morală a tinerimei rumînești, 

Protectind cu atita rivnă aşăzămînturile de învățătura 
obştească, M.[ăria] T.[a] ai dat în tot prilejul dovadă înve- 
derată de încredințarea ce ai, că, ca să se facă oamenii 
mai buni trebue să se lumineze prin învățături și că o 
bună oblăduire nu poate fi întemeiată pă neştiinţă. Într- 
adevăr ca să fie oamenii supuşi și credincioşi guvernului 
care îi ocîrmuește, ca să poată preţui folosurile ce dobiîn- 
desc ei de la acesta, trebue să li să dea învățături bune, 
spre a se apăra de căile cele înşălătoare pă care prea lesne 
se pornesc din neştiință. 

Pătruns de acest adevăr, M.[ăria] T.[a] doreşti cu cea mai 
fierbinte rîvnă a întinde învăţăturile şi la clasele cele mai 
sărace dintre supușii Mării Tale. 

Familiile cîte au simţit prețul aceştei sprijiniri ce dobîn- 
desc de la M.lăria) T.[a] învățăturile s-au întrecut a se 
folosi de această facere de bine, nu numai trimițindu-și 
copiii la şcoala obștească, ci şi înerijind de dînşii de aproape 
ca să-şi urmeze învăţăturile regulat şi să aibă și afară din 
școală purtare bună. Aceste familii vor afla răsplătirea 
îngrijirilor în bucuria ce vor simţi văzîndu-și copiii încu- 
nunați pentru izbughirea [izbîndirea] la învăţătură. 


t „Curierul ruminesc“, IV, nr. 61, 4 septembrie 1832, 
pp. 229—231. 


335 


www.dacoromanica.ro 


Într-această zi solemnă înfăţişindu-se înaintea M.[ării] 
T.|ale] şcolarii care s-au găsit mai destoinici a dobîndi 
premii, se vor cerceta cîțiva dintr-înşii la învăţăturile ce 
au urmat, în Colegiu, în curgerea anului trecut. Vremea 
însă ce se poate întrebuința astăzi pentru această cercetare 
fiind foarte scurtă, nu se va putea da o idee lămurită de 
rezultatul învățăturilor de peste an. 

Scopul acestui mic eczamen de astăzi, ce s-a urmat şi 
în anii trecuţi în asemenea zi solemnă, a fost numai ca să 
se dea deocamdată cinstitelor persoane dintr-această adunare 
o idee repede de şirul învățăturilor ce să află acum aşăzate 
în şcoalele obşteşti, pînă a se obicinui fieșcare a vizita 
eczaminele particulare, care, fiindcă se urmează în mai 
multe zile şi fără nici o paradă, nu putea deocamdată să 
tragă curiozitatea publicului. Acum însă cînd vedem că 
publicul a început a lua oarecare gust a vizita eczamenele 
particulare, Eforia socotește de cuviință a nu mai osteni 
prea mult această cinstită adunare cu îndelungarea unei 
seanţi pă care timpul şi strimtoarea localului o face foarte 
ostenitoare, şi a supune la înalta hotărîrea M.lării] T.[ale] 
chipzuirea ca de acum înainte să nu se mai facă şi eczamen 
într-această zi de paradă ci numai împărţirea premiilor; iar 
cine va voi să se înştiințeze de starea învățăturilor să vie 
să asculte la eczamenele particulare. 

Este cunoscut că destoinicia şi strădania profesorilor nu 
sînt îndestule ca să facă pe şcolari să sporească la învă- 
țături, ci că trebue să se înveţe şi părinţii a lua subt o 
îngrijire mai de aproape urmarea copiilor la şcoală. Feluri 
de mijloace s-au întrebuințat pentru aceasta în toţi anii 
atît de către Eforie cît şi de către profesori: la înscrierea 
şcolarilor în reghistrurile canţelarii s-au chemat şi părinţii 
sau corespondenţii lor, ca să li se dea în cunoştinţă regula 
după care se urmează acum învăţăturile şi privegherea ce 
trebue să aibă asupra copiilor. Profesorii iarăşi înştiinţind 
pe părinţi prin bileturile ce dau copiilor în toate săptă- 
mînile pentru gradul învăţăturii şi purtarea şcolarilor i-au 
îndatorat a se arăta din vreme în vreme la şcoală ca să 
afle obiecturile asupra cărora trebue să aibă mai cu deo- 
sebire băgare de seamă în privegherea asupra copiilor. 
Asemenea şi la examenele particulare şcolarii au fost înda- 
torați să cheme şi pe părinți a se afla faţă. 

Printr-aceste felurite măsuri părinții învăţindu-se din an 
în an să cerceteze mai de aproape urmarea copiilor la 
școală, lipsirile au fost mai rari şi stredania mai cu dena- 
dinsul, 

La examenul particular de estimp care s-a început în 
15 ale aceştii luni și s-a urmat în toate zilele pînă alaltăeri 
vineri în 26, s-a văzut că mulţi din părinţi care au vizitat 
aceste examene era|u] familiarizați cu regulele școalii și 
adevărat că copiii acelora au făcut și mai mult spor la 
învăţătură, 

Aici trebue să zicem că dacă mai mulţi asemenea pă- 
rinţi şi mai ales persoanele care se deosibesc prin a lor 
poziţie socială ar lua cunoștință de învăţăturile ce se 
urmează în școalele publice, toţi și-ar deschide atunci inima 
la dorire și nădejde de o mai bună viitorime; aceia s-ar 
încredința că nu ar fi trebuință neapărată să-și trimiță 
copiii la școalele dup-în străinătate în vîrstă prea fragedă 
și să se întoarcă de acolo orice alt afară de rumiîni, ci s-ar 
ținea să treacă mai întîi în școalele naţionale învăţăturile 
pregătitoare ce se află așezate aci. În sfîrşit, în urma atîtor 
lupte materiale care de atitea veacuri au întîrziat înainta- 
rea neamului rumiînesc în civilizaţie, nu am avea acum și 
lupte intelectuale, niște nedumeriri, care, ca o fatalitate 
ne împing să dărîmăm într-o zi ceea ce d-abia s-ar putea 
zidi în mulţi ani. Cu toate acestea fieșcare știe că datoria și 
interesul adevăratului patriot este a sprijini așezămînturile 
de luminarea neamului; prin împrăștierea luminilor se îmbu- 
nătăţesc năravurile şi viața fieșcăruia se face mai ticnită. 

învăţătura este trebuincioasă la toate clasele de oameni, la 
toate ramurile de industrie și la orice fel de îndeletniciri; 
ea nu depărtează pe oameni de la meşteşuguri sau de la 
meserii, și nu este totdeauna adevărat a zice că cine în- 
vaţă carte nu va mai voi să fie plugar sau de oricare 
altă meserie, căci învățătura dimpotrivă nobilînd toate 
profesiile le face pe toate deopotrivă cinstite; și aşa pluga- 
rul nu va pierde gustul îndeletnicirii sale cînd va ști să 
citească cărţi de agricultură, cînd va putea să socotească 
tot felul de producte ale pămîntului şi va afla prin învă- 
țătură mijloacele de a lor îmbunătăţire. De vom cerceta 
starea agriculturii pe toată surfața globului vom vedea că 

pămîntul într-acele ţări este mai bine lucrat unde şcoalele 
populare sînt mai întinse [numeroase]. Meşterul de fer, 
sau de orice alt, nu-și va pierde aplecarea la a sa meserie 
cînd va putea singur să-și facă socotelile fără de a mai 
avea trebuinţă de alt scriitor, cînd, aflînd prin citanie 
desăvirşirile ce să fac în meșteșugul său, va putea să 
mulțumească mai bine pe mușşterii. 

Asemenea n-ar avea nici un temei nici aceia care ar 
socoti că cu îniinderea învăţăturii să pierde legea; o părere 
înşalată ce numai aceia o pot avea care socotesc că religia 
stă în superstiție, căci creșştinul cel adevărat putear-ar 
propovădui neștiinţa, putear-ar uita că Domnul Hristos 
învăță însuşi pă norod în biserică, că el poruncea ucenici- 
lor săi să propovăduiască adevărul şi că aceștia propovă- 
duia în toată lumea că nu trebuie să se ascunză lumina 
subt obroc, 

În sfîrşit, fără de a mai fi trebuinţă de mai multe dovezi 
dacă învăţătura este folositoare, de se va lua în mai de 
aproape băgare de seamă ceea ce rezultează din urmarea 
tinerimii noastre la şcoale, nimenea nu va putea tăgădui 
adevărul că aceşti școlari, deodată cu deprinderea minții 
în idei care sporesc ştiinţa omului, își împodobesc sufletul 
cu sentimente care îi recomandează despre a lor bună 
purtare între oameni, 

Dreptatea cere, iubiți tineri, a se face această solemnă 
mărturisire din partea Eforii, căci cei mai mulţi ați fost 
nepregetaţi în stredania de a vă folosi de învățăturile şi 
povăţuirile ce v-au dat profesorii voştri, nu este îndoială 
că şi de acum înainte vă veţi sili să meritaţi asemenea 
laudă, 

Nu pierdeţi niciodată din aducerea aminte că, ca să vă 
recomandaţi şi să fiți odată oameni însemnați în buna 
societate, trebue să nu aveţi pregetare a dobiîndi acum în 
vîrstă fragedă acele învățături care în zadar le veţi căuta 
mai tirziu, şi că numai atunci veţi putea avea viață plă- 
cută cînd științele ce veţi dobindi vor avea de temei și de 
scopos virtutea, însă acea virtute care avîndu-și izvorul 
în sfînta religie va (înjtipări adînc în inimile voastre acele 
sentimente de cinste care fac pe fiu iubitor de ai săi 

părinţi, pă școlar supus şi stăruitor, pă cetăţean zelos 
patriot, pă prieten cea mai dulce miîngăere, pă părinte cel 
mai bun razim al familii[i]“.t 


3. 


1837 iulie. Bucureşti. Cuvintarea comisului P. Poenaru, di- 
rectorul şcolilor naţionale, la sfîrşitul anului școlar 
1836—1837. 


Prea Înăițţate Doamne, 


La această aplecare a tinerimei de acum spre învăţătură, 
profesorii, în a cărora mîini ea este încredințată, au rivalizat 
de zel şi de strădanie spre a o face să se folosească de 
învăţăturile ce i se dau şi la stăruirea ce au avut ostenelile 
încununate de cel mai bun spor. Școlarii care au săvirşit 
cursul învățăturilor ce se află aşezate într-acest Colegiu, 
prin sporirea ce a făcut, au dobiîndit dreptul a fi cu deo- 
sebire recomandaţi. Aceștia după ce au ispitit duhul limbei 
romiînești, prin reguli care lămuresc înţelesul în vorbire 
şi în scriere, după ce s-au deprins a lucra spre îmbogățirea 
limbei naţionale prin traduceri din limba franţozească, după 
ce prin învăţătura geografiei şi a istorii a cercetat pe om 
în toate vremea şi în tot locul, după ce au gustat frumu- 
seţile scriitorilor în limbile clasice, grecească şi latinească, 
au urmat cu bună pătrundere şi cursul de matematică cu 
aplicaţii la ridicarea de planuri topografice şi cursul de legi 
cu deslușirea pravilii pămîntului. 

Acesta este rezultatul ce fieșcare a putut vedea la exame- 
nile publice ce s-au făcut tutulor şcolarilor. Dar cu aceasta, 
învățătorii ş-ar împlini datoria numai pe jumătate, dacă 
a lor îngrijire s-ar mulţumi numai în cultura duhului şi 
în dezvoltarea înţelegerii; nu este destul a se pregăti 
oameni , destoinici, ci mai înainte de toate trebueşte să se 
formeze oameni cinstiţi şi să se întărească printr-aceasta 
bazele soţietăţii. De aceea în şcoalele naţionale se insuflă 
copiilor iubirea de virtute, li se înalţă duhul puindu-li-se 


„Curierul  romiînesc“, VII, nr. 43 din 6 iulie 1836, 
pp. 169—172. 


339 


www.dacoromanica.ro 


înaintea ochilor tat ceea ce a cugetat și au lucrat oamenii 
cei virtuoşi din toate veacurile; prin exemplul faptei aces- 
tora și cărţilor ce au scris se aţiţă în inimă școlarilor sen- 
timenturi morale, li se arată datoriile ce au a împlini în 
soţietate; prin respectul ce se îndatorează ei a păzi către 
învăţători se obicinuesc a cinsti pe mai marii lor; prin 
supunerea ce li se cere la regulele colegiale se deprind a se 
supune pravililor ţării. 

Subt această influență de moralitate dîndu-se învăţăturile, 
să nădăjdueșşte că tinerimea eșind din școală va urma în 
soţietate aceleași prințipuri de cinste și de laudă, care 
întemeiază liniştea și frăţia între concetățeni. Cu acest 
prilej Eforia se simte norocită a face aici obștească mär- 
turisire că, la examenele ce s-au făcut acum în curgere de 
15 zile, tutulor şcolarilor, asupra învăţăturii lor ce s-au 
urmat într-acest an, s-a găsit că școlarii care au fost mai 
silitori şi au sporit mai mult la învăţătură, sînt tocmai 
aceia care au avut şi purtare mai bună. Aceștia sînt care 
astăzi se vor chema a lua cununi de îndoit merit, 

Acestea sînt, Prea Înălțate Doamne, rezultaturi vrednice 
de înalta osîrdie cu care M, T, sprijineșşti acest așezămînt. 
Întinderea învățăturilor între tinerii romîni aduce roadele 
dorite; deodată cu luminarea minții se îmbunătățește su- 
fletul, se îndreptează măravurile și soarta neamului nu mai 
poate fi despărțită de starea învățăturilor. Dezvoltarea 
aceasta este dar acum o trebuinţă din cele mai neapărate; 
prin urmare Eforia conformîndu-se cu înalta voința M. T. 
se îndeletnicește a mai adăuga în anul următor cinci 
catedre de învățături mai înalte în limbi și în şttințe. 
Asemenea să face acum chibzuire a se trimete cu cheltuială 
din casa școalelor, doi tineri la universități străine, ca să 
se pregătească pentru a fi profesori la științele ce li se vor 
hotărî. Aşa, treptat, îndeplinindu-se clasele Colegiului, potri- 
vit cu înaintarea școlarilor, urmarea învățăturilor va fi tot- 
deauna înlesnită. 

Dacă pe lingă această înlesnire s-ar adăuga şi aceia de a 
se priveghia tinerimea de aproape ca să urmeze învăţăturile 
regulat, atunci sporul lor ar fi însutit mai mare și folosul 
ce ar rezulta dintr-acest spor mult mai simţitor pentru 
soţietate. O asemenea priveghere ar trebui mai cu seamă 
să se facă [ajsupra acelor copii carii în poziţia ce au 

părinţii lor în soțietate, dobîndesc razem de înaintare în 
slujbele publice. Acei copii ar dobîndi o educaţie mai 
bună, cînd părinţii lor le-ar da repetitori, sau îngrijitori, 
dintre şcolarii cei mai înaintați în vîrstă şi la învățătură 
şi care au bune obiceiuri, precum se află mulţi acum în 
şcoală, cînd iar aşeza în pensioane. ca să se cîrmuiască mai 
de aproape la învăţătură şi la purtare. Dar celor mai mulţi 
părinţi li se pare foarte cu greu a cheltui pentru a se sluji 
cu vreunul dinir-aceste mijloace la educaţia copiilor lor 
şi asemenea şcolari neaflîndu-se în şcoală, decît o a treia 
parte din zi, au mai mult a face cu slugile decît cu pro- 
fesorii, de unde urmează că cu cît părinţii se află într-o 
poziție a soţietăţii mai înaltă, cu atît au mai multe slugi şi 
cu atît mai rele năravuri dobîndesc copiii lor. 

Spre întîmpinarea acestui rău, dorit lucru ar fi să se 
adaoge cît mai mult numărul stipendișştilor, ca să se poată 
crește subt o îngrijire mai de aproape copiii acelor familii 
de a cărora consideraţie în soțietate urmează a se folosi şi 
urmașii lor, 

Educația este ca picătura de apă, care căzînd face semn 
și în piatră, dar acest semn numai atunci se poate face 
cînd picătura va cădea fără precurmare. Nu este destul a 
se afla cinevaşi numai cîteva ceasuri cu copilul, ca să se 
insufle în inima lui sentimentele de omenie şi de virtute. 
Nu este destul a-l avea înaintea ochilor cît ţine lecţia în 
claslă], ca să se facă din el un om şi un cetăţean. Trebue 
să fie subt priveghere în toate ceasurile zilii şi ale nopţii, 
să i se vază jucăriile, să i se dirijeze citirea de petrecere, 
să i se asculte observaţiile, să i se îndrepteze judecata min- 
ţii, să i se risipească prejudecățile şi să i se arate cîte puţin 
puţin lumea şi viaţa în privirea cea mai cuviincioasă, 

Așa întărit în virtute, înaintea cărora neînlesniri ar mai 
fugi acel tînăr, din mica sa copilărie; s-a smuls din braţele 
maicii sale şi s-a dus să se obicinuiască pă băncile Cole- 
giului cu lipsa şi cu ostenelile vremilor viitoare, care fără 
mîhnire, totdeauna voios, totdeauna plecat la sintimentul 
datoriilor sale a cercat toate neînlesnirile şi a aşteptat 
numai de la o lucrare nepregetată plata ostenelilor sale? 

Acestea, iubiţi tineri, tipăriți adînc în inimile voastre, că 
nici o împiedicare nu va sta înainte cînd vă veţi obicinui 
din frageda vîrstă a vă lupta cu toate strîmtorările, cînd 

veţi depărta toată moliciunea şi trindăvia, cînd veţi aştepta 
numai de la o lucrare nepregetată plata ostenelilor voastre. 

Acum toate carierile vă sunt deschise, dorirea obştească 
vă chiamă la înaintare, vedeţi cîtă îngrijire este din toate 
părţile pentru învăţătura generaţii în care vă aflaţi. În toată 
vremea înaintarea tinerimei studioase a fost objetul de cea 
mai de obşte şi de mai fierbinte dorire. Dar acum mai cu 
seamă într-această epqhă cînd fieșcare îngrijește de soarta 
viitoare a neamului, înaintarea tinerimei ațiţă o simpatie 
mai generală şi rezemată fiind pe un prinţip nobil şi pe o 
legitimitate netăgăduită nu va mai fi supusă la acele 
patimi geloase care prea adesea se cearcă să înegrească 
slava cea mai pe dreptate dobiîndită. 

Acum nu numai părinţii şi prietenii voştri se interesează 
de sporirea ce faceţi la învăţătură, ci şi ţara toată vă pri- 
veşte şi aşteaptă să vază îndeplinite nădejdile ce are în 
a voastră strădanie. Viitorimea vă ziîmbește, dar cu toate 
acestea trebue să gindiţi totdeauna că cu cît fericirea în 
viaţă cea nouă a vremurilor voastre va fi răzemată pe învă- 
țătură, cu cît mai multă rîvnă și stredanie se va cere atunci 
de la voi, cu atit mai puţin trebue să căutaţi a apropia mo- 
mentul de a intra într-acea viață. Bucuraţi-vă încă de plă- 
cerile vîrstei, nu căutaţi a fi bătrîni mai nainte de vîrstă; 
daţi vreme fragedei minţi a crește şi a se coace. Îngrijiți 
acum numai de slava ce puteţi dobîndi în învățături, nu- 
mai această slavă să doriţi. 

Cununele ce sinteți chemaţi a lua astăzi, să vă fie mai 
mult îndemnătoare a stărui totdeauna într-acea sîrguință 
care v-a făcut a le dobindi. Stăruirea este virtutea cea mai 
trebuincioasă omului la feluri de împrejurări ale vieţii. Ea 
înalță, întemeează şi dezvoltează duhurile cele mai moi şi 
mai zăbavnice. Cu stăruire şcolarul şi chiar atunci cînd 
înaintează nu-şi alină înfierbinţeala lucrurilor sale, ci mai 
mult se îmbogățește, îşi adaogă silinţa şi se face vrednic de 
o slavă îndelungată şi bine meritată. 

Nu vă grăbiţi, zic, a ieşi din şcoală mai nainte de vreme. 
Săvirşiți mai nainte de-a intra în lume cursul învățături- 
lor ce vi se dau într-acest Colegiu. Luaţi vremea şi rezonul 
într-ajutor ca să vă învăţaţi a vă folosi din greșalele 
vremilor trecute. Şi cînd vă veţi afla într-o epohă mai 
depărtată de crizele care au zguduit această țară, să fiți în 

stare a cunoaște mai cu temei pe oameni şi a judeca lucru- 
rile lor. Învăţaţi-vă de acum a vă lupta cu toate neînlesni- 
rile în linişte şi în răbdare. Vremea va veni cînd chemaţi 
fiind a lucra în folosul obştesc, veți simți pînă în cît 
binele este anevoe a se face în mijlocul stavililor ce pun 
interesurile şi patimile, dar într-armaţi fiind cu cumpătarea 
şi înţelepciunea nu veţi avea mai puţină stăruire a sluji cu 
credinţă, fără pierdere de curaj, dar şi fără a fi nerăbdători, 
mulțumindu-vă măcar numai a arunca seminţile cele bune, 
care mai la urmă vor putea să dea roadele dorite. 

Mai nainte dar, de a fi chemaţi, să împliniţi datoriile de 
om şi cetățean, pregătiţi-vă prin lucrare nepregetată, prin 
învățături temeinice spre a împlini cu vrednicie aceste da- 
torii. Ştiţi că numai vremea tinereţilor este aceia în care 
poate cineva să se dea învăţăturii. Iar după ce veţi intra 
în valurile lumii, nu mai găsiţi vreme aşa slobodă ca să 
lucraţi cu aceiaşi linişte şi depărtare de toată grija pentru 
adăogarea învăţăturii. 

Acum cîţi aţi simţit acest adevăr, cîți ați ascultat în- 
demnările ce vi s-au făcut, veniţi să luaţi răsplata stră- 
daniilor voastre în cununi de laudă, cununi neveșştejite care 
vă vor fi cel mai dulce suvenir al vieţii. Înfăţişaţi-vă umi- 
lința și mulțumirea înaintea bunului nostru Prinţ care cu 
ochii plini de bucurie priveşte triumful vostru în învățături 
şi cu inimă generoasă îmbrăţişează interesurile ce-i insuflă 
frageta voastră vîrstă., Luaţi mulţămiri de la profesori, bune 
cuvîntări de la cinstitele persoane care s-au adunat la 
această sărbătoare a familiilor şi vă pottesc tot binele. 
Aşa însoţiţi de dragostea tutulor alergaţi să daţi încredin- 
ţare la picioarele tatălui vostru, în braţele maicii voastre, 
cari atîta s-au trudit pentru voi, ca să le daţi încredințare 
că şi de acum înainte veți fi asemenea silitori la învăţă- 
tură. Ştergeţi cu această bucurie lacramile în care ei s-au 
scăldat, 

In vremea vacanţii, care acum vi se dă ca să răsuflaţi 
în sînul familiilor, purtaţi-vă astfel încît să nu faceţi pă 
părinţi să li să urască de a vă avea lingă dînșii. Luaţi 
într-această răsuflare puteri nouă ca să vă puteţi ţinea în 
gradul în care v-aţi rădicat. Acum nu vă mai este ertat 
să rămiîneţi înapoi în cariera pe care vă întreceţi; o izbutire 
vă îndatorează şi la alte izbutiri nouă. 

1840 iume 30. București. Cuvintarea marelui clucer P, Poe- 
naru, directorul şcolilor naţionale, cu ocazia distribuirii 
premiilor. 


Prea înălțate Doamne, 


Şapte ani sînt de cînd dîndu-se şcoalelor naţionale o nouă 
organizaţie, s-au urmat de atunci învăţăturile dupe o sis- 
temă întemeiată, în punctele cele mai de căpetenie, pe 
întocmirea coprinsă într-un regulament special, 

Pe cînd drepturile strămoşeşti ale neamului romînesc se 
întemeiase prin legături nouă între două puteri învecinate, 
pe cînd toate ramurile de oblăduire ale aceștii ţări se 
aşeza pe nişte baze pregătitoare de un guvern naţional, 
urma a se aşeza şi organizaţia învățăturilor obşteşti între 
bazele fondamentale ale legiuirilor aceștii țări. 

Cu acest chip întocmirea acestui regulament n-a avut alt 
scop decît a hotărî din distanță în distanţă oarecare punte 
[puncte] din cele mai generale prin care trebue să se închee 
cadrul acestui așezămînt, lăsînd intervalul a se împlini după 
cum vor erta mijloacele şi după cum experienţa va povăţui. 

Nu se putea dar zice că întîia urzire a şirului învățături- 
lor s-ar fi socotit de cea mai perfectă, nici că această 
urzire n-ar fi fost primitoare de vreo nouă dezvoltire; căci 
chiar în cursul acestor șapte ani s-au făcut însemnătoare 
îndepliniri ce experienţa a dovedit trebuincioase. Astfel 
văzîndu-se că şcolari|i] ajungea[u] în vîrstă prea fragetă la 
clasele complementare, s-a mai întins cursul de învățăturile 
umanioare adăogîndu-se alte două clase la cele patru ce se 
coprindea în regulament. Asemenea s-au adăogat şi alte 
deosebite catedre, potrivit cu treptata sporire a şcolarilor. 

Nici o legiuire care atîmă de împrejurări nu se poate 
hotărî pentru vecinicie. Prin urmare nici sistema învă- 
ţăturilor nu se poate legiui într-un fel odată pentru tot- 
deauna. Ea atîrnă de la mijloacele ce se dau, de la obiceiu- 
rile neamului, de la trebuinţele statului. Acestea au fost 
consideraţiile ce s-au pus înainte la întocmirea regulamen- 

tului școalelor, și numai o grea nedomirire s-ar fi încercat 
a înegri în opinia publică curăţenia cugetului ce a prezidat 
la această alcătuire, sau la punerea în lucrare a sistemi[i) 
învățăturilor întocmite. 

Feluri de vorbe s-au împrăştiat asupra stări|i] școalelor, 
chiar din anul al doilea în urma regulamentului, pînă acum: 
că se întind prea mult învăţăturile între popul, striga 
unifi]; că nu se vedè în destul spor în școalele publice, 
zicea alţii. 

Cea dintîi cîrtire n-ar merita nici o băgare de seamă, 
căci ce răspuns ar putea da cineva acelora care se tem nu 
cumva cu întinderea învățăturilor să nu se mai poată găsi 
nici slugi, nici muncitori de pămînt. 

Dar, Prea înălțate Doamne, aceste două imputări, de 
natură cu totul împotrivitoare una altia, caracterizează 
epoha noastră, şi cu cît mai anevoe este a învoi și a amal- 
gama cineva două asemenea diametralicește opozite princi- 
puri, spre a nu împiedica lucrarea binelui obştesc, cu atît 
înțelepciunea Mării Tale se dovedește mai adînc în străda- 
niile ce pui a afla izvorul nedomiririlor ce se izbesc și a 
face să domnească numai principul sănătosului rezon. 

De aceea, direcţia căria Măria Ta ai avut încredințată pe 
lîngă Eforie, îngrijirea asupra școalelor obștești, este datoare 
a da cuvînt înaintea Mării Tale despre,cirtirea ce s-au 
făcut asupra organizații de acum a şcoalelor, 

Se zice că nu s-a văzut încă rodul învățăturili] din 
şcoalele naţionale, dar aceasta este o părere or înșelată, or 
făcută după plăcere. De va fi înşelată, lesne se poate 
domiri îndată ce se va lua în băgare de seamă că cursul 
învățăturilor după cum se află întocmit este de 13 ani, 
adică patru ani de învăţăturile începătoare, şase de uma- 
nioare și trei de complementare. Şi fiindcă sînt numai șapte 
ani de cînd s-au organizat într-acest chip școalele publice, 
vremea materială n-a fost îndestulă de a scoate dintr- 
aceste şcoli tineri care să fi trecut prin toate învăţăturile 
Colegiului, și care numai într-acest chip s-ar fi putut socoti 
de şcolari ai acestui aşezămînt. Şi numai aceştia s-ar fi 
putut lua de probă, la cercetarea sistemili] învățăturilor. 
Iar dacă asemenea cercetare s-a făcut după acei tineri 
care urmînd în Colegiu numai cîte doi sau trei ani, s-au 
grăbit a intra în canţelarii, adevărat că unii ca aceştia 

n-au putut da dovadă îndestulătoare de sistema învățături- 
lor în Colegiu. 

Din nenorocire cei mai mulţi tineri n-au răbdarea, sau 
cîţi au dorinţă a stărui n-au mijloace ca să urmeze pînă 
în sfîrşit învăţăturile colegiale [colegiului], Şi cu cît merg 
mai în sus cu atit se rărește numărul lor, încît ajunge 
de rămîn în clasele complementare numai cîte cinci şase, 
şi încă dintr-aceştia cei mai mulți sînt din școlari[i] ce se 
țin în pensionatul colegiului. 

Se mai adaogă pe lîngă acestea observaţia că copii[i] 
celor mai multe din familiile însemnate nu-și fac învăţă- 
turile în școalele publice, ci se ţin pe acasă cu instructori 
particulari. Prin urmare aceste familii neavînd vreo ştiinţă 
de ceea ce se urmează în şcoalele publice, nici prin vreo 
cercetare din parte-le, nu-și pot face nici o părere dreaptă 
despre starea școalelor, 

Adevărul este, Prea înălțate Doamne, că după mijloacele 
date, învăţăturile au sporit din an în an mai mult. Aceasta 
se poate zice în cea mai curată conștiință, și dovadă sînt 
toţi școlarii din clasele complementare care aproape fiind 
a săvîrși cursul învățăturilor ce se urmează în Colegiu, dau 
nădejde că vor face cinste școalelor naţionale, cînd vor 
dobindi prilej în soţietate a întrebuința cunoștințele ce au 
dobindit. 

De va fi dorință a se face și înaintea Mării Tale cer- 
cetare, poruncească-se a se propune întrebările prin sorții 
ce se ailă depuși aici pe masă, asupra temelor coprinse 
în programa învățăturilor ce s-au urmat în Colegiu. Şi dacă 
școlari|i] ce se vor examina nu vor răspunde la toate 
învăţăturile după dorinţă, dar la cele mai multe se vor 
găsi că au dobindit un bun fond de cunoștințele trebuin- 
cioase în aplicație mai departe la orice învăţătură specială, 
căci nu trebue să se piardză din vedere că învăţăturile ce 
se dau în colegiuri sînt numai niște pregătiri pentru urma- 
rea ştiinţelor în academii şi în universităţi, şi că acei 
școlari de la care ar socoti cineva că se poate cere toată 
știința după ce au săvirșit învăţăturile colegiale, ar mai 
avea trebuinţă încă de vreo cinci șase ani de învăţătură 
în universităţi, ca să poată intra în lume cu vreo știință 
temeinică, 

Această îndeletnicire însă a învățăturilor o pot nădăjdui 
numai acei tineri care au mijloace a se duce la academiile 
Europei luminate. Cu toate acestea și şcolari[i] care nu vor, 
avea asemenea mijloace vor afla şi aici prilejuri a-şi întinde 
mai departe învățătura. Un început de academie este pus cu 
cursurile de legi, cu care Măria Ta însoțind și pravili înțoc- 
mite, potrivit cu duhul veacului, ai aşezat un monument 
nepieritor în aducerea aminte a urmaşilor. 

Pe lingă acestea, dorinţa Mării Tale este a se îndeplini 
clasele colegiului și cu alte învățături asemenea trebuin- 
cioase. Spre acest sfîrşit înalta înțelepciune a Mării Tale, 
încredinţind cercetarea stări|i] şcoalelor unei comisii între 
ai căriia mădulari caracterul și talentul chezășuesc o bună 
înţelegere, voești a cunoaște trebuințele neamului în ceea 
ce priveşte învăţătura publică, şi a da tinerimii mijloace de 
o mai multă dezvoltare în cultura duhului și a inimii. 

Asemenea înțelepte măsuri, de a nu lăsa părerea obştii 
să înoate în bănueli, ci a scoate tot prepusul la lumină, a 
lepăda tot ce se va găsi pătat, iar ceea ce va fi curat, 
limpede, a-l da în privirea publică în toată a sa strălucire. 

Asemenea lămuriri, Prea înălțate Doamne, umplu inimile 
de acea căldură a credinții, a dragostii şi a supunerii. Acea: 
căldură care este cea mai tare legătură între supuşi şi stă- 
pinitor, acea simţire care trebue să se încuibeze în inima 
oricărui romîn, să crească cu ea, să o soarbă prin toţi 
porii, împreună cu laptele ce-l suge, și să cunoască că 
credința către stăpînitor este încrederea în legile întocmite. 
Că dragostea către căpetenia Statului este iubirea de fapte 
în folosul obștesc; că supunerea către prinţul său este 
împlinirea îndatoririlor către soţietate şi paza linişti[i] 
obştești. 

Acestea sînt bazele pe care se întemeiază disciplina so- 
cială, care nu este numai o regulă făcută după plăcere, ci 
sînt principuri, sînt adevăruri dictate de rezon, adunate de 
experiență, puse în lucrare de înţelepciune. Acestea sînt 
principurile care întemeiate fiind şi pe sfinta doctrină a 
religiii, trebue să facă fondul educaţii publice, să se înveţe 
tot omul din cea mai fragedă a sa vîrstă că mai nainte 
de a se gîndi să ceară de la soțietate, trebue de a i se 
cunoaşte ale sale drepturi, trebue să se obicinuiască a pune 
ale sale îndatoriri mai presus de oricare al său merit. 

Cite norocite dispoziţii au rămas sterpe, cite talenturi 
s-au pierdut, cîte caracteruri strălucite s-au rătăcit, pentru 
că aceia ce se afla înzestrați cu asemenea calităţi n-au 
ştiut să păzească îndatoririle ce societatea cerea de la dînşii. 
Numai cunoştinţa acestor îndatoriri şi îndeplinirea lor dă 
preţ învăţăturii. La acestea avînd aţintată și profesorii 
toată grija de a purta cu vrednicie sarcina ce le este încre- 
dinţată, cunosc că la învăţăturile ce dau tinerimii nu trebue 
să le scape niciodată din vedere şi aplicaţia acelor ştiinţe 
în viaţa socială, De aceia se şi străduesc a dezvolta şi a 
desăviîrşi înțelegerea şcolarilor astfel, încît să simţă că 
această facultate nu le este dată ca un dar pe care să-l 
poată răsipi cum le va fi plăcerea, ci ca o împrumutare 
de întrebuințarea căriia vor avea să dea socoteală lui Dum- 
nezeu, familii, neamului, omenirii. 

Învățătura pe aceste principe întemeiată nu va lipsi să 
dea rodul ei. Şi din această încredințare Prea înălțate 
Doamne, se ia îndrăzneală a se supune în cunoştinţa 
Mării Tale, din strădaniile anului scolastic ce acum se în- 
chee, rezultatul examenului ce s-a urmat în toate clasele 
colegiului. După această luptă anuală a tinerimii studioase, 
școlarii care au izbutit meritează răsplătire pentru streda- 
niile ce au pus pînă acum, şi încurajare pentru cele ce li 
se mai cer. 

Recomandaţia ce se face pentru aceştia de către profe- 
sorii lor, supuindu-se astăzi, în cunoştinţa Mării Tale, va fi 
pentru dînşii o chezășuire că-și vor îndoi strădaniile ca să 
adevereze într-o vreme meritul de dragoste cu care Măria 
Ta îi îmbrăţişezi. 

Meritul, iubiţi şcolari, a fost în toată vremea preţul stră- 
danii, al nepregetării; dar mai cu seamă în veacul în care 
trăim ni se cere socoteală strașnică de îndeletnicirile noastre, 
Bănuiala la care ați auzit că a fost ecspus (sic) rodul oste- 
nelilor ce aţi putut vîrsa, întipărească-se în inimile voastre, 
şi priviţi-o nu ca o osîndă ci ca o îndemnare spre întrecere 
în mai multă sporire. 

Vă aflaţi într-o vîrstă în care strădaniile se fac cu în- 
lesnire; cele mai dulci răsplătiri vă aşteaptă. Voi nu sînteţi 
singuri a vă bucura de triumful vostru, inima tatălui 
vostru, a maicii voastre, se bate cînd aud strigîndu-se 

numele fiului lor. Acestea sînt simţiri care vă vor răsplăti 
pentru silința ce aţi avut a vă împlini datoria. 

Pe lingă acestea priviţi ce strălucită adunare vă încon- 
joară. Măria Sa Prea Înălțatul nostru domn, care își în- 
chină toate momentele neadormirii în paza celor mai scumpe 
interesuri ale neamului, se coboară în mijlocul vostru, ia 
loc de părinte, de cel mai duios al vostru sprijinitor. În 
însoţirea Mării Sale, Preaosfinţitul părintele nostru Neofit 
ale căruia merite, proclamate ieri de glasul obștii, îl înălțară 
în scaunul arhipăstoresc, vă aduce astăzi cele dintîi bine- 
cuvîntări. Un numeros concurs de cele mai însemnate per- 
soane bisericeşti şi politicești ţintesc ochii asupra-vă, înso- 
țese pasurile voastre cu urări de norocire în cariera pe care 
izbutiţi. 

Dar această solemnitate, tineri şcolari, n-ar împlini sco- 
pul, dacă n-ar sluji decît a ațîța în voi un zadarnic senti- 
ment de trufie. Se înșeală tînărul acela care fiind prea 
ameţit de ale sale izbutiri crede desigur în a sa părere că 
va avea un viitor strălucit. El este departe de a prevede ce 
stînci amăgitoare așteaptă a sa lesne crezătoare ambiţie. El 
gîndeşte că merge la o sărbătoare, în vreme că păşește 
spre război. Cîţi sînteţi a ieși acum din şcoală ca să intraţi 
în lume, nu socotiți că veţi afla acolo o nemărginire în 
plăceri. Nu abuzaţi de slobozenia ce dobîndiţi. Conformaţi-vă 
în conduita voastră cu acele sentimente norocite, cu acea 
credinţă şi dragoste pe care se întemeiază disciplina socială. 
Fugiți de himerele acelora care-și închipuesc că cu două 
trei idei rimate au dreptul a da lumii legi. Ocupaţi-vă 
necontenit a hrăni înţelegerea voastră cu meditații serioase, 
întemeiate pe principuri, care în relaţii publice precum şi 
în cele private să se vădească printr-un caracter statornic 
în adevăr, în bunăvoință și în bunul gust“!. 


5. 


1843 martie 27. Bucureşti. Raportul Eforiei Şcoalelor înain- 
tat domnitorului Gheorghe Bibescu pentru numirea unui 


1 „Foaie pentru minte, inimă și literatură“, III, nr. 46, 
10 noiembrie 1840, pp. 361—366. 

supraveghetor şi corespondent al tinerilor romiîni trimiși 
la învăţătură în Paris. 


Prea Înălţate Doamne, 


Şcoalele Parisului sînt de obşte cunoscute de cele mai 
înlesnitoare pentru tot felul de învățături trebuincioase. 
Acolo studentul, deosebit de înaltele talente în feluri de 
specialităţi, află şi în vreme şi în mijloacele de trai o mai 
mare iconomie decît în oricare altă capitală. Varietatea 
cursurilor ce se fac în feluri de științe, mulţimea biblioteci- 
lor, bogăţia muzeurilor, feluritele măestrii și alte așeză- 
miînturi de industrie, unde studentul poate alătura teoria 
cu practica, scutirea de a plăti cevași pentru a pătrunde 
prin toate acestea. În sfîrșit lustraţia învăţaţilor profesori 
şi a căpeteniilor acestor așezămiînturi, sînt puternice în- 
Gdemnări pentru studentul doritor de a-și săvirși învăţă- 
turile, să prefereze Parisul ca singura școală a lumei, unde 
el poate în mai scurtă vreme, cu mai mare iconomie și în 
mai multă desăvirşire, să dobîndească cele mai folositoare 
științe. 

Dar cu cit această capitală a lumei învățată este bogată 
în mijloace de desăvîrșirea omului în cunoștințe folositoare 
soţietăţii, cu atît ea este bîntuită de feluri de stricăciuni ce 
totdeauna se introduc în mijlocul populațiilor, unde se 
îmbulzesc tot felul de oameni. Şi tînărul student ce s-ar 
lăsa fără povăţuitor în noianul aceştii capitale, ar fi ca 
vasul de plutire ce s-ar arunca fără cîrmă în valurile 
mării. 

Eforia, Prea înălțate Doamne, avînd în vedere aceste 
împrejurări, supune Mării Voastre următoarele băgări de 
seamă și chibzuiri: 

Din părinţii care își trimet copiii în streinătate spre a-și 
Gesăvirşi învăţăturile, unii aleg şcoalele Parisului, și cei 
mai mulţi dintr-aceștia își lasă acolo copiii în vîrstă prea 
fragetă, fără nici un povăţuitor. Iar alţii, de și cunosc co- 
vîrşirea acelor școale peste oricare altele, deși își pregătesc 
copiii cu întîiele învățături în limba franţeză, dar temîn- 
du-se de multele ispite care în Paris foarte lesne pot rătăci 
pe un tînăr lipsit de mentor, îi trimit la alte universităţi 

în a cărora limbă nu le-au dat nici o pregătire. Asemenea 
sfială a avut şi Eforia de a lăsa pe pensionarii [bursierii] 
ei să se ducă la Paris, şi i-a trimis la Berlin, în vreme ce 
ei își făcuseră aici învăţăturile pregătitoare mai mult în 
limba franţeză. 

Dintr-această nepotrivită înstreinare a copiilor, urmează 
că din cei trimiși la Paris, aceia care sînt lăsaţi de capul 
lor, ori să rătăcesc în netrebnicii, sau cel puţin îşi pierd 
vremea la îndeletniciri zadarnice, la învățături nepotrivite 
cu trebuinţele ţării noastre. Iar din cei trimiși la alte uni- 
versităţi, cei mai mulţi pierd o nepreţuită vreme, ani 
întregi, pînă a învăța limba, şi apoi cînd ar putea să 
înveţe și vreo știință, îi ajunge vîrsta şi ne mai putînd a 
se lupta cu strimtorarea despre mijloacele traiului în 
străinătate, se întorc acasă neîntemeiaţi în nici o ştiinţă. 

Spre depărtarea aceştii rătăciri, Eforia a chibzuit că este 
de mare trebuinţă să aibă în Paris un corespondent, o 
persoană cu învăţătură temeinică şi cu caracter cinstit, 
care avind leafă din casa școalelor, să fie însărcinat a 
priveghea de aproape toate pasurile tinerilor ce se trimit 
acolo la învăţătură, povăţuindu-i la ale lor îndeletniciri, 
atît pe aceia pe care Eforia îi va încredința lui, cît şi pe 
cei ce îi vor recomanda părinții lor. 

Deosebit de aceasta, corespondentul să fie dator a îngriji 
de orice altă însărcinare îi va da Eforia în trebuinţele învă- 
ţăturei publice, precum cumpărătoare de cărţi şi de alte 
objete trebuincioase școalelor, cercetare despre persoane 
destoinice care s-ar cere pentru profesori la şcoalele publice 
sau pentru pedagogi pe la case particulare. 

Asemenea corespondent cu ceruta rîvnă și destoinicie, 
Eforia ar avea în persoana d. doctor Picolu, care acum se 
află așezat în Paris. Întinsele cunoștințe ale aceştii per- 
soane, a sa iubire de strădanie întru a fi folositor rumîni- 
lor, precum totdeauna s-a arătat în postul ce a ocupat aici 
în vreme de cîțiva ani ca conlucrător al Eforiei, cheză- 
șuesc cel mai bun rezultat din îngrijirea ce i se va încre- 
dinţa. 

Pentru această însărcinare Eforia chibzuește că s-ar 
cuveni a se hotărî numitei persoane, din casa școalelor, 
o leafă de două sute galbeni pe an. 

Supuind dar, Mării Voastre, această chibzuire, Eforia 
plecat vă roagă ca, de veţi găsi şi Măria Voastră cuviin- 
cioasă, să binevoiţi a da înalta dezlegare de aducerea la 
îndeplinire. 


A. Filipescu, C. Cantacuzino, P. Poenaru. 


[Pe acest raport al Eforiei, domnitorul a pus următoarea 
rezoluţie]: 

Noi primim propunerea Eforiei, cu atît mai mult cu cît 
înșine am avut prilej de a cunoaște de cîtă mare trebuinţă 
este a avea un asemenea corespondent într-acea capitală 
și spre povăţuirea tinerilor care s-ar trimite spre învăţă- 
tură, iar mai cu seamă pentru comunicaţia nouălor desco- 
periri folositoare înaintării civilizaţiei ce în toate zilele 
se fac în Paris; precum şi pentru săvîrşirea comisioanelor 
ce trebuințele școalelor noastre ar cere într-acea parte 
de loc. 

Vecinii și fraţii noștri moldoveni au simţit trebuinţa și 
folosul orînduirii unui asemenea corespondent încă de mai 
mulți ani, și de atunci biblioteca școalei și cabinetul lor 
de arte și meşteşuguri au luat o foarte mare dezvoltare. 

Iar cît pentru alegerea ce Eforia a făcut, de bărbatul 
pe care socotește de cuviinţă a însărcina cu acea îndatorire, 
noi nu putem decit a o congratula, urîndu-i ca şi pe 
viitor toate ale ei alegeri să fie așa de bine nimerite. 

Insă suma de galbeni două sute nu ne pare a corespunde 
nici cu însărcinările ce se pun asupra unui asemenea cores- 
pondent, nici cu greufatea cheltuielilor din partea locului. 
De aceia noi găsim cu cale a se adăoga pe lîngă acei două 
sute galbeni, alți 50 spre a fi leafa anuală de galbeni două 
sute cincizeci“l, 


6. 


1843 iulie. Bucureşti. Cuvîintarea marelui clucer P, Poenaru, 
directorul școlilor naţionale, la serbarea de sfîrşit de an 
școlar, în Colegiul Sf. Sava. 


1 „Vestitorul  romînesc“, VII, nr. 58, 23 iulie 1843, 
pp. 230—231. 

Prea Înălţate Doamne, 


Privind soartea neamurilor în a lor înălţare sau scădere 
ca efect al progresului sau al înapoierii lor în educaţia 
publică, de ne vom sui pe cursul veacurilor în sus şi vom 
cerceta deosebitele perioade ale culturii, vom afla ia cele 
mai multe popoare ca un pîrîiaş pornind din bogat izvor 
curge repede, se împreună cu mai multe ape, se face riu 
mare, şi cu trufie îşi rostogoleşte valurile departe pîntre 
înflorite cîmpii ale vieţii. Dar pe alocurea acel rîu puternic 
iasă din matca sa şi pustiind țărmurile se pierde în 
năsipuri sau se preface în smîrcuri. 

Precum a mai multor popoară, aşa a fost și a romînilor 
scădere din întîia strălucită stare a culturei în cea pînă 
mai deunăzi desăviîrşită întunecare. Din mijlocul înflorirei 
artelor şi a ştiinţelor în care se aflajuj romiînii cînd 
făcea|u] parte din acel colos ce umplu lumea de a sa mărire, 
după a lor trecere în Dacia pustiită de cumplitele războaie, 
încît cincisprezece veacuri trecură peste ei și istoria nu ne 
arată urme de vreo cultură însemnătoare. 

D-abia în al 16-lea veac, cu tălmăcirea cărților bisericeşti 
în limba romînească, începură a se întocmi mai întii semi- 
nare pentru învăţătura preoților. După aceia mai tirziu se 
așezară şi pentru celelalte clase ale soţietăţii şcoli, mai cu 
seamă în limba grecească, şi măcar că într-această limbă 
popolul romiînesc întimpina multe greutăți de a înainta în 
știință, dar preferința ce se da pe acea vreme celor ce 
avea|u] cunoştinţă de limba grecească, a îndemnat pe 
mulți pămînteni a se întemeia și ei în învăţătura aceștii 
limbi. 

Şcoalele din Bucureşti era[u] atunci cele mai înfloritoare 
între cele greceşti. Aci se trăseseră [veniseră] cei mai învă- 
țaţi profesori, aci tinerimea grecească din toate părţile 
alerga să se familieze cu scrierile clasice ale strămoșilor ei. 

Un domn insuflat de dragostea de învăţătură, precum 
era şi iubitor de omenire, Alexandru Ipsilant, înălță această 
zidire în care astăzi se află întocmit colegiul romînesc şi 
dete într-însa azil la o sută şcolari interni, înlesnindu-le 
toate trebuincioasele la învăţătură. 

In zilele sale se întemeie orînduiala ce mai dinainte se 
legiuise de către divanul boierilor, prin anafora şi hrisov 

domnesc. ca nici un fecior de boier să nu se mai primească 
în slujbele statului, dacă n-o avea adeverirea dascălilor că 
au urmat cu bun spor învăţăturile întocmite în şcoala 
domnească, 

Pe acest temei vestitul Lambru putu întrebuința toată 
strășnidia şi cu energica sa înţelepciune ştiu să plece pe 
şcolarii săi la jugul disciplinei şi al stredaniei în învăţă- 
tură, să desăvirșească înţelegerea lor, şi să le îmbogăţească 
duhul cu comorile ştiinţei și ale virtuţii. Asemenea succes 
avură mai în urmă virtuosul Vardalah şi venerabilul Duca. 

În şcoalele acestor bărbați se formară citeva talente, 
atît dintre greci cît şi dintre pămîntenii noştri, din care 
unii aflindu-se acum trecuți dintr-această viaţă, ne-au lăsat 
suvenire de bărbaţi eminenţi în cariera ce şi-au împlinit: 
precum un Văcărescu, un Cimpinean, un Nestor, un Manu. 
Alţii dintre contemporani îşi ilustrează astăzi patria prin 
lucrări de un zel luminat: precum în căpătiiul acestora ne 
fălim a avea un adinc prelat, pe înaltul în înţelepciune 
Neofit arhiepiscopul nostru. 

Dar cu cît limba grecească se lăţise şi se întemeiase 
între romiîni, cu atît limba națională fu părăsită şi ajunsese 
atît de nesocotită, încît mulţi din cei ce învățase grecește 
se rușina să-și vorbească limba părintească, sau să se zică 
că sînt romîni, 

Cu josorarea |injosirea] limbii naţionale se stinsese mai 
de tot și acel foc patriotic, acel nobil simtiment, care 
înfrătește inimile, insuflă compatimirea şi îmbărbăteşte 
stredaniile în interesuri publice. 

Din norocire, deosebite împrejurări concurseră în sfîrşit 
a scoate odată pe romîni dintr-această amorţire. În anul 
1619, începu a se auzi şi limba romînească pe catedre de 
înalte științe. Şcoala ce întemeie fericitul, în obșteasca me- 
morie, Gheorghie Lazăr, sub patronatul răposatului boier 
patriot, banului Constandin Bălăceanu, fu un centru de 
lumini de unde se răspîndiră raze care înflăcărară în ini- 
mile romînilor zelul de cultura limbii lor. Și cînd se ivi 
în prinţipat bărbatul acela extraordinar. înaltul în isteciune 
şi în simţiminte contele Kisseleff, cînd acesta luă cîrma 
țării şi ca cu un farmec, cu a sa adincă înțelepciune, curăţind 
de spini şi de pălămidă toate cărările. vru să întinză 
holdele. mănoase şi peste dominiul lumimlor, găsi sub mînă 

o icoană credincioasă a nobilului său suflet în vrednicia 
şi în patrioticele sintiminte ale dumnealui vornicului Ștur- 
bei, care aflînd iarăşi între fiii patriei profesori cu o ne- 
stinsă rîvnă de a-și împărtăşi cunoştinţele în limba naţională, 
şi o tinerime studioasă, care dorea a dobîndi asemenea 
înlesnire, întemee fundamentul învăţăturei publice pe o 
sistemă care, întinzînd cunoștințele cele mai de întiia tre- 
buinţă, dă şi limbei romînești acea dezvoltare ce poate să 
o aşeze odată în rangul limbilor cultivate. 

Atunci se întocmiră şcoli pregătitoare prin/toate oraşele 
de căpetenie ale judeţelor, se reorganiză Colegiul sf, Sava 
de aici şi Şcoala Centrală din Craiova, îndeplinindu-se cu 
învățături după un şir mai sistematic. Iar mai la urmă se 
aşezară şi pe la cele mai multe sate şcoli începătoare, unde 
tot ţăranul dobîndind înlesnire de a învăța să cunoască 
legea lui Dumnezeu şi [a] oamenilor, va putea să iasă şi el 
oarecum din condiţia brutei, făcîndu-se mai bun creștin și 
mai vrednic de a merita ocrotirea ce i se face de către 
oblăduire pentru îmbunătăţirea soartei sale. 

Astfel fiind, Prea Înălțate Doamne, aţintate învățăturile 
în Prinţipat către îndoitul scop al întinderii cunoștințelor 
și al culturei limbii romîneşti, Eforia s-a străduit în toată 
vremea a merge înainte cu amîndouă aceste privinţe, 
adăogînd pe de o parte din an în an objectele de învă- 
ţătură, potrivit cu cadrul coprins în regulamentul școalelor, 
pe de altă parte provocînd şi înlesnind tipărirea cărţilor 
didactice în limba romînească, 

Cu toate acestea multe învățături, chiar din cele preho- 
tărite în regulament, se află încă neînfiinţate. Multe ma- 
nuscrise de deosebite cursuri sînt netipărite, căci fondunle 
hotărite pentru ţinerea şcoalelor din tot Prinţipatul au 
rămas mult mai îndărăt de trebuinţele ce dezvoltarea 
cunoștințelor şi a dorinţei publice a împins departe înainte. 

Dreapta însă preţuire ce Măria Voastră știți a da învă- 
ţăturilor publice este o chezășuire mai presus de toată 
dorinţa, că în adincă-va înţelepciune cumpăniţi trebuinţele 
aceştii ramuri cu mijloacele ce sînt date spre a lor întîm- 
pinare. Că nimic nu veţi avea în mai deaproape îngrijire, 
decît cultura neamului romiînesc; și că prin urmare obștea 
înfăţișetoare a acestui neam suind pe tronul Romîniei, în 

persoana Mării Voastre, virtutea însoţită cu ştiinţa, a pus 
pe capul tinerimei studioase cununi de un viitor fericit. 

Fericite fie, prea înălțate Doamne, şi îndelungate zilele 
Măriei Voastre, pînă la adînci bătrinețe!. 


CĂ 


1844 iunie 25. Craiova. Cuvintarea lui P. Poenaru, directorul 
școlilor naţionale, ţinută la 25 iunie 1844, la Craiova, 
cu ocazia „împărţirei darurilor la şcolarii cei mai înain- 
taţi“. 


Iubiţi tineri, 


Măreaţă sărbătoare care aici se consființește viitorului 
vostru, falnica această adunare care din toată a sa dorință 
cheamă triumful învățăturei, ca pe cele mai scumpe inte- 
resuri ale familiei şi ale patriei, mișcă astăzi toate inimile 
şi le umple de nădejde. Astăzi, iubiţi prieteni, mă simţ şi 
eu foarte norocit cu o împrejurare neprevăzută şi a iertat 
să mă aflu de față la al vostru triumf și în mijlocul 
aceștii alese adunări, în mijlocul părinţilor voştri, între 
toţi voitorii de bine ai tinerimei să iau parte la aplauzul 
ce se cuvine celor ce și-au îndeplinit ale lor îndatoriri. 

Îmi aduc aminte cu plăcere şi recunoștință că în şcoalele 
acestui oraș am dobîndit şi eu cele dintîi învățături, că aici 
am cunoscut cea dintîi patronie a mă pregăti pentru 
această carieră, care astăzi îmi dă prilej a privi de aproape 
îndeletnicirile tinerimei studioase, şi a simpatiza cu ale ei 
enteresuri. Astăzi simţ că se preînnoește în lăuntrul meu 
acel entuziasm care caracterează [sic] anii cei plini de 
vioiciune a vîrstei voastre și privind adunarea ce vă în- 
cungioară aici, văz cu deosebită plăcere dragostea cu care 
obștea vă urează tot binele; citesc în ochii părinților voştri, 


1 „Foaie pentru minte, inimă şi literatură“, VI, nr. 31, 
2 august 1843, pp, 244—246. 

în faţa prietenilor voştri, bucuria, nădejdea cu care așteaptă 
să vă vază înaintînd în cariera bunelor învățături. 

Frumoasă și de mare preț este, iubiţi prieteni, răsplata 
pentru lucrătorii cei biruitori dintr-această zi, pe care o 
sărbează aici o aşa de strălucită adunare. Şi dacă vreunii 
din voi au rămas mai îndărăt, fie-vă triumful tovarășilor 
voştri, de îndemn, ca la anul să vă puteţi învreânici și voi 
de asemenea laudă. 

Voi ştiţi că fiecăruia să răsplătește după al său merit. 
Stredania și buna purtare sînt capitalul care îmbogățește 
pe școlar în cinste şi în dragoste. Stredania, iubiţi tineri, 
este destinul ce providența a făcut omului pre pămînt. 
Aceasta este calea cea mai sigură spre îmbunătăţirea soar- 
tei sale în viitor. Ea este chezășuirea cea mai puternică 
pentru fericirea și puterea soţietăţii. Omul trebue să mun- 
cească pretutindenea și în toată vremea, în toate situaţiile 
și în toate vîrstele. Munca este îngerul păzitor al mulţu- 
mirei, al fericirei sale. Ea este singura potrivire care poate 
fi între om cu om pre pămînt: mic şi mare trebue să 
lucreze ca să-și petreacă viaţa cu mulțumire, pentru că 
omului celui fără nici o îndeletnicire îi sînt zilele vieţii 
numai o sarcină, care şi lui îi este grea și soţietăţii za- 
darnică. 

A voastră muncă, iubiţi tineri, este de astă dată stre- 
dania la învățătură spre a dobîndi cunoştinţele trebuin- 
cioase la feluritele îndeletniciri ce aveţi a îmbrăţișa în 
soţietate. Învățătura înalţă sentimentele şi cugetările voastre, 
vă coprinde duhul şi inima pentru feluri de împrejurări 
ale vieţii, pentru toate îndatoririle la care morala, religia 
și pravilele ne supun. De veţi stărui într-această lucrare, 
de veţi preţui bogăţiile ce învățătorii voştri vă pun înainte 
din comorile scrierilor clasice, din visteriile cunoştinţelor 
științifice, din izvoarele istoriei, unde se oglindează trecutul 
spre luminarea viitorului, de vă veţi insufla în sfîrșit de 
iubirea de cinste, și de veţi împlini, cînd veţi ieși din şcoli, 
cu supunere și omenire îndatoririle soţiale la care veţi fi 
chemaţi, Patria vă va îmbrăţişa totdeauna cu dragoste și 
virtuțile publice, pe care ea le-a aflat în persoana prea 
înălțatului oblăduitor ce şi-a ales, vă vor fi sprijinitoare 
în tot pasul vieţii voastre. 

În toată vremela] însă nu pierdeţi din vedere că eșind 
din şcoli nu sînteţi scutiţi de a mai învăţa. Dinpotrivă o 
învăţătură nouă vă aşteaptă atunci, învăţătură mult mai 
trebuincioasă, fiindcă aceia mai cu seamă va hotări locul 
ce aveţi a ocupa în soţietate. Acesta este meșteșugul de a 
trăi cu oamenii, meșteșugul care ne învaţă a preţui ale lor 
calităţi, a suferi ale lor nedesăvirşiri, ale lor greșeli și 
a ne stradui să îndreptăm pe ale noastre; să fim straşnici 
către noi înșine şi indulgenţi către alţii. 

Pregătiţi-vă, iubiţi tineri, să vă faceţi odată mădulari 
trebuincioși aceștii mari familii a Romiînilor, destoinici de a 
o ajuta la ale ei lucrări pentru fericirea tutulor; şi partea 
de lumini şi de ştiinţă ce-i veţi aduce spre a ei slujbă va 
fi obolul de recunoștință la talantul ce ea răvarsă pentru 
voi“! 


8, 


1845 iulie 1. București. Cuvîntarea rostită de marele clucer 
P. Poenaru, directorul şcolilor naţionale, cu prilejul 
împărțirii premiilor în Colegiul Sf. Sava. 


Prea înălțate Doamne, 


Aici în colegiu, într-acest azil al disciplinei și al adevă- 
rului, după o îndelungată strădanie, școlarii așteaptă în toţi 
anii cu mult entuziasm şi cu deosebită emulaţie ziua de 
încheierea anului învățăturilor, această zi de serbare în care 
tot școlarul este chemat să ese la arenă. 

Aici măreaţa adunare de părinţi, de prieteni, de un public 
binevoitor, şi în căpătiiul aceștia aflarea de faţă cu care 
Măria Voastră binevoiţi a o cinsti, smulgîndu-vă un mo- 
ment de la înalte trebi ale Statului, face să se bată în 
tinerile inimi cel mai viu interes, de a veni fiecare să dea 
oarecum socoteală soţietăți de stredania ce a pus ca să se 
facă astăzi vrednic de al ei aplauz şi ca să dobindească în 


1 „Vestitorul romînesc“, VIII, nr. 55, 15 iulie 1844, p. 218. 

viitor a ei cinstire şi încredere. Întrecerea mhra scala da 
a vedea astăzi cununa puindu-se pe capul lor de mîna 
Mării Voastre, este o însufleţire care deodată cu izbutirea 
ce aduce în învățături, dă tinerimei prilej şi de prețuirea 
unor asemenea încurajări pentru viitorul ce de la ea însuşi 
atîrnă a-şi pregăti în viaţa soțţială, învățîndu-se a cunoaşte 
că lumea care o aşteaptă are nobile râsplătiri pentru o - 
cine știe să le meriteze, şi că preţul intelectual şi moral 
este singurul mijloc de a dobîndi într-însa considerație şi 
influenţă. 

Am văzut, Prea înălțate Doamne, într-aceste zile că 
întrecerea aceasta a stors lacrămi din pieptul unor şcolari, 
lacrămi a cărora amărăciune o poate simţi oricine, care 
insă vor fi mîntuitoare, pentru că pe obrajii celor învinși 
ele sînt o prevestire de biruință. Iar dacă unii din școlar 
s-ar aluneca în a lor conduită, deşi povăţuirile noastre cele 
mai straşnice nu le lipsesc, asemenea şcolari şi-ar trage 
asupră-le grele dojeni, cînd prinţipurile ce li se insuflă în 
școală n-ar deștepta întrînşii mustrarea de cuget şi căința. 
Este adevărat că oricîtă grijă ar avea şi ori cîtă stredanie 
ar pune învaţătorii, tot va creşte cîte o pălămidă în holda 
cea mai mănoasă a învățăturilor. Grăuntele cel bun pe 
care-l samănă cel mai iscusit plugar nu cade numai pe 
pămînt roditor, ci şi pe pietre și pe spini. Dar cine ar vrea 
să mustreze pentru aceasta pe muncitor care însuși geme 
despre [pentru] o asemenea nenorocire. 

Voi ştiţi, iubiţi şcolari, că strădania noastră este de a 
vă vedea pe toţi unind meritul înaintării la învăţătură cu 
acela al bunei purtări, şi că dorim să vedem pusă această 
îndoită cunună pe unul și acelaș cap. Urările și povăţuirile 
noastre în toată vremea au fost ca școlarul cel silitor la 
învăţătură să fie și tînăr cu bune obiceiuri. 

Dacă una dintr-aceste două calităţi va lipsi, sfîrşitul va 
îi greșit şi toată strădania zădărnicită, 

Noi nu ne putem făli cu vreo izbutire desăvirşită și fără 
ecsepsie [excepție], dar ne bucurăm că cea mai mare parte 
dintre voi, iubiți tineri, răspundeţi la ostenelile învăţă- 
torilor voştri, la grija părinților şi a prietenilor voştri. 

Aşa dar miîngăiaţi despre unii, şi nu de tot lipsiţi de 
nădejdi despre ceilalţi, noi vă îndemnăm și astăzi, tineri 
prieteni, să îngrijiţi ca prin iubirea de muncă, prin respectul 

pentru buna orînduială, prin supunerea la mai marii voştri 
să vă faceți vrednici de aşteptarea soţietăţii, trăgînd 
asupră-vă privirea bunului nostru Stăpînitor care își închină 
toate momentele la o necontenită grijă pentru îmbunătă- 
țirea soartei supuşilor Mării Sale, şi cu ochiul cel mai 
pătrunzător al minţii priveghind toate pasurile tinerimii, 
dorește a afla într-însa materie de a o preţui. 

Fie ca sfîntul foc al ştiinţei și al patriotismului care 
arde în pieptul mărinimului (mărinimosului] nostru prinț, 
să se împărtășească şi în tinerile voastre inimi şi făcînd 
un suflet, o viaţă, să trăiască în voi pentru a neamului 
mărire, 


9. 


1846 mai 15, București. Scrisoare publică adresată de Petra- 
che Poenaru lui loan Maiorescu în legătură cu bunul 
mers al învățămîntului din Craiova şi județul Dolj. 


Am citit, domnule, cu deosebită mulţumire încunoştințarea 
ce dumneata ai făcut Eforiei despre buna stare a şcoalelor 
comunale din judeţul Dolj, rezultată din asigurarea soartei 
învăţătorilor de sate, încît nu se ivește acolo nici o plingere 
din partele de vreo năpăstuire. Am avut, zic, deosebită 
mulțumire cu atîta mai mult că observezi dumneata că 
această îmbunătăţire curge din ocrotirea ce află învățătorii 
de la ocîrmuirea acelui judeţ. 

Trebue să mărturisim, domnule, că una din cele mai 
prețioase calități ale persoanei care ţine în mîna sa soarta 
unui judeţ întreg, este aceea de a cunoaşte care sînt 
arcurile ce trebue a se pipăi ca să pue în mișcare maşina 
trebilor publice pentru asigurarea progresului spre fericirea 
generaţiilor viitoare. Şi dacă este adevărat că cel mai 
puternic impuls este acela al dezvoltării învățăturilor pu- 
blice, nimic nu poate fi mai meritoriu de laudă decît 
ocrotirea ce încunoşiințezi că se face școalelor de către 


1 „Vestitorul rominesc“, IX, nr. 53, 15 iulie 1845, 
pp. 210—211. 

ocîrmuirea acelui judeţ. Pentru aceasta trebue să cunoaștem 
mulţumire capului acei administrații, dumnealui marelui 
logofăt Ioan Bibescu, care cu nobilele simtiminte și pătrun- 
zătoarea prevedere de care este înzestrat știe să facă cea 
mai potrivită întrebuințare și aplicaţie încrederii și inten- 
ţiilor înaltului guvern, încît să lase în urmă-i memorabilă 
epoha oblăduirei d-sale. 

Cîtă îmbunătăţire ar lua interesurile familiei cei mari a 
lăcuitorilor aceștii ţări, cînd toate ocîrmuirile duprin judeţe 
ar privi cu asemenea căldură fiinţa școalelor comunale. 
Ce mare folos ar fi atunci pentru bietul ţăran şi prin 
urmare pentru unirea în mai bună orînduială a trebilor 
publice. 

În adevăr, cine n-ar putea vedea că de la întinderea 
învățăturei de a citi ş-a scri atîrnă lămurirea celor mai 
multe nedumeriri? În vreme ce vedem că unde lipsește 
această cunoștință, om cu om, stăpîn cu supus, se află în 
necontenită învălmășire, unul pe altul se apasă și unul de 
altul se plinge, fără să-și ia seama nici unul nici altul 
pînă unde îi este dreptul și cîtă îi este îndatorirea. Amîn- 
doi pe apucate își fac socoteala, unul cum să facă de a 
lua tot, altul cum să unelteze dea nu da nimic și din ceea 
ce este dator. Așa pate arendașul mai cu seamă, așa și 
clăcașul, pentru că unul însemnează la catastih prea multe 
şi se alege cu puţine, celălalt nu ştie să însemneze nimic 
şi umblă să tăgăduiască tot. De aci muncă foarte puţină și 
sărăcie multă. 

Guvernul de astăzi face toate putincioasele mijloace a 
lumina pe ţăran despre hotarăle drepturilor şi îndatoririlor 
sale. Sloboade pe la sate pentru aceasta necontenite in- 
strucții. Aci îi povăţuește pe săteni cum au a-și regula 
munca cîmpului potrivit pe timpuri, aci le arată cum au a 
se păzi de epidemiile vitelor, cum să se facă recrutaţie ca 
să nu se năpăstuiască nimenea, cum Să-și păstreze cutia 
satului, magazia de rezervă, ca să nu se facă cea mai mică 
risipă, cum să-și facă rîndul la lucrarea şoselelor, ca să nu 
se smacine prea multe zile. 

Toate aceste instrucții ale guvernului ar fi tămăduitoare 
de multe rele, dacă ţăranul ar putea să le citească și să le 
înțeleagă el însuși, dar ţăranul nu știe carte şi nici să 
prea îndeamnă a-și da copiii la școală, pentru că pe el nu-l 

duce mintea a cunoaște folosul ce pot avea copiii lui dintr- 
aceasta. Aici ne vine a zice că sila n-ar fi un mare păcat. 

Ştiu că dumnealui logofătul Iancu Bibescu, în judeţul ce 
dumnealui administrează a pus ștraf pe țăranul care nu-și 
trimite copiii la şcoală, osîndă care ştii că se urmează și 
între naţiile cele mai civilizate. Cu acest chip crez că, în 
judeţul Dolj, peste cîțiva ani, puţini tineri prin sate se vor 
număra care să nu ştie a citi şi a scri. Această măsură de 
s-ar pune în lucrare și de către celelalte administrații, cu- 
rind ar înflori toate școalele comunale, și țăranul s-ar 
deştepta odată și ar vedea că i-a întins şi lui cineva mîna 
ca să-l scoată de la întunerec şi va ieşi și el la lumină“t, 


Directorul școalelor 
P. P.(oenaruj. 


10. 


1846 iunie 29. București. Cuvintarea marelui clucer Petra- 
che Poenaru, directorul școlilor naţionale, la serbarea 
de sfirșit de an de la Colegiul Sf. Sava. 


Prea Înălțate Doamne, 


Popoarele cresc și-și întind a lor glorie pe atît pe cît ele 
iau parte la lucrările înțeleptuale și la interesurile cele 
mari ale umanităţii, pe cît ele ştiu să culeagă și să pro- 
fiteze din experienţele și faptele prin care generaţiile tre- 
cute lasă acestor nouă în moștenire projepte şi nădejdi ce 
timpul n-a ertat acelor să realizeze. 

De aceia sărbările ce să fac spre îndemnarea tinerimei 
la învățături se privesc ca sărbări naţionale. De aceia și 
Măria Voastră, preţuitor luminat al folosului ce naţia poate 
dobiîndi din cultura înţeleptuală a publicului, binevoiţi în 
toată vremea ca şi prin aflarea de faţă în mijlocul aceștii 
sărbări, pe lingă atîtea alte interesuri ale Statului ce cu 
deamăruntul luaţi în vedere, să dați tinerimei o vie dovadă 


1 „Învățătorul satului“, III, nr. 16, 15 mai 1846, p. 61. 

de grija ce purtaţi pentru al ei progres în cariera învăţă- 
turilor şi să-i arătaţi cu cîtă jertfă a răpaosului, omul în 
toate poziţiile sociale trebue să se ţie la înălțimea chemării 
sale și să nu se giîrbovească subt povara îndatoririlor ce-i 
sînt încredințate. 

Fericite aşezămintele acelea de învăţătură publică care se 
fac vrednice de asemenea înaltă îngrijire, Fericite, cînd pot 
cu o fală bine meritată să-și arate cea mai frumoasă po- 
doabă în tinerimea ce se creşte subt a lor acoperămiînt, 
ajunse în poziţie de a-și uni numele cu soarta naţiei. 

Către această ţintă, Prea înălțate Doamne, au fost tot- 
deauna îndreptate atît ale Eforiei îngrijiri, cît şi ale pro- 
fesorilor stredanii, şi măcar că de patrusprezece ani de 
cînd s-a dat școalelor publice o nouă organizaţie, nu au 
ertat încă mijloacele a se îndeplini toată trebuinţa în ana- 
loghie cu preschimbarea ce au luat lucrurile în celelalte 
ramuri ale serviciului public, dar fiindcă Măria Voastră 
îndată de la suirea pe tronul acestui Prinţipat aţi împăr- 
tăşit obștii prețuirea ce ştiţi a face așezămintelor de învă- 
țătura publică şi dorința ce aveţi a da acestor așezăminte 
o dezvoltare mai [cojrăspunzătoare la trebuinţele de astăzi 
ale soţietăţii, Eforia n-a pierdut niciodată din vedere 
această a Mării Voastre luminată pătrundere, şi cu treptata 
îmbunătăţire ce împrejurările i-au ertat a face pe alocurea, 
studiile au păşit regulat în a lor dezvoltare. Într-acest chip 
cursul limbilor antice, singurul fundament pe care se poate 
asigura edificiul învățăturilor clasice, avînd trebuinţă a lua 
mai multă întindere, mai ales cursul limbei latine, izvorul 
din care trebue să se adape cultura limbei noastre, s-a 
adăogat cel dintii cu o catedră, cel de al doilea cu două. 

Cu toate acestea dacă s-a făcut un pas mai aproape spre 
țintă, dorinţa de a o ajunge mai curînd, o arată cu o mie 
mai departe, și calea este mult mai grea. Din catedrele cu 
care ar trebui a se mai îndeplini învăţăturile gimnaziale, 
acea care s-ar înfiinţa acum, este învăţătura fizicii și a 
himiei, fiindcă costisitoarea colecţie de mașinile trebuincioase 
la aceste cursuri se află acum dobîndite prin bogatele 
danii ce s-au făcut colegiului atît mai dinainte de către 
d-lui paharnicul Ioan Filipescu, cît şi mai de curînd de către 
fostul student la Paris, dintre compatrioți, Stavrache Nicu- 
lescu, a căruia răposâre o jelim pentru întinsele cunoștințe 

ce acest tînăr dobîndise și pentru talentele ce se dezvolta- 
seră întrînsul şi care ar fi fost de mare folos patriei. 

Spre asemenea îndepliniri în învăţăturile publice, Eforia 
cunoaşte că Măria Voastră aveţi neclintită cugetare, şi nu 
este îndoială că dumnezeiasca providență nu va lăsa să 
rămie zadarnic acest mîntuitor zel ce hrăniţi în sufletul 
Mării Voastre, ci-l va insufla atît acelor patrioţi care sînt 
chemaţi a cunopera în această privinţă, cît şi tinerimei 
asupra căreia să răvarsă aceste faceri de bine. 

Patrioţii care sînt chemaţi la această cunoperaţie sînt 
mai cu seamă părinţii copiilor ca să ia asupră-le mai cu 
dinadinsul acea parte a educaţiei care trebue a se începe 
chiar de la sînul maicii copilului. 

Iar de la voi, iubiţi tineri, cunoperaţia ce se cere este 
să vă faceţi vrednici de înlesnirile ce vi se dau la învă- 
ţătură. Să cultivați, adecă cu stăruinţă bunele simţiminte 
cu care natura v-a înzestrat, fugind de orice aplecare amă- 
gitoare. Să urmați bunelor povăţuiri ce vă dau părinții, 
care în toate împrejurările vă sînt cei mai buni prieteni. 
Să fiţi supuşi şi recunoscători către Stăpînire şi către 
învățătorii care să străduesc a vă dezvolta înțelegerea. 

Este băgat de seamă, iubiți prieteni, că tinerii care își 
respectează părinții, sînt supuşi legilor și cinstesc pe învă- 
ţătorii lor, pentru că respectul se ţine de mînă cu recunoș- 
tința şi se poate zice despre acest nobil simțămînt ceea ce 
vorbeşte Omer despre lanţul acela de aur care pornește 
dintr-o inimă curată şi se întinde pînă la cer și la pă- 


a 


minti, 


1 „Vestitorul romînese“. X, nr. 52, 6 iulie 1846, pp, 206—207. 

GLOSAR 


acăjuneze  (acășuneze), de 
la a căşuna = a atribui, 
a pricinui, a presupune 

adiafor = neinteresat, im- 
parţial (într-un litigiu), 
indiferent, nepăsător 

alilodidactică = învățămînt 
după metoda lancaste- 
riană 

anafora = raport către dom- 
nul țării, către caima- 
cam; cuvînt împrumutat 
din greaca modernă, în 
epoca fanariotă 

analoghia = proporție, ra- 
port, dare de seamă 

analoghisi (a) = a face (a 
repartiza) proporțional, în 


bagatel =— lucru de puțină 
valoare 
bazu = temelia, baza 


belezicuri = brățări ce legau 
patul puștii de țeavă 

bez = pe lîngă, în plus, în 
afară de 

bibliopolii, vivliopolii = bi- 
blioteci, cărți 


caimacam = locțiitor de 
domn (turc, kaimakan = 
locţiitorul marelui vizir) 
calabalic = bagaje, catra- 
fuse; gloată, lume multă 
caragroşi — monedă tur- 
cească în valoare de 2 lei 
vechi sau 80 de parale 
catandisi (a) = a ajunge la; 


raport cu; analoghisind am catandisit la d-ta 
bani catortosi, catordosi = a pune 

apandisi = a întîlni, a răs- la cale, a izbuti, a reuşi; 
punde, a întîmpina catordosit = izbutit 

aporia = nedumerirea, apo- cauc, cauc cusut cu fir = 
rit = nedumerit căciulă înaltă cu partea de 

arpentaj == măsurătoarea sus lată, purtată înainte 
cîmpurilor; să studieze ar- de boieri, boiernași şi de 
pentajul slugile boiereşti, mai tîrziu 

de neguțători, iar azi de 
călugări și călugăriţe 

cepchen = haină boierească 
scurtă asemenea dulamei, 
purtată odinioară de bo- 
ieri 

cfituit = achitat 

clasiriceze = clasifice 

clironom = moștenitor 

clironomie = moștenire; cli- 
ronomisi = a moșteni 

comis = rang de boierie 

copcă, copci = ciîrlig de în- 
cheiat, cataramă 

cuhnie sau cuine = bucătă- 
rie 

cusur = rest, rest de bani, 
restanță, rămășiță; cusu- 
rul banilor 


daraveră = afacere, negusto- 


rie 

delă = dosar 

diaphanie — diferend, discu- 
ţie 

diată = testament 

dodecari, talcri dodecari = 
monedă veche din epoca 
fanariotă, valora 12 lei 
vechi 


emi(n)bericlisesc, em(n)pericli- 


sesc = a anexa unei ce- 
reri, a alătura, a include 
epoha = epoca 
exoflisi (a), exoflisit = a 


plăti, a achita, a lichida o 
datorie, a expedia, a tri- 
mite 


fashionable = eleganți 


fermenea de postav = scur- 
teică cusută cu fir, cu sau 
fără blană (se purta de 
boieri în timpul verii) 

ferpot = confiscare, seche- 
stru; acelaşi înţeles ca şi 
cuvîntul zapt 


filotimie — generozitate, am- 
biţie, amor propriu 
fiorini = monedă austriacă 


de aur în valoare de 2 lei 
noi; fiorini nori 

franga (ă) = franci 

funți (fund, funt) = măsură 
de greutate = 0,453 kg; 
— un funt de tabac, doi 
funți de lumînări etc. (ru- 
sesc funtu, din nemţescul 
Phund) 


gaereţ = „numai ca să-mi 
fac oareşice gaeret“ = di- 
vertisment, amuzament, 
distracţie; de la franțu- 
zescul gaillard 

găitane = fire împletite din 
mătase, argint sau aur 

gargote = cîrciumi murdare 
și periferice 

ghebă sau chebă = haină de 
pîslă sau postav, înflorată 
cu găitane, purtată înainte 
de haiduci, iar mai apoi 
de surugii; în Transilva- 
nia de ţărani 


ghemiul, ghenăuş = condu- 
cerea 
god, godu, godii = străin, 


străini (cuvînt obişnuit în 
regiunea Munţilor Apu- 
seni şi în Oltenia) 

hamailău de argint 
haraciladisi (a) = a adjudeca, 
a atribui prin mezat 


hargiuri de fir 

hatir = favoare, plăcere, tre- 
cere 

heretisi (a), heretisesc — a 
felicita, a cinsti cu bău- 
tură 

iatagan = sabie încovoiată 


turcească cu două tăișuri 

iconomisesc — să mă chiver- 
nisesc; să mă iconomisesc 
pentru hatîru dumitale, ca 
să ştiu cum să mă icono- 
misesc 

idiclii = copii de casă 

idiotism, idiotismurile (formă 
de plural arhaică) = con- 
strucție, locuţiune particu- 
lară unei limbi 


încherba = a aduna cu ane- 
voie, cu greutate 

întinse = numeroase (şcolile 
mai întinse) 

învățămînt mutual sau lan- 


linea 

lipon, bani lipon = 
măşiță 

lude, liude = unitate fiscală, 
unitate de impozit, cuprin- 
zînd mai multe familii de 
birnici; contribuabil; om; 
persoane 


rest, ră- 


madea, madeasa = problemă, 
pricină, chestiune; pentru 
volnicii şi alte madele 

maimar-bașa, meimar-baş = 
arhitect şef, arhitectul sta- 
tului (maimar = arhitect, 
başa = şef, fruntaș), sta- 
roste al dulgherilor și po- 
Garilor 

marafet = pricepere, măies- 


trie, talent, fasoane, na- 
zuri; intermediu, mijlocire 
mărinimului = mărinimosu- 
lui 
măruntaie = mărunțţişuri 
medelnicer = rang de boie- 
rie 


meeting (cuvînt englezesc se 


casterian pe care institu- citeşte miting) = întru- 
torul englez Lancaster l-a nire publică 
pus în practică cu mare  meremet = reparaţie 
succes (1793). Metoda a-  metaharisi (a) = a întrebu- 
cestui învățămînt a fost ința, a folosi, a face uz 
adusă din India de Bell mindir = aşternut de pat 
(1778—1838). umplut cu paie sau lină 
mirazuri = moşteniri 
izbughirea = izbucnirea, suc-  mondir = uniformă militară, 
cesul, izbîndirea şcolară 
iznoavă = din nou, iarăşi mutual, vezi învățămînt mu- 
josorarea = înjosirea tual 

namestii — dependinţe, clă- 
diri, acareturi 


obraze = persoane 

omos = dar, asemenea, la fel 

ot = de la, din 

otnoşenie — poruncă, raport, 
încunoştinţare, comuni- 
care, comunicat 


paradosi (a) = a învăţa, a 
informa, a pune în curent; 
unele materii aici se pa- 
ragosesc în limba latină 
= se predau; pentru a-ţi 
paradosi limba romînească 

paraponisește (paraponisit) = 
nemulțumit, mîhnit 


pensionarii =  bursierii 

perilipsis = socoteală pe 
scurt, prescurtare, rezu- 
mat, sumar, extras 

pezerghideanul 

pitac = ordin, scrisoare, 
adresă oficială; diplomă 
(de boierie) 

pliroforie, plirofie = lămu- 


rire, înştiinţare, informa- 
ție; pliroforisi (a) = a 
lua informații, a se desluși, 
a se lămuri 

plum-pudding = budincă de 
prune 

po = cîte 

polecră = poreclă 

popol, popul = popor 

poturi cu copci = un fel de 
nädragi largi pe care-i 
purtau boiernaşii, dar mai 
ales arnăuţii şi haiducii 

pracis, praxis (om cu) = prac- 
tică, experienţă, rutină 


prăstegăliască =  prăbuşea- 
scă, rostogolească; să nu 
se prăstegăliască în pră- 
pastie 

preparande, şcoli preparande 
= școli normale (pregăti- 
toare) de învăţători (în Ar- 
deal, altădată) 


principele = principiile 

prodom, prodomia = un fel 
de introducere 

proftaxi (a) = a trimite, a 


procura, a ajunge, a reuşi, 
a orîndui 

progrom, plata progromului 
= călătorie cu căruța de 
poştă 

prosferiseşti — dăruieşti 

protimisi, prothimisi (a) =a 
prefera, a da întîietate, a 
acorda precădere 


roast-beef = friptură 


sadea = curat, pur, simplu 

sameş = casier, slujbaş echi- 
valent cu administratorul 
financiar de județ 

sărindare = rugăciuni pen- 
tru odihna celor morți 

seanță(e) = ședință, şedinţe 

shop-houses = birturi 

sin = fiu, fecior, fiică 

sinet = act, document, do- 
vadă, poliţă, adeverinţă, 
chitanță 

stică = colivie 

străgănată = amînată fără 
rost, împiedicată 

sudit = supus al unei ţări 
străine, sub protecția con- 
sulatului ţării sale 

sujete, subjete = subiecte 


şart = rînduială, rost, noimă, 
stipulaţie, condiție, pont, 
învoială, articol dintr-un 


tratat 

șişanea,  şișănea = puşcă 
lungă arnăuțească 

tacrir, tracrir =  interogato- 


riu, declaraţie, raport, notă 
diplomatică 

taie = fac 

takt, tact, taht = tron, scaun, 
reședință, capitală; pentru 
împărțirea județului în 
plăşi şi pentru alegerea 
taktului în fiecare plasă = 
reşedinţa unei adminis- 
trații locale 

teslimat = înmînare, predare 

teslim (teslimat) = predare 
(a unui lucru); a pune la 
dispoziție 

to present instant = pentru a 
preveni greşeala 

treapăd — taxă specială (a- 
mendă) de executare a 
unei porunci 


trepăda (a) = a umbla după 
ceva, a alerga; revizorul 
este îndatorat a trepăda 

treti = al treilea 

trupuri = volume 

tusluci, tuzluci cu găitane de 
mătase = ciorapi, ghetre 
de aba încheiate dina- 
poi cu copci sau cu şire- 
turi (care se trăgeau peste 
ciorapi şi apoi se băgau 
în cizme) 


vechil = locțiitor, împuterni- 
cit, procurist, mandatar, 
reprezentant, delegat; ve- 
chil la judecăți, vechil pe 
moşie, sau în alte afaceri 

vel = mare 

vtori = al doilea 

za = de, la, de la 


zaharea, zaheria = provizii, 
aprovizionări (în special 
de grîne destinate turci- 
lor) 

zapis = înscris, act, docu- 
ment, adeverinţă, chitan- 
tă, hîrtie 


zapt = confiscare, sechestru, 
posesiune, (vezi cuvintul 
ferpot) 

zet = ginere 

PETRACHE POENARU 
(1799—1875) 


A. SCRIERILE AUTORULUI 


(cuvîntări, rapoarte, articole, studii, volume) 


Cuvintare la examenul public din 28 august 1832, în 
„Curierul romînesc“, IV, nr. 61, 4 septembrie 1832, 
pp. 229—231, 

[Cuvîntare la împărțirea premiilor], 1836, iulie, București, 
în „Curierul romînesc“, VII, nr. 43, 6 iulie 1836, 
pp. 169—172. 

[Cuvântare la înmormântarea prof. Matei Sinai], 1837, mai 21, 
București, în „Muzeul naţional“, II, nr. 3, iunie 1837, 
pp. 26—27. 

[Cuvintare la împărțirea premiilor], 1837, iulie, București, 
în „Muzeul naţional“, II, nr. 5, august 1837, pp. 38—41. 

Elemente de geometrie după Legendre. Traducere și pre- 
lucrare de Petrache Poenaru, București, 1837. 

Știința inginerească, în „„Rominia“, 25 martie 1838. 

P,  P.[oenaruj, Chibzuire despre împărțirea apelor în tot 
orașul, în „Rominia“, nr. 49, din 26 februarie 1838, 
pp. 193—195. 

[Cuvintare la împărţirea premiilor], 1838, iulie, Bucureşti. 
Academia R.P.R, ms. 729  (tipăritură  volantă), 
pp. 122—134. 

ICuvintare la împărțirea premiilor], 1839, iulie, București, în 
„Curierul rominesc“, X, nr. 111—112, 1839, pp. 373—377. 

[Cuvîntare de Anul Nou, la palatul domnesc], 1840, anua- 
rie 1, Bucureşti, în „Cantor de avis şi comers“, IV, 
nr. 38, 1840, pp. 150—151. 

Cuvînt de țerlelmonia Paştilor, în „Curierul romînesc“, X, 
nr. 38, 29 aprilie 1840, pp. 149—150. 

Cuvintul cu prilejul împărțirii premiilor, în „Foaie pentru 
minte, inimă şi literatură“, nr. 46, 10 noiembrie 1840, 
pp. 361—366. 

ICuvintare ocazională de Paști], 1840, aprile, Bucureşti, 
în „Curierul romiînesc“, XI, nr. 38, 1840 aprilie 29, 
pp. 149—150; „Cantor de avis şi comers“, IV, nr. 63, 
20 aprilie 1840, pp. 249—250. 

[Cuvîntare la împărțirea premiilor], 1840 iunie 30, București, 
în „Foaie pentru minte, inimă și literatură“, III, nr. 46, 
10 noiembrie 1840, pp. 361—366. 

Vocabular franțezo-romînesc (în colaborare cu G. Hill şi 
F.[lorian] Aaron), tom. I și II, Bucureşti, 1840—1841 

Algebra lui Alpentaufer, traducere din latinește de Petrache 
Poenaru, București, 1841, fn tipografia Colegiului 
Sf. Sava. 

[Cuvintare la împărțirea premiilor], 1841 1unie 30, Bucu- 
reşti, în „Curierul rominesc“, XII, nr. 30, 7 iulie 1841, 
pp. 112—113. 

Cuvint la 29 iunie 1841, la distribuirea premiilor, în 
„Curierul romiînesc“, XII, suplement la nr. 38 din 
29 decembrie 1841. 

[Raport către domnitor], 1843 martie 27, Bucureşti, în ,Ves- 
titorul romînesc“, VII, nr. 58, 23 iulie 1843, pp. 230—231. 

Cuvînt la 23 aprilie 1843, în „Foaie pentru minte, inimă și 
literatură“, IV, nr. 19, 10 mai 1843, p. 146. 

Cuvînt ce s-au zis [la împărțirea premiilor], Bucureşti, iulie 
1843, în „Foaie pentru minte, inimă şi literatură“, IV, 
nr, 31, 2 august 1843, pp. 244—246. 

Despre întocmirea acestei foi, în „Învățătorul satului“, I, 
nr. 1, 1843, pp. 1—2. 

Invătături pentru lucrarea pămîntului, în „Învățătorul satu- 
lui“, I, nr, 1, 1843, p. 2. 

Despre sădirea copacilor, în „Învățătorul satului“, I, nr. 2, 
1843, pp. 7—8. 

Sămănătură de grîu mai târzie. Păstrarea cartofilor, în 
„Învățătorul satului“, I, nr. 3, 1843, p. 11. 

Scurgerea locurilor băltoase, în „Învățătorul satului“, I, 
nr. 4, 1843, p. 13. 

IP. P.] Reguli de şcoală: 1) pentru purtarea şcolarilor în 
biserică; 2) pentru purtarea şcolarilor afară din bise- 
rică şi din şcoală; 3) pentru purtarea şcolarilor 
înainte de a veni la şcoală; 4) pentru purtarea şcolari- 
lor în şcoală, în „Învățătorul satului“, I, nr. 4, 1843, 
pp. 15—16. 

Lucrarea pămîntului. Pentru îngrăşarea locurilor de muncă, 
în „Învățătorul satului“, I, nr. 6, 1843, pp. 22—23. 

Cuvîntarea de Anul Nou la palatul domnitorului Gh. Bi- 
bescu, în „Curierul romîn“, 1844, ianuarie 3; „Vesti- 
torul romînesc“, VII, nr. 2, 7 ianuarie 1844, p. 6. 

(P. P.] De la Eforia Școalelor. 'Ţirculare de regulile după 
care sînt întocmiţi sup-revizorii plăşilor, pentru pri- 
veghere asupra şcoalelor comunale de prin sate, în 
„Învățătorul satului“, nr. 9, 1844, pp. 34—35. 

[P. P.] De la Eforia Școalelor. Chipul alegerii învăţătorilor 
pentru şcoalele comunale de prin sate, cu drepturile 
şi îndatoririle lor, în „Învățătorul satului“, nr. 10, 
1844, pp. 38—39. 

Sădirea de pometuri, în „Învățătorul satului“, nr. 11, 1844, 
pp. 41—42. 

Mijloc de a cunoaşte sămînţa care este bună, în „Învăţă- 
torul satului“, nr. 13, 1844, pp. 50—52. 

[Cuvîntare la împărțirea premiilor], 25 iunie 1844, Craiova, 
în „Vestitorul romînesc“, VIII, nr. 55, 15 iulie 1844, 
p. 218. 

Datoriile preotului, în „Învățătorul satului“, nr. 16, 1844, 
p. 6l. 

Agricultură, în „Învățătorul satului“, nr. 16, 1844, pp. 61—62. 

Semne ce se pot lua din atmosferă pentru schimbarea 
vremii, în „Învățătorul satului“, nr. 17, 1844, p. 65. 

Semne pronostice ce dau dobitoacele pentru schimbarea 
vremii, în „Învățătorul satului“, nr. 18, 1844, pp. 69—70. 

Cuvîntarea la sfîrşitul anului școlar 1843—1844, în „Vestito- 
rul romiînesc“, 1844, p. 218. 

IP. P.] Țirculare de la Eforie către profesorii școalelor nor- 
male, în legătură cu alegerea ţiîrcovnicilor pentru 
preoţie (seminar), în „Învățătorul satului“, II, nr. 9, 
1845, pp. 33—34. 

[P. P.) Examenul școlarilor din şcoalele normale, în „Învă- 
ţătorul satului“, II, nr. 21, 1845, pp. 81—83. 

Bogăția muncitorului sau Tainele lui Moş Stan, în „Învă- 
țătorul satului“, III, nr. 2, 1845, pp. 5—7; nr. 4, 
pp. 13—15; nr. 5, pp. 17—18; III, nr. 7, 1846, p. 28. 

[P. P.] Țirculare de la Eforia Școalelor către dd. profesori 
ai şcoalelor normale în privința învăţătorilor comu-= 
nali, în „Învățătorul satului“, III, nr. 4, 1845, p. 13. 

[Cuvîntare la împărțirea premiilor], 1845 iulie 1, în „Vesti- 
torul romiînesc“, IX, nr. 53, 5 iulie 1845, pp. 210—211. 

[P. P.] [Circulară (fără titlu) de la Eforia Școalelor], în 
„Învățătorul satului“, III, nr. 7, 1846, p. 25. 

Ibidem, p. 26. 

Poenaru P. Scrisoare anunţînd deschiderea unei liste 
de subscripţie pentru monumentul lui Lazăr, în 
„Curierul romînesc“, nr. 14, din 11 februarie 1846. 

[O explicare à Regulamentului Organic], în „Învățătorul 

. satului“, III, nr. 8, 1846, pp. 29—32. 

Ibidem, în „Învățătorul satului“, III, nr. 9, 1846, pp. 33—35. 

Schimbări la școalele normale, în „Învățătorul satului“, III, 
nr. 9, 1846, p. 36. 

[Descrierea cotului de lemn pentru măsurătoarea magaziilor 
de rezervă], în „Învățătorul satului“, III, nr. 11, 1846, 
pp. 41—43. 

Cum să se îngrijească duzii sămănaţi pe răzoare, în „Învă- 
ţătorul satului“, III, nr. 14, 1846, pp. 54—55. 

[Scrisoare către Ion Maiorescu], 1846 iunie 15, București, în 
„Învățătorul satului“, III, nr. 16, 15 mai 1846, p. 61. 

[Cuvîntare la împărțirea premiilor], 1846 iunie 29, București, 
în „Vestitorul rominesc“, X, nr. 52, 6 iulie 1846, 
pp. 206—207. 

Cum să se îngrijească şcoala de duzi, în „Învățătorul satu- 
lui“, III, nr. 15, 1846, pp. 57—58. 

Domnului inspector al şcoalelor centrale din Craiova, în 
„Învățătorul satului“, III, nr. 16, 1846, p. 61. 

Despre altuirea duzilor, în „Învățătorul satului“, III, nr. 16, 
1846, pp. 62—63. 

[P. P.] Examenile școalelor normale de prin judeţe, în 
„Învățătorul satului“, III, nr. 22, 1846, pp. 87—88. 
Despre presădirea duzilor la loc stătător, în „Învățătorul 

satului“, III, nr. 24, 1846, pp. 93—95. 

Pentru tunderea duzilor, în „Învățătorul satului“, IV, nr. 1, 
1846, pp. 1—2. 

IP. P.] Despre școala din mahalaua Olteni, în „Învățătorul 
satului“, IV, nr. 1, 1846, p. 4. 

Despre școalele normale, în „Învățătorul satului“, IV, nr. 4, 
1846, pp. 13—14. 

Despre sădirea duzilor în garduri vii, în „Învățătorul satu- 
lui“, IV, nr. 4, 1846, pp. 14—16. 

IP. P.] Circulară, în „Învățătorul satului“, IV, nr. 5, 1846, 
p. 20. 

Despre creșterea gindacilor de mătase, în „Învățătorul sa- 
tului“, IV, nr. 6, 1846, pp. 21—22. 

Despre încăperile unde se cresc gîndacii și așezarea lor pe 
poliţi, în „Învățătorul satului“, IV, nr. 7, 1847, p. 25. 

ICuvîntare la înmormântare], 1847 aprilie 15, București, în 
„Universul“, III, nr. 16, 1847, pp. 61—62. 

ICuvîntare la împărţirea premiilor], 1847 iunie 29, Bucu- 
rești, în „Universul“, III, nr. 27, 6 iulie 1847, 
pp. 105—106; „Vestitorul romînesc“, XI, nr. 54, 12 iulie 
1847, pp. 213—214. 

|P. P.] Rapoarte despre școalele normale din Giurgiu, Tîr- 
goviște, Vilcea, în „Învățătorul satului“, IV, nr 10, 
1847, pp. 39—40. 

Prăsirea. gîndacilor de mătase, în „Învățătorul satului“, IV, 
nr. 11, 1847, pp. 41—42. 

Despre hrana gîndacilor de mătase, în „Învățătorul satu- 
lui“, IV, nr. 12, 1847, pp. 45—46. 

IP. P.] Rapoarte despre școalele normale, în „Învățătorul 
satului“, IV, nr. 12, 1847, pp. 47—48. 

Ibidem, IV, nr. 14, 1847, p. 55. 

Ibidem, IV, nr. 15, 1847. pp. 58—60. 


Ibidem, 1V, nr. 16, 1847, p. 64. 

[P. P.] Decretul lui Bibescu Vodă pentru înființarea semi- 
nariilor, în „Învățătorul satului“, IV, nr, 17, 1847, 
pp. 65—66. 

[P. P.] Rapoarte despre școalele normale, în „Învățătorul sa- 
tului“, IV, nr. 18, 1847, pp. 70—72. 

Ibidem, IV, nr. 19, 1847, pp. 75—76. 

Ibidem, IV, nr. 20, 1847, pp. 77—79. 

Ibidem, IV, nr. 21, 1847, pp. 83—84. 

Ibidem, IV, nr, 22, 1847, pp. 85—88. 

[P. P.]Decretul lui Bibescu Vodă în legătură cu învățămân- 
tul, în „Învățătorul satului“, IV, nr. 24, 1847, pp. 93—95. 

[P. P.] Despre școala din mahalaua Oţetari, în „Învățătorul 
satului“, IV, nr. 25, 1847, pp. 97—98. 

(P. P.] Raport despre școalele normale, în „Învățătorul sa- 
tului“, IV, nr. 26, 1847, p. 104. 

[P. P.] Circulară către profesorii școalelor elementare din 
județe, în „Învățătorul satului“, IV, nr. 29, 1847, p. 113. 

Invăţătură pentru creșterea gîndacilor de mătase, în „În- 
văţătorul satului“, IV, nr. 29, 1847, pp. 115—116. 

Pentru clocirea sămînței de gindaci de mătase, în „Învă- 
țătorul satului“, IV, mr. 30, 1847, pp. 119—120. 

Discurs la 29 iunie 1847, în „Foaie pentru minte, inimă şi 
literatură“, 1847, p. 236. 

[P. P.] Lenevirea, în „Foaea satului“ (fost „Învățătorul sa- 
tului“), V, nr. 24, 1848, p. 98. 

învățături pentru prăsirea duzilor şi creșterea gîndacilor 
de mătasă, adunate și întocmite pă clima Țării Romi- 
nești, în tipografia lui C. A. Rosetti şi Winterhalder, 
București, 1849. 

[P. P.) Proectul de lege dat de Barbu Știrbei pentru cultura 
duzilor şi a gîndacilor de mătase, în „Foaea satului“, 
VIII, nr. 3, 1851, pp. 9—10. 

Poenaru P.: Cîteva notițe bibliografice despre Gheor- 
ghe Lazăr, în „Foaie pentru minte, inimă şi litera- 
tură“, 1857, p. 5. 

Georgiu Lazără şi Școala Română, în „Analele Academiei 
Romîne“, seria I, tom. IV, Bucureşti, 1872. 

[Cuvîntare la împărţirea premiilor], 1872 iulie 3, în „Trom- 
peta Carpaţilor“, 6 iulie 1872. 

B. CORESPONDENŢA PUBLICATĂ, TRIMISĂ SAU PRIMITĂ DE PETRACHE 
POENARU, SAU ÎN LEGĂTURĂ CU ACTIVITATEA LUI! 


1822 august 23, Viena, P. Poenaru către Grigore Otetelișanu, 
Filitti, în „Arhivele Olteniei“, pp. 355—357. 

1822 noiembrie 28/16 [16/28], Viena, P. Poenaru către Iorda- 
che Otetelişanu, Filitti, în „Arhivele Olteniei“, pp. 357— 
360. 

1823 octombrie 31, Viena, P. Poenaru către Iordache Oteteli- 
șanu, Filitti, în „Arhivele Olteniei“, pp. 360—361. 

1823 noiembrie 11, [Craiova], Iordache Otetelişanu către 
Zamfirache Hagi Const. Pop, Filitti, în „Arhivele 
Olteniei“, pp. 361—362. 

1824 septembrie 2, [București], P. Poenaru către Grigore 
Ghica Vodă, Filitti, în „Arhivele Olteniei“, pp. 362—364, 

1835 martie 21, [Craiova], Testamentul lui Constandinos 
Lazaris paharmicos, Filitti, în „Arhivele Olteniei“, 
pp. 364—365. 

1835 aprilie 13, [București], P. Poenaru către Iordache Otete- 
lișanu, Filitti, în „Arhivele Olteniei“, p. 365. 

1835 aprilie 21, [București], P. Poenaru către Iordache Ote- 
telişanu, Filitti, în „Arhivele Olteniei“, pp. 366—367. 

1835 octombrie 2, [București], ibidem, Filitti, în „Arhivele 
Olteniei“, pp. 367—368. 

1836 aprilie 17, [Bucureşti], ibidem, Filitti, în „Arhivele Olte- 
niei“, pp. 368—369. 

1836 aprilie 24, [București], ibidem, Filitti, în „Arhivele 
Olteniei“, p. 369. 

1836 noiembrie 21, [București], ibidem, Filitti, în „Arhivele 
Olteniei“, pp. 369—370. 


1 Tipărită în alte publicaţii decît în cea de faţă: 

a) P. V. Năsturel,  Corespondența între Petrache 
Poenaru și unchii săi George (Iordache) și Gr. Otetelișanu, 
în „Convorbiri literare“, XLVIII, nr. 2, 3, 4, 7—8, 9, 1914. 

b) loan C. Filitti, Scrisori inedite ale lui Petrache 
Poenaru privitoare mai ales la Institutul Lazaro-Otetelişanu 
din Craiova, în „Arhivele Olteniei“, XIII, 1934, pp. 266—276; 
355—422. 

* Scrisorile cu acest semn nu sînt trimise de P. Poenaru, 
ci de alte persoane. 

1837 februarie 26, [București], ibidem, Filitti, în „Arhivele 
Olteniei“, pp. 370—371. 

[1837] iunie 5, [Bucureşti], ibidem, Filitti, în „Arhivele Olte- 
niei“, p. 371. 

1837 august 4, [Bucureşti], ibidem, Filitti, în „Arhivele Ol- 
teniei“, pp. 372—373. 

1837 august 19, [București], ibidem, Filitti, în „Arhivele 
Olteniei“, p. 373. 

1837 august 20, [Bucureşti], ibidem, Filitti, în „Arhivele 
Olteniei“, pp. 373—374. 

1837 septembrie 17, [Bucureşti], ibidem, Filitti, în „Arhivele 
Olteniei“, pp. 374—375. 

1837 octombrie 21, [București], ibidem, Filitti, în „Arhivele 
Olteniei“, pp. 375—376. 

1837 [fără lună şi zi, Bucureşti], ibidem, Filitti, în „Arhivele 
Olteniei“, pp. 376—377. 

1837 [fără lună şi zi, Craiova?], Concept de testament al 
lui Iordache Otetelișanu, făcut de Petrache Poenaru, 
Filitti, în „Arhivele Olteniei“, pp. 377—380. 

1838 ianuarie 6, [București], P. Poenaru către Iordache Ote- 
telişanu, Filitti, în „Arhivele Olteniei“, pp. 380—381. 

1838 mai 2, [Bucureşti], P. Poenaru către Iordache Oteteli- 
şanu, Filitti, în „Arhivele Olteniei“, pp. 381—382. 

1838 mai 16, [București], P. Poenaru către Grigorie Oteteli- 
şanu, Filitti, în „Arhivele Olteniei“, pp. 382—383. 

1838 iulie 13, [Bucureşti], P. Poenaru către Iordache Oteteli- 
șanu, Filitti, în „Arhivele Olteniei“, pp. 383—384. 

[1838 iulie—august, București], P. Poenaru către Grigorie 
Otetelişanu, Năsturel, în „Convorbiri literare“, 
pp. 198—199. 

1839 mai 22, [Bucureşti], P. Poenaru către Iordache Oteteli- 
şanu, Năsturel, în „Convorbiri literare“, pp. 199—200. 

1840 noiembrie 25, [București], P. Poenaru către Iordache 
Otetelişanu, Năsturel, în „Convorbiri literare“, pp. 200— 
201. 

1841 martie 7, [București], P. Poenaru către Grigore Oteteli- 
șanu, Năsturel, în „Convorbiri literare“, pp. 201—202. 

1841 iunie 6, [Bucureşti], P. Poenaru către Iordache Ote- 
telișanu, Năsturel, în „Convorbiri literare“, pp. 202— 
203. 

[1841, — Bucureşti], nesemnată, P. Poenaru către Iordache 
Otetelișanu, Năsturel, în „Convorbiri literare“, pp. 297— 
301. 

[1841, — Bucureşti], semnată P. P., P. Poenaru către Ior- 
dache Otetelişanu, Năsturel, în „Convorbiri literare“, 
pp. 301—303. 

1842 ianuarie 19, [Bucureşti], P. Poenaru către Iordache 
Otetelișanu, Năsturel, în „Convorbiri literare“, pp. 303— 
304. 

1842 ianuarie 25, [Bucureşti], P. Poenaru către Iordache 
Otetelișanu, Năsturel, în „Convorbiri literare“, pp. 304— 
305. 

* 1842 decembrie 28, Iași, Ioan Maiorescu către Iordache 
Otetelișanu, Năsturel, în „Convorbiri literare“, pp. 422— 
424. 

* 1843 martie [fără zi, Bucureşti], Iordache Otetelişanu 
către Ioan Maiorescu, Năsturel, în „Convorbiri lite- 
rare“, p. 424. 

* 1843 aprilie 23 [București], Safta, soţia lui Barbu Știrbei 
către Iordache Otetelișanu, Filitti, în „Arhivele Olte- 
niei“, p. 384. 

1843 mai 3, [București], P. Poenaru către Iordache Oteteli- 
șanu, Năsturel, în „Convorbiri literare“, p. 425. 

1843 mai 7, [București], P. Poenaru către Iordache Oteteli- 
șanu, Năsturel, în „Convorbiri literare“, p. 426. 

1843 mai 14, [Bucureşti], P. Poenaru către Iordache Oteteli- 
șanu, Năsturel, în „Convorbiri literare“, p. 426. 

1843 iunie 25, [București], P. Poenaru către Iordache Oteta- 
lișanu, Năsturel, în „Convorbiri literare“, pp. 427—428. 

1843 decembrie 20, [București], P. Poenaru către Iordache 
Otetelișanu, Năsturel, în „Convorbiri literare“, p. 428, 

1844 mai 31, Poiana, P, Poenaru către Grigorie Otetelișanu, 
Năsturel, în „Convorbiri literare“, p. 764. 

* 1844 septembrie, [Craiova], Grigorie Otetelișanu către 
Bibescu Vodă, Năsturel, în „Convorbiri literare“. 
pp. 764—765. 

1844 octombrie 6, [București], P. Poenaru către Grigorie 
Otetelişanu, Filitti, în „Arhivele Olteniei“, pp. 384—385. 

1844 octombrie 10, [Bucureşti], P. Poenaru către Grigorie 
Otetelişanu, Năsturel, în „Convorbiri literare“, pp. 765— 
766. 

1844 octombrie 10, [București], P. Poenaru către Ioan 
Maiorescu, Năsturel, în „Convorbiri literare“, p. 767. 

1844 noiembrie 24, [Bucureşti], P. Poenaru către Grigorie Ote- 
telișanu, Năsturel, în „Convorbiri literare“, pp. 767— 
769. 

1844 noiembrie 24, [Bucureşti], P. Poenaru către Grigorie 
Otetelișanu  [?], Năsturel, în „Convorbiri literare“, 
p. 769. 

1845 martie 19, [Bucureşti], P. Poenaru către Grigorie Ote- 
telişanu, Năsturel, în „Convorbiri literare“, pp. 769— 
770. 

[1845, Bucureşti], P. Poenaru către Grigorie Otetelişanu, 
Năsturel, în „Convorbiri literare“, pp. 770—771. 

1845 iunie 15, [București], P. Poenaru către Grigorie Oteteli- 
șanu, Năsturel, în „Convorbiri literare“, p. 771. 

1845 iulie 5, [București], P. Poenaru către Grigorie Oteteli- 
şanu, Năsturel, în „Convorbiri literare“, p. 771. 

1845 noiembrie 12, [Bucureşti], P. Poenaru către Grigorie 
Otetelișanu, Năsturel, în „Convorbiri literare“, pp. 919— 
920. 

1845 noiembrie 19, [București], P. Poenaru către Grigorie 
Otetelișanu, Năsturel, în „Convorbiri literare, pp. 920— 
921. 

1846 martie 2, [București], P. Poenaru către Grigorie Ote- 
telișanu, Năsturel, în „Convorbiri literare“, p. 922. 

1846 martie 3, [București], P. Poenaru către Grigorie Otete- 
lişanu, Năsturel, în „Convorbiri literare“, pp. 922—923. 

1846 [mai sau iunie, Bucureşti], P. Poenaru către Grigorie 
Otetelișanu, Năsturel, în „Convorbiri literare“, pp. 923— 
924. 

1846 iulie 8, [București], P. Poenaru către sora sa Evgheniţa, 
Năsturel, în „Convorbiri literare“, pp. 924—925. 

1846 august 2, Craiova, P. Poenaru către Grigorie Oteteli- 
șanu, Năsturel, în „Convorbiri literare“, pp. 925—926. 

1846 august 5, [Craiova], P. Poenaru către Grigorie Oteteli- 
șanu, Năsturel, în „Convorbiri literare“, pp. 926—927. 

* 1846 octombrie 23, Craiova, loan Maiorescu către Gri- 
gorie Otetelișanu, Năsturel, în „Convorbiri literare“, 
pp. 917—918. 

1846 noiembrie 1, [București], P. Poenaru către Grigorie 
Otetelișanu, Filitti, în „Arhivele Olteniei“, pp. 385—387. 

* 1852 noiembrie 2, [București], C. Bosianu către Grigorie 
Otetelişanu, Filitti, în „Arhivele Olteniei“, p. 387. 

* 1852 decembrie 12, [București], ibidem, Filitti, în „Arhivele 
Olteniei“, p. 387. 

1853 ianuarie 12, [Bucureşti], P. Poenaru către Gr. Oteteli- 
șanu, Filitti, în „Arhivele Olteniei“, pp. 387—328. 

1853 ianuarie 31, [Bucureşti], P. Poenaru către Gr. Oteteli- 
șanu, Filitti, în „Arhivele Olteniei“, pp. 388—389. 

1853 februarie 2, [București], P. Poenaru către Gr. Otetelişanu, 
Filitti, în „Arhivele Olteniei“, pp. 389—391. 

185[3] mai 18, [Bucureşti], P. Poenaru către Gr, Otetelişanu, 
Filitti, în „Arhivele Olteniei“, p. 391. 

1853 iunie 6, [Bucureşti], P. Poenaru către Gr. Otetelișanu, 
Filitti, în „Arhivele Olteniei“, pp. 392—393. 

1853 iunie 16, [București], P. Poenaru către Gr. Otetelișanu, 
Filitti, în „Arhivele Olteniei“, pp. 393—394. 

1853 iulie 11, [București], P. Poenaru către Gr. Otetelişanu, 
Filitti, în „Arhivele Olteniei“, pp. 394—395. 

1853 august 9, [Bucureşti], P. Poenaru către Gr. Otetelişanu, 
Filitti, în „Arhivele Olteniei“, pp. 395—396. 

1853 septembrie 10, [București], P. Poenaru către Gr. Ote- 
telișanu, Filitti, în „Arhivele Olteniei“, p. 396, 

1853 septembrie 23, [București], P. Poenaru către Gr. Ote- 
telişanu, Filitti, în „Arhivele Olteniei“, p. 396. 

1853 octombrie 9, [București], P. Poenaru către Gr. Oteteli- 
şanu, Filitti, în „Arhivele Olteniei“, p. 397. 

1853 octombrie 30, [București], P. Poenaru către Gr. Oteteli- 
şanu, Filitti, în „Arhivele Olteniei“, p. 397. 

1853 decembrie 1, [București], P. Poenaru către Gr. Oteteli- 
şanu, Filitti, în „Arhivele Olteniei“, pp, 397—399 

1853 decembrie 10, [Bucureşti], P. Poenaru către Gr. 
Otetelişanu, Filitti, în „Arhivele Olteniei“, pp. 399—400. 

* 1853 [probabil decembrie 10—14, București], Grigorie 
Otetelișanu către Eforie, Filitti, în „Arhivele Olteniei“, 
pp. 401—402, 

* 1853 decembrie 14, [Craiova], M. de Villeneuve către 
Grigorie Otetelişanu, Filitti, în „Arhivele Olteniei“, 
p. 402. 

1853 [decembrie ? București], P. Poenaru către Gr. Oteteli- 
Şanu, Filitti, în „Arhivele Olteniei“, pp. 402—403. 

* 1853 [decembrie ? Craiova], Gr. Otetelişanu către P. Poe- 
naru, Filitti, în „Arhivele Olteniei“, pp. 404—405. 
[1853] decembrie 23, [București], P. Poenaru către Gr. Ote- 

telișanu, Filitti, în „Arhivele Olteniei“, pp. 405—406. 

[1853] decembrie 30, [București], P. Poenaru către Gr. 
Otetelișanu, Filitti, în „Arhivele Olteniei“, pp. 406—408. 

1854 ianuarie 14, [București], P. Poenaru către Gr. Oteteli- 
șanu, Filitti, în „Arhivele Olteniei“, pp. 409—410. 

* 1854 ianuarie 18, [București], Arsache către Gr. Oteteli- 
șanu, Filitti, în „Arhivele Olteniei“, pp. 410—411. 

1854 ianuarie 21, [București], P, Poenaru către Gr. Oteteli- 
şanu, Filitti, în „Arhivele Olteniei“, pp. 411—412. 

* 1854 februarie 1, [Craiova], Gr. Otetelișanu către P. Poe- 
naru, Filitti, în „Arhivele Olteniei“, pp. 412—414. 

1854 februarie 12, [București], P. Poenaru către Gr. Oteteli- 
șanu, Filitti, în „Arhivele Olteniei“, p. 415. 

1854 septembrie 1, [București], P. Poenaru către Gr. Oteteli- 
șanu, Filitti, în „Arhivele Olteniei“, pp. 415—416. 

* 1857 iunie 30, [Craiova], Cuvîntarea directoarei la sfîrșitul 
anului şcolar, Filitti, în „Arhivele Olteniei“, pp. 416— 
419. 

* 1858 martie 31, Craiova. Actul pus la temelia pensionului 
de fete Lazaro-Otetelișanu, Filitti, în „Arhivele Olte- 
niei“, pp. 419—421. 

11860—1864] iulie 20, [Londra], P. Poenaru către soţia sa, 
Filitti, în „Arhivele Olteniei“, pp. 421—422. 


C. a) LUCRĂRI DESPRE PETRACHE POENARU 


— Descoperirea Tezaurului de la Pietroasa, în „Romiînia“, 
13 august 1838. 

C. B., La d. Poenaru, în „Foaie pentru minte, inimă și 
literatură“, Brașov, 1847, p. 239. 

C. V., La clomisul| P. Poenaru, în „Foaie pentru minte, 
inimă şi literatură“, Brașov, 1843, p. 264. 

Dinu, C., Petrache Poenaru, ca pedagog, în „Din istoria 
pedagogiei romiînești“, Editura de stat didactică şi 
pedagogică, Bucureşti, 1957, pp. 225—284. 

Filitti, I. C., Scrisori inedite ale lui Petrache Poenaru 
(Extras din „Arhivele Olteniei“, XIII, nr. 74—76, 
iulie—decembrie, 1934, pp. 266—276; 355—422), Editura 
„Scrisul romînesc“, Craiova, 32 p. 

Iorga, N., Contribuţii la istoria literaturii romîne. Scrii- 
tori mireni, în „Analele Academiei Romiîne“, seria 
a Il-a, memoriile secției literare, tom. XXVIII, Bucu- 
rești, 1906 (capitolul despre Petrache Poenaru, pp. 243— 
260). 

Mosco, Emanoil Hagi, Casele lui Petrache Poenaru 
(manuscris), 

Năsturel, general P. V., Corespondenţă între Petra- 
che Poenaru şi unchii săi George (Iordache) şi Gr. 
Otetelișanu, în „Convorbiri literare“, XLVIII, nr. 2, 
1914, pp. 198—203; nr. 3, pp. 297—305; nr, 4, pp. 422— 
428; nr. 7—8, pp. 764—771. 

Ninena — Tirgovişte — Asachi, Lazăr, Eliade și 
P. Poenaru, în „Revista idealistă“, 1912, p. 137, 
Odobescu, A, I., Petrache Poienaru, cuventare asupra 
vieții şi activităței sale, rostită la 23 octombrie 1889, cu 
ocasiunea aniversărei a XXV-a de la fundarea Uni- 
versităței din București, tipografia Carol Göbl, 1889, 

21 p. 

Papilian, Răspuns la discursul lui P. Poenaru făcut de 
Papilian şi publicat în „Analele Academiei“, seria I, 
tom, IV, 1872, p. 111. 

Potra, G., Petrache Poenaru, epoca studiilor în străinătate 
(conferință la Institutul de istorie, 1948). 

Potra, G., Un militant pentru progresul școlii românești, 
în „Gazeta învățămîntului“, XX, nr. 415, din 22 mar- 
tie 1957. 

Potra, G, O comemorare: 131 de ani de la inventarea 
tocului rezervor de un român, în „Industria ușoară“ V, 
nr. 2, februarie 1958. 

Potra, G., Petrache Poenaru ctitor al învățămîntului, peda- 
gog şi luptător progresist, conferinţă ţinută la 22.X1.1957 
în cadrul „Societăţii de ştiinţe istorice şi filologice“. 

Romanescu, M., Petrache Poenaru și neamurile sale, 
București, 1944, 34 p. extras din „Arhiva Genealogică 
Romînă“, ianuarie 1944, pp. 30—63. 

Sion, G., Răspuns la discursul de recepţiune al lui Poenaru 
în Academie, în „Analele Academiei Romîne“, seria I, 
vol. IV, p. 125. 


Sion, G., Discurs la înmormântarea lui Petrache Poenaru, 
necrolog apărut în „Alegătorul liber“, I, nr. 102, 
6.X.1875, p. 1. 

Sion, G., Cuvintarea la înmormântarea lui Petrache Poenaru, 
în „Romînul“, 7.X.1875. 


Stanciu, S., Petrache Poenaru organizator al şcolilor 
săteşti din Muntenia, lucrare prezentată la cea de a 
V-a sesiune științifică a Universităţii „C. I. Parhon“, 
București, 17—23.III 1957, 

Sulea-Firu, S., Personalitatea profesorului, cap. III: 
Profesorul român aşa cum îl concepe societatea romî- 
nească, unde se ocupă special de P. Poenaru, București, 
1939, pp. 62—68. 


Vasculescu,. A., Petrache Poenaru, organizatorul școalei 
române, în „Cunoştinţe folositoare“, seria C, nr. 112, 
Craiova, 32 p. 

» + * Necrolog în „.Alegătorul liber“, din 3.X 1875. 

» * + Necrolog în „Trompeta Carpaţilor“, din 5.X 1875. 


b) LUCRĂRI ÎN CARE SE AMINTEȘTE DESPRE PETRACHE POENARU ÎN 
LEGĂTURĂ CU VIAȚA ȘI ACTIVITATEA LUI 


Adamescu, Gh, Istoria Literaturii, Bucureşti, 1920, p. 307. 

Anineanu, M., Din istoria bibliografiei romiîneşti, cata- 
logul sistematic din 1836 al Bibliotecii Mitropoliei din 
Bucureşti, în „Studii și cercetări de bibliologie“, I, 
1955, pp. 113—128, 

Anul 1848 în Principatele Romiîne, vol. I—VI, Bucureşti, 
1902—1910; vol. I, pp. 44, 49, 51; vol. II, pp. 345, 439, 
478, 543. 

Aricescu, C. D., Acte justificative la istoria revoluţiunii 
romîne de la 1821, Craiova, 1874, pp. 77—89. 

Bănescu, N., Academia grecească din București, Şcoala lui 
Gheorghe Lazăr, Cluj, 1925. 

Bănescu. N. şi Michăilescu, V., Ioan Maiorescu, 
Bucureşti, 1912, pp. 9—10, 45. 

Bibescu, G., Domnia lui Bibescu, Corespondenţă şi docu- 
mente, 1843—1856. (Tradus de B.|onifaciuj Florescu), 
tom. II, Bucureşti, 1893, p. 312. 

Bibliografia analitică a periodicelor românești din secolul XIX, 
vol. I, partea I (1820—1856), exemplar dactilografiat, 
Academia R.P.R., biblioteca, Cota III, 361940. 

Bîrsănescu, S. S., Istoria pedagogiei romînești, Bucu- 
rești, 1941, pp. VIII — 2927. 

Bogdan-Duică, G., Petrache Poenaru și I. Eliade- 
Rădulescu, George Lazăr. Cu o introducere de G. 
Bogdan-Duică, Colecţia „Cartea bună“, Cultura Na- 
ţională, Bucureşti, 1923. 

Bogdan-Duică, G. și Popa-Lisseanu, G., Viaţa 
şi opera lui Gheorghe Lazăr, Bucureşti, 1924. 
Bogdan, Radu, Theodor Aman, ES.P.LA., Bucureşti, 
1956, pp. 11—12. „Buletin, Gazetă Oficială“ pe 1843, 

pp. 127, 132, 182, 335. 

Bungeţianu, C. Dem, Conferinţă despre activitatea 
marilor scriitori din trecut ai neamului nostru, ținută 
la 16 martie 1906, în amfiteatrul Liceului Traian, 
Tip. E. J. Knoll, Turnu-Severin, 1906. 

Cojocaru, I„ Documente privitoare la economia Țării 
Românești, 1800—1850, vol. I—II, Bucureşti, 1958, 
pp. 562—563, 740. 


Corfus, 1., Insemnările Androneştilor, Bucureşti, 1947, 
p. 96. 

Dracopol-Ispir, L., Pictorul Negulici, 1812—1851, 
Bucureşti, 1939, pp. 63—64. 


Enciclopedii; 

Enciclopedia romînă (Diaconovici, dr. C), tom. III, Sibiu, 
1904, p. 627. 

Enciclopedia „Cugetarea“ (Predescu, Lucian), București, 
1940, p. 667. 


Dicționarul enciclopedic ilustrat „Cartea Românească“ 
(Candrea, I. A. şi Adamescu, Gh.), Bucureşti, 1931, 

p. 1814. 
* * * Actualmente se alcătuieşte în U.R.SS. o 

enciclopedie pedagogică universală, unde este amin- 
tit şi Petrache Poenaru. 


Filitti, I. C., Turburări revoluționare în Principatele 
Romine între anii 1840—1843, Bucureşti. 1912, p. 40. 

Filitti, I. C., Domniile Romîne sub Regulamentul Or- 
ganic, Bucureşti, 1915, pp. 152, 155, 225—238 (capitolul 
Învățătura Publică), 249, 359, 396, 398, 423, 433. 

Filitti, I. C., Condica Poenarilor Almăgeni. Extras din 
„Arhivele Olteniei“, 1929. 

Fotino, G., Din vremea renașterii naţionale a Țării Ro- 
mâneşti. Boierii Golești, vol. II, București, 1939, 
pp. 28—29, 36—40. 

Galfard, M., Notițe asupra viermilor de mătase, Bucu- 
reşti, 1905, p. 16. 

Georgescu-Tistu N., Bibliografia literară romînă, 
București, 1932, pp. 123, 124 şi 148. 

Ghica, I.„ Scrisori către V. Alecsandri, în „Biblioteca 
pentru toţi“, p. 78. 

Ghica, I, Opere complete, vol. IV, Editura Minerva, 
București, 1915, p. 263. 

Gârboviceanu, P., Societatea pentru învățătura po- 
porului romîn din Bucureşti, cu şcolile ei, 1866—1906, 
Bucureşti, 1906, p. XVII—XVIII. 

Hurmuzaki, vol. XV, partea a II-a, 1913, p. 17; vol. 
XVII, 1913, p. 831; vol. XVIII, 1916, p. 74. 

forga, N., Studii şi documente cu privire la istoria ro- 
mânilor, vol. VIII, București, 1906. pp. 100—101. 


Iorga, N., Histoire des relations anglo-roumaines, Iassy, 
1917, p. 114. 


Iorga, N., Istoria literaturii romîne în veacul XIX, vol. 
I, pp. 134, 199. 


Iorga, N., Istoria românilor prin călători, ed. a II-a, 
adăugată; vol. II. p. 191. 


Iorga, N.. Scrisori vechi de studenți (1822—1881), adu- 
nate de N. Iorga, Bucureşti, 1934. 


Iorga, N., Istoria învățămîntului romănesc, Editura Ca- 
sei Școalelor, București, 1928. 

Lăzăreanu, B., A. Vaillant, în „Adevărul literar“ din 
21. V. 1922 (Acum 80 de ani), 14 mai 1922. 

La Grande Encyclopédie [f. a.] Notiţă biografică. 

„Literatura şi arta romînă“, anul VII (1903) p. 507 — (ilustra- 
ție — portret). 

Macovescu, G. Gheorghe Lazăr, 1779—1823, Editura 
Tineretului, Bucureşti, 1954, p. 96. 

Mano, C., Documente din secolele al XVI-lea—XIX-lea 
privitoare la familia Mano, Bucureşti, 1907, p. 495. 

Marin, F., Despre învățămîntul ştiinţific în a II-a ju- 
mătate a sec. al XIX-lea în Romînia, în „Studii“ 
(revistă de istorie şi filozofie), IV, anul 3, octombrie- 
decembrie, 1950, pp. 121—136. 

Meteş, Şt, Din relaţiile și corespondența poetului 
Gheorghe Sion cu contemporanii săi, Cluj, 1939, 
p. 134. 

Moscu, C., Contribuţii la istoria pedagogiei romînești. 
Sistemul monitorial în Principate, Bacău, 1943, p. 85, 

= * + Notiţă contra lui Vaillant în „Aghiuţă“, nr. 1, 1863. 

Oprescu, G., Pictura romînească în sec. al XIX-lea, 
ed. a. II-a, București, 1943, p. 93. 

Papadopol, P., Gheorghe Lazăr, opera sa, în „Cunoş- 
tinje folositoare“. 

Pompiliu, E., Histoire de l'esprit public en Roumanie 
au dix-neuvième siècle, Paris, 1905. 

Pop, Şt, Colegiul Naţional Sf. Sava, extras din revista 
„Boabe de grîu“, IV, nr. 7, iunie 1933, pp. 385—419. 

Popescu-Spineni, M. Contribuţiuni la istoria în- 
vățămâîntului superior. Facultatea de filozofie şi litere 
din București. Cultura Naţională, București, 1928. 

Popescu, M., Colegiul Naţional Sf. Sava, cea mai veche 
școală romînească, București, 1944. 

Potra, G, Un romîn la învăţătură în Rusia în vremea 
Regulamentului Organic, extras din „Relaţii romîno- 
ruse în trecut“, București, 1957. 

Rădulescu, I. E, Opere. Ediţie critică cu introducere, 
note şi variante de D. Popovici, tom. II, București 
1943, pp. 414, 424. 

Rădulescu P. Centenarul Institutului (Agronomic „N. 
Bălcescu“, fost Şcoala Naţională de Agricultură), în 
„Informaţia Bucureştiului“, 6 aprilie 1956. 

Răşcanu P. Istoria învățămîntului secundar, Tip. Na- 
ţională, Iași, 1906, p. 240. 

Rășcanu P. Istoricul învăţămîntului particular în Ro- 
mânia din timpurile cele mai vechi pînă în zilele 
noastre, Bucureşti, 1906, p. 257. 

Rosetti, Dim. R., Dicționarul Contimporanilor, Seco- 
lul al XIX-lea. ed. I, București, 1897, pp. 150—151. 

Roșianu, M. Nicolae Bălcescu, exponentul ideilor pe- 
dagogice progresiste de la 1848, în „Din istoria pe- 
dagogiei romîneşti“, Editura de stat didactică şi pe- 
dagogică, Bucureşti, 1957, pp. 331—362. 

Sergescu, P., Contribuţiuni oltene la dezvoltarea ştiin- 
tei în Rominia, în „Oltenia“, Craiova, 1943. 

Sion, C, „Gimnaziul lui Lazăr“ în „Revista Carpaţilor“ 
şi în „Foaie pentru minte...“ 1860, p. 70. 

Stanciu, S., Probleme de ieri şi de azi ale pedugogiei 
româneşti, Craiova, 1939, pp. 14—15. 

Tăbăcaru, Gr. şi Moscu C., Istoria pedagogiei ro- 
mineşti, 1929, p. 434. 

Theodorescu, B., Constantin Lecca, Bucureşti, 1938. 

Urechiă, V. A. Istoria şcoalelor de la 1800—1864, vol. 
I—IV, București, 1892. 

Urechilă, V. A., Şcoalele sătești în România, Bucureşti, 
1868. 

Viîrtosu, E., Note despre cancelaria lui Tudor, în „Tu- 
dor Vladimirescu. Glose, fapte şi documente noi“ 

